
Tuturor celor care au cunoscut 
chinurile avortului 
și familiilor lor 
care suferă alături de ele 
în taină şi în tăcere. 


Veniți la Mine toți cei trudiți 
și împovărați, şi Eu 
vă voi da odihnă. Luaţi jugul Meu asupra voastră 
şi învățați de la Mine, căci Eu sunt blând 
şi smerit cu inima; și veți găsi odihnă 
pentru sufletele voastre. Căci jugul Meu este bun, 
și sarcina Mea este uşoară. 
MATEI 11:28-30 


MuLȚUMIRI 


ick, își mulțumesc pentru sprijinul tău susținut într-un 

K an lung şi foarte încărcat emoțional. Fără sprijinul şi 

încurajarea ta şi a copiilor noştri, aş fi renunțat demult la 
finalizarea acestui proiect. 

Doamnelor care mi-au împărtăşit experienţele lor legate de avort, 
le sunt în mod aparte mulțumitoare. Ca de la răsărit la apus, atât de 
mult a îndepărtat Isus fărădelegile noastre de noi. Vă iubesc pe toate. 

Donna Cornell, eşti o minune. Tu şi bărbaţii şi femeile care v-aţi 
oferit să lucraţi ca voluntari la PCC aveți inimi atât de cuprinzătoare. 
Dragostea lui Isus răzbate prin voi în timp ce le slujiți zilnic celor 
care se confruntă cu criza unei sarcini nedorite şi celor care suferă 
în urma unui avort din trecut şi a incestului. Rugăciunea mea este 
ca lucrarea voastră plină de bunătate să se răspândească în întreaga 
noastră țară, să atingă milioane de bărbați şi femei care suferă în 
taină şi în tăcere. 

Diane Naber, îţi mulțumesc pentru că mi-ai împărtăşit entuziasmul 
tău şi uimirea de care eşti cuprinsă în fața procesului naşterii. Copiii 
mei sunt deja adulți, şi am uitat cât de fantastică este minunea 
naşterii. Într-adevăr binecuvântate sunt femeile care te au pe tine ca 
îndrumător. 

De asemenea doresc să-i mulțumesc lui Lee Ezell pentru timpul 
prețios pe care l-a petrecut cu mine, împărtăşindu-mi experienţele şi 

gândurile ei. Recomand cu căldură cartea ei The Missing Piece. De 
asemenea doresc să-i mulțumesc Lissei Halls Johnson pentru că mi-a 
împărtășit informațiile pe care le-a cules pentru scrierea romanului ei 
No Other Choice™. Fie ca Dumnezeu să vă binecuvânteze pe amândouă 
în lucrarea voastră. 

Peggy, Leilani, Karen — nimic din ce aş putea eu spune nu ar fi 
suficient pentru a vă mulțumi pentru sfaturile voastre înțelepte şi 
pentru rugăciunile voastre. Nu aş fi putut închega romanul acesta fără 
voi. Şi lui Rick Hahn, îți mulțumesc pentru sfatul şi răbdarea ta. De 
câte ori te-am sunat şi te-am rugat să-mi explici un anumit verset? 
Sau „Spune-mi unde găsesc versetul acela!“? Continui să fii un om 
după inima lui Dumnezeu şi o binecuvântare pentru familia bisericii 
noastre. 

Tuturor celor de la Tyndale House, vă mulțumesc pentru 
încurajările şi sprijinul vostru continuu. Fie ca tot ce facem să fie în 
continuare jertfa noastră pentru Domnul. 


E Fiesa lipsi (n wak) 
i PE agn jang) 

ra o seară geroasă de ianuarie când s-a petrecut 


5 i pentru vârstnici d ndat anume 
făăletoni Îi plăcea munca d 


Ri aaa eo ii care locuiau la Manor trăiseră în perioada de 
criză economică şi nu puteau suporta să vadă niciun fel de risipă. 

În seara aceasta, cei care luaseră cina se întorseseră între timp în 
locuinţele lor; toți în afară de Domnul Packard, care-şi lua tot timpul 
pentru a-şi sorbi ceaşca de cafea fără cofeină. 

-— Maşina ta e tot la mecanic, Dynah? 

- Da, domnule. Nu au primit încă piesa comandată. 
- Credeam ca ar fi trebuit să termine ieri cu reparațiile. 
E vorba de o întârziere, cred, spuse ea ridicând din umeri. Nu-şi 
lăceu griji pentru asta. 
Vine tânărul acela să te ia deseară? o întrebă el, privind-o pe 
Dynah în timp ce umplea solniţele cu are. 

Ea-i zâmbi când trecu la masa următoare. 

— Nu în seara asta, domnule Packard. Ține un studiu biblic. 

— Poate că te poate duce Sally acasă. 

— Staţia de autobuz nu-i departe. 

— E cel puţin jumate’ de kilometru până acolo, şi o fată drăguță ca 
tine n-ar trebui să umble singură pe afară după lăsarea întunericului. 

— Am grijă întotdeauna. 

— Nu-i suficient în vremurile astea să ai grijă. Urăsc să mai citesc 
ziarul de câte scriu ăştia. Era o vreme când te puteai plimba dintr-un 
capăt în celălalt al oraşului fără să-ți faci nicio grijă. Scutură întristat 
din cap. Acum orașul e atât de mare de nu se mai cunoaște nimeni cu 
nimeni. Oamenii vin şi pleacă mereu. Nici nu mai știi cine locuiește 
la uşa alăturată. Ar putea fi Pollyanna sau fiul lui Sam. S-au construit 
case peste tot, şi nu mai este nicio logică în felul în care le-au aşezat. 
Mi-amintesc când eram copil, îi cunoşteam pe toți. Ne lăsam uşa la 
casă descuiată. N-a trebuit să ne temem niciodată. Nu știu încotro 
se îndreaptă lumea de azi. Mă bucur că am ajuns aproape la capătul 
vieţii. Când eram mic, obișnuiam să şed afară, pe verandă şi să stau 
la poveşti. Vecinii treceau pe la noi şi îi serveam cu limonadă. Ce 
vremuri. Acum, nimeni nu mai are timp de nimic. Nici măcar nu 
se mai construiesc verande la case. Toţi sunt înăuntru și se uită la 
televizor, şi nu-şi mai spun practic nimic unul altuia. 

Dynah rămase în apropiere de el, răspunzând la durerea singurătăţii 
pe care o simţi în cuvintele şi vocea lui. Nu se văicărea. Jelea de-a 
dreptul. Soţia lui murise în urmă cu patru luni. Familia se strânsese 
în jurul lui doar cât durase serviciul de înmormântare, după care toți 
se răspândiseră prin toate Statele Unite ale Americii. Cei doi fii ai săi 
trăiau pe Coasta de Vest, mult prea departe pentru a-l vizita mai des. 
Fiica lui locuia în Indiana, dar îl suna în fiecare duminică. Duminicile 
erau zile bune pentru domnul Packard. 

Azi era miercuri. 

— Mi-e dor de Trooper, spuse el încetişor. Zâmbi visător. 
Obişnuiam să-i spun Fredei „Trooper“ (Cavalerist, n.ed.). 

Domnul Packard îi spuse lui Dynah de unde culese porecla asta, 
imediat după al Doilea Război Mondial. Luptase în Pacific timp de 
doi ani, înainte să fie aruncat în aer cu tot cu o maşină de transport. 

Fusese apoi dus într-un spital de campanie, unde îşi petrecuse trei 
luni de zile, după care a fost trimis acasă. 

— Cât timp am fost departe, Freda l-a născut pe fiul nostru şi a 
reușit să aibă şi un serviciu cu jumătate de normă. Când s-a îmbolnăvit 
tata de cancer, ea şi-a dat demisia, a preluat atribuțiile lui şi a ajutat-o 
pe mama să întrețină aprozarul familiei. Freda a mea era un soldat pe 
frontul de acasă. Expresia lui se îmblânzi, când îşi aduse aminte, iar 
ochii îi luciră plini de lacrimi. 

— Aşa că i-am spus „Trooper“, şi aşa i-a rămas porecla. 

— Trebuie să închidem, Dynah! strigă Sally de după tejghea. O 
spuse suficient de tare ca sărmanul domn Packard să o audă. Dynah 
se uită la fața lui și îi veni să plângă. 

Înţelegând aluzia, bătrânul se ridică în picioare. 

— În vremurile de azi toți se grăbesc, spuse el aruncând o privire 
spre bucătărie. Noapte bună, Dynah. Ai grijă pe-afară în seara asta. 

— O să am, domnule, spuse ea cu un zâmbet cald, atingându-l pe 
umăr când trecu prin dreptul ei. Să nu vă faceți griji. 

Juan Garcia începu să întoarcă scaunele cu picioarele în sus, 
aranjându-le pe mese. După ce adună lingura, paharul şi farfuria 
domnului Packard, Dynah îl urmări pe bătrân traversând băţos 
încăperea. Reumatismul îi dădea din nou de furcă. 

— N-am vrut să vă întrerup mica şuetă, spuse Sally când Dynah 
puse toate vasele în mașina industrială de spălat vasele, şi închise apoi 
uşa. Unii din bătrânii ăştia ar putea vorbi până încărunțeşti şi tu. Își 
luă sveterul de pe cuierul de pe perete. Nu au unde să se ducă și nu 
au nimic de făcut. 

— I-i dor de soția lui, spuse Dynah şi se gândi să urmeze sfatul 
domnului Packard şi să o roage pe Sally să o ducă acasă cu maşina. 

— Ştiu. Şi mie mi-e dor de soțul meu. Și de copiii mei. Ție ţi-e 
dor de frumosul tău logodnic. Îşi zvârli geanta de umăr pe tejghea 
şi îşi îmbrăcă sveterul şi hanoracul. Dar după cum spunea mereu 
Scarlett O'Hara: „Şi mâine-i o zi.“ Îşi luă geanta, îi ură noapte bună 
şi se îndreptă spre uşa din spate. 

Sally părea atât de grăbită, încât Dynah nu vru să o încurce. Şi-apoi, 
chiar nu era departe stația de autobuz, şi erau o mulțime de felinare 
până acolo. Dynah își luă rucsacul din vestiar, în timp ce se descălța 

de pantofii albi cu talpă de cauciuc şi-şi încălță cizmele de iarnă. Își 
împachetă pantofii de lucru în rucsac şi îi ură noapte bună lui Juan. 
"Traversă diningul, se duse în holul care dădea în parcarea din spate. 
Sally stinsese deja luminile de veghe. Nu se mai vedea decât lumina 
slabă de la becurile de siguranță şi luminile stridente din spatele lui 
Dynah, unde Juan se pregătea să spele şi să ceruiască podelele. 

Luându-şi hanoracul pe ea, Dynah se îndreptă spre ușa din spate. 

Ideea că ar fi trebuit să îşi facă griji nu-i trecuse până acum prin 
minte. Manor nu era chiar un centru cu criminalitate ridicată. Cel 
mai grav lucru care se întâmplase prin zonă fusese acela că cineva 
vopsise cu graffiti pe ziduri, în urmă cu trei luni. Managerul pusese să 
se zugrăvească peste literele şi cifrele imense până a doua zi la prânz, 
iar poliția îşi înteți numărul rondurilor pe care-l făceau pe acolo în 
fiecare seară. lar vandalii nu îşi mai făcuseră apariția. 

Împinse ușa şi o deschise, apoi ieşi din clădire. Aerul era rece; zăpada 
ce căzuse săptămâna trecută se întărise şi era murdară. Respirația i se 
profila albă în întuneric. Auzi uşa închizându-se cu un clic înapoia ei, 
şi tresări uşor, înfiorată. Îşi închise fermoarul hanoracului până sus, 
sub bărbie, şi privi în jur. Poate că avertismentul domnului Packard o 
făcea atât de irascibilă. Nu era nimic altceva ce s-o fi putut îngrijora. 
Era o seară ca oricare alta, deloc mai întunecată, nici mai geroasă. 

Erau umbre peste tot, dar nimic nefamiliar sau amenințător, în 
timp ce cobora pe rampa destinată scaunelor pentru invalizi. Apucă 
pe cărarea ei obişnuită prin parcarea din spate spre Maple Street. 
Erau doar câteva străzi în jos până la Main, apoi alte opt până la 
Sycamore, şi alte câteva până la Sixteenth, de unde lua autobuzul. 
Nu-i lua decât un sfert de oră să ajungă apoi la stația ei, la Henderson. 
De acolo, mai avea şapte străzi până la cămin. 

Dynah se uită la ceasul ei de mână. Nouă şi jumătate. Janet Wells, 
colega ei de cameră, avea să stea până târziu la bibliotecă, să înveţe. 
Janet îşi lăsa întotdeauna. totul pe ultima clipă, şi apoi lua fiecare 
examen cu brio. Dynah zâmbi în sinea ei, dorindu-și să fi fost şi ea la 
fel de norocoasă. Ea trebuia să studieze tot semestrul ca să reușească 
să ia note suficient de mari pentru a-şi păstra bursa. 

_ Relaxându-se în timp ce mergea, Dynah savură noaptea senină. 
Îi plăcea întotdeauna strada asta, cu casele ei de la sfârşitul secolului. 

Şi-i imagina pe oameni şezând vara pe verandele din față, sorbindu-şi 
limonadele, exact așa cum şi-i amintea domnul Packard. Ca o imagine 
desprinsă dintr-un film. Era o viață cu totul diferită de felul în care 
crescuse ea pe Ocean Avenue în San Francisco — şi cu toate astea, 
oarecum asemănătoare. 

Privind în urmă, îşi dădu seama cum fusese protejată de părinții 
ei şi complet izolată de lume, parcurgând cursurile școlare acasă. Din 
multe puncte de vedere dusese o viață idilică, cu foarte puţine piedici 
şi dificultăți pe drum. Sigur, existaseră momente când fusese curioasă 
să ştie ce sc afla dincolo de zidurile înalte pe care le înălțaseră părinții 
ei în jurul ei. Când întrebase, ei îi explicaseră, și ea se mulțumise 
cu atât, Îi iubea și îi respecta mult prea mult pentru a pretinde mai 
mult. 

Mama şi tatăl ei erau creştini de-o viață. Nu-și amintea niciun 
moment când ci să nu fi fost implicaţi în biserică sau în vreun 
proiect comunitar. Mama ei cânta în cor şi conducea studiul biblic 
de duminică dimineața. Dynah crescuse înconjurată de dragoste, 
protejată şi călăuzită la fiecare pas pe drum, până la porțile New Life 
College. Iar acum, viața ci părea să continue în aceeași manieră, la 
brațul lui Ethan Goodson Turner. 

Nu mă plâng, Doamne. Sunt multumitoare, atât de multumitoare. 
M-ai binecuvântat cu părinții pe care îi am şi cu bărbatul cu care mă voi 
căsători. Oriunde privesc, văd binecuvântările Tale. Lumea este un loc 
atât de minunat, până la stelele de pe cer. 

Doamne, vrei Te rog să-i dai sărmanului domn Packard putin din 
speranța şi bucuria pe care le simt eu? Are nevoie de Tine. Și Sally, 
Doamne. E intotdeauna măcinată de ceva și intotdeauna atăt de grăbită. 
Are atât de puţină bucurie în viaţă şi Juan spunea că unul din copiii lui e 
bolnav, Tată. Pedro, cel mic. Juan nu are asigurare şi... 

O mașină trecu încet pe lângă ea. 

Dynah observă plăcuța cu număr de Massachusetts înainte ca 
maşina să prindă viteză. Luminile din spate semănau cu nişte ochi 
roşii ce o priveau în timp ce maşina cobori mai departe pe drum, apoi 
viră scrâşnind pe strada Sycamore. Se încruntă ușor, uitându-se după 
maşina aceea în timp ce se făcea nevăzută după colț. 

Ciudat. 

Gândurile ei hoinăriră din nou în altă direcţie în timp ce trecu 
încetişor prin dreptul casei ei preferate. Se afla la două case de la 
colțul cu strada Sycamore, o casă imensă, victoriană, cu o verandă 
pe întreaga fațadă. Luminile erau aprinse în spatele perdelelor din 
dantelă de Nottingham. Uşa de la intrare era din lemn greu de mahon, 
cu paneluri din sticlă plumbită și în partea de sus un ochi de vitraliu. 
Modelul era o explozie de galben și auriu. 

Ce frumos trebuia să fie să locuieşti pe o stradă umbroasă ca 
aceasta, într-o casă mare, cu gazon îngrijit, o grădină de flori în față, 
şi o curte în spate cu un leagăn şi o ladă cu nisip pentru copii. Zâmbi 
gândindu-se la visele ei. Probabil că Ethan va fi repartizat la o biserică 
într-un oraş mare ca Los Angeles sau Chicago sau New York. Un om 
cu talentul său de predicator nu trebuia să se plafoneze într-un oraşel 
din Midwest. 

N-ar fi crezut niciodată că un tânăr ca Ethan s-ar fi uitat de două 
ori la ea, darămite să se mai şi îndrăgostească de ea şi să o ceară în 
căsătorie. Îi spusese că ştiuse din ziua când o întâlnise că voia lui 
Dumnezeu era ca ea să fie soția lui. 

Nici nu l-ar fi întâlnit dacă părinții ei nu ar fi insistat ca ea să 
viziteze New Life College. Se hotărâse dinainte să urmeze cursurile 
unei facultăți din California. Când pomeniră de NLC, ea refuză, 
convinsă că distanța şi costurile aveau să îl scoată din calcul. Ei o 
asigurară că cea dintâi dintre inconveniente aveau să-i fie de folos, iar 
pentru cea de-a doua, făcuseră planuri din timp. Părinţii îşi doreau ca 
ea să devină mai independentă, iar frecventarea unei şcoli în Illinois 
avea să fie o modalitate potrivită pentru asta. Şi-apoi, notele ei erau 
suficient de bune cât să o ajute să obțină chiar şi o bursă. 

Dynah zâmbea acum când își amintea. Părinţii ei nu fuseseră 
niciodată prea subtili în ceea ce-și doreau pentru ea. Mama ei lăsase 
broşuri despre o duzină de colegii creştine răsfirate prin toată casa, 
pentru a-i stârni curiozitatea. Toate se aflau în locații frumoase, 
idilice, cu gazon bine întreținut şi grădini îngrijite. NLC cuprindea 
un complex de şase clădiri cu coloane albe şi fațada din cărămidă, 
două la est, două la vest, una la nord şi o biserică spre sud. Dar ceea 
ce o atrăsese cel mai tare pe Dynah fuseseră fețele minunate, tinere şi 
zâmbitoare ale studenților de acolo. 

Era dintotdeauna o certitudine că avea să urmeze cursurile unei 
facultăți creştine. Ce alt loc mai bun unde să învețe cum să slujească 
Domnului decât într-o atmosferă creştinească? Totuşi, Midwestul 
păruse atât de departe de casă încât nu se gândise niciodată cu interes 
la locul acela. 

În ultima jumătate de an, în timp ce-şi pregătea proiectele pentru 
diploma de liceu, trimise o duzină de scrisori de intenție şi primise tot 
atâtea scrisori de acceptare. Reduse opțiunile la patru, renunțând la 
toate cele care erau în afara statului. Tatăl său îi sugeră să facă o excursie 
împreună cu mama ci în sudul Californiei şi să viziteze cele trei campusuri 
din zonă. După ce-l vizită pe cel din San Jose, își făcu programare la 
celelalte două pentru a discuta cu decanul și pentru a se familiariza cu 
condițiile de admitere, programa de curs și bursele pe care le ofereau. 

Cât timp fusese ea plecată, tatăl său luă legătura cu patru facultăți 
pe care el le considera „destul de bune“ pentru fiica lui. Una era în 
Pennsylvania, una în Indiana, şi două în Illinois. De la una dintre 
facultăți primise și un video de prezentare. De la alte două facultăți au 
sunat-o câțiva studenți ca să discute cu ea despre campus, activități şi 
arie curriculară. Cea din urmă, New Life College, îi trimiseră un catalog 
şi o invitație de a-i vizita pentru a se edifica în legătură cu oferta lor. 

Ei i se păru ridicol și o risipă de bani înfiorătoare din partea 
părinților ei, dar tatăl ci insistase să se ducă. 

— Trebuie odată să înveți să zbori singură. 

Era pentru prima oară când se ducea undeva fără părinții ei şi fără 
un grup de la biserică. Toate aranjamentele fuseseră făcute dinainte de 
facultate, aşa că nu trebuia să se îngrijoreze că va fi singură pentru multă 
vreme. Un student urma să o întâlnească la aeroport şi să o aducă la 
campus, unde avea să petreacă două zile împreună cu un ghid personal. 

Dynah zâmbi când îşi aminti de reacția ei când îl văzu pentru 
prima oară pe Ethan cu o hârtie în mână pe care era înscris numele 
ei. Se gândi că era cel mai atrăgător tânăr pe care-l văzuse vreodată. 
Mama ei îi spusese că cei de la facultate aveau să trimită probabil 
un tânăr prezentabil pentru a o întâmpina și a o conduce apoi la 
sediu. Dar nu se așteptase ca acel tânăr să arate ca un actor de cinema. 
Fusese fâstâcită şi aproape că nu vorbi nimic, dar pe când erau la 
jumătatea drumului spre facultate, el reuşise să o facă într-atât să se 

relaxeze, încât îi şi povestise toată viața ei de pe Ocean Avenue. Până 
să ajungă la destinație, ştiu că Ethan nu numai că arăta extraordinar, 
dar şi era un om extraordinar. Se citea în ochii lui pasiunea pentru 
Dumnezeu, era ambițios şi avea planuri extraordinare. 

— Tata e pastor, şi la fel a fost şi bunicul, îi spuse el. Străbunicul a 
fost un vestitor ambulant al Evangheliei. Iar eu calc pe urmele lor. 

Pe când treceau pe sub bolta din cărămidă ce marca intrarea spre 
campusul NLC, era convinsă că Ethan Goodson Turner avea să fie 
următorul Billy Graham. 

Când sosiră la căminul de fete, Ethan o prezentă lui Charlotte 
Hale, din Alabama, studentă în ultimul an la muzică. Charlotte avea 
un şarm şi o ospitalitate tipic sudice, pline de viață. Urma să absolve 
în iunie, şi deja îşi făcuse planuri să plece cu un grup de misiune în 
Mexic și să predice Evanghelia prin muzică şi piese de teatru. 

În următoarele două zile, fiecare minut îi fu ocupat cu vizitarea 
campusului, mai ales a departamentelor de care Dynah era interesată 
în mod special: muzică şi educaţie. Auzise despre diferite programe, 
burse şi activități, şi întâlni o mulțime de oameni. Charlotte părea să-i 
cunoască pe toți şi o prezentă pe Dynah tuturor. Întâlni profesori și 
studenți, decanii, managerul bibliotecii şi chiar doi dintre grădinarii 
care îngrijeau terenul din jur. Dynah adoră fiecare clipă din timpul 
petrecut acolo. 

Sâmbătă scara, spre surpriza şi încântarea ei, Ethan li se alătură la 
o cină dată în sala mare. Ea roși când el se așeză. Rămase cu ele până 
când o fată veni la ei şi îl întrebă dacă urma să participe la un studiu 
biblic de seară. 

— Jumătate din fetele din campus îşi doresc să se căsătorească cu 
el, remarcase atunci Charlotte, privindu-l cum se îndepărtează. 

— Nu mă miră, spusese Dynah, amintindu-şi cât de stânjenită 
fusese ea când îşi dăduse seama că ea însăşi visase la asta pe drumul 
de la aeroport. 

Charlotte o privise atunci drept în față şi zâmbise. 

— Ar trebui să te întorci. Va fi în ultimul an la anul. 

Ea nu înţelese. 

— Adică îmi sugerezi să mă alături legiunii de admiratoare ale 
lui? 

Charlotte râse. Nu mai spusese nimic despre Ethan după aceea, 
dar era evident că făcuse tot posibilul pentru a semăna o sămânță la 
care să se gândească. 

Nu trecuseră cincisprezece minute de când ajunseseră la cămin, 
când sună Ethan. Îi spuse lui Dynah că urma să o ia şi să o ducă 
personal înapoi la aeroport. Îi mulțumi și îi promise să fie gata la ora 
stabilită. Până dimineața, Dynah luase hotărârea să nu vină la NLC, 
tocmai din cauza lui Ethan. Dacă era atât de fermecată de el după doar 
câteva zile, ştia că avea să se indrăgostească nebunește de el dacă avea 
să-l vadă zi de zi un an întreg, iar NLC nu era un campus atât de mare 
încât să-l poată evita mereu. Nu, nu voia să devină una din legiune, și 
nu-și făcea nicio speranță deşartă că ar putea deveni aleasa lui. 

Acum zâmbi când se gândi la asta, simțind parcă inelul de logodnă 
pe deget în timp ce-și atingea inelarul cu degetul mare. Fusese atât 
de emoționată pe drumul înapoi spre O'Hare. Îi spusese lui Ethan că 
o putea lăsa în fața terminalului Delta, dar el insistase să o însoțească 
până la avion. Parcase, îi luă trollerul şi rămase cu ea. Când intrară în 
terminal, rămase lângă ca la rând când își preluă biletul de întoarcere. 
Apoi se aşeză împreună cu ea la ușa de îmbarcare în avion. Fusese atât 
de stânjenită, încât îi venea să se strecoare sub scaun. 

— Ştiu că n-am prea ieşit în lume, Ethan, dar nu am nevoie de 
dădacă, spuse ea, încercând să-i ia în derâdere grija ce i-o afișa. 

— Ştiu, spuse el încetișor. 

— Şi nici de bodyguard n-am nevoie. 

El o privise atunci, iar ca se simțise tânără şi naivă, mult prea 
tânără pentru el. În privirea lui era atâta intensitate încât ea roşi. 

— Intoarce-te la NLC, Dynah. 

Atunci îi sunase ca un ordin. Zâmbise. 

— Trebuie să îți faci vreo normă? 

— Dumnezeu te doreşte aici. 

Păruse atât de sigur, de serios, incât fusese nevoită să-l întrebe: 

— De unde știi? 

Sigur, dacă Dumnezeu o voia la NLC, atunci avea să i-o spună 
personal. 

— Pur şi simplu ştiu, Dynah. Am ştiut din clipa când te-am 
văzut. 

Privind în ochii lui albaştri, se hotărî să nu ia uşor cuvintele lui. 
În realitate, voise să-l creadă. Voise să-l revadă pe Ethan Turner, şi 
gândul că şi el îşi dorea acelaşi lucru era de-a dreptul incendiar. 

— O să te rogi pentru asta? 

Ea incuviinţă din cap, ştiind că asta era tot ce intenționa să facă, 
cu ardoare. 

Nu mai auzi nimic de la Ethan toată primăvara şi toată vara, dar în 
toamna ce urmă, imediat după ce păşi în sala de sport unde se făceau 
înscrierile, el veni drept la ea şi-şi puse mâna pe umărul ei, de parcă 
ar fi pus public stăpânire pe ea. Primul lucru pe care-l făcu apoi fu să 
o prezinte lui Joseph Guilierno, cel mai bun prieten al său şi colegul 
său de cameră. 

Joe fu o surpriză pentru ea. Nu părea să se potrivească în marele 
grup NLC, ci semăna mai de grabă cu unul din tinerii pe care-i văzuse 
prin San Francisco în excursiile pe care le făcuse împreună cu părinții 
ei. Înalt, cu ochii negri, vânjos, Joe arăta călit şi mai în vârstă decât 
Ethan. Nu atât ca ani, cât ca experienţă de viață. 

— Nu mă mir, spuse Joe enigmatic și-i întinse mâna. Degetele 
sale i le cuprinseră ferm pe ale ei şi îi zâmbi. Trei luni mai târziu, după 
ce purta deja inelul de logodnă, Joe îi spusese că în ziua când o luase 
de la aeroport, Ethan se întorsese în apartamentul lor spunând că o 
întâlnise pe fata cu care avea să se însoare. 

— L-am întrebat dacă S-a consultat cu Dumnezeu, iar Ethan 
mi-a spus că Dumnezeu i-a pus ideca asta în cap. 

Zâmbind din nou, la fel cum făcuse şi atunci când îi spusese 
Joe asta, Dynah ajunse la colțul cu strada Sixteenth. Își lăsă 
mintea să-i hoinărească pe alei trandafirii. Ethan avea un viitor 
minunat înainte. Avea să absolve cu notă maximă la sfârșitul 
anului. Decanul Abernathy era foarte impresionat de munca lui 
şi-l încuraja pe Ethan să continue cu studiile de master. El aranjase 
deja totul pentru ca Ethan să lucreze cu jumătate de normă la una 
din bisericile locale. Dynah putea astfel să-şi încheie şi ea studiile. 
Ethan era hotărât ca ea să-şi termine studiile la rândul ei, convins 
că studiile ei în muzică şi în lucrarea cu tineretul aveau să-i fie de 
mare folos în lucrare. 

Se simţea atât de binecuvântată. Aveau să fie amândoi înjugați la 

acelaşi jug, lucrând împreună pentru slava lui Dumnezeu. Ce altceva 
îşi putea dori? 

O, Doamne, eşti atât de bun cu mine. Voi face orice pentru tine. Tot ce 
sunt, tot ce sper vreodată să fiu, este de la Tine, Tată. Foloseşte-mă după 
voia Ta. 

O maşină trase lângă trotuar şi încetini aproape în ritmul paşilor 
ei. Inima îi sări din loc când băgă de seamă că era acecaşi care o 
depăşise şi pe Maple Street. Nervii ei se încordară când geamul fu 
lăsat jos și o voce de bărbat, fără chip, îi spuse: 

— Vă duceți spre campus, domnişoară? 

— Da, spuse ea, înainte să se gândească. 

— Pot să vă duc eu. 

— Nu, mulțumesc. 

— Eu acolo vreau să ajung. Sunt în vizită la fratele meu. Din 
nefericire, m-am rătăcit. Sunt pentru prima oară în oraş. Locuiește 
chiar lângă poarta principală a campusului. 

Ea sc relaxă și se apropie de mașină. Se aplecă ușor şi arătă 
înainte. 

— Coborâți o milă spre Henderson apoi virați la dreapta. Mergeţi 
tot înainte, şi veți da de campus. E la o stradă după parcul oraşului. 

Nu reușea să vadă fața bărbatului. 

— Haide să te duc până acolo, şi îmi arăţi drumul. 

Simțpi dintr-odată o presimțire ciudată. 

— Nu, mulțumesc, spuse ea politicos și făcu un pas în spate. Nu 
voia să-l ofenseze. Ce scuze putea invoca? Se uită înspre stația de 
autobuz unde aştepta o femeie singură și găsi o scuză. Mă întâlnesc 
cu o prietenă. 

— Nicio problemă. Mersi de indicații, spuse bărbatul, părând 
parcă dintr-odată mult mai puțin amabil. Geamul fu ridicat rapid. 
În timp ce maşina porni înainte pe Sixteenth, văzu că maşina avea 
aceleaşi plăcuțe cu număr de Massachusetts. Cele două lumini roșii 
din spate continuau să o fixeze în timp ce maşina trecu mai departe 
de stația de autobuz. 

Înfiorându-se, continuă să meargă. O recunoscu pe chelnerița care 
şedea pe bancă. 

— Bună, Martha. Ce mai faci? 


Z9 


FRANCINE RIVERS 


— Aşa-şi-aşa. Mă omoară picioarele. A încercat cineva să se dea 
la tine? 

— Nu chiar. Se rătăcise. 

— Da, sigur. Asta-i varianta lui. 

— Nu găsea campusul. 

— Sper că i-ai spus unde să se ducă. 

— I-am dat indicații cum să ajungă acolo. 

— Sunt convinsă că nu i-ai dat indicaţiile pe care i le-aş fi dat eu. 

Povestiră de serviciile lor până când sosi autobuzul. Martha se sui 
prima şi îşi ocupă locul obişnuit în spate, unde își putea citi în voie 
romanul de dragoste. Dynah ocupă un loc în față, lângă şofer. 

Încă din prima ei zi observase ecusoanele frumoase de pe reverul 
jachetei de uniformă a lui Charles. Când îl întrebase ce semnificație 
aveau, el îi spuse că fiecare dintre ele reprezenta câte cinci ani în 
care condusese fără accident. După câteva săptămâni de mers cu 
autobuzul condus de el, Dynah se dusese la un magazin de trofee 
şi comandase o plăcuță pentru el pe care scrisese „În onoarea slujirii 
impecabile a orașului Middleton, lui Charles Booker Washington i 
se decernează titlul de Şofer Emerit.“ El râsese când îşi deschisese 
cadoul, dar acum îl agăţase lângă plăcuța cu „Fumatul interzis“ de 
pe parbriz. 

— Ce mai faci, Charlie? 

El îi zâmbi când acționă butonul de închidere a uşilor. 

— Acum destul de bine, că te-ai urcat în maşina mea. Mi-a lipsit 
zâmbetul tău strălucitor aseară. 

— M-a luat Ethan. 

— Conduce deja Cadillacul acela? 

Ea râse. 

— Nu, domnule. E tot cu Buickul. Se aplecă înainte pe locul ei 
şi-şi rezemă brațele de balustrada metalică. 

Charlie încuviință din cap. 

— Când o să fie repartizat la o biserică, o să-şi primească şi 
Cadillacul. Nu-i lăsăm pe predicatorii noștri să umble cu alte maşini. 
Îi tratăm cum se cuvine. 

— Am băgat de seamă. 

Când se dusese la biserica lui Charlie, văzuse noul Cadillac maro 

parcat în spațiul „Rezervat pentru pastor.“ Se simțise atât de bine la 
biserică, incât îl implorase pe Ethan să o însoțească data următoare. 
El venise o dată, bombănind, dar refuză să o mai însoțească altă dată. 
Spusese că serviciul fusese puțin „prea energic“ pentru gustul lui. Nu 
se simţise confortabil cu muzica aceea gospel gălăgioasă intonată de 
cor şi nici cu modul în care membrii adunării săreau cu remarcile lor 
în timpul predicii pastorului. 

— Mie mi s-a părut lipsit de reverență. 

Ea nu-i împărtăşea disconfortul, cu toate că serviciul fusese 
departe de genul de slujbă cu care era ea obișnuită. Simţise atingerea 
Duhului în acea biserică. Membrii ei sărbătoreau dragostea lor pentru 
Isus și unul pentru celălalt. Savurase acea experiență. Ceva de acolo 
o mișcase profund. Pastorul predicasc din Scriptură, iar oamenii își 
manifestau deschis simțămintele și trăirile față de mesajul care le 
mergea direct la inimă. Oricum, Dynah nu contrazise afirmația lui 
Ethan. Învăţase de la bun început că el lua foarte în serios rolul său de 
cap spiritual în relația lor. În acelaşi timp ştia că fusese crescut într-o 
denominaţie conservatoare care îşi arăta râvna în alte moduri. Părinţii 
lui, la fel ca şi mama și tatăl ei, erau profund implicați în acțiuni și 
acte caritabile comunitare. 

Ea și Charlie discutau despre tot felul de lucruri. Conducea un 
autobuz al oraşului Middleton încă dinainte să se nască ea, şi învățase 
multe lucruri despre firea omului. Şi nu avea nimic împotrivă să-i 
împărtăşească şi ei ceea ce ştia. 

n seara aceasta, Dynah nu reuşea să şi-l scoată din minte pe 
domnul Packard. 

— Cunosc familia Packard, spuse Charlie. El şi soția lui obişnuiau 
să ia autobuzul în fiecare marți şi să meargă până la.capăt de linie. 
Oameni buni. Am auzit că ea a murit. Păcat. Era o doamnă drăguță. 

— l-aş putea spune domnului că ţi-e dor să-l vezi. 

— Aşa să faci, fetițo. Poate că intru odată să-l văd. Între noi fie 
vorba, l-am putea scoate din apartamentul acela și să-l reintegrăm 
printre cei vii. Luä virajul cu grijă, după care opri înr-o stație, la colțul 
străzii Henderson. 

— Mulţam,, Charlie. 

— Ai grijă de tine, fetițo. 

— O să am. 

— Spune-i domnului Packard că-i păstrez un loc în faţă, rezervat 
anume pentru el, spuse el şi acționă butonul. Uşile se închiseră, şi 
Charlie îi făcu cu mâna prin geamul maşinii. 

Dynah îi făcu la rândul ei cu mâna şi se uită cum autobuzul iese 
din staţie. Îşi aranjă cureaua genții pe umăr, şi porni pe jos spre 
campus. 

Henderson Avenue era o stradă lungă, frumoasă, străjuită de arțari 
bătrâni şi case frumoase din cărămidă, cu curțile acoperite acum de 
zăpadă. În parcul oraşului, aflat la doar o stradă distanță de campus, 
era clădirea unui micuţ centru comunitar folosit de studenții ce lucrau 
ca lideri de tineret şi ca învățători. În doi ani, şi ea avea să lucreze aici. 
Centrul găzduia un program pentru preșcolari în cursul dimineții, şi 
activități pentru tineret după-amiaza, în fiecare zi a săptămânii, mai 
puțin duminica — ziua când toate instituțiile din oraş erau închise, în 
favoarea serviciilor de închinare. Erau deschise doar câteva afaceri, de 
obicei lanțuri naționale. 

Când Dynah ajunse în dreptul parcului, se opri, incruntându-se. 
Văzu mașina cu numere de Massachusetts, de cealaltă parte a străzii, 
parcată după o alee din piatră, sub coroana unui copac cu crengile 
golașe. Se uită spre mașină, încordată, apoi băgă de seamă, uşurată, 
că nu şedea nimeni în locul şoferului. Probabil că bărbatul işi găsise 
fratele până la urmă. Spusese că nu locuia departe de campus. 

O creangă uscată trosni în dreapta ei, iar nervii i se încordară 
instantaneu. Se întoarse şi văzu o umbră înaltă, întunecată, 
îndreptându-se spre ea. Un bărbat. 

Fiecare fibră îi urla, instinctiv: „Fugi!“ dar surprinderea o făcu să 
ezite — şi în doar câteva secunde ştiu că făcuse o greşeală groaznică. 
Câteva secunde. Atât îi luă bărbatului să pună mâna pe ea. 


x XX 


Purdy Whitehall primi apelul la Departamentul de Poliţie la 
10:37 în seara zilei de miercuri, 8 ianuarie. Fusese o seară liniştită, cu 
doar o singură plângere, legată de o petrecere care tulburase liniștea 

publică. Sergentul Don Ferguson raportase cu câteva minute mai 
devreme că nu era nimic altceva decât câteva persoane de peste 40 de 
ani, nostalgici ce ascultă discuri cu Elvis. 

Dar telefonul acesta era cu totul diferit. 

— Cineva ţipă în parc, spuse femeia. Veniţi repede, vă rog! Cineva 
ţipă! 

i Numărul de telefon al apelantei îi apăru lui Purdy pe ecranul 
computerului, împreună cu adresa ei. Henderson Avenue. Vorbind cu 
un calm exersat, o asigură pe femeie că ajutoarele erau deja pe drum. 

Frank Lawson tocmai intra pe Sixteenth, spre Ernie's Diner, având 
nevoie stringentă de o pauză de cafea, când auzi prin stație mesajul. 
Bombănind pe sub mustăți, se aplecă spre stație și o înșfăcă în mână. 
Apăsând butonul, se identifică pe sine şi numărul maşinii sale. 

— Maşina mea suferă din nou de SPM”, Purdy. Te rog, repetă. 

— E o problemă în parcul de pe Henderson Avenue, Frank. Câr 
de aproape ești? 

— La zece străzi. Plec într-acolo. Punând stația la loc, întoarse 
mașina cu 180° și își aprinse girofarul. Nu avea niciun rost să trezească 
oamenii din somn dacă nu era neapărat necesar. 

În timp ce cobora pe Sixteenth, văzu o mașină albă îndreptându-se 
spre vest. Stopurile roşii luciră când maşina trase pe marginea 
drumului, supunându-se legii. Frank nu trecu de el. Viră în viteză la 
stânga, pe Henderson Avenue. 

Sc opri când ajunse lângă parc şi cobori din maşină. Survolă parcul 
după ce-şi înconjură maşina de patrulă. Inima începu să-i bată mai 
repede, iar părul de pe ceafă i se zburli. Ceva nu era în regulă. Era 
absolut convins de asta. 

Cu adrenalina pompându-i în vene, Frank privi în jur şi văzu 
lumini la trei case din apropierea parcului. O femeie ieşi pe veranda 
uneia din ele. 

— Acolo! Cobori pe treptele din fața casei în halat de casă. Acolo 
lângă centru! Vă rog grăbiți-vă. Cineva a fost rănit. 

— Intraţi în casă, doamnă. Ne ocupăm de asta. O altă maşină de 
patrulă opri, iar Frank îl văzu pe Greg Townsend coborând din ea. 


Sindrom premenstrual (n.trad.) 

Femeia urcă în grabă scările şi închise uşa din plasă în spatele ei, 
dar rămase în cadrul uşii, privind, cuprinzându-se cu brațele în jurul 
mijlocului, pentru a-şi ține de cald. Greg ajunse la Frank. 

— Vezi ceva? 

— Nu, dar ceva nu-i în regulă. Du-te pe aleea asta, iar eu voi veni 
din partea asta. 

— Aşa facem. 

Frank cunoştea fiecare centimetru din parcul ăsta, ca pe 
propria-i curte. Îi aducea pe cei trei copii mici ai săi să se joace aici 
în fiecare sâmbătă după-amiază, ca soția lui să aibă câteva ceasuri 
de respiro. 

Era suficientă lumină de la felinarele din parc, așa că nu avea nevoie 
să-și folosească lanterna, dar o păstră în mână, cu dreapta pe revolver. 
Văzu urme ale unei încăierări în zăpadă lângă trotuar, apoi urmele 
continuau de-a lungul străzii Henderson, spre campusul NLC. Ceva 
mai încolo găsi un rucsac. Lângă el un hanorac sfâșiat. Continuă să 
meargă de-a lungul aleii cu grijă, survolând zona, cu urechile ciulite 
la orice zgomot neobişnuit. 

Când se apropie de centrul de agrement, auzi niște foșnete 
prin tufişurile din preajmă. Ceva părea să caute frenetic un loc de 
ascunzătoare, ca un animal ce se furişa să se ascundă pe undeva. 

Instinctiv, deschise lăcaşul revolverului și-l scoase de la brâu. 

— Poliţia! leşiți pe alee să vă putem vedea. 

Se mişca uşor, îndepărtându-se de lumină, pentru a nu deveni el 
însuşi o țintă ușoară. 

Foşnetul încetă, şi auzi altceva, încetişor şi sugrumat. O voce de 
femeie suspinând. 

OK, Doamne. O, Doamne, nu. Nu aici. Nu aici unde-mi aduc copiii 
în fiecare săptămână. 

Simţindu-şi revolverul, Frank se îndreptă spre tufișuri și îndepărtă 
câteva crengi. Îşi îndreptă lanterna spre locul acela, şi văzu o fată 
ghemuită sub ramurile tufişului. Se trase înapoi şi-şi acoperi faţa cu 
brațul. Părul ei blond era încâlcit şi umezit de zăpadă. Frank observă 
uniforma de chelneriță toată sfâșiată, zgârieturile însângerate de pe 
umăr, și petele de sânge proaspăt de pe fusta ei. 

Simţi cum îl năpădeşte furia. 

— Uşurel, spuse el blând. Coborându-şi lanterna de la ea, se lăsă pe 
vine. Ea se trase înapoi de la el. Sunt sergentul Lawson, domnişoară, 
și sunt aici să vă ajut. Continuă să vorbească încetişor, încercând să-i 
dea un sentiment de siguranță. 

Ea-şi ridică creştetul după câteva minute, cu ochii albaştri mari 
şi cu pupilele dilatate. Buza de jos îi era crăpată şi sângera, iar ochiul 
drept îi era umflat de la o lovitură. Îşi ridică genunchii la piept, şi 
se aşeză pe zăpada murdară iar apoi, îngropându-şi capul în braţe, 
începu să plângă. 

Frank se simți cuprins de compasiune, dar în acelaşi timp de. o 
furie neputincioasă. Indiferent cine făcuse asta, trebuia să plătească. 

Greg se apropie din cealaltă parte a parcului, cu paşii scârțâind 
prin zăpada înghețată. Capul fetei se înălță din nou, cu ochii mari şi 
speriați. Îi vedea pulsul palpitându-i pe gât. 

— E în regulă, spuse el, sensibil la frica ci. Se îndreptă şi se trase 
la o parte să îl poată vedea ea pe Greg. El e Ofiţerul Townsend, 
domnişoară. Verifica prin zonă să vadă dacă mai e cineva pe aici. Se 
uită la Greg. 

Greg scutură din cap şi sc uită pe lângă el la tânăra ghemuită în 
tufele protectoare. 

— Viol? 

— Mă tem că da. Mai bine chemăm ambulanța. 

— Nu, spuse fata sugrumată, acoperindu-şi din nou fața. Vă rog, 
nu. Umerii începură a-i tremura violent. 

— Aveţi nevoie de asistență medicală. 

— Vreau să mă duc acasă. 

— Vei fi bine, spuse el ferm, lăsându-se din nou jos lângă ea, 
vorbindu-i cu voce calmă şi joasă. Nu vă mai las singură. Își ridică 
privirea la Greg. Spune-le, fără sirene şi lumini, numai atunci când au 
neapărată nevoie de ele. 

— S-a făcut, spuse Greg repede şi porni spre partea de vest a 
parcului, unde-și lăsaseră maşinile de patrulă. 

— Haide, ieşiţi de acolo, domnişoară. Sunteţi în siguranță. 

Ea se mişcă, venind mai aproape, apoi se opri. Lăsându-se pe 
spate, reincepu să plângă, se aplecă înainte, şi-şi cuprinse mijlocul cu 
amândouă mâinile. Începu să se legene uşor, cu capul plecat. 

Frank simți cum i se pune un nod în gât. Nu părea să aibă mai 
mult de optsprezece ani. 

— A fost cineva cunoscut? Îşi dorea să nu fi fost nevoit să-i pună 
întrebări, dar fiecare minut era important, dacă aveau de gând să-l 
aresteze pe cel care o atacase. 

Ea scutură încet din cap. 

— Cum arăta? 

— Nu ştiu, bâigui ea. Nu i-am văzut nicio clipă fața. Încercă să 
se ridice, dar gemu de durere. Frank se întinse, dar ca se trase rapid 
înapoi, evident nedorind să fie atinsă. Se lăsă din nou jos, plângând. 

— Cum vă numiți, domnişoară? 

— Trebuie să vă spun? 

— Vreau să vă ajut. Şi ca să vă pot ajuta, trebuie să știu cum vă 
numiți. 

— Dynah Carey. Locuiesc la cămin. Colega mea de cameră mă 
aşteaptă. O cheamă Janet, Janct Wells. E la doar două străzi mai 
încolo. Pot să mă duc acum acasă? Vă rog? 

— Încă nu. Trebuie să vă ducem mai întâi la spital, domnişoară 
Carey. Staţi liniştită. Încercăm să vă ajutăm. 

Spera ca echipajul de la ambulanță să aibă o femeie printre ei. 

Dar nu aveau. Veniră doi bărbaţi cu o targă. Cel mai în vârstă 
vorbi cu fata şi o convinse să iasă din ascunzătoarea ei. Frank rămase 
în preajmă, privindu-l pe paramedic cum o sprijinea pe fata care 
dârdâia în timp ce se întinse pe targă. O înveliră în pături călduroase, 
îi închiseră cataramele curelelor de siguranță, apoi o duseră cu targa 
pe aleea parcului spre Henderson Avenue. Ea nu zicea nimic şi ochii 
şi-i ținea închişi strâns. 

Gura lui Frank se strânse când văzu luminile ambulanței. Femeia 
care sunase pentru a raporta incidentul ieşise din nou pe verandă. 
La fel şi alții, pe toată strada. Geamurile erau luminate la multe 
case depărtare, ivind fețele celor ce priveau afară pe după perdele. 
Unii, mai îndrăzneți în curiozitatea lor, ieşiseră în fața casei, privind 
la cele ce se petreceau. Sperase să o scutească pe fată de situații 
jenante suplimentare. 

O suiră rapid în ambulanță. Unul dintre bărbați urcă în spate 
împreună cu ea şi închise uşile după sine. Celălalt se urcă la volan. 

Porniră din curbă spre spital înainte ca Frank să ajungă la maşina lui 
de patrulare. 

Greg îl aştepta deja. 

— Am patrulat în cealaltă parte a parcului, dar n-am văzut pe 
nimeni. Nicio maşină nu e parcată pe strada asta, și nici pe cealaltă 
parte. Ţi-a dat o descriere? 

— N-a spus decât că nu i-a văzut nicio clipă faţa. O să mai vorbesc 
cu ea de îndată ce a examinat-o medicul. 


x x x 


Dynah nu se putea opri din tremurat. O întrebă pe asistentă dacă 
poate face un duș, dar i se spuse că trebuia să aştepte până când o 
consulta medicul. Asistenta o ajută să se dezbrace şi o înveli într-o 
cămașă de noapte albă de spital. Dârdâind, Dynah o urmări pe 
asistentă cum îi aduna uniforma sfâșiată de chelneriță, lenjeria de 
corp şi ciorapii rupți din nylon într-o pungă mare din plastic. Cizmele 
murdare de zăpadă şi noroi le puse în alta. Ambele pungi fură apoi 
înmânate cuiva care aştepta în fața uşii. 

Dynah clănțănea din dinți, dar dârdâitul ci n-avea nimic de-a face 
cu temperatura din cameră, care era menținută la un nivel confortabil 
de 20°. Frigul cumplit, cutremurător, venea din interior. Chiar şi 
pătura cu care o învelise asistenta nu reuşi cu nimic să o încălzească. 

— Vă aduc încă o pătură, domnişoară Carey, spuse asistenta și ieşi. 

Dynah aproape protestă, temându-se să rămână singură. 
Strângând pătura în mână, se așeză pe marginea mesei de examinare, 
întrebându-se cu ce avea să se îmbrace până acasă. Tăcerea îi întețea 
anxietatea. Îşi dorea cu disperare să se spele. Tânjea să stea la nesfârșit 
sub șuvoiul apei, să ia săpunul şi să îşi frece fiecare centimetru din 
trup, şi să se poate spăla de ce i se întâmplase. 

Oare avea să se poată vreodată curăți de asta? Îşi va putea elimina 
vreodată groaza din minte şi inimă? Îşi închise strâns ochii, dorindu-și 
ca imaginile din minte să-i dispară. Acum era în siguranță. Sau nu 
era? Ochii i se deschiseră larg. Se mai gândise şi înainte că era în 
siguranță, dar asta fusese o iluzie, care se spulberase. Cum şedea acum 

pe masa de examinare în cămaşa scurtă de noapte, se simți despuiată 
şi la fel de vulnerabilă pe cât fusese şi în parc. Bolnavă de frică, îşi 
plimbă privirea de la un capăt al cabinetului la celălalt, căutând o cale 
de scăpare. Voia să se ducă acasă. Acasă la părinţii ei. Acasă la casa de 
pe Ocean Avenue. Dar ce aveau să spună părinții ei? Poate dacă se 
încuia în camera ei de la cămin, avea să se simtă mai în siguranță. 

Cineva puse mâna pe clanță, iar ea sări în picioare. Un medic intră 
în cabinet, urmat imediat de asistenta care-i luase hainele. 

— Sunt Dr. Kennon, domnişoară Carey. Cum vă simțiți? 

— Bine, spuse ea fără să se gândească. Nu asta spunea întotdeauna 
când era într-un cabinet medical? Făcu o grimasă, iar ochii i se 
umplură de lacrimi, la care el tresări. Când vorbi din nou, aproape 
că nu-şi recunoscu vocea. Aș putea face un duş, vă rog? Vreau să fac 
un duş. 

— Imediat. Îşi vâri mâna în buzunar şi scoase un reportofon micuț. 
Apăsă un buton și-l puse pe tejgheaua din dreapta sa. Acum, haide 
să ne uităm puţin la ochiul tău. Când se uită cu blândeţe la ochiul 
ei vătămat și îi lumină pupila cu o lanternă, îi spuse că înregistra 
consultul pentru a-i ajuta pe poliţişti să-l prindă pe atacatorul ci. O 
întrebă dacă se simțea ameţită. 

— Puțin, spuse ea. Îi era greață. 

— Întinde-te pe spate, te rog. 

Asistenta o ajută, vorbindu-i frumos, încurajând-o să urmeze 
instrucțiunile medicului. Dynah începu să tremure şi mai violent 
când el îi examină zgârieturile şi îi puse alte întrebări. În timp ce 
răspundea, retrăi din nou coşmarul din parc, văzându-l dintr-o cu 
totul altă lumină. Unele din întrebările medicului o făcură să roşească 
de stânjeneală şi să pălească de ruşine: Lua anticoncepționale? 
Când fusese ultimul ciclu? Îi ceru detalii cu privire la cele ce i se 
întâmplaseră, detalii de care îi era scârbă să-şi amintească, darămite 
să le mai rostească şi cu voce tare. 

— Nu vreau să vorbesc despre asta. 

— Tot ce ne spui îi poate ajuta pe poliţişti. 

Și pe ea, cine avea să o ajute pe ea? Doamne, Tu unde ai fost? 

Când medicul îi spuse să-şi mute uşor şezutul până la capătul mesei 
şi să-şi ridice picioarele în suporturile atașate acesteia, nu înțelese ce 

avea de făcut. Asistenta, sensibilă la frica ei, încercă să-i explice cât 
mai delicat cu putință. 

— Medicul trebuie să se asigure că nu ai suferit leziuni interne, 
domnişoară Carey. Şi va putea lua probe. Drept mărturie. 

— Mărturie? spuse ea. 

Medicul îi explică; se simţi năpădită de repulsie. 

O, Doamne. O, Doamne. De ce trebuie så trec prin aja ceva? Nu am 
suferit destul? 

— Mi-e rău. Se ridică repede în șezut. Asistenta îi pinu o tăviță 
şi o mângâie pe spate, vorbindu-i cu blândețe. Medicul o lăsă câteva 
minute să-și revină. După puțin timp, asistenta o linişti suficient cât 
să poată continua examinarea, iar medicul se întoarse. 

Ochii asistentei erau plini de compasiune. 

— Se va termina imediat, dragă. Ţine-mă de mână. Strânge-mă 
tare de ea, dacă vrei. Dynah se prinse cu putere de mâna ei, cu tot 
trupul încordat. 

— Respiraţi, domnişoară Carey. Aşa. Încercaţi să vă relaxaţi. 

Medicul îi explica absolut tot ce făcea și de ce, dar nu îi fu de niciun 
folos. Examinarea fizică se dovedi agresivă, invazivă şi dureroasă. Când 
termină, își ceru scuze și apoi o rugă pe asistentă să-i taie unghiile. 
Alte probe. Unghiile îi fură puse într-o pungă micuță din plastic şi 
etichetată pentru laboratorul poliției. Asistenta îi făcu fotografii la 
leziunile de le umăr și de pe şodul drept, vânătăile de pe coapse, de pe 
gât, şi de pe fața lovită. 

Cu duhul zdrobit, Dynah tăcu. 

Dr. Kennon o privi cu tristețe și spuse din nou că îi părea rău. 

— Poţi să te ridici acum, spuse asistenta amabilă. 

— Voi pune fetele de la biroul de internări să se ocupe de toată 
partea de documentație, spuse dr. Kennon şi se indreptă spre ușă. 

— Nu! sări Dynah, stându-i inima în loc. Vreau să mă duc acasă! 

— Înţeleg cum trebuie să vă simțiți, dar... 

— Ba nu, nu mă înțelegeți! Cum ați putea? Cu toate strădaniile 
lui de a-şi dori să o asigure că era bine, se simți degradată. Ajunsese 
o bucată de bandă magnetică în reportofonul lui, şi aceea avea să-i fie 
înmânată unui polițist care aștepta în fața uşii. Nu ințelegeți nimic! 
Își îngropă faţa în mâini şi plânse. 

— Aş vrea să vă rețin peste noapte, pentru observaţie. 

— Nu. 

Fu tot ce mai reuși să scoată din ea. 

— Am începe imediat tratamentul cu estrogen. 

Ea-şi ridică creștetul. 

— Estrogen...? De ce? 

— Pentru eventualitatea în care ați rămas însărcinată. 

Dynah simți cum o lasă toate puterile. Rămase privindu-l îngrozită 
în timp ce încerca să înțeleagă ceea ce spusese medicul. 

— S-ar putea... s-ar putea să fiu însărcinată? 

— Şansele sunt extrem de mici, dar e mai bine să ne luăm toate 
măsurile de precauție. 

Dacă rămăsese însărcinată, deja era prea târziu. 

— S-ar putea să apară câteva efecte secundare la estrogeni. De aceea 
aş dori să vă țin aici sub observație pentru o noapte, poate două. 

Dynah se aşeză pe marginea mesei de examinare, cu ochii strâns 
închişi. Participase la câteva campanii pro-life cu Ethan. Ştia că 
medicul vorbea despre un medicament pentru avort. 

— Nu. Scutură din cap. Vreau să plec acasă. Vă rog. 

Dr. Kennon o privi pe asistentă care veni lângă el. Discutară câteva 
clipe cu voce joasă; apoi medicul ieşi din cabinet. Asistenta o înveli 
din nou cu pătura. Dynah se înveli bine cu ea. 

— Îmi pare rău că a trebuit să treceţi prin așa ceva, domnişoara 
Carey. Dr. Kennon încerca doar să vă uşureze situația. Îi oferi un 
pahar cu apă rece. Ştiu cât de dificil este totul pentru dumneavoastră. 
Dacă ați prefera să nu luați acum medicamentul, e în regulă. Puteţi 
începe să-l administrați de mâine. 

Dynah scutură din cap. 

— Aţi trecut prin suficiente lucruri în seara asta. Putem aştepta 
câteva săptămâni. Dacă nu vă vine ciclul, vă puteți întoarce și vom 
face un test de sarcină. Dacă e pozitiv, putem face o extracție. 

Dynah nici nu voia să se gândească la ceea ce spunea asistenta. 
Faptul că fusese violată era suficient de îngrozitor fără să mai 
trebuiască să se gândească şi la posibilitatea de a fi rămas însărcinată. 

O, Dumnezeule, nu pofi fi atât de crud. Sau ai putea, Doamne? 

— Acum poți face un duș, dacă doreşti. 

În capătul coridorului, într-o încăpere liniştită, Dynah stătea în 
picioare sub un jet puternic şi fierbinte de apă, frecându-se în ncştire. 
Continuând să se simtă murdară, se prăbuși deznădăjduită într-un 
colț al căzii și plânse. 

Dumnezeule, de ce? Nu înțeleg. De ce ai îngăduit să mi se întâmple 
una ca asta? Unde erau îngerii care ar fi trebuit să mă ocroteascd? Ce am 
făcut så Te mânii? 

Cineva bătu la uşă şi-o făcu să tresară. 

— Sunteţi în regulă, domnişoară Carey? 

— Sunt bine, spuse Dynah cu voce sugrumată, ghemuită sub 
apa fierbinte ce continua să curgă cu putere peste ea. Doar că nu am 
terminat încă. 

— Colega dumneavoastră v-a adus un schimb de haine. 

Dynah se ridică cu greu în picioare. 

— Janet e aici? 

— Tocmai a ajuns. E în sala de aşteptare. Ofițerul Lawson tocmai 
stă acum de vorbă cu ea. 

Dynah îşi închise ochii uşurată şi-şi rezemă capul de zid. 

— O să vă las hainele pe scaun. Nu vreau să vă zoresc, domnişoară 
Carey. Luaţi-vă tot timpul din lume. O să fiu chiar lângă uşă, dacă 
aveți nevoie de ceva. 

Dynah simți un mesaj nespus. Asistenta era suficient de departe 
cât să-i ofere sentimentul intimității, dar nu atât de departe cât să se 
simtă părăsită. 

Dynah cobori de sub duș şi se uscă cu repeziciune. 

Îşi luă lenjeria curată din bumbac, un tricou uşor pe gât, o pereche 
de blugi uzați albaştri, şi un sveter galben tricotat. Chiar şi după ce-şi 
luă şosetele albe din lână şi cizmele înalte gri cu fermoar, nu se putea 
opri din dârdâit. Violenţa întunecată a atacului îi încleştase sufletul şi 
nu-i dădea drumul. 

Se uită în oglindă, şi aproape că nu se recunoscu. Își trecu degetele 
tremurătoare prin părul blond şi încâlcit, şi încercă să şi-l impletească 
în spic. După câteva minute, renunță. Nu-i păsa cum arăta. Nu voia 
decât să plece. Ar fi vrut să se întoarcă în camera ci de la cămin, să se 
îngroape sub un morman de pături grele, şi să nu mai iasă niciodată 
la lumină. 

Asistenta o conduse pe Dynah în sala de aşteptare. Îl descoperi 
mai întâi pe Joe în mijlocul sălii, cu ochii plini de durere şi 
compasiune. Janet şedea pe canapea; Ethan stătea în picioare lângă 
geamuri. Când se apropie, se întoarse şi o privi, cu fața schimonosită 
de o durere şi o furie îngrozitoare. Janet sări de pe canapea şi o 
îmbrățișă strâns. 

— O, Dynah, spuse ea plângând. O, Dynah, Dynah. Haide, dragă. 
Te ducem acasă. O să fii în regulă acum. 

Pe drum afară, Ethan o atinse o singură dată, o strânse uşor tocmai 
de umărul rănit. Ea tresări, iar el se lăsă păgubaş cu totul, cu privirea 
abătută. Îi simţi furia şi se simți speriată şi derutată de asta. 

Janet o cuibări la pieptul ei pe bancheta din spate a Hondei lui Joe. 
Rămase cu brațul pe după Dynah, ținând-o strâns. Dynah își ridică 
privirea şi-l văzu pe Joe privind-o din oglinda retrovizoare. Ochii îi 
erau întunecați, reflectând durerea ei. 

— Este o pătură în spate, Janet, spuse cl încetişor, pornind motorul. 
O să-i țină lui Dynah de cald. 

Ethan nu scoase niciun cuvânt, până când Joe ieși cu maşina din 
parcarea spitalului. 

— O să-l găsim pe nemernic, Dynah. Își jur. Şi o să... 

Joe îl privi tăios. 

— Ajunge acum, Ethan. 

— Ba nu ajunge! Nu ajunge nici pe departe! Vocea lui Ethan se 
frânse. Se întoarse. Cum arăta, Dynah? 

— Nu ştiu. Îşi simți gura tremurând, dar nu se putea opri. Nu i-am 
văzut fața nicio clipă. Dintr-odată, a fost acolo, o umbră în întuneric. 
Şi a pus mâna pe mine. 

— Ethan, opreşte-te, spuse Joe ferm. Poliţia se va ocupa de asta. 

— Da, sigur. Se vor ocupa de asta la fel cum se ocupă de toate 
lucrurile în ultima vreme. Continua să o privească pe Dynah. 

— Nu se poate să nu fi văzut chiar nimic. N-ai fost atentă deloc 
când ai mers pe Henderson? 

— Las-o în pace! spuse şi Janet, înfuriată şi ea acum. Te porți de 
parcă ea ar fi de vină că a fost violată! 

— N-am spus asta! 

Imediat ce Joe parcă maşina în fața căminului, Dynah se desprinse 

de Janet şi dădu să deschidă portiera. Joe sări din mașină şi i-o 
deschise. O ajută să coboare. Contrariat, Ethan îi ajunse din urmă la 
intrarea din față. 

— Îmi pare rău, Dynah. N-am vrut... 

— Vreau să intru. Apăsă clanța şi descoperi că uşa era încuiată. 
Trecuse demult ora stingerii. Inima îi bătea cu putere. Ușa din sticlă 
scoase un zgomot uruit când dădu să o deschidă. 

Joe îi acoperi mâna cu a sa. 

— Uşurel. Administratoarea tocmai a apărut de după colț, Dynah. 
O să descuie uşa. Eşti în siguranță acum. Vocea lui calmă, liniştitoare 
și prezenţa lui o liniștiră uşor. 

Doamna Blythe îi descuie uşa. O lăsă pe Dynah şi pe Janet să 
intre. 

— Acum e în siguranță, domnilor. Vă mulțumesc. Avem noi grijă 
de ea, le spusese şi încuie ușile din nou. Dynah privi înapoi spre Ethan 
care rămăsese de cealaltă parte a ușii de sticlă. Era bucuroasă să audă 
sunetul unei chei răsucindu-se în yală. Doamna Blythe sc întoarse 
îngrijorată spre ea şi-o cuprinse cu brațul pe după umeri. 

— M-am gândit că te vor reţine la spital peste noapte. 

— A vrut să vină acasă, răspunse Janet în locul ei, o prezență 
statornică lângă ca. 

— Ei bine, presupun că e în regulă, dacă eşti sigură că va fi bine. O 
privi pe Dynah, studiind-o, şi zâmbindu-i plină de compasiune. 

— L-am sunat pe decan. O să-l anunţ că ești aici, ca să nu se ducă 
la spinal de dimineață. Va dori să știe cum te simți. 

ngrozită, Dynah nu spuse nimic. Cât de mulți oameni știau deja 
ce i se întâmplase? 

— Mâine va alerta întregul corp studenţesc de pericolul din 
comunitatea noastră, continuă doamna Blythe. M-a asigurat că nu va 
pomeni numele tău, drăguță, dar e important ca toți să fie avertizați, 
până când îl vor aresta pe individul acesta. Apăsă butonul de sus. 
Decanul Abernathy dorește să te scutească de toată stânjeneala 
posibilă. Studie încă o dată fața vătămată a lui Dynah. Cred că cel 
mai bine ar fi să rămâi câteva zile în camera ta. 

— Am cursuri. 

— Voi trimite vorbă la instructorii tăi că ai fost răcită bocnă. Își 

vor putea trimite temele la cameră. Iar Janet îți poate aduce mâncarea. 
Cum ți se pare? 

Dynah încuviință plat când păşi în lift. 

— O să-i sun dimineață pe părinții tăi. 

Dynah lovi cu palma în uşă, împiedicând-o să se închidă. 

— Nu! Vă rog, să nu faceți una ca asta! 

— Dar ar trebui să ştie şi ei ce s-a întâmplat, Dynah. 

— Oricum nu pot face nimic. Nu veți reuşi decât să-i îngrijorați. 
Vreau să uit că s-a întâmplat. 

— Mai vorbim de dimineață. Mai întâi să tragi un pui bun de 
somn la noapte. 

— Promiteți-mi că nu-i sunați. 

— Crezi că vor da vina pe şcoală? 

— Se vor supăra. Nu vreau să se supere. 

— Atunci, să aşteptăm şi să vedem. 

Janet rămase plină de solicitudine lângă ea, în timp ce Dynah 
se pregătea de culcare. O întrebă cum se petrecuse totul, iar Dynah 
îi povesti. Voia să vorbească despre toate, să-şi verse toată teama şi 
groaza, sentimentele de rușine şi degradare, dar în fața faptelor, Janet 
se strâmbă năpădită de repulsie. 

— lartă-mă că te-am întrebat. Nu vom mai vorbi despre asta. E 
mai bine să uiţi ce s-a întâmplat. Trase păturile sus şi le aranjă în jurul 
lui Dynah. Scoate-ţi totul din cap şi culcă-te. Janet se aplecă şi o 
sărută pe frunte. Aş vrea să mă fi sunat. Aş fi venit să te iau. 

Dynah simţi un junghi de vinovăţie pentru că nu procedase astfel. 
Ar fi trebuit să ia seama la avertismentul domnului Packard. Ar fi 
trebuit s-o roage pe Sally Wentworth s-o ducă cu maşina. Ar fi trebuit 
să asculte de Charlie şi să aibă grijă de ea. 

— Spuneai că în seara asta te duci să studiezi la bibliotecă. 

— Dar nu m-am dus. Am ieșit și am băut o cafea cu Chad şi apoi 
m-am întors şi am învățat aici. 

Dynah nu mai spuse nimic. Nu mai putea vorbi, nu-şi mai putea 
înfrânge nodul dureros care i se pusese în gât. Ar fi trebuit să... ar fi 
trebuit să... 

— Te las câteva minute, te descurci singură? Trebuie să mă spăl 
pe față şi pe dinți. 

Dynah încuviință din cap, silindu-se să zâmbească în timp ce se 
lupta să-şi înfrângă lacrimile ce o pârjoleau. 

Janet işi luă pijamaua roz din mătase şi trusa de baie, apoi aprinse 
veioza de lângă pat. Deschise uşa, apăsă întrerupătorul pentru becul 
din tavan şi camera se cufundă în semi-întuneric. Rămase în pragul 
uşii, o siluetă profilată de lumina ce bătea din coridor. 

— Nu durează mult, Dynah. Încearcă să dormi. Totul va arăta mai 
bine mâine. Închise uşa după sine. 

Dynah se întoarse pe o parte şi se ghemui în poziție fetală, își trase 
păturile până peste cap şi începu să plângă în hohote. 


x x x 


A doua zi, Dynah o sună pe Sally Wentworth și își dădu demisia 
din slujba ei de la Stanton Manor House. Surprinsă, Sally o întrebă 
de ce. 

— O să-mi dedic mai mult timp studiului. Ignoră sentimentele 
de vinovăție care o năpădiră. Era adevărat, în parte. Avea să aibă 
o grămadă de lucru pentru a recupera de îndată ce se întorcea la 
cursuri. 

— Dacă ai nevoie de mai mulți bani, îți pot da o mărire de salariu 
de un dolar pe oră. 

— Nu e vorba de bani, Sally. Serios. Ştia că va trebui să-şi găsească 
curând altă slujbă. Nu își permitea luxul de a nu lucra deloc. Bursa 
nu-i acoperea decât o parte din taxele de studii. Părinții ei plăteau 
restul, plus taxele pentru cămin. Ei îi rămâneau cheltuielile pentru 
haine şi cărți şi întreținerea mașinii. 

Trebuia să-şi plătească asigurarea, benzina şi reparațiile. 

Dacă maşina ei ar fi funcționat seara trecută, poate că... 

- Domnul Packard a şi întrebat de tine. O să-i lipseşti, să ştii. 

- Ştiu, spuse ea, cu gâtul sugrumat. Se gândi la avertismentul pe 
care îl primise din partea bătrânului şi simți povara suplimentară a 
faptului că nu-i dăduse curs. Nu am ce-i face, Sally. Pur şi simplu nu 
mă mai pot întoarce acolo. Nu se putea aduna nici măcar să-i spună 
că avea să mai vină în vizită. 

— Cred că te înțeleg ce simți. Nu e tocmai o slujbă prea veselă. 

— Mi-a făcut plăcere să lucrez acolo. 

— Dacă ar fi adevărat, nu ţi-ai da demisia acum. Eşti sigură că nu 
e vorba de altceva, Dynah? E îngrozitor de subit. 

Ezită, apoi îşi rezemă fruntea de zid. Nu se putea aduna să-i spună 
lui Sally adevărul. Era prea umilitor. Şi mai rău chiar, nu se putea gândi 
la altceva decât la asta. Îi era frică, atât de frică. Numai gândul de a fi 
din nou în cealaltă parte a orașului față de campus îi făcu inima să-i 
bată cu repeziciune. Ethan îi luase maşina de la mecanic în dimineața 
aceasta, dar dacă i se strica din nou? Dacă Janet nu putea veni să o ia? 
Trebuia să facă din nou lungul drum de la Maple la Maine şi apoi să 
ia autobuzul. După aceea trebuia să parcurgă Henderson și apoi prin 
parc... 

Nu. Scutură vehement din cap. Nu putea una ca asta. 

— Îmi pare rău, Sally. Îi era ruşine că îşi dădea demisia fără niciun 
preaviz. Îi părea rău să-i părăsească pe Sally și pe Juan și să-i lase 
cu responsabilități suplimentare. Îi părea rău de faptul că domnul 
Packard avea să-i simtă lipsa. Îi părea rău pentru tot. 

— Ei bine, mi-am asumat un risc când am angajat o studentă. Ar 
fi trebuit să ştiu dinainte. Va trebui să lucrez peste program până voi 
găsi un înlocuitor. Nu te aştepta să-ți dau o recomandare. Urmă un 
clic strident când Sally puse receptorul în furcă. 

În următoarele zile Dynah încercă să se dedice studiului, dar găsi 
că era greu. Era atât de obosită, încât tot ce-şi dorea să facă cra să 
doarmă. Cânt dormea, era chinuită de vise ciudate, aproape reale. Nu 
se putea concentra. 

Ofiţerul Lawson o sună şi stabili o întâlnire la secția de poliție 
din Middleton. Spuse că avea să trimită o maşină de patrulare să o 
ia, însă Dynah spuse că avea să vină singură până la secție. Ultimul 
lucru pe care şi-l dorea era să dea cuiva motiv de bârfe. Janet spunea 
că tot campusul vuia deja din cauza veștii că o fată fusese violată în 
parcul oraşului. 

Ethan insistă să o ducă cu maşina. Când o luă, îi spuse că dacă îi 
vedea cineva la secția de poliție, pregătise deja o scuză credibilă. Erau 
în vizită la închisoare şi făceau muncă de cercetare. 

— Lasă-mă numai pe mine să vorbesc, spuse el. 

După aceea, niciunul din ei nu mai scoase nicio vorbă. El părea 
îngândurat, mohorât şi propriile ei gânduri goneau parcă nebuneşte 
doar spre un continuu dezastru. Era pentru prima oară când ieşea 
din camera ei din seara aceea încoace. În loc să iasă pe poarta 
de est, Ethan se îndreptă pe ruta lui obişnuită, drept prin poarta 
principală şi apoi pe Henderson. Ea-şi ținu ochii închiși până virară 
pe Main. 

Odată ajunşi la secția de poliție, Ethan rămase în hol. Dynah 
suportă o oră de întrebări legate de seara violului. Pomeni de maşina 
cea albă cu numere de Massachusetts. Nu-şi amintea niciunul din 
numere sau din literele ce erau înscrie pe plăcuțe. Ofițerul Lawson 
continuă să o întrebe despre bărbatul acela, iar şi iar, insistând blând 
dar persistent asupra detaliilor legate de statura lui, voce, orice l-ar fi 
putut identifica. Era înalt sau scund? Solid sau subțire? Cu ce fusese 
îmbrăcat? Avea vreun fel de accent? 

— N-am văzut decât o siluetă ncagră. N-a spus nimic. Doar... m-a 
înșfăcat. 

Nu exista nimic hotărâtor care să-l lege pe omul care condusese 
mașina cea albă cu bărbatul care o violase. 

Se duse acasă cu o durere de cap ingrozitoare și continuă să verse 
jumătate din noapte. 

Dynah se întoarse la ore după nouă zile de la atac. Prima zi fu 
tortură curată. Întotdeauna se simţise confortabil printre oameni. 
Acum, era iritată de atât de multă lume în jur. Mai rău chiar, prietenii 
ei alegeau „incidentul“ drept primul subiect de discuție. 

— Mă întreb cine o fi fost. 

— Poate vreo fată din Maine. N-a plecat de la școală acum câteva 
zile? 

— Am auzit că era însărcinată. 

— Eu n-am auzit asta. Serios? 

— Dacă chiar era ea? O poți condamna că a plecat? Eu n-aş mai 
sta aici dacă mi s-ar întâmpla una ca asta. Tu ai rămâne? 

— L-au prins? 

— Nu. Am văzut ieri o maşină de poliție pe Henderson. Cred că 
discutau cu vecinii, încercând să găsească pe careva care să fi văzut 
ceva. 

— În ziarul de ieri scria că se caută orice informație despre șoferul 
unei maşini albe cu număr de înmatriculare de Massachusetts. 

— Prietenul meu nu crede c-or să-l prindă pe individ. Probabil că 
a trecut demult granița până acum. 

— Înapoi în Massachusetts. 

— Sper să rămână acolo. 

— Sper că a avut vreun accident pe drum. 

— Nu te apucă pandaliile când te gândeşti? Adică, poți să-ți 
închipui una ca asta? Mă duc acolo în fiecare după-masă să studiez, 
încă de când am venit la NLC. Sunt convinsă că acum nu va mai fi 
la fel, nu? 

— Dynah, unde te duci? 

Ea roşi, prinsă de privirile lor curioase. 

— La biroul de oferte de muncă pentru studenți, spuse ea, 
retrăgându-se, cu cărțile strânse la piept ca un scut. 

— Dar parcă ai deja o slujbă, nu? La Stanton Manor House. 

— Am fost nevoită să-mi dau demisia. 

— Plata e bună, dar e mult prea departe și îmi iroseam tot timpul 
de învățat. O să caut o slujbă aici în campus. 

Minciuni, minciuni. Erau atât de multe minciuni în viața ei acum... 

— Este o slujbă la bibliotecă. Ştiu pentru că eu tocmai mi-am dat 
demisia. E plictisitor să aranjezi cărțile pe rafturi. 

Primi slujba, iar până la sfârşitul săptămânii avea şi graficul de 
lucru. Începu lucrul luni. 

După toate aparențele, totul era bine. Dacă părea să zâmbească 
mai puțin, prietenii se gândeau că era din cauză că era concentrată 
pe examenele parțiale de jumătate de semestru. Dar apoi, nu erau toți 
preocupaţi de examene? 

Dar în adâncul sufletului ei, Dynah ştia... Era zdrobită și nu ştia 
cum să se adune din nou. Zăcea în camera ei de cămin, fără să poată 
dormi, şi o poezie din copilărie nu îi mai ieşea din minte. 


Hopa-Mitică s-a suit pe un zid. 
Hopa-Mitică grozav s-a lovit. 

“Toți: caii — curtenii-au venit la un loc, 
Dar n-au mai putut să-l repare deloc. 

Ar fi vrut să vorbească despre sentimentele ei cu Ethan, dar orice 
încercare de-a ei se lovea de un zid impenetrabil, căci el schimba 
subiectul de fiecare dată. Simţi distanța dintre ei ca un hău ce se căsca 
parcă tot mai mult cu fiecare nouă săptămână. Cu toate astea, continuau 
să studieze împreună la bibliotecă între cursuri. Continuau să ia cina 
vinerea şi să meargă sâmbătă la film şi duminica la biserică împreună. 
Şi totuși, ea tânjea după relația pe care o avuseseră înainte. Îi era dor 
de tandrețea şi intimitatea de care se bucuraseră cândva. Întotdeauna 
discutaseră despre orice. Continuau să discute şi acum, dar despre nimic 
important — nu despre ce-i frământa permanent mintea și inima, nu 
despre ce-l rodea pe el. 

n seara aceasta, ea şedea la o masă mică într-un restaurant 
italian liniștit și îl asculta pe Ethan vorbindu-i despre cursul lui de 
homiletică. În ultima oră, avusese patru idei diferite, la care se gândea 
pentru lucrarea sa de licență. Chelnerul le aduse meniurile, apoi se 
întoarse să le ia comanda, aduse salata cu carne de vițel şi parmezan 
pentru Ethan şi porția de paste pe care şi-o comandase ea, şi lăsă şi 
nota de plată. 

— La ce te gândeşti? o întrebă el în cele din urmă, după ce luă şi 
ultima îmbucătură din cina lui şi privind-o peste marginea paharului 
său de apă. Dynah se juca cu pastele prin farfurie şi îşi ridică uşor 
capul. 

— Dar zu la ce te gândeşti? întrebă ca încetişor, cu o durere 
sfâşietoare în suflet. Îi venea să-i spună: Ce simți cu adevărat legat de 
ceea ce mi s-a întâmplat? Dai vina pe mine, Ethan? Crezi că cu sunt 
de vină că am fost violată? Nu-i puse niciuna din ele, însă el părea să i 
le fi citit din priviri pentru că faţa lui luă o expresie crâncenă. 

— De ce nu poți pur și simplu să uiţi de tot? 

— Tu poți să uipi? 

Ochii lui erau întunecați, cu toate că nu putea spune dacă de furie 
sau durere. Ştia că el ar fi vrut să uite, dar nu îi era de folos tentativa 
de a îngropa totul. Nu ştia ce anume i-ar fi putut fi de folos. 

— Şi mie mi-ar plăcea să uit. Aş vrea. Dar nu pot. În fiecare noapte, 
visez tot ce s-a întâmplat. Privi în jos la fața de masă cu pătrăţele albe 
şi roşii, muşcându-şi buza. Dacă începea să plângă nu făcea decât să 
înrcăutăţească lucrurile pentru el. 

— Poate că ar trebui să te duci la consiliere. 

Ea se întrebă dacă el îşi dădea seama cât de lipsit de compasiune 
sunau cuvintele lui, cât de neimplicat. Oare chiar era aceasta doar 
problema ei? Nu-l privea şi pe el în egală măsură? El avea să fie soțul 
ei peste câteva luni. N-ar fi trebuit să-i pese de ceea ce simţea ea? Ce-i 
spunea de fapt? Ea-l privi în față, rănită şi confuză. 

— Poate că amândoi avem nevoie de consiliere. 

— Poate că de timp avem nevoie. 

— Eşti furios. 

— Da. Sunt furios. Îmi vine să-l omor pe individul acela de ajunge 
vreodată în mâinile mele. Asta ai vrut să auzi, Dynah? Se potriveşte 
de minune cu vocaţia mea, nu? Îmi vine să plâng de fiecare dată când 
mă gândesc ce s-a întâmplat. Aşa că dacă nu te superi, aş prefera să nu 
avem această discuție la cină. Își aruncă şervetul pe masă 

Înşfăcă nota de plată, se uită la ea, o aruncă pe masă, își înfundă 
mâna în buzunar după portmoneu, şi scoase o bancnotă de douăzeci 
de dolari. 

— Haide să ieşim de aici. Din câte văd nu prea ţi-e foame. 

Aruncă banii pe masă şi se ridică în picioare. 

Ea nu spuse nimic pe drum înapoi spre campus. Ce ar fi putut 
spune care să fi putut schimba ceva? Ethan nu-i spusese ce nu era în 
regulă, dar o simțea. O vedea uneori în privirea lui, cu toate că încerca 
să o ascundă de ea şi de sine însuși. Ea era întinată. 

Ethan trase maşina într-un loc de parcare în apropierea căminului 
ei şi opri motorul. Ţinând strâns în mâini volanul, oftă greu. 

— Îmi pare rău, Dynah. Nu îmi place să mă gândesc la asta, 
darămite să vorbesc despre asta. O privi cu ochi lipsiți de orice 
expresie. N-ai greşit cu nimic. Va trebui să trăim cumva cu asta. 

Să trăim cumva cu asta. Cuvintele lui răsunară în ecou în mintea ei. 
Să trăim cumva cu asta. Să trăim cumva cu asta. Va trebui să trăim cumva 
cu realitatea monstruoasă a ceea ce se întâmplase? Avea să crească precum 
un monstru viu, cumplit între noi, o bestie la pândă, gata să devoreze... 

— O, Ethan, mi-aş dori să mă ii în brațe şi să-mi spui că totul va 
fi în regulă. 

Atunci el se întinse şi o trase aproape de sine, dar ea simți diferența. 
Atingerea lui era nesigură, aproape impersonală. 

— Oare vor mai fi vreodată lucrurile între noi aşa cum au fost 
înainte? 

Nu trebui să-l privească pentru a-l simți cum se închidea în sine. 

— Dacă Dumnezeu va îngădui. 

Cuvintele lui o loviră ca o bombă. Dynah se desprinse de el și-și 
ridică privirea la cl, încremenită. 

— Tu crezi că Dumnezeu m-a pedepsit pentru ceva. Crezi că a 
îngăduit să se întâmple una ca asta pentru că a vrut să mă înveţe o lecţie. 

— Nu ştiu. Poate că da. Poate că nu. Întotdeauna am fost de acord 
că în toate există o lecție de învățat. Uite, eu unul nu înțeleg de ce se 
întâmplă astfel de lucruri. De ce există războaie? De ce mor de foame 
oamenii din Lumea a treia? Nu mă pot preface că înțeleg felul în 
care gândeşte Dumnezeu. Tot ce ştiu este că Dumnezeu are un motiv 
pentru tot ce face. 

Dynah se uită la el, cu inima frântă. Ethan fusese întotdeauna 
atât de sigur că înțelegea şi cunoștea voia lui Dumnezeu. Dumnezeu 
dorise ca ea să vină la NLC. Dumnezeu dorise ca ea să devină soția 
lui, Se schimbaseră toate astea? Îi întoarse spatele, deschise portiera 
şi cobori repede din maşină. 

— Dynah, așteaptă puțin! Ethan cobori la rândul lui. Dynah, nu 
fi așa! 

Ea urcă în fugă scările şi intră în cămin înainte ca el să apuce să-și 
închidă portiera şi să o urmeze. Câteva fete tocmai ieșeau din lift 
când ajunse la el şi se ascunse în interiorul acestuia. Apăsă butonul 
spre etajul al treilea. 

Din fericire, Janet icşise la o altă întâlnire, așa că putea fi singură 
în cameră, să gândească şi să simtă în linişte. Îşi lăsă poşeta pe birou 
şi se aşeză cu capul în mâini. È 

Îşi aminti violența Vechiului Testament. Era plin de povestiri de 
vrăjmăşie, robie, şi eliberare. Evreii călătoriseră prin pustie. Chiar și 
după ce intraseră în Țara Promisă, incidentele nu conteneau să apară. 
“Trecuseră prin războaie, moarte, tragedie. Oamenii erau încăpățânați 
şi răzvrătiți. Profeții le strigau să se pocăiască. Dar Israelul Îi întorcea 
iar şi iar spatele lui Dumnezeu. Oamenii lui Dumnezeu nu voiau 
să asculte. Nu voiau să creadă şi să se supună. Erau încăpățânați și 
îndărătnici. 

lar Dumnezeu îi pedepsise pentru a-i aduce înapoi la Sine. 
O, Doamne, dar eu m-am încrezut în Tine. i-am fost ascultătoare. 

Toți oamenii au păcătuit şi sunt lipsiţi de slava lui Dumnezeu. 

Încercă să se gândească cu ce Îl supărase pe Dumnezeu. Îl iubea. 
Uneori se gândea că se născuse adorându-L. De când își amintea, Isus 
fusese real în inima ei. Era Mirele, Cel Sfânt, Mântuitorul şi Domnul 
ei. Fusese educată să se simtă în siguranță şi ocrotită și învăluită în 
dragostea Lui. Fusese învățată că mâna Lui plină de dragoste era în 
toate. 

În toate. 

Doamne, ești prezent şi în povestea asta? Eşti prezent? 

Dumnezeu este olarul. Eu sunt lutul. 

O şi vedea pe mama ci zâmbind şi spunându-i: „Dumnezeu te 
frământă și te face o femeie frumoasă, așa cum Îi place Lui să fii.“ 

O, Doamne, de ce m-ai frânt? De ce m-ai aruncat în groapă? Nu 
sunt faptele de violenţă o dovadă a răzbunării? O, Isuse, ce am făcut să Te 
supăr? Oare eram prea mândră de Ethan? Eram prea fericită cd urma să 
mă căsătoresc cu el? Sau poate nu am petrecut suficient timp cu sârmanul 
domn Packard? Am fost oare nepoliticoasă cu omul din mașina aceea albă? 
Nu m-am rugat îndeajuns? L-am iubit oare pe Ethan mai mult decât pe 
Tine? Oare de asta ai pus zidul acesta între noi? O, Isuse, cu ce Ti-am 
greșit? O, Isuse, Isuse... 

Telefonul țârâi. Ştia că era Ethan şi nu răspunse. 

Dynah îl văzu pe Joe şezând confortabil pe ultima treaptă a scărilor 


ce duceau la bib le reg de + p. Îi zâmbi şi se 
j itatea drumului îMtimp ce urca. 


Când îl văzu zâmbind, trist, se grăbi să se justifice. 

— Întotdeauna ai făcut atâta caz din faptul că eram prietena lui 
Ethan. 

— Şi încă eşti. . 

Ea se încruntă, întrebându-se ce urmărea el. Sigur avea un motiv 
ascuns. Cu siguranță Ethan era în spatele invitației lui. Îşi aranjă 
cărțile în mână, lipindu-le mai strâns de piept şi aşteptă. Nu era sigură 
că voia să audă ce avea Joe de spus. Nu era sigură că voia să audă ce i-o 
fi povestit Ethan despre ieşirea ei din seara precedentă. 

— Nu mai sunt supărată, dacă de asta mă aşteptai. Poţi să-i spui 
lui Ethan că nu sunt supărată pe el. Dacă acestea sunt sentimentele 
lui, asta este. 

Expresia feței lui Joe se schimbă, devenind mai blând în timp 
ce o privea cercetător. Nu-i evită privirea, aşa cum o făcea Ethan, ci 
rămase privind-o drept în ochi, acceptându-i tulburarea și spaima ce 
o simțea sub imaginea ei controlată de suprafață. El nu dădea bir cu 
fugiţii în fața durerii ei. 

— Dă-mi voie să fiu gentleman şi să-ţi duc eu cărțile. 

Dynah îl lăsă să i le ia. Coborâră pe o cărare pietruită apoi trecură 
printre clădirea de studii politice şi cea de arte frumoase, spre poiană. 
Arţarii începeau deja să înmugurească. Înainte de incident, ar fi 
observat şi ar fi făcut şi o remarcă despre asta. Acum, nici măcar nu-și 
ridică privirea spre ei. Rămase aproape de Joe în timp ce continuau să 
meargă la umbră şi apoi din nou la soare. 

Joe nu spuse nimic, dar se simți confortabil în tăcerea lui. Spre 
deosebire de Ethan, Joe nu se străduia din răsputeri să umple fiecare 
minut cu vorbe sau presupuneri. Dumnezeu are un scop în tot ce face. 

Nu părea să-și poată scoate gândul acesta din minte. Ce scop, 
Doamne? Spune-mi, ce scop. 

— Uite, aici arată bine, spuse Joe și-i puse cărţile jos. Dynah privi 
în jur. El alesese un loc deschis, nu la umbră, un loc unde soarele 
cădea generos, din cerul senin. Îi plăcuse înainte locul acesta, și venise 
adesea aici cu Janet şi cu alte prietene, savurând soarele ce cădea în 
voie peste ele. Acum, îşi dorea un colț întunecat, departe de oameni. 
Simţi cum o privea Joe, aşteptând. Se sili să zâmbească, apoi se aşeză 
şi-şi adună picioarele lângă ea. Joe se aşeză şi își rezemă coatele de 
genunchii ridicați. Întotdeauna se simțise în largul ei lângă el, ceea ce 
făcea ca încordarea ei de acum să fie cu atât mai supărătoare. 

Îşi alese un caiet şi-l deschise. 

— Deci, ce vrea Ethan să-mi spui? 

— Nu el m-a trimis, Dynah. 

Ea-şi înălță creştetul, iar ochii i se îngustară ușor. 

— Eşti sigur? 

— Vreau să stau cu tine şi să vorbim. Vreau să știu cum te simți. 

Ea-şi plecă capul. 

— Sunt bine. 

— Ba nu, nu eşti. Eşti prea palidă să fii bine. 

— Mi-am petrecut cea mai mare parte din ultimele două 

săptămâni în camera mea. Acum lucrez la librărie. Era ruşinată de 
nota de amărăciune pe care şi-o auzea singură în voce. Supărarea 
era acum duşmanul ei. Creştinii trebuiau să fie oameni docili, care 
acceptau şi se supuneau voii lui Dumnezeu... 

Aceasta sd fi fost oare voia Ta, Doamne? Nu înțeleg. De ce s-a întâmplat 
asta? De ce mi-e toată viaţa întoarsă pe dos? 

— Cum ţi-e somnul? 

— În regulă. 

— Haide, Dynah. Poţi vorbi cu mine. 

Ea strânse din dinți. De ce trebuia să fie Joe cel care o lua la întrebări? 
Ethan ar fi trebuit să fie cel care să-şi fi dorit să ştie. Ethan ar fi trebuit 
să fie cel care să o asculte și să o consoleze, dar apoi Ethan era implicat 
personal, nu? El fusese cel care pierduse cel mai mult, nu? 

Îşi întoarse privirea de la el. 

— Am coşmaruri, spuse ea sec. Stânjenită, îşi plecă din nou 
privirea. Nu ar fi trebuit să-și dezvăluie sentimentele înaintea lui Joe. 
Trebuie să învăţ. 

— OK, spuse el încetişor şi se întinse pe o parte. O să învăţăm. Se 
ridică într-un cot şi-şi scoase la rândul său un caiet. Îşi luă un marker 
fluorescent, îi scoase capacul cu dinții în timp ce se apucă de citit. Din 
când în când sublinia câte un cuvânt sau peste un pasaj. 

Cu privirea plecată în caietul deschis în poala ci, Dynah încercă 
să se concentreze la termenii pe care trebuia să-i înveţe pe de rost. Se 
apropiau examenele parțiale, dar ea nu reuşea să îşi imprime noțiunile. 
Îşi frecă fruntea şi o luă de la început, luând câte un termen odată, 
încercând iar și iar, dar mintea ei continua să hoinărească hai-hui. 

— Tu crezi că există o rațiune în tot ce se întâmplă? ÎI simți pe Joe 
cum o privea. Temându-se de răspunsul lui, continuă repede. Adică, 
Ethan crede că da. El crede că Dumnezeu are sigur motivele Lui 
pentru care m-a pedepsit. 

— Chiar astea au fost cuvintele lui? 

— Ceva de genul ăsta. Poate că nu în cuvintele astea. O, de fapt, 
chiar nu ştiu. Poate că nu asta a vrut să spună. Poate că ea nu-l 
înțelesese corect. Poate că ea era nedreaptă. Poate că ea nu gândea 
cum trebuie cu privire la nimic în ultima vreme. Îşi frământă tâmplele 
cu degetele tremurătoare. 

— N-ai fost tu de vină, Dynah. 

. — Cum pot şti sigur asta? Ar fi trebuit să-l ascult pe domnul 
Packard. Aş fi putut-o ruga pe Sally să mă ducă cu maşina sau să o 
sun pe Janet sau să aştept până când Ethan îşi termina studiul biblic. 
Aş fi putut... 

Joe se ridică, oprindu-i torentul de cuvinte, şi se întinse la ea, 
apucând-o ferm de mână. 

— Ascultă-mă. 

Şi ea îl ascultă, fără a reuşi să-i vadă fața printre lacrimi. 

— Nu ai fost tu de vină. N-ai făcut nimic să meriți asta. 

— Trebuie să existe o rațiune. 

— Nu Dumnezeu l-a trimis pe omul acela să te violeze. 

— Dar nici nu l-a oprit, spuse ea, smulgându-şi mâinile din mâinile 
lui şi agățându-se din nou de cărțile ei. Poate că l-a trimis totuşi, Joe. 
El nu spuse nimic, iar ea încercă să-și justifice sentimentele răvăşite. 
Nu i-a trimis Dumnezeu pe asirieni să nimicească Israelul? Nu au 
fost cuceriți de asirieni? Şi Iov. Joe, ce zici de lov? Cu ce a greşit el de 
a suferit atât? 

— N-a greşit cu nimic, Dynah. L-a iubit pe Dumnezeu. L-a cinstit 
pe Dumnezeu. De asta a şi vrut Satana să-l cearnă, să dovedească 
cumva că avea să reuşească să înfrângă credința lui Iov. 

— Şi atunci să înțeleg că şi eu sunt cernuzd? Îl văzu tresărind la 
sarcasmul acid din răspunsul ci şi se roşi, ruşinată că putea şedea chiar 
aici, în mijlocul unei facultăți creştine, şi îndrăznea să-L critice pe 
Dumnezeu. Ar fi vrut să spună că ea nu era ca și lov. Ea avea să 
cadă înfrântă. Credinţa ei avea să fie zdruncinată. Câteva cuvinte din 
partea lui Ethan şi deja începea să se dezlănțuie. Îşi închise ochii şi-şi 
plecă fruntea. artă-mă. 

— Pentru ce să te iert? Pentru că eşti rănită şi furioasă pe ce ți s-a 
întâmplat? Ai toate motivele. 

— Dumnezeu are motivele Lui. 

Poate că pur şi simplu nu era suficient de bună pentru a face parte 
din Împărăția Lui. Inima i se strânse şi i se făcu mică de frică. 

— Poate că Ethan avea dreptate. Poate că ar trebui să încerc să uit. 
Să las totul înapoia mea şi să mă duc înainte ca şi când nimic nu s-a 
întâmplat. Îşi deschise cartea. 

— Dynabh, spuse Joe, iar compasiunea din tonul vocii lui îi făcu 
stomacul să i se strângă de durere. 

— Dacă trebuie neapărat să vorbim, Joe, atunci haide să vorbim 
despre altceva. Te rog. Nu vreau să vorbesc despre asta. Nu vreau nici 
măcar să mă gândesc la asta. OK? 

Joe rămase tăcut preț de o clipă, apoi încuviință din cap. 

— Cum vrei tu. Dar vreau să ştii că sunt prin preajmă dacă ai 
nevoie de mine. 


x x x 


Ethan o sună în seara aceea şi îşi ceru iertare. Ea spuse că el nu 
era de vină, cu toate că atitudinea lui o rănea profund. Ea spuse 
că înțelegea, şi în parte așa și cra, cu toate că nu voia să analizeze 
lucrurile îndeaproape. El spuse că nu se mai înțelegea pe sine. Totul 
era un amalgam de sentimente încâlcite în inima lui şi că trebuia să 
le dea cumva de cap. 

— N-am vrut niciodată să te învinovățeşti pe tine pentru ce s-a 
întâmplat. 

— Ştiu, spuse ea, iertându-l, ştiind că asta cra ceea ce-şi dorea el. 

Următoarea dată când ieşiră, el era altul. 

— Joe şi cu mine am discutat mult, spuse el, luându-i mâna între 
mâinile sale. De ce nu am merge să ne plimbăm în seara asta, în loc 
să vedem un film? 

Şi urmă o seară frumoasă. Nu-și spuseră multe în timp ce se 
plimbau pe cărările pietruite. Dynah nu-i spuse că umbrele o făceau să se 
simtă nesigură și că fiecare sunet din noapte îi făceau inima să-i tresară. 

“Trecură pe lângă alt cuplu care se plimbau ținându-se de mână pe 
aleile îngrijite ale campusului. Ea-şi închipui că trebuia să se simtă 
în siguranță în spațiul protejat, dar nu se simţea. Nici chiar cu Ethan 
alături de ea. 

O dată el se opri şi o trase aproape de sine. Îi atinse obrazul, şi o 
sărută pe colțul gurii. Era pentru prima oară că o săruta în săptămânile 
care trecuseră de la viol încoace. O mângâie pe obraz şi o cuprinse în 
braţele sale. 

— Te iubesc în continuare, Dynah. 

Ea ştia că el intenționase să o consoleze cu cuvintele sale, dar ea 
nu se simți consolată deloc. În continuare, spusese el. O iubea 
în continuare. Cumva, în spatele vorbelor sale era ascuns un în ciuda. 
Te iubesc în continuare, în ciuda faptului că eşti întinată. Te iubesc în 
continuare, în ciuda faptului că nu l-ai oprit pe omul acela. Te iubesc în 
continuare, în ciuda faptului că nu mai eşti cea care erai înainte... 

Ea alungă gândurile acestea departe de ea. Nu le putea da crezare, 
nu dacă avea de gând să se agațe de echilibrul emoțional pe care 
se străduia din răsputeri să şi-l păstreze — nu dacă dorea să poată 
privi înainte într-un viitor care trebuia să fie sigur. Dar lucrurile se 
schimbaseră. Fiorul dulce de dorință pe care-l simțea odinioară când 
o atingea Ethan, dispăruse. Tot ce simțea acum era un nod rece de 
frică şi repulsie în stomac. Nu se mai simțea confortabil în braţele 
lui, însă rămânea acolo nemişcată, ştiind că asta era ceea ce-şi dorea 
el, ceea ce aștepta el din partea ei. O pinu în brațe și îi şopti cuvinte 
tandre în păr. Scuze. Promisiuni. 

Ea rămase nemișcată, luptându-se cu tulburarea din interior, cu 
tumultul sângelui ce-i pulsa în urechi. Își închise ochii strâns când 
începură să-i apară în minte mâinile altui bărbat care o țineau, 
o pipăiau, o loveau, o sfâșiau, o zdrobeau. Panica amenința să o 
copleşească, dar nu-i putea spune lui Ethan ceea ce simțea fără să-i 
distrugă acest moment scurt, nesigur de tandreţe și poate să distrugă 
orice şansă pe care o aveau de a rezolva lucrurile între ci. 

El îi dădu drumul încet, privind-o de sus. Îl văzu încruntându-se 
uşor. Era perplex. Ea se sili să zâmbească, agățându-se de gândul 
imaginar că totul era în regulă. Sau cel puțin avea să fie. Într-o bună 
zi. Încrede-te în Domnul. Încrede-te în Domnul. 

— Mâna ţi-e rece, spuse el când începură din nou să se plimbe. 
Haide să îți iau ceva cald de băut. 

Se duseră la cafeneaua studenților şi găsiră o masă liberă într-un 
colț din spate. Câteva minute mai târziu după ce comandaseră ciocolată 
caldă, studenții năvăliră în cafenea, râzând şi chiuind zgomotos. 

— Cu siguranță a câştigat echipa de baschet, spuse Ethan 
uitându-se la studenții plini de viață ce invadaseră tot localul. Am 
uitat că aveau meci în seara asta. 


KE 


COPILUL ISPĂŞIRII 


Dynah îl descoperi pe Joc în mulțime, cântând un cântec de 
victorie. Privirea lui o găsi pe a ci, iar râsetul i se preschimbă într-un 
zâmbet blând. Cineva îl împinse din spate, în timp ce şi mai mulți 
studenți agitați intrară în cafenea, trăgând scaune și umplând tot 
localul cu o zarvă de nedescris. 

Ethan se aplecă înainte, rezemându-se în coate de masă. 

— Vrei să plecăm? 

— Nu, e în regulă. 

Prefera zarva de aici în locul tăcerii întunecate. Prefera să aibă o 
masă între ca şi Ethan decât să trebuiască să facă față strădaniilor sale 
de a dovedi că totul era ca înainte. 

Joe veni la ei şi luă un scaun lângă ea. Ochii săi o priviră în față, 
înainte de a-i arunca o privire lui Ethan, care părea posac şi deloc în 
largul său. 

— Fraților, ați pierdut un meci pe cinste. 

— N-am avut dispoziția necesară, spuse Ethan, strâmbându-se 
ironic. Să înțeleg că echipa noastră a câştigat. 

— A fost un meci strâns până în ultimul minut. I-am bătut la trei 
puncte. Aproape s-a prăbuşit sala de sport când s-a fluierat sfârşitul 
meciului. 

— Minunat, spuse Ethan, plat. 

— Hei, Joe! strigă cineva din cealaltă parte a camerei. Făcu cu 
mâna şi își împinse scaunul înapoi. Nu vreți să veniți cu noi? întrebă 
el privind-o pe ea şi pe Ethan. Vom face un foc de tabără în cinstea 
victoriei. 

Ethan râse sec. 

— Da, sigur, e exact ce ne lipsește. Un muşchi îi tresări pe maxilar. 
Altădată. O să rămânem aici şi mai povestim puțin, apoi o-să o conduc 
pe Dynah înapoi la cămin, să se poată odihni. 

Expresia de pe fața lui Joe era posomorâtă. 

— Stai uşor. 

— Nu este nimic uşor aici. 

Joe nu mai spuse nimic la vorbele lui, însă furia lui Ethan clocotea 
sub privirile prietenului său. Joe se ridică în picioare, îşi puse mâna pe 
umărul lui Dynah, o strânse uşor şi îi lăsă singuri. 

— Îmi pare rău, spuse Ethan. Ar fi trebuit să te întreb şi pe tine. 

Se aplecă înainte, în timp ce-şi cuprinse cana cu ciocolată fierbinte cu 
mâinile. Vrei să ne ducem cu ei? 

— Nu. 

— Vrei să mergem în altă parte? Undeva unde să putem vorbi 
nestingheriți? 

Nu voia să fie singură cu Ethan. Când realiză acest lucru, se simți 
rău și apărură îndoieli legate de relația lor. Se temea să fie singură cu 
el, se temea de ce avea să spună despre cele mai profunde sentimente 
ale sale. Se temea că deja ştia fără să-i spună el nimic. 

Era atât de derutată, corul de voci din capul ei certându-se între 
ele şi alergând care încotro într-o sută de scenarii care de care mai 
dureros. 

— Nu. E bine aici, spuse ea plat, ştiind că nu era aşa. 

El rămase cu privirea plecată în cana sa. 

— Vrei să vorbim despre ce s-a întâmplat în seara aceea? Îşi ridică 
uşor fruntea şi o privi. Poate că asta ar îndrepta puțin lucrurile. 

Simțind o scăpărare de speranţă, făcu aşa cum îi ceruse el. La urma 
urmei, cl era cel care participase la toate cursurile acelea de consiliere. 
El era cel care urma să fie pastor. Se simți năpădită de ușurare. Ethan 
era păstor. El avea să o vadă aşa cum era — o mieluşea rătăcită şi rănită. 
Luând o gură de aer prelungă, începu să-i povestească rând pe rând 
despre seara ei la Stanton Manor House, începând cu avertismentul 
domnului Packard. Îi povesti despre lungul drum pe Maple până pe 
Sycamore. Îi povesti despre bărbatul cu mașina albă și despre Martha 
care aştepta în stație. Îi povesti despre Charlie şi despre drumul de 
pe Sixteenth. Retrăise noaptea aceea de zece ori la secția de poliție 
împreună cu Ofițerul Lawson. O putea face încă o dată şi cu Ethan. 
Cu siguranță avea să fie mai uşor cu el. 

Dar nu a fost. 

— Am intrat pe Henderson. Când am ajuns la parc... pur şi simplu 
era acolo. În umbră. O siluetă. 

— Și? 

— Şi m-a înşfăcat. 

Încheieturile degetelor sale se albiră cum țineau cana. 

— Te-ai împotrivit? 

Ea-şi ridică încet fruntea şi-l privi. Cuvinte urâte îi năvăliră în 

minte, dar şi le reprimă. Mama ei o învățase să nu cedeze în fața 
furiei, să nu vorbească răstit. Să se pună în papucii celuilalt. 

— Da, spuse ca simplu, fără a mai da vreun detaliu cu privire la 
cât de tare se împotrivise şi încercase să scape. Şi nu încetase să se 
împotrivească până nu o ameţise el după ce o lovise cu putere în cap. 

— Şi? 

Ea-şi plecă privirea, incapabilă să-l privească în ochi. 

— Asta-i tot. Restul îl ştii. 

— Nu, nu ştiu restul. Ce ți-au făcut la spital? Ai stat mult timp în 
cabinetul acela de consultaţii, Dynah. Ce s-a întâmplat acolo? 

Ea simți cum parcă îi stă inima în loc. 

— Au luat probe, spuse ea cu ton scăzut, rușinată, şi-şi muşcă 
buza, rugându-se să nu îi mai ceară şi alte detalii. 

— Ți-au luat ceva probe în timp ce te consultau? 

Ea simți cum se încoardă, începând să înțeleagă unde bătea. Îşi 
ridică uşor capul şi-l privi în ochi. 

— Pentru boli venerice, spuse el în şoaptă, cu toate că nu era nimeni 
prin preajmă care să-l fi putut auzi. Ştii despre ce vorbesc. Ţi-au luat 
sânge pentru testul HIV? Îşi plecă ochii în cana cu ciocolată, apoi 
înapoi la ea. Ei bine? Au luat? Ai dreptul să ştii dacă individul acela 
te-a îmbolnăvit cu ceva. 

Se întrebă dacă într-adevăr drepturile ei erau cele care-l preocupau 
sau altceva mai profund, mai primitiv. Ceea ce voia de fapt să spună 
era că el avea un drept să ştie. Simpi lacrimile venindu-i fierbinți. 
Desigur, avea dreptate. Avea dreptul. 

— Da. Mi-au făcut tot felul de teste. 

— Şi? 

Cei de la spital o sunaseră câteva zile mai târziu. 

— Au fost negative, spuse ea posomorâtă. 

Deocamdată. Trebuia să își mai repete de câteva ori anumite teste 
înainte de-a şti cu cettitudine că era în regulă. Îşi împinse cana de la 
ca cu mâini tremurătoare. Dacă ar fi incercat acum să mai bea vreo 
picătură din el, ar fi vărsat cu siguranță. 

Vocea lui Ethan era încordată. 

— N-am vrut să te rănesc. Dar m-am gândit... ei bine, mă gândeam 
că ar trebui să lămurim pe față lucrurile astea. 

— Acum că totul e lămurit, sper că te simţi mai bine. 

Faţa lui se posomori. 

— Nu sări la mine acum. Nu cu te-am violat. 

Obrajii ei se aprinseră din nou, apoi simți fiori reci. Se ridică în 
picioare și îşi luă rucsacul micuț pe care-l petrecuse peste spătarul 
scaunului. 

— Unde te duci? 

— La cămin. 

El murmură ceva printre dinţi, un cuvânt de care era convinsă că 
nu-i mai atinsese buzele până atunci. Nu l-ar fi rostit poate niciodată 
dacă nu ar fi fost atât de marcat de ceea ce i se întâmplase ei. Aşa că 
probabil tot ea era de vină şi pentru asta. 

Îi auzi scaunul scrâșnind pe duşumea în timp ce se îndrepta spre 
ieşire. O prinse din urmă afară, şi intră în pas cu ca. 

— Îmi pare rău, spuse el răguşit, părând însă oricum altfel numai că 
i-ar fi părut rău nu. Mă înfurii de fiecare dată când mă gândesc la asta. 

Pe cine oare, îi veni să-l întrebe. Îi venea să se întoarcă spre el și 
să-l lovească cu putere. Îi venea să pipe şi să nu se mai oprească, dar 
rămase tăcută, pentru că fusese educată să fie politicoasă. Dacă nu ai 
ceva frumos de spus, mai bine să nu spui nimic. Să nu spună nimic. 
Să se prefacă şi să îşi spună că nu o durea. Mai ales când cineva drag 
te rănea. 

Purta inelul de logodnă al lui Ethan. Nunta fusese programată 
pentru ziua de şaptesprezece august. Deja îşi comandase rochia albă 
de mireasă. 

Albă. 

Pentru puritate. 

Doar că ea nu mai era curată. Nu mai era fecioară. 

Se desprinse de el şi începu să meargă mai repede, disperată să 
ajungă odată la cămin, să scape de el, să se închidă în camera ei și să 
plângă. 

El o prinse de mână şi o sili să se oprească. 

— Aşa ai tu de gând să rezolvi problemele? Fugind de fiecare dată 
când auzi ceva ce nu-ți place? Vorbeşte! 

Era un ordin, nu o rugăminte. Toată furia lui era îndreptată 
impotriva ei. 

— Am vorbit cu tine. 

— Cu o voce monotonă. De parcă ai fi povestit ceva ce s-a 
întâmplat altcuiva. Chiar nu simți nimic? 

— Să simt? spuse ea încordată, revoltată de lipsa lui de sensibilitate. 
Simt, Ethan. Mă simt întinată, spuse ea cu voce sugrumată. Mă 
simt distrusă. Mă simt violată. E destul pentru tine? Eşti mulțumit 
acum? 

Ethan o prinse din nou. 

— Dynah, spuse el, trăgând-o la sine din spate și cuprinzând-o 
cu brațele sale. Dynah, spuse el din nou şi începu să plângă. Oare 
plângea pentru ca sau pentru sine? Nu conta. Se întoarse şi-l cuprinse 
la rândul ei în braţe. Îi înțelegea durerea, dar ştia, mult mai bine 
decât ar fi vrut să o ştie vreodată, că o anumită durere era mult prea 
profundă pentru a putea fi spulberată de lacrimi. 


x x x 


În următoarea săptămână lucrurile nu se îmbunătățiră. 

Dynah tocmai termina de făcut un duş care îşi dorea să o liniștească 
puțin, când intră Janet în cameră. 

— A sunat iarăși mama ta, spuse ea în timp ce-şi lăsă cărțile din 
mână. M-a întrebat dacă ştiu de ce ești atât de abătută. 

Dynah se aşeză pe pat, cu părul învelit într-un prosop, şi cu corpul 
ascuns într-un halat gros de baie. 

— Şi tu ce i-ai spus? 

— Nu i-am spus nimic. 

— Mersi. . 

— N-am reușit să fiu prea convingătoare, Dynah. Ştie că ceva nu 
e în regulă. Nu crezi că ar trebui să-i spui ce s-a întâmplat? 

Dynah se lăsă pe pat, desfăcându-și prosopul umed din jurul 
părului. Nu voia să se gândească iarăşi la noaptea aceea. Nu mai voia 
să se gândească la efectele devastatoare pe care le avusese asupra 
relației ei cu Ethan. El tocmai începea să se adapteze. Începea să 
depăşească acel incident. Relaţia dintre ei era tot mai bună. Încă 
câteva săptămâni, o lună, poate două, şi avea să uite tot. 

— O să-i spună tatii, şi atunci o să-şi facă amândoi griji. Şi la ce 
bun? Nu vor putea schimba ce s-a întâmplat. 

Janet rămase privind-o. 

— Ştie că ceva nu e în regulă. A spus că o bate gândul să ia avionul 
şi să vină să te vadă. 

Dynah îşi lăsă prosopul să-i cadă pe umeri. 

Janet veni şi se aşeză pe pat alături de ea, îndepărtându-i părul 
încâlcit din față. 

— Poate că Ethan te-ar putea ajuta să vorbeşti cu ei. 

Dynah râse lipsită de orice umor şi scutură din cap. 

— O să le spun că sunt răcită, sau aşa ceva. Zâmbi trist. Nu-i mai 
mințise niciodată pe părinţii ei până atunci, dar avea oare de ales? Ar 
fi înnebunit amândoi dacă ar fi aflat adevărul. Și în parte e adevărat, 
spuse ea, încercând să se scuze. Mi-e rău de la stomac de o săptămână 
încoace. 

Janet o privi cu ochi mari acum. 

— O, Dynah! Nu crezi că... 

Dynah se simți cuprinsă de un fior când se uită în ochii îngroziți 
ai lui Janet. 

— Ce să cred? întrebă ea încetişor, speriată. 

— Că poate eşti însărcinată? 

Inima lui Dynah începu să bată repede. 

— Nu. 

Se agăță de cuvântul acela ce rămase atârnând în aer. Nu! Nu mi-ai 

face una ca asta, nu-i așa, Doamne? O, Te rog, Doamne, nu. 

AI ÎNCREDERE ÎN MINE, PREAIUBITO. 

Dynah începu să tremure în interior. Ştia. Nu trebuia să-şi facă 
niciun test. Ceva îi spunea deja că problemele nu se încheiaseră. Ci 
erau abia la început. 

Janet se ridică în picioare şi începu să umble de colo-colo. 

— Nu se poate. Pur şi simplu nu are cum. Ţi-a fi dat ceva la spital 
în noaptea aceea să se asigure că nu avea să se întâmple una ca asta. O 
pilulă de după. Sau ceva! Ţi-au dat, nu? 

— Nu. 

— Ai fost şocată, Dynah. Probabil că nu-ți mai aduci aminte 
acum. 

Îşi amintea absolut fiecare detaliu al nopții aceleia îngrozitoare. Nu 
reuşise să uite nimic din cele petrecute. Nu mi-au dat nimic, Janet. 

— Dar asta e crimă curată! Nici măcar nu te-au întrebat? 

Dynah își muşcă buza, ruşinată să recunoască faptul că doctorul 
făcuse mult mai mult decât doar să o întrebe. Încercase să o convingă 
să urmeze tratament estrogenic. Ea fusese cea care refuzase să 
recunoască posibilitățile devastatoare. Ea era de vină. Totul era din 
vina ei. 

Se întinse după agenda ci, o deschise cu mâinile tremurătoare, 
întorcând pagină cu pagină. Două luni şi patru zile trecuseră din ziua 
violului. Continuă să frunzărească agenda până ajunse la o zi aflată 
cu două săptămâni înaintea aceleia. Ținând agenda strâns în mână, 
rămase privind data aceea. 

— Presupun că ar fi bine să mă duc să mă vadă un medic. 

Janet se întoarse şi se aşeză lângă ea. Îi luă mâna între mâinile ei. 

— O să fie bine, spuse ea, deloc convingătoare. Sunt convinsă că 
dacă eşti însărcinată, ceea ce probabil nu e cazul... adică, ai trecut prin 
atâtea; sigur, nu ţi-a venit ciclul. Probabil că asta s-a întâmplat. Cu 
siguranţă își vor putea da ceva medicamente să te readucă la normal. 

Normal? O, Doamne, voi mai duce vreodată o viață normală? 

Mâinile lui Janet o strânseră. 

— Chiar dacă eşti însărcinată, vor avea grijă de tine. N-ai de ce 
să te ingrijorezi. Nimeni nu trebuie să ştie. E devreme, oricum n-ar fi 
cine ştie ce, şi nu e din vina ta, în niciun caz. Aşa că o să fie bine. Orice 
s-ar întâmpla, o să fie bine. Să nu uiţi asta, Dynah. O să fie bine. 

Doar că nu era. Chiar nu era nimic bine. 

Niciodată nu o så mai fiu aceeași, nu-i așa, Doamne? Niciodata. 


LX K 


Dr. Kennon îşi scoase mănuşile din cauciuc şi le aruncă într-o 
tăviță metalică în timp ce o asistentă o ajută pe Dynah să se ridice 
la capătul unei mese de examinare. Medicul se uită la asistentă şi îi 
făcu semn cu capul. Aceasta ieși încet din cabinet. Întorcându-se cu 
spatele la Dynah, deschise robinetul şi incepu să-și spele mâinile în 

timp ce ea-şi aranjă cămaşa de spital pentru a se acoperi în întregime. 
Inima îi bătea greu în timp ce îi aştepta verdictul. 

El opri robinetul acționând mânerul robinetului cu dosul mâinii 
şi-şi luă două prosoape din hârtie din suport. 

— Ar fi trebuit să luaţi tratamentul cu estrogeni, domnişoară 
Carey. 

Inima păru să i se prăbușească în gol. La cum i se adresase, 
putea la fel de bine să o și lovească. Implicaţiile erau suficient de 
limpezi. Se purtase ca o nesăbuită. Își simți pielea lipicioasă, iar 
înaintea ochilor începură să-i danseze nişte pete galbene înaintea 
ochilor. 

După ce-și uscă mâinile, o privi mohorât. Aruncă prosoapele de 
hârtie în tăviță. Ea-şi închise ochii, simțind valul şocului ridicându-se, 
apoi coborând la loc, lăsând-o paralizată în urmă. 

— Îmi pare rău, spuse el plat. O privi în față, apoi o apucă uşor de 
încheietura mâinii, luându-i pulsul. Întinde-te câteva minute. 

— Nu, mulțumesc, spuse ea. Ar fi vrut să se ridice şi să moară. 

El îşi puse mâna pe picior şi se îndepărtă de ea. 

— Voi pont un chiuretaj prin aspirație pentru după-amiază, 
mai târziu. li luă fişa şi începu să noteze ceva în ea în timp ce vorbea 
cu ea. Nu va fi la fel de uşor cum ar fi fost pilula, dar nici prea rău. 
Procedura nu va dura prea mult, dar apoi va trebui să rămâi în salonul 
de supraveghere încă o oră. Nu mă aştept să apară complicaţii. Doar o 
măsură de precauţie. Închise fișa ei și îşi lăsă mâna să-i cadă pe lângă 
corp, apoi o privi din nou. Vei avea nevoie de cineva care să te ducă 
acasă cu mașina. Poate logodnicul tău? 

Observase inelul cu diamant pe care-l purta pe deget. 

Nu spuse nimic. 

— Domnișoară Carey? Înțelegeți ce vă spun? 

— Da, domnule, spuse ea cu voce sugrumată, tremurând în interior. 
Oare chiar era viața atât de seacă? 

El o privi solemn. 

— Poţi să te îmbraci singură, sau ai dori să te ajute doamna 
asistentă? 

— Mă descurc singură. Mulţumesc. 

De îndată ce ușa se închise în spatele ei, cobori repede de pe masa 

de examinare şi se întinse după hainele ci. Când fu îmbrăcată, îşi 
împături cămaşa de spital şi o lăsă pe masa de examinare. 

Dr. Kennon vorbea cu o femeie în cabinetul asistentelor. Le întinse 
o fişă peste tejghea şi luă alta. Când o văzu pe Dynah, se întoarse spre 
ea. 

— Intervenția e programată pentru ora trei. Să fiți aici cu treizeci 
de minute înainte. 

Ea-și ţinu capul plecat când trecu de asistenta care-l asistase pe 
Dr. Kennon. Angajata îşi ridică privirea la ea. Dynah își completase 
deja formularele cu date personale şi medicale. Nimeni nu-şi spuse 
nimic în timp ce ea-și văzu de drum. Uşile din sticlă se deschiseră 
automat înaintea ei, și ieși din clădire. 

Îi venea să fugă. Îşi simțea frica până în gât, şi mintea îi alergă 
înapoi în noaptea accea din Henderson Park. Înghițind în gol în 
aerul răcoros, începu să meargă mai repede pe trotuar spre parcare. Îşi 
descuie mașina, se strecură pe locul şoferului şi trânti portiera după 
ea, după care o blocă. 

Strângând volanul în mâini, se aplecă înainte şi-şi lipi fruntea 
de el. Rămase aşezată în felul acesta multă vreme, până când inima 
începu să-i bată ceva mai rar, ieşind din ritmul acela nebunesc, şi reuşi 
să respire din nou normal. 

Nu se simţi în siguranță până nu trecu pe sub arcada ce ducea spre 
New Life College. Intră în parcarea de lângă cămin, rămase la volan, 
încercând să gândească. Mintea îi era atât de tulburată, guvernată de 
emoţii. Se simţea ca un iepure fugărit de o haită de câini. Avea nevoie 
de o gaură în care să se ascundă. Un loc sigur. 

O bătaie la geam o făcu să tresară. 

Joe stătea privind-o, încruntat. 

— Eşti bine? 

Se întinse după rucsacul ei şi deschise portiera maşinii. Se sili să 
vâmbească, apoi ridică din umeri, sperând că nu arăta așa cum se 
simțea. 

— Nu-ţi uita cheile, spuse el. 

Se roşi, se aşeză şi se aplecă înainte să şi le ia. Icşi din nou şi trânti 
portiera după ea. 

— Ar trebui să o încui, spuse el, deschizând uşa şi acționând 

siguranța înainte de a o închide la loc. Se întoarse şi se uită la ea. 
Tremuri toată, spuse el incetişor. Ce s-a întâmplat? 

— Sunt însărcinată, spuse ea înainte să-şi dea seama că o rostea 
cu voce tare. Sunt însărcinată, Joe. Se simți năpădită de emoții ca un 
vulcan, până fu absolut convinsă că avea să explodeze. O, Dumnezeule. 
Ce-o să mă fac, Joe? Ce o să mă fac? 

Joe o cuprinse pe sub braț. Mâna îi era caldă şi puternică, 
susținând-o. 

— Haide să mergem să şedem puțin pe malul lacului și să stăm de 
vorbă, spuse el încetișor, cu un ton plin de tandrețe. 

Ea se smulse din mâna lui. 

— Nu pot. Nu pot să vorbesc cu tine despre asta. Trebuie mai 
întâi să vorbesc cu Ethan. N-ar fi trebuit să spun nimic. Trebuia să se 
liniştească. Oamenii aveau să-şi dea seama. Aveau să vorbească. 

— Nu se va întoarce în campus până deseară. 

— Dar trebuie să mă întorc la spital după-masă. Trebuie să fiu acolo 
la două-treizeci. De îndată ce spusese asta, își dori să nu o fi făcut. Joe 
ştiu. Nu trebui să spună la ce se referea. Înţelegea perfect. Ruşinată, 
îşi întoarse capul. Medicul a spus - îl privi din nou, implorator, 
dorindu-și înțelegerea lui, dacă nu chiar acceptarea. Trebuie să o fac. 

Joe o atinse tandru pe obraz. 

— Nu lăsa pe nimeni să gândească în locul tău, Dynah. 

Cuvintele lui reușiră cumva să o liniştească, potolind tulburarea 
din sufletul ei. 

— Ce altceva pot face, Joe? Nu ştiu ce să fac. 

— Nu lua decizii pripite. 

— Dar medicul a spus... 

— Medicul nu ştie tot. El nu te cunoaşte pe tine. 

Ea-şi întoarse privirea. 

— Nu pot să vorbesc despre asta chiar acum, spuse ea, 
nesuportându-i blândeţea. Nu făcea decât să înrăutățească şi mai 
mult lucrurile, și ea ştia de ce. 

— Dynah, te rog. Haide să ne aşezăm şi să povestim. 

— De ce? Ca să-mi spui ce să fac? 

— Îşi promit că n-am să-ţi spun ce să faci. 

— Ba da, asta o să faci. Crezi că ştii mai bine ca oricine ce e bine și 

ce e rău, nu-i aşa? Exact ca Ethan. Eu singură m-am băgat în beleaua 
asta, nu? Am fost în locul nepotrivit la momentul nepotrivit. N-ar fi 
trebuit să umblu noaptea pe Henderson cu niciun chip. Ar fi trebuit 
să o sun pe Janet să mă ducă cu maşina. Ar fi trebuit să insist mai 
mult la mecanic şi să-mi primesc maşina mai devreme. Ar fi trebuit să 
chem un taxi. Ar fi trebuit să fac orice altceva, numai nu ce am făcut 
eu. Nu-i aşa? Nimănui nu-i pasă ce simt cu. 

— Dynah... 

Se întoarse şi fugi spre cămin. 

Privi înapoi peste umăr în timp ce intra și-l văzu pe Joe stând 
exact în acelaşi loc unde-l lăsase. 

Nu se întoarse la spital. Rămase în camera cei, şezând pe pat, 
cu capul rezemat de zid, cu genunchii ridicaţi la piept. Telefonul 
sună la ora patru. Ea-şi lipi fruntea de genunchi, convinsă că era 
medicul care dorea să ştie de ce nu apăruse pentru efectuarea 
intervenţiei. 

Robotul intră în acţiune, şi auzi vocea mamei ei. 

— Dynah, dragă? Sunt mama. Sună-mă. Te rog. Ştiu că ești 
ocupată cu învățatul, dar au trecut săptămâni întregi de când am 
vorbit ultima oară. Mi-e dor de tine, drăguțo. 

Dynah îşi rezemă capul de perete și-și închise ochii. 


x x x 


Ethan o privea cu ochi mari, cu fața palidă. 

— Glumeşti? Cu siguranță, trebuie să fie vorba de o greşeală. 

— Nu, spuse ea mohorâtă, privind în jos la mâinile ei încleștate. 
Nu este nicio greșeală. Mi-aş dori să fi fost. 

— Nu-mi vine să cred, spuse el, trecându-şi mâna prin păr. Nu-mi 
vine să cred că se întâmplă una ca asta! Nu credeam că lucrurile pot 
ajunge mai rău decât sunt deja. 

Când îşi ridică creștetul, îi văzu tulburarea de pe față. Se temea 
de ceea ce vedea, se temea de implicaţiile pe care le-ar avea probabil 
toată starea aceasta de fapt pentru relația lor. Cu doar câteva zile 
înainte, crezuse că ajunseseră la un loc al concesiei, acceptând ceca ce 

se întâmplase şi mergând împreună mai departe. Acum, văzu că nu 
era așa. Nimic nu era rezolvat. Nimic nu era sigur. 

— Ce ne facem? 

Ethan își întoarse privirea, în timp ce un muşchi i se contractă pe 
obraz, iar ochii i se îngustară de furie. După o clipă, o privi înapoi, cu 
o expresie sumbră pe faţă. 

— Ceea ce trebuie să faci, presupun. 

— Să nasc copilul? 

— Nu! Vocea îi era joasă, iar ochii sfredelitori. Medicul ţi-a spus 
ce ai de făcut. 

— Dar el vorbea despre avort. 

El se aplecă mai aproape de ea, privind în jurul său prin restaurant, 
asigurându-se că nu-i auzea nimeni. 

— Şi nu crezi că știu asta? 

— Dar e greşit, Ethan. Am discutat despre asta. Am căzut de 
acord că avortul este o greşeală. 

— Sigur că e o greșeală — atunci când fetele o folosesc în loc 
de anticoncepțional sau femeile o fac pentru că naşterea unui nou 
copil este un inconvenient, sau o povară financiară, sau atunci când 
un bărbat nu-și asumă responsabilitatea. Dar în situația asta? Cum 
poate fi greşit? Eşti tu de vină că eşti însărcinată? Ar trebui să fiu eu 
părintele unei făpturi atât de detestabile? 

Ea tremura în interior. Nu suporta să privească în ochii lui Ethan 
şi să-i vadă repulsia. Oare îi trecuse vreo clipă prin minte că făptura 
ce o purta în pântec era în acelaşi timp o parte din ca? 

— Şi-apoi, continuă el cu o voce mai puțin repezită, mai controlată, 
tu crezi că medicul ți-ar fi sugerat ceva ce el nu consideră că ar fi 
neapărat necesar? 

— Doar pentru faptul că e legal nu înseamnă neapărat că e şi drept. 

— Dar nu înseamnă nici că e greşit. Cum rămâne cu sănătatea ta 
psihică? Ai fost violată! 

— Şi ce, un avort ar trebui să mă facă să mă simt mai bine? spuse 
ea, luptându-se cu lacrimile. El îşi dădea oare seama ce spunea? Nu 
fusese el cel care scrisese articole despre procedurile în discuție? Nu i 
le citise chiar el, cu vocea răsunându-i de un zel evlavios? 

— Ar pune capăt la tot ce s-a întâmplat. Nu a fost dorința lui 
Dumnezeu să rămâi însărcinată. 

— Şi de unde să ştiu eu ce a vrut Dumnezeu? Nu spuneai chiar tu 
că Dumnezeu are totul în mâini? Că tot ce mi se întâmplă este parte 
a planului Său pentru mine? 

— Doar nu poți crede una ca asta, Dynah. Chiar crezi că asta e cel 
mai bun lucru pentru noi doi? Dumnezeu n-ar face una ca asta. 

— N-am spus că El a făcut-o. Doar că nu a împiedicat cu nimic ca 
toate astea să se întâmple. 

— Ethan o apucă de mâini. 

— Ai făcut tot ce era de făcut, Dynah. Ne-am păstrat relația curată. 
Îl slujim pe Dumnezeu. Acest... acest incident suferit de tine este o 
fărădelege. A fost Satana care a încercat să-mi distrugă planurile mele 
pentru viitorul nostru. 

— Dar acum este şi... 

— Nu. Mâna lui le strânse dureros pe ale ei. Niciun cuvânt. Nici 
prin gând măcar să nu-ți treacă. Trebuie să mă asculți, Dynah. Nu 
se poate ca Dumnezeu să aibă pretenţia din partea ta să continui 
povestea asta. Categoric nu! Se lăsă pe spate, desprinzându-şi mâinile 
de pe mâinile ei, cu fața împietrită. Categoric nu, Dynah. Nu cred că 
Dumnezeu ar aştepta una ca asta din partea noastră. Eu unul nu o 
voi accepta. 

— Nu mă pot întoarce acolo, Ethan. Pur şi simplu nu pot. Își 
îngropă fața în mâini, tremurând. Tu nu înţelegi. Examinarea fizică 
pe care o suportase în noaptea violului fusese destul de traumatică. 
Nu credea că putea suporta să treacă prin ceva şi mai îngrozitor. Ştia 
ce urmau să-i facă trupului ei. 

— Vin cu tine. Va fi bine. Își promit că așa va fi. Nu voi îngădui să 
ţi se întâmple nimic. 

Ea-l privi, întrebându-se cum putea spune aşa ceva, ținând cont 
de ceea ce îi sugera. 

— Nu va dura mult, şi apoi totul va fi gata. Vom lăsa toată povestea 
asta în urmă. 

Ea se cuprinse cu brațele. Era atât de grăbit să termine odată cu 
asta. Dar oare avea să se termine vreodată? 

— Eu nu sunt pregătită să accept această decizie. 

— Cum adică nu eşti pregătită? 

— Trebuie să mă gândesc mai întâi. 

— La ce să te gândeşti? Doar nu vrei să-mi spui că tu ţi-l doresti? 

Îşi ţinu respirația când îi simţi tonul acuzator. 

— Nu, nu mi-l doresc! Chiar nu putea măcar să încerce să înțeleagă 
prin ce trecea ea? Era atât de grăbit să ia decizii în locul ei, să se 
asigure că nu apărea nimic în calea prețioaselor sale planuri. Ei bine, 
planurile lor deja fuseseră distruse. Viaţa ei fusese distrusă, sfărârată, 
spulberată cu totul. Iar avortul ar fi trebuit să fie calea rapidă de a 
rezolva toate problemele? Pentru cine? Violul fusese o experiență 
suficient de rea. Examinarea fizică de la spital aproape că fusese chiar 
mai rea. lar acum, ar fi trebuit să se supună unui avort? Un chiuretaj 
de aspirație. Medicul o spusese în acelaşi fel în care poate i-ar fi spus 
că are nevoie de un vaccin pentru cine ştie ce boală infecțioasă. 

— Nu-l doresc. 

Nimic din toate astea. Nici avortul. Nici copilul. Nici teama şi 
durerea care îi erau acum tovarăși nedespărțiți din noaptea aceea de 
ianuarie încoace. 

— Atunci scapă de el. Cu cât aştepţi mai mult, cu atât va fi mai 
greu să iei o decizie. Cu cât termini mai repede cu asta, cu atât mai 
curând se va termina și vom putea încerca să rezolvăm problemele 
dintre noi. 

Ce probleme, ar fi vrut să-l întrebe, dar nu îndrăznea. Tremura în 
interior, întrebându-se dacă o mai iubea vreun pic. 

— Joe a spus să nu mă grăbesc să fac nimic. 

— Joe? spuse el ridicându-şi capul. El ştie că ești însărcinată? 

Ea se îmbujoră. 

— Numai ce mă întorsesem de la spital. Şedeam în maşina mea 
Şi... 

— l-ai spus? 

— Tu nu te întorceai până... 

— l-ai spus /ui înainte să-mi spui mie? 

— lartă-mă. N-am vrut să fie aşa, Ethan. Doar că eram atât de 
necăjită. 

— Dar eu n-am niciun drept să fiu, nu? 

— N-am spus asta. 

— Joe nu e implicat emoțional. Poate să facă pe deşteptul care 
gândeşte la rece. Îşi poate permite să aibă toate răspunsurile corecte. 
Nu-l costă nimic să-ți spună să aștepți și să te gândești în linişte la 
tot. Faţa i se întunecă de furie. Ce drept are el să-ți spună ceva? 
Irena să mă ajute. 

— Serios? Ei bine, nu-l priveşte. Asta nu-i distruge viața lui. 

Ea simți cum păleşte. 

— Cine-şi închipuie că e? N-are niciun drept să vorbească în 
numele meu. 

— N-a spus-o ca să se bage între noi, Ethan. Tot ce a spus a fost că 
ar trebui să mă gândesc bine la toate înainte să iau vreo decizie. 

— Pentru că el e împotriva ideii de avort, şi tu ştii asta! 

— La fel erai şi tu înainte să se întâmple toate astea. 

— Poate că acum am ceva mai multă compasiune, spuse el, printre 
dinți. Uite ce e. Nu poți face una ca asta. Vrei să știe toți ce ți s-a 
întâmplat? 

O spuse cu o asemenea vehemenţă... şi auzi şi ceea ce el nu rosti. O 
văzu şi în privirea lui. Îşi plecă ochii, nedorind să mai vadă nimic. 

— Joe nu va spune nimic. 

— Nu, nu va spune, dar nici nu va fi nevoit să spună ceva dacă nu 
te hotărăști să faci ceva curând. Toţi o vor vedea cu ochii lor și vor 
trage singuri concluziile. Şi ştii care vor fi acelea. 

Ea încremeni, înțelegând dintr-o dată care era de fapt principala 
sa îngrijorare. Îşi făcea oare griji pentru reputația ci sau a lui? Dincolo 
de durere, se simţi năpădită de furie. 

— Atunci poate că ar trebui să spunem adevărul. Nu e asta 
intotdeauna calea cea mai bună? 

El râse sec, jucându-se cu tacâmurile sale. ; 

— Oamenii tot vor trage concluziile lor. Suntem logodiți. După 
felul în care sunt oamenii azi, ştii prea bine ce vor gândi. 

Acum o spusese, clar şi direct. 

— Poate că am putea lua niscai fotografii de la poliţie şi să le 
postăm prin tot campusul. Atunci vor şti cu toții că tu n-ai greşit cu 
nimic. 

Încetă să-şi împingă furculița încoace şi încolo pe masă. 

— Nu merit replica asta din partea ta. 


65 


FRANCINE RIVERS 


— Şi eu oare merit ce sugerezi tu aici? Ochii i se umplură de 
lacrimi fierbinți. Alunecă de-a lungul scaunului, dorind să plece de la 
masă, dar el o apucă de încheietura mâinii. 

— Trebuie să rezolvăm asta, spuse el pornit. 

— Adică vrei să fac ce-mi porunceşti tu să fac. Ei bine, voi urma 
sfatul lui Joe şi nu mă voi grăbi să fac nimic 

— Știu că ești speriată, Dynah. 

— Mă întreb dacă şti vreun lucru. Mă întreb dacă îţi poți şi numai 
imagina ce simt eu. Dă-mi drumul. 

— Nici nu mă gândesc. Trebuie să te fac să înţelegi. O să fie mai 
rău dacă... 

— N-am spus că nu o fac, nu? 

— Coboară tonul, spuse el, cu ochii scăpărându-i. 

— Doamne fereşte să pățească reputația ta ceva. 

— N-am spus asta! 

— Serios? Nu asta te îngrijorează de fapt cel mai tare? 

— Nu eşti dreaptă. 

— Dreaptă? E ceva drept din toată povestea asta? E drept prin ce 
trec eu acum? ÎI privi printre lacrimi. Am un drept să mă gândesc la 
asta. E trupul meu, nu? Viaţa mea. Trăim într-o țară liberă, din câte 
îmi amintesc. Ar trebui să am de ales. Îşi smulse mâna dintr-a lui, şi 
se ridică de la masă. 

Traversă în viteză restaurantul, trecu val vârtej pe lângă un cuplu 
ce tocmai intra, şi ieşi pe uşă. Era încă lumină afară, zilele începuseră 
să devină mai lungi acum că sosise primăvara. Primăvara cu toate 
promisiunile ei. 

Promisiuni frânte. 

Vise frânte. 

Se duse la super-marketul Jewel-Osco afiat la o jumătate de stradă 
mai încolo, ştiind că Ethan nu avea să o caute acolo. Mai degrabă, avea să 
conducă de-a lungul străzii ce se îndrepta înapoi spre NLC, gândindu- 
se că avea să o prindă undeva din urmă pe drum. Şi avea să aibă pretenții 
din partea ei să-şi ceară iertare pentru ieşirea emoțională. 

Ei bine, nu avea să-şi ceară iertare. 

Nu mai voia să vorbească cu el în seara asta. Avea destui bani în 
poşetă să-şi poată chema un taxi. 

Plimbându-se aiurea printre rafturile cu conserve, cosmetice, 
lactate și mezeluri, încercă să se gândească la situația ei. Adevărul era 
că voia să scape odată de toate. Nu voia să fie însărcinată. Nu voia să 
treacă prin lunile ce-i stăteau înainte, cu oameni care să se holbeze la 
ea şi să-i pună întrebări. Nu voia ca viața ei să se întoarcă cu fundul 
în sus. Nu voia să aibă parte de toată durerea și rușinea, şi suferința 
ce-o aşteptau. 

Ce fel de ființă era aceasta ce creştea în pântecele ei? Ar fi meritat 
să trăiască, ținând cont de felul în care se înfiripase? Viol. Ce fel de 
concepere mai era și asta? Conta? Începuse să o doară capul de atâtea 
gânduri. 

— Pot să vă ajut cu ceva, domnişoară? 

Îşi ridică privirea şi dădu cu ochii de un angajat îmbrăcat într-o 
salopetă de lucru. Se roşi imediat. El îi zâmbi uşor, cu o privire 
îngrijorată în ochi. 

— Domnişoară? 

Oare de când se învârtea printre rafturi? Probabil că se gândise că 
o fi vreo hoață de magazine sau ceva. 

— Nu, eu... ridică din umeri. Aspirină. Aveţi aspirină? 

— Pe rândul 10-B, raftul de jos. 

După ce-şi cumpără produsul, ieşi din magazin. Pe zidul din 
cărămidă al magazinului se afla un telefon public. Deschise cartea 
de telefon la pagini galbene și căută un număr de taxi. Era ocupat. 
Îşi lipi fruntea de metalul rece, se luptă cu lacrimile. Ultimul om 
cu care voia să vorbească era Ethan. Nu voia să treacă iarăşi prin 
tot ce trecuse odată. Nu voia să privească peste o masă şi să-i vadă 
repulsia și să-l audă cât de ruşinat era de ceea ce îngăduise ea să i 
se întâmple. De parcă ar fi avut de ales. Formă prapriul ei număr şi 
se rugă. 

— Janet, dacă eşti acolo, te rog răspunde. 

— Sunt aici. Ce s-a întâmplat? 

— Am nevoie de tine să vii să mă iei cu maşina, Jan. Ai putea? 

— Unde eşti? 

— La Jewel-Osco. La colțul dintre Talbot şi Sixteenth. 

— În cincisprezece minute. 

Se auzi un clic. 

Dynah se aşeză pe banca din faţă. O clipă mai târziu, o doamnă 
mai în vârstă într-o rochie frumoasă se așeză alături de ea, cu o sacoșă 
pe rotile plină cu legume înaintea ei. Îi zâmbi, apoi îşi împreună 
mâinile în poală şi rămase așteptând în tăcere. Bătrânica aceea îi 
amintea dureros de mult de elegantul domn Packard şi o făcu să se 
întrebe ce o fi făcând acesta. Ar fi fost frumos să se ducă să-l viziteze 
pe bătrânul domn, dar atunci el avea să o întrebe unde fusese şi de ce 
renunțase la slujba ei. Şi ce i-ar fi putut spune? 

Camaro-ul alb al lui Janet trase în parcare. 

— Ethan a sunat cu câteva minute înainte să suni tu, spuse ea 
când Dynah se urcă lângă ea. Părea destul de supărat. A spus că l-ai 
lăsat baltă la restaurant şi că nu ştia unde erai. 

— Presupun că ar trebui să-l sun, spuse Dynah. Nu era corect să-l 
lase să se îngrijoreze. 

— Am sunat eu deja, spuse Janet, ieşind din nou în strada 
principală. A vrut să vină el după tine, dar i-am spus că m-ai sunat pe 
mine şi că nu cred că te-ai bucura prea tare dacă ar apărea el. 

— Mulţumesc, Jan. 

— Te avertizez însă. Probabil că stă pe treptele de la cămin acum. 

— N-am putea...? 

— Putem să mergem la Copper Pot. Cum ți se pare? Oricum 
aveam nevoie de o pauză de la învățat. 

— Mersi. 

Janet viră spre sud. Dynah rămase şezând în tăcere, privind 
magazinele şi casele gonind prin fața geamului. Niciuna din ele nu 
mai spuse nimic cea mai mare parte a drumului. 

Janet se uită la ea. 

— Ce s-a întâmplat, de fapt? 

Dynah îşi rezemă capul de scaunul ei. 

— Sunt însărcinată. 

— Mă temeam eu de asta, spuse Janet uşor. Şi el ce-a spus? Ar 
trebui să-l ii? 

Dynah îşi întoarse capul şi rămase privind-o. 

Janet se întoarse din nou spre ea, iar ochii îi scăpărau de furie. 

— Aşa a spus, nu? Nemernic fără pereche. 

— Nu, nu a spus. 

Dynah își intoarse capul şi rămase privind înainte prin parbriz. 

— Nu, spuse ea mohorât, întrebându-se dacă nu cumva asta urma 
să se întâmple. Ştia că Ethan avea greutăți în a face față la ceea ce i 
se întâmplase ei, iar ideea de bază era că nu era obligat să facă față la 
asta. Putea pur şi simplu să-şi vadă mai departe de viaţa lui. Rămase 
privind în jos la inelul cu diamant pe care-l purta pe deget. Cu ochii 
încețoșaţi de lacrimi, începu să-l învârtă încoace şi încolo pe deget, 
întrebându-se dacă suporta ideea de a-l pierde. Ar fi murit dacă îl 
pierdea. Era convinsă de asta. 

Janet se încruntă, privind-o repede dintr-o parte. 

— Dynah, eşti în regulă? 

Ea-i zâmbi trist. 

— O să fiu, spuse ea, agățându-se de vorbele acelea. O, Dumnezeule, 
oare voi fi? Ce mă fac? 

Janet intră în parcarea de la Copper Pot. 

— E aglomerat în seara asta, spuse ea, scoțându-şi cheia din 
contact şi lăsându-le să-i cadă în poşetă. 

Cu toate că locul era aglomerat, reuşiră imediat să găsească loc în 
spate, chiar lângă uşile ce duceau la bucătărie. Janet comandă două 
cafele înainte ca fata care le servea să apuce chiar să le ofere meniurile. 

— Sunt moartă de foame, spuse ea şi începu să frunzărească 
meniul. Dă-o încolo de dietă. 

Dynah privi în gol spre meniul înfoliat. Ea şi Ethan ar fi trebuit să 
ia cina în seara aceasta împreună. În schimb, șezuseră în restaurantul 
acela elegant şi s-au certat, fără ca măcar să-şi deschidă meniurile. 
Încă-i vedea privirea de pe față când îi spusese că era însărcinată. 
Oroare. Repulsie. 

— Dynah? 

Îşi ridică privirea şi o văzu pe chelnerița care se întorsese şi era 
gata să le ia comenzile. 

— O supă, vă rog, spuse ea, lăsând meniul deoparte. Ultimul lucru 
de care-i păsa acum era mâncarea, dar dacă nu comanda ceva, Janet 
s-ar fi simţit prost. 

— Ce fel de supă aţi dori? De mazăre, minestrone, de vită, de pui 
cu tăiței sau de cartofi? 

Dynah ridică din umeri. 

— De vită, cred. 

— Minestrone este excelent. 

— Bun, minestrone. 

— Ce fel de pâine doriți la ea? întrebă chelnerița cu pixul pregătit. 
De secară, de grâu, albă, neagră sau din mălai. 

— De grâu, cred 

— Cea din mălai este deosebită, spuse Janet. 

— Atunci să fie din mălai, spuse Dynah cu un zâmbet abia schițat. 
l-o putea lăsa lui Janet. 

Janet îşi închise meniul şi-l întinse chelneriței. 

— Eu aş dori hamburger de-luxe cu de toate, cu cartofi prăjiți în 
loc de salată de cartofi şi salată asortată. Şi aş vrea înainte o felie de 
plăcintă cu ciocolată. Zâmbi. Dacă aştept până după, s-ar putea să nu 
mai am loc și pentru ea. 

Chelnerița râse. 

— Vi-o aduc imediat. 

Janet rămase sprijinindu-și brațele de masă şi se aplecă 
înainte. 

— Nu trebuie să faci ce-ţi spune Ethan, Dynah. E decizia ta. 

— Vrea să fac avort. 

Ochii lui Janet scăpărară. 

— Dar am crezut... se încruntă. Păi, şi atunci care e problema? 

— Nu ştiu dacă ar trebui să fac asta. 

— Sigur că ar trebui, spuse Janet încet, cu voce joasă şi blândă. Ce 
altceva ai putea face? 

— Să păstrez copilul, cred. 

— Şi după aceea? Cine ar vrea un copil conceput în felul acesta? 
Ai rămâne cu el pe cap tot restul vieţii. Nu e corect, Dynah. Şi nu e 
nici drept. De ce ar trebui să suferi pentru ceva ce i-a făcut altcineva 
ție? Nu ai făcut niciodată nimic să meriți una ca asta. 

— Nu mai sunt la fel de sigură de asta. 

Janet se aplecă mai aproape de ea, cuprinsă de simpatie. 

— Nu cunosc pe nimeni care să te judece pentru faptul că ai face 
avort în aceste condiții, Dynah, nici chiar la NLC. Poate în afară de 
câțiva fundamentalişti radicali care oricum nu contează. Cum ar fi 

decanul sau vreun membru al bordului. Şi ei nici nu trebuie să afle. 
Nimeni nu trebuie să afle. 

— Ar fi destul că ştiu eu. 

Janet îşi muşcă buza şi se încruntă. Nu mai spuse nimic câteva 
clipe. 

— De asemenea ştii şi circumstanţele în care a fost conceput 
copilul ăsta. Ce fel de început mai e şi ăsta pentru o viață? 

Dynah se făcu mică în interior când își aduse aminte. Totul era 
încă atât de crud, încât în cele din urmă se concentră asupra celor 
întâmplate în dimineața aceea. 

— Am fost atât de speriată când mi-a spus doctorul. A spus-o 
fără nicio urmă de sentiment, Jan. Voia să mă întorc în spital până la 
două şi jumătate. Nici măcar nu m-a întrebat dacă asta era ceea ce-mi 
doream. 

— Poate că încerca să-ți ușureze situația. 

— Cum ar putea fi ceva de felul acesta uşor? 

Îşi plecă privirea asupra mesei. 

— El a spus că mă însoţeşte la spital şi că rămâne cu mine. 

Janet se lăsă pe spate, surprinsă și fără să o ascundă. 

— Ei bine, asta e ceva. N-aş fi crezut că ar putea fi atât de 
ințelegător. 

Înțelegător. Cuvântul acesta rămase rezonând în mintea lui Dynah. 
Îşi dorea să înțeleagă atât de multe lucruri. De ce se întâmplase. De 
ce, împotriva tuturor statisticilor, trebuise să rămână însărcinată. De 
ce nu părea să își dorească nimeni să știe cum se simțea ea cu adevărat. 
Nu reuşea să mai înțeleagă nimic, şi mai puțin decât toate nu mai 
înțelegea sentimentele arbitrare care se agitau acum în interiorul ei. 
“Toate se învălmășcau unele peste altele, vuind în sufletul ei. 

Ar fi fost mai bine dacă muream în noaptea aceea. 

Gândul acesta rămase străpungând tăcerea între ea şi Janet. 

Ar fi fost mai uşor 

Chelneriţa se întoarse cu plăcinta lui Janet şi cu supa lui Dynah. 
Ciudat era faptul că mirosul de mâncare nu-i întoarse stomacul pe 
dos. De fapt, dintr-odată i se făcu îngrozitor de foame. 

Un alt semn al stării ei, se gândi ea, şi-i veni să plângă. 

Janet îi zâmbi. 

— Vrei să mulțumeşti tu pentru mâncare? 

Mulţumesc, Doamne. Pentru ce? 

Ştiind că Janet nu s-ar fi simțit niciodată în largul ci să se roage cu 
voce tare, Dynah încuviință cu capul. Cuvintele îi ieșiră cu uşurinţă 
de pe buze, după atâția ani de obişnuință. 

— Mulţumesc, Doamne, pentru mâncarea ce ne stă înainte, şi 
ajută-ne să-Ţi fim cu adevărat recunoscători. Amin. 

O, Doamne, îşi spuse ea în gând, în timp ce inima îi striga iar 
mâinile îi erau încleștate sub masă, departe de ochii lui Janet. O, 
Doamne, ajută-mă. Ajută-mă! Ia povara asta de deasupra mea. Lasă să 
„fie vorba de un rezultat fals pozitiv. De nu, fă să pierd sarcina asta. Dar 
fă să se termine odată tot. E mai mult decât pot duce. 

— E bun, nu? remarcă Janet, năpustindu-se asupra mâncării cu 
pofta ei obişnuită. 

Dymah mâncă în tăcere, în timp ce un cor întreg de voci din 
interiorul capului ei purtau o dezbatere aprinsă. Cele din favoarea 
avortului erau cele mai puternice, cele mai logice, cele mai atrăgătoare 
pentru duhul ei rănit şi distrus. Şi cu toate acestea, mai era acolo o 
voce, una tăcută și calmă, abia perceptibilă, care spunea NU, MAI 
ESTE O ALTĂ CALE. 

Furia ce clocotea în ea era îndreptată asupra acelei voci, îndreptată 
împotriva ei, pentru că ştia a Cui voce era aceea. O recunoscuse. O 
ascultase o viață întreagă. 

Despre ce cale este vorba? Ce cale este cât de cât suportabila? O cale 
care să nu aducă rușine peste mine? Ce cale să alegi şi să nu aducă cu sine 
complicaţii şi ani întregi de suferință? Nu era drept! Nu era corect! 

FII LINIȘTITĂ, IUBITO. 

De ce ar trebui să fu liniştită? Am fost liniştită şi tăcută şi docilă toată 
viața mea! Și ce mi-a adus asta in afară de durerea aceasta? Te-am iubit 
încă de la prima suflare. Și uite ce-mi faci. De ce ai îngăduit să se întâmple 
una ca asta? 

Cuvintele lui Ethan reușiră să acopere vocea abia auzită din 
mintea ei. Asta nu poate fi cel mai bun lucru din partea lui Dumnezeu 
pentru noi. Cu siguranță avea dreptate. Cu siguranță Ethan ştia mai 
bine decât ea. El era mai aproape de Dumnezeu, nu-i aşa? Tatăl lui 
era pastor, bunicul lui, şi străbunicul lui la fel. Studiase Biblia încă 

de când învățase să citească. Urma să predice Cuvântul. Avea să-şi 
păstorească propria turmă în anii ce aveau să vină. 

Asta da imagine frumoasă, nu-i așa, Doamne? Eu stând lângă el, de 
mână cu un copil conceput printr-un viol? O sofie de pastor ar trebui să 

„fie o persoană ireproșabild. Iar eu nu sunt așa! Ne-am păstrat unul pentru 
celălalt ca så putem intra curaţi în căsătorie. În schimb, am acum făptura 
asta în pântece, creatura asta care mi-a fost pusă acolo de cineva a cărui 
„fază nici nu am văzut-o vreodată! 

— A sunat din nou mama ta, spuse Janet, după ce-și termină de 
mâncat felia de plăcintă şi își împinse farfuria deoparte. Era un mesaj 
pe robot când m-am întors în cameră. 

— Ştiu. Eu eram acolo când a sunat. 

— De ce nu ai răspuns? 

— N-am putut. Scutură din cap, nereuşind să-i dea un motiv 
plauzibil. Chelnerița îi aduse mâncarea lui Janet, după care își 
terminară fiecare mâncarea în tăcere. 

— Am auzit că nu-i chiar atât de rău, spuse Janet. Își dau ceva pentru 
durere, iar procedura propriu-zisă nu durează decât cincisprezece sau 
douăzeci de minute. Apoi te odihnești puțin. Când pleci din spital, 
poți lăsa totul în urma ta. Totul va fi rezolvat şi încheiat. 

Cincisprezece sau douăzeci de minute îi păreau lui Dynah o viață 
de om. Violul nu durase atât, şi de două luni nu reuşise să uite nimic 
din cele întâmplate. 


x x x 


Se făcuse târziu când se întoarseră la cămin. Ethan nu aştepta în 
faţa clădirii, dar lăsase un mesaj: „Mă rog pentru tine. Știu că vei face 
ceea ce trebuie după ce te vei gândi la toate. Cu drag, Ethan.“ Ştia 
prea bine pentru ce se ruga. În adevăr, probabil că nu era prea diferit 
de propriile ci rugăciuni. 

Janet se intoarse la învățat. Dynah își deschise cărțile şi încercă 
să se concentreze. Trecuse cu greu de examenul la engleză și știa că 
notele îi erau în cădere liberă. Avea să-şi piardă bursa dacă nu reuşea 
să se concentreze. 

Alt motiv pentru a termina odată cu toate. 

“Trebuia să ia o decizie. 

Cu cât aștepți mai mult, cu atât va fi mai greu. 

— Am terminat, spuse Janet închizând cu zgomot cartea şi 
punând-o peste celelalte de pe birou. Nu pot înghiți mai multă 
biologie odată. Îşi luă trusa de baie şi ieşi pe uşă. Când se întoarse, îşi 
spălase fața, se spălase pe dinți și îşi periase părul scurt, îi ură noapte 
bună lui Dynah şi se duse la culcare. Şi adormi aproape instantaneu. 

Dynah şedea pe patul ei cu spatele rezemat de perete, continuând 
să citească, încercând să rămână cu ceva informație în cap. Rămase 
privind la pagina tipărită simțindu-se cuprinsă de o letargie fără 
speranţă. Ce folos de toate astea? Nimic din tot ce citea nu părea să 
aibă vreun înțeles, şi ceea ce înțelegea îi părea cu totul nefolositor. 

Doamne, Te superi dacă fac asta? Nu am găsit nimic scris în Biblie 
despre asta. Am căutat. Dar cu siguranță n-ai vrea ca un copil ca acesta... 

"Țârâi telefonul, făcând-o să tresară în mijlocul rugăciunii ci. Inima 
îi tresări, bătând repede. Cum Janet dormea, nu avea de ales decât să 
răspundă. 

— Sunt Joe. 

Se simți uşurată, dar apoi se uită la ceas şi văzu că era trecut de 
miezul nopții. 

— S-a întâmplat ceva? 

— Nu ştiu. Eşti bine? 

— Eu... Dădu să mintă, dar apoi îşi închise ochii şi îşi lăsă capul 
pe spate. Nu prea. 

— Vrei să vorbeşti despre asta? 

Ea zâmbi uşor simțindu-i tandrețea în ton și-şi închise ochii. 

— Asta am făcut toată ziua. Am vorbit iar şi iar, şi iar despre asta. 
Nu mă ajută cu nimic. 

Joe nu spuse nimic preţ de o clipă. 

— Îmi pasă de tine, Dynah. Vreau să ştii asta. 

Se simți sugrumată. Ar fi dat aproape orice să audă același ton în 
vocea lui Ethan. În schimb, trebuia să facă faţă furiei şi dezgustului 
său, pretențiilor lui de a face ceca ce credea el că era mai binc. Mai 
bine pentru cine? Pentru ce? 

Este asta mai bine, Doamne? Este varianta Ta cea mai bună? Nebunia 
asta îngrozitoare? 

— Îmi pasă de ce se întâmplă cu tine. 

Îi auzi lacrimile din voce şi se luptă să nu o apuce şi pe ea plânsul. 

— Nu ştiu ce să fac, Joc. 

— Nu face nimic ce ai putea regreta, spuse el blând. 

Nu trebuia să spună la ce se referea. 

— Ethan a spus că el crede că ar trebui să fac avort. 

— Ştiu ce spune cl. Asta nu înseamnă că și trebuie să faci ce spune 
el. 

— Și dacă nu fac, atunci ce se întâmplă, Joc? O să mă mai iubească 
după aceea? Ethan spune că asta nu e voia cea bună a lui Dumnezeu 
pentru noi. A spus că Dumnezeu nu Sc aşteaptă de la mine să nasc 
copilul ăsta. 

— Ethan nu e Dumnezeu, Dynah. Indiferent cât de mult îl iubeşti, 
el nu e Dumnezeu. 

— Înţeleg, dar ce-mi sugerezi tu, de fapt, Joe? Că trebuie să-l nasc. 
Asta vrei să spui, nu? Spunea Ethan că așa vei spune. 

— Închide telefonul, bâigui Janet, întorcându-se de pe o parte pe 
cealaltă şi trăgându-şi perna peste cap. 

— Nu vreau să te văd rănită mai mult decât ești deja, spuse Joe 
blând. Îmi pasă de tine. 

Ochii o ardeau. 

— Ştiu de ce anume iți pasă, Joe. Să salvezi copiii nenăscuți. 
Închise telefonul şi-l aruncă în coșul pentru haine murdare. Îşi ridică 
genunchii la piept şi-şi rezemă capul de ei. Telefonul sună din nou. 

Se simţi cuprinsă de furie, iraţională şi țintită. Împotriva lui Joe. 
Împotriva principiilor, valorilor, moralității sale şi a fundamentului 
său puternic în Isus Cristos. Pe care toate le avusese și ea în urmă cu 
nu prea mult timp, şi care acum o umpleau de o confuzie şi o groază 
de nedescris, de vinovăţie şi disperare. Joe, cu întrebarea proverbială 
pe care nu o rostise, dar care rămânea la fel de limpede: Ce ar vrea 
Isus să faci? 

Sări în picioare şi îndesă telefonul portabil adânc printre haine. Își 
luă perna şi o îndesă în coş, înăbuşind țârâitul insistent. Când nu se 
opri, îşi înşfăcă prosopul şi ieşi pe uşă. 

Stând sub duș, îşi ridică faţa sub jetul de apă caldă, încercând să-și 
înece gândurile ce-i răsunau în minte la fel de insistent cum țârâise și 
telefonul în camera ei. Îşi dorea să fi urmat sfatul medicului. fi dorea 
să se fi dus la cabinet în după-masa acelei zile, la două şi jumătate. Îşi 
dorea să fi terminat odată cu tot şi acum să nu mai fie nevoită să se 
gândească la nimic. 

Începu să plângă cu suspine adânci și se cuprinse în braţe, cu apa 
revărsându-se peste ea, un botez al durerii. Oare avea să se termine 
vreodată? Avea să mai fie ceva la fel ca înainte? Şi dacă alegea avortul, 
mai avea să sc simtă vreodată curată? 


x x x 


Dynah sună acasă a doua zi de dimineaţă. Ştia că amânase mult 
prea mult discuția cu părinţii ei. Cu cât aştepta mai mult, cu atât avea 
să-i fie mai greu. 

Răspunse mama ei. 

— O, Dynah. Slavă lui Dumnezeu. Ne-am făcut atâtea griji 
pentru tine. 

Sunetul vocii mamei ei o făcu pe Dynah să-şi dorească să plângă 
din nou. Îşi dorea să fi fost acasă şi să poată cădea la pieptul mamei ei 
— dar cum ar fi putut, fără să-şi verse oful şi să-i împărtăşească veştile 
îngrozitoare? Aşa că-şi păstră vocea caldă și controlată când spuse că-i 
părea rău. Spuse că nu se simţise bine, dar nu îi sunase pentru că nu 
dorise să-i îngrijoreze. Spuse că era atât de ocupată cu cursurile și cu 
examenele. Iar apoi mai era şi Ethan, care avea aşteptări de la ca. Ştii 
cum pot fi bărbaţii, mamă. Toate erau adevărate. Îi părea rău. Pentru 
tot. Era sub tensiune. Nu se simțea bine. Era epuizată. Disperată. Și 
chinuită de grețurile matinale. 

— Eşti sigură că eşti bine, Dynah? Mie parcă nu-mi pari tu însăți. 

— Sunt bine. Serios, mamă. Totul e în regulă. O, Doamne, o, 
Doamne, o, Doamne. 

— Dynah, spuse mama ei cu tonul acela blând pe care-l folosea 
întotdeauna când încerca să o ademenească să iasă din carapacea ei, 
poți să-mi spui orice. Ştii asta. 

— Ştiu, mamă. Nu ţi-am spus întotdeauna tot? Tocmai de asta 
amânase atât să sune. Mama ei știa întotdeauna când ceva nu era în 
regulă. Avea un al şaptelea simț când venea vorba de fiica ei. Un fel 
de radar matem, cum îi spunea ea în glumă. Dar chiar nu era nimic 
de glumă cu asta, nu de data asta. 

— Şi e totul în regulă la şcoală? 

— Şcoala e absolut în regulă. 

Avea să fie şi în lipsa ei. 

— Ethan? 

— E bine mersi. Muşcându-şi buza, ezită, apoi continuă. E tot pe 
lista decanului. Predă studii biblice două seri pe săptămână. 

— Te deranjează asta? 

— Så mă deranjeze? De ce să mă deranjeze? 

— Presupun că activitățile lui vă răpesc din timpul vostru 
impreună. 

— Avem suficient timp împreună. În fiecare după-amiază. Şi 
majoritatea serilor. 

— Își faci griji că te măriți atât de tânără? 

— Nu. 

Dar oare Ethan îşi făcea griji? 

— Dynah, spuse mama ei, pe un ton ezitant, chiar precaut, tu 
şi Ethan... ei bine, vă apropiați mai mult decât s-ar cuveni unul de 
celălalt? 

Dynah se încruntă, întrebându-se la ce s-o fi referit mama ei. 

— Suntem logodiţi, mamă. Ne vom căsători în august. 

— Da, şi aveţi binecuvântarea noastră. 

— Îți place de Ethan, nu? 

Nu-l întâlniseră decât o singură dată. Luaseră avionul și veniseră 
la ea exact în acest scop în clipa când le spusese că era îndrăgostită de 
un tânăr din campus. 

— Eu şi tatăl tău îl îndrăgim foarte mult doar că... ei bine, cred că 
suntem oarecum protectori. 

Protectori. Cuvântul o întărâtă. 

Întotdeauna se simțise protejată, în siguranță. Mama şi tatăl 
ci vegheaseră asupra ei şi o iubiseră atât de mult încât nu avusese 
niciodată vreun motiv să se teamă. Acum, viața ci părea definită de 

teamă. Teamă față de ceea se întâmplase. Teamă față de făptura pe 
care o purta în pântec. Teamă de ceea ce avea de făcut. Teamă față de 
viitor şi de toată durerea şi suferința acum necunoscute. O teamă fără 
margini. Se întindea mult înaintea ei, o viață întreagă de teamă. 

— Ethan e un tânăr sănătos, spuse mama ei. Eu şi tatăl tău nu am 
uitat cum e să fii tânăr și foarte îndrăgostit. Uneori, ei bine, uneori 
când petreci atât de mult timp împreună, poate genera... ispite. 

Dynah ştia că mama ei sonda, testa cu grijă terenul, încercând să 
descopere un motiv plauzibil pentru tăcerea ei prelungită. Trecu o 
clipă înainte să înțeleagă ce încerca să insinueze mama ci. Se gândea 
că se culcau unul cu celălalt. Șocată şi rănită, Dynah își închise ochii. 

— O, mamă... 

— Dragă, spuse mama ei, stânjenită. N-am vrut să te supăr mai 
mult decât eşti deja. Dacă asta e problema, îi poți pune capăt. 

— Nue. 

— Nue? 

— Nu. 

Ethan nici măcar nu se putea aduna să o sărute la fel ca mai 
înainte. 

— Ştiu că ceva nu e în regulă. Doar că am presupus... iartă-mă 
că am făcut presupuneri. O, draga mea, întotdeauna ne-ai sunat în 
fiecare săptămână, şi de o lună încoace facem cu rândul de veghe 
lângă telefon. Scrisorile tale nu ne-au spus prea multe. Te iubim. 
Dacă tu şi Ethan ați mers... ei bine, mai departe decât ați intenționat, 
putem înţelege. 

Dynah îşi trase nasul, şi-l şterse cu dosul mâinii și rămase privind 
peretele. 

— Nu am mers. 

— Dynabh, eu... 

— Nu am mers, mamă. 

— OK, spuse mama ei incet. 

Părea să nu fie convinsă deloc, iar Dynah se simţi întărâtată. 

— Jur înaintea Dumnezeului cel Preaînalt că nu m-am culcat cu 
Ethan. Nu e nimic de felul acesta. E de o suzd de ori mai rdu. 

— Îmi pare rău, scumpo. N-am vrut să mă gândesc la ce-i mai 
rău. 

Ce-i mai rău. Mama ei nici măcar nu-şi putea închipui ce era cel 
mai rău lucru. Cu ajutorul lui Dumnezeu. Dynah nici nu îndrăznea 
măcar să se gândească ce avea să simtă mama ei dacă îi spunea că fusese 
violată, darămite să-i dea şi vestea îngrozitoare că cra însărcinată. 
Avea să-i distrugă pe părinții ei. Avea să le distrugă toate visele pe 
care le aveau pentru ea. 

Dar cum ar fi putut să nu le spună? Cum le-ar fi putut ascunde 
ceea ce i se întâmplase și să-i scutească de suferință? Avea să se ducă 
acasă în iunie, să-şi petreacă vara cu ei înainte să se căsătorească în 
august cu Ethan. 

În august avea să fie în luna a şaptea de sarcină, dacă păstra copilul. 

Oripilată, se închipui stând alături de tatăl lui Ethan, impunător 
în roba sa pastorală, în timp ce le oficia cununia. Iar în spatele lor, o 
biserică plină de rude și prieteni, toți dorindu-le tot binele din lume. 

O, Doamne! O, Doamne, nu mai suport. 

Şi atunci înțelese totul cu o claritate rece. Nu trebuia să suporte 
nimic. Părinții ei nu trebuiau să ştie. Nimeni nu trebuia să ştie, Dacă 
făcea exact ceea ce-şi dorea Ethan, îi putea proteja pe părinții ei şi ai 
lui de la a şti cât de îngrozitoare era lumea cu adevărat. 

— Tu şi Ethan aveți amândoi valori foarte puternice, spuse mama 
ei. Curăția este un dar scump pe care să vi-l oferiţi unul altuia în 
noaptea nunții voastre 

Curăţie. 

Distrusă şi frântă. 

Ce dar mai avea acum să-i dea lui Ethan când avea să se căsătorească 
cu el? Un trup din care se chiuretasc afară progenitura unui violator? 

Chiuretată şi curățită, dar cu toate acestea distrusă. O vedea în 
ochii lui. Părinţii ei şi ai lui nu trebuiau să afle, dar el avea să ştie 
întotdeauna. 

— Ce este, scumpo? Continuă mama ei. Te rog, ai incredere în 
mine. 

— O, mamă. Presiunea, presiunea este atât de cumplită. 

— Despre ce fel de presiune vorbeşti? 

— Totul, spuse ca evaziv. Nu se putea descărca pe sine şi în acelaşi 
timp să o împovăreze pe mama ei. La ce bun? Nu avea să schimbe 
situația cu nimic. Asta nu o va face să uite de viol. Nu avea să facă 

dispărută făptura din ea. Nu era decât o singură cale de a face asta. Nu 
ştiu dacă o să reuşesc, mamă. 

— Sigur c-o să reuşeşti. Ai tot ce trebuie, scumpo. 

— Nu înţelegi. Cum ar fi putut să înțeleagă? Iar Dynah nu-i putea 
explica. 

— Întotdeauna ai avut aşteptări prea mari de la tine. Ai avut 
pretenția să faci totul exact cum trebuie. Uneori viața ni se pune de-a 
curmezișul. Uneori trebuie să facem ce este necesar. 

— Necesar. 

— Să stabilim prioritățile. Mai ţii minte cum obişnuiam să vorbim 
despre furnica ce l-a înfulecat pe elefant? 

Mai întâi avortul, apoi toate aveau să se alinieze frumos. Odată ce 
termina cu asta, se putea apuca să facă ce avea de făcut, să-şi încheie 
anul universitar, să-şi mențină notele mari, ca să aibă și anul următor 
bursă, să-şi termine planurile pentru nuntă, privind înainte la un 
viitor strălucit, fericit. 

— Pune-ţi mintea la treabă să facă față la tot ce ai de făcut, spuse 
mama ei. 

— O să încerc, spuse Dynah, frământându-şi tâmplele. Probabil 
că asta avea de făcut. Să-şi pună mintea la treabă, să accepte ideea 
avortului. Să îşi dorească să depăşească problema aceasta. Să aleagă 
să-şi vadă mai departe de viața ci. Să-şi impună să țină secret pentru 
totdeauna ceea ce avea să facă. 

Ochii lui Dynah se umplură de lacrimi fierbinți. 

— Ai vorbit cu un consilier, dragă? 

Vorbise cu medicul, cu Ethan, şi cu Janet, şi cu Joe. Ei se puneau 
la număr? 

— Nu. Nu chiar. 

— Eu mă duc întotdeauna la pastorul Dan când mi se pare că 
lucrurile îmi scapă de sub control, spuse mama ei râzând uşor. Uneori 
o părere obiectivă poate aduce ordine în lucruri. 

Nu se putea duce la decan sau la pastorul bisericii unde 
conducea Ethan studiul biblic. Poate la pastorul lui Charlie. 
Nu. Charlie făcea multă muncă voluntară la biserică. Poate că o 
vedea acolo. Ar fi vrut să ştie de ce nu mai mersese cu autobuzul 
lui. Trebuia să găsească altă biserică, alt pastor, pe cineva care nu 


Æ 


COPILUL ISPĂŞIRII 


o cunoştea nici pe ea şi nici pe Ethan. Poate că se putea duce la 
Chicago. 

— De ce nu vii acasă de Paşti? Își putem trimite biletele de 
avion. 

— Nu ştiu dacă pot, mamă. Mă îndoiesc că îmi vor da liber de la 
bibliotecă. 

— Bibliotecă? Parcă ştiam că lucrezi la Stanton Manor House. 

Dynabh îşi simți obrajii luând foc când îşi dădu seama de gafa făcută. 

— Mi-am dat demisia. 

— Ţi-ai dat demisia? Dar nu-ți stă în fire. 

— Era mult de mers cu autobuzul, mamă, şi nici orele de lucru nu 
erau prea potrivite, şi... 

— Autobuz? Iarăşi ai probleme cu maşina? 

Dynah, își închise ochii şi-şi dorise să nu pomenească nimic de 
autobuz. 

— Puțin. Dar acum e în regulă. Mașina avea un nou filtru de ulei 
şi un acumulator nou, dar curând avea să necesite un set nou de roți. 
lar cu asta avea să-şi cheltuiască toate economiile. 

Cât costa un avort? Medicul nu pomenise nimic despre asta, dar 
cra convinsă că nu avea să facă procedura pe gratis. Oare asigurarea ei 
medicală acoperea cheltuiala aceea? 

Nu îşi putea folosi asigurarea. Pentru că dacă o făcea, facturile 
aveau să-i fie trimise acasă, la părinții ei. În felul acesta ştiuseră că 
îşi făcuse o radiografie în octombrie când medicul din campus o 
suspectase de pneumonie. Își și imagina ce față avea să facă mama ei 
când avea să deschidă corespondența şi să găsească o înştiinţare de la 
compania de asigurări în care afla că fiica ei făcuse un avort. 

— Ei bine, nu-mi imaginez că un institut creştin îşi ține biblioteca 
deschisă de Paşti, spuse mama ei. 

— Nici nu o pine deschisă. Nu la sfârşitul acela de săptămână. 
Dar tot nu pot veni acasă, mamă. Ethan îşi doreşte să-l însoțesc în 
Missouri. Făcu repede calculele în gând, câte luni va avea pe atunci, 
dacă nu făcea avort. Nu împlinea încă patru luni, şi probabil că nu 
avea să se vadă încă, dar mama ei și-ar fi dat seama din prima clipă. 
Observa întotdeauna tot. 

Dar dacă erau şi părinții lui Ethan la fel? Ce avea să spună Ethan 
dacă-l întrebau? 

— Da, tată, e însărcinată, dar te asigur că nu e opera mea. A fost 
violată când a trecut într-o seară prin Henderson Park. 

Aveau să-l creadă? Sau la fel ca mulți alții, aveau să-şi facă propriile 
idei despre cât de departe merseseră ea şi Ethan în relația lor? 

La fel cum presupuseră și mama şi tatăl ei... 

Reputația lui avea să fie spulberată. 

— Te-ai întors pe 27 decembrie ca să poți petrece Anul Nou 
împreună cu familia lui, Dynah. Cred că Ethan se poate lipsi de 
compania ta de Paşti. Ne dorim să fii împreună cu noi. 

— O să vorbesc cu el despre asta, mamă. 

— Ne e dor de tine, scumpo. 

— Şi mie mi-e dor de voi, spuse Dynah, sugrumată. 

Tăcere. 

— Eşti sigură că ești bine, dragă? 

— Sunt sigură. Trebuie să închid acum, mamă. Întârzii... întârzii 
la un curs. 

— Te iubim, Dynah. 

— Şi eu vă iubesc. Pa. 

Dynah stătea în mijlocul camerei ei de la cămin, ținând telefonul 
portabil strâns într-o mână, simțindu-se de parcă şi ultima legătură 
cu o lume sigură şi ințelegătoare fusese ruptă. 


O 


PRON 


0-0... 0000 e 0 


oe se isä pe spate pe scaunul său şi-şi întinse picioarele 
gătindu-şi eseul 
mai bine în 
binefacere. 


í cineva în drum spre ieşire. Deschise 

a-spitele tejghelei. Îşi depuse lucrurile într-un 
s aflat pe peretele din spate, apoi se apucă imediat de treabă, 
sortând cărți şi aranjându-le în ordine pe un cărucior. Administratorul 
veni să îi spună ceva. Dynah roşi, încuviință din cap şi îşi continuă 
lucrul. 

Joe continua să o privească şi aşteptă, dorindu-și să-şi ridice ochii 
şi să-l vadă. Când ea își ridică ochii, Joe îi citi tulburarea de pe faţă. și 
ințelese imediat: simțise că cineva o privea insistent şi era speriată. Nu 
se gândise la asta. Când îl recunoscu, îi citi uşurarea pe față, împreună cu 
un zâmbet drept răspuns la propriul său zâmbet. Dar numai un zâmbet 
schițat. Apoi văzu altceva în ochii ei albaştri, şi-şi plecă privirile. 

Se aplecă încet înainte, îşi plecă privirea în cartea din fața lui, 
mohorât. 

— Știu de ce-ţi pasă ție, Joe. Să salvezi copiii nendscuţi. 

Nu ştia nici pe departe despre ce era vorba. 

Trecându-și o mână prin păr, luă pixul şi făcu câteva însemnări. 
Citi alte câteva rânduri. 

— Alo? pufni cineva din cealaltă parte a mesei, şi-şi dădu scama 
că începuse să bată cu pixul în masă. 

— Îmi cer scuze, murmură el, aruncându-l pe niște hârtii mai 
încolo. Dynah ieşi cu căruciorul pe portiță şi se îndreptă spre culoarul 
central, făcându-se mai apoi nevăzută între câteva rafturi înalte din 
metal pline cu cărți. 

Îşi împinse zgomotos scaunul înapoi, pentru care Joc fu 
recompensat de altă privire înfuriată din partea tipului de vizavi. Își 
ridică mâinile. 

— Îmi pare rău, murmură el din nou şi-şi puse cu grijă scaunul la 
loc înainte să pornească pe urmele lui Dynah. 

Erau atât de mulți oameni încordați. Chiar şi aici în acest campus, 
unde s-ar fi aşteptat totuşi ca stresul să nu fie atât de prezent, ci să 
existe o atmosferă mai aproape de alternativa sănătoasă. Cel mai bun 
student. Cel mai bun slujitor. Cel mai bun creştin. Toţi erau prinşi 
în alergarea asta, ajungând de-a dreptul obsedați și dominați de asta, 
până uitau cu desăvârşire cui încercau de fapt să placă. 

La fel ca Ethan. 

Dynah se aplecă peste cărucior, iar părul ei lung şi blond pe care-l 
împletise în spic se legăna uşor. Privi în direcția lui, apoi îşi îndreptă 
atenţia înapoi la cărți. Alese una, se întoarse şi se ridică pe vârfuri, 
împingând o carte la o parte, apoi punând-o pe cea aleasă la locul 
cuvenit. 

Rămase multă vreme așa, odihnindu-şi mâna pe raft. 

— Încă nu m-am decis ce să fac, spuse ea pe un ton plat. Se uită la 
el, iar ochii îi scăpărară o fracțiune de secundă. 

Joe tresări. 

Dynah se întoarse cu spatele la el, luă căruciorul şi îl împinse 
pe culoar. Se opri, îşi ridică privirea, după care reveni cu căruciorul 
înapoi câțiva pași, punând alte două cărți la locul lor. Trebuia să se 
concentreze. Trebuia să îşi facă treaba cum trebuie. 

Joe o urmă. 

— Lasă subiectul ăsta, bine? spuse el încetişor. Pentru tine îmi fac 
griji. 

Puse altă carte la locul ei, o privi, o scoase din nou, împinse o 
carte la o parte, şi o puse din nou pe raft. Văzu cum îi tremurau uşor 
mâinile când își trecu degetul peste litere şi cifre, recitindu-le pentru 
a se asigura că o pusese la locul cuvenit. 

Rezemându-se de raftul din metal, își vâri mâinile în buzunar. 

— Te-ai întâlnit cu Ethan de dimineață? 

— Nu. Am vorbit la telefon. Spunea că va fi ocupat azi. Are cursuri 
şi ceva treabă. Și trebuie să se pregătească pentru studiul biblic de 
deseară de la biserica Community. 

Joc ştia că ea îl scuza pe Ethan. Ea se izola pe sine împotriva 
durerii. Se simți cuprins de furie. Activitatea frenetică părea a fi 
punctul forte al lui Ethan. Şi supapa de siguranță. Atunci când nu 
voia să se confrunte cu ceva, slujea, din răsputeri, ca pentru Domnul. 
Dar nu cu adevărat. Era mai ușor să vorbeşti despre Cuvântul lui 
Dumnezeu decât să-l trăieşti. 

Vârându-și mâinile adânc în buzunare, Joe se dojeni în sinea lui. 
Nu avea niciun drept să judece, nici chiar în intimitatea minții sale. 
lartă-mă, Doamne. E al tău, ştiu asta. Și face tot ce poate mai bine. Dar 
imi doresc să-și deschidă ochii şi să o privească bine pe Dynab şi să vadă 
ce se întâmplă cu ea. 

Joe se simţea prins între doi oameni pe care-i iubea. În ultimele 
câteva luni îşi petrecuse ceasuri în şir ascultându-l pe Ethan 
descărcându-şi furia și dezamăgirea şi decepția. 

— Aş vrea să-l omor! spuse Ethan din nou aseară, plângând răvăşit 
de forța furiei sale. Cât aş vrea de mult să-l urmăresc și să-l omor cu 
mâinile mele pentru ce a făcut. 

Joe nu simpise că ar fi prea util să-i spună că simțea la fel. Când văzuse 
fața lui Dynah în noaptea aceea întunecată de ianuarie, privirea rănită 
şi distrusă din ochii ci, fusese năpădit cu toată forța de sentimente pe 
care le crezuse demult apuse, odată cu naşterea lui din nou în Cristos. 
Sângele incepu să-i clocotească întărâtat de o arşiță precum flăcările 
iadului. Inima îi bubuia. Tremura sub forța furiei, a unci mânii 
ucigătoare, însetată de sânge. Era genul de emoție ce-l năpădea pe 
când era adolescent şi umbla cu o gaşcă dură în Los Angeles. 

Civilizația era o pojghiță tare subțire. 

lar Dumnezeu ştia asta. 

Poate că la fel era şi creştinismul. 

Se gândise mult la asta în ultimele câteva săptămâni, când se 
războise cu propriile sale sentimente, când se confruntase cu câte 
unele din ele cu care nu îndrăznise să se confrunte înainte. 

— Încă o iubesc, spuse Ethan, torturat. Adică, mă uit la ea, și 
e atât de frumoasă, dar nu pot... nu pot... Scutură din cap. Arată 
la fel. E aceeaşi Dynah, dar de fiecare dată când o ating, mă apucă 
sentimentul ăsta groaznic, Joe. Ştiu că ea nu-i de vină pentru ce s-a 
întâmplat. În capul meu o ştiu. Dar nu mi-e de niciun folos. Adică, 
dacă are SIDA? 

Sarcina lui Dynah adăugase o nouă dimensiune la confuzia lui 
Ethan, şi totodată îi atrăsese acum toată furia. Cum violatorul era 
departe şi şansele de a fi prins scădeau simțitor, nu mai era decât o 
singură persoană asupra căreia să-şi dezlănțuie furia: copilul pe care-l 
purta Dynah în pântecele ei. 

— Nu-i un copil, izbucnise Ethan furios în seara trecută. Să nu-mi 
spui că e! Fiinţa asta pe care o poartă în pântec e o mârşăvie înaintea 
lui Dumnezeu. E un parazit neruşinat! Cu cât scapă mai repede de 
el, cu atât mai bine. 

Joe se întreba dacă colegul său de amem împărtăşise aceste idei 
ale sale cu Dynah. Ethan fusese întotdeauna receptiv și sensibil față 
de sentimentele altora, atent in modul în care se raporta la oameni. 
Dar oare fusese la fel de atent şi cu Dynah? 

Nu prea părea să fi fost. 

Dynah îl privi pe Joe. El arăta atât de mohorât, iar la mușchiul 
feței i se declanşase din nou spasmele. Acum era și el supărat pe 
ea? Ethan era. Spusese despre ea că era şovăielnică. lar ea îi spusese 
că nu se putea abține. Când îi spusese azi dimineață că urma 
să se ducă la consiliere înainte de a lua orice decizie, îi trântise 
telefonul în nas. O, după aceea o sunase să-și ceară iertare. Ştia 
pentru că rămase ascultând în timp ce vocea lui era înregistrată 
de robot. „Dynabh, uite, iartă-mă. Răspunde. Te rog. Ştiu că eşti 
acolo, Dy. Eşti nerezonabilă. Am fost într-o continuă tensiune în 
ultima vreme. Chiar nu poți să încerci să înţelegi cum mă simt? Eu 

pot să înțeleg că vrei să te gândeşti bine la toate, dar am discutat 
nu odată despre asta. Nu faci decât să înrăutățeşti toată situația 
pentru amândoi.“ 

leşise din cameră înainte ca el să-şi termine monologul. 

Uneori se întreba dacă îl cunoştea vreun pic. 

— Niciodată să nu te căsătoreşti cu un bărbat până nu-l vezi cum 
se comportă atunci când are pană la maşină, o auzise odată glumind 
pe una din mătușile ei. 

Ce mai pană, Doamne. 

Şi uite-l aici pe Joe, mohorât. Știa din ce postură venea el acum 
la ea. Era un fervent militant împotriva avortului, la fel cum Ethan 
ajunsese acum să fie în favoarea acestuia. Singurul lucru pe care ea 
nu-l ştia era unde se potrivea ca în toată ecuația aceasta. 

Împinse căruciorul mai departe pe culoar, aranjând cărțile cu mare 
grijă pe rafturi, temându-se să nu greșească. 

— Pleacă, Joe. Nu vreau să vorbesc cu tine. 

Când plecă, Dynah continuă să-şi vadă de cărți, roasă de vinovăție. 
Nu ar fi trebuit să fic atât de nepoliticoasă cu el. Niciodată nu-i 
spusese și nu-i făcuse nimic care să-i scuze purtarea ei de-acum. Când 
termină de aranjat toate cărțile din cărucior, se întoarse pe culoarul 
lung dintre rafturi. Joe şedea în continuare la aceeași masă, cu cărți și 
hârtii răsfirate în jurul său. Își ridică privirea când se opri la masa lui. 

— Te rog să mă ierți, Joe. 

— N-ai de ce să-ți ceri iertare. 

Ea ridică din umeri, sugrumată. 

Studentul din cealaltă parte a mesei, părând acum că se resemnase 
şi capitulase, îşi adună cărţile şi hârtiile, le îndesă pe toate în rucsacul 
său şi se duse la o masă mică aflată la geam. Dynah se roşi şi îşi 
impinse căruciorul în zona de lucru. 

Doamna Talbot îi ceru să se întoarcă să facă curat pe mesele de 
studiu. Porni din nou cu căruciorul, îşi făcu treaba, lăsând masa lui Joe 
la urmă. Stânjenită, veni să-i vorbească fără a-l privi în ochi. 

— O să mă duc să vorbesc cu pastorul de la Community, spuse ea 
în şoaptă, punând două cărți în cărucior. 

— Cred că e o idee bună. Când te duci să te întâlneşti cu el? 

— Cândva săptămâna asta. 

Imediat ce avea să-și strângă suficient curaj pentru asta. Îşi dorea 
să nu fi părut atât de nesigură pe ea. 

— Vrei să vin cu tine? 

Surprinsă, îl privi şi aproape acceptă. Ezitând, se încruntă uşor. Îl 
rugase pe Ethan să vină cu ea, dar el o refuzase. Ce probleme avea să 
işte între Joe şi Ethan dacă accepta. 

— Nu, e în regulă. Cred că e mai bine să mă duc singură. 

— Eşti sigură? spuse Joe, simțindu-i grija. Sigur, Ethan avea să se 
înfurie, poate chiar să fie gelos, dar acum nu-i păsa de asta. Dynah 
era mai importantă. Mai devreme sau mai târziu, Ethan avea să se 
trezească şi să-și dea seama de asta. 

— Sunt sigură, dar mulțumesc. 

Dar câteva zile mai târziu nu mai era deloc la fel de sigură, când 
intră pe uşile de la biserica Community și ceru să-l vadă pe pastor. 
Secretara fu politicoasă şi nu îi puse nicio întrebare. Spuse că pastorul 
Whitehall era cu cineva în momentul acela, dar avea să termine 
curând. Putea să aştepte? Dynah spuse că da, şi ocupă scaunul care i 
se oferi, cu stomacul tot numai noduri. 

Uşa de la biroul pastorului se deschise şi un om distins îmbrăcat 
într-un costum la trei ace ieşi din birou, cu un diplomat negru şi 
lucios în mână. Îi făcu semn cu capul secretarei şi o observă pe 
Dynah. Zâmbi uşor şi privi scurt înapoi la bărbatul care stătea în 
pragul biroului. Dynah simți ceva în privirea aceea, un soi de mesaj 
tăcut care fu schimbat între cei doi. 

— Domnişoară... Domnişoară? Vă rog să mă iertați. Nu v-am 
reținut numele, spuse secretara. 

— Jones, spuse Dynah, roşind şi plecându-şi ochii. Mary 
Jones. 

— Domnişoară Jones, acesta este pastorul Tom Whitehall. 
Domnule pastor, dânsa este Mary Jones. A întrebat dacă ar putea sta 
puțin de vorbă cu dumneavoastră. 

— Nu mai am altă programare? Cea de la spital? 

Secretara păru derutată şi se fâstâci. Se uită la calendar, apoi înapoi 
la el. 

— Nu, domnule. Doar dacă n-am uitat eu cumva să o notez. 

Dynah își ridică ochii la el. 

Pastorul îi întâlni privirea şi se încruntă uşor, părând deranjat şi 
uşor supărat chiar. 

— Atunci presupun că am puțin timp. Intră. 

Sigură pe sine, Dynah se aşeză într-un fotoliu în fața unui birou 
imens din lemn de stejar, şi evită să-l privească în ochi pe bărbat. Se 
uită în schimb la birou. Era plin cu hârtii şi caiete. În spatele acestuia 
erau rafturi ce înconjurau tot biroul. Pe un raft nu era nimic altceva 
decât diferite versiuni ale Bibliei. Cărţi de teologie şi comentarii 
erau aliniate pe alte câteva rafturi, şi observă o mulțime de texte de 
consiliere. Răsfirate pe toate rafturile erau fotografii de familie și 
amintiri din excursii de misiune din Asia de Sud-Est, Asia, Africa 
şi Mexic. 

— Cu ce te pot ajuta, domnişoară Jones? o întrebă pastorul 
Whitehall, așezându-se pe scaunul directorial din spatele biroului 
său. Mary Jones! Putea la fel de binc să-şi fi spus Jane Doe. 

Inima lui Dynah îi bubuia în piept şi-şi lipi palmele umede de 
fustă. Îi simți reticența, dar avusese nevoie de cinci zile să-și ia inima 
în dinți şi să vină aici, aşa că acum nu îndrăznea să plece. Ştia că dacă 
pleca, nu avea să sc mai întoarcă niciodată. 

— Am nevoie de un sfat. 

Tom Whitehall se lăsă încet pe spate şi o măsură din priviri. Era 
o fată frumoasă și evident tulburată. Își dădea seama după cearcănele 
întunecate de sub ochii ei albaştri, după epuizarea din privirea ei. Își 
putea imagina care era problema ei. Era probabil aceeaşi problemă 
care le aducea pe majoritatea tinerelor în biroul lui, şi ultimul lucru de 
care mai avea chef azi, după plecarea avocatului său. 

Privirea pe care i-o aruncase Jack Hughes fusese suficient de 
grăitoare. Community Church avea mari probleme din cauza unui 
proces înaintat de o tânără care fusese consiliată aici şi apoi se dusese 
o săptămână mai târziu şi se sinucisese. Curtea părea să încline în 
favoarea părerii părinților. Ei susțineau că el o consiliase când de fapt 
nu avea competenţa să o facă, iar tentativele lui de a o ajuta o făcuseră 
pe fată să recurgă la un gest extrem. Nu avea doctorat în psihologie, 
prin urmare nu avea dreptul de a consilia o fată tulburată. 

Tom se simţea copleşit de durere ori de câte ori se gândea la Mara. 
Chinuit de vinovăție, verificase iar şi iar tot ce-i spusese, încercând 

să găsească ceva care ar fi putut-o determina să facă pasul acela. 
Ea fusese o fată profund tulburată, înstrăinată de părinții ei care o 
abuzaseră fizic, care trăiau o viață de promiscuitate şi care numai de 
curând se lăsascră de droguri. Avusese impresia că fata se simțea mai 
bine. Se gândise că zărise o urmă de speranță în ochii ei. Iar apoi 
primise vestea că ea se sinucisese. lar acum procesul. Stomacul îl 
durea ingrozitor. 

O privi pe Mary Jones şi se întrebă dacă nu cumva era vorba 
de un scenariu regizat de părinții Marei sau de avocatul lor nebun. 
Community era o biserică mare. Jack spusese că toți cei implicați 
aveau impresia că era o biserică cu buzunarele pline. 

— Ce fel de sfat căutați, domnișoară Jones? întrebă el prudent. 

— Unul foarte delicat, spuse ea, temându-se că avea să o apuce 
plânsul. Îşi împleti degetele între ele şi suflă prelung, încercând să se 
relaxeze puţin şi să îşi controleze puțin sentimentele. În ianuarie am 
fost violată în Henderson Park. 

Informaţia pe care o auzi îl lovi ca un bolovan în stomac. Era 
de ajuns să arunce o singură privire în ochii ei şi o crezu, iar asta nu 
făcea decât să înrăutățească totul. Tat, nu sunt pregătit pentru asta. 
Competența mea nu o acoperă. Nu sunt psiholog. Sunt un cleric. 

— Îmi pare rău, spuse el, cuprins de compasiune şi disperare 
totodată. Bărbatul a fost arestat? 

— Nu. Nu i-am văzut nicio clipă fața. 

“Tot felul de lucruri îi veniră în minte, lucruri pe care i le-ar fi putut 
spune pentru a o consola, dar și le reținu, analizând fiecare lucru și 
lăsându-l apoi deoparte. Putea fi interpretat drept consiliere, şi el nu 
era licenţiat în acest sens. Privirea pe care i-o aruncase Jack îi stăruia 
în minte, ca un avertisment. 

Ea-i văzu compasiunea în ochi şi îşi adună suficient curaj pentru 
a spune tot. 

— Am aflat de curând că sunt însărcinată. 

Inima lui Tom se strânse. 

— Vă rog. Trebuie să ştiu dacă avortul este în regulă în aceste 
condiții, spuse ea încetișor. 

El o privi în ochi şi îi citi teama şi confuzia, groaza. Îi venea să 
plângă. Ştia care era răspunsul la acea întrebare în inima sa. Ştia 

răspunsul după tot ce studiase de-a lungul anilor în Cuvânt. Dar nu 
reuşi să se adune să scoată un cuvânt drept răspuns la o întrebare atât de 
grea. Era periculos. Curtea putea considera că ceea ce avea să-i spună 
era condamnabil, brutal şi o dovadă de intoleranță. Convingerile nu 
erau corecte din punct de vedere politic, şi nu ştia cine era fata asta, 
care era contextul ei, unde avea să plece de aici. Poate că cra ca şi 
Mara, şi se ducea într-o cameră de hotel şi înghițea o cutie întreagă 
cu medicamente, şi apoi lăsa în urma ei un bilet în care să spună cât 
de rău îi părea că îi dezamăgea pe toți. 

Îşi simți gâtul sugrumat când se gândi la Mara, care fusese disperat 
de nefericită. Cum putuse să facă una ca asta? Nu avea să afle nebunia 
pe care o crease decizia ei. Oare avea să supraviețuiască Community 
procesului şi scandalului? Sau el? 

Dynah își ridică din nou privirea la el și aşteptă, rugându-se să 
primească îndrumare divină din partea acestui om al lui Dumnezeu. 
Avea nevoie disperată de aşa ceva. 

— E legal, spuse el simplu. 

Cuvintele lui se prăvăliră în tăcere, umplându-i pe amândoi cu un 
sentiment de deznădejde. 

— Ştiu asta, spuse Dynah, privindu-l în față. Trebuie să ştiu dacă 
Dumnezeu va înțelege. 

— Dumnezeu înțelege totul. El făcu o grimasă în sinea lui. 
Platitudinea cuvintelor sale erau ca un fel de placebo pe care-l oferea 
pentru o rană mortală, dar ce altceva ar fi putut spune? Îşi întoarse 
privirea din fața durerii din ochii ei. 

— Ştiţi ce vă întreb, reverend Whitehall. Vă rog. Spuneţi-mi 
udevărul. 

Tom o privi din nou, ruşinat. Trebuia să fie sincer cu ea. Trebuia să 
o facă să înțeleagă şi să îl ierte. Se aplecă înainte, se prinse cu mâinile 
de biroul din fața sa. 

— Da, ştiu ce mă întrebaţi, domnişoară Jones, dar eu nu vă pot 
răspunde la această întrebare. Nu sunt instruit să consiliez pe cineva, 
iar biserica aceasta este în proces acum tocmai pentru acest lucru. 

— Orice pastor este şi consilier. 

— Nu potrivit cu legile acestei țări. Am urmat câteva cursuri la 
facultate, dar asta a fost acum mulți ani. 

— Dar... Îşi ridică privirea la etajere. 

— Da. Am citit o mulțime de cărți de atunci, dar asta nu contează 
deloc fără un certificat şi un atestat. Nu sunt licențiat, domnişoară 
Jones. Sunt dat în judecată, eu și biserica aceasta, pentru că am sfătuit 
o tânără şi ea a plecat de aici şi şi-a luat viața. Nu-mi pot permite 
să risc probleme în plus pentru biserica mea. Nu vă cunosc nici pe 
dumneavoastră și nici situația dumneavoastră nu o cunosc, şi nu îmi 
voi permite să presupun nimic şi nici să vă dau sfaturi. Am lucrat prea 
mult şi prea din greu pentru a ridica acest loc doar ca să privesc cum 
se prăbuşeşte tot. 

Din cauza ei. El nu o spusese aşa, dar ea l-a înţeles. Era o străină 
pentru el. De ce ar fi riscat? Dar trebuia să încerce. 

— Sunt sora dumneavoastră în Cristos. 

— Atunci îți sugerez să vorbeşti cu pastorul din biserica ta. El te 
va ajuta. 

Ea-şi plecă privirile. 

— Ele în California, spuse ea cu jumătate de gură. Dar chiar dacă 
ea ar fi fost acolo, sau el aici, tot nu ar fi putut vorbi cu el. Pastorul 
Dan o vedea la fel cum o vedeau şi părinții ei: neîntinată, angelică. 
Ce-ar fi gândit despre ea dacă ar fi aflat că era distrusă şi că purta 
acum un copil al ruşinii? 

Niciunul din ei nu spuse nimic multă vreme. Dynah făcu o ultimă 
încercare. 

— N-aţi putea să mă sfătuiți în conformitate cu Scriptura? N-aţi 
putea face măcar atât? 

Tom ezită, gândindu-se din nou la ceea ce-i spusese Jack. Dacă ar 
fi fost membră a bisericii lor, lucrurile ar fi fost diferite. 

= Își pot spune faptul că acest cuvânt, avor/, nu este menționat în 
Biblie, spuse el plat. 

Dynah înțelese că nu dorea să mai spună nimic altceva. Poate că 
ar mai fi spus, dacă insista ca îndeajuns, dar asta ar fi fost incorect şi 
nepoliticos față de el. 

— Ei bine, vă mulțumesc pentru timpul acordat, spuse ea, ridi- 
cându-se încet în picioare şi făcându-şi de lucru cu geanta de pe umăr. 

Totul în interiorul lui se revoltă. Ar fi vrut să-i spună să rămână, că 
avea să o ajute, dar făcuse asta cu Mara, și ce se alesese din asta? 

— Îmi pare rău, spuse el trist. Îmi pare atât de rău. 

— Şi mie. 

— Îmi doresc să te fi putut ajuta mai mult. Sincer. Eu... 

— E în regulă, domnule pastor Whitehall. Înţeleg. 

Şi chiar înțelegea, dar asta nu o prea ajuta. 

Dybah se opri afară şi îşi ridică privirea la cerul acoperit de nori, 
şi ştiu exact cum trebuie să se fi simțit fata aceea când hotărâse să-şi 
ia viața. 


x x x 


Joe sună, dar nu o găsi pe Dynah, ci pe Janet. 

— Nu ştii unde este? 

— Nu mi-a spus, Joc. Probabil e cu Ethan. 

— Ethan c plecat la o conferință cu decanul Abernathy. 

— Dar ce-i așa urgent? 

— Nu ştiu, Jan. Am sentimentul acesta în stomac și nu pot scăpa 
de el. 

— Ce sentiment? 

— Trebuie s-o găsim. Repede. 

— Dar nu crezi... Nu şi-ar face nimic, Joc. Ştii doar că nu şi-ar 
face nimic. 

— Sper că nu. 

— Lui Dynah nici măcar nu i-ar trece prin cap. 

— Poate că nu. Ai vreo idee unde s-ar duce să fie singură? 

— Vorbeşti serios. 

— Da, vorbesc serios! 

— Ai încercat la bibliotecă? Ei bine, atunci, poate p malul lacului? 
Îi place să se plimbe pe lângă lac. Nu? Uneori mai ieșeam pe la Copper 
Pot. Nici acolo. Ce zici de Tadish's Coffee Shoppe, sau librăria din 
centru, de la intersecția dintre Sixteenth şi Webster. Hai că mi se 
termină ideile, Joe. Ai fost deja prin toate locurile unde m-aș fi gândit 
şi eu să caut. 

— Gândeşte-te! 

Urmă o pauză lungă, apoi Janet spuse nesigură, 

— Ei bine, mai este un loc unde obișnuia să se ducă înainte să 
înceapă să iasă cu Ethan, dar e tare departe. N-a mai fost acolo de la 
începutul anului. 

— Unde? 

— Rezervația din prerie. Cea de la câteva mile de la autostradă. 
Ştii la care mă refer? 

— Da, ştiu. Ultimul descendent dintr-o familie de pionieri o lăsase 
drept moştenire ținutului în urmă cu zece ani. În fiecare primăvară, 
întreaga regiune era plină de culori vii, galben, portocaliu şi albastru, 
odată ce înfloreau forile de coeropsis, de suzane cu ochi negri, de 
cicoare şi de gălbenele. Chiar acum, probabil era un loc dezolant. 
Mersi. Joe puse receptorul în furcă. În timp ce se căuta de chei în 
buzunar, ieşi din cabina telefonică din fața librăriei din centru şi se 
îndreptă spre maşina sa. Cunoştea foarte bine rezervaţia. Se dusese 
acolo de nenumărate ori singur. Era un loc excelent în care să fii 
singur, în care să meditezi şi să te rogi. Sau să-ți iei viața. 

fi deschise cu o smucitură portiera şi se sui în maşină. Roţile 
scrâşniră când ieși din locul de parcare şi intră pe strada principală. 
Se întoarse cu 180 de grade odată ce ajunse la prima stradă laterală şi 
se îndreptă spre vest. 

Acum nu se putea gândi la nimic altceva decât la acri şi acri 
nesfârşiți de prerie. 

Doamne, ajută-mă să o găsesc. Doamne, nu o lăsa să facă nicio 
Prostie. 


x x x 


Dynah se plimba pe cărarea de lângă iazul ce se formase după 
topirea zăpezilor. Cerul cra de un albastru cristalin, iar aerul era rece. 
Îşi umplu plămânii cu el și îl ținu o clipă, înainte să-l expire prelung. 
Două păsărele albastre zburară deasupra capului ci, lăsându-se jos 
şi rotindu-se împreună într-un dans plin de veselie, vestind cumva 
venirea primăverii. 

Era mijlocul săptămânii, miezul zilei, în luna lui martie. Cezar 
murise într-o astfel de zi. Mai erau cinci zile scurte înainte de prima 

zi de primăvară. Făcu o pauză, Dynah privi în jur și nu văzu pe nimeni. 
Uşurată, continuă să meargă, acum mai hotărâtă, îndreptându-se spre 
tufele de bumbac şi pâlcurile de salcâm. Păşi din piatră în piatră, 
traversă pârâul, şi urmă cărarea, trecând prin dreptul unui desiş 
de ulmi şi sălcii. Imediat după aceea, ieşi de pe cărare şi traversă o 
întindere acoperită de iarbă, spre un crâng de platani. 

Se așeză și privi departe, în zare. Era tăcut aici, atât de tăcut, şi atât 
de lipsit de culoare. 

Îşi vâri mâna în buzunarul pardesiului ei, scoase un recipient cu 
pastile şi îl privi îndelung. În instrucțiuni spunea să nu iei mai mult de 
şase pastile pe zi. Iar în recipientul mic din plastic erau cincizeci. 

Îi deschise capaculşi turnă pastilele roşii în palmă. Antihistaminicele 
erau cel mai puternic medicament care-i venise în minte să-l cumpere 
fără rețetă. Iar pastilele acestea arătau ca și bomboanele roșii pe care 
tatălui ei îi plăcea să i le cumpere când o ducea la film. Îşi aminti cum 
şezuse alături de el în timp ce urmăreau The Lion King şi discutând 
apoi mesajul teologic subtil al filmului de animaţie la o cină pe care 
o serviseră la debarcader. Întotdeauna îi plăcuse să petreacă timp cu 
tatăl ei. Unul din lucrurile care-i lipsiseră cel mai mult după ce se 
mutase în Illinois şi începuse facultatea erau întâlnirile cu tăticul ei 
o dată pe lună. Spre deosebire de mama ei, el nu se simțea în largul 
său la telefon. 

Oare tati avea să o înţeleagă? 

Alungă gândul acesta deoparte. 

— Dumnezeu înţelege tot, îi spusese pastorul. 

Oare vei înțelege şi asta, Doamne? Chiar intelegi totul? Îşi ridică 
privirea spre cerul albastru. Mici măcar nu mai știu dacă exiști sau nu. 

Un vântişor ușor îi învolbură şuvițele de păr care-i încadrau fața. 
Nu mai ştiu ce să fac, Isuse. Ce pot face? 


xxx 


Maşina lui Dynah era singura din parcarea rezervației. Joe îi găsi 
cheile în contact și geanta pe scaunul din față. 
— Isuse, spuse el încetişor. O, Isuse. Scoase cheile din contact, îi luă 

poșeta şi le aruncă în portbagajul maşinii sale, pentru siguranță. Dacă 
îi venea vreun gând să fugă, nu voia ca ea să ajungă prea departe. 

Tu știi unde este, Doamne. Tu ești Cel care m-ai adus aici. Acum Te 
rog arată-mi unde e. 

Porni pe cărare, privind în jur, căutând un semn cât de mic al ei. 
Oare cu ce era îmbrăcată? De dimineaţă nu o văzuse decât scurt, în 
treacăt. Purtase atunci o fustă de blugi dreaptă, nişte ghete negre până 
la glezne cu şireturi, un sveter alb şi o haină bleumarin. 

Sărind peste pârâu, alergă pe cărarea ce mergea mai departe. 
Cursul o lua spre vest. Îl urmă preț de o jumătate de milă, înainte 
să se oprească, fiind absolut convins dintr-o dată că ca nu venise în 
direcția asta. Privi înapoi, pe drumul pe care venise, şi văzu patru 
platani, stând precum nişte străjeri spre nord. Şi acolo era şi ea. 

Joe o găsi şezând între ei, cu brațele îşi cuprinsese genunchii 
ridicaţi la piept, iar capul plecat, încât nu-i putea vedea fața. 

'Ținându-şi respirația, se așeză lângă ca. Ținea ceva strâns în 
pumnul ei. Îi luă recipientul din mână. Era gol. Inima lui bătea cu 
putere și repede. 

— O, Isuse. Dynah... 

Oare cât îi lua să o ducă la spital şi să-i facă spălătură gastrică? 
Oare avea suficient timp? 

— E în regulă, Joe 

— Ba nu-i în regulă. El se ridică în picioare. O apucă de braţ şi o 
trase după sine în picioare. Ea ţipă uşor, iar cealaltă mână i se deschise 
şi pastilele roşii se revărsară în ploaie la picioarele ei. 

— O, nu! ţipă ea, lăsându-se imediat în genunchi. 

— Lasă-le. 

— Nu! Strânse mai multe grămadă şi începu să le adune în palmă. 

Joe o apucă de braţ şi o trase înapoi în picioare. 

— Crezi că o să stau lângă tine şi o să te las să înghiți aşa ceva? 

Ea se smuci în mâna lui. 

— Nu le pot lăsa aici! Păsările vor crede că sunt frăguțe. 

Reuşi să se smulgă din strânsoarea lui şi incepu din nou să le 
adune. 

Joe o privi cum stătea în patru labe, adunând pastilele. Citi 
încruntat eticheta recipientului şi se lăsă jos, să o ajute să le adune. 

Se simţea ceva mai liniştit acum — cel puțin acum nu-i mai venea să 
o zgâlțâic de să-i sune apa în cap. Deschise recipientul şi-şi întinse 
mâna spre ea. 

— Dă-mi-le. 

Ea făcu așa cum îi ceruse. 

— Numără-le, Joe. 

— Patruzeci şi două. 

— Mai sunt opt, spuse ea, căutând. Trebuie să le găsesc. Trebuie 
să le găsesc. 

Continuară să caute prin iarbă încă douăzeci de minute, înainte să 
găsească cea din urmă pastilă şi o închiseră în siguranţă în interiorul 
recipientului. Dynah îşi întinse mâna spre el, dorindu-și pastilele 
înapoi. 

— Nici să nu te gândești, spuse Joe, vârându-le adânc în buzunarul 
blugilor săi Levi's. 

— O să le arunc, îți promit. 

— Las că le arunc eu pentru tine. 

Ea expiră prelung şi se aşeză din nou. 

— Își mulțumesc pentru votul tău de încredere. 

— Ar trebui să am încredere în tine? Te găsesc aici, cu o grămadă 
de pastile în mână! 

— Dar n-am făcut nimic cu ele, nu? 

— Nu mă provoca, domnişoară. M-ai speriat de moarte! 

Ea-şi ridică privirile la el. 

— Mai respir încă. Şi tot însărcinată sunt! 

Îşi plecă bărbia şi-şi întoarse privirile de la el. 

Cuvintele ci îi spulberară toată furia. Rămase privind-o de sus. 
Doar de asta îşi imagina ea că-i păsa lui? Habar n-avea. 

Se așeză lângă ca, expiră prelung şi-şi lăsă toate sentimentele 
deoparte. Îşi rezemă antebraţele de genunchii ridicaţi. 

— Ce te-a făcut să te răzgândeşti? o întrebă el cu blândețe. 

— Nu copilul. Își întoarse capul, şi-l privi, drept în ochi, cu ochii 
scăpărându-i Nu-mi pasă de el. De fapt, îl urăsc de-a dreptul! 

El auzi provocarea din tonul vocii ei, ştia ce se aştepta din partea 
lui să spună. Ei bine, nu avea de gând să-i facă pe plac. 

Dynah aşteptă. 

— Spune ceva. 

— Te-am auzit. 

Ea-l privi atentă pe Joe în față şi nu descoperi acolo nici urmă 
de condamnare sau furie. Ruşinată, privi în altă parte şi îşi şterse 
lacrimile. 

— Nu le-am putut înghiți. Eşti mulțumit? Mă tot întreb ce ar 
gândi mama şi tata dacă ar afla că sunt moartă. Scutură din cap. Am 
vorbit cu mama acum câteva zile. Ştie că ceva nu e în regulă. Dacă... 
dacă... ei bine, dacă m-aș sinucide... ar găsi ea cumva să ia toată vina 
asupra ei. Ar vrea să ştie de ce. Şi totul va ieși la iveală. Ş: Ethan. El 
cum s-ar simți? Și Janet? Ea ce-ar gândi? ÎI privi. Şi tu. 

El îi spuse adevărul gol-goluț. 

— Eu n-aş trece niciodată peste asta. Absolut niciodată. 

Iar ea simți că vorbea sincer. Iar asta, cumva, reuşi să-i spulbere 
groaza din interior, şi sentimentul că era singură. 

— O, Joe, oriunde privesc, nu există nicio cale de scăpare, nu-i 
aşa? 

— Poate că nici nu trebuie să existe. 

Ştia că nu asta era ceea ce avea ea nevoie să audă din clipa când 
cuvintele îi părăsiră buzele. 

— Să nu indrăzneşti să-mi spui că există un scop în toate astea! Să 
nu-mi spui că Dumnezeu a fost în spatele întregii poveşti, pentru că 
dacă a fost, o să-L urăsc pentru asta. O să-L urăsc la fel cum îl urăsc 
pe omul care m-a violat! 

Îşi îngropă fața în mâini. 

Într-o bună zi, trebuia să înveţe să-şi țină gura şi să nu se simtă 
nevoit, cum fuseseră prietenii lui lov, să spună neapărat ceva. 

Problema era că el era convins că Dumnezeu avea un scop în tot 
ce făcea, iar Dynah ştia asta. Experiența vieții îi spusese că Dumnezeu 
era aproape şi personal. El şi Ethan avuseseră discuţii frecvente pe 
această temă şi căzuseră de acord. Fusese uşor să accepte suveranitatea 
lui Dumnezeu atunci când totul fusese bine, când viața fusese un 
drum acoperit de roze. Dar era cu totul altceva să recunoască mâna 
lui Dumnezeu într-o dramă dureroasă ca aceasta. 

Credinţa îi era încercată. 

Şi oare credința ei era sugrumată cu totul? 

— Vreau să scap, spuse Dynah, fără a-şi ridica fața. O, Doamne, 
cum vreau să scap. Mă înţelegi oare, Joe? 

— Da, înțeleg, spuse el posomorât, dar sinuciderea nu este soluția. 

— Şi restul? spuse ea nesigur, nefiind capabilă să spună copilul. 

Nu trebuia să-i spună pe nume. Pentru că el înțelese exact ce voia 
să spună. 

— Ce și-a spus pastorul de la Community? întrebă el, încercând 
să câștige timp, încercând să înțeleagă între timp ce aştepta Domnul 
din partea lui să spună. 

— Că e legal. 

Joe strânse din dinți, simțind cum începe să-i fiarbă sângele în 
vine. Ce mod frumos de a se eschiva alesese. 

— Dar tu nu m-ai accepta dacă aş face-o, nu-i aşa? 

— Sentimentele mele față de tine nu s-ar schimba. 

Ea-şi ridică fruntea și-l privi în ochi. 

— Vrei să spui că ai fi de acord să fac avortul? 

— Nu. Nu asta vreau să spun. Ea părea așa de derutată, şi el nu ştia 
cum să fie mai explicit fără să-i spună totul. Dar nu putea face asta. 
Nu acum. Nu în situația de față. 

— Vreau să te ajut, Dynah. În orice mod aș putea să te ajut. 
Spune-mi cum. 

Gura ei se arcui tristă. 

— Mi-aș dori să ştiu, Joe. Timpul nu poate fi dat inapoi. Lucrurile 
sunt cum sunt. Își întoarse privirea peste toată întinderea aceea, spre 
autostradă. Poate că Dumnezeu va fi îndurător şi voi pierde sarcina. 

Joe nu spuse nimic la remarca ei, dar fu fericit că ea nu-i ceru să 
se roage pentru asta. 

Dynah îi simți dilema în care se afla. Ruşinată, își închise ochii. 
Nu voia să se mai gândească la asta. Nu voia să mai vorbească despre 
nimic. Totul era atât de încâlcit în sufletul ei. 

— E frumos aici, nu-i aşa? 

Asta era destul de inofensiv. 

Joe simți încordarea din ea, auto-controlul rigid pe care-l afişa 
ca. De dragul lui. Dar el s-ar fi simțit mult mai bine dacă ea ar fi 
răbufnit. 

— Îmi aminteşte de valea Antelope. Ai fost vreodată acolo? 

— Nu. 

— Nu arată la fel cu ce-i aici, dar îmi produce acelaşi sentiment. 
Dezolare. lar când vine primăvara, pe unde te uipi, numai culoare. 
Maci, cafeluțe, indian paintbrush. Când eram mic, mama mă ducea pe 
mine, pe fratele meu şi pe surorile mele acolo în fiecare mai. M-am 
dus în fiecare an acolo, până când am împlinit treisprezece ani. 

— Atunci ce s-a întâmplat? 

— Am început să ies cu gaşca. Gura i se strânse, uscată. Nu mai 
era destul de cool să mă duc să văd florile care răsăreau primăvara. 

Un vânt uşor se abătu deasupra lor, amintindu-le că iarna încă nu 
plecase chiar de tot. Era încă o oarecare asprime în atmosferă. 

— Te-ai mai întors acolo? Îl întrebă Dynah, continuând să 
privească peste întinderea uşor vălurită, acoperită cu iarbă uscată de 
peste iarnă. Doar mici smocuri de verde începeau să se ivească ici şi 
colo pe suprafața întunecată. 

— A fost primul loc unde m-am dus după ce m-am botezat. Chiar 
am organizat un picnic acolo şi am invitat câțiva dintre foştii prieteni 
să vină cu mine. 

— Şi au venit? 

— Da, spuse el zâmbind, dar erau convinşi că mi-am pierdut 
minţile cu desăvârşire. Înnebunisem pentru Cristos. 

Ea-şi întoarse capul spre el, zâmbind trist. 

— Eşti în continuare aşa, nu? 

— Osândit. Răscumpărat. Cu o misiune. Dar nu mai e cum a fost 
la început. Culmea aceea emoţionantă, sentimente înflăcărate. Este o 
strădanie, zi de zi, un efort de a duce fiecare pas la bun sfârşit. Este 
o încredere. Şi asta a fost cea mai grea parte pentru mine. Să-mi pun 
încrederea în Dumnezeu. Să umblu în credința că El ştic mai bine 
decât mine ce este bine pentru mine. 

Ochii ei se umplură de lacrimi. 

Inima lui Joe se strânse când o privi în ochi. Nu intenționase să o 
rănească. Se întinse şi îi atinse cu tandrețe o şuviță din părul ei blond 
şi i-o aranjă după ureche. 

— Domnul nu te-a părăsit, Dynah. 

— Ştiu asta, Joe. Mâna Lui apasă greu peste mine. 

Joe veni mai aproape de ea şi-şi puse brațul pe după umerii ei, 

trăgând-o aproape lângă sine. Consolată, se rezemă de el. Tăcerea 
dintre ei era plăcută, deloc dezolantă. Dynah îşi aminti acum modul 
în care arătase preria în septembrie, când ierburile înalte se uscaseră 
deja şi se unduiau precum valurile mării în vânt. 

— Mi-e dor de ocean, spuse ea îngândurată. E singurul lucru 
peste care nu am reuşit niciodată să trec. Să nu pot vedea oceanul. 
Mi-e dor de mirosul mării şi de soarele ce încinge nisipul. Mi-e dor 
să privesc pescăruşii și pelicanii făcând scufundări. Obișnuiam să mă 
plimb pe plajă ori de câte ori puteam. Mama și cu tata adoră să se 
plimbe pe coastă, cel puțin odată pe an. Pe Highway 1. Când eram 
mică, îmi doream să fi locuit în Mendocino. Sau la Fort Bragg. E 
atât de frumos acolo, și pădurile de sequoia din spate, şi oceanul ce se 
întinde cât vezi cu doi ochi, şi negura ce se rostogolește pe plajă ca o 
pătură cenuşie. 

Vântul se iscă din nou și ea se înfioră. 

Joe observă. 

— Ce-ai spune să mergem undeva să mâncăm ceva? 

Peste încă o oră avea să apună soarele. Se ridică şi îi întinse 
mâna. 

Dynah nu voia să se întoarcă. Cu siguranţă o aştepta Ethan. Ethan 
cu soluțiile şi pretențiile lui. Ethan cu neprihănirea şi furia lui. Ethan 
cu dragostea lui condiționată. Voia să rămână aici, în locul acesta 
retras şi tăcut şi să se gândească la alte lucruri, orice altceva numai nu 
la Ethan şi la așteptările lui. 

— Voi fi bine, Joe. Nu trebuie să mă păzești. 

El se lăsă lângă ca şi îi ridică bărbia. 

— Dacă vrei să rămâi, rămânem. 

Ea-i luă mâna cu ambele mâini ale ei şi îl privi în ochi. A 

— Aş vrea să mai stau puțin aici, Joe, dar nu vreau să vorbesc. 

— În regulă. Se îndreptă şi se îndepărtă puţin de ea. Se opri de 
cel mai înalt dintre platani şi-şi îndesă mâinile în buzunare. În mâna 
dreaptă ţinea recipientul cu medicamente. Ea avea nevoie să fie 
singură. Înțelegca prea bine asta. Dar nu avea nevoie de izolare. 

Ea nu se clinti din loc până nu apuse soarele. Apoi se ridică, 
şi rămase privind orizontul care îşi schimba culoarea. Reuşi să 
lase deoparte situația şi toată tulburarea şi sorbi cu nesaț toată 

Irumuncpen aceea. Nu dură însă suficient de mult. Nuanţele de oranj 
pi «ln gulben se diluară, topindu-se apoi în întunericul ce se lăsa cu 
repeziciune. Steaua polară îşi făcu apariția ca un mic punct luminos 
pe ver. Joe veni lângă ea. Îi simţi mâna aranjându-i coada împletită 
prate umăr. 

--- Acum eşti gata? 

-- Cred că da. Nu putea rămâne aici pentru totdeauna. Trebuia să 
sc Intoarcă şi să facă faţă la orice va fi să vină asupra ci. 

Parcurseră împreună cărarea lungă înapoi. Joe o luă de mână când 
ajunseră la pârâu. 

— Ai grijă, spuse el, ținând-o ferm de mână. La ultimul pas o 
ridică şi o puse pe pământ sigur. Apoi ajunseră la parcare, iar ea se 
căută în buzunare după chei. 

— O,nu. 

— Sunt toate în mașina mea, spuse Joe, descuindu-şi maşina. 

Ea roşi. 

— Cred că nu mă gândeam... 

El îi întinse poşeta. 

— Le-am încuiat pentru siguranță. 

Ea ştia prea bine cum stăteau lucrurile. Ce s-ar fi făcut dacă nu 
ar fi ajuns? Îl cuprinse în brațe, ținându-l strâns pe după mijloc, cu 
obrazul lipit de pieptul lui. 

— Mulţumesc, Joe. 

El o pinu aproape, ținându-şi mâna pe capul ei. O simți cum 
oftează prelung, înfiorându-se, apoi ea se desprinse de el. 

Joe o urmă până ajunseră în NLC. El rămase şezând în maşina 
sa, cu motorul pornit, şi o privi cum urcă pe treptele căminului, apoi 
intră în clădire. Aşteptă încă câteva minute, apoi se îndreptă spre 
apartamentul său. Ethan îi lăsase un mesaj pe robotul telefonului 
că rămăsese să dea o mână de ajutor la o întâlnire de tineri în 
Wheaton. 

Joe scoase recipientul de pastile din buzunar, îl deschise şi vărsă 
tot conținutul acestuia în chiuvetă. Deschise robinetul la maxim, 
şi acționă comutatorul. Zgomotul gutural al tocătorului fu înlocuit 
imediat de un bâzâit constant, după care opri din nou dispozitivul şi 
aruncă recipientul gol în gunoiul de sub chiuvetă. 

Se trânti într-un fotoliu uzat, îşi trecu degetele prin păr şi îşi pinu 
capul în mâini. 
— Isuse, spuse el încetișor. Isuse. 


x x x 


— Domnişoară Carey. Decanul Abernathy dorește să vă vadă în 
biroul său cât puteţi de repede, spuse o voce plăcută, feminină. 

Dynah pinu receptorul strâns în mână. 

— A spus despre ce este vorba? 

— Îmi pare rău, dar nu a spus nimic. N-a spus decât că este ceva 
important. Aveţi puțin timp în dimineața aceasta? 

O cuprinse un sentiment îngrozitor, premonitoriu. Notele ei 
scăzuseră în ultimele trei luni, și ştia că era în joc bursa ei. 

— Aş putea veni între zece şi unsprezece, dacă este în regulă. 

— La ora zece are o ședință, dar nu va dura mult. De ce nu veniți 
la biroul său la ora zece și un sfert? 

Nu mai reuşi să se concentreze deloc în timpul cursului de literatură 
engleză. Terminase de citit B/eak House de Dickens, dar nu luase parte 
la discuția despre personajele romanului sau despre intrigă. 

Ce aveau să spună părinții ei dacă pierdea bursa? Conta pe ea 
pentru a reuşi să-și termine cu succes studiile. Nu se prea cădea să 
ceară ajutor financiar părinților ei după ce se căsătorea cu Ethan, iar 
ca şi Ethan nu puteau câștiga suficient pentru a plăti taxele şi toate 
celelalte cheltuieli. 

— Domnișoară Carey, i se adresă profesorul când cursul luă 
sfârşit, iar studenții începură să iasă din amfiteatru. În drum spre 
ieşire, fiecare dintre ei îşi lua foaia de examinare cu testul de jumătate 
de semestru de pe o masă aflată lângă uşă. Pot vorbi câteva minute cu 
dumneata, te rog? 

Cu inima grea, Dynah observă caietul albastru de eseuri în mâna 
lui și ştiu că acesta conținea examenul ci parțial. Încuviințând din 
cap, privi repede la ceas în timp ce-şi aduna cărțile. Avea douăzeci de 
minute să ajungă la întâlnirea cu decanul Abernathy. 

— Ia loc, spuse profesorul Provost, arătând cu capul spre o bancă 

din primul rând. În timp ce se așeza, el luă un scaun, îl întoarse și 
se aşeză înaintea ei. Îi întinse caietul fără o vorbă. Ea simți cum tot 
sângele îi fuge din obraji când îşi privi nota de 4 încercuită pe prima 
pagină, apoi simţi cum se roşeşte ca focul de ruşine. lar ochii incepură 
să o usture. 

— Îmi pare rău. 

— Nu am nevoie de nicio scuză, domnişoară Carey. Dar doresc o 
explicație. 

— Presupun că nu am învăţat suficient. 

— Rezultatul acestui examen dovedește faptul că nu ai învățat 
deloc. 

— Îmi pare rău, spuse ea din nou încetişor, cu capul plecat. 

— Ai fost la cursul meu şi anul trecut. Își cunosc potențialul. 
Eşti una din cele mai bune studente din câte am avut. Ai avut un 10 
bine-meritat la cursul acesta. Apoi ai încetat să mai participi activ la 
curs. 

Ea scutură din cap, cu gâtul strâns şi cu caietul în mâini. Nu vedea 
nimic în afară de cifra roşie, o dovadă răsunătoare a falimentului ei. 

— Înţeleg că urmează să te căsătoreşti în august, domnişoară 
Carey, dar asta nu înseamnă că trebuie să dai cu piciorul la toată 
educația ta. 

— Nu fac asta, domnule. 

— Nu? Ei bine, am mai văzut scenariul acesta şi la alții. Am o 
studentă strălucită, cu bursă şi un potenţial fantastic; întâlneşte omul 
viselor ei, se logodește, iar educaţia ei se duce pe apa sâmbetei. Nu am 
nimic împotriva căsătoriei, să ştiţi, sau împotriva faptului că o femeie 
îşi doreşte să devină soție şi mamă. Dar sunt categoric împotriva 
irosirii. Dumnezeu v-a înzestrat cu nişte daruri, domnişoară Carey, 
nişte daruri speciale. Iar responsabilitatea ta este să faci tot ce poți 
din asta. 

— Voi încerca, domnule, spuse ea, simțind intens cât de dezamăgit 
cra acesta de ea. Îmi voi da mai mult silințele. 

— Nu aştept să încerci, domnişoară Carey. Ci am pretenția să 
i/butești. Ai tot restul semestrului la dispoziție să-ți corectezi această 
notă. Sper să nu mă dezamăgeşti. Se ridică şi trase scaunul înapoi la 
catedra sa. Eşti liberă. 

Dynah se opri în pragul sălii de curs, cu stomacul strâns. Tremurând, 
se uită din nou la ceasul de la mână. Îşi aranjă geanta doldora de cărți 
pe umăr, şi se îndreptă pe hol spre ieşirea din clădirea din cărămidă. 
Se opri între coloanele din marmură, privind spre poiană. 

Întârziase cinci minute când ajunse la biroul decanului. El păru 
deranjat, în ciuda scuzelor ei. 

— Ia loc, te rog, domnişoară Carey, spuse el, arătând spre un 
fotoliu din fața biroului său masiv din mahon. Când își lăsă geanta cu 
cărți jos şi luă loc pe scaunul indicat de acesta, el apăsă un buton de 
la un interfon și îi transmise secretarei sale că nu dorea să fie deranjat. 
Dynah rămase așteptând, iar inima îi bătea greu, prevestind ceva 
rău. 

Decanul Abernathy luă loc și se aplecă înainte, cu braţele pe birou, 
iar degetele îi erau strâns lipite între ele. 

— E dificil, spuse el încruntat. 

— Ştiu că notele mele au scăzut, domnule decan Abernathy. Sper 
ca asta să se schimbe de când mi-am schimbat locul de muncă. Acum 
am mai mult timp să învăţ. 

— Nu te-am chemat aici pentru a discuta notele tale, domnişoară 
Carey, spuse el solemn, ci starea ta. 

Ea își ridică fruntea, cu ochii mari. 

— De curând mi-a fost adus la cunoștință — spuse el coborându-şi 
mâinile — că eşti însărcinată. 

Ea simți cum se roșește umilită. 

— Cunosc circumstanţele, spuse el repede, ridicându-și mâinile, 
încercând să spulbere orice stânjeneală care ar fi putut-o avea ea. Şi 
sunt profund îndurerat de aceasta. Cu toate acestea, trebuie să vedem 
cum procedăm cu posibilele implicații. 

Implicații? Îşi inchise ochii, şi-şi plecă fruntea. 

— Cine v-a spus? 

— Ethan, spuse el mâhnit. Te asigur, nu mi-a oferit informația 
aceasta cu ușurință. La început nici n-a vrut să-mi spună, dar a fost 
nevoit să ia această decizie astăzi de dimineață, când ne-am întâlnit. 
Am observat o scădere a performanţelor salc şcolare şi am dorit să 
aflu ce se întâmplă. De când a intrat la NLC a fost şef de promoție în 
anul său. Câţiva dintre membrii bordului nostru i-au urmărit evoluția 

cu mare interes, la fel ca mine de altfel. Cred că Ethan va fi unul 
din cei mai mari predicatori ai şcolii noastre într-o bună zi. Dacă 
nu va apărea nimic care să-i abată atenţia, va continua să se dezvolte 
armonios. Când l-am întrebat ce s-a întâmplat cu concentrarea sa, 
a găsit tot felul de scuze. Dar asta nu îl caracterizează, şi nu am fost 
mulțumit. Am insistat. Oftă greu. Acum aproape că-mi pare rău că 
mi-a spus, pentru că mă pune într-o poziție foarte neplăcută. 

Ea-şi strânse mâinile cu putere; în cameră se făcu dintr-o dată frig 
şi parcă întreaga încăpere se umplu de umbre. 

— E foarte supărat pentru ceea ce ți s-a întâmplat, spuse decanul 
Abernathy plin de compasiune. După cum sunt convins că eşti şi tu, 
Dynah. Şi eu, de asemenea, sunt în asentimentul vostru, te asigur de 
asta. 

Ea-şi ridică fruntea, și-l privi, încercând să intuiască ce avea să 
urmeze acum. 

— Din nefericire, nu pot schimba regulile școlii noastre, iar acestea 
sunt foarte clare. Orice tânără care este descoperită a fi însărcinată 
este exclusă imediat de la NLC. În această privință nu prea am multe 
de ales, în afară de situația în care doreşti să mă duc înaintea bordului 
şi să împărtăşesc tuturor detaliile a ceea ce ţi s-a întâmplat. 

— Nu. 

— Aşa mă gândeam şi eu. Ai suferit destulă umilință. 

— Deci să înţeleg că mă dați afară? spuse ea încet, zdrobită de 
nedreptatea întregii situații. 

— Eu nu i-aş spune chiar aşa, Dynah, dar nu vei putea rămâne aici 
decât dacă eşti de acord să expui în public ceea ce ți s-a întâmplat. lar 
dacă nu poți face asta, sunt nevoit să te rog să părăseşti şcoala noastră. 
Chiar nu am de ales în această privință. 

Ce spunea? Că trebuia să stea în fața adunării generale a școlii și să 
le spună tuturor că fusese violată? Și că atunci oamenii aveau să simtă 
o oarecare compasiune pentru starea ei. 

Şi câţi dintre ei aveau să se simtă la fel ca Ethan, că de fapt copilul 
pe care-l purta în pântece era ceva dezgustător? 

— Te rog, încearcă să înţelegi, continuă el cu blândeţe, aplecându-se 
din nou înainte. Dacă doar câțiva dintre cei mai apropiați prieteni ai 
tăi cunosc circumstanțele sarcinii tale, ce vor presupune toți ceilalți 

din campus? Că tu şi Ethan v-aţi culcat unul cu celălalt, iar NLC 
tolerează un astfel de lucru tocmai prin faptul că-ți permite să rămâi 
in continuare studentă aici. Înțelegi care sunt problemele potențiale? 
Tot felul de dificultăți se pot naşte de aici. Nu dorim ca oamenii să 
perceapă mesajul greşit. 

Nu, sigur că nu. Înțelegea. Aveau să fie stârniți. Apoi aveau să 
comită şi ei acelaşi păcat, şi totul avea să fie din vina ei. 

— Dar cum rămâne cu Ethan? Şi lui i se va cere să plece? Asta 
l-ar distruge. 

— Ethan nu are nicio vină pentru asta. Voi lucra cu el în următoarele 
două luni. Am un interes personal aparte în cariera lui, de vreme ce este 
student în anul doi, şi nu doresc să-i văd oportunitățile distruse de tragedia 
uceasta. A fost de acord să se întâlnească cu unul dintre consilierii noștri 
din campus de două ori pe săptămână, şi cred că asta îl va ajuta. Vom face 
totul să-l ajutăm să-şi readucă situația notelor la normal. 

Nu asta îl întrebasc, dar îi răspunsese la întrebări pe care nici nu se 
gândise să i le pună. Deosebirea o lovi greu. Ethan nu avea nicio vină 
pentru asta. Și ea avea? 

— Ethan doreşte să fac avort, domnule decan Abernathy, spuse 
ea înainte să se gândească, reacționând drept urmare a faptului că 
era rănită și dintr-un spirit al auto-conservării Ethan, cel ales, cel 
neprihănit şi neîntinat înaintea Domnului. 

— Da, ştiu. 

Când decanul Abernathy nu mai spuse nimic, Dynah îl privi atentă 
în față. Văzu ceva în expresia feței lui care o umplu de confuzie. 

— NLC nu permite avortul, spuse decanul Abernathy, alegându-și 
cu mare atenţie cuvintele. Înţeleg de ce se simte Ethan în felul acesta. 
Îmi imaginez că m-aş simți la fel dacă aș fi în situația lui. Tu şi Ethan 
sunteți amândoi cât se poate de conștienți de poziția noastră în această 
privință, cu toate că situațiile dificile sunt doar arareori discutate. 

El se lăsă pe spate, ca şi când ar fi încercat să se retragă cât mai 
departe cu putință de ca. 

— Dar putem spera, totuşi. Uneori Dumnezeu și natura sunt 
indurători în aceste situații. Ezită, apoi continuă, privind-o drept în 
ochi. Dacă va fi să pierzi sarcina, nimeni nu va şti vreodată ce s-a 
întâmplat. 

În caz că nu se botăra Ethan să le spună la toți, îi veni dintr-o dată 
un gând în minte. 

— Şi atunci ar trebui să mă rog să pierd sarcina? 

Se întrebă dacă decanul Abernathy îşi dădea seama de presiunile 
subtile la care o expunea. Dacă nu ar fi fost însărcinată, ar fi putut 
rămâne aici; dacă era însărcinată, trebuia să plece. Iar dacă ar fi venit 
la el să-l informeze că nu mai era însărcinată, el n-ar fi întrebat-o ce 
se întâmplase. Şi nimeni nu trebuia să ştie ce i se întâmplase. 

— Dumnezeu ne cunoaşte dorinţele inimii. 

Ea se încruntă, confuză şi îndurerată. Deci îi spunea că avortul era 
modul cel mai uşor şi mai rezonabil de a rezolva lucrurile, dar dacă 
l-ar fi ales, el nu dorea să ştie nimic despre asta? Din clipa când nu 
mai era însărcinată, îşi putea continua studiile ca și până atunci? 

Ethan. Toată grija lui era concentrată asupra lui Ethan. Era 
îngrijorat de modul în care povestea aceasta avea să-i afecteze educația 
lui Ethan şi cariera lui Ethan, şi slujirea lui Ethan pentru Domnul. 
Tot ce conta era viitorul lui Ethan. Nu al ei. 

Eu sunt neglijabilă. 

Îşi plecă fruntea şi-și strânse mâinile. Nu era dreaptă. Nu că ea 
n-ar fi conta deloc; doar că ea conta mai puţin. Ea nu avea darurile 
lui Ethan, daruri care puteau creşte Împărăția lui Dumnezeu și care 
îi puteau aduce pe oameni la Dumnezeu. Ea nu era decât o fată 
obişnuită. Nimic special. 

— Roagă-te aşa cum te îndeamnă inima, Dynah, spuse decanul 
Abernathy. Ea-i întâlni privirea şi citi compasiunea în ei, dar 
şi resemnare. Înțelese. El simţea că nu avea de ales. Trebuia să se 
gândească la ce era mai bine pentru majoritatea. Trebuia să se 
gândească la reputația NLC. Și facă-Se voia lui Dumnezeu. 

O mică platitudine care să-i ungă rănile. N-avea de unde să ştie 
cât de mult o rănea cu vorbele lui. 

Când decanul Abernathy se ridică, Dynah ştiu că interviul se 
încheiase. Îşi luă geanta cu cărți, şi se ridică la rândul ei. Se apropie de 
ca, cu toată atitudinea unui tată îngrijorat, dar îi simți totodată mâna 
pe spate, care o îndrepta ferm spre ieşire. 

— Anunţă-mă ce ai hotărât, spuse el, deschizându-i uşa. Te voi 
purta în rugăciunile mele zilnice. 

— Mulţumesc, spuse ea, oferindu-i răspunsul cuvenit. 
Deja ştia ce avea să facă. 

Ethan o aştepta la bufetul studenților, cu o carte de teologie 
deschisă înainte, cu un pahar de unică folosință cu ceai de plante 
lângă caietul său de notițe. Era atât de concentrat asupra studiilor 
sale, că nu o observă până nu se opri lângă masa lui. Ochii îi scăpărară, 
şi o uşoară roșeață îi cuprinse obrajii când se ridică şi trase un scaun 
pentru ea. 

— Vrei ceai? 

— Nu, mulțumesc. 

— De ce nu-ți lași geanta cu cărți jos? 

— Nu stau mult. Sub marginea mesei, își învârtea inelul pe deget. 
De îndată ce reuşi să-l scoată, îl puse pe masă între ei. 

Ethan rămase privindu-l apoi o privi pe ea. 

— Ce faci? 

— Desfac logodna noastră. Nu se așteptase să vadă șocul sau 
privirea rănită din ochii lui, dar nici uşurarea care se amesteca printre 
acestea. Era la fel de confuz ca şi ea, dar ştia că făcea ce era cel mai 
bine pentru amândoi. 

— Dynah, îmi pare rău că i-am spus decanului Abernathy. Eram 
supărat. Nu poţi încerca măcar să mă înţelegi şi să mă ierți? Când 
mi-a spus ce era în joc, eu... 

— Nu e ceva ce poți ascunde la nesfârşit, Ethan, spuse ea, 
absolvindu-l din nou de toată vina. 

Toți îşi obțin dezlegarea de păcate, în afară de mine, Doamne. 

Ethan acoperi inelul cu mâna şi-l vâri repede în buzunarul hainei 
sale, departe de privirile indiscrete. 

— Îl voi păstra până când vei fi gata să-l primeşti înapoi. 

— Nu-l voi mai primi. 

— Nu putem rezolva cumva asta? 

— Nu, nu putem, Ethan. Singurul mod în care lucrurile s-ar rezolva 
cumva ar fi dacă aş fi dispusă să fac ceea ce vrei să fac. Şi nu sunt. 

Scutură din cap, privind în jos la mâinile ei goale acum. Gâtul 
i se strânse. Nu-l cunoscuse suficient de bine... sau poate că îl 
cunoscuse. Dar poate avusese pur şi simplu aşteptări prea mari din 
partea lui. 

Dacă mai rămânea o clipă, nu făcea decât să înrăutățească totul 
plângând şi asta avea să-i facă pe toţi cei din jurul lor să se întrebe 
despre ce era vorba şi să îi bârfească şi lui să-i creeze astfel noi pricini 
de stânjeneală. Îşi trase geanta cu cărți şi făcu un pas înapoi. 

— Dynah, rămâi te rog. Vorbeşte cu mine. 

Era prea târziu pentru vorbit. 

— N-are niciun rost. Nimic nu se va schimba. 

— Ce vei face? 

— Mă duc acasă. 

Un telefon dat decanului Abernathy şi câteva ceasuri pentru a-şi 
face bagajele era tot ce fu necesar pentru a sfârşi definitiv viața ei de 
la NLC. Ştia că ar fi trebuit să-l sune pe Joe şi să-şi ia rămas bun, dar 
alese calea mai simplă şi-i scrise un bilet. Îl puse într-un plic şi-i puse 
un timbru. Avea să-l lase în cutia poştală la plecare. 

— Dacă sună mama, să nu-i spui nimic. O să ajung acasă într-o 
săptămână, şi până atunci vor şti totul. Promiți? 

— Promit, spuse Janet mohorâtă. Eşti sigură că faci ce trebuie? 
N-ai putea să te gândeşti să... 

— Nu. 

— Ar fi mult mai ușor dacă ai... 

— Nu, n-ar fi. Jan, chiar dacă aş face avort, asta nu va schimba 
sentimentele mele cu nimic. Ethan și cu mine am încheiat socotelile. 

— Te iubeşte, Dynah. Ştiu că te iubeşte. Se va rezolva cumva. 
Sigur. 

Cu ce preț? 

— Şi eu îl iubesc, dar nu e suficient. Pur şi simplu nu e. 

— De ce? 

— Pentru că eu nu mai pot avea încredere-în el. lar atunci când 

nu mai poți avea încredere în cineva, nu poți zidi niciun fel de relație 
de durată cu el. 

La fel şi cu Dumnezeu, gândi ca. Nici în El nu mai avea 
încredere. 

Îşi închise valiza, o încuie, o ridică de pe pat şi o puse pe 
podea. 

— Trebuie să plec. La lăsatul serii voia să fie cât se putea de departe 
de NLC. 

O, Doamne, ce vor spune părinții mei când vor auzi? Ce Je voi 
spune? 

Avea să aibă suficient timp de gândire pe lungul drum spre casă 
până în California. 

— Cum adică, a plecat? spuse Joe, venindu-i să-l zgâlțâie pe Ethan 
până îl trezea din letargia lui egocentrică. Unde a plecat? 

— Acasă. Auzi, lasă-mă în pace, bine? Sunt destul de supărat şi așa, 
fără să mai sari şi tu la mine. Şi mai avea de pregătit şi o prezentare, 
cea mai importantă prezentare a anului. Nu-şi putea permite să piardă 
vremea cu obsesii legate de Dynah şi de problemele ci. 

— Şi cu şcoala? Mai sunt câteva săptămânii până la vacanța de 
primăvară. Nu poate pleca... 

— A plecat de tot. 

— De tot? Joe văzu cum obrajii lui Ethan se colorează încet. Cu 
ochii ugor mijiți, se încruntă. De ce? 

— Păi de unde să știu eu de ce? 

— Hai că ceva tot ştii tu! Joe simți cum îl cuprinde furia. Ce a 
determinat-o să plece? Sau mai bine să întreb cine? 

Ethan se întoarse furios spre el. 

— Nu te uita la mine! Nimic n-a determinat-o pe Dynah să facă 
nimic. N-a vrut să plece urechea la rațiune. N-a vrut să asculte de 
nimeni. A hotărât asta de una singură, așa cum a luat alte câteva decizii 
în tot acest timp. Mi-a dat inelul înapoi. Ştiai asta? Mi l-a aruncat pe 
masă la uniunea studenților, de față cu toți ceilalți, ca şi când n-ar fi 

avut nicio valoare pentru ea. Am sunat-o azi de dimineață, iar Janet 
mi-a spus că a plecat. eri! Şi-a făcut bagajele şi s-a făcut nevăzută! 
Uite atât de mult îi pasă ei. 

Joe simţi cum i se fac mâinile pumni. Licărul lacrimilor din ochii 
lui Ethan fu singurul lucru care-l opri să nu se năpustească asupra lui 
şi să-l bată măr chiar acolo, în bucătăria apartamentului. 

Ieşi val vârtej din apartament, se duse cu mașina până la cămin 
şi o sună pe Janet din hol. Umblând de colo-colo, îşi trecea iar şi iar 
mâinile prin păr. Trebuia să-l tundă curând. NLC avea reguli care 
interziceau ca părul să atingă gulerul cămăşii. NLC avea reguli pentru 
toate. Se încruntă, întrebându-se dacă nu cumva tocmai regulile de 
aici aveau legătură cu ceea ce se întâmplase. Imposibil! Nu puteau 
fi atât de lipsiţi de inimă. Nu când ştiau toată povestea. Văzu uşile 
liftului deschizându-se şi pe Janet ieșind din el. 

— Ce s-a întâmplat? 

— Decanul Abernathy a stat de vorbă cu ea. 

— Minunat. Şi ce i-a spus? Că notele au început să-i scadă şi că 
i-i în joc bursa? 

— Nu. Era îngrijorat de performanța lui Ethan. Din nefericire, 
în timpul interviului de ieri, Ethan i-a spus decanului Abernathy că 
Dynah e însărcinată. 

— Şi i-a spus şi care au fost circumstanţele? 

— Da, dar asta n-a prea contat. 

— Cum adică n-a prea contat? 

Ea-i povesti tot restul. 

Joe rămase încremenit o clipă, simțind cum îi fierbe sângele în 
vine, iar inima îi bubuie în piept. Erau fără suflet. 

— Am încercat să o conving să nu plece, Joe, dar era hotărâtă. 

— Cât de supărată era? Avea de gând să se oprească undeva pe 
autostradă şi să-şi cumpere iarăși pastile? 

— Părea în regulă. Și-a strâns majoritatea lucrurilor în cutii şi 
le-a pus etichete. ar eu i le voi trimite prin poştă într-o săptămână. 
Probabil că se gândea că va ajunge acasă odată cu ele. 

— Pe ce rută s-a dus? 

— O, Joe, n-ai nicio şansă să o prinzi din urmă. Nu fi fără minte. 
Şi-apoi, nici n-a spus nimic. 1-80, presupun. Şi sper că reuşeşte să 


ZZO 


COPILUL ISPĂŞIRII 


ajungă până acasă cu rabla aia a ei. Probabil că până acum a traversat 
jumătate din Nebraska deja. 

— Sună-mă în clipa când ai veşti de la ea. Traversă în viteză holul 
şi lovi mânerele ușilor din sticlă cu podul palmelor, deschizându-le 
larg înainte. Cobori treptele şi apoi traversă campusul. Oamenii se 
dădeau la o parte din calea lui, privindu-l cum se îndepărtează. 

Urcă treptele clădirii unde se aflau birourile, deschise uşa şi porni 
pe hol spre birourile decanului. 

— Cu ce vă pot ajuta? 

— Doresc să-l văd pe decanul Abernathy. 

— Aveţi programare? 

— Nu. Anunțaţi-l. Joe Guilierno. Spuneţi-i că e important. 

— Vă rog să mă scuzați, spuse ca cu sprâncenele arcuite. Dar 
sunteți de-a dreptul neruşinat. 

— Lasă. O să-i spun chiar eu. 

Îi ocoli biroul şi se îndreptă spre intrarea în biroul decanului. 

— Aşteptaţi o clipă! spuse ca, ridicându-se în picioare. Nu puteți 
intra acolo! 

Joe smuci uşa, o deschise şi năvăli în biroul decanului. 

Decanul Abernathy şedea în spatele biroului său, cu un teanc de 
hârtii în fața sa. Surprins, își ridică privirea, deranjat de întrerupere. 
Avea o întâlnire de consiliu în seara aceasta şi dorea să treacă în 
revistă cererea sa pentru mai multe fonduri pentru departamentul de 
sociologie. Și urma să aibă loc şi o discuție despre un nou curs de 
psihologie. 

— Ce se întâmplă aici? 

— Îmi pare rău, domnule decan — spuse secretara făstâcită. Nu 
vrea să asculte. Pur şi simplu... 

— Dynabh, spuse Joe. Dynah Carey. 

Decanul Abernathy simți cum i se face inima mică. Îşi scoase 
ochelarii şi se ridică în picioare. 

— E în regulă, doamnă Halverson. Puteţi pleca. Și vă rog să 
închideți uşile în urma dumneavoastră. Îşi lăsă ochelarii pe masă şi îl 
privi obosit pe Joe. Ştiu că eşti prieten cu Ethan. 

— Şi Dynah e prietena mea. 

— Toate bune şi frumoase, spuse decanul, ridicându-și mâna, 

în speranța de a reduce la tăcere torentul pe care era convins că Joe 
Guilierno dorea să-l reverse din pieptul său. Italienii ăştia pătimaşi. 
Dar nu am nicio intenție să discut cazul lui Dynah Carey cu dumneata 
sau cu altcineva. 

— Prea bine. Voi încerca să reconstruiesc ce s-a întâmplat aici 
alaltăieri, iar dumneata îmi vei confirma dacă am dreptate sau nu. 
Sper pentru Numele lui Dumnezeu să mă înşel. 

— Am spus... 

— L-aţi chemat pe Ethan pentru că erați îngrijorat pentru lipsa 
lui de concentrare de care dă dovadă în ultimele câteva luni. Da? El 
v-a spus că Dynah a fost violată. Apoi și-a vărsat tot oful şi v-a spus 
că e însărcinată. 

— Ei, ia vezi acum... 

— Deci dumneavoastră aţi convocat-o aici şi ați informat-o de 
toate regulile şi reglementările de la NLC legate de sarcinile care apar 
la fetele necăsătorite. Aşa e? 

— Cum îndrăzneşti să-mi vorbeşti pe tonul acesta? 

— Iar ea trebuia să iasă în public şi să salveze reputația lui Ethan 
şi reputaţia ei. Nu-i aşa? Sigur, dacă era prea ruşinată şi traumatizată 
să facă asta, ei bine, trebuia să plece. 

Fața decanului Abernathy era roşie ca focul. 

— Ajunge, domnule Guilierno. 

— Şi-n plus, continuă Joe, înfuriat la culme, chiar dacă adevărul 
ieşea la iveală, întotdeauna există o şansă ca unii studenți să creadă 
că ea şi Ethan au inventat nu ştiu ce poveste care să le acopere 
păcatul. 

— leşi afară! 

— Ipocrit ce sunteți, fariseu,... 

— Dacă continui cu atitudinea aceasta, va trebui să iau măsuri 
disciplinare în cazul dumitale! 

— Prea bine! Aşa să faceți! Nimic nu mi-ar face mai mare plăcere 
decât să apar înaintea consiliului director şi să le spun tuturor ce s-a 
petrecut aici. Mă întreb dacă și cei de acolo vă împărtăşesc concepția 
îngustă şi ipocrită de a aborda această situație. 

— leşi afară din biroul meu! Acum! 

— Voi ieşi afară din biroul dumneavoastră. Chiar și din campusul 

dumneavoastră! Dar mai întâi, vreau să ştiu ce ați făcut. Se apropie de 
marginea biroului şi îşi îndreptă arătătorul spre el. Aţi lepădat-o. 

— Ce tot spui? N-am făcut aşa ceva. 

— Nu? Ei bine, ia gândiți-vă puţin. De fapt, gândiți-vă mai bine, 
domnule decan Abernathy. Dumnezeu v-a oferit oportunitatea 
perfectă să-i arătați compasiune lui Dynah, şi dumneavoastră ce ați 
făcut? Aţi înlăturat-o din lumea asta frumoasă şi desăvârşită pe care 
v-aţi creat-o aici şi ați aruncat-o la gunoi. 

Ochii decanului Abernathy scăpărară, iar la față pălise. 

Joe văzu că vorbele sale îşi făceau încet efectul. 

— Mda, spuse el, întristat, asta ați făcut, dumneavoastră şi mulți 
alți oameni care ar trebui să fie mai buni de atât. Se întoarse şi se 
indreptă spre ieşire. Dar se opri, şi privi înapoi. Scopul NLC este de a 
pregăti bărbați şi femei evlavioşi care să poată duce lumina lui Cristos 
în fiecare domeniu al vieții. Nu-i aşa? 

— Aşa e. 

— Ei bine, spuneţi-mi şi mie domnule decan, cum putem face 
asta. Spuneți-mi cum, Doamne iartă-mă, putem îndrăzni să ducem 
mântuirea într-o lume care moare când suntem atât de ocupați să ne 
omorâm toți răniții din poporul nostru. 

leşi din birou, trântind uşa după sine. 

leșind din clădire, Joe se întrebă cum o putea ajuta pe Dynah 
acum. Nu ştia unde era, şi chiar dacă ar fi ştiut, nu reușea să ajungă 
suficient de repede la ea. Undeva în centrul Nebraskăi. Isuse, 
Dumnezeule, Te rog priveste Tu asupra ei. Înconjoar-o cu îngerii Tăi. 
Păstreaz-o în siguranță. Dă-i pacea Ta în mijlocul acestei încercări. Nu 
o lăsa să-și piardă speranţa. Îşi închise ochii, năpădit de tristețe. Nu 
ne lăsa nici pe noi să ne pierdem speranța, Doamne. Indiferent cât de 
deznădăjduiţi ne-am simţi. 

Janet sună în fiecare scară imediat după ce vorbea cu Dynah. 
— A ajuns în Grand Island, în Nebaska. 
— E în Cheyenne, Wyoming. 

— Stă într-un motel micuţ în Salt Lake City, Joe. Am auzit gălăgie 
prin pereții ei. 

— E în Wells, Nevada. Suna de la un telefon cu fise dintr-o parcare 
de camioane de lângă drum. 

Joe continua să se roage. Doamne, Te rog ai grijă de mașina ei, så 
funcționeze. Tată, nu o lăsa să rămână in pană pe undeva prin deșert. 
Isuse, ajut-o să-i simtă prezenţa. Ține-o în siguranță. 

— E în Reno. Părea foarte obosită, Joe. A spus că probabil pe 
mâine după-amiază ar trebui să ajungă acasă. A promis să sune de 
îndată ce ajunge acasă. 

— Anunţă-mă de îndată de afli ceva. 

Janet făcu o pauză. 

— Cum se descurcă Ethan? 

Joe se uită la perete, posac. 

— A luat un zece răsunător cu prezentarea lui. 

Dynah opri în fața casei de pe Ocean Avenue la ora două a doua 
zi, după-amiază. Nu reuşise să doarmă în noaptea trecută şi plecase din 
Reno la ora şapte. Se oprise de două ori, o dată pentru a alimenta în 
Sacramento și a doua oară pentru a mânca ceva la Danny's în Vacaville. 

Epuizată, deschise portiera din față şi intră în casă. Părinții ei erau 
doar arareori acasă la această oră din zi. Tatăl ei probabil era la biroul 
lui din centru la lucru, iar mama ei la cumpărături, făcând ordine prin 
dulapurile de la biserică sau în vizită la unul din membrii bisericii, 
imobilizați acasă din cauza vârstei sau a bolii. 

— Acum că nu mai eşti acasă, nu are rost să stau pe-acasă fără să 
fac nimic, îi spusese ultima dată când venise acasă. 

Îşi lăsă valizele din mână, Dynah luă telefonul şi formă un număr. 
Numără țârâiturile de la celălalt capăt al firului. Unu, doi, trei, patru. 
Intră robotul. „Bună! Sunt Janet. Ími pare rău, dar în clipa aceasta 
nu pot veni la telefon. Vă rog să-mi lăsați un mesaj şi numărul 
dumneavoastră de telefon după ce veți auzi semnalul sonor şi vă voi 
suna de îndată ce pot. La revedere!“ 

— Sunt acasă, Jan. Totul e în regulă. Mulţumesc. 

Puse receptorul înapoi în furcă şi îşi luă valizele și se îndreptă spre 
scări. 

Camera ei era exact aşa cum o lăsase. Patul de două persoane era 
acoperit cu o cuvertură cu floarea soarelui şi perne alb cu galben cu 
dantelă pe margini. Perdeluţe dantelate acopereau geamurile. O etajeră 
înaltă şi albă cra ticsită de o grădină zoologică de animale de pluș, pe 
care le colectase încă de când fusese mică de tot, iar mai sus etajerele 
crau pline de cărți clasice pentru copii şi figurine Precious Moments 
pe care i le oferise mama şi tatăl ei la fiecare zi de naştere şi la fiecare 
Crăciun. O fotografie cu ea și Ethan când fuseseră pe malul lacului 
Michigan stătea pe măsuţa ci de toaletă albă — un model francez, 
provensal. Poza o făcuseră în ziua după ce o ceruse în căsătorie. Joe 
le făcuse poza. Probabil că el le trimisese o variantă mărită a pozei 
aceleia părinților ei. 

Îşi lăsă valizele din mâini, luă fotografia cu ramă bogat ornamentată 
din bronz şi-l privi pe Ethan. Zâmbea, cu brațul pe după umerii ei, 
părând mândru şi încrezător, şi fericit. Toată relația lor i se petrecu 
prin fața ochilor ca o rolă de film derulată cu viteză mare. Bărbatul 
viselor ei. Cavalerul ei în armură strălucitoare. Amintindu-și felul 
in care arătase Ethan ultima oară când îl văzuse, îşi închise ochii. Îi 
citise durerea şi furia din priviri în acel moment în care îl luase pe 
nepregătite. Şi mai văzuse ceva, un amănunt care-i sfâșiase inima. 
Ușşurare. 

O, Doamne, Dumnezeule, ce mi-ai făcut? 

AM ZDROBIT CA SĂ POT VINDECA. 

Chiar poti fi atât de crud și de capricios? Răneşti și apoi tot Tu vindeci? 
Pentru ce? De ce? | 

Îşi deschise ochii şi rămase privind faţa zâmbitoare a lui Ethan, 
mâna cu care o ținea ferm pe după umeri, de parcă ea ar fi fost un 
soi de trofeu pe care-l câștigase. Ca şi când Dumnezeu ar fi luat-o 
în râs. 

— Şi eu care credeam că mă iubeşti. Ce glumă bună! 

Întoarse fotografia, scoase clemele metalice şi o deschise. Scoase 
fotografia din interiorul ramei şi aruncă rama goală pe pat. Întoarse 
fotografia, îl privi pe Ethan în timp ce rupse imaginea în două, apoi 

în patru, şi în opt, în timp ce se îndrepta spre baia ci. Ridică capacul 
toaletei, aruncă bucățile de hârtie în apă şi trase apa. 

Expiră încet, ca şi când şi-ar fi ținut respirația de luni de zile. Se 
terminase, era gata. Putea trece cuvântul finis sub acea secțiune a vieții 
ei. 

lar acum, urma restul. 

Dynah se întoarse în dormitorul ei şi începu să-şi despacheteze 
valizele. 

ii ciudate de luni de zile, 
i. Din ianuarie 


annah Carey avea nişte senza! 


niciuna din acestea două nu erau 


ultimele Mni o convinseseră,gă 
adevărate. 

Acum ştiu că premonițţiile ei erau fondate în ceva cât se poate de 
concret. Maşina mică a lui Dynah — o Toyota albastră cu un abțibild 
cu NLC pe geamul din spate — era parcată în fața casei, şi era mult 
prea devreme pentru vacanța de primăvară. 

— Dynah? strigă Hannah în momentul când intră în bucătărie din 
garaj. Îşi aruncă geanta pe tejghea, şi trecu pe sub arcadă în sufragerie. 
Dynah! 

— Mamă! 

Ridicându-şi privirea, Hannah o zări pe fiica ei alergând pe 
coridorul de la etaj, şi apoi coborând scările. 

— O, copila mea, spuse ea, cuprinsă de bucurie să o vadă. Râzând, 
îşi deschise braţele iar Dynah se năpusti la pieptul ei cum făcuse 

întotdeauna când era mică. Multumesc, Doamne! O, mulfurnescu-Ţi 
Tie, Doamne. 

— O, mamă, spuse Dynah şi se agăță de mama ei la fel cum făcea 
când era micuță şi era rănită. A trebuit să vin acasă. Trebuia. Mi-a fost 
atât de dor de tine şi de tata. 

— Şi nouă ne-a fost dor de tine, spuse Hannah, plângând fericită, 
aranjându-i părul blond pe spate. Îi fusese mai dor de ea decât ar fi 
putut sau ar fi trebuit să-i spună. Cel mai greu lucru pe care fusese 
nevoită să-l facă vreodată fusese să-i dea drumul lui Dynah să plece. 
Ziua aceea când ea şi Douglas o însoțiseră pe fiica lor la avionul spre 
Chicago, fusese aproape insuportabilă. 

— Ai încredințat-o Domnului încă înainte să se fi născut, 
Hannah, îi spusese Douglas când nu se mai putuse opri din 
plâns tot drumul spre casă de la aeroport. Nu crezi că poţi avea 
încredere că Dumnezeu va avea grijă de ea acum că este deja o 
tânără femeie? 

— Mi-am făcut atâtea griji pentru tine, scumpo. Se trase puțin 
înapoi, încercând să citească ceva pe fața ei. Ai venit acasă cu o 
săptămână mai devreme decât am fi crezut. Şi încă cu mașina. Urma 
să îţi trimitem banii să poți veni cu avionul. 

— Putem să ne aşezăm puţin, mamă? 

Şi iarăşi, sentimentul acela de care nu reuşise să scape. O groază 
teribilă o cuprinse pe Hannah. 

— Ai mâncat? Vino în bucătărie, să-ți pregătesc ceva de mâncare. 

— Nu mi-e prea foame. 

— Atunci nişte lapte Am făcut ieri fursecuri. 

Cu ciocolată. Preferatele lui Dynah. Fusese un soi de terapie să le 
facă. Era un mod de a-şi omori timpul în timp ce aştepta ca Dynah să 
vină acasă. Şi uite că acum era acasă, și îngrijorarea o devora cu totul. 
Ba se întețea tot mai mult. 

Dynah râse fără poftă. 

— Bine, spuse ea, cu toate că Hannah simți că o făcea mai degrabă 
pentru a o mulțumi pe mama ei decât că şi-ar fi dorit să pună ceva 
in gură. 

Ilannah scoase şase fursecuri din ursul mare de porțelan şi le 
aranjă pe o farfurie frumoasă din porțelan. Tumnă lapte într-un pahar 

inalt şi le aduse pe amândouă pe măsuța din bucătărie, cu vedere spre 
drum. 

— E aşa de bine să te ştiu iarăși acasă, spuse ea, întorcându-se 
la bufet pentru a lua cutia cu cafea aromată. Umplu o ceaşcă cu 
apă şi o puse în cuptorul cu microunde, fixând timpul necesar şi 
apoi pornind cuptorul. Privi înapoi şi o văzu pe Dynah jucându-se 
cu unul dintre fursecuri. Număram zilele, spuse ea, observând 
cearcănele întunecate de sub ochii albaştri ai lui Dynah şi paloarea 
pielii ei. Părul îi era fără viață, ca şi când nu şi l-ar fi spălat de 
zile întregi. Chiar şi fața parcă era mai subțire, cu linii fine de 
încordare în jurul gurii. 

O, Doamne, ce s-a întâmplat cu copilaşul meu? 

— Tati e în Los Angeles până mâine seară, continuă Hannah, 
punând cafeaua instant cu lingurița în apa aburindă. Acum se duce 
cam o dată pe lună până acolo. Își aduse cafeaua la măsuţă și se 
aşeză împreună cu fiica ci. În timp ce Hannah o urmărea pe Dynah 
mâncând unul din fursecuri, observă încă un lucru. 

Cu inima grea, își cuprinse ceaşca cu amândouă mâinile, 
străduindu-se să îşi păstreze calmul. Buza inferioară a fiicei ei tremura 
ușor, şi Hannah se trezi luptându-se să nu o năpădească plânsul de 
compasiune. 

— Poţi să vorbeşti cu mine, scumpo. Poţi să-mi spui orice. 

— E atât de greu. 

Viața cra grea. Aspră. Uncori îți frângea inima. Îşi dădea seama 
cât de rănită era fiica ei, şi deja începuse să creeze tot felul de scenarii 
in minte. Isuse, și eu care credeam cd totul merge atât de bine. Credeam 
că toată viaţa ei este frumos aranjată ca un frumos mozaic, slăvindu- Te 
pe Tine. 

— E vorba despre Ethan, nu-i aşa? 

— Parţial. 

Dynah îşi trase nasul. 

Hannah îşi scoase un şervețel din mâneca sveterului. Îşi făcuse 
obiceiul de a ascunde mereu câte una într-un buzunar sau în mânecă 
sau la cureaua din talie încă de când Dynah fusese mică de tot. 
Douglas o tachina întotdeauna pentru asta. Dar era aşa de greu să se 
dezobişnuiască de vechile obiceiuri. 

— Mulţumesc, murmură Dynah, zâmbind stânjenită şi suflându-și 
încetişor nasul. Logodna a fost desfăcută, mamă. 

— Mi-am dat seama de asta, spuse Hannah cu blândeţe. Inelul a 
dispărut. 

— I l-am dat înapoi. 

Slavă Domnului că nu fusese invers. Se rugase ca fiica ei să nu se 
simtă niciodată respinsă în felul acesta. 

— Probabil că ai avut motive întemeiate. 

Să fi fost oare vorba despre o altă fată? Sau de vină fusese ambiția 
lui fără margini? Douglas observase acest lucru când se întâlniseră cu 
Ethan. 

— E înflăcărat, bun, dar uneori genul acesta de înflăcărare poate 
arde o biserică din temelii. 

— Nu, mamă. Doar că... doar că nu am mai putut avea încredere 
în el. 

Ceva se încordă în inima lui Hannah. 

— A încercat să-ți facă ceva? 

Dynah îşi ridică privirile. 

— Nu, mamă. 

Hannah ştia că devenea insistentă, şi-şi plecă fruntea, privind în 
cafeaua neagră. 

— lartă-mă. Sigur că n-ar face așa ceva. 

Întrebările se învălmăşeau în mintea ei, una peste cealaltă, și 
reuşiră nu doar să o tulbure, ci să o şi înfurie pe deasupra. Nu pe 
Dynah. Cu siguranță Ethan îi făcuse ceva fiicei ei. Dynah fusese 
îndrăgostită până peste cap de el vara trecută. De ce ajunsese să 
rupă logodna? 

— Nu ştiu cum să-ți spun asta. 

Hannah se întinse peste măsuţa cea mică şi o luă pe fiica ei de 
mână, simțind cum i se încolăci frica în pântec. 

— Scumpa mea, te iubesc. Nimic din ce mi-ai spune nu va schimba 
asta. Absolut nimic. 

Mâna lui Dynah se agăță de mâna mamei ei, ținându-se de ea ca 
de un colac de salvare. 

— S-a întâmplat în ianuarie, începu ea încetișor. Tocmai ieşisern 
«lin tură la Stanton Manor House. Maşina mi-era la mecanic, aşa că 

m-am dus pe jos până la stația de autobuz. Atunci a oprit o maşină 
lângă mine, o maşină albă cu număr de Massachusetts... 

Hannah ascultă, iar inima îi bătea tot mai repede pe măsură ce 
Dynabh îi împărtăşea cele întâmplate. Se trezi cu ochii plini de lacrimi, 
care mai apoi începură să i se prelingă pe obraji. O, Doamne, Tu unde ai 
fost? Unde erai Tu când s-au întâmplat toate astea? Degetele lui Dynah 
continuau să o strângă de parcă s-ar fi temut că mama ei ar fi putut 
pleca de la ea. Atunci când Dynah termină să-i povestească despre 
supliciul consultației de la spital şi de interviul de la poliţie, se opri. 

Hannah o simți cum tremura de tare. 

— Te iubesc, spuse ca încetişor Te iubesc atât de mult Îmi pare rău 
că ţi s-a întâmplat așa ceva. 

Dynah îşi ridică privirea la faţa schimonosită de plâns a mamei ei, 
îi văzu lacrimile șiroindu-i pe obraji şi îi citi compasiunea din priviri. 
Și îi fu mai ușor să continue. 

— Eu şi Ethan am început să avem probleme. El nu m-a mai 
văzut ca înainte, mamă. Cel puţin nu pentru o perioadă de timp. Joe 
l-a ajutat mult. I-a tot vorbit de sentimentele lui, şi apoi a vorbit şi 
cu mine. 

— Joe? 

— Joe Guilierno. Colegul de cameră al lui Ethan. E din Los 
Angeles. E în ultimul an. E exact opusul lui Ethan în toate privinţele. 
Are părul şi ochii negri, şi un trecut încărcat. S-a întors la Domnul la 
sfârşitul adolescenţei. A spus că cineva l-a târât la Victory Outreach, 
şi de atunci n-a mai fost niciodată acelaşi. Dacă n-ar fi fost Joe, eu 
aș fi... 

Scutură din cap, amintindu-și cât de aproape fusese să înghită 
pastilele acelea. g 

Hannah se întrebă dacă Joe era motivul din care Dynah rupsese 
logodna cu Ethan. 

— Dar Joe nu a putut rezolva totul. Dynah expiră prelung. Sunt 
însărcinată, mamă. 

— O, Dumnezeule. Hannah îşi închise ochii strâns, primind din 
plin lovitura grea a vorbelor ei. O, nu... 

— Ethan a fost chemat în biroul decanului pentru că rezultatele 
lui la învățătură au început să scadă vertiginos. Era atât de stresat de 

problema mea şi de ceea ce urma să fac în privința sarcinii. l-a spus 
decanului, aşa că decanul m-a chemat la el. Şi m-a pus să aleg. Dar 
n-am avut ce alege, mamă. Pur şi simplu n-am putut. Am înțeles prea 
bine care era poziția lui. L-am înțeles şi pe Ethan, dar asta nu m-a 
ajutat prea mult. I-am dat inelul înapoi lui Ethan imediat după ce am 
vorbit cu decanul şi după aceea am renunțat definitiv la școală. 

— Ai renunțat la şcoală? 

Hannah văzu în ochii ei prețul pe care-l avusese de plătit Dynah. 
Încă un vis spulberat. 

— Am fost nevoită, mamă. Nu mai puteam rămâne acolo. 

— Scumpo, dar în ziua de azi nu se mai omoară oamenii cu pietre. 

— O, ba da, şi încă cum. 

Doar că nu-l mai omorau pe cel judecat. Îl lăsau baltă, zdrobit şi 
tot numai răni. 

Hannah strânse amândouă mâinile fiicei ei. 

— O să trecem şi prin asta, scumpo. Tata şi cu mine te iubim 
foarte, foarte mult. O să te ajutăm. 

Dynah începu să plângă, hohotind cu sughițuri de uşurare. Auzi 
scaunul mamei ei tras înapoi şi apoi simți brațele puternice ale mamei 
ei în jurul ei. Mama ei plânse împreună cu ea, ținând-o, mângâind-o, 
şi spunându-i iar şi iar că totul avea să fie bine. Totul avea să fie bine. 
Acum era acasă. Era în siguranță. Aveau să aibă grijă de ca. 

Zilele lungi ale călătoriei îşi spuseră dintr-o dată cuvântul. Stresul 
care o ținuse încordată de atât de multe zile se risipi în căldura 
îmbrățișării mamei ei. Se lăsă în brațele ei, agățându-se de ea, 
recunoscătoare că-şi putuse lăsa povara de pe umeri, recunoscătoare 
că mama ei era dispusă să o poarte împreună cu ea. 

— Eşti epuizată, spuse Hannah după multă vreme. Haide, scumpo. 
Haide să faci un duş fierbinte. O să-ți pregătesc ceva de mâncare. 
După aceea, te duci la culcare şi vei dormi cât vei pofti. 

După toate astea, Hannah îi linişti bătăile nebune ale inimii ci, îi 
potoli urletul din suflet, îi amelioră durerea înfiorătoare care amenința 
să erupă precum un vulcan şi să-şi reverse lava fierbinte, distrugând 
totul în cale. 

Când Dynah era cuibărită în siguranță în pat şi adormise, Hannah 
Carey se duse în camera ei și îngenunche. 

O, Doamne. O, Doamne în ceruri, de ce mă urâşti așa? Chiar nu vrei 
"d uiţi niciodată ce am făcut? 

Plânse. Pentru sine. Pentru propriul copil al ispăşirii, cel care 
dormea mai încolo, la capătul holului. 


x x x 


— A ajuns, Joe. Am primit un mesaj pe robotul telefonului meu. 
A ajuns acasă la unu jumătate la amiază. 

Mulţumesc, Isuse! 

— Cum părea? 

— Obosită. 

Zâmbind, Joc se lăsă pe spate în fotoliul său mare şi uzat pe care-l 
cumpărase la un magazin de mobilă la mâna a doua şi își cuibări 
telefonul portabil între ureche şi umăr. 

— Măi, deja mă simt mai bine. 

— Şi eu. Mi-am făcut îngrozitor de multe griji pentru ea. Cum e 
Ethan? 

— Se descurcă. Cred că a început în sfârşit să înțeleagă ce s-a 
întâmplat cu adevărat plângea aseară când și-a băut berca. 

— N-am ştiut că bea. 

— Bere fără alcool. 

Janet râse. 

— Crezi că o să o sune? 

Joe îşi lăsă capul pe spate. 

— Cred că da. 

— Ai un pix şi hârtie? Își dau numărul ei, în caz că are Ethan 
nevoie de cl. 

Joe se ridică şi se duse la biroul său. Scotoci prin jur, găsi un pix 
Bic şi un sul de hârtie. 

— Spune. 

Ea-i citi numărul de telefon al familiei Carey şi îl puse să i-l repete. 

— E corect. Din prima. Joe, ai fi o secretară a-ntâia. Ea râse și 
adăugă repede: Salut-o din partea mea când vorbeşti cu ea, bine, Joe? 
Spune-i că şi eu o iubesc. 

— Şmechero. O sun peste câteva zile, după ce apucă să se 
odihnească şi să se acomodeze acasă. 

— Adică după ce o sună Ethan, nu? 

— Parcă aveai un curs după-masă, spuse el, zâmbind trist. Ar cam 
trebui să pleci. Încheie convorbirea și lăsă receptorul portabil să-i 
cadă pe birou. 

Joe scrise numărul de telefon pe o bucată curată de hârtie şi o notă 
- „Dynah a ajuns cu bine acasă. A ajuns azi pe la 1:30 p.m.“ ÎI prinse 
pe ușa frigiderului cu un magnet. 

În timp ce înălța o rugăciune de mulțumire şi uşurare, îşi trecu 
degetele prin părul ciufulit. Făcu un duş, un duş lung și fierbinte. 
Aruncându-şi prosopul în direcția unui coș de rufe murdare din 
plastic, Joe ieşi din baie, se aruncă pe salteaua sa de dimensiunile unui 
pat de două persoane și îşi trase păturile peste el. 

Joe Guilierno dormi adânc pentru prima oară de o săptămână 
întreagă. 


x XX 


Hannah şedea în sufrageria întunecată, în timp ce fiica ei dormea 
la etaj. Până acum Dynah dormise douăsprezece ore încheiate; ea, pe 
de altă parte, se răsucise şi se zvârcolise toată noaptea. 

Când avusese nouăsprezece ani crezuse că plânsese cât pentru 
o viață întreagă. Acum îşi dădu seama că habar nu avuse ce 
însemna durerea. Nu ştiuse cât de profundă putea fi sau cât de 
mult putea dura, şi că existau implicații la care nu se gândise 
niciodată. 

Uneori când citea în Biblie, îi invidia pe israeliți. Ei se puteau 
îmbrăca în sac şi cenuşă. Puteau plânge şi suspina. Sc puteau prosterna 
înaintea Domnului Dumnezeu. 

O, se prosternase de atâtea ori în anii care îi urmaseră acelui an 
fatidic. Chiar zăcuse întinsă cât era de lungă pe podea în biserica 
prezbiteriană unde fusese crescută, implorând iertarea lui Dumnezeu, 
implorându-L să-i mai dea un copil care să-l înlocuiască pe cel pe 
care-l jertfise. Aşa o vedea acum: o jertfă a fricii. O jertfă care să-i 

protejeze onoarea. O onoare inexistentă. O mască pe care o purta de 
dragul părinților şi a prietenilor ei. 

Dar Dumnezeu ştia. 

Şi se părea că Dumnezeu nu avea să uite niciodată. 

O, Doamne, de ce trebuie să Te răzbuni pe Dynab? A fost păcatul meu. 
A fost ceva ce am făcut eu. Știu asta! O, Doamne, nu crezi că ştiu? Nu 
ești drept! Dynah Te iubește încă de pe când era suficient de mare să poată 
pronunță cuvântul Isus. Niciodată nu s-a îndepărtat de Tine cum am 
făcut eu. O, Doamne, ea de ce trebuie să sufere? 

Îşi aminti acum dintr-odată, îşi aminti rulota parcată lângă 
mormanele de gunoi din deşert. Îşi aminti durerea şi umilința, teama 
îngrozitoare și rușinea. Și-şi aminti și ce-i spusese doctorul după ce 
terminase. 

— Era mai mare decât credeai tu că e. Vrei să-l vezi? 

— Nu. 

Nu voise nimic altceva decât să plece, cât mai departe cu putință 
de rulota aceea și de el și de ceea ce făcuse. Şi chiar şi după aceea, nu 
se putuse împiedica să nu se gândească la asta. 

Ce făcuse cu copilul pe care i-l scosese din pântece? Ce se alesese 
de el? 

În tot acest timp, în inima ei ştiuse. Şi jelise. În tăcere. Fără să ştie 
careva. Cum altfel îşi putea plânge o mamă copilul avortat? Nu-şi 
putea împărtăși durerea celor dragi; nu ar fi înțeles-o niciodată. Nici 
naşterea, Nici moartea. Nu îşi putea îngădui nici măcar să dea curs 
durerii, de teamă că ar putea-o cineva întreba de ce plânge. Și aşa 
devenise o gaură mare şi neagră, fără fund, care amenința uneori să o 
înghită cu totul. 

În cea mai mare parte a timpului reușea cumva să uite. Sap se 
prefăcea că uita printr-o hotărâre de oțel şi dintr-o necesitate abjectă. 
Cât de bine se pricepuse la asta. 

Acum vechea durere o năpădi parcă revărsându-se torențial din 
mormântul viselor îngropate. Relaţia ei cu Jerry se dezintegrase odată 
cu sarcina ei. Jerry fusese furios şi necredincios. Nu era pregătit să 
se căsătorească. Dorea să îşi termine studiile universitare. Dacă nu 
era pregătit pentru o soție, categoric nu cra pregătit nici pentru un 
copil. N-avea decât să facă ce poftea cu el. Oricum era problema ei, 

de vreme ce nu avusese îndrăzneala să se ducă la un medic şi să-şi ia 
o rețetă pentru anticoncepționale. Ar fi trebuit să-şi ia toate măsurile 
de precauţie necesare. El îşi imaginase că ea se ocupase de tot. Cum 
putuse să fie atât de proastă? 


— Auzi, nu veni acum la mine plângând, când te-ai băgat singură 
în beleaua asta, îi spusese el. 


Şi apoi se făcuse nevăzut. Dispăruse din situația aceea. Dispăruse 
cu totul din viața ei. 

Cu un împrumut pe care îl luase ca studentă își achitase avortul. La 
biroul administrativ le spusese funcționarilor de acolo că îi trebuiau 
banii pentru cărți și taxe de şcolarizare. Minciuni. Minciuni cu 
carul. Una după cealaltă, şi se adunaseră un munte întreg. Terminase 
şcoala, se mutase la San Francisco, îşi găsise o slujbă bună, îşi achitase 
împrumutul, ieşea la întâlniri cu orice bărbat o invita, mergea la toate 
petrecerile și nu permitea nimănui să se apropie prea mult de ca. 
Viaţa ei fusese frenetică, plină, până dăduse pe deasupra. Iar când 
se întorcea în micul ei apartament de lângă plajă, de obicei după 
ce muncea până târziu, pornea televizorul sau radioul sau își punea 
muzică. Când munca nu reuşi să potolească neliniștea din sufletul ci, 
se apucă de pictat în acuarelă. Încercase apoi sculptura. Chiar bâjbâise 
prin tot felul de lucruri oculte. Studiase Budismul și taoismul, şi New 
Age, şi practicase câte puțin din toate. Urmase cursuri de bucătărie 
gourmet şi de yoga, şi de cultură muzicală, şi de istorie universală. 
Frecventa spectacole de teatru și concertele, serile de lectură şi 
mitingurile publice. Practica aerobic şi făcea exerciții şi jogging pe 
macadamul ce se întindea pe toată lungimea plajei. Orice numai să-și 


mențină mintea ocupată. Orice numai să nu mai audă vocea aceea 
abia sesizabilă. 


Și nimic nu o ajuta prea mult. 

Până îl întâlnise pe Douglas Odell Carey. 

Douglas îi spuse că o iubea de prima dată când dădu cu ochii de 
ea. Ea tocmai fugea să prindă autobuzul pe Market Street. Iar a doua 
zi la amiază el îşi lăsă mașina în garaj şi aşteptă în aceeaşi stație de 
autobuz, sperând să o revadă. Când sosi, el o urmă în autobuz şi se 
aşeză alături de ea, şi intră în vorbă cu ea. Cinci zile la rând el călători 
cu autobuzul pentru a vedea cum stau lucrurile înainte să o invite 

în oraş. Desigur, acceptase. De ce n-ar fi acceptat? Râseră împreună 
mai târziu când el recunoscu faptul că cl ar fi trebuit să coboare din 
autobuz la două stații după ce cobora ea pentru a-şi chema un taxi 
care să-l ducă înapoi la garajul unde-și parcase maşina. 

Ea-l plăcuse de la bun început. Se îndrăgostise de el după trei 
întâlniri. Ştia să sărute şi reuşise să aprindă focul acela în ea pe care 
ca-l crezuse stins pentru totdeauna. Era bun în tot ce făcea. Apuca 
viața la fel cum un jucător de fotbal american reușea să scape de un 
adversar: se năpustea asupra lui, şi-l punea la pământ. Douglas, cel 
puternic. Douglas, salvatorul ei. Douglas, omul din ape întunecate, 
sau cel puțin aceasta era semnificația numelui său. Numai că, apropo, 
apele liniştite sunt adânci. La început ea aproape că se înecase. Răni 
adânci, doruri adânci, sentimente adânci, convingeri adânci. 

Când pierduseră primul lor copil, țesătura aspră, vibrantă a 
relației lor începu să se deşire. lar într-un moment de slăbiciune şi 
tristețe, ea dădu cărțile pe faţă și îi împărtăşi lui Douglas de celălalt 
copil, copilul lui Jerry. Douglas o ţinuse atunci în brațe și plânsese 
cu ea, şi ea crezuse că el o înțelesese. În capul lui o înțelesese, dar 
în inima lui rămăsese hăituit de relația pe care o avusese cu celălalt 
bărbat. Disperarea ei îi amintea dureros faptul că la un moment dat 
îl iubise pe altul, şi că-l iubise îndeajuns pentru a merge până acolo 
pentru el. Dacă îl iubise pe acela mai mult decât pe el? Dacă îl mai 
iubea încă? 

El se luptase din răsputeri să treacă peste toată povestea aceasta. 
O prelucrase intelectual, aducând argumente, justificări şi scuze. Dar 
rațiunea nu reuşi să-i desființeze sentimentele de durere și trădare. 
Nu era ceva rațional. El recunoscuse în fața ei că știa că nu era ceva 
rațional. Nu în lumea de azi, când totul e permis şi nu mai există alb sau 
negru, bine sau rău. Dar realitatea rămânea aceeaşi, ca o rană care nu 
reușea cu niciun chip să se închidă. Începea parcă să se vindece, iar el îi 
rupea iarăși crusta nou-formată. Existase altcineva în viața ei, iar acel 
cineva îi furase inocenţa şi îi distrusese abilitatea de a avea încredere. 
Iar sărmanul Douglas trebuia să se mulțumească cu ce mai rămânea. 
Sigur, o iertase. De nenumărate ori. Sau cel puțin el aşa-i spusese. 
Dar după o vreme, ea încetase să-l mai creadă. Iertarea însemna să 
uiţi, nu? Dar îi vedea mereu privirea aceea în ochi, iar monstrul acela 

năvălea iarăşi în sufrageria lor. Chiar în clipa când se prefăceau că nu 
era acolo, de fapt era. Tăcut. Putred. Stricat. Nimicitor. 

În mod paradoxal, Douglas îl ura pe Jerry. Chiar spusese odată 
că i-ar fi plăcut să-l prindă într-o bună zi şi să-l bată până îl lăsa 
inconştient pentru ceea ce-i făcuse ei. Douglas părea să uite faptul că 
dacă lucrurile ar fi fost diferite, dacă Jerry ar fi fost altfel, ea nu l-ar 
fi întâlnit pe el niciodată în autobuz şi nu s-ar fi căsătorit în cele din 
urmă cu el. 

Dar poate că şi asta era o parte a poveştii. Sau aşa i se părea ei, în 
toată confuzia şi durerea şi auto-condamnarea ei. Poate că Douglas 
îşi dorea ca lucrurile să se fi întâmplat altfel, să nu trebuiască să sufere 
cu ea pentru ceva ce făcuse înainte să-l fi cunoscut pe el. 

"Toate acestea o hăituiau pe Hannah. 

Şi o înecau. 

După ce-şi pierduse al doilea copil, ea şi Douglas începuseră să 
meargă la biserică. Era un gest disperat. 

— Am încercat orice altceva. Putem la fel de bine să încercăm 
acum şi cu Dumnezeu, spuse el în dimineața aceea când ieșeau cu 
spatele din garaj. Pe drum spre casă, Douglas spuse că ştia ce le lipsise 
din căsnicia lor. Isus. lar la acest subiect mai aveau de lucru. Aşa că 
începură să meargă regulat la biserică. Intrară într-un grup de studiu 
biblic. Intrară în cor. Relația li se îmbunătăți, însă nălucile stăruiau, 
lăfăindu-se în casa lor. Lăfăindu-se în viața lor. 

Apoi totul se schimbase pentru Douglas. Într-o întâlnire privată cu 
pastorul, el nu mai pomeni niciodată de Jerry sau de copilul pierdut. 

— "Totul s-a terminat, Hannah. Ce s-a întâmplat atunci nu are 
nimic de-a face cu tine sau cu mine. Eu te iubesc. Şi asta e tot ce 
contează. 

Cuvintele lui ar fi trebuit să o consoleze, dar nu avură succes. 
Pentru ea nu se terminase nimic. Îşi înghiți ruşinea suficient cât să 
pună întrebări, află de la medicul ei că uneori avortul crea probleme 
pentru sarcinile ulterioare. lar apoi îi spuse că medicamentele cu efect 
abortiv pe care i le prescrisese medicul ei de familie şi pe care le luase 
timp de şapte ani contribuiseră probabil, la rândul lor, la dificultățile 
pe care le întâmpina să conceapă şi să ducă o sarcină până la termen. 
Nu mai auzise expresia aceea până atunci. Efect abortiv. Medicul 

trebuise să-i explice că pastilele anticoncepționale pe care le folosise 
nu avuseseră rolul de a preveni concepția, ci de a avorta sarcinile de 
indată ce apăreau. 

Și atunci ştiu. 

Dumnezeu o ura pentru ceea ce făcuse. 

Șase lucruri urăște Domnul, şi chiar șapte Îi sunt urâte: ochii trufaşi, 
limba mincinoasă, mâinile care varsă sânge nevinovat, inima care urzejte 
Planuri nelegiuite, picioarele care aleargă repede la rău, martorul mincinos, 
rare spune minciuni, şi cel ce stârneşte certuri între frați. 

Oare nu făcuse ea toate astea? Fusese prea mândră să ceară ajutor. 
Căutase o cale de ieșire, orice cale de ieşire, şi apoi mințise pentru a 
face rost de banii pentru avort, jertfindu-şi copilul nenăscut. Şi de 
atunci se mințise mereu pe sine şi pe alții. Îşi amintea mereu replica 
ci în diferite discuții la birou, fiind de părere că femeile trebuiau 
să aibă dreptul de a face avort, chiar dacă inima ci urla împotriva 
vorbelor de pe buzele ei. O, fusese cât se poate de corectă din punct de 
vedere politic. Şi asta era ceva atât de important în zilele astea. Fusese 
perspicace, volubilă, tolerantă în ochii lumii. Semănând seminţe ale 
distrugerii. 

De ce alesese să se poarte așa? Pentru a-şi ascunde ruşinea? Pentru 
a se preface că trecutul nu îi putea face niciun rău? Pentru a evita 
condamnarea? 

Şi ce realizase cu asta? Era ruşinată, rănită şi condamnată oricum. 
N-avea decât să găsească sute de scuze pentru sine — şi chiar găsca — 
dar niciuna din ele nu conta. Niciuna din ele nu o ajuta, nu-i vindeca 
durerea tainică din suflet, pentru că însuşi sângele ei urla împotriva 
ci. 

Nu poţi fugi de Dumnezeu! 

Iona încercase, şi cât de departe ajunsese? 

Dumnezeu o pedepsea. 

Și de ce n-ar fi făcut-o? Ea luase ceea ce era al Lui, iar acum 
era rândul Lui să ia ceea ce era al ei. Cât mai avea să se lungească 
povestea asta până erau chit? Până când, Doamne? 

Mea culpa. Mea culpa! 

În sfârşit, în disperare, se dusese înaintea Domnului şi se 
dedicase Lui, gata să facă tot ce aştepta El de la ea, promițându-l 

că de avea să mai iasă un copil din pântecul ei, avea să fie al Lui. 
Dacă Dumnezeu avea să-i dăruiască un copil, Îi promise că avea 
să-l crească în aşa fel încât să-L iubească pe Isus mai presus de 
orice altceva. 

Şi se născuse Dynah — cea binecuvântată, bucuria vieții ei. În sfârşit 
reuşi din nou să respire. Putea îngenunchea și să soarbă din apa vie 
din râu. Îşi putea stâmpăra setea fără margini. Lăudat fie Dumnezeu! 
Era iertată. 

Sau cel puțin asta se gândise atunci. Până acum. Acum se părea 
că Dumnezeu nu făcuse decât să îi dea timp până găsea o cale şi mai 
dureroasă s-o pedepsească. 

Dacă așa trebuie sd fie, Doamne, prea bine. 

Hannah îşi rezemă capul înapoi şi își ridică ochii înlăcrimați la 
vitraliul care întruchipa un porumbel zburând pe deasupra valurilor 
zbuciumate. O, Doamne, oare nu imi voi găsi niciodată pacea? Mai bine 
să nu fi gustat niciodată bucuria răscumpărării decât să mi-o iei acum 
așa. 

Acum trebuia să parcurgă tot drumul durerii impreună cu 
Dynah şi să o ia iarăşi de la capăt. Tot ce vedea înaintea ei erau 
două femei din Rama care plângeau după copiii lor pentru că nu 
mai erau. 


XX XX 


— Miroase bine, spuse Ethan, ducându-și scaunul lângă fereastră 
şi îşi întinse picioarele lungi sub masa mică din bucătărioară. 

Joe puse o farfurie cu opt fâşii de şuncă prăjită și crocantă pe masă. 
Se întoarse la aragaz, şi trase la o parte tigaia şi împărți omleta pe care 
o pregătise în două farfurii. Pe una din ele o puse înaintea lui Ethan. 
Înainte să se aşeze la rândul să la masă, turnă apă în tigaie. 

— Vrei cafea? 

— Da. De ce nu? Mi-ar prinde bine o porție de cofeină să fiu mai 
în formă de dimineață. 

Joe îşi luă altă cană din bufet. 

— Mă rog eu, spuse Ethan când se aşeză şi Joe lângă el. 

Joe îşi plecă fruntea şi ascultă rugăciunea plină de elocință a 
colegului său de cameră. Cuvintele i se revărsau din belşug, pline de 
sinceritate, adorare şi recunoştinţă. 

— Ai sunat-o pe Dynah? 

Muşchii de pe faţa lui Ethan se încordară, iar ochii îi scăpărară 
privindu-l scurt pe Joe înainte să-şi ia furculița. 

— Am sunat-o. 

Joe îşi arcui uşor sprâncenele. 

Ethan luă două guri din omletă înainte să continue. 

— Bun. Am spus că-mi pare rău de întorsătura lucrurilor. I-am 
dorit numai bine. 

— Asta-i tot? S-a dus acasă. Poţi să îi întorci aşa uşor spatele? 

Capul lui se ridică din nou, iar ochii albaştri îi scăpărau acum de 
furie. 

— E îngrozitor cum o spui! 

— E adevărat, nu? Spuse Joe, reuşind doar cu greu să-şi păstreze 
calmul. 

— Şi ce-ar trebui să fac? Să fug după ea? Să o implor să se întoarcă? 
Decanul Abernathy i-a dat de ales, nu eu! Învinovățeşte-l pe el. 

— Ce i-a dat de ales? sări Joe. 

Faţa lui Ethan se roși. 

— Uite! Ea mi-a dat inelul inapoi. Nu eu i l-am cerut. 

— Serios? Mie mi se pare că ai cerut mai mult decât ai primit. 

— Şi ți-ar place să îmi dai acum ce merit, nu? Ei bine, poftim. 
Haide, arată-mi ce poți! 

Îşi împinse scaunul înapoi şi se ridică în picioare. 

Joe se lăsă pe spate în scaunul său, şi o singură privire lungă pe care 
i-o aruncă prietenului său îi spulberă toată furia. Ethan ştia prea bine ce 
rol jucase el în plecarea lui Dynah. Joe nu mai spuse nimic. Deja spusese 
mai mult decât suficient. Cine se credea să judece şi să condamne? 

Ethan se așeză încet la loc. 

— S-a terminat, Joe. Las-o moartă acum. 

Joe știa că nu era adevărat. Nu se terminase. Niciodată nu avea 
să se termine. Ethan avea să îşi amintească de fiecare dată când se 
confrunta cu o situație similară. Şi, ca pastor, avea să se confrunte cu 
astfel de lucruri iar şi iar peste anii care urmau. 

— Tu n-ai fost acolo, spuse Ethan încet. N-ai văzut ce față avea. 
Nu i-ai auzit tonul. 

— E rănită. 

— Şi ce, crezi că eu nu sunt? Nu-mi face niciun bine să plâng 
acum după ceva ce-ar fi putut fi. 

Îşi mâncară micul dejun în tăcere. După ce terminară, Ethan luă 
farfuria lui Joe şi o puse într-a sa. 

— Spaăl eu vasele. Se ridică şi se duse la chiuvetă, și porni apa 
caldă. 

Joe rămase șezând, cu privirea la cana lui de cafea. Citi inscripția 
imprimată pe cană cu litere roșii: „Preţuiește ziua.“ Și atunci se 
întâmplă ceva. Ca şi când i s-ar fi aprins un bec în minte. 

— Nu voi accepta postul din Chicago. 

— Ai primit o ofertă mai bună? 

— Nu. Cred că e timpul să fac ce-am tot spus că voi face în ultimii 
patru ani. Îmi cizelez educația. Zâmbi ușor. Nebunule! Nesdhuitule! Ce 
șanse ai? Am primit de o lună acceptul de la Cal. 

Providenţă divină? 

— Şi am tot amânat să iau o decizie. 

Iluzii. 

— Cal Berkeley? Ethan puse vasele în tigaie şi lăsă să curgă apa 
peste ele. Asta da șoc cultural. 

Mda, spuse Joe, ținându-şi cana în aer. Galileanul acesta se 
duce în Corint să pescuiască puțin. 

Nu era rău deloc că Berkeley se afla chiar lângă San Francisco. 


x x x 


Douglas ajunse la SFO la ora trei şi patruzeci de minute. Învățase 
de mult să-şi ducă bagajul cu sine la bord decât să-și riște şansele 
şi să şi-l piardă cine ştie pe unde. Cobori pe coridorul lung printre 
mulțimea de pasageri ce plecau sau veneau pentru a-și prinde avionul. 
Trecu de zona de securitate și se îndreptă spre scări. Unii dintre 
pasagerii care reuşiră să coboare înaintea lui din avion se îmbulzeau 
acum în jurul barierei rotitoare. Toată graba lor era zadarnică. El avea 

să fie deja în mașină şi apoi afară din parcare înainte ca monstrul 
metalic să înceapă să le arunce bagajele pe bandă. 

Douglas încetini şi păşi pe scările rulante. Îşi lăsă valiza pe rotile 
ulături, pentru ca ceilalți să poată trece în voie pe lângă el. Stătea 
gândindu-se la ultimele sale zile din Los Angeles, bifând în minte 
toate lucrurile pe care fusese trimis să le realizeze. Nu reuşea să scape 
de o senzație incomodă. Stabilise toate contactele, îşi făcuse oferta. 
Contractul încheiat şi semnat era în geanta sa diplomat. Şi urma să 
primească și o bonificație pentru asta. Şi atunci, ce era cu senzația asta 
că un dezastru stătea să se dezlănțuie? 

Nu dormise bine noaptea trecută. Ceva îl frământase, stârnind 
visele mutilante din trecut. De ce? 

Maxilarul i se încordă. De ce? Ştia de ce. Doar că nu voia să se 
gândească iarăşi la asta. 

O sunase pe Hannah cum făcea de fiecare dată când era plecat. În 
fiecare seară, după ceas. Îi plăcea să-i audă vocea înainte să se culce. 
lar ea obişnuia să-l acuze că o verifica. La început, când erau înglodiți 
în problemele lor, probabil că fusese adevărat. El simțea nevoia să ştie 
că ea era acolo şi că-l aştepta. Îşi dorise să-i reamintească faptul că 
o iubea mai mult decât oricine altul. Mai mult decât celălalt individ 
care o folosise şi apoi o abandonase. 

Dar motivul acela fusese de mult abandonat. Îşi reconstruiseră 
fundamentul şi își schimbaseră modul în care se relaționau unul la 
celălalt. Acum aveau mai multă încredere unul în celălalt. 

Sau cel puţin el așa credea. 

Erau căsătoriți de douăzeci şi șapte de ani. Ea ar fi trebuit să fie 
sigură de el acum. La fel şi el. 

Inima lui continua să tresalte când o privea. Unduirea trupului 
ei, ochii ei, felul în care se mișca. Erau momente când simțea același 
lucru pe care-l simţise când o văzuse întâia oară, alergând să-şi prindă 
autobuzul. Cu toate astea, chiar şi după douăzeci şi șapte de ani, erau 
clipe când se întreba dacă ea îl iubea, dacă îl iubea cu adevărat. Sau 
dacă doar se obișnuise cu el. 

Poate că asta era. Poate că faptul că el o iubea atât de mult îl făcea 
să se simtă atât de vulnerabil, de parcă ar fi fost în câmp deschis, cu 
toate armele ațintite asupra lui. 

În cea mai mare parte a timpului, el ştia că ea îl iubea. Făcea totul 
cum trebuie pentru a i-o dovedi. I-o arăta în sute de lucruri mărunte. 
Apoi apărea o îndoială iscată de ceva cu totul la întâmplare. Ceva 
imposibil de definit. O simţea din ceva ce spunea ea sau din tonul ei, 
o vedea din privirea ochilor ei, o percepea în distanța pe care o lăsa ea 
între ei, o bucată de teren al nimănui pe care nu reușise niciodată cu 
adevărat să-l traverseze. Viața cu Hannah era ca un câmp minat. 

Ca şi noaptea trecută. 

Vorbiseră, dar nu-şi spuseseră nimic. Ea era pur şi simplu cu 
gândurile în altă parte. 

Şi ştiu. Ea se gândea din nou la acel lucru. 

Trecuse atât de mult, încât uitase cum era să fii lăsat pe din afară. 

Lovitura. Şocul. Furia înfricoşătoare. Inima lui deja bătea dominată 
de asta. Trebuia să se stăpânească, să o desființeze rațional. Pastorul 
Dan spusese să lase totul deoparte. Să uite trecutul. Iertarea însemna 
să nu mai aduci niciodată în discuţie un anumit subiect. Nici măcar 
să nu te mai gândeşti la el. Însemna să îngropi atât de bine ceva ce se 
întâmplase încât să nu dispară cu desăvârșire. 

Isuse, am încercat. Am încercat cu adevărat. 

Sau mai degrabă, el aşa crezuse. Însă, acum, iat-o din nou aici, ca o 
cărare toată crăpată, iar buruienile o năpădeau cu repeziciune, ieșind 
cu furie la iveală de dedesubt. 

Douglas îşi luă valiza, porni mai departe şi se îndreptă spre lifturi. 
Se grăbea dintr-odată să ajungă acasă. 

Maşina lui, un Buick Riviera, era parcată la etajul al treilea. 
Acţionă telecomanda mică, opri alarma mașinii, deschise portbagajul 
şi îşi puse înăuntru valiza și geanta diplomat. O închise trântind-o, 
apoi descuie mașina cu aceeași telecomandă. 

Oare ce se mai întâmplase pe acasă cât fusese el plecat la Los 
Angeles? Oare ca urmărise vreun film deprimant care-i amintise de 
trecut? Sau venise o prietenă să-i plângă pe umăr? Sau se ivise din 
nou subiectul în vreo predică? De ce nu puteau înceta oamenii să 
vorbească întruna despre avort? De ce trebuia să scrie câte ceva despre 
asta în ziare tot a doua zi? De ce nu puteau înceta toţi cu subiectul ăsta? 

Dar cunoştea prea bine aproape toate lucrurile care i-ar fi putut 
renaşte durerea ei din trecut. 

Se îndreptă cu maşina spre ieşire, trecând prin dreptul cabinei de 
pază a parcării, şi-i întinse casierului tichetul de parcare. Stomacul i 
se strânse de nerăbdare; degetele îi băteau darabana pe volan. Trei zile 
înseamnă şaizeci de dolari, îi venea să spună, dar omul își vedea liniştit 
de-ale lui, tastând datele în calculator şi aşteptă ca ecranul să îi arate 
suma datorată. Când termină, Doug îl aștepta deja cu o bancnotă 
de o sută. Ar fi fost mai ieftin să vină cu taxiul la aeroport, dar se 
grăbise. Primi patruzeci rest şi o chitanță pentru decontări ulterioare. 
Le zvârli pe amândouă pe scaunul din dreapta, trecu pe sub bariera 
din metal care-i blocase ieşirea şi năvăli cu viteză pe rampă. Reuşi 
să-și încadreze rapid maşina în traficul autovehiculelor care plecau de 
la aeroport. De îndată ce ajunse pe autostrada ce ducea înspre nord, 
spre San Francisco, prinse viteză, aprinse radioul, deschise consola și 
introduse un CD în aparat. 

Muzica anilor şaizeci răsună imediat din boxe. Come on, Baby, 
Light My Fire”... 

Hannah încetase să mai asculte muzică de felul acesta de câțiva 
ani, preferând muzică creştină contemporană, muzica clasică şi o 
mulțime de alte stiluri muzicale, inclusiv New Age instrumental. Lui 
îi plăcea Elvis, Ricky Nelson, The Doors, The Eagles, şi vreo zece alte 
formații din perioada aceea. Ştia toate melodiile pe de rost şi îi plăceau 
toate. Nu ştia prea bine de ce. Poate că îi aminteau de o perioadă mai 
nevinovată din viața lui, o vreme dinaintea momentului când fusese 
copleşit de realitate. Sau poate că îi aminteau de toate lucrurile cărora 
le supraviețuise. Băuturile şi petrecerile din liceu. Înrolarea în marină 
imediat ce împlinise optsprezece ani. Războiul din Vietnam. Faptul 
că-şi văzuse prietenii murind. Întoarcerea acasă unde găsise drapelele 
în flăcări şi trebuise să facă față tuturor acuzațiilor. Toate îl rodeau. 
Absolut toate. 

Îşi alungă gândurile acelea din minte. Se învățase să se țină departe 
de ele, departe de amărăciunea pe care i-o pricinuiau. Cu toate astea, 
la fel ca miile de ceilalți oameni care luptaseră pentru a salva ceva ce 
nu puteau pune în cuvinte, se simțea trădat. 

Viața parcă nu mai avea niciun sens în prezent. 


* cunoscut hit al formației The Doors (n.trad.) 

Dar totul păruse să se schimbe când o văzuse pe Hannah. 
Niciodată în acele prime zile nu îşi închipuise lupta epuizantă în care 
era antrenată ea. Oftând frustrat, alungă departe orice gând legat de 
trecut. Privi afară pe geamul maşinii, căutând ceva care să-i distragă 
atenţia. Traficul pe Nineteenth Avenue era intens. 

Dădu volumul radioului mai încet şi începu să se gândească la 
tranzacții şi posibile afaceri. Era un obicei pe care şi-l făcuse după 
multă practică, o tehnică de supraviețuire. Când emoțiile deveneau 
prea intense, era mai bine să le descarce într-un domeniu unde erau 
utile. Să-și canalizeze energia în afaceri, unde se putea dezvolta 
ceva productiv; dacă şi-ar fi canalizat emoțiile într-o relație, risca să 
stârnească un incendiu. 

Până când ajunse acasă, își pusese la punct programul pe săptămâna 
viitoare. 

Acţionă telecomanda de la garaj, iar uşa acestuia se deschise, şi 
observă Toyota parcată în fața casei, cu abțibildul cu NLC pe fereastră. 
Dynah! Îl cuprinse bucuria. Micuța lui prințesă venise acasă. Dar 
imediat simți lovitura — un val imens şi rece de presimțiri rele. 

O, Isuse. 

Nu ar fi trebuit să ajungă acasă decât săptămâna viitoare. Ceva nu 
era în regulă. 

Hannah era în bucătărie, curăța cartofi și îi punea într-o oală cu 
apă la fiert. Îi zâmbi, uscându-și mâinile cu un prosop când veni la el. 

— Bine-ai venit acasă, spuse ea, sărutându-l uşor pe obraz. Pari 
obosit. 

— N-am dormit bine noaptea trecută. Îşi lăsă lucrurile lângă 
ieşirea din spate, apoi veni la ea. Îşi strecură mâna pe sub părul ei și îi 
ridică uşor bărbia. Nu dorm bine când nu eşti lângă mine. O sărută 
apăsat pe gură. 

Ea se desprinse de el şi îi zâmbi. 

— Tocmai pregăteam cina, spuse ea, retrăgându-se. Trebuie să-ți 
fie foame. 

Bucătăria era micuță şi nu putea fugi prea departe. Douglas își 
trecu mâna peste coapsa ei. 

— Sunt lihnit. Ea se îndepărtă uşor, şi o uşoară încordare a ei 
îi spuse să stea departe. Stânjenit, dar încercând să depășească 

momentul, se rezemă de tejgheaua din bucătărie. Am văzut maşina 
lui Dynah în față. Unde e? 

— Doarme. A ajuns ieri după-masă, epuizată. S-a dus la culcare şi 
nu s-a trezit nici acum. M-am gândit că e mai bine să o las să doarmă 
atât cât are nevoie. 

Muşchii săi se încordară, pregătindu-se pentru lovitură. Fără 
indoială, avea să fie o lovitură dură. i 

— Ce s-a întâmplat, Hannah? 

— Ea şi Ethan s-au despărțit. Hannah luă oala cu cartofi şi o duse 
la chiuvetă. Dar nu asta e partea cea mai rea. Puse oala pe aragaz şi 
porni focul. Ea... Ezită încordată. Îşi ridică fruntea şi-l privi. Ochii ei 
scăpărau. S-a lăsat de şcoală. Se întoarse înainte ca Douglas să apuce 
să simtă că mai era și altceva. Dar el știa că mai era ceva. O simţea în 
coşul pieptului. O privi cum adună cojile de cartofi şi le puse în coşul 
de gunoi de sub chiuvetă. 

— De ce s-au despărțit? 

— N-a vrut să vorbească despre asta. E destul de supărată. Porni 
robinetul să-şi clătească mâinile. 

— Evident, spuse ea sec. Nu s-ar lăsa ca de şcoală și apoi să 
conducă mai bine de patru mii de kilometri pentru o bagatelă. El râse 
batjocoritor. Ei bine, presupun că asta ne ajută să economisim zece 
mii de dolari cu nunta. Nu-i venea să creadă că spusese asta. Sarcasm, 
profund şi ucigător. 

Hannah își întoarse capul şi-l privi, fulgerându-l. Lovi robinetul 
oprind apa, şi îşi înşfăcă un prosop. Mai văzuse privirea aceea şi 
înainte. Nu era stânjeneală. Era ceva profund şi violent. 

Furia îl cuprinse instantaneu, o reacție condiționată. Nu din vreun 
motiv anume, ci dintr-o multitudine de motive, toate încâlcite într-o 
masă confuză, mânie, frustrare. 

— Mă duc să-mi duc lucrurile sus, spuse el înainte ca ea să-şi 
deschidă gura. Îşi luă valizele. Avea nevoie să-şi umple mâinile cu 
ceva, altfel spărgea ceva. 

— Sper să nu te apuci să-i spui așa ceva lui Dynah. 

Douglas se întoarse, furios. 

— Tu ce crezi? Că vreau să-mi rănesc fiica mai mult decât este 
deja? 

Nu. Nu voia decât să o rănească pe ea. 

— Ea a rupt logodna cu el, Douglas. Nu invers. 

— Atunci probabil că a avut motive întemeiate, spuse el rece. Mai 
bine să-l lase acum decât să se căsătorească cu el şi să descopere că a 
făcut cea mai mare greșeală a vieții ei. O văzu cum tresare, o simți cu 
tot trupul său, şi-şi dădu seama ce făcuse. N-ar fi vrut să sune atât de 
dur, dar asta era. O rămăşiţă din alt război. Cu un alt bărbat. N-avea 
decât să-i spună acum că o iubea, pentru că nu avea niciun rost. Nu 
acum. Poate mai târziu, după ce avea să aibă suficient timp singură în 
bucătărie să-și lingă vechile răni. 

lar Douglas nu voia să stea acolo şi să o privească. 

Urcă repede la etaj. Deschise uşa de la dormitor cu umărul și îşi 
trânti geanta diplomat pe şifonier. Îşi ridică valiza pe pat şi mormăi 
o înjurătură. Nu-i trebuiră nici cinci minute să despacheteze, cum 
două costume aterizară pe un scaun pentru a fi duse la curățătorie, îşi 
aruncă lenjeria de corp şi şosetele în coșul de rufe murdare şi își puse 
trusa de ras sub chiuvetă în baie. 

Înjurând pe sub mustăți, își trecu mâna prin păr. Uitase cum era 
să îi curgă adrenalina prin vene. Mitraliere cu foc continuu. Culeat, 
înainte să-ți zboare vreuna creierii. Trebuia să se calmeze. Ridică din 
umeri și-și dezbrăcă sacoul, apoi se duse la baie. 

Hannah auzi duşul pornit la etaj. Rămase la chiuvetă, privind în 
curtea mică din spate, cu privirea încețoșată de lacrimi. Știuse din 
clipa când intrase pe ușă că era pus pe harță. I-o vedea în priviri. 
Armat şi gata de luptă. Nu avea nevoie decât de o țintă şi ea fusese 
întotdeauna o țintă excelentă. 

Probabil că nu avusese succesul scontat în călătoria lui. Poate că 
şedinţa nu se încheiase aşa cum sperase. Poate că avionul întârziase. Poate 
că cineva fusese nepoliticos cu el la aeroport. Sau poate că traficul fusese 
aglomerat în drum spre casă. Puteau fi atâtea motive, mari sau mici. 

Şi ea ce-ar fi trebuit să facă? Să aştepte o zi mai bună ca să-i spună 
ce se petrecea? 

O, Doamne, cum o să-i spun restul? Nu pot face asta, Doamne. Chiar 
nu pot. 

“Tremura, iar stomacul îi era tot numai noduri. Trebuia să se 
stăpânească, altfel el avea să-şi dea seama că ceva nu era în regulă. Se 
rugă ca Dynah să doarmă toată noaptea. Douglas pornea la lucru de 
dimineaţă la şase jumate, iar ea şi Dynah aveau să aibă toată ziua la 
dispoziție să discute alternativele. 

Alternativele? 

Avortul. Despre asta aveau să discute. Ce altă cale de ieșire putea 
fi din nebunia aceasta? Poate că Douglas nici nu trebuia să afle nimic. 
Poate că ea și Dynah puteau rezolva problema între ele, și să scape de 
o mulțime de necazuri. 

Sună telefonul. Trase adânc aer în piept, apoi expiră prelung, 
liniştindu-se. 

— Alo? 

Doamne, dă să nu fie careva de la biserică. Nu vreau să știe careva că 
ceva nu e în regulă. 

— Hannah. 

— O, mamă, spuse ea oftând uşurată. Întinse cablul telefonului şi 
se aşeză la masa din dining. Mă bucur că suni. 

— Ce s-a întâmplat, draga mea? 

— Dynah e acasă. Nu mai e nicio nuntă. S-a lăsat de şcoală. O 
mulțime de lucruri... Îşi frământă fruntea cu mâna. O, mamă, suntem 
într-aşa o belea. Dacă era cineva în lumea asta care o putea înțelege, 
atunci aceea era mama ei. În ultimii ani, de când murise tatăl ei, 
Hannah aflase mai multe decât ar fi vrut să ştie despre capacitatea de 
înțelegere a mamei ei. Începea să înțeleagă câte putea duce o femeie. 
Şi câte putea ascunde. : 

— Şi Doug ce spune despre asta? 

— Nu prea multe. Numai ce s-a întors din L.A. Acum e sus şi face 
un duș. Nu i-am spus nici jumătate din problemă, mamă. Îşi închise 
ochii, strângând receptorul de parcă ar fi fost un colac de salvare. 
Dynah a fost violată. În ianuarie. Şi e însărcinată. 

— O, Doamne sfinte... 

— Nimic sfânt în toate astea, spuse Hannah înfrântă. Nu-i pot spune 
lui Doug. O, Doamne, mamă, chiar nu-i pot spune. O să explodeze. 

Şi avea să stârnească iarăşi tot trecutul şi să i-l readucă pe tapet. 
Iar asta o îngrozea aproape chiar mai mult decât situația lui Dynah. 
Trebuia să retrăiască din nou totul, ca un coşmar îngrozitor care se tot 
repeta la nesfârşit. Când avea să se termine odată? 

Doamne, de ce nu mă ierţi? 

— Nu se poate să nu-i spui, dragă. O să îşi dea seama. 

— Poate că nu trebuie să ştie. Afirmația ei fu întâmpinată de 
tăcere. Ce altceva pot face, mamă? 

— Poţi să te calmezi şi să te gândeşti la toate pe îndelete. 

— Păi asta e tot ce fac. Mă gândesc. Şi iar mă gândesc. 

— Şi Dynah ce vrea să facă? 

— Nu ştiu. Doarme de ieri după-masă de când a ajuns acasă. Era 
atât de obosită. Părea bolnavă când a ajuns acasă. Îmi fac griji pentru 
ea. 

— Şi nici nu e de mirare, spuse Evie Daniels. Cu toate că locuia în 
statul învecinat, singura lor legătură era prin telefon, şi simți suferința 
fiicei ei la fel de acut ca și când ar fi fost propria ei suferință. Şi nu era? 
Cum se putea întâmpla ceva atât de mârşav, de neconceput, tocmai 
scumpei ei nepoate? Doamne, răspunde-mi la intrebarea asta. De ce 
Dynabh? Trebuie så rezolvăm asta, şi încă repede. 

— Vrei să vin până la voi, dragă? 

— Ai putea, mamă? 

Avea nevoie de un aliat. 

Evie ezită, amintindu-și de ce o sunase de fapt pe Hannah. 
Ultimul lucru pe care îl dorea era să mai adauge o povară la greutăţile 
deja destul de mari ale fiicei ei. 

— Am o întâlnire mâine dimineață. De îndată ce termin cu asta, 
mă pornesc la drum. 

Hannah simți iminența din tonul mamei ei. Grants Pass, Oregon, 
era la o distanță lungă de San Francisco. Cel puțin opt ore cu maşina. 
ar mama nu mai era tânără. Doamne, nu ingădui să i se intâmple nimic 
mamei mele. Te rog. 

— Nu te grăbi. Opreşte-te undeva pe drum dacă ai nevoie de 
odihnă. 

— Am grijă întotdeauna, spuse Evie, zâmbind uşor. În ultimii 
câțiva ani, conversațiile cu fiica ei se desfăşuraseră pe un anumit ton 

matern. Rolurile se inversau. Ei bine, încă nu era pregătită să se pună 
pe o rână şi să facă pe moarta. Ne vedem peste câteva zile. Spune-i lui 
Dynah că o iubesc foarte mult. 

— O să-i spun, mamă. 

Evie simți suferința din tonul sugrumat al fiicei ei. 

— Şi pe tine te iubesc, dragă. Totul va fi binc. 

— Îmi doresc să pot crede asta. 

— Crede. Agaţă-te de asta cu amândouă mâinile. Și, te rog, 
cumpănește bine înainte de a lua vreo decizie. Promite-mi. 

— Vom aştepta. Te iubesc, mamă. Oftând uşurată, Hannah puse 
receptorul înapoi în furcă. Venea mama ei la ea. Slavă Domnului. 

Evie auzi un clic uşor când fiica ei puse receptorul în furcă. Ea 
însăşi îşi ținu receptorul încă câteva clipe în mână înainte să-l pună 
la locul lui. Rămase multă vreme în fotoliul ei, în timp ce la televizor 
se desfăşura emisiunea Entertainment Tonight. Se ridică, traversă 
camera și stinse televizorul. În cameră se lăsă liniştea. Oftând, 
se duse la geamurile înalte şi privi afară spre valea Applegate. 
Priveliştea aceea o umplea întotdeauna de pace. Se lăsase înserarea, 
şi o singură stea lucea pe cer. Curând avea să fie întuneric de tot. 
Nu era întunericul din oraşe, unde lumina felinarelor, a farurilor 
şi reclamelor reuşeau să estompeze splendoarea cerului nopții. 
Cerurile arătau altfel la țară. Mai uimitoare. Mai senine. Mai clare. 
Mai aproape. 

La început, stelele acelea o făcuseră să se simtă mică şi singură când 
ea şi Frank se mutaseră aici cu optsprezece ani în urmă şi construiseră 
casa aceasta în formă de A. Fusese mai mult visul lui Frank decât al 
ci. Ea ar fi preferat să rămână în regiunea East Bay, mai aproape de 
Hannah şi de Greg, şi de familiile lor. Frank spusese că nu avea rost să 
se stabilească acolo unde locuiau copiii şi nepoţii lor. Familiile tinere 
— familii la început de drum - se mutau. Şi așa se şi întâmplase. Greg 
plecase în Texas în urmă cu paisprezece ani, apoi în Georgia, şi de 
curând în Illinois. Cei trei copii ai săi erau deja mari, şi ea abia dacă 

îi cunoştea. Ea şi Frank ar fi trebuit să devină nomazi dacă ar fi vrut 
să țină pasul cu ei. 

Numai Hannah se înrădăcinase cum trebuie. În San Francisco. 

Sodoma şi Gomora, cum îi spunea Frank. Întotdeauna ar fi 
preferat ca Hannah şi Douglas și Dynah să vină în ținutul curat din 
valea Applegate decât să apuce ei lungul drum spre sud. Starea lui de 
sănătate îi furnizase o scuză excelentă. 

Frank, mi-e dor de tine. Am crezut că până acum durerea se va 
diminua, dar nu s-a întâmplat așa. Au trecut deja cinci ani şi eu încă 
plâng după tine. 

Îşi aminti ultima săptămână din viața lui în spitalul Medford. 
Şi ultima lor conversaţie. Spusese că-i părea rău. Nu trebuise să-i 
explice mai mult. Ştiuse imediat despre ce vorbea. Încă o durea să se 
gândească la asta, să-şi dea seama că-l urmărise în toți acei ani, la fel 
cum o urmărise şi el pe ea. Ea nu-şi dăduse seama niciodată. Poate că 
dacă şi-ar fi dat seama, ar fi putut discuta despre asta amândoi. Poate 
că s-ar fi ajutat unul pe celălalt să escaladeze muntele de durere care 
se înălța între ei. 

O, Doamne, implicațiile păcatului nostru. Dacă am fi ştiut dinainte. 
Sau să recunoajtem după aceea ce am făcut. 

VENIȚI LA MINE, TOȚI CEI TRUDIȚI ŞI ÎMPOVĂRAȚI, 
ŞI EU VĂ VOI DA ODIHNĂ. 

Am venit la Tine de o mie de ori, Doamne. Iar şi iar. Și durerea e 
tot acolo, o durere profundă în sufletul meu. Ce aş face de n-ai fi Tu, 
Doamne? Cu toate astea, nu înţeleg. Ce am făcut cu atât de mulţi ani 
în urmă n-a avut nicio legătură cu Hannah. Și cu toate astea, ea a avut 
de suferit. Iar acum va suferi şi Dynab. O, Doamne Dumnezeule, e ca 
un blestem care a căzut peste întreaga familie, păcatele mamei care se 
răsfrâng peste copiii ei. De ce a inceput totul, Doamne? O, Isuse, cum îi 
putem pune capăt? 

Telefonul sună. Era Gladys McGill, vecina ei, care suna să vadă ce 
făcea. Imediat după ce muri Frank, George McGill fusese diagnosticat 
cu Alzheimer. Ea şi Gladys se consolaseră reciproc. Se sunau pe rând 
una pe cealaltă. Fa o suna pe Gladys de dimineață; Gladys o suna 
seara devreme. 

— l-ai spus lui Hannah de diagnosticul tău? 

— Mi-a scăpat. 

— Auzi, ţi-a scăpat! Cum adică, ţi-a scăpat? 

— Dacă vrei, am putea spunc că e vorba de artere sclerozate şi de 
«demenţă senilă. 

— Evie Daniels, ştii că trebuie să iei nişte decizii legate de 
chimioterapie. 

— Nu mă grăbesc nicăieri. 

— Cu cât amâni mai mult... 

— Hannah are şi așa destule probleme, fără să mai adaug şi eu la ele. 

— Hannah o să se înfurie îngrozitor când o să afie, şi tu ştii asta! 
Mai ştii cum s-a simțit atunci când tu și Frank i-ați ascuns boala lui 
cardiacă? 

— Îmi amintesc. Plec la ea mâine după-masă. Promit că o să 
găsesc o cale să-i spun cumva. 

Cuvintele ei fură întâmpinate de o pauză. 

— Probleme? spuse Gladys încetișor. 

— Îngrozitoare. 

— Îmi pare rău. 

— Roagă-te pentru noi, bine, Glad? 

— Fără încetare. Cum fac întotdeauna. Cât vei fi plecată? 

Evie auzi o notă nostalgică în vocea scumpei ei prietene. 

— O săptămână. Zece zile. Nu ştiu sigur. Poate că o aduc pe 
Dynah cu mine când mă întorc. Nu mai spuse nimic mai mult, iar 
Gladys nu-i puse alte întrebări. Din fericire. Îmi fac griji pentru tine, 
Glad. 

— Nu-ţi face. O să fiu bine. 

— O să sun la Brigadă să vină să vadă de tine cât sunt eu plecată, 
spuse ea cât se putea de relaxată. „Brigada“ era alcătuită din „Evie, 
Gladys și alte trei femei de vârsta lor care deveniseră apropiate de-a 
lungul anilor. În afară de una din grupul lor, toate erau văduve, şi de 
acolo numele pe care şi-l luaseră singure: Brigada văduvelor. Evie ştia 
că Gladys putea uita să-și ia medicamentele de inimă, şi de asemenea 
ştia că Brigada avea să fie cu ochii pe ea ca un şoim. 

— Bine, dar probabil nu e nevoie. Florence m-a sunat ieri. Am 
povestit aproape un ceas. Uiţi cât de multe văduve singure şi bătrâne 
locuiesc aici în pădure. N-aș putea fi singură nici să vreau. 

Evie râse. 
— Sună-mă când ajungi în San Francisco, spuse Gladys pe un ton 
poruncitor. Şi să bei mult ceai pe drum, ca să nu adormi la volan. 


— Dacă o să beau mult ceai, o să trebuiască să mă opresc de o 
grămadă de ori. 


— Cu atât mai bine. Cobori din maşină şi-ţi dezmorţeşti şi tu 
puțin oasele alea anchilozate. 

— Mulţumesc pentru sfaturi, bătrânico. 

Gladys râse. 

— Te iubesc. Ai grijă de tine. 

— Şi eu te iubesc. Încuie-ţi uşile! 

Evie oftă. Uneori mă întreb cum arată orarul ăsta al Tău, Doamne. 

Se hotări atunci că veştile ei proaste mai puteau aștepta. 

oșspuse el, sugrumat de emoție. Cât trecuse 
de când se întinsese după el în felul acesta? I-ar fi plăcut să facă din 
Ethan Goodson Turner un sac de box. Sau poate ar fi trebuit să-i 
mulțumească pentru faptul că i-o dăruia înapoi pe fiica lui. 

— Nu eşti dezamăgit de mine, nu-i aşa, tati? 

— Dezamăgit? Douglas o sărută pe creştet. Cum aş putea fi 
dezamăgit? Mai sunt şi alte colegii, şi alți tineri, mai deştepţi decât 
Ethan Turner. 

Dynah se înfioră uşor. Îşi închise ochii strâns şi inhală mireasma 
tatălui ei. Old Spice, Colgate, o cămaşă de serviciu apretată şi călcată, şi 
un costum proaspăt scos de la spălătorie. Era gata să plece la serviciu. 

— A vorbit mama cu ph e trebă ea precaută. 

— Scurt. Aseară când am ajuns acasă. 

Dynah se trase încet de la el şi îl privi, cu inima bubuindu-i în 
piept. Zâmbea, relaxat, iar ochii îi erau plini de compasiune. 

— Nu e sfârşitul lumii, Dynah. 

Ea nu putea vorbi. 

— Ştiu cum te simți chiar acum, dar lucrurile vor arăta altfel peste 
câteva săptămâni. Dă-i timp. 

Peste câteva săptămâni, avea să se vadă că era însărcinată. 

— O, tati... O văzu pe mama ei în uşa deschisă. Era îmbrăcată în 
halatul ei cel lung. Dynah îi vedea încordarea din trup şi felul în care 
scutura rapid din cap, avertizând-o. 

— Ce este, scumpo? spuse Douglas. 

Dynah se uită la tatăl ei şi văzu ceva în ochii lui care o făcură să 
tacă. 

— Nimic. Ea-şi plecă fruntea. Doar că doare când ai încredere în 
cineva şi te dezamăgeşte. 

— Ştiu, dragă. În viață mai eşti şi rănit. Mai povestim despre asta 
deseară. 

Dynah îşi ridică ochii la el când tatăl ei se ridică. 

— Chiar trebuie să pleci? 

— O să am grijă să fie o zi scurtă. O atinse ușor pe față şi se aplecă 
pentru a o săruta din nou pe obraz. Sunt tot al tău, prințeso. Ce-ai 
spune dacă ne-am duce la cină și apoi am vedea un film, cum făceam 
odată? Doar noi doi. 

Ochii i se umplură de lacrimi. O cină şi un film nu aveau să 
rezolve ce i se întâmplase, dar puteau face ca lucrurile să fie mai 
uşoare pentru el. Dacă mama ei nu îi putea spune adevărul, atunci 
avea să o facă ea. 

— Mi-ar plăcea, tati. 

Poate pentru o ultimă seară se putea preface că era iarăși copil, se 
putea preface că tatăl ei o putea proteja de toate. 

Când se îndreptă spre uşă, Dynah se ascunse înapoi sub plapumă, 
trăgând-o până sus, aproape acoperindu-i capul cu totul. Întâlni scurt 
privirea mamei ei şi se întoarse cu spatele la ea. 

Hannah îl urmă pe Douglas pe scări în jos. Nu dormise bine în 
noaptea care trecuse. Niciodată nu dormea bine după ce se certau. Îşi 
simțea gâtul uscat când îl văzu luându-și geanta diplomat şi cheile. 

Îşi strânse halatul mai bine în jurul trupului şi se cuprinse cu braţele, 
fiindu-i dintr-odată frig. 

— Douglas... 

Încheieturile degetelor sale se albiră pe mânerul genii. 

— Totul va fi bine, spuse el ca și când simplul fapt că rostea 
cuvintele acestea rezolva totul. Discutăm mai multe deseară. O sărută 
pe obraz. Te iubesc. 

— Şi cu te iubesc. 

Mai mult decât avea să o poată el crede vreodată. Doamne, de ce 
trebuie să fie așa? 

— Te sun mai târziu. 

Ea rămase în sufragerie şi ascultă cum sc deschide şi apoi se 
inchide ușa de la garaj. Deprimată, porni înapoi pe scări la etaj. Voia 
să se ducă înapoi în pat și să nu se mai scoale niciodată de acolo. Dar 
când ajunse la uşa lui Dynah, se uită înăuntru şi o văzu pe fiica ei 
şezând pe marginea patului, cu o pătură multicoloră în jurul umerilor. 
Îşi ridică ochii, cu privirea goală. 

— Nu i-ai spus, nu? 

Hannah se opri în prag. Scutură din cap. 

— Nu, nu i-am spus. Era obosit aseară. M-am gândit că e mai 
bine să aştept. Când Dynah nu spuse nimic, ea continuă, dorind să 
pună lucrurile la punct, dorindu-și ca fiica ei să înțeleagă. Dar cum ar 
fi putut, când ea nu ştia nimic, iar Hannah nu îi putea spune nimic? 

— Ce-ar fi să facem amândouă câte un duş lung şi fierbinte şi să 
ne îmbrăcăm. Eu pregătesc niște vafe, şi vom discuta despre asta. Ce 
zici? 

Dynah tăcu. 

— Vom rezolva lucrurile, scumpo. 

Când Hannah cobori la parter o oră mai târziu, Dynah o aştepta 
deja, îmbrăcată în nişte pantaloni gri mulați şi un sveter tip tunică 
albastru pal, cu părul blond împletit într-o coadă lejeră. Deja făcuse 
cafeaua şi avea o cană pe jumătate goală înaintea ei. 

— "Ți-e foame? o întrebă Hannah zâmbind şi deschise dulapul. 
Trebuia să își facă de lucru, să-şi țină mâinile ocupate, să facă ceva, 
orice. 

— O să se înfurie, mamă? De asta nu i-ai spus? 

— Nu pe tine. Puse ingredientele pentru vafe pe tejgheaua din 
bucătărie şi se întinse după unul din castroanele din plastic. Deschise 
un sertar și-și scoase un tel. Va fi şocat, atâta tot. 

Asta nu era nici jumătate din ce se aştepta din partea lui, dar ce 
putea spune? 

Dynah o privi pe mama ei lucrând. Ar fi preferat ca ea să se aşeze 
şi să se uite la ca. Îşi dorea să stea pe loc şi să o asculte. Chiar şi 
după ce termină cu vafele şi le puse pe masă, mama ei nu reuși să se 
aşeze şi să mănânce. Trebui să se ridice din nou, să toarne mai multă 
cafea, să aducă sucul de portocale. Dynah se gândi că ea și mama ei 
abordau diferit o catastrofă. Mama ei se mişca una-întruna, un pachet 
de energie, în timp ce ea era paralizată. 

În sfârşit, după ce toate vasele erau clătite şi aranjate în maşina de 
spălat vase, mama ei nu mai avu de ales decât să se aşeze. Îşi împreună 
mâinile şi o privi pe fiica ei. Dynah văzu liniile subțiri de epuizare în 
jurul ochilor mamei ei şi se simți vinovată. Poate că greşșise când se 
gândise să vină acasă. 

— Te-ai gândit cât de cât la ce vrei să faci? 

Dynah îşi plecă privirea. 

— Da. Nu. Nu ştiu. Sunt atât de confuză, mamă. 

Hannah luă adânc aer în piept, expirând prelung înainte să 
vorbească din nou. 

— Ai alternative. 

Dynah îşi înălșă capul și o privi pe mama ei. Clipi. 

— Dynah, nu va exista niciun om care să spună ceva împotriva ta 
dacă ai alege să faci avort. În condițiile date, cine ar îndrăzni? Văzu 
șocul pe fața fiicei ci şi continuă repede: Nu spun că ar zrebui să faci 
avort. Nu spun asta deloc. 

— Nu asta spui? 

— Nu. Nu spun asta. 

Cuvintele îi păreau fără însemnătate. 

— Întotdeauna spuneai cât de greşit este. 

— Atunci când e folosit din comoditate sau ca modalitate de 
contracepție, sau ca un mod de a scăpa de responsabilitate, da, e greşit. 
Niciuna din situațiile acestea nu se aplică în cazul tău, Dynah. Tu n-ai 
contribuit cu nimic să ajungi așa. Nu ai avut de ales. 

— Dumnezeu e în control, nu-i aşa? Nu ai spus tu şi tati 
întotdeauna asta? 

Înfiorată, Hannah îşi plecă privirile în cana ei de cafea. 

— Acolo am dat de greu eu şi Ethan, mamă. El spunea că Dumnezeu 
nu putea să-Şi dorească asta pentru noi și că eu trebuia să fac avort. lar 
când eu n-am putut să accept decizia lui, totul s-a destrămat. 

— Lucrurile s-ar fi schimbat, în timp. 

Dynah scutură din cap. 

— Nu cred. Am avut o mulțime de timp să mă gândesc pe drumul 
spre casă. Chiar dacă aș fi făcut avort, nu s-ar fi schimbat nimic. 

— De ce? 

— Pentru că Ethan nu mă mai iubește. Își înalță ochii plini de 
lacrimi la mama ci. În ochii lui sunt întinată. 

— Dar nu e corect! 

— Nu trebuie să fie corect. Aşa e. 

— Dar nu e vina ta, Dynah. 

— Ştiu asta, mamă. Dacă este ceva ce am reușit să accept în 
ultimele luni, atunci e tocmai asta. Dar circumstanţele nu prea au 
importanță când vine vorba de sentimentele unui om. Nu vreau să fii 
supărată pe Ethan. Pur şi simplu n-a reușit să treacă peste asta. 

O furie neputincioasă o umplu pe Hannah când se gândi la un alt 
moment, la un alt bărbat. 

— Cum îi poți găsi scuze? Te-ar fi putut ajuta. În schimb, el te-a 
aruncat la lupi. Nu-l pot ierta pentru asta, şi nici tu n-ar trebui să-l 
ierţi. 

Era pentru prima oară când Dynah o auzea pe mama ei vorbind 
astfel. De şaptezeci de ori câte şapte, așa spusese întotdeauna înainte 

- iar acum totul se schimbase? Cuvintele ei erau pline de răutate. 

— Nu mai contează, spuse Dynah încetişor. Ethan nu mai este 
implicat. Decizia mea nu are nicio legătură cu el. 

Hannah se sili să sc liniştească. Avea o sută de apelative pentru 
Ithan şi pentru ceea ce făcuse sau nu făcuse, dar Dynah avea dreptate. 
Acum erau pe cont propriu. Nu așa era întotdeauna? 

— Tu ce vrei să faci, dragă? 

Dynah zâmbi trist, cu ochii abătuți. 

— Aş vrea să poată decide altcineva în locul meu. Aș prefera să-mi 

ia cineva toată situația aceasta din mâini. Vreau să se termine. Scutură 
din cap. Uneori mă gândesc că poate totul e doar un coşmar şi când 
mă voi trezi, totul va fi sfârşit. 

Hannah o înțelegea. Nu se simțţise şi ea la fel? Şi chiar când se 
gândise că totul se sfârşise, sfârşitul era încă departe. Niciodată nu 
avea să se sfârșească. 

Dumnezeu nu uită niciodată. Doar te păcăleşte să crezi că a uitat, iar 
apoi te lovește de unde te aştepţi mai putin. 

Dynah. 

O, Doamne, de ce Dynab? 

— Nu ştiu ce să-ți spun, draga mea. Nu ştiu ce să spun în afară de 
faptul că-mi pare rău, atât de rău că ți s-a întâmplat una ca asta. 

De ce nu m-ai luat când s-a născut, Doamne? Atunci scorul ar fi fost 
egal, nu? De ce? Pentru că Îţi place să-i faci pe oameni să sufere? Îşi place 
să ne chinuiejti? 

— Nu plânge, mamă, spuse Dynah, întinzându-se peste masă spre 
a-i lua mâna. Te rog nu plânge. 

Hannah luă mâinile fiicei ei într-ale ei şi se strădui să se stăpânească. 

— Te iubesc, dragă. Nu ştii cât de mult te iubesc şi cât de prețioasă 
ești pentru mine. Dar Tu ştii, nu-i așa, Doamne? Și de asta Te-ai folosit 
de fiica mea. Ce altă cale mai bund să mă pedepseşti? Ştiu că avortul 
este un lucru îngrozitor, Dynah. Ştiu. Şi ştiu cât de vehement m-am 
ridicat întotdeauna împotriva avortului. Doar că ce altă cale există 
oare pentru tine să-ți recapeți viața? 

Dynah își trase mâinile încet. 

— Nu pot să fac asta, mamă. 

— Nici chiar dacă vin eu cu tine? Voi sta alături de tine. Îți promit. 
Voi fi chiar acolo în cabinet cu tine, în fiecare clipă. Chiar dacă asta 
mă va ucide. 

— Nu pot. 

— De ce? 

— Pentru că Dumnezeu nu mi-a dat voie. 

Hannah simți lovitura în inima ei şi-şi duse mâna la piept, 
apăsând-o cu putere. 

— Ce vrei să spui? 

— Am pus totul înaintea Lui, şi El nu mi-a dat niciun răspuns. 

Mă tot rog, dar El nu vrea să-mi spună nimic. Aşa că trebuie să aştept. 
Trebuie să aştept răspunsul Lui. 

— Cu fiecare nouă zi în care aştepţi îți va fi tot mai greu. 

— Ştiu, dar n-am de ales, mamă. 

Hannah îşi privi fiica neputincioasă. O, Dumnezeule, ce ne faci? Ce 

Douglas sună mai târziu în acecaşi zi. Lui Hannah abia dacă 
îi adresă două vorbe, înainte să o informeze că făcuse rezervări la 
restaurantul Allioto's. Pentru el și Dynah. Cu toate că se simți 
respinsă, Hannah spuse că i se părea o idee bună. Dynah se bucurase 
intotdeauna să meargă acolo încă de când era copil. Întotdeauna 
îi plăcuse să urmărească bărcile care veneau şi plecau de la docuri. 
Douglas îi spuse că urmau să se plimbe pe debarcaderul 39 și să 
meargă la cumpărături, şi apoi urmau să vizioneze un film cu audiență 
generală, care să mai învioreze spiritul fiicei sale. 

Nu trebui să mai spună restul. Ea înţelese. Sentimentele ei nu 
contau. N-avea decât să stea acasă singură și apăsată. Nu trebuia 
să-l tragă şi pe el în groapa în care se bălăcea ea. Nu din nou. El nu 
întrebă ce o necăjea. Nu voia să știe. Sau poate că-şi imagina că ştie. 
Întotdeauna credea că-i poate citi gândurile, dar nu ştia nici jumătate 
din ce era în sufletul ei. 

Hannah o făcu pe Dynah să promită că nu avea să îi spună nimic 
tatălui ei despre sarcină 

— Lasă să fie seara aceasta specială. Scoate-ți toată povestea aşta din 
minte pentru câteva zile. Lasă-mă pe mine să vorbesc mai întâi cu el. 

Nesigură de tot, Dynah cedă. Mama ei nu ar fi argumentat atât 
de vehement dacă n-ar fi fost convinsă că avea să se întâmple ceva 
îngrozitor în momentul când avea să-i spună tatălui ei adevărul. Aşa 
că Dynah păstră tăcerea. Avea să se prefacă a avea un timp excelent. 
Avea să facă conversaţie şi să se poarte ca şi când o porție sănătoasă de 
Crab Louie şi un film drăguţ cu Harrison Ford erau tot ce-i lipseau 
pentru a se mai înveseli puțin şi a uita tot. 

— Ca în vremurile de demult, nu-i aşa, prințeso? 

Douglas privi fața palidă a fiicei sale îndeaproape când îi zâmbi 
şi încuviință din cap. Ar fi vrut să o creadă, ar fi vrut să fie convins, 
dar îşi cunoştea copila aproape la fel de bine ca pe sine. Era carne din 
carnea lui, sânge din sângele lui. Şi ceva era în neregulă, ingrozitor 
de în neregulă. O simțea. Ceva o frământa. Nu, frâmânta nu era un 
cuvânt suficient de puternic. Ea era chinuită. O vedea în ochii ei, o 
simțea în stomacul său, şi oricât de mult încerca să se eschiveze, ea sau 
el, nu reușea cu nimic să o liniștească. Era acolo, ca un cancer care le 
devora relația şi îi făcea să fie acum ca doi străini. 

Hannah ştia ce era în neregulă, era convins de asta. Probabil o 
ştiuse după două minute după ce se întâlnise cu Dynah. Ştiuse și 
în seara când o sunase el din Los Angeles. O ştiuse și aseară. Și în 
dimineața asta. Şi o ţinea secret. 

De ce nu voia să-i spună? Oare chiar își imagina că era ceva ce ar 
fi putut distruge dragostea lui pentru Dynah? Dar iarăşi era vorba 
de același lucru. Neîncrederea lui Hannah. lar sămânța aceasta o 
semănase şi creştea acum şi în fiica lui. 

Douglas își ținu furia în frâu până când ajunse Dynah în pat și, 
credea el, ațipise. 

— Când ai de gând să-mi spui şi mie ce se întâmplă aici? spuse el, 
mândru de cât de calm reuși să-i vorbească, printre dinți. 

Privirea lui Hannah se odihni pe fața lui şi putea jura că părea 
panicată. 

— Promite-mi că îți păstrezi calmul. 

— Sunt calm. 

La suprafață. Ca o pojghiță subțire de piatră întărită care acoperă 
lava topită. 

Hannah se aşeză în celălalt capăt al canapelei şi-şi strânse mâinile 
nervoasă. El se întrebă cât avea să-i ia să spună tot. Şi nu-i luă decât 
o clipă. 

— Dynah e însărcinată. 

Simţi cum se cască hăul. 

— Ethan? 

— Nu. Nu Ethan. Ea expiră prelung şi-l privi, distrusă. A fost 
violată. 

— Wiolată? 

Nu reușea să înțeleagă. Se gândi la Dynah, la frumoasa Dynah cu 
ochi albaştri, la îngerul lui. Cine putuse să-i facă rău unei fete ca ea? 

— Când? 

— În ianuarie. 

— Cum s-a întâmplat? 

Ea-i împărtăși toate detaliile pe care i le relatase Dynah. Mașina 
de la mecanic care avusese nevoie de reparații. Noaptea cea rece. 
Călătoria cu autobuzul şi apoi drumul pe jos pe Henderson Avenue. 
Omul din mașina albă cu numere de Massachusetts. Parcul. 

— Isuse, spuse Douglas zdrobit. Isuse. Dumnezeule! 

Se aplecă înainte și-și îngropă fața în mâini. 

— Nu vrea să facă avort, Douglas. 

El îşi ridică creștetul. 

— Ei bine, o să facă avort indiferent dacă vrea sau nu. 

Hannah îl privi cu ochii mari, iar ca-i citi neincrederea în ochi. 

— Ce tot spui? Nu are de ales? 

— Spune-mi tu mie ce alternative are! spuse el, înfuriat, simțind 
nevoia să răbufnească. Dacă ar fi intrat chiar acum în camera aceasta 
omul care îi făcuse una ca asta fiicei lui, l-ar fi omorât. Cu sânge rece. 
Lent. Cât mai chinuitor cu putinţă. Tot felul de variante îi veniră în 
minte, o duzină întreagă, fiecare mai ingrozitoare şi mai satisfăcătoare 
decât precedenta. 

— Va fi greu, spuse Hannah încet, ca şi când ar fi încercat să țină 
cont de toate implicațiile odată. 

— Nu la fel de greu cum ar fi să păstreze sarcina. Gândeşte-te, 
spuse el. i 

— Păi numai la asta mă tot gândesc! 

— Cine o să mai dorească o fată care are un copil cu nu ştiu ce... 
violator necunoscut? 

— Nu e ea de vină! 

— Nici n-am spus că e! 

Se ridică în picioare şi incepu să se plimbe de colo-colo, prea agitat 

pentru a mai putea şedea. Îi venea să spargă ceva, să dea cu ceva de 
pământ de să-l facă praf şi pulbere. 

— Dar ea trebuie să sufere din cauza asta? 

— Şi ce, să sufăr eu? 

— Dar ce legătură are asta cu tine? 

— Tu cine îţi imaginezi că va trebui să-şi asume responsabilitatea 
dacă se hotărăşte să-l nască? Eu! Cum o să-și termine şcoala sau să-şi 
găsească de lucru cu un copil? Tu o să stai acasă cu copilul. Își place 
ideea? Eşti gata să renunți la toate activitățile tale comunitare? Eu o 
să fiu cel care o să achit toate facturile. Ei bine, nu, mulțumesc. Peste 
câțiva ani ies la pensie. N-am de gând să-mi petrec tot restul vieții 
asumându-mi responsabilitatea pentru un copil pe care fiica mea l-a 
născut cu sila, după un viol. Și nici ea nu o va face! O privi cu ochii 
mari. Ar fi cu totul altceva dacă ar fi cineva pe care l-ar iubi. 

Lovitura lui o atinse profund. 

— Eşti furios pe mine, nu-i aşa? spuse Hannah, și el o văzu cum 
tremură. Întotdeauna se ajunge la asta. 

— Pentru că tu o faci să ajungă. 

— Ea nu vrea să facă avort! 

— Şi ce-o să facă? 

— Nu ştie ce vrea să facă, Doug. 

— Atunci ajut-o să afle! Ştii mai multe despre ce se face într-o 
situație din aceasta decât mine. 

Ea tresări de parcă ar fi plesnit-o. 

Douglas îi ignoră reacţia, insistând în furia lui. 

— Crezi că își doreşte copilul acesta cu adevărat? Eşti nebună 
dacă crezi aşa ceva. Mi-ai spus că nu l-a văzut la față pe omul acela. 
Dacă e negru? Sau dacă avea SIDA? Ce fel de om o să fie? Ce om cu 
capul pe umeri şi-ar dori aşa ceva? 

— Vorbeşte mai încet. Ea e la etaj. 

El veni mai aproape, se aplecă înainte, cu maxilarul împins înainte. 

— Dacă refuză să facă avort, oamenii ar începe să se întrebe dacă 
chiar a fost viol. Te-ai gândit la asta? Ar putea ajunge chiar să creadă 
că ea şi Ethan Turner au mers puţin mai departe decât au intenționat 
înainte. 

Văzu cum cuvintele lui îşi atinseră ținta, şi o loviră profund. Răni 
vechi fură sfârtecate, și ea sângera din nou. 

— Nu, nu vor spune asta. Nu despre Dynah. 

— Da, sigur. Nu le-ai auzit pe gaițele din biserica noastră? Or să 
își facă ele ideile lor. Mai ales despre Dynah. Poate să-şi ia rămas bun 
de la reputație. 

Hannah îl văzu cum se plimbă de colo-colo. 

— Tu își faci griji de reputația lui Dynah sau de propria ta reputație? 

El se opri şi-şi întoarse capul, holbându-se la ea. 

— Ce vrei să spui? 

Ochii ei îl priveau cu răceală. 

— Păi ia să vedem. Oamenii te-ar privi drept tatăl unei mame 
necăsătorite. 

El își încleştă pumnul. 

— Tu asta-ţi închipui că mă îngrijorează pe mine? Să nu îndrăzneşti 
să mă compari cu taică-tu. Nu-s deloc ca el. Nici măcar n-ai avut 
atâta încredere în el cât să-i spui, până în ziua când a murit. 

— De unde stau eu nu arăţi deloc altfel. Nici ție n-ar fi trebuit să-ți 
spun vreodată. N-am făcut altceva decât să-ți pun o armă în mâini! De 
ce crezi că eu sunt cea care îți spune despre ce e vorba și nu Dynah? 

— Pentru că te-ai băgat în față! 

— Da! M-am băgat! Ştiam ce avea să se întâmple! Pentru că eu 
mă descurc mai bine cu tine decât ea! Am experiență! Și-ncă câtă 
experiență! 

El îi văzu ochii cum i se umplură de lacrimi — și totodată de 
furie. 

— Ştiu ce gândești. Ştiu ce simți. Nu crezi că ştiu? Trăiesc cu tine 
de douăzeci şi şapte de ani! 

Douglas o privi, rece şi înfuriat. 

— O, nu, nu ştii, Hannah. N-o să vii acum să-mi verşi iarăși balega 
asta de cal pe pragul meu. Ai trăit cu asta multă vreme înainte să apar 
eu pe scenă. Vrei să dai vina pe cineva? Foarte bine. Dar n-o să dai 
vina pe mine. 

Ea expiră prelung. 

— Asta nu ne duce nicăieri, spuse ea încet, dar cra evident cât de 
tulburată era. Întotdeauna o tulbura când ajungeau atât de aproape de 

subiectul acela. Voia să se retragă — era convins de asta — dar nu putea. 
Pentru că de data asta se lupta pentru Dynah. Fiica ei. 

Îşi încleştă dinții. Fiica Zor. 

— "Trebuie s-o ajutăm pe Dynah, spuse ea frântă. Nu vreau să 
derulăm totul iarăşi de la capăt. Nu pot — se aplecă înainte şi-şi 
îngropă fața în mâini. 

Douglas privi în jos la soția lui şi se simți pustiit. De ce ieşea 
întotdeauna se simțea că el ar fi greșit, de parcă el era de vină? 
Nu avusese nimic de-a face cu ceea ce i se întâmplase sau cu 
ceea ce făcuse. Cu toate astea, nu era nicio diferenţă. Îşi aminti 
că Hannah îl întrebase odată dacă ar mai fi ieşit a doua oară 
cu ea dacă ar fi avut în grija ei un copil ilegitim. Iar el spusese 
„Probabil.“ Nu fusese răspunsul de care avusese ea nevoie, iar 
oricât ar fi încercat să corecteze el după aceea nu mai fusese 
îndeajuns pentru a îndrepta daunele produse. Ea nu putea uita. 
Sau alesese să nu uite. 

— Eu nu pot rezolva asta, Hannah. Nu o să... 

— Tati... 

Douglas se întoarse, iar fața i se făcu de un roşu aprins când o 
văzu pe fiica lui stând sub arcada de la intrare, cu cuvertura în jurul ei. 
Ochii îi erau umflați şi roşii de plâns. Se uită implorator la el, iar apoi 
la mama ei care stătea aplecată înainte pe canapea. 

— O să mă duc, spuse ea cu voce sugrumată. Promit că o să stau 
de vorbă cu cineva de la clinicile acelea. Eu... Scutură din cap, cu ochii 
plini de lacrimi și buzele tremurând. Strânse cuvertura mai strâns în 
jurul ei. Doar te rog, nu mai pipa la mama. Nu e vina ei. Și nici vina 
ta. Niciodată n-am vrut să fiu o povară... 

Se întoarse şi fugi pe scări în sus. 

Copleşit de ruşine, Douglas stătea tăcut în mijlocul sufrageriei. 

Hannah se ridică în picioare şi traversă încăperea fără ca măcar 
să-l privească. El ar fi vrut să spună că-i părea rău, dar pentru ce 
anume? Pentru că-l ura pe omul care o violase pe fiica lui? Pentru că 
nu voia să vadă cum sarcina aceasta îi distrugea viața? Fără discuție, 
emoțiile îi scăpaseră de sub control, iar trecutul îşi ridicase din nou 
capul hidos, dar asta era oare doar vina lui? Poate că dacă Hannah ar 
fi trecut direct la noutățile despre Dynah în loc să-l lovească drept 


Z56 


COPILUL ISPĂŞIRII 


in inimă... Se simți sortit falimentului. Un țap ispăşitor la îndemână 
pentru toate problemele ei. 

Douglas îşi puse mâna pe brațul ei înainte să apuce să treacă de 
cl. 

— Spune-i că o iubesc. 

— a-ţi mâna de pe mine. 

Răceala cuvintelor ei îl lovi din plin. O pinu şi mai strâns, dorindu-și 
să o rețină pe loc, dorindu-și măcar odată să o facă să înţeleagă ce 
simțea cu privire la toată povestea aceasta. 

— O iubesc la fel de mult ca și tine. 

Ridicându-şi fruntea, Hannah îl privi fix. Îşi smulse brațul din 
mâna lui, şi îi întoarse spatele, apoi urcă treptele. 


x x x 


A doua zi, Douglas nu plecă dis-de-dimineaţă la lucru. Chiar şi 
după un duş lung, fierbinte, tot se simțea de parcă ar fi fost mahmur. 
Îmbrăcat de lucru, şedea la măsuța unde obișnuiau să-şi ia micul 
dejun, îndreptată spre curtea mică din spate cu grădinuța de flori, în 
timp ce Hannah, cu un aer de martir, stătea la aragaz, pregătindu- 
i omleta. Nu se așteptase din partea ei să coboare să-i pregătească 
micul dejun. Aproape că-şi dorise să nu se fi ostenit pentru cl. S-ar 
fi simțit mai bine dacă ar fi ştiut-o în pat, cu plapuma trasă sus până 
peste cap, aşa cum făcuse cât își făcuse el duşul. În schimb, acum era 
nevoit să se uite la spatele ei rigid și să simtă atmosfera glacială din 
încăpere. 

— La ce oră ai venit până la urmă la culcare? o întrebă el, sorbind 
din cafea și privind la Wall Street Journal, dar fără măcar să se fi atins 
de el. N-avea chef de nicio ştire în dimineața asta. 

— La două. Îi turnă ouăle într-o farfurie, puse tigaia în chiuvetă și 
îi puse mâncarea înainte fără ca măcar să-i arunce o privire. Feliile de 
pâine prăjită săriră din prăjitor. Ea se întoarse la bufet, unse ambele 
felii cu unt, le puse pe o farfurioară şi i le aduse pe o tavă metalică, 
împreună cu trei castronele cu gem de căpşuni, de struguri şi de prune. 
Avea de unde alege. 

Douglas îşi plecă fruntea, după cum îi era obiceiul, şi rosti o 
rugăciune în tăcere. Cuvinte mecanice. Își mulpumese pentru mâncare, 
Doamne, şi pentru mâinile care au pregătit-o. Când termină, se uită 
sumbru la ea. Doamne, ajută-ne! Ajută-ne! Ce bun să mergem la biserică 
dacă ajungem iar și iar la asta? 

Hannah îi recunoscu expresia rănită. Regret. Oboseală. Şi ei îi 
părea rău, dar la ce-i folosiseră în alte dăți părerile ei de rău? 

El se uită în gol, în spaţiul dintre el şi soția lui. 

— Tu nu mănânci? 

— Nu. 

Ei îi era întotdeauna rău de la stomac după ce se certau. Avea 
nevoie de câteva zile să reuşească să iasă din groapa depresiei; efectul 
de după era un fel de răspuns condiționat. Întotdeauna se întreba ce 
făcuse să-l provoace, ce spusese să aducă potopul peste ea, şi ce-ar fi 
putut face pentru a-şi întări armura, acum că demonii își făceau iarăși 
de cap. 

Douglas oftă încet. Deci aceasta era strategia ei de data asta. Bine. 
E nervat, mâncă în tăcere, refuzând să se simtă vinovat. 

Hannah şedeatăcută,înghițindu-şi cafeaua odatăcu resentimentele, 
iar stomacul îi urla. Ştia ce urma acum. Lucrurile aveau să fie tot 
mai rele între ei, asta în cazul în care aveau să se mai îmbunătățească 
vreodată. 

Douglas era cel care renunța de obicei primul. Dispoziţiile lui 
treceau repede, spre deosebire de ranchiuna ci care putea dura la 
nesfârşit. 

— Cum e Dynah? 

— O să fie bine. Cuvintele îi ieşiră scorțos. Nu-/i face griji. O så 
rezolvăm noi problema, Douglas. Nu trebuie să-ți murdăreşti tu mâinile. 
Cum nu putea şedea locului, se ridică în picioare, adună vasele și 
se duse la chiuvetă, sugrumată de furic. Totul izvora de undeva din 
adâncul sufletului ei, fierbinte, negru, ucigător. 

— E de acord cu ceea ce trebuie să facă? Acum după ce ai vorbit 
cu ea? 

— Nu e de acord cu asta, dar va sta de vorbă cu medicul. Şi eu nu 
i-am spus despre ce mi s-a întâmplat mie, dacă asta voiai să spui. 

— De ce nu? Nu crezi că ar fi timpul? 

Un fior o cuprinse. 

— Nu văd de ce ar trebui să știe. 

Şi se temuse, se temuse de ceea ce avea să creadă fiica ei despre ea, 
se temuse de faptul că avea să-i piardă respectul, dragostea. 

— S-ar putea să o ajute să ştie că şi tu ai trecut pe aici. 

Nefericirea caută tovarăşi, nu? 

— Nu pot. 

— Nici tu n-ai avut mai mult de ales decât are ea. 

Ea se apucă cu mâinile de marginile chiuvetei. 

— De ce vezi tu oare întotdeauna lucrurile în felul acesta în ziua 
de după o ceartă? 

— Nu eu am fost cel care am lovit seara trecută. Tu m-ai rănit în 
egală măsură. 

Cât de bine ajunseseră să se priceapă la asta de-a lungul anilor, 
să se rănească în moduri atât de subtile şi de rapid. Întoarcerea lor la 
Cristos semănase cu o idilă. Trecătoare. Acum, o luaseră de la inceput. 
Cumva, acum era și mai devastator. Ea era mai puțin pregătită. 

Rămase privind în jos în chiuvetă la vasele murdare şi la tigaic. 

— Nu vreau ca ca să ştie. Poţi să înţelegi asta, Douglas? Sau cel 
puţin să încerci. Nu vreau să ştie nimeni. Pentru Dumnezeu îmi 
doresc să nu-ți fi spus nici pie. 

Douglas se ridică în picioare şi veni la ea, trăgând-o cu spatele 
la sine, cuprinzând-o în braţele sale, cu toate că ea se incordă şi i se 
împotrivi. 

— O să trecem de asta. Suntem o familie, Hannah. Nu va fi aşa 
cum a fost pentru tine. O vom ajuta să treacă cu bine de asta. 

Hannah își inchise ochii, incapabilă să-și exprime groaza din 
interior, incapabilă chiar să o definească. Să treacă de asta, aşa spusese. 
Douglas. De parcă ar fi fost posibil așa ceva. Și oare ei reușiseră? În 
cei douăzeci şi şapte de ani de căsnicic, reuşiseră să treacă de asta? 

— "Trebuie să o ajutăm să facă ce e mai bine pentru ea, spuse 
Douglas. 

Ce era mai bine... 

Cuvintele i se împleticeau în minte ca nişte lăcuste ce păreau 
să-i devoreze conştiinţa. De câte ori încercase să-şi justifice rațional 
avortul? Ce altceva ar fi putut face? Să nască copilul? Să-l dea spre 

adopție? Să-l păstreze? Şi ce implicaţii ar fi avut asta în viața ei şi a 
celor pe care-i iubea? Cum ar fi reacționat părinții ei? Tatăl ei ar mai 
fi iubit-o oare? Nu prea credea. 

Aşa că se dusese şi făcuse ordine. Sau cel puțin așa îşi imaginase. 

O, Doamne, de câte ori îşi imaginase că se terminase, apoi se 
întâmpla ceva şi totul erupea din nou la suprafață? 

— Trebuie să o ajutăm să ia decizia potrivită, Hannah. 

— Nu ştiu dacă e pregătită. 

Doamne, nu știu nici dacă eu sunt pregătită. Fiica mea, o, Doamne, 
„fiica mea. 

Douglas ştia tulburarea din interiorul ei. Nu trăise el cu toate astea 
în aceşti ani, fie că ea era dispusă să o recunoască, fie că nu? 

— Nu mai vreau să te rănesc, scumpo. Ştii că nu vreau. 

Ea se făcu mică în interior. 

— Spune ce gândeşti, Douglas 

El oftă greu, iar brațele îi deveniră inerte în jurul ei. 

— Nu e aceeași situaţie prin care ai trecut tu, Hannah. Nu e vorba 
de faptul că Dynah s-ar fi îndrăgostit de băiatul nepotrivit și ar fi fost 
abandonată de el. Fiica noastră n-a avut nicio vorbă de spus în ceea 
ce i s-a întâmplat. 

— Ştiu asta. 

— Ea n-ar trebui să se simtă vinovată de faptul că încearcă să 
rezolve problema asta. 

Oare o cunoştea vreun pic pe fiica lui? Se gândise oare la felul în 
care o crescuseră? Chiar şi în condiţiile de față, cum putea Dynah să 
întoarcă spatele şi să calce în picioare principiile acelea şi să nu sufere 
din cauza asta? Era oare suficient de puternică? 

— Nu ştiu dacă e capabilă de asta, Douglas. 

— Poate va fi, dacă vei fi alături de ca la fiecare pas. 

Pavara aceasta părea mai mult decât putea duce. 

— Şi tu? Hannah se întoarse şi se uită la cl. Tu unde vei fi? 

— Chiar aici, spuse el, atingându-i tandru obrazul. Doamne, dă-mi 
puterea să trec prin toată povestea aceasta. Ajută-mă să ii insuflu puterea 
de care are nevoie ca să o poată ajuta pe Dynab. 

Dar chiar şi când murmură rugăciunea aceasta se întrebă de ce îi 
era atât de rău şi de ce i se făcuse atât de greață. 

într-o engleză cu ym accent puternic, când îi întinse cana 
cu cafea gata pregăti 

— Mulţumesc, Juanita, spuse el, încuviințând din cap. Lasă-mi, te 
rog, cana acolo. Copiii s-au sculat deja? 

Ştia că soția lui ieşise să alerge. 

— Si, Señor doctor. Se opri, părând uşor tulburată. Mă scuzați, 
spuse ea încet, concentrându-se. Am vrut să spun, da, domnule Dr. 
Wyatt. Copiii s-au sculat. 

James îi zâmbi. 

— Te descurci foarte bine cu engleza, Juanita. 

Ea încuviință din cap politicoasă, zâmbindu-i sfioasă. 

— Missus Wyatt e un bun profesor. 

Poarta laterală se deschise, iar sistemul de alarmă scoase un ip. 
Când alarma fu imediat deconectată, Jim ştiu că era soția lui, Cynthia, 

care se tocmai se întorsese de la joggingul de dimineaţă. Ea-şi făcu 
apariția, însoțită de câinele ei, un rottweiler. Dădu drumul câinelui 
din lesă, iar acesta se năpusti bucuros spre Jim. 

— Uşurel, Arnold, spuse el râzând, pe jumătate enervat şi pe 
jumătate încântat de faptul că animalul era atât de bucuros să-l vadă. 
Îl scărpină între urechi pe animal şi-l mângâie pe spate, în timp ce 
o privea pe Cynthia venind în direcția lor. Purta un tricou alb fără 
mâneci şi pantaloni scurți de jogging de un albastru deschis. Era în 
continuare cea mai frumoasă femeie din câte cunoscuse vreodată. Ea- 
i zâmbi, îşi scoase banderola de pe frunte şi îşi scutură uşor părul 
roşcat şi umed. 

— Bună dimineaţa! 

Admirându-i picioarele bronzate şi formele zvelte, James îi zâmbi 
la rândul său, ridicându-și cana de cafea drept salut. 

— Ai alergat bine? 

— Minunat! Ea se trânti în scaunul opus şi expiră prelung. Nişte 
suc de portocale, te rog, Juanita, şi un prosop. Sunt udă leoarcă. 

— Da, doamnă. 

James observă broboanele de sudoare de pe fața şi de pe claviculele 
Cynthiei. Ochii ei de culoarea alunei îi surprinseră privirea şi îl 
dojeniră blând. 

— Mi-aş fi dorit să vii şi tu cu mine în dimineața asta. 

— Poate mâine. Nu am prea avut chef de alergat azi dimineață. Își 
luă ziarul. Juanita se descurcă foarte bine cu engleza. 

— E chiar isteață, spuse Cynthia, evident nelăsându-se păcălită 
de schimbarea lui subtilă de subiect. Mă bucur că ai fost de acord 
să o angajăm. Mi-a ușurat mult treaba, iar copiii o adoră. Îi învață 
spaniolă. 

— Asta-i bine. 

Se pitulă în spatele ziarului său, sperând ca ea să nu bage de seamă 
că era din nou hăituit de gânduri negre. Cu toate acestea, cum ar fi 
putut oare să nu bage de seamă? ÎI iubea. Era sensibilă la schimbările 
lui de dispoziție, iar el realizase de ceva timp că ea recunoscuse 
problema. 

— Astăzi lucrezi la clinică? 

— E marți, spuse el sec, împăturindu-şi ziarul cu interiorul în afară. 

Nimic nou la departamentul de afaceri externe. Probleme cu bugetul 
icderal. Tulburări în Rusia împărțită. Conflicte în Orientul Mijlociu. 
Deciziile obişnuite care reuşesc să constrângă idealurile la compromis 
sau complezenţă. Sau care generează violență. 

Nu din nou, Cyntb, se gândi el. Nu adu iarâși vorba despre asta. 
Nu încerca să mă convingi să renunţ. Îşi iubea soția, o adora, dar ce 
lucru bun ieşea din astfel de divergențe de opinie între ei? Ultima 
vară când ea îi sugerase lui Jim să nu mai lucreze la clinică, sfârşiseră 
intr-o ceartă groaznică. El îi aminti că banii pe care-i câștigase în 
ultimii patru ani la clinică reuşiseră să achite toate împrumuturile 
pe care le luase ca student pentru a-şi încheia studiile medicale. Cu 
banii achitați, reușiseră să economisească suficienți bani de la cabinet 
pentru a da avansul pentru casa aceasta superbă din Mill Valley. Ea-i 
spusese atunci că nu banii erau subiectul discuţiei şi că locuința nu 
cra cel mai important lucru, dar el o întrebase dacă ar fi preferat să-şi 
crească copiii la oraş. 

Subterfugiu. Asta era tot. Dar cu toată vehemența discuţiei lor, 
niciodată nu atinseseră problema reală. Şi despre asta el nu voia să 
discute. 

El îi explicase, desigur. Ea înțelesese adevăratul motiv care-l 
«determina să facă ceea ce făcea. Şi era justificat, oarecum. Îi explicase 
in urmă cu cinci ani când discutase prima oară cu ea despre faptul că 
urma să lucreze la clinică. Ea-i admirase atunci decizia şi promisese 
să-l susțină în tot ce făcea. Nu aşa făcuse întotdeauna? 

Ceva însă se schimbase după aceea. Nu era sigur ce anume, dar 
in interiorul lui avu loc o schimbare subtilă, o cedare care le afectase 
relația. 

Nu că ar fi fost nefericiți. Ea-i spusese destul de des că nu putea 
îi mai fericită decât era. Iar el făcea tot ce-i stătea în puteri să fie 
afectuos, tandru, grijuliu, harnic, devotat familiei sale, dedicat muncii 
pe care o făcea. Era un om cu sentimente şi principii profunde, hotărât 
să acorde cea mai bună îngrijire de care era capabil tuturor pacienţilor 
sal. 

Cu toate acestea, vedea o privire în ochii ei, o expresie îngrijorată... 
ca şi când s-ar fi îndoit că el ar fi fost fericit cu ea. Știa de ce avea 
ca îndoielile acestea, îşi dădea seama că existau săptămâni când nu 

făcea dragoste cu ea. Dar erau şi alte momente, când avea o nevoie 
nepotolită, aproape ca şi când actul în sine al impreunăii fizice l-ar fi 
putut elibera de orice l-ar fi chinuit. 

— De ce nu plecăm undeva în weekendul acesta? 

El oftă. Ea-și imagina, probabil, că o schimbare de decor i-ar fi 
ridicat puțin spiritul şi i-ar fi luat gândurile de la muncă. Ei bine, 
de ce nu? Alan Keller putea să-l ajute, îi era dator la cabinet. Jim îl 
înlocuise weekendul trecut. 

— Bună idee. Ce propui? 

— Ce-ar fi să mergem la Carmel? Au trecut două luni de când am 
fost acolo. Sau ne-am putea întoarce la Calistoga. Motelul acela cu 
mic dejun inclus a fost drăguţ. 

Întoarse încă o pagină a ziarului şi ajunse la ştirile regionale. 

— Bine. 

— Sau am putea rămâne aici, să o rugăm pe mama ta să-i țină pe 
copii şi peste noapte, apoi să închiriem câteva filme de dragoste, să 
pornim căldura în spa, şi să punem nişte şampanie la rece. 

— Cum vrei, spuse el, cu ochii ațintiți la articolul minuscul din 
josul paginii. O tânără fusese găsită moartă în apartamentul ei din 
San Francisco. Investigaţiile preliminare eliminaseră posibilitatea 
crimei şi luau acum în calcul suicidul. Cu toate că nu se găsise niciun 
bilet, prietenii declaraseră că fusese foarte abătută în ultimele zile. 
Autopsia avea să stabilească restul. 

James nu recunoscu numele tinerei, dar îi cunoştea fața. El fusese 
cel care-i făcuse avort în urmă cu şase zile. 

Un fior rece îl cuprinse. 

Oprește-te! se dojeni el. N-are nimic de-a face cu tine. Existau şanse 
mari să nu aibă nimic de-a face cu el. Probabil avusese o mulțime de 
probleme care i se păruseră copleșitoare. Pe una din ele i-o rezolvase 
el, dar nu putea rezolva totul. Cum ar fi putut, în puținele minute 
pe care le petrecuse cu ea? Cincisprezece. Atât era necesar pentru 
toată procedura. Şi ea nu prea spusese nimic, nu? Încercă să-şi 
amintească. 

— Mă doare. O, Doamne, mă doare. Au spus că nu va durea. 

Dar oare fusese ea, sau o alta? Nu conta cât de blând încerca să 
lucreze, acuza aceasta rămânea una continuă. Îşi consola pacientele 

cât putea mai bine spunându-le că avea să se termine totul curând. 
Uneori se întreba dacă nu cumva sunetul aparatului era cel care le 
determina trupul să se încoarde și le intensifica durerea. 

Uneori, auzea sunetul acela ingrozitor de aspirație chiar și în visele 
sale. 

Grotesc. 

Imposibil de uitat. 

Și necesar, dacă voia să-şi termine treaba cu bine. 

— Jim? 

El clipi, privi cu asprime şi o descoperi pe soția lui privindu-l 
ingrijorată. 

— Ce s-a întâmplat? 

— Nimic, spuse el repede. Doar aceeași ştire nenorocită în fiecare 
zi. Împături ziarul pentru ca știrea să rămână ascunsă în interiorul 
acestuia şi-l aruncă pe jos. Nu voia mizeria aceea pe masă. Nu o voia 
nicăieri în apropierea lui. Se sili să zâmbească, îşi luă cana cu cafea şi 
luă o gură. Aşa, ce spuneai? 

Juanita le aduse micul dejun — ouă ochiuri, suc de portocale 
proaspăt stors şi brioşe proaspăt coapte din tărâţe, toate servite elegant 
pe farfurii din porțelan de Lenox. Lui nu-i cra foame, dar se sili să 
mănânce. Avea nevoie de caloriile acelea pentru a putea trece cu bine 
de ziua aceasta, plus că nu voia să o îngrijoreze pe Cynthia. 

Poate că ar fi reuşit să mențină aparențele, dacă nu ar fi năvălit 
tocmai atunci cei doi copii ai săi în curtea din spate, dornici după 
sărutări şi îmbrățişări din partea mamei şi a tatălui lor. El cra dornic 
să scape de amândoi, şocat de câtă durere îi producea priveliștea lor 
jucându-se cu Arnold. 

Cynthia râse când le văzu caraghioslâcurile. Patricia, pe drept 
poreclită Greieraș, țopăia încântată în jurul câinelui, în timp ce fratele 
ei, Todd, alergă după mingea de tenis. De îndată ce o prinse în mână, 
o aruncă peste gazon, iar câinele porni ca nebun după ea. 

— Prinde, Arnold! 

Dar nu fusese nevoie să rostească comanda. 

James se simți năpădit de dragoste privindu-şi copiii. lar odată cu 
dragostea venea și jalea. ÎI durea inima, de-a dreptul îi bubuia, de-o 
groază negrăită. Le asculta râsetele şi îi privea cum se joacă, nişte 

izvoare colorate de bucurie în curtea lui din spatele casei... şi simți o 
durere sfâşietoare de care nu se putea scăpa și pe care nu o înțelegea. 
Era zdrobit sub povara ei. 

— Ce este, Jim? îl întrebă Cynthia, iar el se uită la ea, surprins să 
descopere că ochii săi erau plini de lacrimi. 

— Nimic, spuse el din nou, pentru că nu putea pune în cuvinte 
ceea ce simțea. Uneori frumusețea reuşea să-l impresioneze în felul 
acesta. Îşi amintea că se simțise la fel atunci când Cynthia acceptase 
să se căsătorească cu el. Fusese copleşit de recunoştinţă, uimit de 
norocul care dăduse peste el. 

Îşi împinse scaunul înapoi şi se ridică în picioare. 

— Ar fi timpul să pornesc la drum. Altfel o să întârzii. Pe Golden 
Gate Bridge avea să fie un trafic nebun. 

Însoţindu-l, Cynthia îşi petrecu un braț pe după al său şi îi zămbi 
jucăuşă. 

— Întotdeauna ai putea aştepta încă o oră şi ai evita în felul acesta 
traficul. Eu trebuie să fac duş. N-ai vrea să mă săpuneşti puțin pe 
spate? 

El râse, dar nu-i răspunse. Își lăsă brațul în jos, își puse mâna relaxat 
pe după mijlocul ei, silind-o astfel să intre înaintea lui în casă. 

Ea traversă sufrageria lor cu tavanul boltit, cu pereţii plini de 
rafturi de cărți şi cu şemnineu. Îi luă jacheta tip sport şi i-o pinu în aşa 
fel încât să se poată îmbrăca cu ea. Veni apoi înaintea lui, îi aranjă 
gulerul şi-şi trecu mâinile peste haina lui. îi ridică apoi privirea cu 
tandrețe la el. 

— Doctore Wyatt, ești foarte atrăgător. 

El icni drept răspuns. 

Cynthia se întinse, îi atinse obrazul, atrăgându-i atenția. 

— Te iubesc, Jim. Ştii asta, nu-i aşa? 

Jim o privi scurt în ochi apoi se aplecă spre ea, sărutând-o apoi 
ferm pe buze. 

— Ştiu. Se îndreptă și zâmbi trist. Numai Dumnezeu ştie de ce. 

— Pentru că îţi pasă atât de mult, spuse ea. 

El se rugă să fie adevărat, ca oricine îl cunoştea pentru zece minute 
să-şi dea seama că nu era aşa cum îl numeau acei militanți pro-viază 
în scrisorile anonime pe care le găsea mult prea des în corespondența 

sa. Una venise chiar ieri. Un fanatic creştin îi trimise nişte citate din 
Scriptură, unde se vorbea despre focul lui Dumnezeu care era gata 
să-l mistuie pe cel nelegiuit. Scrisoarea ajunsese cenuşă în cămin. 
Nu-i spusese Cynthiei nimic despre ea, şi nici n-avea de gând să-i 
spună. Ar fi îngrijorat-o. Se mai întâmplase de două ori înainte când 
primiseră amenințări cu moartea. Scrisoarea aceasta fusese chiar 
blândă în comparație cu acelea, obișnuitele cuvinte mușcătoare şi 
întrebări retorice care aveau rostul de a-l ruşina şi a-l intimida. 

Cu toate astea, îl uimise. Îl uimea de fiecare dată — aproape la fel 
de mult cât îl uimea să o vadă pe Cynthia furioasă. Cum puteau nişte 
oameni care susțineau că trăiau o viață în numele lui Isus să fie atât de 
nemiloși în condamnarea şi judecata lor, întrebase ea? 

— S-au gândit măcar o dată să se pună în locul tău? Nici măcar nu 
încearcă să înțeleagă ce anume îl determină pe un om ca tine să facă 
ceea ce simţi că trebuie să faci. Și-apoi, dacă avortul nu este permis, 
atunci cum de e legal? De ce plăteşte guvernul pentru asta? 

El nu avusese niciun răspuns la nedumeririle ei. Nici atunci, şi nici 
acum. 

O privi cum se întoarse să-i ia geanta din piele neagră. Era grea, 
dar nici pe departe atât de grea pe cât îi era inima împovărată. Și nu 
era drept. Îi păsa prea mult. Ştia ce se întâmpla când nu era nimeni 
care să te ajute. Îi mulțumea lui Dumnezeu că Cynthia înțelegea asta. 

Ea-l sprijinise de la bun început în munca lui, la fel cum tot ea îl 
ajutase financiar în ultimii ani ai pregătirii sale medicale. Anii aceia 
fuseseră grei, ani de sacrificiu și lipsuri. Ea-i spusese că atunci își 
dăduse seama cât de mult îi păsa lui de pacienți, în ceasurile lungi 
în care învățase şi lucrase cu pacienții de care avusese grijă pe atunci, 
văzându-i durerea pe care o simțea când pierdea câte un pacient, 
indiferent cât de deznădăjduit era cazul respectiv. Ea-i cunoştea 
temerile şi convingerile. Îi cunoştea visele. Îi cunoştea inima. Şi-l 
iubea din toate aceste motive. 

Asta îl şi ajuta să meargă mai departe. Soţia lui. Familia lui. 
Dragostea lor... 

Ea-i întinse geanta și îi ură numai bine pentru ziua ce-i stătea 
înainte. 

Jim luă geanta din mâna ci. 

— Am câteva paciente pe care trebuie să le văd la spital. Apoi voi 
fi la birou pentru câteva ore. Nu voi ajunge la clinică decât pe la unu. 

Ea ştia că ceea ce-i spunea el de fapt era că urma să vină târziu 
acasă. 

— Să-ţi păstrez cina caldă? 

— Nu. Nu avea să-i fie foame. Se aplecă spre ea şi o sărută uşor. 
Nu ştiu ce m-aș face fără tine, Cyn. 

— Ai munci până ai cădea mort, spuse ea cu un zâmbet afectuos. 
Îi trase capul la ea încă o dată și-l sărută hotărâtă. Te voi aştepta. 


x XX 


Elizabeth Chambers se auzi prin interfon. 

— Câte paciente sunt? 

— Douăsprezece. 

Dacă aşteptau prea mult, una sau două cliente probabil aveau să-și 
ceară banii înapoi şi aveau să plece. 

— Avem vreun semn de la Dr. Wyatt? 

— Încă nu. 

Elizabeth strânse din dinți şi se stăpâni să nu răbufnească. Dr. Franklin 
plecase deja acasă, că altfel l-ar fi bătut la cap până accepta să mai stea 
o oră. Întârzierile Dr. Wyatt deveneau deja un obicei. Poate că trebuia 
să-i crească puțin salariul. Nu se îndoia că asta l-ar fi făcut să vină la 
timp la clinică. Din nefericire însă, chiar acum trebuia să se descurce 
cu lucrurile așa cum erau. 

— Sună-l la birou. Vezi dacă are vreo urgenţă la spital. 

— Jim sună întotdeauna dacă... 

— Am spus să-l suni. 

— Da, doamnă Chambers. 

— Şi spune-i Brendei că vreau să vorbesc cu ea. Îşi luă degetul 
de pe aparatul de interfon şi hotărî să nu accepte niciun fel de scuze. 
Elizabeth îşi luă creionul şi începu să lovească în masă cu el, apoi îl 
aruncă enervată pe birou. Acum însemna acum, nu peste cinci minute. 
Închise registrul, deschise sertarul de la biroul ci, aruncă registrul tn 
el şi îl inchise trântindu-l. 

Ce zi! Uneori se întreba de ce nu renunța la slujba asta nenorocită. 
Dacă n-ar fi avut un salariu atât de bun, ar fi plecat de mult. Se 
săturase până peste cap să rezolve problemele altora, probleme pe 
care şi le creau singure şi pe care ea trebuia să le facă dispărute. Cea 
mai mare parte a banilor mergeau la corporaţia care deținea clinica, 
cu toate că numele lor nu apăreau nicăieri. Voiau să stea departe, într- 
un anonimat steril, într-un zgârie-nori elegant. 

O durea deja capul, şi abia dacă trecuse de ora unu. Pe la trei avea 
să o doară îngrozitor. Îşi dorea să aibă un martini la îndemână. Sau 
puţină tequila. Ar fi fost bine. Orice numai să-şi paralizeze pulsatul 
surd din tâmple. 

Nu se putea baza pe nimeni. Trebuia să supravegheze totul de una 
singură, pentru că nu putea avea încredere în oameni să facă ceea ce 
spuneau că aveau să facă. Spre exemplu, Dr. Wyatt. Spusese că avea să 
ajungă la clinică la unu, şi avea să apară relaxat abia pe la unu jumate. 
Sau alții care făceau mai mult decât li se spunea, ca Brenda, care 
răspundea la întrebările clientelor cu nişte informații care le speria pe 
acestea de moarte şi le făceau să dea bir cu fugiţii. În dimineața asta 
plecaseră două. Șase sute de dolari aruncați pe geam. Proasta! 

Auzind ciocănitul nesigur de la ușă, Elizabeth se stăpâni. 

— Intră, strigă ca, zâmbind rece când intră Brenda. Îi făcu semn 
acesteia să ia loc pe scaunul de lângă birou. Elizabeth o măsură 
din priviri, admirându-i înfățișarea ordonată. Brenda era o tânără 
atrăgătoare de culoare, studentă la universitatea din California San 
lrancisco — unde se pregătea să devină asistentă în îngrijirea gravidei 

şi venise în urmă cu patru luni să caute de lucru la clinică. Spusese 
vă dorea să le ajute pe femei. Elizabeth o văzuse sinceră şi ştiuse că 
„vea să le fie de ajutor. De asemenea îi recunoscuse şi nevoia: avea 
nevoie de bani pentru a-şi încheia studiile. 

Elizabeth se aplecă înainte în scaunul ei din piele şi-şi odihni 
iclaxată o mână peste cealaltă pe sugativa de culoarea vinului roșu. 

— Phyllis mi-a spus că două dintre clientele noastre au plecat azi 
dimineață după ce au stat de vorbă cu tine. 

Elizabeth ridică din sprâncene când Brenda nu spuse nimic. 

— E adevărat? 

— Da, au plecat, spuse Brenda, incercând să nu pară că bate în 

defensivă. Phyllis fusese furioasă când plecase a doua dintre ele și 
dorise să ştie ce făcea să le „alunge.“ Brenda îi spusese că nu făcea 
nimic să alunge pe nimeni, dar Phyllis nu fusese deloc convinsă de 
spusele ei. Spera să aibă parte de o discuţie corectă cu Elizabeth, care 
fusese întotdeauna cordială şi fermă de partea drepturilor femeilor. 
Cu siguranță ea avea să înțeleagă. 

— Mi-au pus anumite întrebări. 

— Despre procedură. 

— Da. 

— Şi tu le-ai răspuns. 

— Da. 

— În detaliu. 

— Cât de puține detalii cu putință, dar ele... 

Elizabeth îşi ridică mâna oprind-o să se justifice. 

— Ai urmat cursul nostru de pregătire, spuse ea rece, ținându-şi 
cu mari eforturi furia în frâu. Nu ar fi fost de niciun folos să se 
oțărască la fată, ceea ce ar fi făcut-o să pară că ei nu-i păsa de femeile 
acestea. Sigur că-i păsa! Ştii doar ce se cuvine şi ce nu, Brenda. 
Femeile care vin aici să fie ajutate de noi sunt într-o stare emoțională 
foarte delicată. N-au nevoie de informații. Au nevoie să fie sfătuite 
cu multă atenţie şi cu toată blândețea. Ele vor ca noi să le ajutăm să 
ia decizia corectă. 

— Înţeleg toate acestea, spuse Brenda, evident tulburată, dar 
pacienta care a venit azi de dimineaţă era înlăcrimată. Nu era sigură 
de ceea ce dorea când a venit în camera de examinare. 

— Aşa că ai decis tu pentru ea, spuse Elizabeth printre dinți, 
furioasă. 

— Sigur că nu. l-am răspuns doar la întrebări. 

— Ce fel de întrebări? 

— Despre dezvoltarea fetală. A spus că sarcina ei are aproape 
patru luni. M-a întrebat dacă inima copilului bate deja și dacă are 
activitate cerebrală. O prietenă îi spusese că da, dar nu era sigură. Așa 
că m-a întrebat pe mine, iar eu i-am spus adevărul. 

— Şi ai făcut-o să se simtă ruşinată, spuse Elizabeth supărată. 

— Nu asta a fost intenția mea. 

— Poate că nu asta a fost intenția ta, dar acesta a fost rezultatul 

interferenţei tale. Şi atunci ce efect ai avut tu asupra ei? Ai ajutat-o? 
Era prietenul ei în sala de aşteptare să o sprijine? Se va căsători cu ea? 
De fapt, mai are vreo legătură cu ea? Familia ei o va susține? Câţi ani 
avea? Paisprezece? Cincisprezece? Ce se va întâmpla cu ea acum dacă 
i-ai spus adevărul? 

— A plecat înainte să apuc să discut cu ea toate astea, spuse 
Brenda mâhnită. 

— Da, a plecat. Speriată de moarte din cauza ta. Brenda, dragă, 
avem motivele noastre pentru care vă pregătim temeinic. Credeam că 
ai înțeles. 

— Înţeleg, dar o femeie are dreptul să ia o decizie după ce a fost 
informată corect. 

— Nu era o femeie! Era un copil! Un copil tulburat, care avea 
nevoie de o scăpare, iar noi i-am oferit aceste servicii! Acum ce-o să 
facă? N-avea niciun rost să-i spună Brendei faptul că până și Curtea 
Supremă era de acord că o femeie nu trebuia să ştie prea multe şi, de 
fapt, erau de acord că cu cât ştiau mai puțin, cu atât mai bine. 

Când o văzu pe Brenda şocată de ieşirea ei, Elizabeth se lăsă pe 
spate, controlându-și din nou furia. Expiră încet, încercând să se 
liniştească. 

— Dacă fata aceea ar fi avut nevoie de informaţiile pe care i le-ai 
oferit tu, nu crezi că s-ar fi dus mai degrabă la un centru de consiliere 
pentru femei însărcinate şi nu ar fi venit la mine? 

— Nu ştiu. Era foarte derutată. Nu ştia ce să facă... 

— Cu atât mai mult tu trebuia să o sfătuieşti corespunzător. 

Sună telefonul. Enervată, Elizabeth ridică receptorul. 

— Nu acum, Phyllis. Sunt într-o şedinţă. 

— E domnul Ord, din nou. 

Un val de furie îi năvăli în vene odată cu adrenalina pe care o 
descărcă. Domnul Ord era directorul de la şcoala unde învăța fiica 
ci. Kip intrase în vreun bucluc. Din nou. De câte ori trebuia să mai 
treacă prin asta înainte ca fiica ei să se maturizeze? 

— Roagă-l să aştepte o clipă. Trânti receptorul în furcă şi o privi 
pe Brenda. Trebuie să vorbesc pe față cu tine de data asta, Brenda. 
Am discutat despre toate lucrurile astea cu tine și nu-mi place să fiu 
nevoită să repet iar şi iar lucruri de o asemenea importanță. Deci uite 

cum stau lucrurile. Fie faci lucrurile aşa cum te-am instruit noi, fie 
pleci. M-ai înțeles? 

— Da, doamnă. 

Elizabeth recunoscu scăpărarea din ochii Brendei, zelul ei de a le 
ajuta pe femeile aflate la ananghie. 

— Ştiu că e greu, spuse ea, încercând să mai domolească puțin 
lucrurile. Nu voia să fie nevoită să caute o altă asistentă. Erau tot mai 
greu de găsit. Brenda, ştiu cât de mult îți pasă, şi tocmai această calitate 
a ta m-a făcut să te angajez. Dar trebuie să-ți înfrângi sentimentele 
personale şi să te gândești ce este mai bine pentru tinerele acestea. 
Pune-te în locul lor. Cum vor reuşi să-şi crească copilul în această 
perioadă a vieții lor? Sarcina este un dezastru pentru ele, pentru 
familiile lor, pentru toți. Noi le putem ajuta. Şi le ajutăm. 

Brenda oftă prelung. 

— Ştiu. Vă rog să mă iertați. 

— Bine, spuse Elizabeth, stăpânindu-şi nerăbdarea. Te poți 
întoarce la lucrul tău acum. Dar să nu se mai repete. 

De îndată ce Brenda închise uşa după sine, Elizabeth luă din nou 
receptorul din furcă şi apăsă câteva butoane, silindu-se să adopte un 
ton amabil când vorbi. 

— Bună ziua, domnule Ord. Cu ce vă pot fi de folos? 

— A trebuit să o trimit acasă pe fiica dumneavoastră pentru că era 
în stare de ebrietate, doamnă Chambers. 

— Cum ați spus? 

— Am spus că a trebuit să o trimit pe fiica dumneavoastră acasă 
pentru faptul că era în stare de ebrietate. 

— Stare de ebrietate? Trebuie să fie o greşeală. 

— Nu este nicio greșeală, doamnă Chambers. Duhneşte a bere. 
Domnișoara Cavendish a adus-o acum câteva minute în biroul meu, 
după ce Kip a vomitat în sala de clasă. Chiar acum este în cabinetul 
asistentei și are o criză de plâns. 

— Nu ştiu despre ce vorbiţi. Kip nu bea. Şi cine este această 
domnişoară Cavendish? 

— Domnișoara Cavendish este profesoara de engleză a fiicei 
dumneavoastră, spuse el sec. 

— O, spuse ea, cu fața roşie ca racul, simțindu-se năpădită de 

resentimente. Am uitat. Nici nu era de mirare. Aceasta era a treia 
şcoală privată pe care o frecventase Kip în ultimii doi ani. Cum ar fi 
trebuit să țină numele tuturor profesorilor ei? O, dar de ce-i făcea fata 
ei iarăși una ca asta? Nu o mai putea controla deloc de când împlinise 
treisprezece ani. Ce, Kip își imagina că nu umbla vorba? Avea să 
sfârşească din nou la şcoala de stat, și apoi ce şanse mai avea să ajungă 
cineva? Avea să fie norocoasă dacă învăţa să citească şi să scrie! 

— Fiica dumneavoastră are nevoie de consiliere, doamnă 
Chambers. 

— Dar a fost consiliată. Psihiatrii și psihologii se pricepeau 
întotdeauna de minune să găsească vinovați. Mama. Tatăl. Societatea. 
Asta era în neregulă cu Kip. Fata dădea întotdeauna vina pe altcineva 
pentru problemele ei, în loc să şi le asume! Şi cu ce o ajutase asta până 
acum? Ei bine, se săturase, se săturase de propria ei fiică. 

— Îmi pare rău că v-a pricinuit probleme. O să trimit pe cineva să 
o ia. Avea să-l sune pe fostul ci soț și să-i spună s-o pună pe noua lui 
soţie să o ia. Amărăciunea i se amestecă cu resentimentele. Fostul ci 
soț era întotdeauna atât de dispus să-i spună că era o mamă jalnică. Ei 
bine, haide să vedem cât de bine se descurca el cu Kip! 

— Asta nu va fi necesar, doamnă Chambers. 

— Dacă n-ar fi fost necesar, de ce v-aţi pierdut timpul să mă 
sunați? 

— Kip a făcut nişte acuzații. 

Elizabeth încremeni. 

— Cum ați spus? 

— Acuzaţii... 

— Da. V-am auzit. Ce fel de acuzații? 

— A spus că ați lovit-o, nu o dată, ci de mai multe ori. 

— Nu-i adevărat! O disciplinase, da, o trimisese în camera ei, 
chiar strigase la ea la un moment dat când sărise calul. Dar niciodată 
nu o lovise pe fiica ei. Nu în felul în care spunca el. Nu mi-am 
abuzat niciodată fiica, domnule Ord, și mă simt ofensată de acuzația 
dumneavoastră. 

— Nu eu v-am acuzat, doamnă Chambers. Fiica dumneavoastră 
a făcut-o. 

Elizabeth simți cum îi clocoteşte furia în vine. Câtă ncrecunoștință! 

Făcuse totul pentru a-i merge bine lui Kip, şi uite unde ajunsese cu 
asta. 

— Bun, domnule Ord. Spuneţi-i fiicei mele să sune la protecția 
copilului. Vă rog, puteţi face asta pentru mine, da? Dacă sunt aşa o 
mamă jalnică, poate că va fi mai fericită într-o familie de împrumut! 

Trânti receptorul în furcă. 

Cineva bătu la uşă. 

— Ce? 

Phyllis îşi vâri capul pe ușă şi trase o grimasă. 

— Îmi cer scuze că vă deranjez. Am vrut să vă anunţ că a sosit 
Dr. Wyatt. 

— Bun, spuse ea şi-şi privi ceasul de la mână. Întârziase douăzeci 
şi cinci de minute. Asta însemna şase sute de dolari pe apa sâmbetei! 
Pe lângă cele două cliente pe care le pierduse Brenda, pe ziua asta 
avea o pierdere de o mie două sute de dolari. 

Ce n-ar fi dat să mai găsească un al doilea Dr. Franklin. Cineva 
rapid şi eficient. Sigur, şi el avea slăbiciunile lui. Chiar ieri, o fată 
devenise isterică în momentul când Dr. Franklin incepuse procedura. 
El îi spuse să îşi țină gura. Începuse şi era deja prea târziu să se mai 
oprească. Îi spuse că ar fi trebuit să se gândească la toate înainte să 
intre pe ușă. 

Înfiorată, Elizabeth se ridică de la birou. Fusese silită să discute 
cu el despre asta. Iar el nu fusese deloc încântat de faptul că trebuia 
să dea socoteală înaintea unui simplu director, dar ea nu putea 
trece cu vederea atâta lipsă de sensibilitate. Înțelegea faptul că el se 
supărase, dar dacă o trata în felul acesta, fata avea să le spună altor 
fete aflate în situaţia ei să se ducă în altă parte. Şi chiar şi ea avea să 
caute ajutor la altă clinică, dacă ajungea vreodată din nou în aceeaşi 
Situație. 

Și de obicei apărea o situaţie identică. Fetele astea pur şi simplu 
nu învățau nimic din greşelile lor. De fapt, ajungeau adesea să rămână 
însărcinate după numai câteva luni. Cu toate că la plecare le indicau 
fetelor să folosească metode de contracepție, fetele fie nu se oboseau 
să le folosească, fie nu erau consecvente, crescând astfel șansele de 
a rămâne din nou însărcinate. Era descurajator, adesea de-a dreptul 
enervant. "Totuşi, era în acelaşi timp profitabil, iar comportamentul 

său fusese, spus fără ocolişuri, de-a dreptul nepotrivit pentru bunul 
mers al afacerii. 

Gura lui Elizabeth se arcui într-un zâmbet pe jumătate cinic. Ştia 
exact care butoane trebuiau acționate pentru a-l face pe Dr. Franklin 
să lucreze cum se cade. Purtarea lui față de paciente în dimineața 
aceasta fusese amabilă, chiar consolatoare. 

Acum, era rândul Dr. Wyatt. 


x x x 


Jim intră în vestiar, îşi scoase jacheta și își scoase de pe etajeră 
un halat de unică folosință din hârtie albastră. Îşi strecură brațele în 
mânecile acestuia, în așa fel încât să-i poată fi legat pe la spate. 

— Sper că nu s-a întâmplat nimic rău la birou azi de dimineaţă, 
Jim, i se adresă o voce din prag. Îşi ridică privirile şi dădu cu ochii de 
Elizabeth. 

— Un caz nou. 

— O urgență? 

El îi simți furia rece pitită sub zâmbetul formal. 

— Două dintre clientele noastre au plecat de aici azi dimineaţă. 

— Pacienta mea era la a treia sarcină. Două au sfârșit în avort 
spontan. Înternarea unei paciente în spital pentru ținere sub observație 
ia timp. 

Nici nu ştia de ce se justifica în fața ei. 

— Îmi imaginez că personalul de acolo s-ar fi descurcat și 
singuri. 

— Posibil, dar mă ocup personal atunci când una din pacientele 
mele are o problemă. 

Ea se zbârli. 

— Doud dintre pacientele tale aveau mari probleme. Aici. lar 
pentru faptul că au avut de aşteptat, s-au speriat şi au fugit. 

— Sau poate că sau răzgândit şi nu au mai dorit să facă avort, spuse 
cl rigid, ştiind că răspunsul acesta nu avea să fie prea bine primit. 

Intuise bine. Ochii ei scăpărară de furie. 

— Poate că ai dreptate, spuse ca încet, apoi intră în încăpere. Uite, 

cecul tău. I-l întinse. El se încruntă. Îl sâcâia aspectul financiar al 
muncii sale la clinică, şi de obicei ea ținea cont de asta, şi îi acorda 
cecul într-un plic. Dar se părea că se simțea datoare să-i reamintească 
faptul că nu era mai bun decât ceilalți, poate nici măcar nu se ridica 
la nivelul lor, pentru a emite toate pretențiile. El îşi primea partea 
de câştig din afacere la fel ca ea, exact la fel ca Dr. Franklin, la fel ca 
Phyllis şi ca Brenda și ca alte şase persoane. 

Faţa lui Jim se făcu roşie. Se uită la ea şi îşi simți un muşchi 
tresărindu-i pe faţă. Îi venea să-i spună să-şi bage bucata aceea de 
hârtie unde poftea, dar îşi ținu gura. Înca unei clinici pretindea 
mulți bani. lar asigurarea de malpraxis era ucigătoare. Ce alternative 
avea? 

— O să-l iau mai târziu. 

— Ți-l pun în jachetă, ce zici? Spuse ea, cu o nuanţă batjocoritoare 
evidentă în voce. 

— Am spus că-l iau mai târziu. Trecu pe lângă ea şi ieşi. Parcurse 
holul până în primul cabinet şi luă fișa din suportul special de 
lângă uşă. Era un formular simplu, pe care erau trecute câteva date 
minime despre pacienta care-l aştepta înăuntru. Alăturat se afla 
consimțământul semnat de aceasta. El citi totul. Oftând, intră în 
cabinet, abia aruncându-i o privire fetei de pe masă. 

— O să mă doară? 

— E posibil să doară puţin, spuse el, zâmbindu-i cu puțina 
încurajare pe care i-o putea oferi. 

Ea continua să vorbească în timp ce el făcu rapid pregătirile, iar 
cuvintele păreau să curgă din ea animate de frică. El încercă să o facă 
să se relaxeze puţin. Ea tăcu pe tot parcursul procedurii, încordată de 
durere. Una dintre „asistente“ scoase tăvița din cabinet. 

Când termină, Jim îşi scoase mănuşile şi le aruncă într-un coş de 
gunoi. Totul mersese rapid şi ca pe roate. Era bun în ceea ce făcea. 
Meticulos. Elizabeth îl încuraja întotdeauna să finalizeze procedura 
apoi să se ducă în camera alăturată, lăsând-o pe una din consiliere să-i 
dea fetei instrucțiunile ulterioare. Dar azi nu procedă la fel. Rămase 
în cabinet, preocupat, și vorbind blând fetei care tăcea. Ar fi vrut să-i 
spună ceva pentru a-i uşura starea, dar nu-i veneau cuvintele. 

— Vei fi bine, spuse el, și o bătu uşor pe braț. 

Ea-şi întoarse puțin capul și îşi ridică privirea la el. 
Privind-o în ochi, Jim se simți rănit. Mai rău, își aminti articolul 
pe care-l citise în dimineața aceea în ziar. 


x x x 


Dynah şedea îngrozită în sala de așteptare a clinicii. Alte şase 
tete şedeau pe scaunele din încăpere, toate cu spatele lipit de perete. 
Mama lui Dynah şedea alături de ea. Ar fi trebuit să fie recunoscătoare 
pentru asta, observând că toate celelalte erau singure. Cu toate astea, 
cra chinuită. Oare făcea ce trebuia? Era oare aceasta singura cale de 
ieşire? 

Nimeni nu spunea nimic. 

Nimeni nu privea pe nimeni. 

Inima îi bătea cu putere de fiecare dată când se deschidea ușa și 
chemau un alt număr. Fiecare loc eliberat se ocupa curând cu o altă 
fată sau femeie care intra. Numai străine. Toate apropiate în suferința 
lor privată, Se temea că avea să i se facă rău. 

— Mamă, nu ştiu dacă pot face asta, spuse ea în şoaptă, 
tremurând. 

Hannah auzi teama din vocea fiicei ei şi o luă de mână, ținându-i-o 
în poală, între mâinile ei. 

— Şşşp, o să fie bine. O să fiu cu tine tot timpul. 

— Pur şi simplu nu ştiu... 

— Nu te silesc, scumpo. Își promit. Vom vorbi mai întâi cu 
consiliera, apoi vom vedea ce este de făcut. 

Dynah o privi pe mama ei în ochi şi nu mai putu spune nimic. 
işi plecă privirile, nedorind ca mama ei să vadă cât îi era de frică. Îi 
cra atât de frică de faptul că ea era cauza unei spărturi în căsătoria 
părinţilor ei. 

— Presupun că e singura cale. Nu ştiu ce altceva să fac. 

O, Dumnezeule, o, Dumnezeule, o Dumnezeule, asta trebuie oare 
să fac? Dacă e bine, de ce simt învolburarea asta în mine şi frica asta 
ingrozitoare? Nu văd cum aş putea ieși din nebunia în care am intrat. Nu 
u fost vina mea, Doamne. De ce s-a întâmplat? De ce? 

Dynah se lupta cu lacrimile, ştiind că dacă plângea avea să o 
;ulbure şi mai tare pe mama ei. 

Hannah simți chinul fiicei ei și îi spuse: 

— Va fi bine, spuse ea din nou, agățându-se de cuvintele astea 
goale, dorindu-și să le fi putut crede. Fiica ei nu avea să fie singură, aşa 
cum fusese ea. Avea să o aibă pe mama ei alături, să o țină de mână în 
tot acest timp şi să o iubească mai apoi. Totul avea să fie bine până la 
urmă. Dynah nu avea să sufere aşa cum suferise ea. 

Aşa cum suferea încă şi acum... 

Uşa se deschise din nou, iar o femeie de vârstă mijlocie îmbrăcată 
în alb apăru în prag. 

— Douăzeci și opt. 

— Noi suntem, spuse Hannah încetişor, ridicându-se în picioare, 
ținând-o ferm pe fiica ei de mână. 

Apoi au fost conduse într-o sală de examinare şi li se alătură o 
tânără asistentă de culoare care se prezentă pe numele de Brenda. 
Brenda citi formularul pe care-l completase Dynah, reverificându-i 
datele. 

Dynah îi puse câteva întrebări la care primi câteva răspunsuri 
vagi. Cu toate că tânăra părea tot mai inconfortabilă, Dynah simți că 
trebuia să insiste. 

— Trebuie să ştiu, Brenda. Vrei să-mi spui, te rog, adevărul? 

Tânăra asistentă rămase privind-o de parcă ar fi avut o dilemă. 
Tăcu o clipă, apoi scutură din cap. 

— Cred că v-aţi simţi mai în largul dumneavoastră cu privire la 
procedura aceasta dacă ați sta de vorbă cu directoarea noastră. Doamna 
Chambers vă va putea da toate asigurările de care aveți nevoie. Aţi 
dori să vorbiți cu ea? 

— Vă rog, spuse Dynah. 

Brenda se duse drept la Elizabeth. 
— Am o tânără şi mama ei care doresc să vorbească cu 
dumneavoastră. 

— N-am timp de asta, spuse Elizabeth, frământându-şi tâmplele. 

— Au dorit să vorbească cu dumneavoastră, insistă Brenda. Au câteva 
întrebări la care doresc răspuns. Elizabeth îşi ridică fruntea şi o privi pe 
Brenda, care îşi deschise braţele. Îmi pare rău, doamnă Chambers, dar 
au insistat. Mă tem că vor pleca dacă nu veți vorbi cu ele. 

— Cât timp are sarcina? 

— Patru luni jumate. 

Al doilea trimestru. Asta însemna mai mulți bani. 

— Ce-ai observat la ele? 

— Fata pare să aibă dificultăți să accepte că avortul ar fi singura 
ci alternativă. 

— lar mama? 

— O susține. O ține de mână şi îi spune mereu că totul va fi bine. 

Bun. Asta uşura cu mult situația. 

— Foarte bine. Voi vorbi cu ele, dar lasă-mă zece minute. Trebuie 
să dau un telefon mai întâi. 

De îndată ce Brenda închise uşa, Elizabeth acționă tasta de 
formare automată a numărului de la biroul fostului ei soț. Secretara ei 
nu dori să o lase să vorbească cu el. 

— Dar nu-mi pasă dacă e într-o ședință! Spune-i că e o urgență 
legată de fiica lui. Aminteşte-i că o cheamă Kip. 

El intră în legătură cu ea după câteva secunde și dori să ştie ce se 
intâmplase. Ea-i împărtăşi ceea ce îi spusese directorul. 

— Păi atunci du-te şi ia-o! De ce mă deranjezi pe mine cu asta? 

— Pentru că ea a făcut nişte acuzații absurde cum că eu am 
abuzat-o! 

— Şi? Ai abuzat-o? 

— Sigur că nu! Am fost căsătoriți vreme de zece ani. Ar trebui să 
ină cunoşti mai bine de atât. 

— Nu, ai dreptate. N-ai ridica niciodată pumnul la cineva, dar 
vorbele te pricepi să le arunci ca pe nişte bombe. 

Ea-şi încleştă dinții, reuşind numai cu greu să se stăpânească. 

— Uite ce e, spuse el pierzându-și răbdarea. Acum nu am timp 
pentru asta. N-ai decât să te descurci singură cu asta, Liz. Şedinţa de 
azi c importantă. Suntem într-o pauză acum, altfel nici n-aş fi putut 
ma de vorbă cu tine. 

Ce să se mai mire? Nu se arătase prea săritor nici înainte. Cum 
şi-a imaginat că ar fi fost gata să sară în ajutor acum? Chiar dacă era 
vorba de fiica lui. 

— Dar nevastă-ta? Ea n-ar putea să ajute cu ceva? spuse ea 
încercând să-şi ascundă nota de sarcasm din voce, dar eșuând 
lamentabil. 

— Nici Leslie n-are timp. Face bagajele. 

— O, făcu ea cu un ton grețos de mieros, şi ea te părăseşte acum? 

— Nu. Mergem în a doua noastră lună de miere. Ea va zbura în 
Hawaii mâine, să pregătească lucrurile pentru noi. Iar eu o voi întâlni 
în Maui sâmbătă. 

A doua lună de miere. Ce drăguţ. Luna lor de miere şi-o petrecuseră 
într-un apartament special pentru studenții căsătoriți din campusul 
Davis de la UC. Trei ani îl susținuse ea la facultate. El nu o dusese nici 
până în Monterey în cei zece ani cât fuseseră căsătoriți. Ea sacrificase 
mult pentru a-l ajuta să-şi împlinească visul. Iar el fusese prea ocupat să- 
şi croiască drumul spre culmi. Acum că ajunsese acolo, putea face tot ce-i 
plăcea şi uita care erau responsabilitățile lui față de ea. O vacanță în Maui. 
Şi unde era ea? N-ar fi ajutat-o cu nimic să se apuce acum să-l implore. 

— Leslie ar putea-o lua pe Kip cu ea. Aș putea trimite pe cineva 
acasă să-i împacheteze lucrurile. 

— Nu mi se pare o idee bună, Liz. Kip trebuie să-şi rezolve 
problemele, nu să fugă de ele. 

— Adică așa cum faci tu. 

El râse lipsit de umor. 

— Aceeaşi Liz. 

— E fiica noastră, Brian. Amândoi am lucrat şi am făcut planuri, 
şi am făcut sacrificii să o avem. Nu ştiu ce să fac cu... 

— Uite ce e, spuse el răstit, întrerupând-o ca de obicei, nu 
ajungem nicăieri cu asta. Tu ai insistat că vrei custodia lui Kip. Ai 
primit-o. Ai vrut ca totul să fie aşa cum ai vrut tu. Aşa a fost. lar 
acum te plângi. E tare. Auzi asta, Liz? Curtea a fost de partea ta. 
O ai pe Kip şi pensia alimentară exorbitantă pe care ai pretins-o. 
A trebuit să mă lupt cu dinții să primesc şi eu două weekenduri 
amărâte pe lună să o văd şi eu pe fiica mea! Şapte ani am făcut cum 
ai vrut tu, iar acum te miri de ce avem problemele astea. Ei bine, 

nu-ți imagina că acum o să sar şi să repar toată beleaua în care te-ai 
băgat. Descurcă-te singură! 

Clic. 

Rănită şi furioasă, Elizabeth trânti receptorul în furcă. Rămase o 
clipă clocotind, apoi formă numărul de la şcoala privată. Pe când trecu 
de la secretariatul şcolii la secretara directorului și apoi la directorul 
însuşi, dispoziția ei era îngrozitoare, dar totuşi sub control. 

— Îmi pare rău, domnule Ord, dar tatăl lui Kip nu va veni să o 
ia. E foarte ocupat cu pregătirile pentru un concediu în Hawaii. Nu 
se putea abține să nu vorbească cu sarcasm. Dar lucrul de care-i era 
cel mai urât erau lacrimile care-i ardeau ochii. Se gândi că reușise 
să treacă de durerea relației ei distruse. Cât de mult o durea să fie 
folosită şi apoi aruncată cât colo. 

Pe cât de furioasă era pe Kip, gândul că fiica ei urma să-i fie luată 
o sfâşia de-a dreptul. De ce îi făcea Kip una ca asta? De ce era atât 
de răzvrătită şi de plină de ură? Îi oferise fiicei ei tot ce avea nevoie. 
Îi arătase că o iubea oferindu-i tot ce-şi dorise. O pinuse în brațe, o 
hrănise, o sfătuise. Anul trecut, când Kip fusese atât de îndrăgostită de 
jucătorul acela de fotbal din ultimul an, nu tot Elizabeth o învățase cum 
să se protejeze ca să nu-şi facă griji că ar fi putut rămâne însărcinată? 
Nu făcuse rost chiar şi de prezervative pentru băiat, pentru ca Kip 
să nu-și facă griji că ar fi putut lua SIDA? Niciodată nu încercase să 
o împiedice pe Kip să încerce să-şi găsească fericirea. lar acesta era 
modul ei de a-i mulțumi pentru înțelegere! Nu era ea de vină pentru 
faptul că băiatul o părăsise pe Kip sau că de atunci încoace exista un 
permanent du-te — vino de băieți în viața ei. 

— Şi-a retras plângerea. Cuvintele calme ale domnului Ord 
explodară în gândurile ei încărcate de frustrare. i 

— Ce frumos, ținând cont că nici măcar nu era adevărat ce a spus. 

— Pare foarte tulburată şi confuză, doamnă Chambers. 

— Păi ați spus că e beată. 

— E mai mult de-atât. 

Elizabeth se uită la ceas. Nu avea timp de asta acum. Brenda avea 
să bată din nou la uşa ei peste câteva minute. Dacă Kip credea că ea 
avea probleme, ar fi trebuit să-şi petreacă o zi consiliindu-le pe fetele 
dintr-o clinică de planning familial. 

— Ştiu, domnule Ord. Fac tot ce pot. Aş putea să trimit pe cineva 
să o ia? Pe cineva dintre angajații mei. Aş putea să cer să o aducă aici 
la mine la birou. 

— Deocamdată nu este nicio urgență, doamnă Chambers. Chiar 
acum Kip doarme în cabinetul asistentei. O oră sau două nu este 
nicio problemă. 

Îi simți ezitarea, dar hotărî să nu se îndoiască de spusele lui. 

— Bun. Voi fi acolo la ora trei. 

— Aş dori să discutaţi cu consilierul şcolii. 

— Bun. Voi trece și pe la el. Şi vă mulțumesc, domnule Ord. 

Încheie convorbirea înainte ca el să apuce să mai spună ceva. Cu o 
problemă rezolvată, se simți mai capabilă să-i facă față următoarei. 

Câteva clipe mai târziu, Brenda le pofti în biroul ei pe mama şi 
pe fiica acesteia. Zâmbindu-le călduros, Elizabeth ședea la birou, cu 
mâinile împreunate pe sugativă, şi le cercetă pe amândouă cu o privire 
care spera să fie primită drept prietenoasă. Observă imediat cerceii 
micuți cu diamant ai mamei. Cu toate că verigheta îi era simplă, 
din aur, pe cealaltă mână avea un inel bătut cu diamante. Elizabeth 
înregistră şi celelalte semne ale nivelului înstărit al familiei acestora. 
Unghii îngrijite în stil french. Un ceas scump. Pantaloni şi sacou de 
firmă. Pantofi italieneșşti. Iar freza nesofisticată pe care o avea cerea 
bani pentru a o îngriji. 

Fiica ei era o fată blondă, cu ochi albaştri, genul acela de fată 
drăguță care putea ajunge model. Purta o fustă înflorată până la glezne, 
accesorii largi, un sveter alb şi lung, peste o helancă de culoarea caisei. 
Haine potrivite pentru a ascunde o sarcină nedorită. 

Elizabeth observă încă un detaliu când o cântări rapid pe fată 
din priviri, un lucru care îi iscă înțelegerea şi mila. În jurul gâtului 
subțire purta un lănțișor din aur cu o cruce simplă. Aici este problema, 
gândi Elizabeth, conștientă de povara pe care o putea aduce religia în 
sufletul unei fete. 

- Eu sunt doamna Chambers, sunt directorul acestei clinici. Vă rog, 
luați loc, spuse ea, oferindu-le două scaune confortabile. Să asiguri un 
creştin că era dreptul său legal de a face avort nu era mijlocul prin care 
să reuşească să o liniştească pe fata aceasta, dacă aceasta era dilema 
ei. Erau în joc profunzimea credinţei și a convingerilor ei, cu toate că 

Elizabeth se îndoia că toate acestea nu ar fi fost insurmontabile. Fata 
cra aici, la urma urmei. Primul şi cel mai important pas fusese depăşit 
deja. Ea intrase pe ușa lor, în căutare de ajutor. 

Acum avea nevoie de ajutor să-şi depășească prostia cu care 
fuseseră îndoctrinaţi. Existau şanse mari să li se fi servit obişnuita 
gogoaşă a creştinului fundamentalist. Din fericire, ea nu se afla 
intr-o asemenea înrobire spirituală. Frecventa o biserică de cartier 
progresivă din vecinătate, unde ceilalți îi împărtăşeau convingerile şi 
îi aplaudau eforturile. Învățase acolo că Satana era un mit, că Biblia 
cra o colecție de povestioare cu o semnificație mai degrabă simbolică 
decât literală şi că iadul nici măcar nu exista. Era un concept inventat 
de lideri religioşi din dorința de a-şi stăpâni turma. Teama era o 
motivație puternică pentru a fi „bun.“ Acum ea se eliberase de toate 
astea. Credea în Dumnezeu, iar dumnezeul ci era îndurător și plin 
«le dragoste şi înțelegător. El îi făcuse pe toți oamenii desăvârşiți, şi 
niciunul din ei nu era exclus din rai. 

Elizabeth mai învățase ceva de-a lungul anilor. Întotdeauna era 
mai bine să abordezi aspectul religios şi nu să-l eviți. 

— Vad că eşti creştină, spuse ca, adresându-se fetei. Îi zâmbi. Şi 
cu sunt. 

Hannah se relaxă, expirând uşor. Dacă femeia era creştină, avea 
să înțeleagă cât de dificil le era. Şi în acelaşi timp avea să le spună 
adevărul. 

Surprinsă, Dynah nu ştiu ce să spună. Femeia atrăgătoare din 
spatele biroului era departe de ceea ce așteptase să vadă. Crezuse 
intotdeauna că toți cei care lucrau într-o clinică de avorturi erau un fel 
de monştri. Probabil că fusese o copilărie şi o prostie să-și imagineze 
că aşa şi trebuiau să arate. 

Directoarea le zâmbi din nou. 

— Brenda spunea că aveți nişte probleme. Aș vrea să vă liniştesc. 
Vă asigur, procedura este simplă şi rapidă. Vei simți un oarecare 
«disconfort. Am dori să vă ținem aici încă o oră după aceea. Mama ta 

poate rămâne cu tine, desigur. Peste câteva zile, vei uita totul, și nu va 
trebui să te mai gândeşti la asta vreodată. 

Hannah îşi lipi spatele de scaun, iar stomacul i se strânse. Simpla? 
Rapidă? Oarecare disconfort? Va uita totul? Se părea că multe se 
schimbaseră. 

— Folosiţi vreun anestezic? 

— Nu, doar dacă fiica dumneavoastră îl solicită. Iar aceasta va 
presupune un cost suplimentar, desigur. O sută de dolari. O privi din 
nou pe Dynah. 

— Dar sarcina încă nu este suficient de avansată ca să ai nevoie de 
genul acesta de ajutor. 

Hannah fusese însărcinată doar de două luni, dar își amintea 
destul de bine durerea sfâşietoare. 

— Îmi doresc ca Dynah să primească ceva. 

— Cum doriţi. Dacă banii nu reprezintă o problemă, îi putem 
administra ceva lui Dynah înainte de procedură, şi ceva ce va lua 
acasă, după aceea. 

Lui Hannah nu-i păsa cât avea să coste. 

— Nu vreau ca Dynah să simtă ceva. 

— Bine. Vom avea grijă de asta. 

Inima lui Dynah începu să bată în galop când o văzu pe doamna 
Chambers întinzându-se să apese o tastă a telefonului. 

— Tot nu sunt sigură că vreau să fac asta. 

Directoarea se opri, apoi îşi luă mâna de la aparatul de interfon. Se 
aplecă înainte, sprijinindu-se cu brațele de birou. 

— Cu cât aştepţi mai mult, cu atât își va fi mai dificil ție, şi pe 
mama ta o va costa mai mult. Ştiu că e o decizie dificilă, Dynah, dar 
uneori trebuie să facem ceea ce este necesar. 

— Dumneavoastră ați făcut vreodată un avort? întrebase Dynah 
înainte să cumpănească prea mult la intimitatea acestei situații. 

Doamna Chambers se lăsă ușor pe spate, studiind-o, cu o privire 
ciudată în ochi. Evident nu se aştepta la o astfel de întrebare — şi nici 
încântată de ea nu era. Dynah se roşi. 

— N-am vrut să fiu indiscretă, spuse ea, observând felul în care se 
îngustară ochii femeii, gata să se apere. Se şi întrebă cum de îindrăznise 
să deschidă un subiect atât de delicat. 

— Îmi pare rău. Dar simt nevoia să vorbesc cu cineva care ştie 
cum e. 

Hannah se uită la fiica ei. 

“Trăsăturile directoarei se relaxară. 

— Deci lucrul pe care îl doreşti de fapt este să te liniştească cineva 
care a trecut printr-un avort. Atunci, da, dacă te ajută să știi asta, am 
avut un avort când aveam douăzeci şi patru de ani. Gura i se arcui 
trist. Îl susțineam pe soțul meu în facultate. Un copil nici nu intra în 
discuţie. Din fericire, am avut un soț care m-a susținut în decizia pe 
care am luat-o. 

— Şi mai târziu? spuse Dynah încetişor. 

— Mai târziu? făcu directoarea, perplexă. 

— Aţi avut complicaţii? Sarcini pierdute? Ceva de genul acesta? 

Zâmbetul femeii era plin de milă. 

— Văd că ai fost dezinformată. Te asigur că nu există astfel de 
efecte după un avort. Nu vei avea nicio problemă să rămâi însărcinată 
din nou atunci când va fi timpul potrivit şi tu vei fi pregătită pentru 
asta. 

Hannah îşi plecă fruntea, întrebându-se dacă era chiar singura 
care suferise din cauza infertilității, a atâtor sarcini pierdute şi a anilor 
de depresie. Ea era singura care continua să se gândească la copilul 
pe care-l avortase? 

Doamna Chambers părea să simtă tulburarea lui Hannah şi o 
abordă. 

— Uneori avem de luat decizii dificile. Dacă nu mi-aș fi întrerupt 
sarcina, soțul meu nu şi-ar fi încheiat studiile. Nu ar fi fost capabil să 
aibă grijă de noi aşa cum a făcut-o. Întoarse fotografia de pe birou 
pentru a-şi întări argumentele. După cum vedeţi, am o fiică minunată. 
O cheamă Kip. Soţul meu şi cu mine am plănuit când să o avem. E o 
binecuvântare minunată pentru noi amândoi. 

Dynah se uită la fotografia ce înfățișa un bărbat frumos şi bine 
îmbrăcat, stând în spatele femeii care acum şedea înaintea ei, şi o fetiță. 
Mâinile lui se odihneau pe umerii ei şi cu toții zâmbeau fericiți. 

Parcă toată viața lor ar fi fost zidită pe o fundaţie a morții. 

Dynah începu să tremure în interior din niciun motiv evident. 

Se simțea încolțită, cu mama ei de-o parte, cu tatăl ei în spate, cu 

Ethan și Janet şi decanul Abernathy în jur, insistând şi silind-o să 
ajungă aici. lar acum, iat-o pe această femeie care trecuse ea însăși 
printr-un avort, cu o viață perfectă, spunând că în felul acesta avea să 
aibă un viitor mai bun. 

Şi cu toate astea nu era convinsă. 

Doamna Chambers o studie pentru o clipă, apoi păru să ia o 
decizie. 

— De ce nu stai puţin de vorbă cu mama ta? Se ridică şi înconjură 
biroul. Avem o încăpere unde puteți fi singure. 

Brenda le deschise ușa. 

Directoarea o cuprinse cu brațul pe după umeri pe Dynah în timp 
ce o conducea pe coridor. 

— Ştiu cât de îngrozitor trebuie să fie pentru tine. Am trecut și 
eu pe acolo. E dificil să punem familia înaintea dorințelor noastre. Va 
fi cineva cu tine în fiecare clipă, Dynah. Îţi promit. Nu eşti singură. 
Suntem aici să te ajutăm. 

Brenda le preluă şi le conduse pe coridor. Privi la un moment dat 
inapoi şi o văzu pe Elizabeth în prag, privind în urma lor. Îi putea citi 
expresia feței la fel de limpede ca şi când ar fi vorbit: Vezi, Brenda? Așa 
se face! Nu o da în bară acum! 

— Apăsaţi pe butonul acesta când sunteți pregătite. 

Hannah se uită la tânără şi încuviință sec din cap. 

— Mulţumesc. 

Spera ca Dynah să se hotărască repede de-acum, ca să termine 
odată cu tot și să plece din locul acesta. Se simți oprimată şi i se făcu 
rău de la stomac. Se rugă ca Dumnezeu să-i dea puterea să treacă prin 
asta. Doamne, de dragul fiicei mele, ajută-mă! O privi pe Dynah, care 
se aşeză într-un scaun cu spătarul drept şi rămase privindu-şi mâinile 
împreunate. 

— Aşa, acum te simți mai bine după ce ai discutat cu doamna 
Chambers? 

Dynah îşi ridică fruntea. 

— Nu mi-a răspuns la niciuna din întrebările mele, mamă. 

— Ba sigur că ţi-a răspuns. 

— Ce vor face cu trupul meu, mamă? Ne-a spus? A spus doar că 
totul va fi bine. De unde ştie ea? În orice procedură medicală există 
riscuri, indiferent cât de simplă ar fi. Ochii i se umplură de lacrimi, 
care i se rostogoliră pe obraji. Mi-e frică. O, mamă. Mi-e atât de frică. 
Îşi plecă privirea din nou, şi-și închise ochii când citi durerea pe fața 
mamei ei. 

— Voi fi cu tine. 

— Ştiu, dar... 

— Dar ce, dragă? 

— Cum rămâne cu Domnul? 

— O, scumpe, imp Hannah, muşcându-şi buza ca să nu 
izbucnească în plâns. Își aduse scaunul aproape de al ei şi o îmbrățișă 
pe fiica ei. Se rugase pentru copilul acesta, iar Dumnezeu i-o dăruise 
pe Dynah. I-o dedicase pe Dynah încă de pe când aceasta era încă 
sugar, promițând să o crească pe fiica ei ca să-L iubească pe Domnul 
mai presus de toate. 

Şi nu Te iubeşte, Isuse? Te iubește. Când avea trei ani cânta propriile 
ei cântări de laudă la adresa Ta. Niciodată nu a trebuit să-i amintesc să-și 
spună rugăciunea. Era dornică să petreacă timp cu Tine, întotdeauna se 
gåndea la alții. Mai ţii minte cum stătea pe plajă şi-şi ridica mâinile 
inaintea Ta? În fața a sute de oameni, fără nicio umbră de stânjeneală. De 
ce i-ai făcut asta, Doamne? De ce i-ai distrus viata și ne-ai părăsit? 

Hannah o mângâie pe fiica ei care plângea. 

— Eu nu te voi părăsi, spuse ea, indurerată, convinsă că Dumnezeu 
in schimb le părăsise pe amândouă. Te iubesc, Dynah. Tu eşti aja 
mea. Nu voi îngădui să ți se întâmple nimic rău. 

— Nu sunt pregătită, mamă. Poţi să înţelegi? 

— Înţeleg. Ce, parcă ea fusese pregătită? Putea fi cineva vreodată 
pregătit să-şi avorteze propriul copil? Alegere, spuneau toți. Era 
alegerea femeii! Dar ea ce avusese de ales? Ce avea Dynah de ales? 

— Scumpo, înțeleg. Crede-mă, te înțeleg. 

Dynah scutură din cap, deznădăjduită. 

— Cum ai putea? Vreau să plec, mamă. 

— Dynah... 

— Nu sunt pregătită. Te rog. 

Hannah îi văzu frica și o simți de parcă ar fi fost chiar frica ci. 
Chiar şi sentimentele ei erau ambivalente. Era sfâșiată în două părți. 
Ce ar fi trebuit să facă? Oare Doug ar fi înțeles dacă Dynah nu făcea 
avort? Ar fi sprijinit-o în această decizie a ei? Nu, nu avea să o susțină. 
Fusese cât se poate de limpede în privința aceasta. 

Ce avea să se facă? 

O, Doamne, de ce trebuie să fiu eu cea care sed în camera asta? 
De ce trebuie eu să fiu cea care să o silesc pe fiica mea să meargă pe 
acest drum? Pentru ceea ce am făcut? Doug e cel care are pretenţii de 
data asta. Lasă-l pe el să insiste, așa cum a insistat și Jerry. Ei işi 
închipuie că e aşa de uşor. O, Dumnezeule, nu e. Ei spun că înţeleg. 
O, Dumnezeule, eu una nu înțeleg. Nu am înţeles niciodată. Nu voi 
înțelege niciodată. E ceva in neregulă cu mine care nu mă lasă să 
renunţ la copilul meu? De ce nu pot uita? Iar acum trebuie să o bag şi 
pe Dynab în cercul ăsta nenorocit? E copilul Tău! Ai uitat că Tu mi-ai 
dăruit-o? De ce ne-ai părăsit? 

— Mamă, spuse Dynah tremurând, văzând cât de necăjită era 
mama ei. Nu voia să-i facă situația mai dificilă decât era. N-am putea 
pleca? Am nevoie de mai mult timp. Te rog. 

Hannah vedea bine confuzia lui Dynah, îi vedea frica, dar nu voia 
să treacă din nou prin asta. Deja plătise banii. De ce nu puteau să facă 
ce era de făcut şi să se ducă apoi acasă? 

— Dynah... 

— Nu ştiu ce vreau, mamă. Dar ştiu că nu sunt încă pregătită să 
fac asta. Nu azi. 

Hannah era sfâşiată în două părți. Ea trebuia să dea ochii cu 
Doug. Ea trebuia să-i suporte atacul plin de furie. Ca şi când ea ar fi 
fost violatorul însuși! Ca şi când ea ar fi fost cea care i-ar fi băgat pe 
toți în beleaua asta! Cum o putea ajuta pe fiica ei fără să facă din viața 
ei un adevărat iad? 

— Te rog, mamă. 

Îngropându-şi faţa în mâini, Dynah începu să plângă. 

— Bine, dragă. Plecăm. O să mai discutăm despre asta. 

Şi apoi aveau să se întoarcă și să treacă iarăși prin toată mizeria 
asta. 


ZE 


COPILUL ISPĂȘIRII 


Oare puteau pleca neobservate? Dar dacă le aştepta asistenta accea 
tânără lângă uşă? Trebuiau să dea vreo explicație? Se ridică încet şi o 
luă pe Dynah de mână. 

Când ajunseră pe coridor, tânăra asistentă de culoare le aştepta. Se 
mişcă şi se puse în drumul lor, blocând coridorul. 

— Eşti gata acum? 

— Mă tem că nu, spuse Hannah, stânjenită. 

— O, spuse Brenda, încruntându-se uşor. Ce putea spune acum 
pentru a alunga anxietatea fetei? Îşi dădea seama că era gata să plece, 
în ciuda sprijinului pe care i-l oferea mama ci. Brenda nu reuşi să 
se gândească la nimic ce ar fi putut spune pentru a le determina să 
rămână, totuşi. Din cauza aceasta, ştia că avea să dea din nou de 
belea. Elizabeth avea să dea vina pe ca. Nu conta că ea fusese cea care 
discutase cu cele două. 

— Doriţi să vorbiți din nou cu doamna Chambers? 

— Păi... 

— Nu, spuse Dynah când mama ei se uită la ea. 

O uşă se deschise în cealaltă parte a holului, speriindu-le pe 
amândouă. Un medic ieşi din cabinet şi puse o fişă în suportul din 
dreapta uşii. 

Hannah rămase cu ochii căscați. 

— Jim? Jim Wyatt? 


xx x 


Jim se întoarse când își auzi numele şi se uită la femeia îmbrăcată 
elegant din faţa lui. Obrajii i se făcură roşii ca racul. 

— Tu eşti, spuse ea, uimită şi evident uşurată. 

El îi zâmbi scurt. 

— A trecut multă vreme, Hannah. 

Se uită la tânăra care o însoțea. 

— Ea este fiica mea, Dynah. 

Jim îi întinse mâna lui Dynah. Era palidă, cu o mână rece ca 
gheaţa, şi era însărcinată. Părea gata să izbucnească în plâns şi gata 
să plece. 

— O cunosc pe mama ta din facultate. A fost colega de cameră a 
surorii mele. 

Fata aceasta avea să reprezinte ultimul său avort pe ziua aceasta? 
Mai rău, Hannah avea să stea în cabinet împreună cu ea şi să-l 
privească la lucru? 

Hannah se uită la faţa lui; părea stânjenit şi deloc în largul lui. Era 
foarte conştient de locul în care se aflau, şi nu era tocmai fericit să o 
vadă. El îi văzu privirea întrebătoare când își ridică ochii la el: Cum 
de ajunsese să lucreze într-un loc ca acesta? 

Jim se simți ruşinat, cu toate că nu-şi imagina niciun motiv din 
care ar fi trebuit să-i fie ruşine. 

— Se pare că plecați, spuse el puţin scorțos. Da, lucra aici. Iar ele 
veniseră să apeleze la serviciile lui, nu? 

— Dynah nu e sigură. 

— E o decizie importantă. 

— Are o mulțime de întrebări. 

— Mamă? Te rog, să mergem. Dynah făcu un pas spre ieşire. 

Hannah se uită la el, implorator. 

— Poate că ai putea să ne ajuţi, Jim. Am putea să discutăm cu tine 
despre... ei bine, despre toate astea. Procedură. Riscuri. Tot. El rămase 
privindu-le cu ochi mari, conștient de faptul că ea-şi imagina că avea 
să fie sincer cu ele — şi că avea să dea o mână de ajutor în a linişti 
temerile pe care le avea Dynah. 

Se uită la Brenda, dar aceasta se uita absentă la fişa pe care o ținea 
în mâini, neajutându-l deloc. Îi înțelegea dilema. Politica. El nu era 
de acord nici cu asta, dar Elizabeth avea modul ei de a pune punctul 
pe i. 

La ţanc, Elizabeth tocmai ieşi din biroul ei şi se opri să-i privească. 
Ochii i se îngustară. Uneori se purta de parcă şi-ar fi apărat teritoriul. 
Enervat, Jim o privi la rândul său. Era foarte conştient de punctul ei 
de vedere. Elizabeth era convinsă că femeile nu trebuiau să ştie de 
durere şi de posibilele riscuri. Ea spunea că acel gen de informații nu 
făcea decât să le intensifice trauma. 

Întâmplarea făcea că el nu era de acord cu ea. El considera că 
femeile aveau dreptul să ştie adevărul. Dar apoi, ce credea el nu prea 
conta. Curtea Supremă susținea punctul de vedere al lui Elizabeth, 

nu al său. În majoritatea cazurilor, nu se puneau întrebări, iar el nu 
avea nicio problemă. Însă existau câteva cazuri când pacientele aveau 
întrebări, iar el le oferea asigurări destul de vagi. În câteva cazuri, 
dorise să le spună absolut toate detaliile, până la tot ce se întâmpla 
cu fătul. 

De ce trebuia să poarte el toată povara a ceea ce făceau ele? De ce 
trebuia să fie el cel care să țină rezultatul deciziei lor în mâinile sale? 
De ce trebuia să privească el adevărul în față în fiecare zi în care lucra 
în locul acesta sumbru? 

Fata pe care tocmai o ajutase fusese aici şi în urmă cu șase luni. 
Când o recunoscu, trebui să-şi înghită sentimentele şi să-şi înăbuşe 
cuvintele furioase pe care fusese pe punctul de a le da curs. Trebuia 
să-și amintească că nu era drept să o judece. 

Nu era prima care se întorcea pentru un alt avort, iar în cazul lui nu 
era prima oară când simţea o asemenea furie în sufletul său. Ca un agent 
coroziv, îi devora orice fir de compasiune pe care l-ar fi putut avea. 

De ce nu foloseau fetele acestea anticoncepționalele pe care le 
primeau? De ce nu ascultau de avertismentele lui Elizabeth sau de 
ce nu acordau nicio atenţie cursurilor de educație sexuală pe care le 
primeau la şcoală, pe tot parcursul liceului, în toată țara? În fiecare an, 
cifrele erau în creştere. 

Afacerile erau înfloritoare. 

Ce mod de a-ţi câştiga existența. 

I se făcu greață şi se simți deznădăjduit în fața situației. Şi captivul 
propriilor sale principii şi motive din care se afla aici. 

Fiica lui Hannah îşi ridică privirea la el şi se gândi la sora lui. 
Frumoasă. Speriată. Disperat de confuză. Carolyn fusese de vârsta 
fetei acesteia când murise. ; 

De ce trebuise să vină fiica lui Hannah tocmai aici? De ce nu 
putea să se fi dus la orice altă clinică din oraş sau din golf sau din orice 
alt stat? De ce trebuia să fie el? 

— Jim, spuse Hannah încetişor, de parcă i-ar fi simţit tulburarea, 
avem nevoie de ajutorul tău. 

Acum o spusese. 

Se uită la Hannah şi la fiica ei şi ştiu că nu le putea întoarce spatele. 
Nu s-ar fi aflat aici dacă ar fi avut alternative. 

— Ne întâlnim la o cafea, şi vom discuta despre asta. 

Brenda îl privi surprinsă. 

O ignoră. Avea să le răspundă întrebărilor. Nu o putea face 
aici, profesional, dar în altă parte, într-un context obişnuit, putea 
vorbi liber. Nu păreau în largul lor pe coridorul acela antiseptic, cu 
tipetele înăbușite răsunând din camera din spatele lui şi cu Elizabeth 
Chambers privindu-i ca şi când le-ar fi lipsit tupeul să facă ceea ce 
aveau de făcut. Peste încă un minut avea să intervină şi să aplice măsura 
necesară pentru a face noi presiuni spre a le frânge împotrivirea. 

— Mai am două ore până la contravizita de la spital, spuse el 
înviorat, și le sugeră o cafenea cu separeuri, unde aveau să aibă 
intimitate. Ne putem întâlni acolo peste jumătate de oră. 

Pe fața lui Hannah se citi ușurarea. 

— Mulţumesc, Jim. Mulţumesc mult de tot. 

Îşi puse brațul pe după Dynah când porniră pe coridor. 

Jim le însoți, ştiind că dacă nu o făcea, aveau să fie atacate de 
Elizabeth. Dar după cum stăteau lucrurile acum, ea se duse la recepţia 
de la intrare, unde erau obligați să schimbe câteva vorbe cu ea înainte 
de a pleca. 

— Vor să se mai gândească, îi spuse el când ajunse la recepție. 
Phyllis, returnează-le banii. 

Phyllis se uită la Elizabeth. 

Jim ridică din sprâncene provocator. 

— Le-am asigurat pe aceste doamne că treaba noastră nu este 
aceea de a le sili pe femei să facă avort. 

— Sigur că nu, spuse Elizabeth indignată, cu ochii scăpărându-i. 
Fă după cum ţi-a spus, Phyllis. Se uită cum li se returnară banii. 

Hannah îndesă bancnotele înapoi în poşetă și deschise uşa, 
lăsând-o pe Dynah să iasă prima. 

Furioasă, Elizabeth îşi ridică privirea la Jim. 
— Ce le-ai spus? 
— Nimic. 

— Nimic? Practic au fugit de aici. 

O ignoră, îşi luă o altă fişă şi se porni pe coridor. 

Fierbând, Elizabeth rămase privind după el. Cine se credea? 
Dumnezeu? Trebuia să-l dea jos cumva de pe calul acela înalt pe care 
se cocoțase. Poate că era medic, dar ea era cea care conducea locul 
acesta. El răspundea înaintea ei. 

— Phyllis, dă-mi plicul din cutia lui. Când ajunse în mâna ei, se 
întoarse. Jim, am uitat ceva. 

Se întoarse şi se uită la ea. 

— Ce anume? 

Ea veni la el cu paşi măsurați, deschizând plicul între timp. Cu 
ochi reci, îi întinse cecul. 

— Asta, spuse ea. 

Un muşchi tresări pe obrazul său. 

Elizabeth zâmbi batjocoritor. 

— Nu-l vrei? Ţi l-ai câștigat. 

ÎL luă. Îl împături şi-l îndesă în buzunarul său. 

Elizabeth îi măsură expresia feţei. 

— Înapoi la treabă, doctore. 

Satisfăcută de ceea ce văzu pe faţa lui, se întoarse şi plecă. 

În timp ce Da îl studia pe furiş, el părea cu totul aşa cum şi-l 
amintea mama ei. 

— Au trecut atât de mulți ani, Jim, spuse Hannah. 

El îi zâmbi. 

— Multă apă a curs pe sub pod. Departe de clinică, putea respira 
mai în voie. Ce mai face Jerry? 

Dynah o privi curioasă pe mama ei, puțin surprinsă să-i vadă 
roşeața din obraji. 

— Nu ştiu, răspunse ea. Nu l-am mai văzut de ani de zile. M-am 
căsătorit cu un bărbat pe care l-am întâlnit în oraş. Douglas Carey. 

— Nume de scoțian. 

— E un om minunat. Ea se uită insistent la verigheta lui. Tu? 

— O cheamă Cynthia. Cincisprezece ani fericiți. M-a ajutat să 
îmi termin educația medicală. 

— Locuiţi aici în oraş? 

— Nu. Cynthia şi cu mine avem o casă în Mill Valley. Am vrut să 
ne creştem copiii cât mai aproape de țară cu putință. Suntem la câteva 
minute de litoral. 

— Câţi copii aveţi? 

— Doi. El se uită la Dynah. Mult mai mici decât Dynah. Ne-am 
apucat târziu. 

— Dynah e singurul meu copil. Dynah zâmbi uşor când mama ei 
se întinse să o atingă uşor pe mână, cu ochii sclipindu-i de mândrie. 
Ar trebui să ne întâlnim odată cu toții. 

Dynah se făcu mică în clipa când o auzi pe mama ei. 

— Sună bine. 

— Ar trebui să ieşim la un picnic pe plajă sau undeva în Golden 
Gate Park. 

Jim se uită la Dynah şi observă cât de rigidă şedea, cu umerii 
aduşi, cu ochii plecaţi, cu degetul mare mângâind paharul 
aburit. 

— Dar poate că ar fi mai bine să lăsăm planurile de reuniune pe 
mai târziu, spuse el delicat. 

Dynah o văzu pe mama ei privind-o din nou, apoi se întinse şi-şi 
puse mâna pe încheietura mâinii ei, consolator. 

— Îmi pare rău, dragă. Doar că a fost aşa o surpriză să-l revăd pe 
Jim după atâţia ani. O surpriză plăcută, se grăbi ca să adauge. 

Ce fel de prieteni avusese mama ei? se întrebă Dynah. Şi cine era 
Jerry? 

— Poți să-l întrebi orice pe Jim, dragă. Va fi sincer cu tine. 

Jim spera să nu-l întrebe prea multe detalii. Ultimul lucru pe 
care avea chef să-l discute erau detaliile grafice a ceca ce făcea la 
clinică. 

Dynah îşi ridică ochii şi îşi plimbă privirile de la mama ei la Jim 
Wyatt. Cum se începea o conversaţie atât de îngrozitoare? Se cădea 
să o ia încet, sau să treacă direct la subiect? 

Îşi dorea să fi început mama ei discuția, dar ea aştepta tăcută, 
privind-o pe Dynah cu o expresie aşa de tristă pe față, încât lui Dynah 

îi venea să plângă. Mama ei probabil îi simți dilema, pentru că o bătu 
uşor pe mână. 

— E în regulă, dragă. 

— Este? întrebă Dynah încetișor. 

În ciuda asigurărilor pe care le primea din partea mamei ei, nu era 
convinsă că putea avea încredere în omul acesta. Îşi putea încredința 
viața în mâinile lui? 

Doamne, este demn de încredere? 

Mama ei se întoarse din nou spre medic, care aştepta de asemenea 
în tăcere. 

— A fost violată, Jim. De atunci trăieşte o viață de coşmar. 
Logodna s-a rupt. A trebuit să plece de la facultate. Viaţa ei este 
întoarsă pe dos. Tatăl ei consideră... ei bine, consideră că avortul este 
cea mai bună soluție. 

O, Isuse, gândi Jim deznădăjduit. 

Nu şi-o putea scoate pe cealaltă fată din minte. 

— Când s-a întâmplat? 

— La începutul lui ianuarie. 

Al doilea trimestru. Sarcina fetei era mult prea avansată pentru o 
extracţie menstruală sau un chiuretaj prin aspirație. 

— Păcat că nu ai reuşit să te hotărăști mai repede. 

Dynah îşi ridică fruntea. Ea nu spusese că ar fi luat vreo decizie, 
dar el continuă. 

— Medicul care te-a examinat nu ţi-a oferit pastila de după? 

— Ba da. Am refuzat-o. 

Se uită la crucea de la gâtul ei şi se hotări să nu-i atace motivele. 
Era mai bine să nu intre pe teritoriul religios. Nu făcea decât să 
tulbure apele. i 

— Chiar şi la câteva luni după aceea, ar fi fost o procedură simplă, 
care ar fi durat cincisprezece minute şi gata. Avorturile în al doilea 
trimestru sunt ceva mai dificile. 

O privi pe Dynah, încercând să găsească moduri cât mai blânde 
pentru a i-o spune. 

— "Ți-aş face o injecție cu o prostaglandină care să provoace 
contracțiile şi apoi să se elimine țesuturile. 

Se opri la atât. Dacă dorea să cunoască toate detaliile cumplite 

despre cum se injecta hormonul, unde şi ce se întâmpla cu fătul, 
trebuia să îl întrebe chiar ea. Avea tot timpul să afle atunci când se 
efectua procedura. 

— Riscul e minim, continuă Jim, văzându-i paloarea şi dorind să 
o îmbărbăteze din nou. În cei cinci ani de când efectua avorturi, se 
rezumase la avorturile de prim trimestru, lăsându-le pe cele avansate 
în seama Dr. Franklin. Dar Dynah era fiica unei bune prietene, aşa că 
avea să facă o excepție de această dată. Avea să se ocupe de ea, avea să 
termine totul cu bine şi avea să rămână lângă ea pe timpul recuperării 
de după, să se asigure că totul era în regulă. 

Articolul din ziar despre fata cea moartă îi veni din nou în minte. 

De ce trebuia să se gândească la asta acum? De ce nu şi-o putea 
scoate din minte? 

Și de ce se uita Hannah la el aşa? 

Îşi concentră atenţia la Dynah. Ea era cea care avea nevoie de 
ajutor. 

— Voi avea multă grijă de tine. La fel de multă ca și când ai fi 
fiica mea. 

Chiar când o spuse, inima i se cutremură. 

— Dar mai târziu? întrebă Hannah încetișor. 

— Va rămâne la recuperare pentru încă o oră sau două. O voi 
supraveghea îndeaproape. 

— Vreau să spun... mai târziu. 

— N-am avut decât puține cliente care s-au întors cu 
complicaţii, care de obicei sunt minore şi uşor de rezolvat cu 
medicamente. Gura i se arcui abătut. Din nefericire, majoritatea 
care se. întorceau erau însărcinate din nou, şi de obicei la puține 
luni după. Expresia i se îmblânzi când o privi pe Dynah. Nu 
vreau să te îngrijorezi de nimic, Dynah. Nu e la fel de greu după 
cum ai auzit probabil. 

Din nou, Hannah se uită la el, ca şi când ar fi vrut să spună ceva. 
Dar rămase tăcută, cu o expresie îngrijorată pe față. 

Dynah ştia că mama ei se hotărâse deja. Ar fi vrut să pună întrebări, 
iar acum se simțea constrânsă să o facă. Mama ei era încordată și pe 
punctul de a izbucni în lacrimi, iar prelungirea conversației nu avea 
decât să îngreuneze și mai mult situația. Cu toate astea, Dynah se 

trezi exprimându-se cu greutate. Ceea ce ştia în mintea şi în inima ei 
se împotrivea cu tot ce spunea omul acesta. 

Mama ei spuse ceva, ca şi când ar fi vrut să evite să se discute 
despre mai multe detalii. 

— Cum ai ajuns să faci asta, Jim? 

— Carolyn, spuse Jim. 

— Carolyn? făcu mama lui Dynah, evident surprinsă. La privirea 
întrebătoare a lui Dynah, mama ei se explică. Carolyn a fost sora 
lui Jim. A fot una din cele mai bune prietene ale mele din clubul 
de fete. Zâmbi. Eram amândouă în anul întâi, aşa că am învățat 
toate şmecheriile împreună. Carolyn era frumoasă, înnebunită după 
Janis Joplin şi Jimi Hendrix, și se bucura de prima oară când era 
cu adevărat liberă. Dacă o cunoşteai era ca şi când ai fi privit niște 
artificii. Fantastice şi frumoase cât timp strălucesc. 

— Cât timp strălucesc? 

Mama ei încuviință din cap la întrebarea ci. 

— A murit. În vacanța de primăvară. Toţi am fost cutremurați. 
Eu... ei bine, a fost devastator să o pierd. fi privi pe Dr. Wyatt, 
încruntându-se uşor. Dar nu înțeleg. Mi-ai spus că a murit după o 
apendicită perforată. 

— A murit de septicemie după un avort ilegal. 

— O, Jim. Dynah auzi lacrimile din vocea mamei ei. 

— O femeie i l-a provocat. Nu o să ştiu niciodată cum a aflat 
Carolyn de ea. Părinții mei habar n-au avut. Mama a spus că într-o 
după-masă Carolyn s-a dus la cumpărături și s-a întors acasă palidă şi 
fără putere. S-a dus la culcare. Tot spunea că se simte bine, dar starea 
ci s-a înrăutățit tot mai mult. Iar când au ajuns cu ca la urgenţe, era 
deja prea târziu. : 

Ochii i se umplură de lacrimi, amintindu-și de sora lui mai mică. 
Toate îi fuseseră favorabile în viață. 

— Ceea ce mă face să merg mai departe este aducerea aminte a 
modului în care a murit Carolyî. 

Hannah şedea tăcută. 

Jim se uită la Dynah. 

— Lucrurile sunt diferite acum. E legal. Poţi beneficia de cea mai 
bună îngrijire medicală. Nu e decât o simplă procedură, efectuată de 

un medic într-un mediu steril, cu echipamentele necesare; nu există 
decât foarte puține riscuri. În câteva zile, te vei simţi foarte bine. 

Dynah îi simți hotărârea, dar oricât de uşor şi de firesc părea să 
sune totul în gura Dr. Wyatt, nu-i putea evalua răspunsul fără să simtă 
o reacție profund viscerală. Nu se putea gândi la asta fără oroare. 

Brusc, simți un uşor fluturat în abdomen, şi încremeni. Aşteptă, şi îl 
simţi din nou. O mişcare de viață. Inima începu să-i bată nebunește. 

— Eşti bine, dragă? îi spuse mama ei, atingând-o din nou. 

Lui Dynah îi veni să urle. Nu! Î/ simt pe copil cum mişcă! 

O, Doamne, cum pot fi bine in condiţiile acestea? Pot să mă concentrez 
la violul care a generat acest copil şi să recurg la avort? Și dacă o fac, oare 
voi putea merge mai departe nevătămată? 

— Dynah? 

Se uită la mama ei și văzu speranța din ochii acesteia. Mama ei 
dorea să termine odată cu toată povestea. Nu voia să se confrunte 
cu problema aceasta. Nu voia să se ridice împotriva tatălui ei şi să-l 
confrunte cu privire la implicațiile morale sau al posibilelor alternative. 
În mintea lor, nu exista nicio alternativă. 

Dynah se văzu pe sine într-un jgheab îngust, ca o sărmană vită ce 
era mânată înainte, iar toți cei dragi stăteau împrejurul ei, cu baghete 
electrice, îimpungând-o şi silind-o să înainteze într-o singură direcție. 
La moarte. Nu a ci. Dar oricum, la moarte. 

Simpi mișcarea aceea din nou, şi-şi putu imagina brațele și 
picioarele minuscule zbătându-se. Cu cât mai rău avea să fie atunci 
când omul avea să-i injecteze hormonul acela ucigător? Oare avea să 
simtă chinurile morții copilului? 

Doamne, cum aș putea trăi cu aşa ceva? Doamne, Isuse, unde eşti acum 
când am nevoie de Tine? 

— Vă rog să mă scuzaţi, spuse ea tremurând. Trebuie să mă duc 
până la toaletă. 

Nicio scuză nu era suficient de bună. Trebuia să iasă din locul acela 
şi să plece. 

— Eşti bine, dragă? Nu arăţi bine deloc. 

— Mi-e puțin greață. Voi fi bine, mamă. Am nevoie să mă duc 
până la baie. Era tot ce putea face — să aştepte ca mama ei să se dea la 
o parte să-i facă loc să iasă. 

Hannah o urmări pe fiica ei o clipă cum se îndepărta cu viteză, 
înainte să se aşeze din nou. Se încruntă. 

— Nu e sigură, spuse ea, sunând aproape ca o scuză. Întotdeauna 
am învățat-o că e greşit, şi acum trecem pe aici. Îi tot spun că nu e 
vina ei. Dacă are cineva un motiv întemeiat să facă un avort, ei bine, 
atunci ea este aceea. 

Ar fi fost mult mai uşor pentru toți dacă accepta situația. Apoi 
puteau lăsa totul în urma lor. 

— Nu e un gest pe care să-l facă în grabă, spuse Jim. 

Hannah se gândi ironic că tocmai el spunea asta. 

— E o fată frumoasă, Hannah. 

— Nu-i așa? Şi e o fată bund. A fost aşa o bucurie pentru noi. 
Niciodată nu ne-a necăjit cu nimic. Scutură din cap, lipindu-și buzele 
strâns între ele, luptându-se cu lacrimile. Viaţa nu e dreaptă. 

— artă-mă că am pomenit de Jerry. Credeam că aveaţi o relație 
serioasă. 

— La fel credeam şi eu. Râse sec şi îşi plecă fruntea, cu mâinile în 
jurul cănii de cafea. Era atât de confuză, chinuită de vechea ei durere. 
Amintirile o înecau în nefericire. Când Jim îi spuse lui Dynah că nu 
avea să sufere niciun efect pe termen lung, voia să-l creadă. Poate că 
ea era una din cazurile rare care avuseseră probleme ani întregi după 
aceea. Ar fi vrut să spună ceva, să întrebe... dar nu putea. Nu când 
Dynah şedea lângă ea. Ce-ar fi gândit fiica ei despre ea dacă ar fi 
ştiut că făcuse un avort? Şi-ar fi pierdut oare respectul pentru ea? Cu 
siguranță. Pur şi simplu nu avea să înțeleagă. Cum ar fi şi putut? 

Se gândi din nou la sora lui Jim, la Carolyn. Moartea ei o făcu pe 
Hannah să îşi dea seama de propria ei mortalitate. Ea şi alte două fete 
se duseseră până în Pasadena la înmormântare. Fusese după călătoria 
în care cedase în fața dorințelor lui Jerry. Fuseseră în apartamentul 
lui, la ştiri urlau rapoartele din Vietnam despre ofensiva de la Hue, 
când îi cedase. Lumea se prăbușea, exploda cu totul în jurul lor. Iar 
în clipa aceea îşi dorise să savureze orice clipă de fericire pe care o 
putea avea. 

Și totul oricum se făcuse scrum. 

— De fapt, şi eu aş fi putut sfârşi ca şi Carolyn, spuse ea înainte să 
se gândească. Ezită, apoi continuă, nevăzând de ce ar fi trebuit să se 
mai ascundă. Nu înaintea lui Jim. 

Îşi ridică fruntea să vadă cum primi confesarea ei. Nimic din fața 
lui nu-i spuse că ar fi condamnat-o sau ar fi judecat-o cu ceva. De 
ce să nu îi spună? Dacă o putea înţelege cineva, cu siguranță Jim 
era acela. Douglas nu o înțelesese niciodată cu adevărat. Refuza să 
vorbească despre asta, iar ea nu reuşea să treacă peste. 

— Am auzit de femeia aceea din Los Angeles, spuse ea încetişor. 
Una din fetele de la club mi-au dat numele ei. Urma să mă duc la ea, 
dar Jerry a găsit un medic chiar lângă Reno. Presupun că ar trebui să 
fiu recunoscătoare. 

Jim nu spuse nimic. Se întinse peste masă și o luă de mână. 

Era suficient. 

— Una din prietenele mele m-au dus la casa medicului. De îndată 
ce a plecat, m-a dus cu maşina în deşert. Credeam că îmi va provoca 
avortul la el acasă, dar el a spus că preotul bisericii catolice locale 
pusese oameni să-l urmărească și trebuia să fie atent. Nu-mi amintesc 
cât am mers cu maşina. O oră, poate mai mult. Păruse o veșnicie. Erau 
departe în deşert. N-am avut idee unde eram, şi nici nu mi-a păsat. 
Voiam doar să se termine odată. 

Îşi plecă privirea, fără a mai spune nimic o clipă, înăbușindu-şi 
durerea pentru a-i putea povesti restul. 

— Era o groapă de gunoi cu un gard înalt. Acolo avea o 
rulotă amenajata ca un cabinet de examinări medicale. O masă cu 
instrumente, tot. Era curat. 

O strânse de mână. 

— Ai fost norocoasă. 

Ea-şi ridică fruntea. 

— Oare? 

Jim se uită în ochii ei înlăcrimați şi îi văzu groaza. Pentru o clipă era ca 
şi când ar fi împărtăşit o măsură de fiertură amară — şi se simți otrăvit. 

Ea-i zâmbi tristă. 

— Totul a fost făcut cum trebuie. Echipamentul necesar, mediul 
steril. Exact cum îi spuneai lui Dynah. Dar n-a fost în regulă, Jim. 

— Ce vrei să spui? 

— N-am mai putut avea copii. Când m-am căsătorit cu Doug, 
mi-am dorit un copil mai mult ca orice altceva, poate ca să ispășesc 
pentru ceea ce făcuse. Sau poate doar pentru că a fost întotdeauna 
ceva ce mi-am dorit. De fiecare dată când am rămas însărcinată, am 
pierdut. Medicul meu ginecolog mi-a spus că era din cauza avortului. 
Dynah a fost un miracol. Lacrimile îi şiroiau pe obraji. I-ai spus 
fiicei mele că totul avea să fie bine peste câteva zile. Poate, cu voia lui 
Dumnezeu, aşa va fi. Dar ştii ceva, Jim? E vorba de mai mult decât 
doar de partea fizică. Au trecut douăzeci și nouă de ani, şi nici acum 
n-am reuşit să trec peste asta. 

Jim simți cum i se strânge gâtul. Nu putea vorbi. O privi pe Hannah 
în ochi și ştiu că mai văzuse aceeaşi disperare în ochii a nenumărate 
alte femei. 

Ea se trase încet înapoi, îşi retrase mâna dintr-a sa şi începu să 
caute prin poșetă după un şerveţel. 

— Scuză-mă, murmură ea. 

El dădu să spună ceva, dar chiar în momentul acela se apropie o 
chelneriță. 

— Domnişoara m-a rugat să vă dau asta. 

Îi întinse un bilet lui Hannah şi se îndepărtă. 

Hannah îl deschise repede și citi. Oftă greu. 

— Dynah a plecat acasă, cu taxiul. Spune că e bine şi să nu-mi 
fac griji. Îl împături şi-l pinu strâns în mână. Întotdeauna își face griji 
de alții. Chiar şi acum. Scutură din cap, încercând să-și stăpânească 
emoția. Îşi ridică privirea la el, cu ochi hăituiți. 

— Nu vreau ca fiica mea să treacă prin ce-am trecut eu, Jim. 

— Își jur că nu va fi aşa. 

— Cum poți să juri? 

— Sunt medic. Știu ce fac. Va trebui să ai încredere în mine. 

Ce altceva ar fi putut face? 

— Mai degrabă aş prefera să am încredere în tine decât în oricine 
altcineva, cred. Ştiu cât de mult își pasă. Îmi aduc aminte cum își 
petreceai sfârșiturile de săptămână ca voluntar la spitalul din oraş. 

— Am jurat că nu voi mai lăsa nicio altă fată să sfârșească aşa cum 
a murit Carolyn, dacă îmi stă în putere să o ajut. 

De când luase decizia aceea în 1973, îi fusese uşor să le ajute. 

Ea-l studie, simțind ceva în spatele vehemenței lui. Şi își dădu 
seama despre ce ar fi putut fi vorba. 

— Ştiai de Carolyn că era însărcinată? 

El îşi împinse cana de cafea din fața sa. 

— Da. 

— Ţi-a cerut să o ajuţi, nu-i aşa? 

El o privi, chinuit de vinovăție, şi nu-i putu răspunde. Carolyn 
venise la el, disperată și imploratoare. El lucra într-un spital. Avea 
acces la instrumente şi medicație. Ştia anatomie. Era fratele ei! 
“Trebuia să o ajute! 

Şi cu toate acestea refuzase. 

Se certaseră. Ea-l acuzase de faptul că era acuzatorul său și că 
se autoîndreptățea. El îi spusese că era egoistă şi hedonistă. Ar fi 
trebuit să se gândească la consecințe înainte să înceapă să-şi facă de 
cap. Obosise să fie mereu fratele cel mare și să o scoată mereu din 
buclucurile în care se băga. Nu avea de gând să-şi pună viitorul în 
pericol şi să facă un avort ilegal sau să se apuce să-l convingă pe vreun 
doctor de faptul că era necesar din punct de vedere psihologic. Era 
timpul să se maturizeze! 

Iar Carolyn murise. 

O parte din el coborâse în mormânt împreună cu sora lui. Ceca ce 
rămăsese din el continua să încerce să se spele de vinovăție de atunci 
încoace. 

Când avorturile deveniseră legale, îşi pierduse orice scuză de a 
nu se implica, de-a nu le ajuta pe fetele aflate în aceeași situație cu 
Carolyn. Discutase despre asta cu Cynthia, sperând că ea avea să-l 
susțină în orice-ar fi ales. Ea-i înțelesese sentimentele. Îi aplaudase 
compasiunea. Iar banii erau bineveniți. Părea un dar de la Dumnezeu 
pentru a-i scoate din datoriile imense pe care le acumulase după 
studiile lui medicale şi după stagiatură şi rezidenţiat. Puteau avea 
acum o casă frumoasă, iar copiii puteau creşte în siguranță. 

O, Dumnezeule! Mai există vreun loc sigur în lumea asta? 

Hannah îi citi tulburarea înscrisă pe față și îi părea rău că 
redeschisese răni vechi. 

— Îmi pare rău, Jim. Îmi pare foarte rău. 

— A trecut mult timp de atunci, spuse el, dorindu-și ca durerea să 
nu fi fost atât de vie. Haide să ne întoarcem la Dynah. Ştii, poate că 
i-ar fi mai uşor să se gândească la procedură dacă o voi realiza într-un 
mediu spitalicesc. Tu ce crezi? 

— Posibil. 

— În spitalul mare, de exemplu. Acolo au tot echipamentul 
necesar. Fac avorturi mereu. 

— Un spital ne-ar costa mai mult. 

— Nu-ţi face griji. O pot recomanda chiar eu şi atunci costurile 
vor fi acoperite de asigurări. 

Poştaşul o salută pe Dynah chiar în timp ce urca treptele din 
fața casei. Ea se întoarse şi îi zâmbi drept răspuns, luând teancul de 
scrisori pe care i-l dădu acesta. El îşi duse degetul la cozoroc şi-i dori 
o zi bună înainte de a pleca mai departe. 

Îndepărtă elasticul din jurul teancului și frunzări prin plicuri, 
sperând ca Ethan să-i fi scris. Găsi o scrisoare care-i era adresată, fără 
nicio adresă la expeditor. Nu era de la Ethan. 

Descuie uşa, puse corespondența pe masa din holul de la intrare 
şi deschise plicul. Era un bilet scurt de la Joe. Voia să ştie cum îi mai 
mergea. Dacă ştia că-l putea suna oricând? Ținea la ea. Plănuia să 
vină în vest imediat după absolvire şi spera că nu avea să se supere 
dacă avea să treacă să vadă ce făcea. „Stai prin preajmă prin 15 iunie. 
O să fiu prezent la uşa casei tale.“ Se ruga pentru ea. 

Vâri scrisoarea înapoi în plicul ci. Joe nu pomenise nimic de Ethan. 
Nu se putea abţine să nu bage de seamă omisiunea. Dar apoi, Ethan 
şi Joe erau cei mai buni prieteni. Se întreba dacă nu cumva Ethan 
îşi vedea mai departe de viața lui şi reincepuse să iasă la întâlniri. 
letele roiau întotdeauna în jurul lui. Pradă uşoară. O mulţime de 
fete virgine şi desăvârşite în căutarea unui soț bun şi evlavios. 

O durea prea mult să se gândească la toate posibilitățile. Într-o bună 
zi avea să se căsătorească cu o fată drăguță, neprihănită şi care avea să-l 
susțină. Cineva pe care o putea forma să fie soţia pe care şi-o dorea. 

Și cum rămâne cu mine, Doamne? Ce fel de viitor voi avea eu? 

— Dynah? 

Surprinsă, îşi ridică privirea. 

— Bunico! Zâmbind printre lacrimi, se aruncă în braţele bunicii ei. 
Observase o maşină în fața casei când oprise taxiul, dar nu-i aruncase 
decât o privire trecătoare. Dacă ar fi fost mai atentă, ar fi observat 
numărul de Oregon al maşinii şi-ar fi ştiut. 

— Am ajuns de vreo oră. E bine că mama ta mi-a dat o cheie 
anul trecut, că altfel acum aş fi fost în căutarea unui motel sau a unei 
benzinării. 

— N-am ştiut că aveai să vii. 

— Sigur că am venit. În clipa când am auzit că eşti acasă şi am auzit și 
motivul pentru care te-ai întors, nimic nu m-a mai putut ține departe. 

Dynah se dădu puțin înapoi şi o privi, simțindu-și obrajii arzând. 

— Te-a sunat mama? 

— De fapt, eu am sunat-o pe ea. Ştiam că ceva e în neregulă şi 
am insistat să aflu ce. Evie o atinse pe obraz pe nepoata ei, dorind să 
vadă dincolo de ceea ce era dispusă copila să dezvăluie. Va fi bine. De 
asta am venit. 

Bunica venise să salveze situația. Dynah simți cum necazurile se 
întețeau acum din toate direcțiile. 

Schiţă un zâmbet. 

— N-ar fi trebuit să-ți spună. 

— De ce nu? Familia ar trebui să fie unită în momente ca acesta. 
Îşi petrecu braţul pe după mijlocul lui Dynah. Haide să stăm puțin de 
vorbă în sufragerie. Tocmai am pus de cafea. Ai mâncat ceva? 

— Nu prea mi-e foame. 

— Pot să pregătesc nişte ton şi să-ți fac un sandviş. Întotdeauna 
ţi-a plăcut tonul aşa cum îl fac eu. Sau ţi-e rău de la stomac? 

— Puțin. 

— Mama ta avea întotdeauna supă de pui la îndemână. Aş putea 
să-ți pregătesc puțină supă. Haide să te așezi la măsuța din bucătărie 
şi să vorbim noi două pe îndelete. Unde e mama ta? 

— Ne-am întâlnit cu un prieten vechi de-al ei. S-au dus să bea o 
cafea împreună. Probabil acum discutau despre ce urmau să facă cu 
privire la problema ei. Se aşeză şi rămase privind la plicul din mâinile 

ei. Ar fi trebuit să-i răspundă lui Joe şi să-i spună că totul era în regulă 
şi că nu trebuia să-şi facă griji. Dacă îl suna, el şi-ar fi dat seama 
imediat că minţea. Nu voia să ajungă vorba la Ethan că viața ei era 
distrusă. 

— E o scrisoare de la Ethan? 

— Nu. Îşi simți gâtul uscat. De la un prieten. Se sili să zâmbească, 
încercând să creeze o atmosferă cât de cât normală. Şi cum merg 
lucrurile în Oregon, bunico? Tu şi Gladys sunteți tot cele mai bune 
prietene? 

Evie închise uşa de la cămară, ținând în mână o conservă de supă 
Campbell's. 

— Ne îngrijim una de cealaltă. De fapt, am sunat-o chiar înainte 
să ajungi acasă. Deja se şi gândea că am murit pe undeva printr-o 
parcare sau m-a tâlhărit careva. Uneori poate fi de-a dreptul cicălitoare 
cu îngrijorările ei. Deschise mai întâi un dulap, apoi altul, până găsi 
cănile şi tacâmurile. Mama ta a făcut iarăși schimbări pe aici. 

— Scamănă cu tine. Dynah ascultă bârâitul făcut de deschizătorul 
clectric de conserve. Eşti implicată încă în biserica ta? 

— Sunt preşedinta clubului de femei, spuse ea, turnând supa de 
pui într-un castron şi adăugând apă de la robinet peste ea. E ultima 
oară când am mai candidat. Amestecă supa, puse castronul în cuptorul 
cu microunde, şi îl porni la trei minute. 

— Ai mai spus asta și acum câţiva ani. 

— De data asta vorbesc serios. Au nevoie de sânge proaspăt acolo. 
Mie mi s-a cam terminat sucul propriu. Și mi se termină şi timpul. 

Dynah se uită la ea, studiind-o cu atenţie. Bunica ei era ca o 
/vârlugă, mereu în mişcare, mereu găsea câte ceva de făcut. Un pachet 
de energie. Obsesiv de organizată. Dynah o adora. O privi acum pe 
bunica ei care bătea darabana cu degetele pe tejghea, aşteptând să se 
oprească cuptorul cu microunde. Părea mai bătrână, mai subțire, şi 
părul parcă i se mai albise. 

— Tu te simți bine, bunico? 

Evie îi aruncă o privire rapidă, surprinsă de întrebarea ei. Uitase 
cât de intuitivă era Dynah. Observa oamenii, le păsa de ei. 

— Sunt bine. 

Ping. Deschise ușa cuptorului și scoase afară supa aburindă. Dacă 

nu pui la socoteală durerile mele articulare, reumatismul, constipația, 
faptul că văd tot mai rău şi unghiile incarnate de la picioare, sunt 
sănătoasă tun. 

Dynah râse. 

Evie puse un bol cu supă în fața lui Dynah şi se aşeză. 

— Bea-ţi supa. O bătu ușor pe mână. Trebuie să ai mare grijă de 
tine, Dynah. Acum trebuie să te mai gândeşti la cineva. 


x x x 


Hannah văzu maşina mamei ei din clipa când intră pe alee. 
Sfâşiată între ușurare și frustrare, acționă brutal deschizătorul uşii de 
la garaj și intră în locul destinat mașinii ei. Intră în bucătărie și o găsi 
pe mama ei spălând vasele. 

— Dynah unde e? 

— S-a dus sus să doarmă puțin. Mama ei puse castronul în maşina 
de spălat vasele. Pare epuizată. 

— Nici nu e de mirare. Hannah îşi puse poşeta pe tejghea şi o 
cuprinse pe mama ei cu braţele, îmbrățişând-o cu căldură. O, mamă, 
spuse ea suspinând. Mă bucur că ai venit. 

Evie o ţinu pe fiica ei aproape, mângâind-o pe spate. Văzuse 
cearcănele de sub ochii ei din clipa când Hannah intrase pe ușă. 
Întotdeauna arăta de parcă ar fi fost lovită atunci când lucrurile nu 
mergeau bine. Și putea pune pariu că Hannah nu mai reuşise să 
închidă un ochi de ceva vreme. 

— Când vine Doug acasă? 

— Pe la şase. Hannah îi dădu drumul mamei ei încetişor. Ce spui 
de un pahar de vin? 

— N-ar strica. 

Hannah scoase două pahare de pe raft şi o sticlă de vin de mure 
Oregon pus la rece, din spatele frigiderului. Surprinse un zâmbet pe 
fața mamei ei. 

— Da, e aceeaşi sticlă pe care ai adus-o când ai fost la noi de 
Crăciun. Am păstrat-o. 

— Ar fi trebuit să mă gândesc să-ți mai aduc câteva sticle. 

— Vrei să devin alcoolică? 

— Mă îndoiesc că există riscul acesta la tine. 

Se duseră în sufragerie. Hannah îşi lăsă paharul din mână şi porni 
focul în cămin. Nimic nu reuşea să o facă să se simtă acasă cum o 
făcea un foc care ardea. Iar în momentul acesta, era disperată după 
orice consolare posibilă. 

— Ţi-ai despachetat bagajele? 

— Încă nu. Mi-am lăsat lucrurile în maşină. Le aduc mai târziu în 
casă. O privi pe Hannah cum îşi frământa fruntea cu degetele. Ce s-a 
mai întâmplat de când am stat de vorbă? 

— Nimic. Dynah nu a luat încă nicio decizie. Am dus-o la o 
clinică azi după-masă... 

— Ce fel de clinică? 

— Ştii ce fel de clinică, mamă. 

Chiar trebuia să o spună cu gura ci? 

— Sper că nu o presezi să facă avort. 

— Eu nu o presez. Doug o presează. 

— Dar nu e decizia lui. 

— Spune-i /ui asta! Dynah e fiica lui. Trăieşte în casa lui. El 
plăteşte facturile. El e cel care va trebui să meargă mai departe la 
lucru dacă ea va avea un copil. Şi de ce să-l aibă, mamă? A fost violat. 
Ce fel de făptură poartă în pântecele ei? 

— Ştii ce este avortul? 

— Nu mai vorbi aşa, mamă. 

— Ai trecut şi tu pe acolo. 

— Nu vreau să vorbesc despre asta! Am avut o zi îngrozitoare, și 
seara va fi şi mai groaznică. Tot ce vreau este să beau paharul ăsta de 
vin şi să povestim puțin în linişte. Putem face asta? Te rog? 

Evie oftă greu şi nu mai spuse nimic. Avea să aibă suficient 
timp de vorbit după ce venea Doug acasă. Avea de gând să spună 
tot ce avea de spus. Şi, pentru Numele lui Dumnezeu, spera să fie 
ascultată. 

JK XX 


Dynah se trezi în momentul când intră mama ei în cameră şi 
o întrebă dacă voia să vină să servească cina. Obosită şi deprimată, 
refuză. 

— O să mănânc mai târziu, mamă. 

— Bine, dragă, spuse Hannah, aranjând cuvertura de pe pat şi 
aplecându-se să o sărute. 

Când Hannah cobori la parter, mama ei aranja farfuriile pe masa 
din dining în timp ce Doug şedea în sufragerie şi urmărea ştirile. Se 
schimbase în blugii lui uzați, într-o cămașă polo şi în cipici. Chiar şi 
în poziția aceasta relaxată, îl simțea încordat şi gata să sară la prima 
provocare. Nu schimbaseră decât câteva cuvinte de când ajunsese 
acasă. 

— Te-ai ocupat de problemă? o întrebase el. 

— Am încercat. 

— Tu ai chemat-o pe maică-ta să vină? 

— Oarecum. 

Atunci el o privise cu ochii mijiți, o privire care-i spunea că nu o 
credea. Un muşchi tresări pe fața lui, se ridică, trecu pe lângă ea şi se 
duse la etaj cu geanta sa diplomat în mână. 

După felul în care arăta acum, își imagina că încă nu-și scosese 
armura. 

O mulțime de voci amare o hărțuiau în minte, sfâşiindu-i toate 
rănile din trecut. Fiecare vorbă jignitoare pe care i-o aruncase el 
vreodată i se derula cu repeziciune prin minte. Se simți cuprinsă 
de autocompătimire, și o furie îngrozitoare care alunga din ea toată 
dragostea, răbdarea şi blândețea. Stăpânirea de sine atârna şi ea de un 
fir subțirel. 

Şedeau cu toții acum în jurul mesei şi mâncau cartofi piure cu 
morcovi şi friptură condimentată, toate pregătite de Hannah. Lui 
Doug îi plăceau mâncările condimentate. ÎL privi cum îşi inundă 
bucata sa de carne cu sos Tabasco şi simți cum îi creşte temperatura. 
Nici măcar nu se sinchisise să guste mâncarea, dar şi-o condimentase 
în exces. 

Evie se întristă când văzu ce se petrece între Doug şi Hannah. Îşi 
amintea când avusese parte de aceleaşi probleme la începutul căsniciei 
lor. Tăcere de piatră. Tensiune. Se întreba pe atunci care dintre ei doi, 
ea sau Frank, nu erau bineveniți în casa lor. Dar abia mai târziu, când 
Hannah îi povesti toată tărășenia cu Jerry, începuse să înțeleagă ce 
anume le distrugea căsnicia. 

Ei bine, şi ea avea propriile ei secrete. Poate că dacă le dădea pe 
față i-ar fi ajutat pe aceştia doi să-şi rezolve problema din trecut — sau 
cea din viitor... 

Sau poate că ar fi deschis doar o adevărată cutie a Pandorei? 

Doug termină repede de mâncat şi se scuză. Hannah începu să 
fiarbă când îl auzi pornind din nou televizorul. De data asta, era un 
meci de box. Un sport violent. Cum de nu era niciun meci de hochei 
în seara asta? Sau poate că avea să găsească unul din filmele acelea 
groaznice cu război care-i plăceau atât de mult. Spunea că îl destinde. 
Ce putea fi atât de relaxant în a vedea atâta sânge şi măcel? 

Strânse vasele trântindu-le unele de altele şi le duse în bucătărie. 

— Mă descurc, mamă. Du-te şezi și relaxează-te. 

Evie tânjea să facă ceva, orice. Aşa că luă un burete şi se duse să 
şteargă masa, să rearanjeze florile la mijloc şi să pună toate scaunele 
la locul lor. 

Acum şedeau cu toții impreună în sufragerie, fiecare câte o insulă 
izolată cu propriile ei uragane. Hannah nu avea astâmpăr. Evie scotoci 
prin coşul ei de cusut şi scoase o față de pernă pe care o broda. Vreun 
cadou de Crăciun pentru careva. 

Nimeni nu vorbea despre ce-i frământa pe toți. Problema lor ar fi 
putut la fel de bine să ia forma unui elefant roz în mijlocul camerei, 
mugind și călcând totul în picioare, şi tot s-ar fi prefăcut cu toții că 
nu-l observau. Se strecurau cu grijă pe lângă el şi încercau să nu-l 
întărâte, 

— Trebuie să stăm de vorbă, spuse Hannah într-un târziu. 

Doug o privi nedumerit. 

— Am discutat deja. 

— N-am discutat despre toate. 

El o privi insistent pe Evie. 

— Mama ştie tot. 

— Ar fi trebuit să-mi imaginez. N-am nicio problemă cu tine, 
Evie, dar asta este problema noastră. 

Evie işi prinse acul într-o parte a lucrului de mână şi-l lăsă în 
poală. 

Hannah făcu o grimasă, simțind tensiunea care creştea în cameră. 
Probabil că la fel trebuie să fi fost atmosfera şi în Pompei, înainte să 
erupă Vezuviul. Orice-ar fi spus, Doug avea să explodeze. Era mai 
bine să încaseze ca loviturile decât mama ei. 

— Trebuie să discutăm despre asta. 

El se întoarse din nou spre ea. 

— Ce-ar mai fi de zis? 

Ea expiră prelung. Tipic pentru el să arunce acum toată povara pe 
umerii ei. Rezolv-o, Hannah. Nu mă mai deranja și pe mine cu asta. 

— Azi am vorbit cu un medic. Nu-i spuse că-l cunoștea pe Jim 
Wyart din facultate. Doug ar fi făcut tot felul de presupuneri. Probabil 
s-ar fi gândit că s-a culcat şi cu el. El spune că am putea-o interna 
pe Dynah la Spital şi să i se facă procedura acolo. Ar rămâne peste 
noapte pentru supraveghere. 

— Când? 

— Mâine după-masă. 

— Deci, e stabilit. Şi acum ce mai vrei de la mine? 

Ea începu să tremure. Îi venea să pipe la el şi să îl lovească. În 
schimb, se strădui să se stăpânească. 

— Dynah trebuie să fie de acord. Nu pot s-o leg şi s-o duc pe sus 
până acolo. 

El o privi atunci, cu ochi fioroşi. 

— Eu n-am spus să o legi şi să o iei pe sus, nu? Am spus cu vreodată 
asta? Nu. 'Ți-am spus să o ajuţi să rezolve problema asta. 

— Asta înseamnă că e treaba mea să o conving. 

— Ştii mai multe decât mine. 

O, Doamne, iarăși incepem cu asta. 

Doug îşi întoarse capul, uitându-se la televizor. 

Hannah rămase așezată în tăcere, mustind în durerea cei, 
reumplându-şi paharul de resentimente. Uneori aproape că-l ura. 

Evie se uită de la unul la celălalt şi îi venea să plângă. Se întrebă 
dacă nu cumva era în vreun fel vina ei, faptul că semănase sămânța 

aceea micuță în urmă cu atâția ani, fără să se gândească la consecinţele 
asupra generațiilor care aveau să vină. Se gândise că Hannah cra prea 
mică să ştie ceva, dar poate că o absorbise cumva, şi-o însuşise, și 
suferința nu mai contenea să crească de atunci încoace. 

Îşi aruncă lucrul de mână la întâmplare în coşul ei de lucru, se 
ridică tăcută în picioare, traversă încăperea şi stinse televizorul. 

— Mamă! 

— Ce faci? răcni Doug furios. 

Nu-i păsa că acum devenise ea ținta. Era mai bine să fie uniți 
împotriva ei decât să se mai certe unul cu celălalt. 

— Nu o lăsa pe Dynah să facă avort, spuse ca simplu, gata de 
luptă. 

— Mamă, spuse Hannah, convinsă că mama ei avea să se lanseze 
acum într-o adevărată pledoarie în favoarea copilului nenăscut. 

Evie văzu cum Doug îşi miji ochii şi cum i se încoardă muşchii 
de pe față. 

— Te rog să asculți ce am de spus, spuse ea şi se întoarse la locul 
ei. Se strădui să rămână calmă, cu toate că îi venea să le urle în față că 
cra mai bătrână şi mai înțeleaptă și că ştia mai multe decât ei amândoi 
la un loc. 

— Situaţia lui Dynah nu are nimic de-a face cu felul în care 
gândeşti tu sau altcineva, spuse Doug hotărât, cu ochii scăpărându-i. 

— Ştiu ce simți tu legat de problema aceasta, Doug, dar nu știu 
de ce. 

— Nu contează. 

— E nepoata mea şi o iubesc. 

— E fiica mea, şi crezi că eu n-o iubesc? 

— Ştiu că o iubeşti. O iubeşti mai mult decât însăși viața ta. Tot 
ce-ţi cer este să asculți ce am de spus. Se aplecă uşor înainte, cu mâinile 
încleștate în poală şi-şi plecă fruntea. Avea să fie mai greu decât îşi 
imaginase. Am purtat problema asta în inima mea ani de zile, iar 
acum se pare că trebuie să vă spun tot, fic că vreau, fic că nu. 

Doug se uită la ea, apoi la Hannah şi strânse din dinţi. Se lupta 
să-şi păstreze controlul, asta era limpede. Pufni, ca şi când ar fi încercat 
să-şi relaxeze musculatura printr-un simplu act de voință. 

Bun. Cel puțin se străduia. Evie ştia că ginerele ei îi admira pofta 


273 


FRANCINE RIVERS 


de viață, dar în acelaşi timp știa că asta nu însemna că părerea ei conta 
în ce privea decizia dacă Dynah să facă avort sau nu. Era destul de 
convinsă de faptul că Doug credea că ştia ce urma să spună ea. Era 
foarte conştient de faptul că era membra unei biserici fundamentaliste. 
Biblia ei îi stătea chiar acum alături, pe balansoar, uzată și roasă pe la 
colțuri, cu vreo șase panglici drept semne de carte ieşite în afară — și 
probabil că el îşi imagina că-şi însemnase toate fragmentele potrivite 
pentru predica pe care se aștepta să o asculte în continuare. Dar nu o 
predică intenționa Evie să le spună. 

După primii ani de căsătorie ai lui Doug cu fiica ei, ştiuse să se 
țină departe de problemele lor. Pentru Frank fusese mai greu, fiind 
un director pensionat, care era obişnuit să conducă tot. Evie fusese 
conştientă că distanța și starea de sănătate precară a lui Frank îl ferise 
pe Doug să îl pună la punct pe socrul său şi să-i spună să-şi vadă 
de treburile lui. Era convinsă că nu fusese uşor pentru Doug şi că 
probabil îl durea să ştie că fusese nevoie de cincisprezece ani să-l 
convingă pe Frank că avea să rămână alături de Hannah pentru multă 
vreme. Un alt reziduu al trecutului. Frank o mai văzuse pe fiica lui 
rănită şi nu își dorea să o mai vadă o dată la fel. 

Observă faţa închisă a lui Doug şi se întrebă dacă avea să audă 
vreo vorbă din ceea ce avea să le spună. Oricum, trebuia să-şi asume 
acest risc. 

— Înainte să mă căsătoresc cu Frank, am avut tuberculoză. 

— Ştim asta, mamă... 

— Şi a recidivat după ce te-ai născut tu, continuă Evie, văzând 
că trebuia să meargă înainte și să treacă peste dorința lui Hannah de 
a evita lucrurile inconfortabile şi antipatia lui Doug față de adevăr. 
Medicul a vrut să mă duc într-un sanatoriu, dar Frank a insistat să 
rămân acasă. Voia să mă aibă aproape, şi eu imi doream același lucru. 
Tu aveai trei ani, Hannah, iar fratele tău şase, şi n-am vrut să fiu 
departe de voi luni întregi. 

Tatăl tău a făcut rost de un pat de spital. Nu te-am lăsat să intri 
în dormitor. Bunica te ţinea în brațele ei la uşă, şi îmi spuneai bună 
dimineaţa şi noapte bună. Uneori te lăsam să stai pe un scăunel în 
pragul ușii, ca să putem sta de vorbă. Mi-ai frânt inima, Hannah. 
Mă întrebai iar şi iar de ce nu puteai să intri şi să te cuibăreşti lângă 

mine, așa cum făceai înainte. Nu înțelegeai ce însemna TBC-ul sau 
infecția. 

Se uită la fiica ei adultă acum, știind că se simţise respinsă, în ciuda 
tuturor asigurărilor pe care i le dăduse atunci. 

— A fost greu să nu te țin în braţe şi să nu te sărut. 

Gâtul i se strânse, amintindu-şi cât de mult o duruse să-şi țină 
copiii departe de ea. Deși mama ei era acolo, îngrijindu-i şi hrănindu-i, 
asta nu reuşise să-i stâmpere durerea acelor luni de separare. Şi ce 
efect nimicitor avusese asta peste anii care urmaseră? 

Ştia că devia de la subiect. Îşi dădea seama după expresia de pe 
faţa lui Hannah și a lui Doug că habar nu aveau ce legătură aveau ei 
cu toate astea. Trebuia să-și adune tot curajul. 

O, Doamne, ajută-mă! 

Se gândi cum să-i facă să înțeleagă. Nu îşi plănuise oare fiecare 
cuvințel pe drumul lung spre sud din Oregon? Iar acum că venise 
momentul, nu-şi mai amintea nicio singură vorbă din cuvântarea pe 
care și-o pregătise. 

Luă adânc aer în piept şi expiră prelung. 

— Am rămas însărcinată. 

— Mi-a spus tata, spuse Hannah, dorind să o menajeze pe mama 
ci, temându-se unde aveau să ajungă cu asta şi care avea să fie reacția 
lui Doug. 

Evie se luptă cu lacrimile care o amenințau. Era ciudat cum timpul 
nu reuşea să vindece anumite răni. 

— Da, îmi amintesc. În noaptea când ai pierdut prima ta sarcină, 
tata ţi-a spus că şi noi am pierdut una. Ţi-a spus asta pentru că a vrut 
să ştiţi amândoi că vă înțelegearm şi că sufeream împreună cu voi. Dar 
problema este că — spuse Evie, privind-o mai întâi pe Hannah, apoi 
pe Doug — că nu am pierdut sarcina. Am făcut un avort terapeutic, 

Doug o privea, evident cutremurat; privirea de pe fața fiicei ei era 
indescifrabilă. 

Evie se grăbi să umple tăcerea produsă de şoc, dorindu-şi să spună 
odată tot. 

— Vedeţi voi, medicul i-a spus tatălui tău că eu n-aş fi supraviețuit 
«dacă mai aveam un copil. lar Frank l-a crezut. Eu i-am spus că mă 
simt destul de bine şi că doream să duc sarcina până la capăt, dar nu 

l-am putut convinge. l-a fost teamă că starea sănătății mele avea să se 
agraveze din nou şi că avea să sfârșească văduv cu trei copii mici de 
crescut de unul singur. A spus că nu voia să-şi asume riscul de a mă 
pierde. Dumnezeu să mă ierte, i-am ascultat hotărârea. L-am lăsat pe 
doctor să mă interneze în spital, am semnat hârtiile împreună cu tatăl 
tău şi am făcut ceea ce mi s-a spus. 

O privi pe Hannah printre lacrimi. 

— Eram însărcinată în luna a cincea. Copilul era băiat. Fratele tău 
ar fi avut acum patruzeci și şase de ani dacă ar fi trăit. 

Doug o privi apoi scutură din cap. 

— Ai făcut ceea ce trebuia să faci, Evie. Frank a avut dreptate. 

— Nu, Doug, n-a avut dreptate. Şi mai rău, a ştiut asta, cu toate 
că nu a recunoscut niciodată cu gura lui. Poate că ne-ar fi ajutat pe 
amândoi să discutăm despre asta. În toți anii cât am trăit împreună, 
nu am discutat niciodată despre asta. Eu am fost înfuriată și rănită 
câțiva ani după aceea, iar el voia să uite. Pentru o vreme, nici nu ştiam 
dacă o să mai rămânem împreună. Îți mai aminteşti de vremea aceea, 
Hannah. Aveai şase ani când lucrurile s-au mai potolit. Bunica s-a dus 
acasă la ea, noi am vândut casa aceea şi ne-am apucat să construim 
alta. Treptat, am îngropat gândurile legate de ceea ce am făcut şi 
ne-am văzut mai departe de viața noastră. 

Evie îl văzu pe Doug privind-o pe Hannah, pentru a vedea cum 
primea ea toate aceste informații. Era palidă, iar ochii îi luceau 
înlăcrimați. 

— Unele lucruri nu le poți îngropa, oricât te-ai strădui de tare, sau 
oricât de mult ai încerca. i privi pe Doug. Frank a vorbit despre asta 
înainte să moară. N-a reuşit niciodată să treacă peste ce am făcut, așa 
cum nici eu n-am reușit. 

Se opri, luptându-se cu lacrimile care amenințau să o copleşească. 

Hannah nu putea spune nicio vorbă, cu gâtul strâns. 

Trecură câteva clipe până când Evie reuşi să continue să 
vorbească. 

— Te-ai rugat ca Dynah să se nască, iar Dumnezeu ţi-a dăruit-o. 
Amândoi ați crescut-o înaintea Domnului. Ştiţi la fel de bine ca şi 
mine ce inimă delicată are. Chiar vă imaginați că ar putea face un 
avort şi să nu sufere apoi din cauza aceasta tot restul vieții ei? 

Doug îşi încleştă pumnii. 

— E puternică. 

— Va fi zdrobită. 

— Este deja zdrobită! Va fi chiar şi mai zdrobită dacă va merge 
până la capăt cu asta. Nici măcar nu ştie cum arăta omul acela, pentru 
Numele lui Dumnezeu. 

— Şi crezi că poți şterge un act de violență care a fost comis asupra 
ei cu un altul? 

El nu spuse nimic o clipă, evident încercând să-şi stăpânească 
pornirea. 

— Nu va fi aşa. Ne vom asigura de asta. Totul va fi legal şi în 
siguranță. 

Hannah tresări în interior, simțind deja săgețile. 

Evie simți cum o năpădește furia, dar își domoli patima cu 
rațiune. 

— Avortul meu a fost /ega/. A fost sigur. A fost făcut într-un spital, 
de către un medic, cu câteva asistente lângă el. Şi o să-ți spun un 
lucru, Doug. A fost un act violent şi o violență care s-a comis asupra 
mea şi pe care nu le voi uita niciodată. Şi sunt mult mai puternică şi 
mai tare decât Dynah. 

— Crezi că naşterea copilului unui violator nu-i va produce o 
traumă mai mare? 

— Naşterea de copii este ceva natural. 

— Natural! Copilul pe care-l poartă în pântec este orice altceva 
numai natural nu. 

— Deci răspunsul tău este să sacrificăm copilul pentru ceea ce a 
făcut tatăl lui? 

Ochii fioroşi ai lui Doug îi întâlni pe ai ei. 

— Nu dau două cepe degerate pe copilul ăsta! Și nu o să încep 
acum o discuție filozofică sau teologică cu tine. Am hotărât. O să 
facă avort şi lucrurile rămân cum am stabilit. N-o s-o lăsăm pe fiica 
noastră să-şi distrugă viața cu nu ştiu ce copil nenorocit. Şi nu mai am 
nimic de spus pe tema asta! 

Evie se uită la fiica ei, dorindu-și un aliat. 

— Doug... spuse Hannah. 

El se uită la ca, iar Evie văzu că se simți trădat. 

— Am spus nu. Tu te-ai dus cu ea la clinică azi. De ce nu 
te-ai ocupat să rezolvați problema, în loc să o tărăgănați încă o 
vreme? 

— Pentru că nu s-a putut hotărî dacă asta este ceea ce-şi doreşte 
ea sau nu! 

— lar tu ar fi trebuit să o ajuţi! Ar fi trebuit să-i faci decizia uşoară! 
Doar ai trecut şi tu pe acolo. 

— Şi nici acum nu a reuşit să treacă peste ce a făcut, spuse Evie, 
furioasă că după toți acei ani el îndrăznea încă să i-o arunce din nou 
în față lui Hannah. N-ai înțeles asta până acum? De ce anume ai 
nevoie ca să înţelegi? 

Chiar nu avea să fie niciodată suficient de bărbat ca să o ierte? 
Hannah fusese o soție bună, credincioasă şi afectuoasă. Cât mai 
trebuia să facă penitență pentru un păcat pe care-l comisese înainte 
să ştie măcar că Doug Carey exista? 

Doug se întoarse cu o furie şi mai mare spre ea. 

— Nu te amesteca! Problema asta nu te privește! 

— O să fac să mă privească! Dynah e nepoata mea şi am de gând să 
urc chiar acum la etaj, să-i fac bagajele și să o scot din casa aceasta! 

El aproape că sări de pe scaun. 

— Tu n-ai decât să-ți faci bagajele. Şi chiar ze rog să ieşi afară. Dar 
pe fiica mea nu o iei de aici. 

— Încetați! Palidă și rigidă, Hannah își duse pumnii la tâmple. 
Terminaţi odată! Amândoi! 

Se aplecă înainte şi începu să plângă. 


IK AK AK 


Dynah şedea pe scări, cu capul lipit de genunchi, ascultându-i pe 
oamenii pe care-i iubea cel mai mult din lume sfâșiindu-se între ei. 

Din cauza ei. 

Nu ştiuse despre mama ei. Acum că ştia, se simțea de două ori mai 
singură. Cum o putea lua mama ei de mână şi să o încurajeze să facă 
un avort când ea însăși suferise atât de mult? 

Acum vorbeau mai încet, după ce îşi redeschiseseră toate rănile din 

trecut. Dynah le auzea vocile, încordate şi înfuriate, dar mai stăpânite 
acum. Probabil se temeau că aveau să o trezească. 

O, Doamne, n-am vrut niciodată să se întâmple așa ceva! 

Îl auzea pe tatăl ei care-i impunea ce să facă, o auzea pe bunica 
ei care se certa cu el, pe mama ei, ca de obicei cea împăciuitoare, 
repezindu-se la ceilalți doi, copleşită de propria ei durere. 

Dynah îşi ridică fruntea, cu lacrimile şiroindu-i pe obraji. Nu 
putea rămâne aici. Pentru că dacă o făcea, avea să se trezească între 
ei. Şi orice-ar fi făcut, cineva ar fi fost rănit de decizia ei. Dacă avorta 
copilul, o rănca pe bunica ei. Dacă nu, tatăl ei avea să o arunce în 
stradă. Oricum, mama ci avea să sufere, prinsă între cei doi, confuză 
şi speriată. 

Doamne, ce să fac? Să imi cumpăr alt recipient cu medicamente? Sau 
să mă arunc de pe Golden Gate Bridge? 

Se gândi la Joe. E n-ar lăsa să se întâmple asta. Niciodată. Îi vedea 
chiar acum faţa înaintea ochilor, pătrunzătoare, sinceră. 

Nici părinții ei nu aveau să treacă peste asta. Şi nici bunica ei. 
Oricât de îngrozitor s-ar fi simțit, nu avea cum să găsească o cale 
uşoară de ieşire din asta. Îi iubea pe toți mult prea mult. 

Şi atunci, ce mai este de făcut, Doamne? Ce să fac? 

Şi atunci auzi o şoaptă, un verset pe care-l învățase demult 
din Scriptură îi veni în minte: IEŞI DIN MIJLOCUL LOR ŞI 
DESPARTE-TE DE EI". 

În timp ce vocile continuau să murmure la parter, ştia că trebuia să 
plece, chiar dacă nu ştia unde să se ducă şi cum să se descurce. Ieși din 
mijlocul lor şi desparte-te de ei. 

Trebuia să plece de aici. 


xx x 
Respectându-şi cuvântul, Joe Guilierno se afla în pragul uşii ei la 


amiază devreme, în 15 iunie. Era o sâmbătă. 
Inima îi bătea repede când sună la uşă. Auzi pe cineva apropiindu-se 


* Cf. 2 Corinteni 6:17 (n.trad) 

şi luă adânc aer în piept, sperând că avea să fie Dynah. Dar nu fu ea. 
Când se deschise ușa, se trezi în față cu mama lui Dynah. Era uşor 
să-şi dea seama că era ea, semănau atât de bine. 

— Bună, doamnă Carey. Eu sunt Joe. Joe Guilierno. Sunt un 
prieten al lui Dynah. Mă aşteaptă. 

Hannah fu surprinsă de apariția aceasta. Îşi aminti când îi vorbise 
Dynah de el. Nu seamănă deloc cu Ethan. E un băiat drăguţ. 

Hannah trebui să fie de acord că într-adevăr, Joe Guilierno nu 
semăna în nicio privință cu Ethan. Era mai înalt, mai lat în umeri, 
mai brunet şi mai puțin sofisticat. Nu purta pantaloni de costum, nici 
cămaşă, nici cravată asortată și sacou, și nici părul nu-l purta tuns şi 
aranjat. Era îmbrăcat cu nişte blugi uzați, un tricou alb şi o geacă din 
piele neagră. Părul i se ondula peste gulerul acesteia. Sc întrebă în 
adâncul sufletului cum de scăpase cu aşa ceva la NLC. El îi zâmbi 
uşor, de parcă ar fi ştiut la ce se gândea, iar ea roși. 

— Îmi cer scuze. Deci acesta era tânărul care scria câte o scrisoare 
în fiecare săptămână. Toate plicurile erau adunate pe noptiera lui 
Dynah, neatinse. Nu vrei să intri? 

— Cum e? întrebă el, intrând în hol, şi ridicându-şi privirea spre 
scări, sperând să o vadă pe Dynah. 

— Nu e aici. 

— O, spuse el, fără a-şi ascunde deloc dezamăgirea. Se întoarce 
curând? Poate că îl evita. Motivele din care ar fi dorit să-l evite 
începură să i se învălmăşească în minte. Oare făcuse avort? 

— Nu ştiu. 

El se uită la ca, încruntându-se uşor acum. 

— A plecat acum trei săptămâni, Joe. În toiul nopţii. Nu ştim 
unde e. Își întoarse privirea sub ochii lui care o priveau pătrunzător. 
Dar de ce nu intri puţin în sufragerie? Doug e aici. Sunt convinsă că 
şi el ar dori să te cunoască. 

Joe o urmă pe mama lui Dynah în sufragerie şi îl văzu pe bărbatul 
în care-l recunoscu pe tatăl lui Dynah şezând într-un fotoliu și 
uitându-se la televizor. Se difuza un meci de baseball. Cineva tocmai 
marcase un punct important, dar bărbatul nu păru să dea niciun semn 
de interes. 

— Doug? Acesta este Joe, Joe Guilierno. Un prieten de-al lui 
Dynah. 

Doug îşi ridică privirea la tânărul acesta, la fel de surprins de 
înfăţişarea lui ca şi Hannah. Lui Doug îi semăna cu tipul acela de 
la show-ul TV despre nemuritori și lupte cu săbii. Vânjos. Gata 
pentru orice. Se ridică şi-i întinse mâna. Joe Guilierno avea o 
strânsoare a mâinii fermă, iar privirea îi era directă. Doug dădu o 
dată din cap. 

— Încântat de cunoştinţă, Joe. Ia loc. 

— Aduc nişte cafea, spuse Hannah şi se duse în bucătărie. 

Doug se lăsă înapoi în fotoliul lui, parcă văduvit de cuvinte. Îşi 
întoarse privirea la televizor. 

— Presupun că nu sunteți un fan prea mare al ligii întâi, spuse 
Joe cu un zâmbet abia schițat, în timp ce comentatorul de la televizor 
transmitea în reluare lovitura reuşită a uneia dintre echipe. 

— Am abonament pe tot sezonul, spuse Doug plat. Luă 
telecomanda și apăsă un buton. Camera se cufundă în tăcere. 

Doug se uită la tânărul care şedea acum pe canapeaua lui și îl 
studie din nou. Joe Guilierno avea un aer încrezător. Nu stătea deloc 
încordat, ci era relaxat, deschis, şi evident îngrijorat. 

— Dynah vorbea de tine, spuse Doug. Dar nu reuși să-şi amintească 
de context. 

— Am fost colegul de cameră al lui Ethan. 

— O, exact. Eu eşti fostul membru al unci găşti din Los Angeles, 
nu? 

Joe râse, relaxat, recunoscându-și parcă în acelaşi timp vinovăția 
dar şi bucuria de a fi fost răscumpărat. 

— Da, domnule. 

— Şi ce te aduce în San Francisco? 

— Dynah, spuse Joe sincer. Doamna și domnul Carey puteau şti 
la fel de bine de unde venea. În nouă iunie am absolvit, şi a doua zi 
de dimineață am pornit spre California. Voi urma nişte cursuri de 
master la Berkeley. 

— Berkeley, spuse Doug, impresionat. E puțin diferit de NLC: 

— Ca şi când ai ieşi dintr-un incubator şi ai ateriza drept în groapa 
de gunoi. 

Doug zâmbi. Îi plăcea tânărul acesta. Era ceva la el care-i relaxa 
mintea. Şi inima. 

— Am sentimentul că vei rămâne pe calea cea bună. 

— Cu ajutorul lui Dumnezeu. Acum, să revenim la Dynah. 
Doamna Carey spunea că nu ştiţi unde se află. Poliţia face ceva în 
privința aceasta? 

— Nimic. 

— Nimic? 

Hannah se întoarse în cameră cu o tavă. Joe se uită la ea şi-i zâmbi. 
Ea-i răspunse zâmbind la rândul ci. Nu știa de ce, dar avu imediat 
încredere în el. 

— Dynah ne-a lăsat un bilet în care ne explica de ce simțea că 
trebuia să plece. Se aplecă înainte cu tava pentru ca Joe să-și poată 
lua o cană de cafea, zahăr sau lapte, dacă dorea. El îşi luă cafeaua, 
mulțumind. 

— Şi are douăzeci de ani, spuse Doug posac. Asta înseamnă că e 
adultă. 

— Dacă nu vă supăraţi că vă întreb, domnule, ce spunea în scrisoarea ei? 

Hannah se uită la Doug. 

— Du-te şi arată-i-o. 

Ea lăsă tava jos pe măsuța de cafea şi scoase o bucată de hârtie 
împăturită din buzunarul fustei. I-o întinse lui Joe. Era uzată de atâta 
ctt. 


Dragă mamă, tată și bunică, 

Vă iubesc pe toți foarte mult şi nu suport să vă aud cum 
vă certaţi din cauza mea. E mai bine dacă plec. Trebuie să 
iau deciziile singură. Și odată luate, toată responsabilitatea 
va fi a mea, a nimănui altcuiva. Promit så am grijă oriunde 
voi merge. Vă rog, încercați să nu vd îngrijorați. Sunt 
majoră. Pot să îmi port singură de grijă. 

Vă rog, vă rog, iubiţi-vă unul pe celălalt. Nu suport să 
md gândesc că ceea ce mi s-a întâmplat mie vă va despărți 
pe voi. Aș prefera să mor decât så ştiu așa ceva. 

Va sun după ce mă instalez undeva. 

Dynab 

Joe împături biletul încet şi i-l întinse înapoi lui Hannah. 

— A sunat? 

Hannah luă biletul de la el. 

— O dată, spuse ea trist, vârând biletul înapoi în buzunarul fustei. 
Eu şi Doug eram la biserică. A lăsat un mesaj pe robot. Te las să-l 
asculți. 

Joe se ridică şi o urmă în bucătărie. Ea acționă un buton. 

Joe auzi vocea lui Dynah, încordată, liniştită, oricum numai bine 
nu era. 

— Ştiu că sunteți amândoi la biserică acum şi îmi pare rău că vă 
sun acum. Dar încă nu sunt pregătită să aud ce aveţi de spus despre 
ceea ce am făcut. 

O, Dumnezeule, se gândi Joe. A făcut-o. 

O auzi pe Dynah oftând. Părea obosită, deprimată. 

— Am vrut doar să ştiţi... Sunt bine. Voi fi bine. 

Nu mai spuse nimic preț de un minut. Joe auzi trei maşini trecând 
în fundal. Îşi imagină că era undeva într-o cabină telefonică. 

— Îmi pare rău că am plecat aşa, spuse ea încetișor, sugrumată, dar 
e mai bine aşa. Tăcu din nou. Îi simţea prin fir cât de grea îi fusese 
inima. Vă iubesc. Vă iubesc mult de tot. 

Clic. 

— Asta-i tot, spuse Hannah răguşită. O asculta de câteva ori pe zi, 
doar pentru a auzi sunetul vocii fiicei ei. 

Mama lui Hannah se întorsese în Oregon după o săptămână. 
Majoritatea timpului cât fusese la ei şi-l petrecuse în camera de 
oaspeți de la etaj, plângând şi rugându-se pentru Dynah. 

Fiecare dintre ei se simţea vinovat de plecarea lui Dynah, cu toate 
că niciunul din ei nu-și schimbase punctul de vedere cu privire la ce-ar 
fi trebuit ea să facă. Evie era în continuare împotrivitoare la gândul 
ca Dynah să facă avort. Doug era la fel de încăpățânat în convingerea 
lui că aceasta era singura alternativă. lar Hannah se simțea trasă între 
cei doi, având încredere mai multă în Jim Wyatt decât în soțul sau în 
mama ei. 

Joe rămase timp de două ore la ei, cu Hannah lângă el, care îi 
arătă albume de fotografii cu Dynah, de când se născuse şi până când 
crescuse mare. 

— Acestea le-am făcut la Pigeon Point... Acestea la Dillon 
Beach... Acestea la Mendocino... Astea la Fort Bragg... Întorcea o 
pagină după alta, văzând fața lui Dynah, văzând-o cum creștea, iar 
inima îi tânjea după ea. 

Doamne, ocroteşte-o. Ține-o în palma Ta. Înconjoar-o cu protecția Ta 
Trimite-i îngerii să o păzească. 

— lar asta am făcut-o vara trecută, spuse Hannah. 

Joe îşi plecă privirile şi o văzu pe Dynah alături de Ethan, care o 
ținea cu brațul pe după umeri. Părea mândru şi stăpânitor. 

Cuplul perfect. 

Până când viața reală avusese ceva de spus. 

Nu-i luase mult lui Ethan să găsească o altă fată desăvârşită. Mary 
semăna mult cu Dynah — înaltă, suplă, blondă cu ochi albaştri. Nu la 
fel de drăguță ca şi Dynah, dar era fecioară şi era mândră de asta. 

Joe fusese sfâşiat între mânie şi uşurare când Ethan i-o prezentă 
pe Mary la bufetul studenților. Cu toate că Ethan ieșise doar de două 
ori cu ea, mesajul era foarte limpede. Cu litere mari, groase. Căsătorie. 
Ethan era pregătit, iar Mary de asemenea. 

— Orarul lui Dumnezeu este atât de perfect, spuse Ethan, iar lui 
Joe îi venise să-l lovească. 

N-avea nimic împotriva lui Mary. Era o fată frumoasă şi o creştină 
dedicată, dar Joe nu se putea abţine să nu se întrebe cât de adâncă era 
dragostea lui Ethan de fapt și cât de repede avea să moară flacăra 
aceasta la prima umbră de probleme. Poate că cei doi aveau să fie 
norocoşi şi aveau să trăiască în biserică toată viața lor, cu uşile încuiate, 
cu vitralii la toate geamurile. Şi era de preferat să nu aibă prea mulți 
enoriaşi în grijă. Oamenii reali aduceau cu ei dezamăgire și deziluzii. 

Joe făcuse singurul lucru pe care-l putea face. Le ură numai bine, 
îşi făcuse bagajele şi pornise înspre vest. 

— Şi la Crăciun, spuse Hannah, întrerupându-i gândurile sumbre. 
Privi la fotografia în care Dynah punea masa, iar în alta împodobea 
pomul de Crăciun cu două prietene de la biserică. Râdea, era fericită, 
cu ochii strălucindu-i, dureros de frumoasă. 

Unde s-ar fi putut duce, Doamne? Dumnezeule, m-ai ajutat o dată să 
o găsesc. Ajută-mă să o găsesc din nou. 

Îşi aminti de ceva ce spusese Dynah în preria din rezervație. 

— Vă supăraţi dacă mă mai uit odată în albumele acelea? 

— Sigur că nu. Hannah îi întinse cele trei albume de pe măsuța 
de cafea. 

Joe reîncepu să dea paginile, mai încet de data asta, studiind de 
această dată scenele din jurul lui Dynah. 

Și ştiu de unde avea să înceapă să caute. 


IK XX 


Dynah se trezi în motelul ieftin de pe autostrada 1, la nord de 
Fort Bragg. Îşi petrecuse cea mai mare parte a nopții zvârcolindu-se 
de pe o parte pe alta, întrebându-se cum avea să găsească ceva de 
lucru. În zonă nu prea erau şanse, rata șomajului era de 17%. Oameni 
mai calificați decât ea erau pe-afară, montând pavaje. lar ea nu se 
califica pentru ajutor de şomaj. Funcționara îi spusese că îi părea 
rău, dar că nu era niciun loc de muncă disponibil în momentul acela. 
lar cele care aveau să apară, urmau să le fie oferite cetățenilor din 
oraş care primeau ajutor de şomaj. Femeia îi sugeră să îşi depună o 
cerere pentru ajutor social, dar Dynah se simți prea rușinată pentru a 
face asta. Îşi petrecuse toată viața ascultându-l pe tatăl ci care vorbea 
despre oameni care n-aveau pic de mândrie şi care profitau de pe 
urma sistemului. Nu voia să fie cineva care „devora dolarii câştigaţi 
cu greu de cei care munceau pentru a trăi.“ Tatăl ei spusese că din 
cauza asta California avea probleme financiare atât de mari. Spunea 
că întotdeauna exista un loc de muncă pentru cine voia să lucreze. 

Unde, tati? Caut de două săptămâni deja. Am vorbit cu toți oamenii 
rare au vreo afacere in Mendocino, inclusiv la toate hotelurile. 

Putea face paturile şi să facă curat, dar majoritatea oamenilor 
spuneau că nu făceau angajări de personal, încercând să se descurce 
prin mijloace proprii. Bătuse drumurile din Fort Bragg în ultimele 
câteva zile și nu avusese mai mult noroc. 

Acum, se trezi că nu mai avea decât zece dolari, iar rezervorul 
maşinii era aproape gol. 

Cel puțin avea destui bani să achite camera aceasta până vineri. 
Încă două zile. 

Doamne, am nevoie de ajutorul Tău. Te-am tot întrebat. Vrei să mă 
duc acasă? Ştii ce mă aşteaptă acolo dacă mă întorc. Ce o să mă fac? 

Copilul se mişcă. Îşi puse mâinile pe abdomenul uşor destins, iar 
inima îi tresăltă, într-un amestec ciudat de bucurie şi spaimă. Atunci 
înţelese. Îşi luă repede mâinile de pe abdomen şi se îndreptă de spate, 
adunându-şi părul din față. Nu ar fi fost în situația aceasta dacă nu ar 
fi fost copilul pe care-l purta. 

Se simţi cuprinsă de vinovăție când se ridică şi se duse la baie. 

Rămase multă vreme sub duş, lăsând apa caldă să o spele îndelung. 
Nu-i putea spăla însă şi teama sau disperarea. 

Am suficienţi bani ca să fac un plin. Aș putea porni spre sud, spre Jenner, 
și apoi să mă arunc de pe stânca aceea drept în ocean. Ar putea părea că a 

fost un accident. Nimeni nu s-ar mai simţi vinovat atunci. 

Făcu apa mai caldă şi încercă să scape de fiorul care o cuprinse. 
Pielea îi era roşie când ieşi în sfârşit de sub duş şi se uscă. Îşi văzu 
imaginea reflectată în oglinda mare de pe uşă şi se opri. Încruntându- 
se, îşi lăsă prosopul mai jos şi-şi privi trupul. Peste încă o lună, nu avea 
să-şi mai poată ascunde deloc sarcina. 

Cine avea să angajeze o fată necăsătorită şi cu sarcină avansată? 

Se îmbrăcă cu o fustă înflorată lungă până la glezne și un sveter 
gălbui gen tunică, apoi se aşeză pe marginea patului ei și-și luă Biblia. 
Citise din Psalmi, încercând să-și refuleze sentimentele dând glas 
supărării și frustrării lui David. Mai mult de jumătate dintre cântările 
lui fuseseră scrise când era deprimat sau când fugea de vrăjmașii săi, 
sau când suferea de pe urma păcatului pe care-l îngăduise în viața lui. 

O, Doamne, uneori ştiu cum se simte David. Unde ești când am nevoie 
de Tine? De ce îmi pari atât de departe? De ce eşti atât de tăcut? Îmi pot 
număra toate binecuvântările de dimineaţă şi până seara. Îmi pot aminti 
toate lucrurile pe care le-ai făcut pentru mine încă de când eram micd. Îmi 
amintesc şi strig către Tine, şi iată că nu Te găsesc nicdieri. 

Mi-am pierdut bucuria. 

Singura mea speranță este mântuirea pe care mi-ai dăruit-o prin 
Isus. 

Și singurul mod în care pot fi cu Tine este să mor. 

Şi-l aminti din nou pe Joe. Cum avea să se simtă el dacă se arunca 
de pe stânca aflată la câteva mile mai la nord de Jenner? Oare el ar 

crede că a fost un accident? Nu. Dar părinții ei ar crede-o? Cu niciun 
chip. 

Epuizată, îşi puse Biblia înapoi pe noptieră, îşi luă șosetele și 
pantofii şi porni la drum, în încercarea de a găsi totuşi ceva de lucru. 

Hotări că avea să fie mai ieftin dacă mergea pe jos, îşi parcă maşina 
la nord în Fort Bragg. Avea să servească micul dejun la Maryann's 
Cafe. Părea o cafenea ieftină. Apoi avea să meargă din casă în casă şi să 
bată la fiecare uşă, şi să caute ceva de lucru până când avea să ajungă la 
podul din celălalt capăt al oraşului. Apoi avea să se întoarcă pe cealaltă 
parte şi să facă acelaşi lucru. Deja fusese pe la magazinele mai mari și 
la întreprinderile mai importante, așa că putea să le ocolească. 

Deschise uşa cafenelei. Un clopoțel sună chiar deasupra capului 
ci, anunțându-i intrarea. Măsuţe goale erau aliniate de-a lungul 
vitrinei din față. La tejghea şedea un bătrân. Locul mirosea a mâncare 
chinezească. 

O tânără apăru din camera din spate. Era subțire, cu părul negru 
tuns scurt şi era îmbrăcată în nişte blugi uzați Levi's şi un tricou pe 
care scria Hard Rock Cafe San Francisco. Luă un meniu dintr-unul 
din suporturile de pe tejghea şi arătă cu mâna prin încăperea goală. 

— Ia un loc. 

Dynah ezită, dorindu-și acum să îşi fi ales un alt loc în care să 
mănânce. Poate că oamenii din Fort Bragg ştiau ceva despre locul 
acesta pe care ea nu-l ştia. Poate că cei de la protecția consumatorului 
tocmai trecuseră pe aici şi îi amenințaseră că-i inchid. Poate că ultimul 
care mâncase aici era internat acum cu vreo intoxicație alimentară. 
Mâncare chinezească la micul dejun? 

— E mâncare bună, spuse chelnerița. Pot s-o jur. Şi e şi ieftină pe 
deasupra. i 

Prea stânjenită să se întoarcă să plece, Dynah îi zâmbi nesigură şi 
alese un loc lângă unul din geamurile din față de unde putea vedea 
mașinile trecând. 

Chelneriţa îi puse meniul în față. 

— Micul dejun american include două ouă, salam sau şuncă, 
friganele de cartofi şi pâine prăjită, pentru doar $2,99. Include cafea 
şi suc, de portocale sau de roşii. 

— Sună bine, spuse Dynah fără a se mai uita în meniu. De 
portocale, vă rog. 

— La cafea doriți şi lapte? 

— Da vă rog. Aveţi cafea fără cofeină? 

— Vă pot pregăti. 

— O, nu vă deranjați. 

— Niciun deranj. Îşi cobori privirea la Dynah. Cofeina nu îți face 
bine. 

În timp ce chelnerița se îndepărtă, Dynah se uită pe tăblița pe 
care era scris meniul pentru prânzul zilei, roşindu-se şi sperând că 
bătrânul de la tejghea nu-i auzise comentariile. Se uita la ea. Când 
acesta se plictisi, ea privi din nou în jur, observând apoi o tăbliță pe 
care erau trecute toate meniurile pentru prânz. Vită mongoleză, porc 
cu sos dulce-acrișor, şi risotto la doar $3,49. Alte meniuri includeau 
broccoli şi carne de vită, supă de ouă, chow mein și pui cu alune caju. 
Ultimul produs înscris pe tablă era un hamburger american cu cartofi 
prăjiți şi salată de legume la $4,99. 

Auzea doi bărbați din spatele peretelui ce dădea spre bucătărie 
certându-se în chineză. 

Chelneriţa se întoarse cu o tavă la Dynah. Puse pe masă o carafă 
cu apă cu gheață, un pahar de suc de portocale, şi o cană mai mică cu 
smântână dulce. 

— Totul e proaspăt. Vaca paşte în spate. Glumeam. Cafeaua e gata 
în două minute. 

Dynah auzi un sfârâit când ceva atinse metalul încins şi pe cei doi 
bărbați certându-se în continuare. 

O, Doamne, ce m-a făcut să aleg locul ăsta? De ce nu m-am dus ceva 
mai departe și să găsesc un local unde erau ceva mai multe maşini afară şi 
mai mulți oameni inăuntru? 

Cafeaua era bună. Chiar foarte bună. 

Când sosi și micul dejun, Dynah fu uimită. Totul era proaspăt, 
gustos şi excelent preparat. Chelneriţa îi menținea permanent cana 
plină şi îi oferi şi al doilea pahar de suc pe gratis. 

— Totul e în regulă? 

— Absolut perfect, spuse Dynah, nereuşind să înțeleagă totuși de ce 
nu era locul acesta ticsit de lume. În cele din urmă se hotări să întrebe. 

— Pentru că este al lui Maryann. 

— Poftim? 

— Nu eşti de pe-aici, nu-i aşa? 

Dynabh scutură din cap că nu. 

— Ei bine, Maryann a fost proprietara acestui local timp de 
treizeci de ani. Toţi cei din Fort Bragg o cunosc şi o iubesc. Ei bine, 
s-a pensionat. N-a avut nicio rudă care să-i preia afacerea. Și nimeni 
de pe-aici nu avea destui bani să i-o cumpere. Şi-atunci a apărut șeful 
meu. Un barcagiu. Nu genul din Noyo Harbor, ştii. Adică nu pescar. 
Ci unul din vietnamezii ăia care au venit în Statele Unite. E un om 
bun. Dar nimeni nu i-a dat nicio şansă. E un venefic. Aşa-i spun unii. 
N-au de gând să facă afaceri cu un venetic, știi. Sunt o mulțime de 
veterani furioşi pe aici, care n-au de lucru, și caută pe cine să dea vina. 
lar Charlie e o țintă bună. 

— Charlie? 

Ea zâmbi ușor. 

— Şi-a americanizat numele. Nu l-a ajutat, dar cel puțin nu mai 
trebuie să mă chinui să-i pronunț numele vietnamez, spuse ea râzând. 
E cool. A lucrat din greu zece ani să economisească destul să cumpere 
localul ăsta mic, și se pare că va da faliment. Nu-i corect. Ridică din 
umeri, părând mâhnită. Dar se mai întâmplă, ştii? 

— Probabil că aşa e. 

— Partea nasoală e că eu plec azi la San Francisco. Soțul meu a 
primit o slujbă acolo. E prima slujbă pe care o are de un an de zile de 
când caută. Şi a găsit şi o locuință pentru noi. Charlie se ceartă acum 
în spate cu Ho Chi Minh. Frate-su. Nu-l cheamă așa. Doar aşa-i spun 
eu uneori. Şi-l enervează la culme. Dar ştii că îi sare uneori muştarul 
rău de tot. Ia ascultă la el! E de groază! A anunțat la biroul forțelor 
de muncă acum două săptămâni, de când mi-am depus cererea de 
demisie, şi niciun om nu s-a deranjat până acum să apară. E nervos 
foc şi e gata să declare război. Ce să spun, o să ajungă departe aşa. 

Dynah clipi. 

— Eu am nevoie de o slujbă. 

— Nu mai spune! Serios? 

— Da. Serios. 

— Ei bine, te avertizez. Salariul nu e cine ştie ce. Salariul minim. 

Nu prea primeşti bacşiş aici. Trebuie să ai clienți ca să ai bacşiş, nu? 
Arătă cu capul la bătrânul de la tejghea. Harvey îți dă 25 de cenți. E 
un bătrânel drăguţ. 25 de cenți pentru cafea, şi 25 de cenți bacşişul. 
În fiecare dimineață a săptămânii. Vine la opt. Poţi să-ți fixezi ceasul 
după el. 

— De două săptămâni caut de lucru. Eram pe punctul să mă dau 
bătută. 

— Când vrei să începi? 

Dynah râse uşor. 

— Cum ar fi imediat? 

Chelneriţa se întoarse. 

— Hei, Charlie. Am o ofertă - om viu! Îi zâmbi lui Dynah. Nu 
ştie ce înseamnă asta. Încă are de furcă cu engleza. Țin-te bine. Mă 
duc să-i spun. Numele meu e Susan, apropo. 

— Eu sunt Dynah. Dynah Carey. 

Susan lăsă cana cu cafea pe masă. Charlie ieşi după treizeci de 
secunde după ce plecă Susan. Un om mic, uscățiv, cu părul negru şi un 
dinte îmbrăcat în metal auriu în față, veni să dea mâna cu ea. Bărbatul 
din spatele paravanului îi strigă ceva, iar Charlie îi strigă ceva înapoi. 
Se auzea ca şi când bucătarul amesteca prin oale și tigăi cu o lingură. 

Susan îşi dădu ochii peste cap. 

— Sunt puțin nervoși, ştii? O să te obişnuieşti cu ei. 

Dynah se simțea bine, foarte bine chiar pentru prima oară de 
săptămâni întregi. Salariul minim nu era mult, dar era destul să 
trăiască. 

— Ai venit la țanc, Dynah Carey, spuse Charlie. Dacă nu veneai 
tu azi, mâine eu servesc la masă, şi atunci nimeni nu vin. Nici măcar 
Harvey. 

Harvey râse. Nestingherit, se intoarse pe scaunul lui şi privi drept 
la ei. Nu-i păsa dacă ştiau că-i asculta şi el. 

— E destul de drăguță să-ți aducă niscai clienți, Charlie. 

— Da cu mine ce-i în neregulă? spuse Susan, cu mâinile proțăpite 
în şolduri. Sunt hidoasă sau ceva? 

— Şi tu eşti frumoasă, dragă. Guralivă, dar frumoasă. 

— Noi bucurăm de cunoştinţă, spuse Charlie, scuturând bine 
mâna lui Dynah. 

— Îi arăt eu lui Dynah rosturile, spuse Susan. 

— Rosturile? Charlie o privi mohorât şi privi în jur. Ce rosturi? 

Susan îi zâmbi lui Dynah şi-l bătu pe Charlie pe umăr. 

— Lasă, Charlie, nu face nimic. O instruiesc eu. Bine? Nu-ţi face 
griji de nimic. 

Charlie luă nota de plată a lui Dynah. 

— Masa gratis. Trei mese pe zi. Foarte bine pentru tine şi bebeluș. 

Dynah se roşi. 

— Nu-ţi face griji de asta, spuse Susan delicat. Eşti pe mâini bune. 


A E K 


Joe se plimbă prin întreg Mendocino căutând maşina lui Dynah. 
Zări câteva maşini, aceeaşi firmă, an şi model, dar toate erau de altă 
culoare sau le lipsea simbolul peştelui pe portbagaj sau abțibildul cu 
NLC pe geam. Parcă maşina se plimbă pe străzile aglomerate de 
turişti, întrebând proprietarii diferitelor magazine și localuri dacă 
venise să caute de lucru. Câţiva şi-o amintiră, dar nu știau dacă 
rămăsese prin zonă. 

Se opri la Salt Point şi se duse duminică dimineaţă la biserică în 
Mendocino. Era o biserică mică, demodată, cu o arhitectură specifică 
în New England, cu turlă, cea mai veche biserică de pe coasta de vest, 
un reper istoric. 

Dynah nu era în mijlocul adunării. 

Cum nu era altă biserică creştină în oraş, îşi imagină că probabil 
se duse la serviciul divin în altă parte, probabil mai sus pe coastă, la 
Fort Bragg. 

Porni spre nord şi îşi cumpără un hamburger la McDonald's." 

Poate că se dusese acasă. 

Gaăsi un telefon cu fise şi sună la familia Carey. 

— Nu, nu e aici, Joe. A sunat din nou azi de dimineață cât am fost 
plecați, îi spuse mama lui Dynah. Părea mai bine de data asta, Joe. A 
găsit un loc unde să trăiască. N-a spus unde. A spus că are şi un loc de 
muncă, dar n-a spus ce face. N-a lăsat niciun număr de telefon. Nu 
ne-a dar prea multe detalii. 

x XX 


Dynah se bucura de noua ei slujbă. Primele zile se dovediră 
plicticoase, iar Harvey era singurul client obişnuit. Venea în fiecare 
dimineață la opt, exact cum îi spusese Susan că avea să facă. Dynah 
îi umplea mereu cana cât timp îşi citea ziarul. Uneori povestea cu ea 
despre anii în care lucrase în industria lemnului. De la opt jumătate 
şi până după ora zece, intrau turişti să bea o cafea, să facă un popas 
în drumul lor pitoresc spre sud, iar Dynah era ocupată să primească 
comenzi şi să servească. Bacșişurile erau frumoase. Oamenii tindeau 
să fie pgeneroși cu chelnerițele însărcinate, mai ales cu una aşa de 
tânără cum era ea. 

Cât despre locuit, Dynah rămase acolo unde era, mulțumită cu 
motelul micuț din dreptul autostrăzii 1. Managerul fu drăguţ şi nu-i 
crescu tariful pe timp de iarnă, în înțelegere cu Dynah că avea să-și 
facă singură curat în cameră şi să se ocupe de spălatul câtorva dintre 
rufe. În fiecare seară, după o zi lungă în care servea la mese, Dynah 
se ocupa de maşina de spălat şi de uscător. Îşi ridica picioarele pentru 
a le dezumfla puțin, citea din Biblie în timp ce aştepta să se termine 
ciclul de spălat și să se oprească uscătorul. De obicei își termina partea 
ei pe la zece şi se ducea la culcare imediat după aceea. 

Duminica era singura ei zi liberă. Epuizată, se ducea la o slujbă 
mai târziu după-masă, de fiecare dată la altă biserică. Enoriaşii erau 
prietenoși şi curioşi. Nu avea chef să vorbească despre situația ei şi de 
obicei stătea în spate, de unde putea pleca în tăcere și neobservată de 
îndată ce se termina serviciul. Uneori, pleca înainte ca pastorul sau 
preotul să apuce să ajungă la uşă să îi salute pe cei din adunare. 

Nu ştia ce avea să facă cu copilul. Tot ce ştia era faptul că problema 
nu avea să dispară. Ci cu fiecare zi, era tot mai mare. 

Era confuză cu privire la tot. Nu mai fusese la medic din primele 
săptămâni de sarcină. Cum nu avea asigurări de sănătate, nu credea că 
era eligibilă pentru una din clinicile unde putea fi consultată gratuit, 
chiar dacă era una în Fort Bragg. Nu avea bani pentru consultații 
medicale, darămite pentru o naştere în spital. 

Ce avea să facă atunci când se năştea copilul? Avea să-l nască în 

camera ei de motel, fără ajutor? Şi după aceea? Să-şi lase copilul pe 
pragul unei biserici, în speranța că cineva avea să-l ia, fără să pună 
întrebări? 

Doamne, ce-o să mă fac? 

Zăcea în patul camerei ei de motel, în fiecare seară, fixându-și 
privirea în tavan, îngrijorându-se pentru viitor. Lungile ceasuri de 
lucru îşi spuneau cuvântul. În seara aceasta adormise în timp ce spăla 
rufele, bâzâitul monoton al uscătorului o adormise. O durea spatele. 
Picioarele şi gleznele îi erau umflate. O durea capul. 

Un duş lung şi fierbinte îi relaxă muşchii încordați. Se sui obosită 
în pat, îşi vâri încă o pernă între genunchi, pentru a-şi ameliora 
puțin durerea de la spate. Îndată ce închise ochii alunecă încet pe 
aripile somnului — doar pentru a se trezi înapoi la clinică, iar doamna 
Chambers îi bloca ieşirea. Mama ei era alături de ea, ținând-o de 
mână, conducând-o spre cabinetul unde o aştepta Dr. Wyatt. Purta 
un halat alb și-și punea mănuşile din cauciuc. 

— Nu va dura decât câteva minute, apoi va fi gata. 

Dynah auzea sunetul unei maşini în fundal, ca şi când apa s-ar 
scurge prin gaura de scurgere. Cineva pipa. Oare numai ea auzea 
țipătul acela? Cum puteau sta toți şi să o privească atât de calmi, când 
cineva pipa în halul acesta? 

— Nu-i chiar atât de rău, spuse Dr. Wyatt. 

— Nu vreau să fac avort! 

Doamna Chambers o privea cu dezgust. 

— Nu fi aşa o laşă! Eu am făcut. De ce să nu faci şi tu? 

— Nu poți veni acasă, îi spuse mama ei. Tata nu te lasă. 

— Nu pot! 

Dynah reuşi să se elibereze şi o luă la fugă pe coridor. 

Ethan şedea pe un scaun, cu capul în mâini. Îşi ridică privirea la 
ea, cu faţa brăzdată de lacrimi. 

— Tu ar fi trebuit să fii soția mea, dar nu mai eşti suficient de bună 
pentru asta. 

Îi intoarse spatele, şi-l zări pe tatăl ei stând la recepție. 

— 'Ți-am spus să scapi de el. E un monstru, şi n-am de gând să-l 
primesc în casa mea. 

Plângând, continuă să fugă pe hol, încercând să găsească ieșirea. 

Toate uşile erau încuiate. Holul o lua la dreapta, apoi la stânga, şi 
iarăşi la dreapta, tot mai îngust. Văzu o uşă în capăt, alergă spre ea 
şi o deschise. O altă uşă se afla de cealaltă parte, iar în fața ei stătea 
Janet. 

— Nu înţeleg de ce trebuie să faci atâta caz din asta, Dynah. Dacă 
e cineva care are dreptul acesta, atunci tu eşti aceea. Și-apoi, nu-i cine 
ştie ce. Atâtea fete au trecut prin așa ceva. 

Dynah trecu pe lângă ea spre uşă. Când o deschise, se trezi drept 
în cabinetul decanului Abernathy. Era în plin proces de a-şi aranja 
hârtiile pe birou. Când ea se prăvăli pe jos, el se opri şi o privi de sus. 

— E aici înăuntru! E aici înăuntru! 

Auzea zarva mai multor picioare care fugeau, şi se auzeau tot mai 
aproape şi mai aproape, şi ea se ridică cu greu în picioare. 

Decanul Abernathy se ridică şi își înconjură biroul. 

Dynah se ridică brusc în şezut, scăldată în sudoare, cu inima 
bubuindu-i în piept. Tremurând, trase păturile mai bine în jurul ei 
şi ascultă. 

În cameră era întuneric şi linişte, iar ceasul digital cu alarmă de pe 
măsuța de lângă pat arăta 3:45. 

Pând când, Doamne? Până când mă vei lepăda? Sunt singură. Mi-e 
frică. Nu ştiu ce să fac. Cum se poate că toată viața mea Ti-am simţit 
prezenţa, iar acum nu mai reușesc să Te găsesc nicdieri? Oare chiar a fost 
relația mea cu Tine o iluzie? Toate povestirile despre Tine nu sunt decât 
basme pe care mi le-a spus tata şi mama? Unde este ocrotirea Ta? Unde-Ţi 
este indurarea? 

Cum nu mai reuşi să adoarmă, se sculă la ora cinci şi făcu încă 
un duș. Era duminică, dar nu dorea să meargă la biserică. În schimb, 
porni cu maşina pe coastă în jos până în Mendocino. 

Parcă pe Kasten Street, în faţa unei brutării. Înfometată, îşi luă nişte 
clătite cu mere proaspăt coapte şi o cană mare cu cafea aburindă cu 
frişcă. Plimbându-se pe Main Street, se opri să admire Kelly House, 
o casă victoriană restaurată de cetățenii comunității şi transformată 
ulterior în muzeu. Nu aveau să deschidă decât peste câteva ore. Peste 
drum, se afla Jerome B. Ford House, un muzeu de stat. Mai încolo, 
erau aleile de-a lungul coastei, spre Portuguese Beach. Apucă pe 
cărarea plină de meandre, prin iarbă, spre Point. 

O moară din lemn se înălța aici în urmă cu o sută de ani, pe 
vremea când Mendocino era un oraş în forfotă, locuit de marinari 
din New England, Scandinavia, Portugalia, China şi Insulele 
Azore. Imigranții luaseră cu asalt California în timpul goanei 
după aur. În anii 1880, mineritul şi vânătoarea de balene scăzuse, 
dar valul de imigranţi se menţinu, aducând în țară fermieri, pescari 
şi tâmplari. 

Acum stătea pe margine la Point şi privea valurile care se spărgeau 
de stânci, iar spuma albă pulverizată se ridica în aer, răsucindu-se, iar 
norul umed îi înțepa uşor obrajii. Îşi strânse haina mai bine în jurul 
trupului, fascinată de forța oceanului. 

O, Doamne, Dumnezeule, cine este ca Tine? Tu eşti atotputernic, 
Creatorul cerurilor şi al pământului. Credincioșia Ta este pretutindeni. 
Tu cârmuieşti marea cea învolburată. Când se înalță valurile, numai Tu 
le poți potoli. 

Îşi închise ochii, îşi ridică fața, simțind vântul sărat mângâind-o. Îşi 
desfăcu brațele şi în acelaşi timp îşi deschise inima înaintea Domnului. 
lar atunci îi auzi din nou vocea Lui. O, Doamne, O, Dumnezeule. 

O, Tatd, am strâns Cuvântul Tău în inima mea ca să nu păcătuiesc 
împotriva Ta — dar acum văd că nu am ţinut seamă de Cuvântul 
Tău. De asta am fost atât de tulburată. De asta nu am primit niciun 
răspuns la rugăciunile mele. O, Dumnezeule, în tot acest timp eu Îşi 
ceream permisiunea să pun capăt vietii acestui copil. Te-am rugat să-l 
iei de la mine. Te-am rugat să-mi ingădui păcatul. lartă-md, Doamne. 
Dumnezeul meu, Tu nu m-ai părăsit niciodată. Eu sunt cea care Ti-am 
întors spatele. 

Isuse, iartă-mă. O, Tată, tânjesc după Tine. Uneori imi doresc să 
pori fi aici, întrupat. Uneori imi doresc să-Ți simt braţele în jurul meu, 
cuprinzându-mă. 

O, Tată, deschide-mi ochii, ca să pot privi cu încântare lucrurile 
pe care le-ai înfăptuit pentru mine. Pune-mi picioarele pe stâncă, 
Doamne. Ancorează-mă în dragostea Ta. Credinţa mi-e slabă, și eu 
sunt la fel. Tu, numai Tu eşti tăria şi scutul meu. Numai Tu, Doamne. 
Numai Tu. 


235 


FRANCINE RIVERS 


IK K K 


Joe îi găsi maşina și parcă lângă ea. Era devreme, magazinele erau 
închise şi străzile pustii. Numai câteva restaurante şi cafenele erau 
deschise. Un clopoțel sună când intră în brutărie. Chelneriţa spuse că 
o fată care se potrivea descrierii lui intrase şi işi luase clătite cu mere 
şi o cafea în urmă cu o oră. 

Împrumută un pix, scrise repede un bilet pe un șervețel. „Nu pleca. 
Am venit în căutarea ta. Joe.“ 

Prinse biletul sub ştergătorul de pe parbrizul maşinii lui Dynah şi 
porni. Nici nu făcu bine douăzeci de paşi că se şi întoarse. Îi deschise 
capota şi-i scoase rotorul şi-l vâri în buzunar. Nu avea de gând să 
rişte. 

Mergând repede de-a lungul Main Street, trecu pe lângă o duzină 
de oameni care-și făceau plimbarea de dimineață. Peste drum era 
promontoriul Mendocino şi stâncile ce dădeau spre Big River, spre 
golf și spre marele Pacific cât vedeai cu doi ochi. Câteva perechi de 
alergători fugeau pe alei. Apoi Joe se opri, şi-şi miji ochii. 

Era cineva acolo, departe, stând în cel mai îndepărtat punct, privind 
spre Oceanul Pacific. Părul lung şi blond se învolbura în vânt. 

— Da! spuse Joe pe sub mustăți. Îi mulțumi lui Dumnezeu şi trecu 
strada, îndreptându-se spre ea. Când ajunse mai aproape, încetini 
pasul, privind-o cum se cuprinsese cu braţele în timp ce vântul bătea 
în jurul ei, iar fusta înflorată şi lungă până la glezne îi flutura în jurul 
picioarelor ei subțiri. Purta bocanci în picioare și şosete groase. 

Ca şi când i-ar fi simțit prezența, se intoarse. Joe văzu cum i se 
măresc ochii surprinşi. El îi zâmbi şi porni spre ea. 

— Joe, spuse ea, evident nevenindu-i să creadă că îl vede aievea. 

Se opri în faţa ei, savurându-i prezența. Obrajii îi erau rozalii, de 
la vânt, iar ochii de un albastru solemn. Îşi pierduse privirea aceea 
hăituită. 

— Bună, spuse el. Când ea-și desprinse brațele din jurul ei, el o 
cuprinse în braţele sale, iar inima lui tresăltă când îi simți mâinile la 
spate, răspunzând îmbrăţişării lui. Îi simți plinătatea trupului ei şi Îi 

mulţumi din nou lui Dumnezeu. Până la urmă nu se dăduse bătută. 
Slavă Domnului! 

Dynah se rezemă de el, savurându-i căldura, simțindu-i mâna cum 
i se făcu căuş la ceafă, iar apoi coborându-i mângâietor pe spate. 

— Ce faci aici, Joe? 

— N-ai venit la întâlnire. În cinşpe!. Mai ţii minte? 

Ea se desprinse de el. 

— O. Am uitat. Îmi cer scuze. 

El zâmbi, îndepărtându-i o şuviță din părul blond după ureche. 

— Te iert. 

— Cum m-ai găsit? 

— Mi-ai vorbit despre zona asta în preria din rezervaţie, mai 
tii minte? Şi mama ta mi-a arătat albumele voastre de familie. Am 
început de la Dillon Beach şi apoi m-am îndreptat spre nord. 

— O, Joe. Atâta deranj... 

— Niciun deranj. Îi ridică bărbia în joacă. Tu arăţi bine, Dynah. 
Chiar bine. 

Se roși, apoi râse sigură pe ea. 

— Cresc cu fiecare nouă zi tot mai mare, spuse ea şi-şi deschise 
haina. 

— Faci ceea ce trebuie. 

Ea-şi închise din nou haina pentru a se feri de vântul rece de 
afară. 

— Nu am niciun merit în toată asta, Joe. N-am reuşit să mă 
hotărăsc până acum. 

— Şi acum? 

— O să merg până la capăt, oricât m-ar costa asta. 

Porniră pe cărarea de pe stânci, și apoi coborâră pe faleză. Soarele 
era sus, norii se risipiră, iar vântul deveni ca o şoaptă peste nisip în 
locul unde Big River intra în golful Mendocino. Ziua începea să se 
încălzească. 

Dynah îşi scoase haina şi se aşeză. Îşi scoase bocancii grei şi 
şosetele cele groase şi-şi întinse picioarele înaintea ei, ridicându-şi 
fusta în așa fel încât genunchii şi pulpele picioarelor să se bucure de 
razele de soare. 

— Pari obosită, spuse Joe. 

— N-am dormit prea bine. 

Şi nici nu era de mirare, se gândi el, când trebuia să se descurce 
singură cu toate. 

— Ai fost la medic? 

Ea scutură din cap. 

— Nu de când am plecat de la şcoală. 

— O să-ți facem o programare. 

Ea îl privi. 

— Noi? Zâmbi uşor. Ce, acum o să te ingrijești tu de mine, Joe? 
Ai de gând să-mi rezolvi toate problemele? 

— Tu ce credeai, că te căutam doar să te salut şi apoi să-ți spun 
„pa“? Rămân cu tine. 

Ea-l privi în ochi. 

— Ştiu că suntem prieteni, Joc, dar mai este ceva, nu? De ce 
contează atât de mult pentru tine ca eu să nasc copilul ăsta? 

Joe ştiuse că avea să-l întrebe la un moment dat, la fel cum ştiuse 
că trebuia să-i răspundă. Cel puţin în parte. Restul, în timp, dacă era 
voia lui Dumnezeu. 

— Am lăsat o fată însărcinată când aveam șaptesprezece ani. A 
făcut avort. 

Ea-și închise ochii şi îşi ridică genunchii, trăgându-şi fusta în jos 
ca un cort protector, strângându-și picioarele cu brațele. 

— O iubeai? 

Se uită spre valurile care se loveau de stâncile aliniate de-a lungul 
golfului. 

— Nu. Oftând, îşi plecă fruntea şi-şi închise ochii. Sexul era cel 
mai tare lucru pentru mine pe atunci... Se uită la Dynah, ușurat să 
vadă că nu părea dezgustată. 

— Te ascult, Joe. 

Nu-i plăcea să povestească despre trecutul său, dar ca trebuia să 
ştie. 

— Era o chestie la noi în gaşcă, să faci cuceriri. Băieții considerau 
un copil ilegitim drept un trofeu. Copiii erau dovada fizică a bărbăției 
noastre. Îşi scutură capul dezgustat. lar eu mi-am însușit toată 
mentalitatea asta până când Teresa a rămas însărcinată. Atunci m-a 
lovit realitatea. Rău de tot. 

Vorbea rar. 

— Ea n-a vrut să țină copilul. Îi era frică de faptul că părinții 
zi aveau să o arunce în stradă. Mama a spus că ar fi primit-o la noi. 
Chiar s-a oferit să-i adopte copilul. Teresa a spus că o să se gândească 
la asta şi că mă anunţă. M-a sunat după două zile şi mi-a spus că a 
făcut avort. 

Ochii lui negri se umplură de lacrimi. 

— Încă mă apucă jalea din când în când. Am auzit toate poveştile 
alea cum că e trupul ei, alegerea ei... şi înțeleg toate astea. Problema 
e că nu poți anula anumite lucruri. Nu poți schimba natura umană. 
Copilul acela era și al meu, era sânge şi carne din mine. Când Teresa 
mi-a avortat copilul, a fost ca şi când ar fi ucis o parte din mine. 

— Ai urât-o pentru asta? 

— Da, am urât-o. Multă vreme. Gura i se strâmbă a dispreț. Nu că 
ar fi ştiut cineva cum mă simțeam. Eram un tip cool pe atunci. Nimic 
nu reuşea să mă clatine. Era mai uşor să dau vina pe ea decât să îmi 
accept partea mea din întregul fiasco. | 

Îşi întoarse privirea, şi oftă prelung. Îşi sprijini antebraţele de 
genunchii ridicați şi rămase tăcut multă vreme. 

— Eu şi Teresa am mai stat împreună doar o lună după ce a făcut 
avort. Eram amândoi furioşi. Când ne-am despărțit, ea s-a încurcat 
cu un alt băiat din gaşcă. După alte patru luni, era din nou însărcinată. 
A făcut încă un avort. 

Agitat, se ridică în picioare şi se îndepărtă puțin de ea. Rămase 
privind departe pe apa agitată. 

— Ultima oară când am fost acasă, am căutat-o. Am vrut să-mi 
usum responsabilitatea pentru partea mea din ceea ce s-a întâmplat. 
“Trăieşte în Watts. Are doi copii, cu doi bărbați diferiți. Bea, se 
droghează şi trăiește din ajutor social. Viaţa ei e o mizerie. 

— Nu toate femeile care fac avort ajung ca ea, Joc. 

— Nu - spuse el şi se întoarse să o privească — dar uneori mă întreb 
dacă nu cumva sunt o mulțime de oameni în lume care sunt ca mine. 
Fac pe grozavii. Se poartă ca şi când nimic nu i-ar putea clătina. Se 
prefac că nimic nu contează. Şi în tot acest timp, se sting în interior. 

Dynah se gândi la mama și la bunica ei. Cât de mulți alții sufereau 
ìn tăcere, prea rușinați şi prea speriați să vorbească despre durerea 

lor? Lumea nu îi lăsa să îşi jelească pruncii pe care-i avortaseră. Cum 
ar fi putut, când retorica spunea că de fapt nici nu exista un copil? 
Cum ajunge cineva să jelească ceva ce nu există? Nimeni nu voia să 
recunoască adevărul. Deși de suferință nu erau scutiți nici măcar aceia 
care nu avuseseră niciodată de luat o decizie în ce priveşte viața şi 
moartea. Cum era tatăl ei. 

Îşi aminti un vorbitor de la NLC spunând că în fiecare an erau 
avortaţi un milion şi jumătate de copii. Prelegerea sa se referea la 
copiii pierduţi. Acum, se întreba câte mame își plângeau durerea 
pentru decizia luată. Cât de mulți taţi se simțeau la fel de neajutorați şi 
furioşi, la fel ca Joe? Cum era cu bărbații şi femeile care se căsătoreau 
cu ei mai târziu, şi trăiau în umbra morții? Cum rămânea cu copiii 
lor? Dar cu generațiile care îi urmau? 

Greutatea unei asemenea suferințe și vinovăţii era copleșitoare. 

Şi atunci se gândi că poate de asta spuneau cu toţii că nici nu 
exista. Nici copilul. Nici vinovăția. Nici consecințele. 

— O decizie îți poate afecta tot restul vieții, spuse Joe mohorât. 

Familia. Comunitatea. Națiunea. 

— Dumnezeu poate ierta orice. 

Gura lui Joe se arcui într-o jumătate de zâmbet. 

— Ştiu că m-a iertat, şi sunt recunoscător. Ce s-a întâmplat este 
în mare parte motivul pentru care m-am întors la Cristos. Eliberarea 
inseamnă însă altceva. 

Ea luă o mână de nisip și-l lăsă să i se scurgă printre degete. 

— Ispăşeşti, Joe? De asta eşti atât de pornit să mă ajuţi să nasc 
copilul ăsta? 

Ajutorul lui trebuia de fapt să-l curețe de vină? 

Joe se întoarse şi se lăsă lângă ea. O apucă de bărbie, așteptând 
până când îl privi drept în ochi. 

— Nu vreau să te văd mai rănită decât eşti deja. 

— Viaţa e dureroasă. Nu poți scăpa de asta. 

— Da. O mângâie uşor cu încheieturile degetelor. Aşa e. Iar unii 
ies mai răniți din joc decât alții. 

Ea se ridică şi se îndreptă spre apă, şi se opri suficient de aproape 
ca valurile să îi ajungă la picioare şi să-i umezească uşor tivul fustei. 

Joe îşi scoase bocancii şi şosetele şi i se alătură, stând lângă ca, fără a 
spune nimic. 

Dynah îşi ridică ochii spre cerul albastru. 

— Ştii ce-i ciudat? Nu-l urăsc pe cel care m-a violat. Îl văd 
ca un copil al fărădelegii care nu ştie mai mult de atât. O, m-a 
rănit. M-a rănit mai mult decât va şti vreodată, dar a fost în 
mare parte fizic. Ochii i se umplură acum de lacrimi. E vorba 
de ceilalți, Joe. Cei care ar fi trebuit să ştie mai bine, și cu toate 
astea au crezut nişte minciuni. Aceia sunt cei care m-au rănit cel 
mai rău. Ethan. Janet. Decanul Abernathy. Pastorul Whitehall. 
Propriii mei părinți. N-au intenționat niciodată să mă trădeze, 
dar m-au trădat. 

Ea-şi ridică privirea la el, iar lacrimile i se rostogoliră pe obraji. 

— A trebuit să ies de acolo, Joe. A trebuit să plec. Poţi înțelege 
asta? Ochii ei sclipiră. A trecut atât de mult timp de când m-am 
simțit aproape de Domnul. Nu-L mai auzeam. Nu-L mai simțeam 
aproape de mine. Chiar am început să mă îndoiesc că există. M-am 
simțit părăsită. 

— lar acum? 

Ea luă o gură nesigură de aer şi expiră, iar trupul i se relaxă. Părea 
ciudat de împăcată. 

— Cred că am făcut ceea ce dorea El să fac. „Ieși din mijlocul lor și 
depărtează-te de ci,“ a spus El. Nu doar într-un sens fizic, plecând de 
acasă, ci văzând lucrurile prin ochii Lui, înțelegând adevărul. Trebuie 
să mă desprind de ei în modul în care gândesc şi să nu mă las condusă 
de sentimente. O, şi m-au condus, Joe. M-au condus luni de zile. 
M-am lăsat trasă în vâltoare, impleticindu-mă în orice direcție aş fi 
apucat. 

— Şi nici nu-i de mirare. 

— Nu-mi găsi scuze. Lumea se pricepe de minune la asta. 

Avea o determinare pe care nu i-o mai văzuse niciodată. Şi îi 
prindea bine. 

— Ştiam adevărul, Joe. Întotdeauna l-am ştiut. E ca și când 
Dumnezeu l-a pus în mine din clipa în care am fost concepută. Doar 
că mi-era prea frică să o pun în practică. 

ÎL luă de mână şi i-o strânse uşor, zâmbindu-i. 

— Nu îmi mai este frică. Voi naşte copilul acesta. După aceea, voi 

adie i şi voi vedea ce doreşte Domnul de la mine. 

şi trase mâna, se întoarse şi-şi îndreptă fața în sus spre razele 
soarelui. Îşi închise ochii și savură căldura. Inhală mireasma mării și a 
pinului, a nisipului cald şi a aerului proaspăt, şi se simți mai plină de 
viață ca oricând. 

Joe o privi, mulțumindu-l lui Dumnezeu pentru schimbarea pe 
care o vedea în ea. Nu îngăduise nimănui să-i ia nimic. 

Dynah râse. 

— O, Joe, e uimitor, spuse ea, simțind mişcarea din pântecul ei. Își 
trecu mâinile încet de-a lungul trupului ei. Îşi plecă fruntea, aşteptând, 
şi apoi o simţi din nou. Zâmbi. E o minune când te gândeşti, spuse 
ea încetişor. fn noaptea când am fost violată, medicul mi-a spus că 
şansele să rămân însărcinată erau aproape nule. Ẹi cu toate acestea, 
s-a întâmplat. Trebuic să existe un scop în asta, un scop pe care doar 
Dumnezeu îl cunoaşte, pentru ca acest copil să se nască. 

Joe îi sorbi priveliștea frumoasă, privind uimirea din expresia ei, 
felul în care mâinile i se mişcau spre a mângâia copilul nenăscut. 

Îşi ridică privirea la el. 

— "Toate lucrurile lucrează împreună spre binele celor care-L 
iubesc pe Dumnezeu, şi care sunt chemaţi potrivit cu scopul pe care- 
L are El pentru ei. Nu-i adevărat, Joe? 

— Aşa spune Scriptura. 

Ea zâmbi, iar ochii îi luceau de un umor delicat văzându-i 
solemnitatea. 

— O afirmaţie nobilă. 

Nici chiar el nu era convins de asta pe deplin. Era doar copleșit 
de nedreptăţile pe care ea fusese nevoită să le îndure. Dumnezeu nu- 
i promisese niciodată că viața avea să fie dreaptă. Oferise o alegere 
simplă: dreptate sau har. 

Eu aleg barul Tău, Doamne. Îti multumesc Ție, Doamne. Tu eşti 
Domnul meu, dragostea sufletului meu. 

— Ştiu că nu va fi ușor. Sunt slabă. Zi după zi, va fi o luptă să-mi 
păstrez credinţa şi să aștept să văd ceea ce a plănuit Domnul. Dar ce 
alternativă am, alta decât moartea? Aleg viaţa. Aleg să cred Cuvântul 
lui Dumnezeu. Aleg să cred în prezenţa şi promisiunile Lui. Aleg 

să nasc copilul acesta. Aleg să cred că Dumnezeu este Tatăl celor 
orfani. 

Îşi puse mâinile peste copilul nenăscut, un gest protector şi 
tandru. 

— Indiferent cum a fost conceput copilul acesta, Dumnezeu îi va 
fi Tată. Copilul meu nu va veni pe lume neiubit sau nedorit. Dacă nu 
pot simți cu adevărat o bucurie fără margini, ştiu că Domnul poate. 

Joe îi îndepărtă şuvițele de păr blond din față. 

— Aşa să fie. 

Urmându-şi impulsul, Dynah veni lângă el şi-şi strecură braţele 
pe după mijlocul lui, strângându-l tare în brațe. 

— Sunt aşa de binecuvântată să te am ca prieten, spuse ea cu voce 
sugrumată. 

Temându-se că-l făcea să se simtă stânjenit, se trase repede şi se 
indepărtă de el. 

Joe îşi închise ochii, iar pulsul îi alerga nebunește. O, Doamne, 
Dumnezeule, Tu imi cunoşti inima. lartă-mă. În cer prea mult. 

Dynah îşi luă haina şi o scutură de nisip. 

— Ce-ar fi să-ți fac cinste cu prânzul? îl întrebă ea, vârându-și 
mâinile în mânecile hainei. Îi luă jacheta. Ştiu un loc la Noyo Harbor 
unde servesc un chowder de moluște excelent. 

El veni pe plajă spre ca. 

— Te urmez. Luându-și jacheta, şi-o aruncă peste umăr şi intră 
la pas lângă ea. 

ât de cerşetoare sunt, spuse Dynah, uitându-se afară 
reg antului bindinând văzu focile 
i să latre lângă barą unui pescar. 


Uită-te că mare e aceea. 

Cheln&iţa le aduse două caştfoane cu chowder de moluşte aburind. 
La dorința Îti=Dynabp»epiăise el rugăciunea de mulțumire pentru 
mâncare. 

— Hmmm, spuse Joe după ce luă prima lingură. E bună aşa cum 
spuneai că va fi. 

Mâncară într-o tăcere plăcută, bucurându-se de priveliştea oferită 
de Noyo Bridge, de oceanul de dincolo şi de pescadoarele care navigau 
de-a lungul fluviului. 

Dynah rupse o bucată de baghetă şi se apucă să şi-o ungă cu unt. 

— Ce face Ethan? 

Joe ştiuse că întrebarea aceea avea să cadă la un moment dat, mai 
devreme sau mai târziu. 

— E bine. 

— Doar bine? Şi-a pierdut locul de şef? 

Ştia cât de mult muncise să fie cel mai bun. 

— Nu. A absolvit cum nu se poate mai bine. Decanul Abernathy 
i-a cerut să țină disursul de decernare a diplomelor. A fost un discurs 
bun. Din Timotei, și despre standardul pe care ni l-a lăsat Cristos. 

Făcu o grimasă când îşi auzi vocea tăioasă, îşi înmuie lingura înapoi 
în mâncare, sperând că ea avea să schimbe subiectul de la Ethan. 

Dynah simţi ceva în tăcerea lui. Ştia că Joe îi ascunde ceva. Îşi 
plecă privirea şi continuă să mănânce. Acum trebuia să se gândească 
la copil. Nu-și putea permite să-şi piardă pofta de mâncare. Avea 
să-şi termine mai întâi mâncarea înainte de a mai pune vreo 
întrebare. 

Joe termină primul de mâncat şi începu să soarbă din cafea. Știa că 
era abătută, şi ştia de ce. Ce o sd-i spun, Doamne? Că Ethan a aşteptat 
trei săptămâni inainte să-și găsească altă posibilă mireasă? Cum se va 
simţi Dynab? N-o lăsa să mă întrebe de el, Doamne. Te rog. 

Dynah işi tamponă buzele, şi-şi puse şervetul pe masă. Se lăsă 
uşor pe spate şi îl privi. 

— Haide, spune-mi. 

El îşi puse cana de cafea încet pe masă. 

— Ce să-ți spun? 

— Nu face pe neștiutorul. 

El îşi întoarse privirea, uitându-se afară spre apele fluviului Noyo. 
Isuse! N-a suferit încă destul? 

— Iese cu cineva. 

Dynah rămase tăcută, așteptând durerea ce urma. Se aştepta să o 
lovească în valuri, apoi să o acopere cu totul și în final să o înece. 
Dar nu se întâmplă așa. Ştirea aceasta nu o răni așa cum se aşteptase. 
De fapt, aproape că nu o afectă. Dar apărură alte întrebări. 

— E creştină? 

Joe o privi, studiind-o atent. Nicio lacrimă. 

— Da. 

— E drăguță? 

— Da. 

— Frumoasă? 

— Da. 

Văzu cum i se întunecară ochii. 

— Nu te supăra pe mine, Joe. E în regulă 

— Chiar este? 

Ea zâmbi. 

— Era normal să se întâmple. Fetele se întreceau întotdeauna să 
atragă atenţia lui Ethan. Ştii asta mai bine ca mine. Întotdeauna am 
fost uimită că m-a ales pe mine. 

— Eu am fost uimit că te-a lăsat să pleci. 

Era impresionată de rapiditatea cu care sărise să-i ia apărarea. 

— Mulţumesc, Joe. 

Chelneriţa se apropie cu nota de plată. 

— Eu fac cinste, spuse Dynah înainte ca Joe să apuce să-l ia. 

— De ce nu mergem până la tine acasă? spuse Joe, trăgându-i 
scaunul şi ajutând-o să își îmbrace haina. Poţi să pleci cu mașina ta, și 
apoi putem face o tură prin oraş. Poţi să-mi arăţi unde lucrezi, unde 
te duci la biserică, pe unde îţi petreci timpul. 

Dynah râse, întrebându-se ce părere avea să aibă de „casa ei“. 

— Confortabil, spuse el când îl pofti să intre. Nicio pată de 
apă pe tavan. O încuietoare sănătoasă la uşă. Camera de motel era 
curată şi mobilată simplu, cu un pat dublu, un dulap, două măsuţe 
lângă pat, un televizor în colț şi o masă la geam. Patul era făcut, 
draperiile erau trase, lăsând soarele să intre în interior, şi o Biblie 
uzată era deschisă pe măsuța laterală. Observă o plită electrică pe 
măsuța de toaletă. Conserve cu supă Campbell erau aliniate sub 
oglindă, împreună cu o cutie de biscuiţi săraţi, două mere Red 
Delicious, un borcănel cu unt de arahide, o banană și un borcănaș 
cu multivitamine. 

— Managerul a fost foarte drăguţ cu mine, spuse ea când ieşiră 
din cameră şi ea încuie uşa după sine. Eu îl ajut cu rufele, şi el îmi 
păstrează tariful la preț de iarnă. i 

Se duseră mai întâi la Maryanns. Sora lui Charlie era la lucru şi o 
salută cu un zâmbet cald. 

— Hei, Dynah! îi strigă Harvey de la tejghea, unde şedea impreună 
cu doi prieteni, care deveniseră la rândul lor clienți obişnuiţi ai casei 
în săptămâna care trecuse. Da' cine-i domnu”? 

— Un prieten, spuse ea şi făcu prezentările. Îl duse pe Joe în spate 
în bucătărie să-l prezinte lui Charlie. 

Plecară de la Maryann's, şi se plimbară pe Main Street. Dynah 
îi relată povestea orașului. Stând pe bancă, se uitară la Skunk Train 
venind dinspre Willits cu turişti. 

Se îndreptară apoi spre North Franklin şi la magazinele de 
antichități şi se opriră la Schats pentru a bea cafea și câte o clătită 
proaspăt coaptă cu mere. 

— Ce ai decis în privința relației cu părinții tăi? o întrebă Joe într-un 
final, ştiind că trebuiau să discute şi despre asta. Vrei să-i sun? 

— O să-i sun, Joe. Nu vreau să te pun la mijloc în toată povestea asta. 

— Nu te poți descurca singură aici. 

— De ce nu? 

— Mai întâi, nu ai bani pentru o îngrijire medicală corespunzătoare. 
Şi-apoi, ce vei face după ce se naște copilul? Nu vei putea lucra. 

Îşi întoarse capul. 

— Nu m-am gândit până acolo. 

— Nu-i chiar atât de departe, Dynah. Nu mai sunt decât trei luni. 

— Atunci cred că va trebui să mă gândesc destul de curând la asta. 
Nu voia să discute despre asta acum. Avea destul timp mâine, când 
avea să fi plecat. Dumnezeu avea să aibă grijă de ea. 

Joe nu avea să lase lucrurile așa cum erau. 

— Este o clinică socială în Berkeley. 

— Berkeley e departe. 

— Am un apartament de două camere. 

Ea-l privi surprinsă. 

— Ce vrei să spui? Să mă mut la tine? 

— Da. 

— Joe... 

— Tu poți să dormi în dormitor. Eu mă descurc în sufragerie. 

— Joe. 

— Ascultă-mă. Nu te las aici de capul tău. Își place sau nu, trebuie 
să rezolvăm problema asta. Azi. Nu te las să naşti singură copilul aici, 
în camera de motel. Aş locui aici dacă s-ar putea, dar cursurile mele au 
început şi slujba care mă aşteaptă are legătură cu mersul la cursuri. 

— Joe... 

— Fie la Berkeley cu mine, fie în San Francisco cu părinții tăi. 

Ea se făcu mică la gândul că ar fi trebuit să dea din nou ochii cu 
cl, 

Joe o luă de mână şi i-o pinu ferm între mâinile sale. 

— Ai venit aici pentru că nu ştiai ce să faci, nu-i aşa? Acum ştii. 
Vei naşte copilul. Ai avut nevoie de timp singură cu Domnul. Ai avut 
parte de el. fi pofi avea oriunde te-ai duce. Acum ştii ce doreşte El de 
la tine, Dynah. Nu mai trebuie să te ascunzi. 

Avea dreptate, dar inima ei tremura la gândul de a se duce acasă. 

— O, Dumnezeule, spuse ea încetișor, şi-şi închise ochii. Avea 
mai multe decizii de luat decât ar fi crezut. El presupunea că ea avea 
să păstreze sarcina. Dar oare ar fi trebuit să păstreze copilul după 
naștere? Putea fi ea părintele de care avea nevoie acel copil? Și cum 
rămânea cu viața e? Cu planurile ei? Nu se gândise niciodată să fie 
părinte singur, de fapt nu se gândise să fie părinte în următorii ani. 
Cum avea să se îngrijească de ea şi de copil? O problemă părea să 
atragă acum o duzină de altele. 

„Nu vă îngrijoraţi pentru ziua de mâine, spune Domnul.“ Nu mă voi 
îngrijora. Voi lua lucrurile rând pe rând, câte o zi odată. Așa voi face! 
Așa! 

— Ce alegi, Dynah? 

— Prefer să locuiesc cu tine decât să mă duc acasă, spuse ea 
zâmbind uşor, dar apoi scutură din cap. Dar n-ar fi drept. 

— Ce nu-i bine? 

— Oamenii ar presupune că port copilul tău, Joe. 

— Şi ce? Pe mine nu mă deranjează. 

Ea roși. 

— Suntem creştini. Trebuie să avem grijă ce gândesc oamenii. 
Aparența păcatului, mai ţii minte? Nu mă voi muta la tine şi să-i 
ispitesc pe oameni să creadă că trăim în păcat. Ce fel de mărturie ar 
mai fi şi asta? 

— Crede-mă, Dynah, nimănui nu-i pasă, mai ales la Berkeley. 
M-aş putea plimba pe University Avenue îmbrăcat în rochie și cu 
părul vopsit în albastru, şi nimeni nici n-ar băga de seamă. 

Ea râse uşor şi apoi deveni tăcută, solemnă. 

— Dar părinții mei? 

— Îi cunoşti mai bine decât mine. 

— Lor le-ar păsa, Joe. Ar face presupuneri. N-aş vrea să gândească 
rău despre tine. 

— Bun. Atunci o să fie San Francisco. 

— O, Joe... 

— Nu mă lua pe mine cu „o, Joe“. 

— Lasă-mi o săptămână să mă gândesc la asta. 

— Nici nu mă gândesc. La două minute după ce plec, iarăși 
dispari. 

— Nu, nu mai dispar. 

— Da, sigur, spuse el mohorât. Într-o săptămână probabil că avea 
să pieptene toată coasta Orepgonului. Sau poate că de data asta avea să 
se retragă în munți. În Sierra cei înalți, în Grand Tetons sau poate în 
Olympics cei inneguraţi. Doamne, așa îmi răspunzi Tu la rugăciunea de 
a vizita tara? întrebă el confuz. În timp ce fug după Dynah? 

— Îşi promit, Joe. 

El o privi şi văzu zâmbetul prețios care-i lumina fața ei. 

— Nu mă linguşi. 

— N-ai decât să-mi iei rotorul cu tine, dacă vrei. 

El îşi făcu gura pungă, a părere de rău. 

— Nu cred că-l iau. 


IK XX 


Joe se cază la motelul unde locuia Dynah. Se gândi că mai putea 
rămâne o zi înainte să se întoarcă la zona golfului. Până atunci, spera 
ca Dynah să ia o decizie. 

Dynah sună la el în cameră la ora şase. 

— Voi lucra deseară. Maria e răcită, iar Concepción îşi termină 
tura peste o jumătate de oră. Nu poate lucra până târziu... O aşteaptă 
familia. 

— Te ajut eu. 

Ea râse. 

— Bine. Ne întâlnim în camera de rufe. Îi spuse unde o găsea. 

Joe îşi petrecu seara mutând prosoape de baie și cearşafuri din 
mașina de spălat în uscător. Până la zece, împăturiră rufele și le aşeză 

în cărucior pentru tura de a doua zi de dimineață a Mariei. Se făcu 
unsprezece înainte să termine ei toată munca. 

Palidă de oboseală, Dynah îi ură noapte bună. Joe ştia că trebuia 
să se scoale şi să ajungă la Maryann's până la opt. 

Niciunul din ei nu dormi bine. Joe se rugă până târziu în noapte, 
în timp ce Dynah se zvârcoli şi se foi, visând urât. Ştia că Joe voia 
să aibă grijă de ea, şi chiar şi-ar fi dorit să se lase îngrijită de el. Cu 
toate astea, ştia că Dumnezeu avea altceva de gând cu ea. La fel ca 
și lui Iosua, Domnul îi spunea lui Dynah să meargă înainte în "Țara 
Promisă, şi cu toate acestea, ea continua să stea în pustie, temându-se 
să păşească pe apă. 

Ar fi fost mai ușor să se mute cu Joe şi să-l lase să aibă grijă de 
ca. Asta îşi dorea şi el. Nu trebuia să dea ochi cu părinții ei. Nici 
nu trebuiau să ştie. Avea să-şi lingă rănile în taină, avea să-şi nască 
copilul şi să-l dea spre adopție. Apoi avea să-şi primească iarăşi viața 
înapoi. Putea să uite de trecut și să o ia de la capăt. 

N-am suferit destul, Doamne? Lumea m-a zdrobit. Voi naşte copilul 
acesta; nu-i destul? O, Doamne, ce mai vrei de la mine? 

TOTUL. ASCULTĂ-MĂ ŞI EU ÎȚI VOI ÎNTEMEIA 
FAMILIA ÎN ȚARA PROMISĂ. EU ÎȚI VOI PUNE 
PICIOARELE PE STÂNCĂ. EU TE VOI BINECUVÂNTA ÎN 
GENERAȚIILE CARE VOR VENI. 

M-am simţit atât de fericită ieri. M-am simţit din nou aproape de 
Tine. Sunt fericită aici unde sunt. Pot să mă descurc. 

EU ÎŢI VOI DA VIAȚA DIN BELŞUG. 

Nu vreau să mă duc acasă, Doamne. Nu infelegi? Nu vreau să-i aud 
iarăși cum se ceartă cu privire la ce ar trebui să fac, şi ce nu. Nu vreau să 
știu ce a făcut mama sau bunica. A fost viaţa lor, decizia lor, păcatul lor. 
De ce ar trebui să port eu toată povara asta? Nu vreau să port povara 
durerii lor. Mi-e destul povara mea. 

POŢI FACE TOTUL ÎN MINE, PREAIUBITO. 
ÎNCREDE-TE ÎN MINE ŞI ASCULTĂ-MĂ. 

Caărui scop servește asta, Doamne? Spune-mi, şi poate atunci voi face 
ceea ce doreşti. 

ÎNCREDE-TE ÎN MINE ŞI ASCULTĂ-MĂ. 


Nu-i chiar așa uşor. Cum rămâne cu Charlie? Cum pot demisiona 

după trei săptămâni şi să-l las în necaz? Cum va găsi o chelneriţă acum că 
Susan s-a stabilit în San Francisco? O să-l angajeze pe Harvey? 

Chinuită, se sculă înainte de răsărit şi făcu un duş. Se uită 
după mașina lui Joe când ieşi, şi parcă-şi dori ca el să nu o fi 
găsit. Chiar când ajunsese să accepte ideea de a naşte copilul, el 
sosise și îi amintise de toate celelalte lucruri la care trebuia să se 
gândească. 

Charlie era întotdeauna la Maryanns la ora şase, pregătind totul 
pentru o nouă zi. Ea bătu în geam, și el o lăsă să intre. 

— Tu venit devreme. 

— N-am putut să dorm, spuse ea, căutând ceva de făcut. Sora lui 
Charlie trebuia să umple toate recipientele cu sare și piper, şi pe cele 
cu ketchup, muştar şi sos de soia. Mesele erau pregătite cu tacâmuri și 
şervețele. Podelele erau spălate și lustruite. 

— Stai pe scaun. Charlie îi arătă un scaun. Își pregătesc şuncă şi 
ouă și frigănele de cartofi. Soția mea nu dormea nici ca bine când era 
aşa gravidă cu fiul nostru. 

— N-am ştiut că ai fost căsătorit, Charlie. 

— Tare demult în Vietnam. Soția mea munceşte pentru soldați 
americani în Hue. Gătit, făcut curat, ca tine. 

Ea aşteptă în tăcere, privindu-l, sperând că avea să-i povestească 
mai multe. 

— Viet Congul a ocupat oraș. A împuşcat soție a mea. Niciodată 
nu am ştiut ce s-a întâmplat cu fiul meu. Îi aduse ochiurile cu mare 
grijă, ca pentru a nu-i sparge gălbenușurile. Nu sc uită la ea. Am 
căutat mult timp şi nu găsit nimic. Când americani plecat, familia 
mea fugit în Cambodgia. Am trăit cinci ani în lagăre înainte să venim 
la America. Prea târziu acum să mă întorc şi să iau de la capăt. Fiul 
meu e marc. Dacă viu. 

O durea în piept. 

— Îmi pare rău, Charlie. 

O privi. 

— De ce pare rău la tine? Tu nu fost acolo. Tu nu făcut nimic 
greşit. Îi puse ouăle pe o farfurie, adăugă şunca, frigănelele, o felioară 
de portocală şi o frunză de pătrunjel. Eu sunt aici. Eu sunt liber. Eu 
am lucru. Eu am frate şi sora mea. Eu sunt om bogat. Vino. Mănâncă. 

Îi duse farfuria în sala de mese şi i-o puse pe o masă în dreptul unui 
geam din față. 

— Şezi. Eu îţi aduc suc. 

Ochii i se umplură de lacrimi. 

— Mulţumesc, Charlie. 

El o bătu pe umăr şi se îndepărtă. 

Privind jos la mâncarea din faţa ei, Îi mulțumi lui Dumnezeu 
pentru îndurarea Sa. 

O, Doamne, cum îmi suporţi văicărelile continue, când alţii suferă atât 
de mult? 

Harvey veni și aduse trei prieteni cu sine. El îşi comandă cafeaua 
obișnuită, dar ceilalți îşi comandară micul dejun. Toţi patru se lansară 
într-o dezbatere politică. Două familii se opriră la opt patruzeci şi 
cinci, şi fură urmate de alte trei familii în doar zece minute. Maryann 
veni la nouă şi se așeză la tejghea. Arătându-i toată considerația, 
Charlie veni imediat să o servească chiar el, lăsându-l la bucătărie 
pe fratele său, Ng. Charlie şi Maryann povestiră ca doi prieteni 
vechi. 

— Vrea să lucreze, spuse Charlie după plecarea lui Maryann. Îmi 
spune că i-i dor de locul ăsta. N-are nimic de făcut. Spune că s-a 
săturat de talk-show-uri și de telenovele. 

Dynah ştia că nu era destul de lucru şi nici bani destui pentru a 
le ține pe amândouă angajate cu normă întreagă. Dumnezeu îi dădea 
mai mult decât un simplu ghiont. Îi oferea lăsarea la vatră. 

Joe veni la nouă şi un sfert. 

— Arăţi de parcă ai avea nevoie de o cană de cafea, spuse Dynah 
cu cana pregătită când puse o ceaşcă în faţa lui. Ce ai dori să mănânci 
la micul dejun? | 

— Surprinde-mă, spuse el, aplecat deasupra ceştii lui, mâncarea 
fiind ultimul lucru la care se putea gândi acum. Se rugase cea mai 
mare parte din noapte, întrebându-L, pe Dumnezeu care era dorința 
inimii Lui. 

— Charlie face nişte clătite excelente. 

— Sună bine. 

Ea dădu comanda mai departe. Pe când se răsuci, Joe își şi golise 
ceaşca. l-o umplu din nou. 

— Mă duc acasă la sfârșitul săptămânii, Joe. 

Deci San Francisco şi nu Berkeley. Așa să fie, Doamne. Joe îşi ridică 
fruntea şi o privi. 

— Voi veni cu tine când vei sta de vorbă cu părinții tăi. 

— Mulțurnesc de ofertă, Joe, dar trebuie să mă duc singură. Nu 
sunt sigură la ce trebuie să mă aştept. 

— Cu atât mai mult ar trebui să fiu cu tine. 

— O să sun mai întâi să văd cum stau lucrurile. 

— Dacă e tot frig și furtunos? 

Ea-şi strânse buzele întristată. 

— Ai încredere în mine, Joe. Nu o să mă răzgândesc în privința 
faptului că voi naște copilul. 

Joe îşi împinse ceaşca la o parte. 

— Promite-mi un lucru. Sună-mă orice-ai face. Haide să vorbim o 
dată pe săptămână. Nu mă pricep deloc să tot ghicesc ce se întâmplă, 
şi îmi pasă de tine. 

Nu putea spune mai mult, fără să adauge în plus la poverile ei. Îşi 
ridică mâna în sus, gata să bată palma cu ea. 

Dynah îi luă mâna în ambele mâini. 

— O dată pe săptămână. Promit. Un singur lucru doar, Joc. 

— Orice. 

Ochii ei albaştri se luminară amuzați. 

— Să-mi dai numărul tău. 


xx x 


Hannah auzi uruitul uşor al uşii de la garaj care se ridica, și apoi 
cobori. Doug se întorsese de la întâlnirea diaconilor. Îl așteptase să 
apară pe la nouă şi jumătate. Acum era aproape unsprezece. În situații 
normale, nu l-ar fi aşteptat, dar sunase Dynah. Hannah trebuia să-i 
spună faptul că venea acasă, să-l pregătească pe el şi pe sine pentru 
viitor. Trebuia să paveze drumul pentru Dynah. 

Doamne, înmoaie-i inima. Dă-mi cuvinte ca să mă audă. Deschide-i 
ochii în faza durerii pe care o poate genera. 

Inima îi tresări când se deschise intrarea din spate. Trase adânc aer 

in piept pe nas, apoi expiră prelung prin buzele făcute pungă, sperând 
că această tehnică avea să o liniștească. 

Doug intră în sufragerie şi o văzu pe Hannah şezând în balansoarul 
ci, cu una din cămăşile lui în poală. Îi cosea un nasture. Se uită la fața 
lui şi ceva în adâncul sufletului i se strânse. 

— Şedinţa s-a prelungit în seara asta, spuse ea încet. 

— Şedinţa s-a terminat la nouă, spuse el, aruncându-și jacheta pe 
un braţ al canapelei. Am rămas şi am discutat cu Dan. 

— Despre Dynah? 

El se aşeză şi-şi frecă fața. Îşi trecu degetele prin părul tot mai 
cărunt, se lăsă apoi pe spate în fotoliul său, oftă şi o privi. 

— A sunat în seara asta, nu-i aşa? 

Hannah încuviință din cap, iar ochii i se umplură de lacrimi. 
Doamne, abia dacă mai pot respira, darămite să-i spun ce a hotărât ea. 
Ajută-mă, Isuse. Ajută-ne. 

Doug îşi ridică creștetul încet. 

— Şi? 

— Vrea să vină acasă. 

— Slavă Domnului. 

Hannah înghiți greu. 

— Vrea să nască copilul. 

El îşi închise ochii. Deja petrecuse două ore discutând cu pastorul 
său. Îşi vărsase oful despre Dynah şi despre partea care-i revenea lui 
în plecarea ei. Într-un ceas, Dan smulsese tot restul din el. Durerea de 
douăzeci şi şapte de ani dăduse pe dinafară, şi plânsese ca un copil. 

Îşi deschise ochii, şi se uită la soția sa. 

— Dan doreşte să stea de vorbă cu tine. 

— Despre ce? 

El făcu o pauză. 

— Despre tot. 

Mâinile ei se albiră pe cămașa la care lucrau. 

— Care tof? Când el nu spuse nimic, ea ştiu. I-o vedea pe față. 
/wârli cămaşa în coş. N-avea decât să-şi coase singur nasturii la 
ca. N-avea decât să-şi spele singur rufele murdare Deci de asta s-a 
prelungit seara asta până acum, spuse ea încet. Ai fost ocupat cu 
confesarea păcatelor mele și absolvirea alor tale. 

Doug îi auzi amărăciunea din voce, şi o înțelese pentru prima 
oară. 

— Îmi pare rău, spuse el simplu. Îmi pare rău, Hannah. 

— Pentru ce? Pentru că te-ai însurat cu mine? Pentru că i-am 
dăruit o fiică care a fost violată? Gura îi tremura şi lacrimile îi curgeau 
fierbinți. Şi mie îmi pare rău, Doug. Îmi pare rău că am avut încredere 
în tine. Am știut din ziua în care ţi-am spus că nimic nu avea să mai 
fie aşa cum sperasem. Ţi-am dat ciomagul, şi de atunci mă loveşti cu 
el fără incetare. Îmi pare rău că ţi-am încredințat dragostea şi viața 
mea. 

Văzu cât de adânc îl loviră cuvintele ei, și se bucură. Voia să-l 
rănească. Voia să-l anihileze la fel cum o anihilase el de nenumărate 
ori cu o privire sau o aruncare nepăsătoare de cuvinte mânioase. Cât 
de mult trăise sub muntele acela de pietre? 

— Singurul lucru pe care îl am de la tine este Dynah. Îi mulțumesc 
lui Dumnezeu pentru ea în fiecare zi a vieţii mele. E singurul lucru care 
face ca viața mea să merite trăită. Şi îți mai spun ceva, Doug. Niciodată 
— m-auzi? — niciodată, nu o să o mai duc la o clinică de avorturi! N-ai 
decât să urli şi să mă faci cum vrei. Nu-mi pasă. Divorțează de mine. 
Te rog. Încheie odată toată ipocrizia asta. Spune-i lui Dan și întregii 
adunări cu ce curvă te-ai căsătorit şi ce greşeală ai făcut de la bun 
început. Nu-mi mai pasă de ce spui sau faci. Singurul lucru de care 
îmi pasă este Dynah. Se ridică în picioare. Şi încă ceva. Dacă îi mai 
spui o vorbă despre faptul că ar trebui să scape de copilul ăsta, îți jur 
înaintea lui Dumnezeu, că îmi fac bagajele şi te părăsesc, şi n-o să ţi-o 
iert niciodată! 

leşi din cameră. 

Doug stinse luminile și rămase şezând în întuneric până târziu în 
noapte. Se rugă. Se rugă cum nu se mai rugase niciodată. Urechile îi 
erau deschise, iar sunetele unui bocet vibrau în tăcere. Ochii îi vedeau 
cioburile a doi oameni pe care-i iubea mai mult ca orice altceva în 
lume. Iar inima îi era zdrobită. 

O, Doamne, de ce trebuie să-i rănim întotdeauna pe cei pe care-i 
iubim? 

Când ceasul bătu ora trei, se duse la etaj şi găsi patul gol. 

Hannah se mutase în camera de oaspeți. 

Dynah o luă pe Boonville Road spre Cloverdale. Se opri la un 
lrosty Freeze şi îşi luă un cornet cu înghețată stropit cu ciocolată. Îi 
cvocă amintiri dragi din copilărie, şi călătoriile pe care le făcuse în 
nord cu părinţii ei. Preferă să rămână pe drumul de țară care traversa 
oraşul în loc să se întoarcă pe autostradă. 

Voi ajunge acasă înainte să fiu pregătită, Doamne. Pregăteşte-mă Tu. 

În noaptea precedentă îl visase pe Dr. Wyatt, un vis tulburător pe 
care acum nu şi-l mai putea aminti. Rămăsese agăţat undeva în colțul 
minții ei, cicălind-o, înghiontind-o. 

Sora lui murise din cauza unui avort ilegal. 

Spusese asta la restaurant, sau oare era doar imaginația ei? 

Îşi amintea încă privirea de pe faţa lui când vorbise cu ea. De ce 
durea atât de tare? 

Doamne, e un om care face avorturi. Nu vreau să mai fiu vreodată 
aproape de el... Ajută-mă să-mi protejez copilul. 

James Michael Wyatt. 

Nu-l putea exorciza. 

Trecu pe lângă Healdsburg şi apoi pe lângă Windsor. Traficul 
inainta greu prin Santa Rosa, dar prinse mai multă viteză prin 
Rohnert Park și apoi prin Cotati. După aceca se simțea de parcă ar fi 
zburat de-a dreptul spre dezastru. Ce o aştepta în San Francisco? 

San Rafael se întindea înaintea ei, iar cele cinci benzi pe sens se 
restrânseră la doar trei. De ce trebuia să aibă senzația asta groaznică 
in stomac? De ce o durea capul atât de rău încât în câte un moment i 
se încețoşa privirea? Poate că-i era foame. Poate că trebuia să oprească 
undeva să mănânce ceva. 

Pe un indicator mare şi verde de pe autostradă scria East Blightdale. 

Cynthia şi cu mine avem o casă în Mill Valley. 

Dynah ieși de pe autostradă. Rezervorul îi era pe jumătate gol, şi 
oricum trebuia să găsească o toaletă. Locul ăsta părea la fel de bun 
ca oricare altul să oprească. Viră într-o benzinărie Chevron, şi alese 
banda de auto-servire. O durea spatele când cobori din maşină. Un 
angajat se apropie de ea. 

— Îmi puteți spune unde găsesc un telefon? 

— Înăuntru, în spate. După ce treceţi pe lângă toaletă. 

— Mulţumesc. 

Intră mai întâi la baie. Gleznele îi erau umflate, şi durerea de spate 
i se înteți. 

Frunzări prin cartea de telefon, şi căută după Dr. James Michael 
Wyatt. Nu era trecut în carte. 

Dar C. Wyatt era. 

Eu și Cynthia avem o casă în Mill Valley. 

Îşi notă adresa și se întoarse afară, unde-l rugă pe angajat să-i arate 
drumul. 

Când intră în maşină, făcu o grimasă. 

Angajatul se aplecă şi o privi. 

— Vă simțiți bine, domnişoară? 

Se sili să zâmbească şi porni motorul. 

— Sunt bine, mulțumesc 

Gaăsi casa fără probleme. Era o casă pe două nivele cu acoperiș 
triunghiular, colorată în alb şi galben. Un gard înalt, decorativ, negru, 
din fier forjat, o înconjura, cu indicatoare micuţe care îi avertiza pe 
intruşi că locuința era securizată. Gazonul și arbuştii din spatele 
gardului erau perfect întreținuți. Gălbenele, flori de a/yssum şi salvie 
regală erau plantate pe rânduri îngrijite de-a lungul aleii unduitoare 
spre o uşă sculptată din lemn de stejar, cu vitralii în paneluri. 

Un ghiveci imens din teracotă cu un arțar miniatural japonez 
frumos aranjat stătea pe treptele pavate cu piatră. 

Dynah găsi butonul interfonului lângă poartă şi-l apăsă. Se 
așteptase ca cineva să o întrebe ce dorea. În schimb, se auzi un clic iar 
poarta se deschise inaintea ei. Surprinsă să fie primită atât de ușor, 
o deschise şi păşi prin ea. În timp ce se apropia de uşa de la intrare, 
auzea lătratul înfricoşător al unui câine mare, de undeva din casă. 

O fetiță îi deschise uşa. 

— Bună, îi spuse Dynah şi zâmbi copilului adorabil îmbrăcat într- 
o salopetă de firmă, cu un tricou roz şi codițe împletite roșcate. 

Fetiţa îi zâmbi la rândul ei. 

— Bună. 

— Greieraş, unde eşti? Nu deschide uşa, drăguță! Aşteapt-o pe 
mami! 

— Închide uşa, așa cum ţi-a spus mama ta, scumpo, spuse Dynah. 
Eu o să aştept. Și tocmai zări o femeie frumoasă îmbrăcată în blugi şi un 
tricou mulat apărând în capătul coridorului, chiar când copilul făcu aşa 
cum i se ceru. Lângă femeie îşi făcu apariția un uriaş rottweiler negru. 

Aşteptând în fața uşii, Dynah o auzi pe femeie vorbind ferm cu 
copilul din spatele uşii. Părea supărată şi o dojenea pe micuță pentru 
neascultarea ei. O clipă mai târziu, uşa se deschise din nou, iar de data 
aceasta în fața ei apăru femeia, cu câinele stând de pază lângă ea. 

— Îmi pare rău, dar dacă eşti agent de vânzări, nu cumpăr nimic. 

— Nu sunt, o asigură Dynah. Dr. James Wyatt locuieşte aici? 

— Tati e doctor, sări Greieraş, dar acum nu e acasă. O să... 

— Du-te în camera ta, Patricia. 

— ... ajungă acasă peste... 

— Acum, Patricia. 

Buza inferioară a Patriciei ieşi evident în afară, dar se supuse. 

Cynthia Wyatt o măsură din priviri, iar Dynah îi zâmbi. Se simțea 
atât de obosită şi simțea sudoarea broboane pe fruntea ei. 

— Numele meu este Dynah Carey. L-am întâlnit pe domnul 
Dr. Wyatt la... Ezită, nesigură dacă doamna aceasta ştia că soțul ci 
lucra la o clinică de avorturi. Dacă nu, Dynah nu considera că ar fi 
fost treaba ei să o informeze. ... în San Francisco. El şi mama au fost 
colegi la facultate. 

Femeia ezită, evident nesigură ce să facă. 

— Soseşte curând acasă? întrebă Dynah, pusă în fața reticenței acestei 
doamne. Nu părea deloc în largul ei. Știind cât de agresați ajunseseră să 
fie cei care făceau avorturi în ultimii câțiva ani, Dynah se gândi că poate 
doamna Wyatt avea toate motivele să fie atât de precaută. i 

— Ce treabă ai cu Dr. Wyatt? 

— Nimic important, vă asigur. Voiam să stau de vorbă cu el câteva 
minute. 

— Deocamdată nu e aici, şi nu ştiu sigur când se va întoarce. 

Dynah se opri perplexă. 

— Păi, vă mulțumesc oricum. Se întoarse să plece. Doamne, de ce 
m-ai adus aici? i 

Cynthia o privi pe tânără întorcându-se cu spatele la ea. Păruse 
atât de tristă... şi bolnavă. Ştia că nu fusese deloc primitoare, dar cu 
amenințările pe care le primea James, cine o putea învinovăţi? Cu 
toate acestea, fata aceasta nu părea deloc amenințătoare. 

— Stai, spuse ea dintr-odată, deschizând uşa mai mult. Nu pleca. 
Intră şi ia loc. 

În ciuda a ceea ce spusese, ştia că Jim avea să ajungă curând acasă. 
Spera că problemele fetei cu el nu aveau să dureze prea mult. Când se 
întoarse şi reveni la ușă, rottweilerul lătră de două ori, luând o poziție 
evidentă de a o împiedica să intre în casă. 

— Arold, taci! Câinele se relaxă, dar rămase atent când se strecură 
pe după tânără, imediat ce Dynah intră în foaier. Îi adulmecă fusta. 
Când îşi întinse mâna la el, Cynthia dădu să o avertizeze să nu-l 
atingă, dar înainte să apuce să spună ceva, tânăra se aplecă uşor și 
începu să-l scarpine între urechi. Arnold începu să dea din ciotul de 
coadă care-l avea şi veni mai aproape de ea. 

— De obicei Arnold nu se lasă atins de oameni, spuse Cynthia, 
surprinsă de modul în care se purta animalul cu această tânără, de 
parcă ar fi fost un membru al familiei lor. 

— Îmi plac animalele. Cred că simte asta. 

— Aşa se pare, spuse Cynthia, zâmbind, şi orice urmă de team | 
se evaporă. De ce nu vii în sufragerie? Ai dori să bei ceva? Un pului 
cu ceai de ierburi? 

— Un pahar cu apă, vă rog, spuse Dynah, privind în jur le 
amenajarea plăcută a casei. În living descoperi o canapea, un fotoliu 
de două locuri, şi două balansoare cu spătar înalt care alcătuiau o zont 
de șezut confortabilă în jurul unei măsuțe de cafea generoasă din 
lemn de mahon, pe care trona un aranjament floral. Un pian cu conili 
scurtă se afla în apropierea unui perete din sticlă, cu un palmier itnena 
alături. Draperiile erau din lână de Paisley de culoare trandatin iu! și 
verde cu tuşe aurii. Totul părea nou şi purta amprenta unui decorat 
profesionist. 

Sufrageria era cu totul altceva. Camera era mobilată cu o milă 

pufoasă, uşor uzată, cu patru perne cu goblen şi o cuvertură croșetată. 
|n apropiere era un fotoliu. Lângă ele era o masă pe care stătea o stivă 
de reviste medicale. Un perete întreg era acoperit de fotografii de 
familie. Un altul era ocupat de o bibliotecă plină de cărți. În mijloc era 
instalat un televizor. Big Bird cânta cu Cookie Monster. Pe podea, în 
mijlocul camerei, era un cerc imens din denim plin cu cuburi Lego. 

— Arnold, şezi, comandă Cynthia. 

Rottweilerul veni lângă ea şi se întinse lângă dulap. Îşi puse capul 
pe labe, continuând să o privească pe Dynah. 

— Ia loc, te rog, îi spuse Cynthia ducându-se la ușile glisante care 
dădeau în curtea din spate. Todd, vino încoace şi adună-ți cuburile 
Lego! 

— Înot! 

— Şterge-te cu prosopul şi adună-ți jucăriile. Apoi te poți întoarce 
în bazin. Lăsă uşile deschise când se intoarse. Faceți-vă comodă, 
domnişoară Carey. 

— Vă rog, spuneți-mi Dynah. 

— Doar dacă îmi spui şi tu mie Cynthia. Se simțea atrasă de fata 
aceasta. Intră în bucătărie şi deschise un dulăpior din care scoase un 
pahar. Doreşti şi gheaţă? 

— Nu, mulțumesc. Dynah se aşeză pe sofa. 

Chiar în clipa aceea intră în cameră fiul Cynthiei, Todd, cu părul 
ud lipit de cap, învelit într-un prosop. Îmbufnat cum numai un băieţel 
poate fi, mărşălui prin sufragerie, lăsând urme ude pe covor. Apucă 
capetele înnodate a două sfori, ridică cercul din denim. Cu un zgomot 
infernal, înghiți toate cuburile de Lego în interior, şi îi atârna acum ca 
o desagă supradimensionată pe un braț. O târî până lângă bibliotecă, 
deschise o uşă şi împinse sacul diform din denim în interior. O parte 
din el rămase afară. Todd îl îndesă cu piciorul, şi trânti uşa. Fără să 
arunce vreo privire în direcția ei sau a mamei lui, fugi înapoi afară, 
uitând să închidă uşile glisante după sine. 

Cynthia râse şi scutură din cap. 

— Acesta a fost Todd. Îi întinse paharul cu apă lui Dynah. Eşti 
palidă. Te simți bine? 

— Mă doare capul. 

— Vrei să îţi dau ceva de durere? 

— Nu ştiu dacă ar trebui să iau vreun medicament, spuse Dynah, 
şi-şi puse braţele peste pântecul destins. 

Cynthia îi înțelese gestul protector. 

— Își aduc o batistă udă. 

Surpriză şi o recunoştinţă simplă apăru pe faţa tinerei. Îi mulțumi 
Cynthiei încetişor când Cynthia se duse să-i aducă batista. Când se 
întoarse în cameră, văzu că fata golise apa şi pusese paharul cu grijă 
pe marginea mesei. Cynthia îi aduse batista umedă, privind-o pe 
Dynah cum îşi tamponează fruntea cu ea şi-şi pune batista peste 
ochi. 

— Îmi pare rău că vă deranjez, spuse ea cu voce slabă. 

— Niciun deranj. 

— N-ar trebui să dureze mult, spuse ea, ridicându-și din nou ochii 
la Cynthia, cu ochi nesiguri. Sunt în drum spre casă. 

— Jim trebuie să sosească curând, spuse Cynthia. De ce nu te 
întinzi și te odihneşti puțin până soseşte acasă? Tânăra părea obosită, 
îngrozitor de obosită. Trebuie oricum să mă apuc de cină. Se lăsă 
jos, îi dezlegă ghetele fetei şi o ajută să se descalțe. Observă cât de 
umflate îi erau picioarele și gleznele, atât de umflate încât se îndoia 
că fata avea să-şi poată încălța din nou ghetele. Întinde-te pe spate, 
îi spuse ea cu grijă, luând o pernă şi nasa sub picioarele lui 
Dynah, pentru a le ridica cât mai sus. Încearcă să dormi, dacă poți. 
Cedă unui impuls şi îi îndepărtă şuvițele umede de păr blond de pe 
fruntea fetei. 

— Eşti foarte amabilă cu străinii, spuse Dynah încetişor. 

— De obicei, nu, răspunse Cynthia cu sinceritate. De fapt, în 
circumstanțe normale, uşa nu s-ar fi deschis, darămite să invite pe 
careva în casă. Jim spunea că aparențele erau înşelătoare, şi nu voia să 
rişte nimic. 

— Mami! strigă Patricia Pot să cobor acum? 

Cynthia se duse pe hol şi îi făcu semn să tacă. 

— Da, poți să cobori, dar domnişoara se odihnește pe canapea. 
Vreau să te joci afară. Ia-l pe Arnold cu tine. 

Jim, sper să vii curând acasă, se gândi ea când o privi pe fetița ei 
îndepărtându-se. Și sper să o pofi ajuta pe sărmana fată. 

Jim întră în garaj şi apăsă telecomanda, închizând uşa după sine. 
Când ajunse la intrarea laterală, Cynthia îi ieşi în întâmpinare. Îl 
sărută de bun-venit şi îi luă geanta. 

— Pari obosit. 

— Sunt. Simțea deja cum se prăbuşeşte în depresia lui de miercuri. 
O să fac un duş și cobor imediat. 

— Avem musafiri. 

— Pe cine? 

Nu avea niciun chef să facă conversație cu nimeni, sub nicio 
formă. 

— Dynah Carey. 

— Dynah Carey? 

Numele îi suna familiar, cu toate că nu ştia de unde să o ia. 

— A spus că v-aţi întâlnit în San Francisco. Mama ei a fost colegă 
cu tine la facultate. 

Îşi aminti acum şi se simți cuprins de groază. Era aici să-i ceară 
să-i facă un avort de ultim trimestru? 

— Ce este, Jim? 

— Nimic. 

Avea să-i provoace avortul, dacă fata asta își dorea. Ținând cont de 
condițiile în care rămăsese însărcinată, cum ar fi putut-o refuza? Ar 
putea aranja să o ducă la spital. Era mai sigur acolo. 

Intrând în sufragerie, o văzu pe Dynah Carey adormită pe 
canapeaua sa, iar câinele său, Arnold, stătea întins în apropiere, 
iar copiii se jucau în tăcere în mijlocul camerei. Veniră la el să-l 
întâmpine. j 

— Dynah doarme, îi spuse Greieraș în șoaptă, cu degetul la buze. 
Chiar şi Todd intrase în joc. 

— Gleznele i-s umflate, îi spuse Cynthia în şoaptă, şi transpira. 

— S-a plâns de crampe? 

Poate că avea noroc şi avea să piardă sarcina. 

— Nu, dar o durea capul. 

— l-ai dat ceva? 

— M-am oferit, dar a spus că nu era sigură dacă să ia ceva. Cred 
că îşi făcea griji de copil. 

Se încruntă și încuviință din cap. Dacă îşi făcea griji de copil, de ce 
mai venise la el? Se apropie de fată când Cynthia le spuse copiilor să 
se joace în camerele lor, pentru ca tati să poată sta puțin de vorbă cu 
tânăra domnişoară. Se lăsă jos şi-şi puse mâna uşor pe umărul ei. 

— Dynah? 

Ea se ridică. Deschizându-și ochii, se concentră la fața lui. 

— O, spuse ea ameţită, şi se ridică în șezut. Era atât de obosită. 
Îmi pare rău. Nu credeam că voi adormi. 

— Nu face nimic. Cu ce te pot ajuta? 

Cu cât pleca mai repede, cu atât avea să se simtă el mai bine. 

Ea îşi frecă fruntea, încercând să gândească limpede. Avusese un 
vis cât se poate de tulburător şi de ciudat. Îşi ridică creştetul şi se uită 
din nou la el, simțindu-i nerăbdarea. Evident, îşi dorea ca ea să nu fi 
fost aici. 

— Ştiu că am venit nepoftită, domnule Dr. Wyatt, dar trebuie să 
vorbesc cu dumneavoastră. 

— Despre ce? 

— Despre mine. 

El se încruntă şi aşteptă, încordat. 

— Cum ai aflat unde locuiesc? 

— C. Wyatt. Adresa era în cartea de telefon. 

Ciudat. Ştia că nu erau înregistrați în cartea de telefon, dar de ce 
să mintă fata? Se uită la Cynthia, şi o văzu ridicând din umeri. Era la 
fel de perplexă ca şi el. 

Dynah îşi închise ochii şi se rugă. Doamne, trebuie să ştiu dacă Tu 
eşti cel care eşti la lucru aici. Spune prin mine tot ce vrei să-i spui omului 
acestuia. Apoi lasă-mă să plec. Lasă-mă să plec din locul acesta, departe de 
omul acesta. Mama și tata mă așteaptă. 

Privind-o în față, Jim îşi trase o pernă aproape şi se aşeză în faţa 
ei pe jos. 

— Ai dureri? 

Ea-şi deschise ochii. La fel ca şi soția lui, era îngrijorat. Văzu în 
ochii săi la fel ca şi întâia oară când îl înțelesese. 

— Nu. Nu în felul la care vă gândiţi. Îi studie fața o clipă şi, cu o 

claritate uimitoare, ştiu ce trebuia să-i spună. Oare avea să asculte? 
Avea să plece urechea? Avea să se supună la Cuvântul Domnului? 
Sau avea să creadă că era nebună? 

Nu conta. Ştia un singur lucru: Ea trebuia să se supună lui 
Dumnezeu, chiar dacă nu înțelegea ce făcea El. 

— Domnule Dr. Wyatt, ați spus că ați început să faceți ceea ce 
faceți din cauza a ceea ce s-a întâmplat cu sora dumneavoastră. Văzu 
suferința care-i urcă imediat în priviri. Văzu de asemenea cum se 
apropie imediat soția lui de ei, intr-o tentativă rapidă de a-l apăra, cu 
o durere îngrozitoare pe faţă. Amândoi se aşteptau la un atac. 

— Domnişoară Carey, spuse Cynthia scorțos, sperând să o 
oprească. 

Dynah se întinse impulsiv şi-l luă pe Jim Wyatt de mâini. 

— Gândiţi-vă la mine ca și când aş fi sora dumneavoastră, James 
Michael Wyatt, frate al lui Carolyn Cosma Wyatt, Domnul te iartă. 
Domnul te iubeşte. 

— De unde îi ştii numele întreg? De unde îl ştii? 

Ochii ei se făcură mari, uimită, şi cu toate acestea înțelegând. 

— Eu nu l-am ştiut. Dumnezeu îl ştie. 

Jim se simți cuprins de fiori, zburlindu-i părul până în vârful 
capului. Simpi o prezenţă pe care nu o putea nega. Mâinile lui Dynah 
Carey erau calde şi puternice, şi avea o lumină în ochi care-i oferea 
promisiunea unei speranţe. Cât trecuse de când nu mai simţise nicio 
speranță cu privire la nimic? 

Mâinile i se strânseră. 

— Te rog. Cred că Dumnezeu m-a trimis aici să îți spun că vrea 
să te întorci la El. Vrea să fii medicul care trebuie să fii. Cred că vrei 
să ajuţi femeile. Aşa că te rog. Te implor. Ajută-mă. Te rog, domnule 
Dr. Wyatt. Ajută-mă să nasc acest copil. 

Străpuns, nu putea respira. 

După ce își transmisese mesajul, după ce-i adresase apelul, Dynah 
se simți cuprinsă de pace. Văzu în ochii lui Jim Wyatt că rugămintea 
lui Dumnezeu fusese primită, şi o bucurie o năpădi până se simți 
copleşită de ea. 

— El ţi-a îndepărtat fărădelegea cât de departe e răsăritul de apus, 
îi spuse ea în şoaptă. 

— Da, spuse el încetişor. O, Doamne, da! Te rog! se ridică strigătul 
disperat din adâncul sufletului său. Şi în clipa aceea, James Michael 
Wyatt simți povara atâtor ani d: păcate ridicându-se ca o ceață groasă 
care se spulberă. 

Şi deasupra, strălucea cerul dbastru. 


XXX 


— E bine? întrebă Hannah, u voce tremurată, îndurerată. 

— Chiar acum sunt nişte îiscuri, spuse Jim, încercând să fie 
consolator, dar ferm în acelaşi tinp. Va rămâne la noi pentru câteva 
zile. Are nevoie de repaus la pat fo dietă specială. Ne ocupăm noi de 
tot, Hannah. Nu vreau să-ți faci griji. 

Cum ar fi putut să nu-şi facă griji? 

— Tot mai vrea să nască copil? 

— O, da, spuse el râzând yor. Cât timp trecuse de când se 
simțise atât de uşor de-i venea săzboare? Ştia că provenea din faptul 
că alesese acum mai degrabă să iducă viața pe lume, nu să o ia. Îşi 
doreşte copilul foarte mult. Din cauza aceasta luăm toate măsurile 
acestea de precauție. 

— Tu eşti ultimul om de la care n-aş fi așteptat să ceară ajutor, spuse 
Hannah, iar el percepu pierderea şirespingerea din tonul vocii ei. 

— Ținând cont de locul în carem-aţi găsit acum câteva săptămâni, 
înțeleg asta. Ți-o jur, ţi-o jur pe vița mea, nu voi face nimic pentru 
a-i face rău lui Dynah sau copilului. Voi face tot ce pot să o păzesc pe 
ea şi copilul. Şi nu vă costă nimic.Orice s-ar întâmpla, mă voi ocupa 
eu de tot. 

— Ce s-a întâmplat cu tine, Jim 

— Răscumpărarea. Pentru o cliță nu mai putu vorbi. Dynah mi-a 
adus un mesaj — unul pe care tânjeim să-l aud de când am pierdut-o 
pe sora mea. 

Urmă o pauză, apoi: 

— Pot vorbi cu fiica mea? 

— Te va suna ea mâine diminezi. Chiar acum, am dus-o în pat. 
Cynthia îi duce cina. Dynah a spuscă nu era sigură dacă tu şi tatăl 

ei veţi fi de acord cu decizia ei, şi nu vreau ca acum să o tulbure 
nimic. 

— Spune-i lui Dynah că o susțin cu totul în decizia de a naşte 
copilul. 

— Şi Doug? 

— Tatăl ei nu se va amesteca în asta. Răspunsul era răstit — şi rece. 
Cum rămâne cu clinica, Jim? Mai lucrezi acolo? 

El se întrebă dacă ea intenționase ca el să-i simtă sarcasmul din ton. 

— Am dat două telefoane în seara aceasta. Unul lui Elizabeth 
Chambers în care mi-am anunțat demisia, şi al doilea — ţie. 

— Îmi pare rău. Doar că... 

Ea se opri, dar implicațiile erau evidente. Ea păcătuise mai puțin 
decât el. Ea-şi ucisese doar propriul ei copil; el ucisese sute. Mii... 

El a îndepărtat fărădelegea ta cât de departe este răsăritul de apus. 

Îşi închise ochii recunoscător. Multumesc, Doamne. Mulţumesc. 

— Înţeleg, spuse Jim încet. Crede-mă, Hannah, înțeleg. Viaţa 
lui făcuse o cotitură radicală în ultima oră. Era liber. După atât de 
mulți ani, nici nu putea încă să o cuprindă cu totul. Îi dădu adresa 
şi numărul său de telefon. Dacă vreți să veniți până aici, tu şi Doug, 
sunteți bineveniți. Casa noastră vă este deschisă. Oricând. 


xXx 


Hannah puse receptorul în furcă, cu degetele tremurătoare. 

„Rdscumpărarea, “spusese Jim. Hannah ar fi vrut să se poată bucura 
pentru el, dar oare de ce nu putea? Şi de ce alesese Dynah să meargă 
la el în loc să vină la părinții ei? Ironia situației îi străpunse inima lui 
Hannah. Probabil că nu-l putea învinovăți pe Jim pentru suspiciunile 
ei. La urma urmei, ea fusese cea care o dusese pe Dynah la o clinică 
de avorturi. 

Se intoarse şi-l văzu pe Doug sub arcada ce separa sufrageria de 
bucătărie. 

— În ce să nu mă amestec? întrebă el, privind-o atent. 

— În nimic, spuse ea rigidă, lăsându-și furia să-i transpară din 
privire. Geanta ta diplomat e în sufragerie unde ţi-ai lăsat-o aseară. 

Ochii lui se îngustară uşor, iar ea n-ar fi putut spune dacă de durere 
sau de furie. Şi nici nu-i păsa. Acum nu o mai interesa ce gândea el 
cu privire la nimic. 

— Era vorba despre Dynah? 

— Da. Îl privi, iar gura i se arcui într-un zâmbet trist. Stă la Jim 
Wyatt. 

— Cine e Jim Wyatt? 

— Un vechi prieten de la facultate. Ochii îi erau arzători, 
provocatori. Haide, Doug. Întreabă-mă acum dacă nu cumva mi-a 
fost şi el iubit. Parcă trebuia să am o droaie? 

El îi ignoră vorbele. 

— Cum de îl cunoaşte? 

— E medic. Ne-am întâlnit cu el la clinica unde ne-ai trimis tu. 
La clinica de avorturi. Ce ironie, nu ți se pare, Doug? Fiica noastră 
vrea să-și salveze copilul, şi la cine apelează ca după ajutor? La e/. Nu 
putea veni la noi, nu? Pentru că nu ştia ce părere ai tu despre chestia 
aceea din pântecele ei. 

Hannah se întoarse şi intră în sufrageric. Rămase în picioare, cu 
brațele în jurul ei, luptându-se să se stăpânească. Se simțea de parcă 
tocmai se îneca într-o mare tulburată de furtună. 

Doug se duse la carnetul de lângă telefon şi smulse coala de 
deasupra. O îndesă în buzunar și se duse după geanta sa diplomat 

— S-ar putea să întârzii deseară. 

— N-ai decât. Se întoarse încet și-l privi cu ochi mari. De fapt, 
nu-mi pasă nici dacă întârzii tot restul vieții tale. 

Doug traversă sufrageria şi apoi ieşi pe uşa din spate. 


xx X 


— Joe? 

Inima lui Joe tresări când auzi vocea lui Dynah. 

— Hei, copilă. Ce mai faci? 

— Mai bine. Încă n-am ajuns acasă, dar voi ajunge curând. 

— Eşti tot în Fort Bragg? 

— Nu, stau la nişte prieteni în Mill Valley. Îi dădu numărul de 

telefon şi adresa acestora. Jim e medic. Așa că nu mai trebuie să îți faci 
griji dacă primesc îngrijirea adecvată. 

— Părinții tăi ştiu unde eşti? Ea tăcu atât de multe secunde, încât 
se şi temea că pierduse legătura. Dynah? 

— Ştiu. Tati a sunat azi dimineaţă. 

— Şi? 

— Trebuie să te rogi pentru ei, Joe. Nu ştiu dacă vor rezista să 
treacă prin toate astea. 


AX XX 


Evie se întoarse după studiul biblic de după-masă și găsi un mesaj 
pe robotul ei. 

— Mamă, a sunat Dynah. Vine acasă peste câteva zile. Chiar 
acum, e în grija unui medic. A hotărât să nască copilul. 

Se aşeză în balansoarul ei, Evie plânse de uşurare. Rămase aşezată 
mult timp, cu fața îngropată în mâini, lăsând vestea să o pătrundă şi 
să-i învioreze sufletul. Îi fusese atât de frică pentru Dynah, atât de 
frică pentru Hannah și Doug, şi toți ceilalți care nu înțelegeau efectul 
distrugător al unei singure decizii. 

O, Dumnezeule, numai Tu ești credincios. Hannah Ţi-a dăruit-o pe 
Dynab înainte să se nască, la fel cum am făcut şi eu. Ajut-o să treacă 
prin asta, Doamne. Poart-o Tu prin această încercare, pentru noi tofi. 
Dăruiește-ne un loc unde să ne așezăm piciorul. Scoate-ne din groapa pe 
care singuri ne-am săpat-o. O, Doamne, ajută-ne să urcăm spre lumina 
de sus şi să nu ne prăbuşim în intunericul de jos. 

“Telefonul sună. 

Ştergându-şi lacrimile de pe față, Evie se ridică și răspunse, 
tulburată de întrerupere. 

— E totul în regulă? 

Băgăcioasa bătrână. 

— Totul e bine, Gladys. De ce mă suni din nou? 

— Nu ştiu. 

— Doar am vorbit azi de dimineaţă. 

— Şi ce? Nu putem vorbi şi acum? 

— Vezi că devii o pacoste. 

— Haide nu fi aşa o acritură bătrână. 

— Ia uite, cine vorbeşte. 

— Ce s-a întâmplat? 

— Plec iarăşi în sud. 

— Tu, Evie, devii un yo-yo. 

— Ei bine, când mă întorc, sper să o am pe Dynah cu mine. 

— E acasă? 

— E pe drum spre casă. O să nască copilul. 

— Bine pentru ea, spuse Gladys în glumă, dar apoi deveni mai 
serioasă. Tu eşti bine? 

— Cred că voi fi. Tremura în interior, iar gâtul îi era strâns. În cele 
din urmă. 

— Ce-ar fi să strângem fetele împreună? 

— Ele nu ştiu toată povestea. 

— Păi poate e timpul să o afle. 


x x x 


Pastorul Dan Michaelson cobori din maşină și înălță o rugăciune 
rapidă pentru înţelepciune. Ştia că următoarea discuție nu avea să fie 
una uşoară... dar era pregătit să o aibă. Şi nu doar din cauza discuțiilor 
sale recente cu Doug Carey. Părea că se pregătea de asta în ultimii 
câțiva ani. 

Știa sentimentele pe care le avea Hannah Carey. Erau aceleaşi 
sentimente pe care le observase la atât de multe alte femei care treceau 
prin ceea ce trecea ea. Câteva femei din adunarea sa îl abordaseră 
în vederea consilierii în ultimii câțiva ani. Dar el era predicator, 
nu consilier. Şi aşa, simțindu-se nepregătit şi presat de timp, le 
recomandase un profesionist — un consilier creştin pe care-l cunoștea 
bine şi în care avea încredere. 

Câteva dintre cele pe care le trimisese la el beneficiaseră din 
plin de ajutor. Veniseră la el, cu recunoştinţa lucindu-le în ochi, 
recunoscătoare că le îndrumase către cineva care avea să le înțeleagă 
frământările în lumina Cuvântului lui Dumnezeu, către cineva care le 

ajutase să înceapă să-şi depăşească durerea şi să găsească vindecarea 
lui Dumnezeu. Cu un asemenea succes, era logic să continue să le 
îndrume pe femeile care se luptau, ca şi Hannah, către alții care 
aveau pregătirea de a le ajuta. Apoi îl sunase prietenul lui consilier 
să-i spună că nu mai putea primi pacienți noi, aşa că Dan se hotări 
să sune la centrele de consiliere din zonă pentru o listă de consilieri 
creştini. Simţise un oarecare disconfort când începuse să le trimită pe 
femei la cineva pe care nu-l cunoştea, dar işi alungă grijile deoparte. 
Oamenii aceştia erau creştini, la urma urmei, şi profesioniști. Ştiau 
ce făceau. 

Apoi, acum patru zile, îl sunase unul dintre diaconii săi. Cu o 
voce frântă, omul îi explică faptul că soția lui se afla în spital după 
ce încercase să se sinucidă. Şocul îl cuprinse pe Dan când îşi dăduse 
seama că aceasta era una din femeile pe care le trimisese la unul 
dintre consilierii de pe listă. Când Dan o vizitase pe femeie la spital, 
o întrebase ce anume o împinsese la aşa un gest disperat. Ea-i spusese 
că încercase să ajungă la punctul la care să nu mai simtă nici vinovăție 
şi nici remuşcări. Încercase să justifice ceea ce făcuse. Încercase să se 
gândească la faptul că nu era de condamnat. Şi cum nu reuşise, își 
dorise să moară. 

Cutremurat, îşi sună prietenul, care îi dădu o listă de întrebări 
pe care să i le pună doamnei psiholog care o consiliase pe Marsha: 
Folosise Scriptura? Se rugase cu Marsha? Încercase să o înțeleagă 
pe Marsha şi să o îndrume înapoi la supunerea față de Dumnezeu? 
Dan luase legătura cu acea consilieră — şi în doar câteva minute află 
că Scriptura nu avea loc în sesiunile ei terapeutice, și nici rugăciunea. 
lar în ce privea apropierea de pacienta ei, femeia îi spusese că Marsha 
trebuia să înveţe să se descurce singură. 

Dan scuturase din cap. 

— Fără Dumnezeu, cine poate sta în picioare? 

— Religia este o parte a problemei ei, Dan. Marsha trebuie să 
se iubească mai mult pe sine. Trebuie să-şi dea seama de întregul ei 
potențial şi de valoarea ci. Scopul este să îi în/d/urăm vinovăția, nu să 
o întețim. 

Să-L înlăture pe Dumnezeu și gata, orice vinovăţie dispărea? Cum 
să-L înlăture pe Cel atotputernic? 

Îşi alese cuvintele cu grijă. 

— Dar ea simte vinovăția dintr-un motiv. Esze vinovată. 

— Poate, după părerea ta, spuse femeia pe un ton răbdător. Dar 
Dan, nu a făcut nimic ilegal, nimic condamnabil în ochii societății 
noastre. 

— Dumnezeu nu tolerează păcatul. 

— În concepția ta despre Dumnezeu, vrei să spui. Eu Îl văd pe 
Dumnezeu tolerant, îndurător şi plin de dragoste. Nu ar condamna-o 
pe Marsha pentru că a făcut ceva ce simțea că trebuia să facă. 
Circumstanţele ei au fost dificile, Dan. Poate că nu înţelegi cât de 
dificile erau. 

— Probleme financiare. 

— Da, financiare şi emoționale. Nu putea face față cu o sarcină în 
criză, așa că a ales calea care îi stătea deschisă înainte. Dumnezeu o 
iubeşte oricum. Nu asta predici în fiecare duminică? Ea nu trebuic să 
facă niciun sacrificiu. Isus S-a jertfit deja. Nu-i aşa? 

— Lui Dumnezeu nu I-ai lăsat niciun loc să aducă vindecare, 
îi răspunse Dan. N-ai lăsat loc mărturisirii, iertării și restaurării. 
Calea spre vindecare este clară. „Dacă vă mărturisiți păcatele, El este 
credincios și drept ca să vă ierte şi să vă spele de orice păcat.“ 

— Da, Dan, cunosc versetul, spuse ea pe un ton tolerant, ca 
şi când ar fi vorbit cu un copil prost. lar Biblia îți poate fi foarte 
utilă dacă o foloseşti acolo unde-i este locul, în Biserică. Dar sunt 
convinsă că înţelegi reținerea mea de a o aduce cu mine într-o sesiune 
cu un pacient. Partea mea este să ascult și să-l ajut pe pacient să se 
concentreze, nu să aduc şi mai multă vinovăție asupra lui prin cuvinte 
de condamnare, mai ales dintr-o direcție atât de influentă cum este 
Biblia. Acum, dacă nu te superi, mă așteaptă pacienții. 

Ea incheie convorbirea, iar Dan rămase nedumerit, îngrozit de 
faptul că o trimisese pe Marsha într-o mlaştină şi apoi o lăsase să se 
înece. Cum putea o femeie care făcuse avort să nu se simtă vinovată 
sau să nu simtă nicio remușcare? Cum ar fi putut vreodată justifica 
ceea ce făcuse? Pe cine ar fi putut învinovăți când toți îi spuneau că 
fusese alegerea ei? Dacă nu privea adevărul în față şi nu-l mărturisea, 
cum putea beneficia de iertare? Cum putea fi restaurată? Cum putea 
fi eliberată? 

Ascultasc şi auzise cuvintele delicate şi aparent pline de compasiune 
şi le recunoscuse drept ceea ce erau în realitate: cuvinte care ucideau. 
Cu o asemenea fundament, nici nu era de mirare că unii se închideau 
in spatele zidurilor sau ajungeau să se răstească unii la alții, sau că 
alegeau moartea. Familii se destrămau. Comunități erau frământate. 
O întreagă națiune se prăbuşea, şi toți se întrebau de ce. 

VOI NU AUZIȚI? NU VEDEŢI? 

Dan îşi închise ochii cuprins de amărăciune. Eu aud, Doamne. 
Văd. O, Doamne, există un răspuns. Întotdeauna a existat. Doar că lumea 
nu vrea să asculte. Nu vrea să vadă. Toti fac pe surzii şi pe orbii şi își 
găsesc sfârșitul. Şi unde ne conduce pe tofi această atitudine? La moarte. A 
copiilor noştri şi — în cele din urmă — la propria noastră moarte. 

Doamne, iartă-mă. L-am crezut pe Satana. Isuse, am trimis oitele 
Tale rănite la lupi să fie tămăduite. lartă-mă, Doamne. Am păcătuit faţă 
de Tine. Am ascultat strigătul de luptă al Satanei şi nu mi-am plecat 
urechea la susurul blând al vocii Tale pline de dragoste şi pace. Am avut 
incredere in oameni pe care nu-i cunosteam. Nu credeam că puteam face 
ceva pentru a ajuta. Am uitat cine eşti Tu. Creator, Minunat Sfetnic, 
Dumnezeu Tare, Părinte veșnic, Prinţ al păcii. O, Doamne, am uitat că 
m-ai echipat pentru luptă. Mi-ai dat toate lucrurile de care aveam nevoie 
pentru victorie. Am uitat că prin Tine, toate sunt cu putință. 

Avea instrumentul pentru a dărâma zidurile care îi pinea pe oameni 
închiși. Avea instrumentul pentru a sfâşia vălul spre Sfânta Sfintelor, 
ca turma sa să poată veni înaintea Domnului şi să fie curățiți, întregiți, 
transformați şi să aibă o relație personală și plină de dragoste cu 
Creatorul lor. Iar instrumentul acela sc afla acum chiar pe etajera lui 
Hannah, adunând praful până duminică dimineaţă. Mântuitorul ei 
era acolo, așteptând să-i vorbească şi să-i arate din nou calea spre casă, 
calea înapoi spre dragoste. 

Cuvântul Tău este viaţă! 

De ce nu înțelegeau mai mulți oameni asta? 

De ce nu înţelesese el asta? 

O, Doamne, dacă cred cå Scriptura este insuflată de Tine, e timpul să 
pun tot ce scrie în ea în practică. E timpul să-mi pun picioarele pe apă, să 
trec râul şi să dărâm zidurile. E timpul să aplic principiile şi legile Tale 
pentru scopul pe care l-ai stabilit Tu încă de la facerea lumii. Doamne, Tu 

ești Dumnezeu! Tu ne-ai creat. Cine altul ar putea ști mai bine cum să ne 
restaureze când gresim? Cine altul ne-ar putea repune în drepturi? Cine 
ne-ar putea iubi mai mult când ne trece prin foc şi ne curățește pentru a 
scoate ceva frumos și util din noi, in ciuda fărădelegilor noastre? 

Acum, când Dan se pregătea să stea de vorbă cu Hannah Carey, 
fu uimit din nou de cât de remarcabil funcționau căile lui Dumnezeu. 
Isuse, ar putea fi orarul Tău mai potrivit de atât? 

Chiar în ziua dinainte ca Doug Carey să intre la el cuprins de 
disperare, Dan luase o decizie. Nu avea să mai fugă. Nu avea să-și 
mai închidă ochii şi urechile. Nu avea să mai apeleze la cineva din 
afara bisericii, la cineva pe care nu-l cunoştea și în care nu putea avea 
încredere. 

Doamne, ajută-mă sd nu-mi mai întorc niciodată spatele. Ajută-mă 
sd-i aduc pe copiii Tăi la apa care-i poate curdți. Folosește-md, Tătd, așa 
cum doreşti. 


x x x 


Iritată, Hannah ignoră al doilea țârâit al soneriei de la intrare și 
continuă să mute lucrurile unul câte unul din dulăpiorul cu veselă din 
porțelan. Şterse praful de pe o bombonieră, o puse cu grijă pe masă, 
şi se întinse după o farfurioară pentru prăjituri. Când soneria se auzi 
din nou, aruncă deoparte cârpa de şters praful și se dusc la uşă. Dacă 
era vreun vânzător, avea să-și dorească să fi ocolit casa aceasta. Fără 
să se sinchisească să arunce o privire pe vizor, Hannah smulse ușa 
deschizând-o, gata să-l alunge pe intrus. 

Pe prima treaptă în fața uşii stătea pastorul Dan Michaelson. 

— Hannah, spuse el salutând-o cu o mişcare a capului. Putem să 
stăm puțin de vorbă? 

“Toată durerea din seara precedentă se umflă în inima ci. Simpi 
cum o năpădesc lacrimile şi în acelaşi timp cum îi renaşte sentimentul 
că fusese trădată. 

— Depinde de ceea ce aveți de spus. 

— Am venit să ascult. 

— Serios? Nu aţi venit pentru soțul meu? 


PA 


COPILUL ISPĂŞIRII 


— VA iubesc pe amândoi, Hannah. Aş putea să intru puțin? 

Ar fi vrut să-i spună nu, nu avea niciun chef de musafiri, dar ar 
fi fost nepoliticos. Resemnată să sufere din nou un interviu, făcu un 
pas înapoi, deschizând uşa ceva mai larg. Cu cât il lăsa mai curând în 
casă, cu atât avea să-i spună ce avea de spus când avea să plece, avea 
să fie din nou singură. 

Înjurându-l pe Doug în gând, Hannah il pofti pe pastor în 
sufragerie şi-l invită să ia loc pe canapeaua familiei. 

— Doriţi cafea? 

— Da, mulțumesc. 

Strângând din dinți, se duse să pregătească nişte cafea. Nu se 
strădui deloc să facă conversație. 

— Aveţi vești de la Dynah? 

Hannah deschise un dulap și scoase două căni și farfurioare. 
Zăngăniră când le puse pe tejghea 

— Nu v-a spus Doug? Vine acasă peste câteva zile. Veni înaintea 
lui, încărcată şi pornită. Apropo, e însărcinată. V-a spus Doug asta? 
A fost violată în Illinois. A avut parte de multă susținere. Decanul 
a rugat-o să părăsească facultatea. Logodnicul ei a considerat că e 
întinată şi n-a mai vrut-o. Aşa că a venit la noi acasă pentru ajutor. 
Doug mi-a spus să mă duc drept la o clinică de avorturi cu ea și să 
scăpăm de problemă. A spus că eu aveam experienţă cu aşa ceva. V-a 
spus asta în întâlnirea pe care aţi avut-o aseară? 

Dan şedea tăcut, lăsând-o să se descarce, sperând să se golească 
suficient cât să accepte după aceea ajutor. 

Cum nu primi niciun răspuns, Hannah deveni tăcută, rușinată, 
furioasă şi se străduia să nu plângă. De ce venise? De ce nu putea să-şi 
vadă de treaba lui şi s-o lase în pace? Rămase în bucătărie, așteptând 
ca automatul de cafea să-şi termine programul. Umplu cana, o puse 
pe o tavă şi o duse în sufragerie. Când puse tava înaintea lui, își dădu 
seama că uitase zahărul şi laptele condensat. Ştia că pastorului îi plăcea 
cafeaua cu lapte și zahăr. Ei bine, astăzi trebuia să se mulțumească 
fără ele. Poate că fiertura amară avea să-l alunge din casa ei. 

— Mulţumesc, spuse Dan, aplecându-se înainte. Ce-ar fi să ne 
rugăm? 

— Rugaţi-vă dumneavoastră, dar nu cu voce tare. Se ridică şi se 

îndepărtă, rămânând în picioare lângă fereastră, cu braţele încrucişate 
la piept, uitându-se la grădinuța ei de legume. Trebuia să o sape, să 
replanteze unele plante. Poate că avea să se apuce după-masă de 
treabă. Simţea nevoia să se lase jos şi să-şi murdărească mâinile. 

Rugăciunea pe care o înălță Dan Domnului fu scurtă şi din inimă. 
Cu mâinile împreunate simplu între genunchi, îşi ridică fruntea şi 
o privi pe Hannah Carey cum stătea acolo lângă geam, cu braţele 
strânse protector în jurul ei. 

— Nu am venit aici să arunc vina pe cineva, să condamn sau să 
judec. Am venit ca fratele tău în Cristos. Vreau să ajut, Hannah. 
Vreau să mă apropii de tine şi de Doug. Văd cum doi oameni pe care 
îi iubesc foarte mult se îndepărtează unul de celălalt, şi mă doare. 

— Mulţumesc pentru gândul ce l-ai avut. Aruncă vorbele peste 
umăr. E prea târziu. 

— Nu pot ajuta până nu eşti dispusă să-ți laşi furia la o parte. 

Ea se întoarse din nou cu fața la el. 

— Asta-i bună. Asta ați hotărât împreună aseară la întâlnirea pe 
care ați avut-o? Poate că ar trebui să-l consiliați pe e/ pentru furia /ui. 
Ajutaţi-l pe el să scape de ea. 

— Doug va veni la consiliere o dată pe săptămână, începând cu 
seara asta. 

Cuvintele lui o luară pe nepregătite. Doug la consiliere? Când i-o 
sugerase ea înainte, el refuzase de fiecare dată. Insistase să aveau să-și 
rezolve singuri problemele. 

— Vreau să veniţi împreună. 

Întotdeauna era câte o chichiță. 

—. Nu, mulțumesc. Nu vreau să stau în aceeași cameră cu el. Sunt 
sătulă până peste cap de învinuirile lui. 

— Ce vei obține cu furia ta, Hannah? 

Știa, iar lacrimile îi veniră, fierbinți. 

— Nu-mi mai pasă. 

— Eu cred că-ți pasă. 

— Exact, spuse ea cu amar. Ştiţi mai bine decât mine cum mă 
simt. Sau este vorba de cu totul altceva? Zâmbi batjocoritor. Ce vor 
spune oamenii dacă cuplurile din biserică încep să se destrame? Vrem 
să arătăm bine în ochii lumii, nu-i aşa? Doamne fereşte să afle careva 

«A suntem la fel ca oricare alții. Privindu-l cu ochi mari, îi aşteptă 
reacția. Dar nu se întâmplă nimic. 

Ruşinată, îşi întoarse privirea. 

La ce bun? 

— Nu puteți înțelege, pastore. Habar nu aveți cum mă simt, şi nici 
Doug nu ştie. 

— Dumnezeu ştie, Hannah. Nu este nimic nou sub soare. El 
înțelege exact ce se petrece în inima ta. 

— De asta mă tem. 

— Nu trebuie să te temi. 

— E uşor de spus. 

Dacă Dumnezeu semăna câtuși de puțin cu vreunul din oamenii 
pe care-i cunoscuse în viața ci, nu avea nicio şansă. Comisese un păcat 
de neiertat. Luase viaţa propriului ei copil. Şi de ce? De jenă. Rușine. 
"leamă. Toate astea și multe altele. Dar cu toate astea, niciun motiv, 
nicio scuză nu erau suficiente. Nimic nu părea să poată astupa gurile 
ce țipau în sufletul ei că era vinovată... de crimă. 

Şi o încurajase pe fiica ei să calce pe urmele ei. 

— Domnul te iubește, Hannah. 

Se întoarse din nou, privind răvăşită pe geamul ce dădea în curtea 
din spate. 

— Mă întreb de câte ori am auzit asta până acum. Nu înseamnă 
nimic. Doug a spus că mă iubește. Cuvinte, atâta tot, cuvinte goale. 

Simţi deznădejdca în vocea ei şi ar fi vrut să sc ducă la ca. 

— "Ţi-ai dedicat viața lui Isus acum mai bine de douăzeci de ani, 
Hannah. Ai fost curățită de toate păcatele tale în ziua aceea. 

Ea se întoarse spre el, cu ochii înflăcărați de o lumină sălbatică. 

— Dacă e adevărat, de ce nu mă simt curată? 

— Trebuie să-ţi arunci toate poverile şi să le laşi la Cruce. 

Cuvintele lui o înfuriară. 

— Am încercat, spuse ea încet, luptându-se cu lacrimile. Nu-i aşa 
uşor. Nu când mereu cineva îți aduce aminte de tot. 

— Alții au reuşit. 

— Da, sigur. Presupun acum că o să-mi povestiți despre Pavel 
şi despre Maria Magdalena, şi despre o duzină de alții care au trăit 
acum două mii de ani sau mai bine. 

Dan îi întâlni privirea sfidătoare, simțindu-i teama şi tristețea. Îi 
privi expresia rănită, furioasă, postura protectoare. Tăcut, se ridică şi 
se duse la Hannah. Veni lângă ea la geam. 

— Nu vorbesc despre oameni care au trăit acum două mii de ani, 
Hannah. Vorbesc despre acum. Sunt alții în adunarea noastră care au 
trecut prin ceea ce ai trecut tu. 

Ea se întoarse încet şi-l privi, surprinsă, pe jumătate încurajată. 

— Nu ești singura femeie din biserica noastră care ai făcut avort. 

— Sunt multe? 

Nenorocirii îi plac tovarășii. 

— Şase, din câte ştiu. Voi lăsa duminică să meargă prin biserică un 
coş al rugăciunii, şi poate că ne vom face o idee mai bună despre cât 
de multe altele mai sunt. Am luat legătura cu un Centru de consiliere 
pentru femei însărcinate azi de dimineaţă şi am vorbit cu una din 
directoare. Are materiale despre sindromul post: avort, precum şi un 
studiu biblic pe tema aceasta. S-a oferit să-l țină. 

— La biserică? Hannah se chirci la gândul acesta în sinea ci, ştiind 
că nu avea să se ducă. Viaţa ci devenise suficient de dificilă când 
numai Doug ştiuse ce făcuse ea. Cum ar fi fost dacă câțiva oameni 
cu gura slobodă din adunare aflau de trecut? Aveau să o spulbere ca 
o tornadă. 

— Nu, spuse Dan, văzându-i privirea din ochi. Îi confirma tot ce 
îi spusese directoarea de la centrul de consiliere. Donna mi-a sugerat 
să ne întâlnim undeva în afara bisericii. Vom proteja identitatea şi 
viața privată a femeilor. Trebuie să ştie de la bun început că totul va fi 
confidenţial. Poate că în timp, după ce vor fi vindecate şi restaurate, vor 
avea curajul să se ridice în picioare şi să desființeze toate minciunile 
pe care le spunea lumea. 

— Unde plănuiți să ţineţi studiul? întrebă Hannah, sperând să fie 
undeva aproape. 

— Centrul de consiliere era prea departe, iar casa mea e uşă în ușă 
cu biserica. Încă mă gândesc la variante. 

— L-am putea ține aici. 

El zâmbi. 

— Speram să spui asta. Va trebui să o discuți cu Doug, desigur. 

— Nu va avea nimic împotrivă. lar dacă avea, putea să plece. Putea 
să ia vaporul până în China, din punctul ei de vedere. 

Dan intuia ce simțea ea, şi hotărî să-l cheme chiar el pe Doug și să 
discute problema cu el. După conversaţia de aseară, nu credea că Doug 
avea să aibă ceva împotrivă. Mai degrabă, avea să le încurajeze. 

Hotărâtă să organizeze prima întâlnire într-o seară de miercuri. 
Dan spuse că avea să fie şi el de față. Intenţiona să parcurgă toate 
materialele înainte, asigurându-se că erau scripturale şi că nu se 
indepărtau cu nimic de la Cuvântul lui Dumnezeu. Avea să le sune 
pe celelalte femei şi să le încurajeze să participe la rândul lor. 

— Nu o să le spun că îl ținem aici decât dacă se angajează să vină, 
spuse el, fără a-i spune vreun nume, pentru a le păstra confidențialitatea, 
precum şi pe a ei. Roagă-te să aibă inimile deschise, Hannah. 

— Şi dacă nu va veni nimeni? 

El zâmbi cu blândețe. 

— Vom începe cu tine. 

venise Dynah, copiii nu se mai prea jucaseră în curtea din spate, 
lăsând păsările să mănânce în voie. 

Cynthiei îi era dor să-i vadă pe copii pe fereastră cum alergau 
prin curte jucându-se fotbal sau prinsa. În ultima vreme stăteau mai 
mult în casă, cu Dynah. Chiar acum, Todd stătea lipit la dreapta ei, 
iar Greieraş la stânga; amândoi ascultau fascinați cuvintele scrise de 
Robert Louis Stevenson. Vocea lui Dynah era blândă şi fluentă, cu o 
uşoară nuanță dramatică. Pur şi simplu devorau povestea. 

Luând un alt cartof în mână, Cynthia îşi aminti de mama ei 
citindu-i din aceeaşi carte. Când fusese destul de mare să-şi citească 
singură, luase cartea roşie şi uzată cu ea afară. Flori de muştar creşteau 
cât ea de mari în livada cu nuci. Se ascunsese printre florile galbene şi 

visase că trăia într-un cort din lujeri de fasole neagră şi avea o pisică 
din pânză şi un câine de ciocolată. Uneori se întindea pe spate şi 
privea la cerul albastru şi se gândea cum ar fi fost să mănânce fursecuri 
calde în formă de animale şi să bea ciocolată caldă într-o bucătărie 
englezească confortabilă. 

Todd se ridică de pe canapea şi se aşeză în mijlocul cuburilor sale 
Lego, un arhitect vizionar. Ieri, o invitase pe Dynah să i se alăture. 
În loc să-l refuze, ea se aşezase lângă el cu picioarele încrucişate şi 
începu să zidească piesele roșii şi albastre împreună. Greieraș îşi lăsase 
creioanele adorate şi incercase să li se alăture, însă Todd, apărându- 
şi ca de obicei teritoriul, o alungase de acolo. Nu fu nevoie decât de 
câteva cuvinte tandre din partea lui Dynah pentru a-l convinge să 
apeleze la ajutorul surorii sale pentru a-și extinde proiectul. 

Cynthiei îi plăcea tânăra. Se simțea atrasă de modul relaxat şi 
afectuos de a fi al lui Dynah, care părea să scoată ce era mai bun în 
copiii ei. Chiar şi Arnold se îndrăgostise de Dynah. Bătrânul câine 
era întins cu capul pe picioarele ei chiar acum. 

Täie cartofii bucăți, îi aruncă într-o oală şi adăugă apă. După ce-i 
puse pe foc, aprinse focul la maxim. Pulpa de miel se rumenea frumos 
în cuptor. Plăcinta cu piersici se răcea. Salata era pregătită şi acoperită 
cu o folie din plastic în frigider, şi pregătise deja şi dressing-ul. Urma 
să se schimbe, să se împrospăteze şi apoi să pună masa. 

Cynthia se spălă pe mâini, se şterse şi atârnă prosopul de bucătărie 
de mânerul cuptorului. Copiii râseră din nou. Dynah râdea şi ca acum. 
Era atât de tânără și de drăguță, cu ochii ei albaştri atât de senini şi 
limpezi, neumbriți de situația în care se afla. Cynthia se minună. 

Cum m-aş simţi eu dacă aş purta copilul unui bărbat care mă violase? 
Un bărbat pe care nici măcar nu-l puteam identifica? 

Dynah părea atât de liniştită. Şi îi transmisese acea pace şi lui 
Jim. 

Ce avea Dynah Carey de reuşise să dărâme zidul care îl înconjurase 
de atâta timp pe soțul ei? Cynthia se simți cam la fel de fascinată ca 
şi copiii ei. Fata venise la Jim să caute ajutor, și adusese odată cu 
ea eliberarea. Cynthia avea să-i fie recunoscătoare pentru totdeauna 
pentru asta. Şi de ce se simțea atât de... împăcată? 

Jim urma să ajungă acasă curând. Se întrebă cum o fi mers 

întâlnirea cu Elizabeth Chambers din această după-amiază şi de ce se 
gândise că telefonul nu fusese suficient. 

— Dynah, vrei să stai cu ochii pe cartofii ăștia până mă duc să mă 
împrospătez puțin? Jim trebuie să ajungă curând acasă. 

Dynah zâmbi repede drept răspuns şi închise cartea. 

— Pun cu masa în locul tău. 

— O, ai vrea? Ar fi frumos. În dulapul cu veselă sunt nişte fețe 
de masă. Greieraş, arată-i lui Dynah vesela cea bună. În seara asta o 
folosim pe aceea şi paharele din cristal. Argintăria e în sertarul din 
mijloc. 

Todd îşi ridică privirea de la spitalul pe care-l construia. 

— E ziua ta, Dynah? 

— Nu... 

— Dynah pleacă acasă mâine, spuse Cynthia. Trebuiau să afle 
odată şi odată. 

Amândoi copiii săriră imediat protestând. 

— De ce nu poți să rămâi să locuieşti cu noi, Dynah? o întrebă 
Greieraş. 

— Mama şi tatăl meu mă aşteaptă acasă, scumpo. 

— Dar pot să vină să te viziteze. 

— Sunt convinsă că mămica şi tăticul ei îi duc dorul la fel de mult 
cât mi-ar fi şi mie dor de tine, îi spuse Cynthia fiicei ei. Iar Dynah se 
va întoarce şi ne va mai vizita. Nu-i aşa? 

— Mi-ar face plăcere. 

Cynthia parcurse culoarul spre dormitorul principal. Distrasă şi 
deprimată, rămase şezând la masa ei de toaletă şi îşi desfăcu părul și 
şi-l perie. Încercă să analizeze ce anume o deranja. În ultimele trei 
zile, viața lor se întorsese pe dos și cu susul în jos. Cu toate astea, 
dacă se gândea la asta, nu-i păsa de schimbările exterioare care aveau 
să decurgă din decizia pe care o lua Jim. Ci schimbarea inimii lui o 
speria. 

Ceva îi rodea sentimentul de siguranță, o intuiție cicălitoare. Şi 
vinovăția. 

— Bună, îi spuse Jim din uşă. 

Ea-şi ridică repede privirile, uşurată să-l vadă. Și-acum reușea 
să-i facă inima să-i tresară în piept. Se ridică în picioare când îl 

văzu intrând, iar el o cuprinse în brațe şi o sărută. Nu era pupicul 
obişnuit de bun-venit, ci unul pătimaş şi promițător. Ea se cuibări 
lângă el, agățându-se de el, savurând clipa. Arareori în ultimii câțiva 
ani mai venise acasă într-aşa o dispoziție. După o clipă prelungă, el se 
desprinse, strecurându-și uşor degetele prin părul ei. 

— Te iubesc, spuse el, cu ochii calzi şi o expresie complet relaxată. 
Ea nu-şi dăduse seama cât de mult îl afectase stresul decât în 
momentul când acesta se risipise. 

Acele două cuvinte aveau puterea de a-i da lacrimile. Cum de 
fusese atât de norocoasă să câştige un om ca Jim Wyatt? Se întinse, îi 
atinse fața, iubindu-l cu fiecare fibră a ființei ei. Nu putea vorbi. 

— Eşti puţin abătută, spuse Jim. Te simți bine? 

Ea ridică uşor din umeri, incapabilă să-i explice, nesigură dacă dorea 
să-şi recunoască sentimentele. Poate că era mai bine să nu examineze 
anumite lucruri prea îndeaproape. Exista riscul să descopere urme de 
corupție. Se întoarse în braţele lui, odihnindu-și capul pe pieptul lui 
ca să audă bătăile ferme şi regulate ale inimii lui. 

O, Doamne, am greşit? Am greşit în tot acest timp? 

Se desprinse de el, alungând gândurile trădătoare, temându-se 
unde ar fi putut-o duce. 

— Cred că e gata cina. 

Jim ştia că ceva nu era în regulă, dar nu insistă. 

— Am mirosit pulpa de miel încă de cum am intrat. Şi plăcintă 
cu piersici, din câte am auzit. Dynah spune că ai fost ocupată toată 
după-amiaza. Îşi dezlegă cravata şi se îndreptă spre încăperea separată 
unde-şi aveau debaraua. 

Ea-l urmă. 

— Își place de ea, nu-i aşa, Jim? 

— Foarte mult. Ţie nu? 

— E ca o surioară mai mică, spuse ea gânditoare, cuprinsă subit de 
o tristețe profundă. Ştia că putea vorbi cu Dynah, şi cu toate astea se 
abținuse. De ce? Văzuse clar că tânăra aceasta nu avea să arunce nicio 
piatră înspre ea şi nu avea să îi poarte ranchiună. Era ca un parfum 
dulce în casa lor, un geam deschis prin care totul era inundat de aer 
proaspăt şi lumină. 

Iar mâine urma să plece. 

Cynthia îşi simți gâtul sugrumat la gândul acesta. 

Cina se desfăşură într-o atmosferă tăcută şi sumbră. Nici lui Todd 
şi nici lui Greieraș nu-i era prea foame, amândoi obsedați acum de 
gândul că urmau să-şi piardă noul tovarăş de joacă. Nici chiar plăcinta 
cu piersici şi cu frişcă nu reuşi să-i mai înveselească. De obicei, Cynthia 
trebuia să le spună să mănânce mai încet şi să nu se grăbească atât 
de tare să se întoarcă la joacă. În seara aceasta, Jim trebui să-i roage 
să se ridice de la masă. Când ei continuau să lâncezească, trebui să-i 
mituiască. 

— Mai este o jumătate de oră de soare până va trebui să vă pregătiți 
de culcare. Ce-aţi spune dacă vă provoc pe amândoi la un mic meci 
de fotbal? 

Era o ofertă pe care niciunul din ei nu o putea refuza. A-l avea 
pe tăticul lor jucându-se cu ei era o încântare ce depășea orice 
închipuire. 

Zâmbind, Dynah se ridică şi începu să strângă vasele. 

— Le adun eu, spuse Cynthia repede. Du-te şi odihneşte-te. 

— Tu ai gătit. E corect acum dacă le adun şi le spăl cu. 

Cynthia îşi făcu de lucru căutând recipiente pentru resturile de 
mâncare rămase. Se uită de câteva ori afară pe fereastră, zâmbind 
când îl privi pe Jim şi pe copii alergând după mingea alb cu negru. 

Dynah termină de aranjat vasele clătite cu apă în maşina de spălat 
vasele şi se întoarse la ea. 

— Cynthia, mulțumesc că m-aţi primit la voi. 

— Prostii. Jim a fost cel care te-a ajutat. 

— Dar tu i-ai deschis calea. 

Cynthia nu mai ştia ce să spună la asta. Ea deschisese uşa acestei 
fete, şi viața ei nu avea să mai fie niciodată aceeaşi. Din cauza lui 
Dynah, Jim luase o decizie care avea să schimbe totul și, mai mult ca 
orice, pe el însuși. Era bucuroasă de asta? O parte din ea tresălta de 
bucurie, în timp ce o altă parte din ea era înspăimântată. Era o spaimă 
pe care nu voia să o disece. 

Dynah simți că ceva o necăjea pe Cynthia Wyatt. Ultimul lucru 
pe care voia să-l facă era să crească și mai mult tulburarea femeii, dar 
ştia că anumite lucruri trebuiau discutate cu ea înainte să plece. 

— Ai o influență mai mare decât îți poți imagina, spuse ea, 


255 


FRANCINE RIVERS 


conştientă pe deplin de cât de repede s-ar fi putut schimba lucrurile 
dacă Cynthia ar fi vrut să fie aşa. O femeie putea fi vântul ce-i umfla 
velele sau furtuna care să-l zvârle în ape nedorite. Putea fi o ancoră în 
ape zbuciumate sau îl putea lăsa să fie dus în derivă şi să fie zdrobit 
de stânci. 

— Jim a făcut întotdeauna ceea ce simţea că trebuia să facă. Cynthia 
îi întoarse spatele, sperând că Dynah avea să lase lucrurile așa. 

Nu renunţă. Nu putea să o lase. 

— E uşor de văzut cât de mult vă iubiți unul pe celălalt. Jim spunea 
aseară că l-ai sprijinit în toate. i 

În toate. Cynthia îşi închise ochii strâns, simțindu-și stomacul 
strâns. 

— N-a fost niciodată ideea mea ca el să facă avorturi. A făcut-o 
din cauza a ceea ce s-a întâmplat surorii lui. 

— Ai fost împotrivă? 

— Nu m-am gândit la asta. Nu îndrăznise. Nu era treaba unei 
soții să îşi sprijine soţul şi să nu se ridice împotriva lui? Se întoarse 
şi o privi pe Dynah, iritată de întrebarea ei. Am fost alături de Jim. 
Atâta tot. 

Dynah se uită în ochii Cynthiei şi îi venea să plângă pentru ea. 
Cynthia se întoarse din nou, stivuind recipientele şi deschizând 
frigiderul. Le vâri la întâmplare înăuntru şi lăsă ușa să se închidă 
singură când se îndreptă de spate. Se întoarse din nou cu fața la 
Dynah, cuprinsă de furie. 

— Mi se pare destul de uimitor că indrăzneşști să ne judeci după 
tot ce-am făcut pentru tine. 

Dynah scutură din cap, iar ochii i se umplură cu lacrimi. 

— Nu te judec, Cynthia. 

— Dar crezi că am greşit, nu-i aşa? Crezi că ar fi trebuit să iau 
poziție. Trecând prin faţa ei, se întinse după ştergarul de bucătărie. Ei 
bine, cred că ar trebui să-ți faci bagajele reep să şteargă tejgheaua 
pe care Dynah o ştersese deja. Ținând strâns ştergarul în mână, se 
trezi singură în bucătărie. Rezemându-se de tejghea, își închise ochii, 
ruşinată. 

Adevărul era că ea nu-şi luase niciodată suficient timp să se 
gândească prea serios la problema avortului. Fusese întotdeauna 

împotrivă, până când Jim îi explicase cealaltă față a monedei. Apoi 
acceptase totul de dragul lui. Alesese să-şi închidă ochii şi urechile, și 
mintea la orice altă perspectivă în afară de a lui. Era o problemă prea 
complexă, prea volatilă, prea sensibilă pentru a o discuta. Şi la urma 
urmei, nu era o chestiune de alegere personală? Toţi spuneau aşa, nu? 
Ziarele, revistele, televiziunea. Până și preşedintele Statelor Unite. 

Nu voise să se gândească prea mult sau să analizeze problema mai 
îndeaproape, nu când iubirea vieții ei era atât de strâns implicată în 
asta. Nu suporta să se gândească la faptul că el ar fi putut greşi. Fusese 
mai uşor să-l urmeze decât să încerce să-l tragă în altă direcție. El 
fusese atât de convins de faptul că era bine ce făcea. Iar ca alesese să 
nu se îndoiască de hotărârea lui. 

O, Doamne, de ce nu am stat să cumpănesc? De ce m-am temut că nu 
m-ar mai iubi? 

Ea însăși nu văzuse decât o foarte mică măsură din chinul de care 
avusese el parte în faptul că alesese acest curs al lucrurilor. Nu îşi 
imaginase cât de profund cra, nici nu visase cât de acerbă era lupta 
ce se dădea în interiorul său, sentimentul de ruşine şi disperare cu 
care trăise el în ultimii patru ani. lar apoi zăgazurile se rupseră cu trei 
seri înainte. Niciodată nu-l mai văzuse pe soțul ei plângând aşa cum 
o făcuse atunci. lar acum se produse o schimbare de 180 de grade în 
gândirea şi în viaţa lui 

Iar ea reintra în pas cu el, fără a spune nimic, acceptând. 

Cynthia se duse în sufrageric, departe de ferestrele ce dădeau în 
curtea din spate, și se aşeză. O strângea atât de tare în jurul pieptului 
încât abia putea respira. 

Poate că dacă ar fi spus ceva la început, poate că dacă ar fi dat un 
semnal de avertisment, l-ar fi scutit de toată suferința. Poate dacă i-ar 
fi reamintit care fusese înainte de toate motivul pentru care muncise 
atât de asiduu ca să ajungă medic. Poate dacă i-ar fi sugerat alte 
moduri în care să ajute femei aflate în criza unei sarcini, altele decât 
să-şi avorteze copiii. 

O, Doamne, o, Doamne, şi eu am fost părtașă la asta. 

Acum era prea târziu. Trebuiau să trăiască amândoi cu păcatele 
lor; Jim pentru acțiunile lui, ea pentru lipsa ei de acțiune, pentru 
tăcerea şi omiterea ei. 

Uşa glisantă din sticlă se deschise brusc când copiii intrară în casă 
şi fugiră pe coridor la baie. Todd era destul de mare să se spele singur, 
dar Cynthia o auzi pe fiica ei strigând-o pe Dynah. Se bucură de asta. 
Îşi dorea să şadă aici în singurătatea sufrageriei şi să-și oblojească 
rănile care se căscau tot mai mult cu fiecare gând. 

— Dragă? 

Încercă să-i zâmbească soțului ei, dar gura începu să-i tremure 
când soțul ei intră în cameră. El o privi atent o clipă. Când ea nu-i 
putu susține privirea, se aşeză pe scaunul din fața ci şi se aplecă înainte, 
cu mâinile strânse între genunchi. 

= Își pare rău că am renunțat la toate astea? 

Cynthia privi în jur la sufrageria elegant decorată. Nimic din 
lucrurile la care privea nu erau de neînlocuit. Nu-i păsa nici dacă 
renunțau la membralitatea de la club. Oricum nu avea decât arareori 
timpul de a se bucura de asta. Nu-i păsa dacă vindeau casa și se mutau. 
Niciunul dintre vecini nu fuseseră deosebit de prictenoși. Poate că era 
şi vina ei, care trăise mereu cu frică în spatele gardului înalt din fier. 
Sau poate rușinea o determinase să se ascundă? 

— Pentru mine nu contează, spuse ea. Nimic din toate astea. Sunt 
doar nişte obiecte. Numai Jim conta, Jim şi copiii — și ea îi dezamăgise 
pe toți. 

Ea se uită la el, rănită înăuntrul ei, și scutură din cap, luptându-se 
să îşi controleze emoțiile tulburătoare care se războiau și se ciocneau 
în interiorul ei 

— Îmi pare rău, Jim. Îmi pare atât de rău. 

Jim simți ce anume o tulbura şi o iubi cu atât mai mult pentru 
asta. 

— Nu te poți învinovăți pentru alegerile pe care le-am făcut eu. 

— Nu, dar sunt de condamnat pentru faptul că nu am vorbit cu 
tine despre reținerile mele. Sunt de condamnat pentru că nu ţi-am 
pus toate întrebările grele care poate te-ar fi ajutat să priveşti lucrurile 
din altă perspectivă. Ştiam că suferi. Lacrimile începură acum să i se 
rostogolească pe obraji. Ştiam, dar m-am convins că nu trebuia să 
interferez. Îl atinse pe obraz. Ştii, niciodată nu a trebuit să-mi spui în 
care zile lucrai la clinică. Ştiam după cât de deprimat erai în diminețile 
când plecai la lucru. Ştiam pentru că erai supărat când veneai acasă. 

Ştiam când îți petreceai toată seara în biroul tău, studiind diferite 
cazuri. Credeam că dacă tac”, îţi fac viața mai uşoară. Greşeam. 

— Ai procedat așa pentru că mă iubeai. 

— Da. Te iubeam. Te iubesc. Te iubesc atât de mult, că mi-aş da 
viaţa pentru tine. Şi de ce nu te-am putut iubi îndeajuns pentru a fi 
sinceră? 

Ochii i se umeziră când îi privi cercetător pe ai ei. 

— Niciodată n-am ştiut că ai avut vreo reținere. 

— Micera frică să-ți spun. 

— De ce? 

— Nu ştiu. Altă minciună. Încercă din nou. Ştiam după felul în 
care vorbeai despre Carolyn cât de mult a însemnat sora ta pentru 
tine. Nu am vrut să îți întețesc durerea. O scuză. Şi încercă din nou. 
Cred că adevărul era că mă temeam că asta ne-ar fi putut despărți. 
Faptul că o rostise îi pricinui durere. Părinții mei nu au fost de acord 
intr-o mulțime de privințe, şi se certau permanent. Mi-am jurat că 
cu nu aveam niciodată să trăiesc ca ei. Chiar şi asta suna ca o scuză 
pentru ca. Nu există niciun motiv suficient de bun pentru faptul că nu 
am fost gata să te confrunt. Ar fi trebuit să spun ceva. 

Cine se califica cel mai bine să ridice un steag galben? Sau unul roșu? 

Jim veni şi se aşeză lângă ca, şi o trase în braţele lui. 

— Probabil nu ar fi făcut mare diferență. 

Iar aceasta o spunea un om care alesese să urmeze cursurile 
facultății de medicină din San Francisco pentru că ei ii plăcuse din 
totdeauna Coasta de vest. Un om care o adusese în Mill Valley doar 
pentru faptul că ei nu-i plăcuse ideea de a-şi creşte copiii la oraș. 
Un om care cumpărase casa aceasta pentru că ei îi plăcuse de cum o 
văzuse. 

Ar fi făcut o diferență. 

Ar fi făcut o diferență ca de la cer la pământ. 


x XX 


Dynah se trezi în timpul nopții, pentru că trebuia să se ducă la baie. 
Uitându-se la ceasul mic digital de pe măsuţa de lângă patul ei, văzu 

că arăta ora două şi un sfert dimineața. Oftând obosită, se descoperi 
şi se ridică în șezut. Simţi copilul mişcându-se viguros, lovind-o cu 
picioruşele în vezica urinară. Se aplecă înainte şi îşi căută halatul. Era 
întins la picioarele patului, ca să ajungă uşor la el, convenabil pentru 
vizitele nocturne pe care le făcea la baia din capătul coridorului. 
Zâmbind uşor, îşi îmbrăcă halatul când se ridică în picioare, cu o 
mână sub abdomenul destins. 

Când se întoarse să se culce, observă că ardea lumina în sufragerie. 
Curioasă, îşi strânse şi mai bine halatul fauşat în jurul trupului şi se 
duse să vadă cine cra treaz la o oră atât de târzie. 

Cynthia şedea în unul din balansoare, desculță. Purta o cămaşă de 
noapte roz cu alb din flanel, şi părea mai degrabă ca o fată de douăzeci 
de ani decât o femeie de aproape patruzeci. O tânără speriată de 
toate. 

— Nu te simți bine, Cynthia? 

— Eu ar trebui să te întreb pe tine asta. 

Dynah îşi puse mâna uşor pe abdomen. 

— Copilaşul meu dansează step. 

Cynthia zâmbi. 

— Îmi amintesc cum e. Spre sfârșit, nu mai încăpeam în spatele 
volanului în maşina noastră. Expresia ci deveni din nou serioasă. 
Te-am auzit că te-ai trezit. Speram, dacă nu erai prea obosită, să 
putem vorbi puțin. 

— Mi-ar face plăcere. Dynah intră în sufragerie şi se aşeză în 
balansoarul cel mai apropiat de al ci. Expresia feţei îi era deschisă 
şi prietenoasă, aproape recunoscătoare. Toată teama Cynthiei se 
evaporă. 

— Îmi pare rău că am reacționat dur mai devreme, spuse ea. Må 
simțeam atacată. 

— Am înțeles. 

Cynthia văzu că vorbea serios. 

— Am discutat cu Jim despre asta. El nu înțelege cu adevărat cum 
mă simt. Bărbații par să vadă lucrurile în alb şi negru, şi nu văd toate 
nuanțele de cenuşiu. Gura i se arcui abătută. Acolo trăiesc de multă 
vreme. În zona gri. 

— Uneori pare să fie mai sigur acolo, spusc Dynah. Nu lăsase 


290 


COPILUL ISPĂŞIRII 


yi ea să treacă luni întregi fără să ia nicio decizie cu privire la ce 
să facă? Acum îi plăcea să creadă că o făcuse pentru a-și proteja 
copilul, dar adevărul era altul. Îşi dorise cu disperare să îi nege 
insăşi existența lui. Îşi dorise să-l poată face să dispară peste 
noapte. 

— Din nefericire, viața are un mod de a te lovi peste față cu 
realitatea, spuse Cynthia încetişor. 

Dynah ştia asta mult prea bine. Dar mai ştia că după junghiul 
trezirii venea şi binecuvântarea zorilor. 

— Ai avut dreptate, Dynah. L-am susținut pe Jim în munca lui. E 
un cuvânt condamnator, nu? Susţinere. L-am sprijinit. Lui i-ar plăcea 
să mă absolve de toate. Oricât de mult mi-ar plăcea, nu poate. Lipsa 
acțiunii este o acțiune în sine, iar tăcerea poate fi mai grăitoare decât 
cuvintele. Zâmbi slab. Banal, dar adevărat. Voiam doar să ştii asta 
înainte să pleci mâine 

Dynah se aplecă înainte şi o luă pe Cynthia de mână. 

— Am venit pentru că m-a trimis Dumnezeu, iar tu mi-ai deschis 
uşa. Aveam nevoie de ajutor, iar tu m-ai primit în casa voastră. 

— Ai mai spus odată asta, spuse Cynthia, mișcată de grija ei. 

— O să o mai spun odată. Alţii nu ar fi fost la fel de amabili. 

Ethan. Decanul Abernathy. Nici chiar proprii ei părinți. 

O, Doamne, cine sunt necredincioşii? Oamenii aceștia care au primit 
la ei un străin de pe stradă? Ethan şi decanul Abernathy sunt mântuiți. 
La fel și mama, şi tata. Niciunul din noi nu o merităm, dar Tu ne-ai 
acoperit cu barul şi indurarea Ta. O, dar Doamne, cum rămâne cu acești 
doi oameni pe care am ajuns să-i iubesc? Cum rămâne cu copiii lor? O, 
Isuse, Te rog. Te implor pentru ei. Tu le-ai deschis ochii. Deschide-le şi 
inimile în așa fel încât numele lor să fie scrise în Cartea Vieţii. 

— M-am bucurat foarte mult de compania ta, spuse Cynthia, 
strângând cu blândețe mâna lui Dynah drept răspuns. 

— N-am povestit prea mult. Nu suficient despre lucrurile 
importante. Cristos. Evanghelia. 

— Nu, dar te-am urmărit. 

— Vreau să ai şi tu pacea pe care mi-a dat-o Dumnezeu. 

— Ştiu, dar nu cred că sunt gata pentru asta. Nu aşa cum a fost 
Jim. El fusese gata de recoltă. Ea cra încă un spic necopt. M-ai făcut 

să îmi fie foame şi sete, Dynah, dar va trebui să-mi găsesc singură 
drumul spre izvor. 

Doamne, aşa să fie. Când Cynthia îşi retrase mâna şi se lăsă ușor 
pe spate, Dynah înțelese faptul că partea spirituală a conversației lor 
luase sfârşit. 

— Cine-i tânărul care te-a tot sunat? 

— Joe? Mi-a fost un prieten minunat. 

— Eşti sigură că nu e mai mult? 

— Era cel mai bun prieten al logodnicului meu. Când relația mea 
cu Ethan s-a destrămat din cauza... ei binc, din cauza circumstanțelor 
dificile, cred că Joe a considerat că cineva trebuia să-și asume 
responsabilitatea pentru mine. 

Cynthia ridică din sprâncene. 

— Aşa că s-a mutat tocmai în California pentru asta? 

— Îmi spusese că-și dorea să se ducă la UC Berkeley de când l-am 
întâlnit. Spunea că era un loc perfect pentru a încerca credința unui om. 

— Probabil că a avut dreptate cu asta. Intenționează să devină 
pastor? 

— Nu ştiu, spuse Dynah, încruntându-se ușor, mirată. 
Niciodată nu l-am întrebat pe Joe nimic despre el. Tot ce ştia cu 
siguranţă era faptul că Îl iubea pe Domnul din toată inima. Iar 
asta fusese suficient să-i cimenteze respectul şi admirația de la 
bun început. Cât despre restul, Joc nu fusese niciodată prea grăbit 
să-şi împărtășească speranțele şi visele sau planurile sale. Nu așa 
cum fusese Ethan. 

Discutară mai binc de o oră, mai ales despre copii şi câte ceva 
despre anii de facultate ai Cynthiei, şi visele ei de a deveni decorator 
de spații interioare. Pe amândouă le luă în cele din urmă somnul. 
Porniră pe coridor împreună. Cynthia o atinse uşor pe Dynah pe 
braţ. 

— O să-mi fie dor de tine. 

Dynah o îmbrățișă. 

— Fie ca Dumnezeu să te binecuvânteze pe tine și familia ta. 

Cynthia se uită cum se închise uşa după ea. Atunci simți o durere 
ciudată în inimă, o senzație cumplită de singurătate. 

x XX 


— E bolnav vreunul din copii? întrebă Jim adormit când Cynthia 
se strecură înapoi în pat. 

— Nu. Dynah s-a sculat să meargă la baie. Şi m-am gândit să stau 
puțin de vorbă cu ea. 

— Hmmm. Bine. 

— lartă-mă că te-am trezit. 

După nici două minute, el sforăia din nou. Cynthia se ghemui pe 
o parte și se lipi strâns de el. Medicii învățau devreme să doarmă ori 
de câte ori aveau oportunitatea. 

Fie ca Dumnezeu så te binecuvânteze pe tine și familia ta. 

Poate că binecuvântarea unei fete ca Dynah era suficientă pentru 
a-i domoli vinovăția. Spera asta. Pentru că-i lipsea credința cu 
desăvârşire. 

Închizându-şi ochii, Cynthia Wyatt îşi impuse să adoarmă. 


IK xx x 


Încordată, cu inima bubuindu-i în piept, Evie şedea tăcută în 
fotoliul de lângă ușile glisante din sticlă ce dădeau pe veranda lui 
Gladys. Uşa era deschisă, lăsând aerul cald să aducă cu sine parfumul 
pădurii de pin şi sunetul dulce al ciripitului de păsări. Atmosfera 
calmă nu reuşi să liniştească cu nimic duhul tulburat al lui Evie. 

Virginia Hart, Doris Fulton şi Marva Novak sporovăiau vesele, 
încântate de cafeaua înmiresmată a lui Gladys, de prăjiturelele şi 
brioșele ei, cu totul nepăsătoare la starea mizerabilă în care se găsea 
Evie. Gladys le chemase pe femei împreună pentru un „ceai“ de 
după-masă. 

Gladys privi la cele adunate, cu inima bătându-i cu putere în piept. 
La suprafață, totul părea excelent și atrăgător. Lui Gladys îi plăcea să 
se „dea în spectacol ca la Ritz“ cum îi plăcea ei să-i spună. Se trăgea 
din Queens, spunea că fusese născută să îşi dea aere. Adeptă a formei, 
scosese tot ce avea mai bun în casă, porțelanul fin din Victoria, serviciul 


293 


de ceai din argint din Londra, şi farfuriile din cristal din Irlanda. Era 
îmbrăcată într-un frumos costum turcoaz cu care probabil nu ieşise 
niciodată din locuința ei. 

— Ar fi trebuit să vă pun puțin Valium în cafea, spuse Gladys sotto 
voce, stâng lângă Evie cu una din farfuriile ei încărcate de bunătăți. Ai 
privirea aceea fioroasă. 

— Şi la ce te aşteptai? Spânzurătoarea mă aşteaptă. 

— Îşi subestimezi prietenele. Nu te vom lăsa baltă. Acum ia o 
prăjiturică. 

— Nu mi-e foame. 

— la una oricum. S-ar putea să-ți mai îndulcească expresia asta 
de pe față. 

Evie luă doar una pentru a o reduce la tăcere. 

— Şi nu îndrăzni să te strecori pe uşă afară, spuse Gladys în timp 
ce se îndepărta. 

Nemulţumită, Evie îi ignoră remarca şi le privi pe prietenele ei. Le 
cunoştea pe Virgina, pe Doris şi pe Marva de când o cunoştea şi pe 
Gladys McGill. În ultimii optsprezece ani, cu toate îşi împărtășiseră 
triumfurile şi tragediile. Doris, prima dintre ele care-și pierduse 
soțul, slujise împreună cu Evie ca diaconiță în biserică. Evie fusese 
împreună cu Marva la spital când soțul ei murise după o operație pe 
cord deschis. Virgina Hart reuşise să o convingă să preia președinția 
adunării femeilor când soțul ei ajunsese în ultimele faze ale bolii 
Parkinson. Gladys era singura dintre ele care nu era încă văduvă. 
Soţul ei suferea de Alzheimer. 

În ultimii patru ani, în fiecare duminică după biserică, Evie se 
întâlnise cu aceste femei la unul din localurile din oraş pentru a lua cina 
împreună, a-şi împărtăşi tristețile şi bucuriile. Ele se auto-intitulau 
în glumă Brigada văduvelor. Cu adevărat, trecuseră prin războaie 
împreună ~ jelindu-şi consorții răposați, copiii care divorțaseră, 
nepoții care începuseră să consume droguri, moartea fraților sau a 
surorilor, viața în singurătate, renunțarea la locuințele proprii pentru 
a locui în „cămine pentru persoane vârstnice cu îngrijire asistată“. 

Le iubea pe femeile acestea ca pe o familie, şi ele o iubeau pe 
ea. Sau o iubiseră. Oare aveau să mai simtă la fel atunci când avea 
să-şi fi terminat de vărsat inima şi sufletul înaintea lor şi avea să-și 

li mărturisit păcatul? Cu toate că femeile acestea îi erau atât de 
apropiate, le ascunsese această față a ei. Dorise ca ele să îi cunoască 
partea cea mai bună, nu cea mai rea. Niciodată pe cea mai rea. Aşa că 
işi ținuse o parte din frământări în taină, îngropate odată cu morții. 
Numai Gladys ştia tot, iar Evie se întreba ce slăbiciune o determinase 
să-şi verse oful înaintea chiar şi a unui singur suflet de sub soare. 

Doamne, n-a; fi acum în beleaua asta dacă mi-aş fi tinut gura! 

Gladys se uita la ea, aşteptând. 

Evie o privi la rândul ei. Încă nu-s pregătită. 

— Dragilor, spuse Gladys, atrăgând atenţia tuturor. V-am chemat 
pe toate aici cu un scop. Avem nişte probleme care trebuie rezolvate. 

Evie simți cum i se aprind obrajii. Se holbă stânjenită la Gladys. 
Aceasta o privi la rându-i, deloc intimidată, cu o expresie care se 
dorea evident încurajatoare. Băgăcioasa bătrână îi trimitea acum și un 
mesaj telepatic: Știu totul despre tine, Evie Daniels, şi te iubesc oricum. 
Ai incredere în noi. 

Cel mai mult pe Evie o îngrijora Virginia, şi felul în care avea să-i 
primească spusele. Virginia era o avocată ferventă şi susținea financiar o 
urganizaţie pro-life. La începutul implicării ci, se exprimase cu o aciditate 
verbală deosebită împotriva uciderii atâtor prunci prin avort. Dacă cineva 
ar fi să arunce cu pietre în ea, atunci Virginia avea să fie aceca. 

— Ce s-a întâmplat? Întrebă Marva, privind în jur prin cameră 
pentru a se lămuri. 

— Evie doreşte să discutăm despre ceva, spuse Gladys, şi toți ochii 
se întoarseră acum spre ea, țintuind-o de fotoliu. 

Evie îşi roti ochii spre cer şi apoi privi în jur la Virginia, la Doris 
și la Marva. 

— Nepoata mea Dynah a fost violată, și acum e însărcinată. 

— O, Doamne Dumnezeule, spuse Doris, întotdeauna prima care 
plângea pentru alții. Ajunsese la frumoasa vârstă de optzeci şi unu 
de ani și încă avea dificultăți să creadă că omenii îşi făceau lucruri 
groaznice unii altora. 

— Îşi jur, sări Marva, cea care era gata să poarte lupta în orice 
criză, lumea noastră se duce spre iad, toată grămadă! L-au prins pe 
bărbat? 

— Nu. Dynah nu l-a putut identifica. 

— De ce nu? 

— Pentru că era întuneric, Marva. Foarte întuneric. Şi nu i-a văzut 
nicio clipă fața. 

Virgina rămase tăcută, studiind expresia de pe fața lui Evie, 
nepărând dispusă să tragă încă nicio concluzie, fără a face nicio 
remarcă. 

— După viol şi după ce a aflat că e însărcinată, logodnicul ei a 
lăsat-o baltă, şi i s-a cerut politicos să părăsească şcoala. Lucrurile 
s-au înrăutățit şi mai mult când a venit acasă. Doug şi Hannah au 
început amândoi să facă presiuni asupra ei să facă un avort. ar acum 
şapte săptămâni ea a fugit de acasă, apoi ne-a anunţat că este în regulă. 
Acum câteva zile a sunat şi a spus că se întoarce acasă. 

— Sărmana fată, spuse Doris. 

Evie se uită la Gladys şi apoi la celelalte. 

— Vreau să mă duc să o iau și să o aduc să locuiască aici cu mine, 
ca să-şi poată naşte copilul. 

Virgina păru să respire din nou. Se lăsă încet pe spate și sorbi din 
cappuccino-ul ei. 

— Asta-şi doreşte Dynah? întrebă Doris. 

— Asta este impresia pe care i-a lăsat-o lui Hannah, dar din câte 
îmi dau seama, nimic nu s-a schimbat. Se întoarce drept în aceeași 
situație cu care a avut de-a face când a plecat. Doug era pornit cu 
totul împotriva ideii ca Dynah să nască acest copil. Disprețuieşte 
ideea aceasta şi e convins că Dynah o să-şi distrugă viața născându-l, 
Iar Hannah e atât de confuză, că va merge după el. 

— Poate că au dreptate, spuse Doris. Adică, dacă vreo fată are 
dreptul să facă un avort, atunci aceea e Dynah. Când celelalte nu 
spuseră nimic, privi în jur, fixând-o cu privirea pe Virginia. Tu ai vreu 
să naşti copilul unui violator? 

— Nu cred că discutăm acum despre asta, spuse Virginia încetișur, 
cu o expresie tulburată în ochi. 

— Poate că nu, dar cu siguranță înțeleg punctul de vedere al lul 
Doug şi al lui Hannah. 

— Şi eu la fel, spuse Virginia, spre surprinderea tuturor, «lut 
adăugarea unui avort la viol nu va reduce cu nimic trauma suferită de 
Dynah. Ci numai o va agrava. 

— Nu te poți implica fără să te instrăinezi de fiica ta şi de ginerele 
tău, îi spuse Marva lui Evie. E fiica lor. Sunt convinsă că au cele mai 
bune intenții pentru ea. 

Cele mai bune intenţii. Cuvinte ucigătoare. Furia începu să 
mocnească în Evie, o furie care se iscase în urmă cu decenii. 

Acum e-acum, fie că-mi place, fie că nu. 

— Stați să intrăm puțin în context şi să vă explic de ce sunt atât 
de pornită ca Dynah să aibă copilul acesta, spuse ea. Trase nesigur aer 
in piept şi le relată tuturor propria ei poveste — fiecare detaliu dureros 
şi ruşinos. 

Niciuna nu scoase nicio vorbă când termină. Toate şedeau 
cutremurate, nesigure ce să spună sau să facă după o asemenea 
confesiune. Virgina şedea palidă şi nemişcată, cu ochii închişi. 

Evie expiră prelung şi inspiră din nou. 

— Frank a avut cele mai bune intenții pentru mine, Marva, şi 
la fel și doctorul. Sau cel puțin mie aşa îmi place să cred. Problema 
este că eu cred că l-aş fi născut. Dar nu mi-am asumat riscul. Am 
renunțat și i-am lăsat să ia viața copilului meu, şi de atunci nu a trecut 
o săptămână în ultimii patruzeci şi şase de ani în care să nu fi regretat 
şi să nu mă întreb cum ar fi fost fiul meu dacă ar fi crescut mare. 

Se aplecă înainte, lăsându-și farfuria şi ceaşca ce-i zornăiau în 
mână pe măsuța de cafea. Acum ştiau tot despre ea. Dacă hotărau 
să o judece, asta era. Se uită la prietenele ei, cu bărbia uşor înălțată, 
aşteptând lovitura. Cât de mult o durea să fie acum singură. 

— Dar Frank? întrebă Virgina încetişor. El a reuşit să treacă peste 
asta? 

— Nu. Se luptă cu lacrimile care începeau să se zăgăzuiască în 
inima ei. Am căzut de acord să nu vorbim niciodată despre asta, şi 
nu am vorbit. Apoi mi-a pomenit de asta în săptămâna dinainte să 
moară. S-a uitat la mine şi a spus că-i pare rău. Atât de rău. Ştiam 
ce voia să spună cu asta. Mâna îi tremura îngrozitor când işi netezi 
o cută a fustei. Nu vreau ca Dynah să trăiască în aceeaşi vinovăţie şi 
chin în care am trăit în toți aceşti ani. Nu vreau să îmbătrânească cu 
un avort pe conștiință. 

Numai Virginia o privi în ochi, şi ochii i se umplură de lacrimi 
văzând-o cum o privea. Evie căută o umbră de condamnare și nu 

văzu nimic. Mingea grea de frică din stomacul ei se sparse şi ea reuşi 
să se relaxeze. Nu era totuși părăsită. Ciudat, asta-i frângea inima cu 
atât mai mult. Dacă ar fi întâmpinat opoziţie, ar fi putut să rămână 
tare. Dar văzându-le compasiunea şi dragostea, se simți zdrobită în 
interior, în timp ce toate zidurile de auto-apărare se prăbușeau şi 
durerea şi lacrimile erau acum libere să izvorască în voie. 

— O, Evie, spuse Virginia cu blândcţe. Trebuie să te fi durut atât 
de tare. Acum mulți ani de zile am pierdut o sarcină, şi în continuare 
sunt momente când mă simt vinovată pentru asta şi mă întreb dacă 
am pierdut copilul acela din cauza a ceva ce am făcut sau nu am făcut. 
Lacrimile i se prelinseră pe obraji. Mă doare pentru tine... 

Nimeni nu spuse nimic multă vreme, dar Evie nu simți decât 
compasiune în cameră. Până la întâlnirea aceasta, nu îşi dăduse seama 
cât de frică îi fusese de faptul că prietenele ei aveau să-i întoarcă 
spatele. 

— Spune-le şi restul, spuse Gladys încetișor. 

Suflându-și nasul în şervețelul ei, Evie o privi încruntată. 

— Restul nu contează. 

— O, ba da, contează. Spune-le, că de nu, le spun eu. 

Evie îşi lipi buzele strâns laolaltă şi continuă să o privească 
amenințător, refuzând să fie dădăcită. 

— Evie are cancer la sân. 

— O, Evie! sări Doris. Nu şi tu. Sora ei numai ce murise bolnavă 
de cancer cu un an înainte. A dat metastaze? 

— A ajuns la stern şi la coloană, spuse Gladys. Şi mai sunt și 
câteva zone suspecte la nivelul piciorului stâng. Are dureri, dar e prea 
încăpățânată să recunoască. 

— Mă descure destul de bine cu aspirină, spuse Evie, stânjenită. 

— Aspirină, măiculiță, bombăni Gladys. 

Doris se scotoci în poșetă după o batistă. 

Palidă, Virginia îşi lăsă cu grijă farfuria şi ceaşca jos 

— Howard mi-a spus odată că ar putea exista o legătură între 
cancer şi avort. Atunci când un proces natural ca şi sarcina este 
întrerupt, aceasta are repercusiuni de lungă durată asupra trupului, 
Unii prieteni de-ai lui fac cercetări în privința asta. 

Vai de mine! Sunt convinsă că nu poate fi adevărat, spuse 

Doris. Niciodată n-am văzut nimic despre aşa ceva în nicio revistă 
pentru femei. Era abonată la vreo cinci şi îşi cumpăra şi altele de la 
supermarket. 

— Şi eu am citit despre asta, spuse Evie, străduindu-se să-şi 
mențină vocea neschimbată. Modificările hormonale afectează 
permanent structura țesutului mamar. Atunci când sarcina este 
finalizată printr-un avort, procesul este întrerupt, iar celulele rămân 
într-o stare de tranziție. Şi se spune că celulele din această stare au un 
risc foarte mare de a se transforma malign. Aşa că riscurile femeii de 
a dezvolta un cancer mamar mai târziu în viață s-ar putea să fie mult 
crescute. 

— De fapt, adăugă Virginia, nu mă mir că nu ai citit despre aşa 
ceva în reviste. Doris Howard şi colegii lui au avut foarte puțin succes 
când au încercat să-şi publice rezultatele, și fondurile au fost mereu 
o problemă. Îţi vine să crezi că de fapt au fost nevoiți să găsească 
sponsori privați pentru că guvernul nu părea să dorească să cunoască 
cfectele adverse ale avortului asupra femeilor? 

— Ei bine, gândeşte-te, spuse Marva. Ce reviste pentru femei ar 
deschide vreodată discuția? N-ar îndrăzni, de teama tuturor scrisorilor 
de protest care i-ar asalta. 

— De ce să protesteze vreo femeie? spuse Doris. Femeile tinere 
sunt foarte perspicace în zilele noastre. Am ascultat-o pe nepoata 
mea vorbind. Vor să cunoască toate datele acestea. 

— Poate că aşa e, dar cei care fac avorturi şi încasează banii pe ele 
nu vor ca femeile să aibă acces la asemenca informații, spuse Virginia 
pornită. Și-apoi, Curtea Supremă nu e de acord cu voi. Judecătorii 
par să creadă că sărmanele de noi, femeile, ne-am dezintegra cu totul 
dacă am şti realitatea, aşa că au hotărât că femeile nu au dreptul de a 
cunoaşte tot adevărul. Scutură din cap. Au făcut să fie legal să ascundă 
informații vitale, chiar şi atunci când o femeie doreşte să le cunoască, 
pentru Numele lui Dumnezeu. 

— Dar asta e lipsit de logică! Doris se uită la celelalte cu ochii mari. 

— Ba nu e lipsit de logică deloc, atunci când încerci să protejezi 
o afacere de miliarde de dolari, răspunse Marva ferm. Cu cât o 
femeie ştie mai puține lucruri despre ceea ce i se întâmplă trupului 
ci, şi despre cum arată copilul ei în timp ce se dezvoltă, cu atât e mai 

probabil să plătească pentru un avort. Când ţi se spune că fătul nu 
e decât o masă tisulară, ți se pare potrivit să accepți o soluție rapidă 
pentru o problemă cu bătaie lungă 

— Pare atât de... de rece, spuse Doris. 

— E rece, dar ci preferă să te lase să crezi că ceea ce fac este un 
gest de milă și compasiune. Ochii Virginiei scăpărară. Şi ştii care este 
argumentul folosit pentru a ascunde informaţii? Spun că o scutește 
pe femeie de traumă. Mă întreb cum s-ar simţi judecătorii aceia dacă 
le-am spune că tristul adevăr este că înșală an de an un milion şi 
jumătate de femei care merg într-o clinică unde se practică avorturile 
şi nu li se spune adevărul. Nu este nevoie de două minute pe o masă de 
examinare ca o fată să ştie că avortul este ceva dureros şi distrugător 
şi că va avea efecte îndelungate asupra vieţii ei. În afară de trauma 
emoțională de a trece printr-o experiență atât de violentă, există și 
aspecte fizice, efectele tardive. Din nefericire, pe când a ajuns deja în 
acel punct, e prea târziu să se mai răzgândească. 

— Parcă ai şti din sursă sigură, spuse Gladys, aruncându-i Virginiei 
o privire mirată. Ai trecut şi tu printr-un avort? 

— Nu, dar una din nepoatele mele, da. Tracy s-a dus la o clinică 
renumită. Când nu au informat-o despre riscuri, ea şi-a imaginat că 
nu există riscuri. I-au spus că era vorba de o procedură simplă. lar 
ea i-a crezut. Din nefericire, n-a fost îndeajuns de simplă. Medicul 
nu a scos chiar tot afară. Probabil că s-a grăbit. Ea mi-a spus că sala 
de aşteptare cra plină în ziua aceea. Nu e nevoie decât de o bucăţică 
minusculă din făt rămasă în pântece care să genereze o infecție 
serioasă şi să apară complicații. Şi exact asta s-a întâmplat. Acum nu 
mai poate avea copii. 

Virginia se uită la Evie, cu ochii lucindu-i plini de lacrimi. 

— Partea groaznică este aceea că Tracy şi-a dorit copilul acela 
la fel de mult cât ți l-ai dorit şi tu pe al tău, Evie, dar soţul ei a spus 
nu. Nu era vorba de probleme de sănătate; problema erau banii. Își 
făcuseră un plan la începutul căsătoriei, iar Tom voia să se țină de el. 
A insistat să nu aibă copii până nu-i puteau oferi un cămin adecvat, și 
pentru el asta însemna o casă în cartierul potrivit. El i-a spus că dacă 
se lasă de serviciul ei pentru a naşte copilul, nu aveau să aibă suficienți 
bani pentru a se muta din apartamentul lor în următoarele şase luni. 

Şase luni, pentru numele lui Dumnezeu! Şase luni! Şi-au sacrificat 
copilul pentru buget. 

— Ce fac acum? întrebă Evie cu o compasiune calmă. 

— După principiile lumii, presupun că sunt foarte bine. Și-au 
cumpărat o casă, o casă mare şi frumoasă cu patru dormitoare. Este 
o bijuterie într-un cartier foarte elegant. Are o curte imensă în spate. 
Au chiar şi un leagăn rămas de la foştii proprietari. La capătul străzii 
este o pasarelă, iar copiii se pot duce la şcoală fără să trebuiască să 
treacă nicio stradă. Şcoala e la mai puțin de trei străzi distanță, şi 
au şi un parc frumos în apropiere. Totul a fost planificat cu mare 
grijă. Locaţia perfectă pentru o familie americană desăvârşită. Din 
nefericire, tot planul li s-a spulberat înaintea ochilor. Scutură din cap, 
iar gura îi tremura. Sunt doi oameni foarte nefericiți. Mi se frânge 
inima. 

Nimeni nu spuse nimic pentru mult timp. 

— Îmi aminteşte de ceea ce citeam la studiul biblic de miercuri, 
spuse Marva ținându-şi ceaşca cu cafea între ambele mâini. Atunci 
când evreii I-au întors spatele lui Dumnezeu, şi-au jertfit copiii zeului 
Moloh. Vă mai amintiţi ce a spus pastorul? Copiii erau puşi în brațele 
acelui zeu din piatră, şi din braţele acestuia se rostogoleau în flăcări. 

— Ce gând groaznic, spuse Doris cutremurându-se. 

— lar copiii erau sacrificați pe zidurile cetății pentru că oamenii 
credeau că avea să-i ajute să câştige un război, spuse Gladys, cu o 
groază evidentă în voce. 

— Pastorul a spus că oamenii din Efes şi-au ingropat copiii în 
fundația caselor, sperând că aceasta le va aduce noroc, spuse Marva. 
Vă puteți imagina că un copil mort v-ar putea aduce prosperitate? 

— Este uşor să crezi asta atunci când îţi bazezi fericirea pe bani 
sau posesiuni materiale, spuse Virginia plat. Costă bani să ai un copil. 
Costă bani să-i creşti. Bani. Parcă în zilele noastre nimeni nu se mai 
gândeşte la altceva decât la bani. Le-aş fi dat eu banii să-şi cumpere 
casa aceea. La fel şi fiul meu. Tom a fost prea mândru să ceară, A vrut 
să se descurce în toate singuri. Nu şi-ar fi modificat planul nici măcar 
cu şase luni. Iar acum vor trăi tot restul vieții lor într-o casă mare şi 
pustie. 

— „Fiii sunt o moştenire de la Domnul,“ recită Gladys încetișor, 

„rodul pântecelui este o răsplată dată de El. Ca săgețile unui războinic, 
aşa sunt fiii făcuți la tinereţe. Ferice de omul care își umple tolba de 
săgeți cu ei!“ 

— Generaţia aceasta pare să considere copiii drept o povară 
financiară şi o responsabilitate care este de evitat, spuse Marva. 
Nepoata mea tocmai şi-a luat masteratul în ştiinţe economice. Ea şi 
soțul ei nu au niciun plan de a avea vreodată copii. 

— Îmi amintesc când a trecut și fiul meu printr-o perioadă în anii 
şaptezeci când spunea că nu voia să aducă copii într-o lume atât de 
îngrozitoare, spuse Evie. l-am spus că oamenii cărora le păsa atât de 
mult de copii ar trebui să fic cei care să-i nască. 

Faţa Virginiei se schimonosi. 

— Mă simt atât de furioasă! Trase adânc aer în piept, cu ochii 
înlăcrimaţi. Îşi duse mâna la inimă. Mi-e dor de strănepoții mei. Știu 
că asta nu prea e logic, dar chiar așa mă simt. Mă doare pentru copilul 
acela, şi mă doare pentru fiul meu și pentru nora mea, şi mă doare 
pentru Tom şi Tracy pentru că toți trăim cu o pierdere, iar Tom şi 
Tracy mai mult ca oricare. 

O privi pe Evie cu ochii plini de lacrimi. 

— Întotdeauna şi-au dorit copii. Îmi amintesc când discutau 
despre asta la întâlnirile de familie când erau proaspăt căsătoriți. Chiar 
abia aşteptau ziua când aveau să înceapă să aibă copii. Îşi aleseseră și 
numele. Îi doresc să fi ştiut cum de au ajuns la o idee atât de greșită 
că toate circumstanţele trebuie să fie perfecte înainte să îi poată avea. 

Evie îi simți chinul și nu putea vorbi. 

Gladys şedea alături de Virginia şi îşi puse mâna cu blândețe peste 
mâna ei. 

— De asta ai devenit atât de implicată în gruparea pro-life, nu-i 
așa? 

Ea trase adânc aer în piept, liniştindu-se 

— Iniţial, da, dar îmi voi retrage susținerea. 

— De ce? Întrebă Doris surprinsă. Doar e o cauză bună. 

— Da, aşa e, dar atenţia acestui grup este atât de fixată pe a salva 
copilul, dar nu au pic de compasiune față de mama care se gândeşte 
să facă avort. Îşi fixă privirea asupra lui Evie din nou. Va trebui să fii 
foarte atentă cu asta. 

— O iubesc pe Dynah. Şi îmi doresc tot ce e mai bun pentru ea. 

— Sunt sigură, Evie. Doar fii sigură că nu te amesteci în treburile 
ei doar pentru a ispăși pentru copilul pe care l-ai avortat tu. 

Asta fusese prea direct. Şi dureros. Cu toate astea, Evie văzu că 
Virginia nu dorise să o împungă cu cuvintele ei crude, ci să o facă să 
se gândească la motivațiile ei. 

Iar ea putea fi la fel de onestă. 

— Da, este şi asta, dar înainte de toate, nu vreau să o văd pe Dynah 
târâtă într-o clinică împotriva voii ei. 

Marva îşi puse farfuria deoparte. 

— Mă face să mă întreb ce urmează să se întâmple acum. 

Gladys se uită la ea. 

— Ce vrei să spui? 

— Ei bine, cum ne-am putea aştepta să creştem o nouă generație 
să prețuiască viața când tot ce văd în jurul lor este raportat la ce este 
convenabil? Adică, înțelegeți oare ce vreau să spun, sau nu mai sunt 
decât o bătrână care şi-a pierdut mințile? „Calitatea vieții“ în America 
începe să sune identic cu „Soluţia finală“ a Germaniei, spuse ea sec. 

— Exagerezi, ca de obicei, spuse Doris, luându-și o prăjiturică de 
pe farfurie. 

— Poate că da, dar îmi amintește de lucrurile pe care mi le-a spus 
tata când eram fetiță mică. Era german. A imigrat în țara asta imediat 
după Primul Război Mondial, dar are o mulțime de rude care trăiesc 
încă în fosta lui țară de baştină. Atunci când a apărut Hitler pe scena 
politică, acele rude germane şi-au imaginat că acesta era a doua venire 
a lui Cristos. Papa şi mama mi-au scris şi au încercat să mă avertizeze 
de ceea ce se întâmpla, dar ei nu erau capabili să înțeleagă. Erau orbi 
cu totul. 

— Ce legătură are Germania cu avorturile? spuse Doris, derutată. 

Marva îşi împături şervețelul în jumătate şi apoi îşi adună mâna. 

— Holocaustul nu a început în lagărele de concentrare, Doris. 
Mi-l amintesc pe Papa vorbind despre Hegel, un filozof german. 
Papa era abonat la reviste periodice din țară şi citea despre noua etică 
din anii '20, înainte ca Hitler să apară pe scenă. 

— Noua etică? întrebă Gladys. Ce fel de nouă etică? 

— Orice lucru care rezolvă o problemă la nivel practic trebuie 

considerat a fi moral, spuse Marva. Privi în jurul ei în cameră. Vă sună 
cunoscut? 

— Avortul, spuse Virginia mohorâtă. 

Doris se uită de la una la cealaltă, tulburată. 

Marva îşi aruncă şerveţelul pe măsuța de cafea. 

— Primii care trebuiau ucişi nu erau evreii. Au început cu oricine 
care costa statul bani. Erau exterminați cei bătrâni, cei infirmi, cei 
senili, cei cu retard psihic şi copiii cu deficiențe. Cu al Doilea Război 
Mondial la orizont, a crescut numărul celor indezirabili. Epilepticii, 
cei cu amputații după Primul Război Mondial, țiganii, copiii cu 
handicapuri minore, chiar şi cei care îşi udau aştemutul noaptea, 
pentru numele lui Dumnezeu. Abia mai târziu au pornit pe urmele 
evreilor şi a creştinilor şi a oricui altcuiva care nu era de acord cu 
cei aflați la putere. Presupun că în zilele noastre, am spunc că erau 
incorecți politic. 

— Aşa ceva nu s-ar putea întâmpla niciodată aici, spuse Doris. 
Sunt prea multe cecuri și interese în guvernul nostru. 

— Serios? făcu Marva. De câte ori am auzit asta? „Nu s-ar 
putea întâmpla niciodată aici.“ S-ar putea întâmpla. Cred că se va 
întâmpla. 

— Ei bine, greșești, spuse Doris. 

— Oare? Acum câțiva ani a fost un caz de eutanasie în California. 
N-aş fi crezut că o să apuc aşa ceva cât oi trăi eu. Voi? Şi-acum mă 
trec toți fiorii când mă gândesc la asta, pentru că mi-e teamă de ce 
urmează. Ei ascund moartea în termeni legați de demnitate şi milă, 
dar totul se reduce doar la cum să facă guvernul să mai economisească 
nişte bani. Cât costă să mențină un pacient cu SIDA în viață? Câţi 
bani sunt necesari pentru a-i îngriji pe bătrânii din aşezămintele de 
convalescenți? Cât pentru pacienții terminali de la spitalele locale? 

— Îngrijirea lui George costă trei mii de dolari pe lună, spuse 
Gladys încetişor. 

— Nu discutăm acum despre George, spuse Doris. 

— Oare? făcu Marva. Îmi imaginez că probabil sunt o mulțime de 
oameni care cred că îngrijirea lui este o risipă de bani. 

Doris se întoarse, şocată. 

— Ce lucru îngrozitor spui! 

— E în regulă, Doris, spuse Gladys, bătând-o uşor pe mână. Şi e 
adevărat. O grimasă de durere i se abătu peste față. Una din asistente 
mi-a spus la o ultimă vizită că era tare păcat că George are o inimă 
atât de puternică. Nu mi-a venit să cred că cineva care gândeşte în 
Iclul acesta poate lucra la acel aşezământ, dar ea este asistentă şefă pe 
secție. Se uită la Marva. Şi mă face să cad pe gânduri. 

— Eliminăm toate oportunitățile noastre pentru a da dovadă de 
compasiune, spuse Virginia. Cum înveți ceva dacă nu poți aplica? 

— Nu înveți nimic, şi fără compasiune îți distrugi umanitatea, 
spuse Marva sumbră. 

Gladys se uită de la una la alta. 

— Chiar crezi că lucrurile vor ajunge atât de departe? 

— Nu, spuse Doris cu hotărâre, şi-şi puse ceaşca şi farfuria pe 
măsuța de cafea. Nu cred. 

— Pentru că nu vrei să crezi, spuse Marva. 

— Doar pentru că lucrurile s-au petrecut așa cum s-au petrecut în 
Germania nu înseamnă că se va întâmpla la fel aici. 

— Şi nu înseamnă nici că nu se va întâmpla la fel. 

Virgina se aplecă înainte. 

— Cu cât te gândeşti mai mult la asta, cu atât e mai oribil. 
Implicaţiile sunt interminabile. Ai pomenit de studiul nostru biblic, 
Marva. Ei bine, întâii-născuți erau ai Domnului, nu-i așa? Nu spune 
asta Scriptura? Cât de mulți întâi-născuţi sunt avortaţi în națiunea 
noastră? Oare chiar ne imaginăm că Dumnezeu nu vede ce facem? 
Credem că nu vor exista consecințe? 

— Am avut patruzeci şi şase de ani la dispoziție să mă gândesc 
la implicații şi consecințe, spuse Evie. Patruzeci şi şase de ani lungi 
pentru a vedea ce se petrece în jurul meu. Uneori mă simt de parcă 
m-aș găsi din nou la începutul lanțului de evenimente şi cumva e în 
mâna mea să îndrept lucrurile din nou. Mai întâi o făcuse ea, apoi 
Hannah, iar acum Dynah era pusă în fața aceleiași decizii. 

Îşi încleștă pumnul. 

— Acesta este primul copil al lui Dynah, indiferent de circumstanţele 
concepției! O cunosc. Îi cunosc dragostea pe care a avut-o întotdeauna 
pentru Domnul. Vrea să facă ceea ce este bine, și a hotărât să nască 
acest copil. Cu puterea lui Dumnezeu, jur că voi sta alături de ea ca 

să poată face asta. | se umplură ochii de lacrimi. Chiar dacă asta va 
însemna că va trebui să mă ridic impotriva lui Hannah şi a lui Doug. 

Virginia îi zâmbi. 

— S-ar putea ca până la urmă să îţi mulțumească. 

Gladys se uită la Evie, iar ochii i se umplură de lacrimi. Dar oare 
Evie avea să trăiască până atunci? 

Evie știa exact la ce se gândea. 

— Nu mai am mult de trăit, spuse ea obosită, iar mâna i se relaxă. 
Mai am cel mult un an. 

— Nu vorbi așa! sări Doris. Vorbeşti de parcă te-ai şi dat bătută. 

— Nu mă dau bătută. Dar sunt realistă. 

— Ai putea face chimioterapie. 

— Nu este o alternativă. Am şaptezeci şi opt de ani, Doris. Sunt 
destul de aproape de groapă și-așa, fără să mă mai omor singură cu 
medicamente. 

Doris se uită de la una la cealaltă. 

— Nu-mi place conversaţia asta. Nu-mi place deloc. 

— Nici eu nu mă înncbunesc să vorbesc despre aşa ceva, spuse 
Evie mohorâtă. Gladys e de vină. 

Gladys îi zâmbi tandru, dezinvoltă. 

— Nu te duce nimeni la spânzurătoare, nu? 

— Nu, spuse Evie schițând un zâmbet. Nu mă duce. 

— Familia ta ştie că eşti bolnavă de cancer, Evie? o întrebă 
Marva. 

— I-am spus fiului meu. În ultimele câteva săptămâni am discutat 
la telefon aproape în fiecare seară. Mâinc voi pleca la San Francisco 
să-i spun şi lui Hannah. O să-i fie greu, ținând cont de toate celelalte, 
chiar şi mai greu dacă îi voi cere lui Dynah să vină să locuiască cu 
mine. Voi avea nevoie de ajutor în lunile care urmează şi sper ca oferta 
mea să-i dăruiască calea de ieşire de care are nevoie. 

— Crezi că va dori să păstreze copilul? o întrebă Doris. 

— După modul în care a fost conceput, mă îndoiesc, spuse Evie. 
Draga de Doris, mereu optimistă. Cred că copilul nu ar fi decât o 
permanentă aducere aminte a faptului că a fost violată. 

— Dar dacă totuşi se hotărăşte să-l păstreze? întrebă Gladys. 

La asta nu se gândise Evie. 

— O să trec podul ăsta când voi ajunge acolo. 

Virginia îi zâmbi. 

— Presupun că Gladys ne-a invitat aici pentru că ai nevoie de 
ajutor. Cu ce te putem noi ajuta? 

— Am nevoie de rugăciunile voastre, spuse Evie simplu. Rugaţi-vă 
ca Doug să aibă parte de o schimbare a inimii. Rugaţi-vă ca Hannah 
să mă ierte că îmi bag iarăşi nasul. Chiar acum, familia noastră este 
«lestrămată exact din cauza aceasta, și probabil voi arunca și mai mult 
paz pe foc. Se pare că am un talent înnăscut pentru asta. Chiar acum, 
imi imaginez că Doug mă consideră drept o soacră cicălitoare şi 
care se amestecă în toate. Am nevoie de rugăciunile voastre ca acele 
cuvinte pe care le voi rosti să fie din partea Domnului şi nu cuvintele 
mele. Trebuie să vorbesc din dragoste. Se uită la Virginia. Vreau ca 
asta să fie motivația mea. 

Virginia încuviință din cap. 

— Ce-ar fi să ne rugăm pentru ca boala ta să fie vindecată? întrebă 
Doris. N-am putea să ne rugăm şi pentru asta? 

— Ar fi drăguţ, spuse Evie. 

Gladys se ridică și înconjură măsuța de cafea. Traversă încăperea și 
îi întinse mâna. Evie o acceptă şi se ridică în picioare. 

Virginia, Doris şi Marva se ridicară şi li se alăturară. În timp ce 
toate îşi puseră mâinile peste Evie, Gladys o privi zâmbind. Evie 
recunoscu privirea aceea Nu fi-am spus eu că nu te vor dezamâăgi? Îi 
zâmbi la rândul ei, și-şi simți gâtul sugrumat. 

Iar apoi Brigada văduvelor făcu exact ceea ce le ceruse Evie. 

Cinci femei sfinte ninse de ani își înălțară glasurile la Comandantul 
lor suprem şi porniră la luptă împotriva vrăjmaşului. 

îşi închise caietul şi-l vârî la loc în rucsacul său. Îi închise 
este ă exodului din 
a. Nu reuşise 


eset făcea. Îşi încleştă 
gă; ştiind că n-ar fi putut face asta. Ea 
trebuia să-şi Ħa ile. Nu avea niciun drept să o cicălească 
din nou. 

Numai dacă i-o cerea ea. 

Ceea ce nu părea probabil, după o tăcere atât de lungă. 

ÎI sunase să-i spună că mariajul părinților ei era în coadă de peşte 
şi că ea locuia cu un doctor şi familia acestuia în Mill Valley. Îl sunase 
din nou câteva zile mai târziu, şi îi spusese că ajunsese în siguranță 
acasă şi că nu trebuia să-şi facă griji pentru ea. 

Da, sigur. 

Făcu o pauză şi-şi cumpără un espresso la bufetul studenților. Poate 
puţină cofeină avea să-l mai învioreze puțin. Afară, pe treptele Bolt 
Hall, un tânăr îmbrăcat în tricou, jachetă sport, o pereche nouă de 
Silver Tabs albaştri şi bocanci, ținea un discurs despre tirania societății 

de consum. Amuzat, Joe îl ascultă preț de câteva minute. Tânărul nu 
ar fi reuşit niciodată să ia notă de trecere la cursul de homiletică. 
Punctele discursului său erau vagi, şi se mai şi bâlbâia pe deasupra. 
Nu-i plăceau nici cei care se dădeau în spectacol. Cineva îi strigă să 
renunţe la ceasul său Seiko, dar vorbitorul nu-i acordă nicio atenție. 

Alți studenți îl ocoleau sau traversau prin fața lui în drum spre 
bufetul studenţesc sau spre cursuri. Cumva, semănau toți între ci, cu 
toate că nu erau doi îmbrăcați la fel. Atmosfera clocotea, în ciuda 
faptului că părea liniştită. Se petreceau foarte multe aici, dar nu multe 
aveau vreo legătură cu adevărul. 

Joe scutură din cap. După cum vedea el lucrurile, miile de studenți 
care se îmbulzeau în campus erau mânați de valorile secularizării. 
Dragostea era doar libido; judecata — politică; religia — o fantezie. A, 
dar toți aveau idolii lor, cu toate că nu-i recunoșteau ca atare. Educația 
în sine devenise un idol. O văzuse mult prea des pentru a se îndoi de 
asta şi mai erau și alți idoli: carieră, bani, poziţie, sex. O, cu toții erau 
aici pentru a învăța, desigur. Sorbeau otrava unei societăți decadente 
şi se îmbătau cu mândria realizărilor lor. 

Era un drum închis. 

Era de râs şi în acelaşi timp tragic modul în care profesori cu 
reputație se apropiau atât de mult de adevăr, pentru a pluti în secunda 
următoare mai departe, în derivă. Într-un campus al unei universități, 
afirmația că exista Dumnezeu era o blasfemie seculară. Cu două zile 
înainte un profesor citase cercetările unui profesor de la Harvard care 
făcuse afirmaţia că oamenii sunt proiectați pentru credința religioasă. 
Joe rămăsese așezat pe scaunul său după acea afirmație, concentrat, 
așteptând ca acesta să spună şi restul. Din nefericire, concluzia 
acestuia fusese aceea că evoluția echipase omenirea cu o capacitate 
de a-și conştientiza propria mortalitate pentru a găsi o cale de a-şi 
dizolva teama de moarte. O logică de fier. 

Joe se ridicase atunci în picioare şi întrebase dacă era posibil 
ca Dumnezeu să fi creat omul pentru a avea o relație personală cu 
El. Ceea ce obținu ca răspuns fu o pauză penibilă, câteva chicoteli 
înăbuşite şi atacuri din partea celor care se simțeau amenințați chiar 
şi la simpla referire la creştinism. 

Se uită la ceas şi văzu că era unu şi patruzeci şi cinci de minute. 

La două urma să întâlnească un grup de unsprezece studenți lângă 
treptele Bibliotecii Bancroft pentru studiu biblic. Unsprezece curioşi 
din treizeci şi ceva de mii. Ciudat cum reuşeau atât de puțini oameni 
să-l facă să se simtă optimist, dar apoi şi Isus începuse cu un grup 
de doar doisprezece. Doisprezece în fața a mii, dar statisticile se 
întorseseră după aceea în favoarea lui Dumnezeu. 

După ce-şi termină espresso-ul, Joe îşi mototoli paharul din carton 
şi-l aruncă într-un coş de gunoi. 

Veniră doar opt. Poate că nici homiletica lui nu era mai bună. 

Joe le sugeră să ia loc pe o bucată de gazon ceva mai departe. Începu 
cu un moment de rugăciune, după care reluă discuția din Evanghelia 
după loan de unde o lăsaseră data trecută. Câteva minute mai târziu, 
studenții întârziați sosiră cu alți trei prieteni. Joc îi întâmpină cu un 
zâmbet generos. Lucrurile păreau să se lumineze. 

Era un grup amestecat, cu doar doi creştini născuți din nou, o fată 
din Iowa şi un student străin din Hong Kong. Câţiva veniseră din 
curiozitate, unul de dragul dezbaterii. Doi dintre tineri păreau mai 
interesați de fata din lowa decât de Biblie. lar una din fete se uita la 
Joe cu un licărit hotărât în ochi. Spera că erau cuvintele lui cele care-o 
făceau atât de atentă. Doamne, fii îndurător. Sunt doar un simplu om. 

inu studiul pentru o oră şi jumătate, apoi îl sfârşi cu rugăciune. 
Considera că era mai bine să aibă nişte limite, decât să lase discuția 
să divagheze. Le ceru să citească următorul capitol şi le dădu câteva 
întrebări la care să se gândească înainte de următoarea lor întâlnire. 
Apoi le dădu drumul şi-şi vâri Biblia în rucsac. 

Fata care-l studiase se ridică odată cu el. Când el se îndreptă spre 
University Avenue, ea intră în pas cu el. O chema Paige, și venea din 
Tennessee. Îi puse întrebări legate de ceea ce tocmai discutaseră, dar 
el avea senzația că ea nu se concentra la răspunsurile lui. 

— Totul e foarte interesant, dar tot nu sunt lămurită cu câteva 
lucruri pe care le-ai spus. Ea-şi ridică ochii la el. Poate că am putea 
discuta mai multe despre asta la tine acasă. Te-a invita la mine; dar 
am două colege de cameră, iar la noi e întotdeauna o nebunie curată. 

— O-o. 

Ea-i zâmbi. 

— Aş putea aduce niște vin. 

— Nu cred că e o idee bună. 

— Vinul sau mersul la apartamentul tău? 

— Niciuna din ele. 

Ea făcu ochii mari. 

— De ce nu? 

— Conflict de interese. 

Ea râse uşor. 

— Ți-e frică de faptul că te-aş putea seduce? 

El se opri şi o privi drept în ochi. 

— Ai încerca să o faci, spuse el franc. 

Nu era prima oară când o fată se apropia de el sub deviza că L-ar 
fi căutat pe Dumnezeu. 

Ea se întinse şi-şi trecu un deget în joacă de-a lungul mânecii lui. 

— Asta aduce a provocare. 

— Nu trebuia să sune aşa. 

— Nu? Ei bine, ştii ce cred eu, Joe? Cred că ți-ar plăcea. Îl privi şi 
ea drept în ochi. De fapt, sunt sigură de asta. 

Vechiul Joe se trezi la viață, stârnit de invitația ei şi de imaginile 
care începură brusc să-i zboare prin minte. Existase o vreme când 
ar fi acceptat oferta ci fără să se gândească deloc la consecințe sau 
la conștiință. Era drăguță. Avea un trup foarte atrăgător. Și era 
disponibilă. Şi ce altceva mai conta? 

Dumnezeu conta. lar Dumnezeu ştia ce se petrecea în interiorul 
ei și în exterior. Dumnezeu îi cunoştea până şi lupta lui. 

Scânteia ce păruse a scăpăra înainte, se stinse. Recunoştea genul 
acesta de fete. Poate că în urmă cu șase ani ar fi avut o mulțime în 
comun cu ea. Dar aceea era o altă viață, o altă persoană. Acum, o 
vedea la fel cum îşi vedea vechiul sine: mânată de poftele camale, 
dornică de un partener, atrasă fizic de cineva. Un suflet pierdut. Căuta 
dragoste, dar nu genul de dragoste pe care-l avea el de oferit. 

Joe se hotărî să mai încerce odată. 

— Tot ce cauţi tu se găseşte în cartea pe care o pii în mână. 

Bărbia ei se înălță uşor. 

— Şi ce-ar fi dacă ți-aș spune că sunt mai interesată de tine decât 
în tot ce-ar avea Biblia să-mi ofere? 

Îşi dădu seama că intenţia ci fusese să-i facă un compliment. 

— Eu aş spune că-i pierzi vremea. 

Ea păru surprinsă şi amuzată. Își închipui că nu fusese refuzată de 
prea multe ori. 

— Ce porcărie. Credeam că voi creştinii ar trebui să fiți amabili. 

— Sunt amabil. 

— Eşti nesimțit. 

— Doar pentru că te-am refuzat? 

Ea roşi, îşi ridică ochii la el şi-i aruncă un apelativ. 

— Ştii ce urăsc eu la creştini? Nu puteți înceta să predicați şi 
vă imaginați că sunteți mai buni decât oricine altcineva. După ce-i 
adăugă apelativului de mai înainte un epitet ce-i făcu părul să i se 
zburlească, ea se răsuci pe călcâie şi plecă. Când trecu pe lângă un coş 
de gunoi, îşi aruncă Biblia în el. 

Doamne, o încredințez în mâinile Tale. E cert cd eu n-aş fi ajuns 
nicăieri cu ea. Recuperă Biblia și îşi scoase batista pentru a o şterge 
de o pată de ketchup care provenea de la un ambalaj de cartofi prăjiți 
din gunoi. 

Când intră în apartamentul său micuţ, apăsă butonul de la robot 
şi îşi dădu rucsacul jos din spate. 

— Bună, Joe. 

Inima îi tresări când recunoscu vocea lui Dynah. 

— Mă gândeam să sun şi să te pin la curent. Probabil că eşti pe 
afară şi eşti ocupat cu evanghelizarea. Bunica mea a ajuns la noi 
aseară. Mama s-a mutat înapoi în dormitor cu tata, ca să poată folosi 
ea camera de oaspeți. Nu mai spuse apoi nimic câteva clipe prelungi. 
Îmi doresc să fi venit la Berkeley, Joe. 

Clic. 

Luă telefonul, şi formă un număr. Sună de patru ori înainte să 
răspundă cineva. 

— Alo? 

— Sunt Joe, doamnă Carey. Aș putea vorbi cu Dynah? 

— O clipă, Joe. O să-i spun că eşti tu la telefon. 

El expiră pufăind şi se aşeză pe canapeaua uzată. O auzea pe 
doamna Carey strigând-o pe Dynah. O clipă mai târziu, fu ridicat un 
al doilea receptor. 

— Joe? 

— Bună, copilă. 

Doamna Carey îşi închise telefonul ei şi rămaseră împreună în 
tăcere, în timp ce inima lui îi bătea cu putere în piept. 

— Oferta mea stă încă în picioare. 

Încercă să-și menţină tonul relaxat. 

— Nu mă gândeam la ce spun, Joe. N-ar fi trebuit să spun ce am 
spus. Îmi venea doar să fug departe şi să mă ascund înainte ca totul 
să explodeze din nou. 

— A explodat? 

— Nu. Discută cu toții. Au discutat toată după-amiaza. 

— Asta e bine. 

— Poate. 

— Despre ce vorbesc? 

Dynah chicoti uşor. 

— Ce să facă cu mine şi cu copilul. Ei presupun că nu vreau să-l 
păstrez. 

— Şi tu vrei? 

— Nu ştiu. 

El îşi ridică picioarele şi se lăsă pe spate. 

— Vrei să vorbim despre asta? 

— O, Joe, tot ce fac de fiecare dată este să-mi arunc grijile asupra ta. 

— Pentru ce există prietenii? 

— Ai tu lucruri mai bune de făcut. Cum merge studiul biblic? 

Îşi țuguie buzele. 

— Una din fete mi-a făcut propuneri indecente acum o oră, spuse 
el cu gâtul uscat. 

— O? şi? 

— Am rezistat ispitei şi m-am ales cu câteva apelative pe care nu 
am de gând să ți le reproduc. 

— Probabil că trebuie să-ţi fie greu să fii un sex simbol. 

Vocea ei ascundea chicote de râs. Era bine să o audă aşa, în loc de 
durerea aceea reținută. 

El râse. 

— Ei binc, presupun că face parte din viața unui pastor să ştie să 
se ferească de femei. 

— Asta plănuieşti să faci, Joe? Să fii pastor? 

— Într-o bună zi. Poate. Probabil. Nu ştiu. 

— Pari la fel de decis ca şi mine. 

— Putem spune și aşa. Nu mă văd în fața unei congregații. 

Îi lipsea carisma lui Ethan și talentul lui de a ține discursuri 
frumoase. 

— Ai fi un pastor extraordinar, Joe. 

— Cu toții facem slujba asta. Doar că unii dintre noi avem 
congregații mai mici, asta e tot. 

— Orice-am face, trebuie să facem ca pentru Domnul. 

Joe zâmbi, recunoscător că după lunile în care rătăcise în 
sălbăticie, credința ei începea din nou să devină mai puternică. 
Îşi slujea familia fără ca măcar să o ştie. O persoană care stă cu 
picioarele pe Stâncă poate arunca un colac de salvare celorlalți care 
se îneacă în ocean. 

O auzi oftând. Urmă un fâşâit discret, ca şi când tocmai s-ar fi 
răsucit în pat. 

— Mă simt ca o balenă naufragiată, spuse ea, şi-şi imagină cum își 
coboară mâna asupra copilului ei. 

— E normal să te faci mare. 

— Peste câteva săptămâni nu o să mai încap în spatele volanului. 

— Intenţionezi să pleci pe undeva? 

— Nu am de gând să plec, dacă asta vrei să spui, veni răspunsul 
sec. Nu că nu mi-ar plăcea s-o fac. 

Joe o aşteptă să spună mai multe, dar ea rămase tăcută. Voia să o 
vadă. Voia să se asigure că era bine. Poate că s-ar fi deschis dacă ar fi 
şezut unul în fața celuilalt la o masă. 

— Pari ca şi când ţi-ar prinde bine să ieşi undeva deseară. Ce-ai 
spune dacă aș veni până la voi şi să te scot la cină? 

— Aş accepta. 

Joe îşi luă picioarele de pe măsuță şi le plantă pe jos când se aplecă 
înainte. 

— Ne vedem în circa nouăzeci de minute, spuse el şi puse 
receptorul în furcă. Se ridică, şi se îndreptă spre duș. 

Dynah puse receptorul înapoi în furcă şi se relaxă. Zâmbind, își 
puse mâinile uşor pe abdomen când copilul se mişcă. 

— leșim în oraş deseară, spuse ea mângâindu-şi uşor locul unde 
simțea un picioruş apăsând-o. Era o senzaţie ciudată, parte din ea, şi 
totuşi ceva separat. Băieţel sau fetiță? 

Se împinse cu mâinile şi reuși să se ridice, Dynah îşi luă halatul 
din dulap şi traversă coridorul până la baie pentru a face un duş. Îşi 
lăsă timp, savurând şuvoiul cald de apă şi sunetul liniștitor ce părea 
să-i risipească tot stresul. Când deschise ușa şi cobori din cada de duş, 
se văzu întreagă în oglindă. Îşi întoarse repede privirea şi se uscă cu 
prosopul. 

— Arăţi bine, Dynab. Excelent, spusese Joe în Mendocino. 

Desfăcându-şi prosopul, se uită din nou în oglindă şi se studie. 
luase douăsprezece kilograme în greutate. Şi totul părea să se fi 
adunat în față. Nu se simţea frumoasă, dar nici urâtă. Acum era toată 
numai forme, fără zone plate. Se întoarse spre chiuvetă şi-şi privi 
profilul. Scutură din cap şi zâmbi trist. Duse erau zilele fără griji ale 
unei tinereți feciorelnice. Avea vergeturi. Trupul ei nu avea să mai fie 
acelaşi. Poate că dacă ar fi conceput copilul acesta într-o căsătorie cu 
cineva pe care l-ar fi iubit, s-ar fi simţit frumoasă acum. 

PREAIUBITO,EŞTI A MEA. EŞTI FRUMOASĂ ÎN OCHII 
MEI. 

Era oare o şoaptă abia perceptibilă pe care o auzi în baia încețoșată de 
aburi, sau frânturi de versete? Se simţea înconjurată de dragoste, copleşită, 
ocrotită. Îşi închise ochii şi-şi aminti că acest copil era al Tatălui. 

Și eu Te iubesc, Doamne. Tu ești viața mea. 

Viaţa. Ce altă binecuvântare mai mare exista pentru o femeie 
decât să ia parte la puterea creatoare a lui Dumnezeu şi să poarte un 
copil dăruit de El? Simţi copilul mişcând şi zâmbi. Afirmativ. 

Joe. Joe era singurul care părea să înţeleagă. Şi urma să-şi petreacă 
o seară cu el. 

Zâmbind, își luă uscătorul de păr și începu să-și perie părul. 

— Arăţi bine, îi spuse bunica ei când cobori la parter. 

Dynah zâmbi şi îi mulțurni. Dăduse o atenţie aparte înfățişării ei. 

Nu se mai machiase de luni de zile, dar acum îşi pusese puţin fard şi 
ruj şi nişte parfum Shalimar. 

— Joe va veni aici ceva mai târziu, spuse ea. leşim să mâncăm 
undeva. Unde e tata? 

— S-a dus la film, îi spuse mama ei. 

Hannah o studie pe fiica ei. Era frumoasă. Avea o strălucire pe 
care nu o avusese înainte, nici măcar atunci când îl adusese pe Ethan 
Turner acasă de la aeroport. 

— Nu a vrut să fie o piedică pentru întâlnirea noastră de deseară. 
Va veni şi pastorul Dan aici, ştii doar. 

— Am uitat. Ai vrea să rămân? 

— Nu, du-te, dragă. Stai închisă în casa asta de două săptămâni. 
Îți va prinde bine să ieşi. 

Era o atmosferă ciudată în cameră, o linişte tulburătoare. 

— E totul în regulă? întrebă Dynah, privind de la mama la bunica 
ei. 

Hannah se uită la mama ei, incapabilă să răspundă. Ştia că dacă 
mai scotea vreun cuvânt, ar fi început să plângă. Dynah avea să afle 
destul de curând că bunica ei avea cancer într-un stadiu terminal. 

Evie zâmbi. 

— Nu trebuie să-ți faci griji de nimic, Dynah. Mai povestim 
mâine dimineaţă. 

Dynah ştia însă că nu era aşa. 

— Vă iubesc pe amândouă, spuse ea, privind de la o femeie la 
cealaltă. Și-l iubesc şi pe tati. 

Hannah încuviinţă, înțelegând nevoia fiicei ei de a face o declaraţie. 
Nu voia să fie atrasă într-o dezbatere. Nu voia să fie nevoită să fie de 
partea cuiva. Ă 

O, Doamne, am făcut așa o nenorocire din viaţa mea, şi cu toate astea 
m-ai binecuvântat cu o fiică precum Dynab. 

Niciodată nu înceta să o uimească şi să o umple cu un sentiment 
al responsabilității. Cât de multe răni putea duce Dynah? Violul îi 
întorsese viața cu susul în jos. Divorțul ar fi nimicit-o. 

Cine avea să câştige războiul declarat de ea? Cu siguranţă nu ea, 
nici Doug, care se retrăsese de pe câmpul de luptă. Atunci cine? 

Se certaseră seara trecută în intimitatea dormitorului lor. Ştia că 

îl momise pe Doug iar şi iar înainte să sosească mama ci. Voise să se 
certe şi să termine odată cu toate, dar el refuza să se supună regulilor 
ei. ar ea suspendase ostilitățile de la sosirea mamei ei. Se mai putea 
preface puțin. 

Mama ei însă nu se lăsase amăgită. După o seară tăcută, se scuzase 
devreme şi se dusese la culcare. 

— Mama ştie că ceva nu e în regulă, remarcă Hannah. Doug nu 
spuse nimic, dar îi putu simţi furia. O umplu cu un sentiment grețos 
de satisfacție — şi disperare. Probabil că aş putea să-i spun. Și poate că 
ar înțelege. Era aproape gata. Câteva lovituri probabil că aveau să-i 
pună capăt de tot. Deja îmi cunoaşte cea mai sordidă poveste, aşa că 
nu va fi o surpriză prea mare pentru ea. 

Nu-şi recunoscuse voința încăpățânată. 

Doug se ridicase în picioare. 

— Dacă ești dispusă să dai cu piciorul la douăzeci și şapte de ani 
din viața noastră, n-ai decât să bagi actele pentru divorţ, spuse el, cu 
privirea întunecată şi plină de durere. Întotdeauna ţi-ai văzut viața 
mai degrabă pe jumătate goală şi nu pe jumătate plină. Își spun ceva, 
Hannah. În toți anii în care am trăit alături de tine, îmi amintesc mai 
multe clipe de bucurie decât de tristețe. Acelea sunt momentele de 
care mă agăţ cu toate câte am strâns în mine. Te iubesc, dar dacă tu 
nu eşti dispusă să lupți pentru căsătoria noastră în loc să ne sfâşii în 
bucăţi, nu prea am cum să te ajut să repari lucrurile. 

— Singurul motiv pentru care sunt încă aici este pentru că 
Dumnezeu nu m-a eliberat. Încă. 

— "Ținând cont de tot ce a făcut pentru noi, nu mă aştept din 
partea Lui să spună că poți să te dai bătută! Ieși din cameră şi urcă la 
etaj la culcare. 

Ea-și petrecu noaptea pe canapea, plângând şi gândindu-se la ce 
spusese el. O enerva fiecare cuvințel din cele pe care le rostise el, 
pentru că ştia că Doug avea dreptate. Dumnezeu nu avea să o elibereze 
din căsnicia ei. O enerva, dar Biblia era foarte limpede. Dumnezeu 
ura divorţul. „Iubiţi-vă unul pe altul aşa cum v-am iubit eu,“ spusese 
El. Necondiţionat. Jertfitor. Deplin. Fiind dispusă să moară pentru 
Doug. 


375 


COPILUL ISPĂȘIRII 


La uşă se auzi soneria, readucând-o pe Hannah înapoi în 
prezent. 

— Trebuie să fie Joe, spuse Dynah, aruncându-i o sărutare rapidă 
bunicii ei. Nu o să stăm până târziu. 

Hannah se ridică şi o însoți la uşă. 

— Sper ca tu şi Joe să aveţi un timp frumos împreună, spuse ea, 
simțindu-se goală în interior. la-ţi o haină, dragă. Se va face rece 
deseară. 

În timp ce Dynah se îndreptă spre dulapul din hol, Hannah 
deschise ușa. 

— Bună, Joe. 

— Doamnă Carey, spuse el cu un zâmbet şi salutând-o respectuos 
cu capul. Ce mai faceți? 

— Suntem toți bine. 

Ce glumă bună! Deschise ușa, ca el să poată intra, dar Dynah veni 
din spatele ei şi ieși în schimb pe ușă afară. Hannah văzu expresia de 
pe fața lui Joe când o privi pe fiica ei. Măiculiţă. 

— Nu vom sta prea mult, mamă, spuse Dynah, sărutând-o 
pe mama ci pe obraz. Ea îi zâmbi când îşi puse mâna sub cotul ei 
sprijinind-o când se îndreptă spre scări. Hannah îi privi coborând 
treptele, apoi încet, gânditoare, închise uşa. 

— Mulţumesc, Joe. Nu îmi mai văd picioarele. Unde mergem? 

— The Wharf. 

— Îmi place The Wharf, spuse Dynah, simțind cum toată 
încordarea i se spulberă în timp ce se îndreptau spre maşina lui. Joe îi 
deschise portiera. O închise în urma ei, şi înconjură maşina prin față. 
Ea se chinuia încă cu centura când se urcă şi el în spatele volanului. 

— Stai. Lasă-mă pe mine. Joe se aplecă să lărgească centura puțin 
ca să o cuprindă. Îi zâmbi când reuşi să îi prindă centura în lăcaş. Măi, 
dar ce-ai mai crescut. 

Ea râse. 

— Mie-mi spui. 

Joe se îndreptă spre Ocean Avenue şi apucă apoi pe Nineteenth 
Avenue. În timp ce apucară spre nord, trecând prin capătul vestic al 
Golden Gate Park, îi puse întrebări despre viața lui în Berkeley şi de 
progresele pe care le făcea cu studiul biblic. 

— O să termin cursurile peste câteva săptămâni, spuse Joe, şi apoi 
mă gândesc să fac o pauză. 

— larăşi porneşti la drum? 

El se uită la ea şi o văzu tulburată de ideea aceasta. 

— Nu. O să rămân în zona golfului. Ea nu spuse nimic, ci continuă 
să şadă tristă, privind afară pe geam. Joc apucă de pe Nineteenth pe 
Highway 101. 

— Ai început deja cursul Lamaze? 

— Am început luni seara. A fost mama cu mine. 

— Cât stă bunica ta? 

— Niciodată nu stă mai mult de câteva zile. 

El viră şi se îndreptă spre port. 

— Mama ta pare obosită. 

— Seara trecută a dormit pe canapea. Se uită la el. Cred că ea și 
tati vor divorța. 

— Trec printr-o perioadă grea, Dynah. Nu îţi pierde încă speranța 
în privința lor. 

— Furia e groasă ca un nor în jurul mamei mele. Îşi închise ochii. 
O, Joe, nu știu cât îți pot spune. Nu voia să-l lase să gândească rău 
despre părinţii ei. 

— Orice mi-ai spune rămâne la mine, şi nu va schimba cu nimic 
părerea pe care o am despre părinții tăi sau despre tine. 

Ea. se simți mişcată de asigurările lui, dar era recunoscătoare că 
nu insista. 

Joe parcă mașina în Ghirardelli Square. 

— Se zice că mersul pe jos îi face bine unei femei însărcinate. O 
luă de mână şi o ajută să coboare. Și e o seară frumoasă. 

Porniră la vale, îndepărtându-se de Muzeul Maritim şi trecând 
prin fața negustorilor ambulanți ce vindeau bijuterii şi mărunțişuri. 
O mulțime de turişti aşteptau să pornească pe dealurile din San 
Francisco în faimoasele troleibuze. Ea şi Joe îi ocoliră și continuară să 
coboare la vale spre docuri. 


320 


COPILUL ISPĂŞIRII 


Joe o trase aproape de sine în timp ce oamenii veneau spre ei şi 
păreau să-i înghită cu totul. Atât de mulți turişti. Își dorea să o fi dus 
în altă parte, unde să fi fost linişte, departe de nebunia de miez de vară 
de la Fisherman's Wharf. Trecătorii păreau să vorbească într-o duzină 
de limbi diferite, şi majoritatea din ei erau înarmați cu aparate de 
fotografiat. Poate că dacă ar fi dus-o pe Dynah într-un loc mai retras, 
s-ar fi simțit mai dispusă să vorbească. 

Se opriră lângă împrejmuirea ce dădea spre bărcile ancorate în 
spate la Alioto's 48. Dynah îi atinse brațul. 

— Mulţumesc că m-ai adus aici, Joe. Întotdeauna am adorat să vin 
la Wharf. Era atât de incitant pentru mine în copilărie. Mirosurile, 
sunetele, toți oamenii veniți din atât de multe locuri din lume. Îmi 
doream să mă aşez pe o bancă undeva pe drum şi să-i privesc, dar 
lui tati nu-i place aglomeraţia, spuse ea râzând. De obicei, cerea o 
masă undeva lângă geam, să pot privi afară. Cam atât era maximul de 
apropiere pe care mi-l permitea cu mulțimea. 

Zâmbetul ei se stinse în timp ce privea în lungul împrejmuirii. 
Rupse câteva bucăți din vopseaua albă care se cojea. 

— Nu ştiu ce să fac să-i ajut, Joe. Eu sunt de vină că lucrurile se 
dezintegrează. 

— Nu-i vina ta. 

— Într-un fel, este. Sarcina mea le-a răscolit trecutul. Şi când am 
plecat, totul a devenit şi mai rău pentru ei. Îşi ridică fruntea şi îl privi 
abătută. Ştia că putea avea încredere în el. Şi în alte privințe o sfătuise 
cu înţelepciune. Poate că o putea sfătui şi acum. Mama a făcut un 
avort înainte să-l întâlnească pe tati. Nici măcar nu sunt sigură că 
ei ştiu că am auzit şi eu. Nu cred că mama intenționa să-mi spună 
vreodată, dar acum câteva luni au avut cearta aceca îngrozitoare, şi am 
auzit tot ce și-au spus. 

— Asta a fost inainte sau după ce te-a dus la clinică? 

Ea făcu o grimasă. 

— Înainte, spuse ea încetișor. 

O, Isuse, nici nu mă mai mir atunci că Dynab s-a simţit trădată. Ce 
să-i spun eu, Doamne? Cum ne batem joc de viețile noastre. 

— Mi-a fost atât de greu să înțeleg, după toate lucrurile pe care-mi 
aminteam că le spusese împotriva avortului, spuse Dynah, dar cred că 

a Făcut-o doar ca să-l mulțumească pe tata. El era atât de convins că 
era singurul mod de abordare a sarcinii mele. Şi cu nu i-am ajutat 
deloc. Nu ştiam ce simțeam sau ce să fac. Am fost de acord că să mă 
duc, iar apoi n-am putut să merg până la capăt. 

— Slavă Domnului. 

— Da, slavă Domnului, spuse ea încetişor, punându-și mâna peste 
copilul ei nenăscut. Rămase tăcută multă vreme, cu ochii închişi. 
Spune-mi ce să fac, Joe. Spune-mi cum să-i ajut. 

— lubeşte-i. 

— Îi iubesc, dar trebuie să fac mai mult de-atât. 

— Dacă te bagi la mijloc, s-ar putea să te trezeşti că-l stai în cale 
lui Dumnezeu. 

— Şi dacă se hotărăsc să divorțeze? 

— Poate că nu. 

— Dar dacă da? 

— Întotdeauna se pot răzgândi. Îi şterse o lacrimă de pe obraz. Te 
necăjeşti fără rost, Dynah. Îi faci griji de ce s-ar putea întâmpla. Mai 
bine ne-am bate capul cu prezentul. 

— E atât de greu să-i văd ce-şi fac unul altuia. 

— E moțiile sunt intense, dar ele se schimbă la fel de repede ca și 
vântul. De asta ne spune Domnul să ne înnoim mintea. Nu-ţi baza 
deciziile pe ceea ce simţi. Părinții tăi ÎI cunosc pe Domnul. Din câte 
mi-ai povestit despre ei, stau lângă Cuvânt de mult timp. Îşi vor aduce 
aminte. ar dacă nu, lasă-L. pe Dumnezeu să le reamintească. 

— Aş vrea să-i scutesc de durere. 

— Durerea are beneficiile ei. Te ajută să stai departe de foc. O luă 
de mână. Haide să ne plimbăm puțin. 

După colț, începea o alee mărginită de gherete ale negustorilor 
de fructe de mare. Crabi roşii fierți stăteau aranjați în grămezi uriaşe 
pe mese acoperite cu gheață fărâmițată. Vitrine din sticlă prezentau 
carne de crab în castroane din carton roşu cu alb. Bucăţi de baghetă 
franțuzească erau împachetate şi stivuite pe tejghele. 

Un om ce căra în brațe o pâine mare franțuzească rotundă, 
umplută cu ciorbă de moluște se ciocni de Dynah. Îşi ceru scuze şi-și 
văzu mai departe de drum. Joe păşi în faţa ei, pentru a o feri să se mai 
ciocnească din nou cu careva. 

— Ce bine mirosea. 

— Auzi, te duc într-un loc ferchezuit, nu mă apuc să-ţi cumpăr o 
pâine umplută cu ciorbă. 

— Va trebui să aşteptăm mai bine de o oră să prindem o masă, Joe, 
şi apoi încă treizeci de minute până ne aduc mâncarea. 

Joe se întoarse şi o privi, apoi zâmbi. 

— Încerci oare să-mi spui că ţi-e foame? 

Ea-i zâmbi înapoi. 

— Sunt lihnită. 

Cumpără câte o pâinişoară rotundă plină cu ciorbă de moluște 
pentru fiecare. 

— Bon appetit, spuse el scurt, dar se bucură când o văzu savurând 
fiecare gură de mâncare. 

Soarele începea să apună, iar briza dinspre golf se făcu răcoroasă. 
Stelele răsăriră deja pe când ajunseră înapoi în Ghirardelli Square. 
Joe nu se grăbea să o ducă pe Dynah acasă, iar ea nu părea să se 
grăbească să se întoarcă. Povestiră despre tot felul de lucruri — în afară 
de copil și de planurile pe care le avea Dynah cu el. 

Un cvartet de coarde cântau într-o curte. Şedeau la o măsuță 
rotundă lângă un zid din cărămidă. Joe îşi comandă un espresso, iar 
Dynah o cafea fără cofeină şi o bucată de plăcintă nemțească cu 
ciocolată. El se sprijinea în coate de masă şi o privea. Iar ea făcea o 
adevărată artă din a-şi mânca desertul. Lua câte o îmbucătură mică 
odată. Iar în ritmul în care mânca, puteau să rămână toată noaptea 
înainte să-şi termine bucata sănătoasă. El zâmbi. 

— N-am văzut niciodată pe cineva care să savureze o felie de 
plăcintă în felul în care o faci tu. 

Ea luă cu furculița o bucată serioasă din plăcintă şi i-o întinse lui. 

— Ia pustă şi tu puțin ce gust are raiul. 

El se aplecă spre ea, şi se lăsă hrănit de ea. Acea atltia -şi uşor 
sprâncenele, scoase un sunet aprobator. Râzând, ea-i întinse farfuria. 

— Termină tu. Eu m-am săturat. 

Amuzată îl urmări cum savură tot restul. 

După câteva guri, îşi supse obrajii şi îşi goli ceaşca de cafea 
neîndulcită. 

— Dulce, spuse el. Foarte dulce. 

Dynah se trezi studiindu-l pe Joe când acesta îşi îndreptă atenția 
către muzicieni. Ciudat cât de înșelătoare putea fi înfăţişarea unui 
om. Bărbatul acesta atât de blând şi de grijuliu arăta ca un tip dur din 
mahala cu părul său negru ce-i creştea generos peste gulerul cămășii. 
Nu mai avea acum nicio obligație să şi-l tundă scurt, așa că-l lăsase 
să crească. Lobul urechii îi era găurit, iar pe o mână avea un tatuaj 
minuscul cu o cruce şi un diamant. Cândva îl întrebase de asta, iar el 
îi spusese că diamantul era pentru un jaf pe care-l comisese cândva. 
Când devenise creştin, îşi tatuase crucea deasupra. 

Dynah observase cât de rapid îl remarcau fetele. Era atrăgător. 
Niciodată nu se gândise prea mult la asta, poate pentru că fusese atât 
de fixată asupra lui Ethan. Iar cei doi erau atât de diferiți. 

— Eşti interesat de cineva la Berkeley, Joc? 

Joe se uită la ea. Nu descoperi nimic pe fața ei pentru a-i da un 
motiv să-i pună o asemenea întrebare. Pură curiozitate. 

— Sunt interesat de o mulțime de oameni. 

— Mă refer la fete. 

— Mă uit, dar cam asta e tot. 

— Îşi plac roşcatele, nu? spuse ca, amintindu-și de o asistentă cu 
care se întâlnise la NLC. 

— Blondele îmi plac, spuse el, și se uită cu subinţeles la părul ei. 

Ea râse, fără a-l lua în serios. 

— Şi brunetele. Ai fost îndrăgostit lulea de Carole. 

— Ba n-am fost. Eram... ei bine, nu mai contează cum eram. 

— Ea te-a plăcut. 

Gura lui se strâmbă uşor. 

— Îi plăceau o mulțime de băieți. 

Dynah se incruntă la remarca lui şi îl privi în ochi. 

— Nu-ţi face griji, spuse el, înțelegându-i mesajul. Nu am alunecat 
în acel păcat specific, nu că n-am avut probleme cu câteva altele. 

— Care altele? 

El ezită. 

— Invidia, spuse el, trecând repede mai departe. Şi furie. Asta e cel 
mai greu. Am avut câteva momente în care am visat cu ochii deschişi 
la ce aș fi în stare să-i fac individului care te-a violat de mi-ar cădea 
în mâini. 

Ea-şi plecă privirea. 

— Ethan simţea la fel. 

Joe nu o contrazise. Ethan se rățoise și se înfuriase îngrozitor. 
Din nefericire, încurcase lucrurile. Furia lui fusese îndreptată şi se 
revărsase peste capul lui Dynah când ea nu fusese dispusă „să se 
supună autorității“ lui şi să facă avort. Doamne, cum de o iau unii 
oameni atât de rdu razna în capul lor? 

— Pe cine-ai invidiat, Joe? 

Joe își dădu seama că ea ascultase cu atenție tot ce spusese. Se 
gândi că trebuia să fie ceva mai atent de-aici înainte. 

— Pe-o mulțime de oameni înainte să devin creştin. Unul singur 
de atunci încoace. 

— Pe cine? 

Se uită la ea dar nu-i răspunse. 

Dynah îl privea la rândul ci, întrebătoare. Ochii săi negri erau 
pătrunzători, și simți cum i se îmbujorează obrajii. 

— Joe? 

Doamne, se gândi el, dacă i-a; spune adevărul? Dacă a; termina 
odată cu nonșalanța asta și aș spune lucrurilor pe nume? Cântărind 
posibilitățile, făcu o grimasă. 

— Poate că îți voi spune într-o zi. 

Haide, recunoajte-o, Joe. Eşti un laş. 

Muzicienii începeau să plece. 

Joe se uită la ceas. 

— Aş face bine să te duc acasă. I-ai spus mamei tale că nu vei sta 
prea târziu, şi s-a făcut deja miezul nopții. 

În timp ce coborau scările spre garaj, Joe o luă din nou de mână. 
Nu-i dădu drumul decât abia când îi deschise portiera. 

Ea îşi lăsă capul pe spate când ieşi din garaj şi porni la deal. 

— Joe, îți mulțumesc pentru seara asta minunată. 

— Plăcerea e de partea mea. 

O tăcere relaxată se lăsă între ei în timp ce Joe traversă oraşul şi se 
îndreptă spre sud spre Nineteenth Avenue. 

— Ştii ceva, Joe? Ai devenit cel mai bun prieten al meu. Când el nu 
spuse nimic, Dynah se roși, convinsă că-l stânjenise. Sper că nu te superi 
că ţi-o spun. Adică, nu încerc să schimb relația dintre noi sau ceva. 

— Nu o strica, spuse el răguşit. 

Niciunul din ei nu mai spuse nimic tot restul drumului până pe 
Ocean Avenuc. 

Joe trase în fața casei ei şi opri motorul. Când se întoarse încet și 
se uită la ea, inima îi bătea repede când simţi încordarea trupului ei. 
Ce-și imaginase că avea să facă? Să o sărute? 

— Ai fost întotdeauna aproape când am avut nevoie de tine, Joe, 
spuse ea fără să se uite la el. 

— Pentru asta există prietenii. 

Ochii ì se umplură de lacrimi, şi îi sugrumară gâtul. Îşi lăsă capul 
pe spate, pe tetiera scaunului ei, încercând să se relaxeze. 

— Nu ştiu ce-i cu mine. Emoțiile mele sunt într-o continuă 
furtună. 

El îi mângâie obrazul cu încheietura degetelor. 

— Am povestit despre toate în seara asta — în afară de copil. 

— Mă gândeam că o să vorbeşti despre ea când vei fi pregătită. 

Ea zâmbi, iar ochii i se luminară. 

— Ea? 

— Sau el. 

— Ea, murmură ea, plecându-şi privirea spre trupul ci. Mâinile 
i se mişcară cu tandrețe peste pântec. O fetiță, spuse ca cuprinsă de 
uimire. 

— Sau un băiat. 

Mâinile i se opriră din mângăierea lor blândă şi se odihniră uşor 
asupra copilului ei nenăscut. 

Joe o observă încruntându-se uşor. Aşteptă ca ea să spună ce 
anume o îngrijora. 

— Ce părere ai despre adopție, Joe? 

— Nu e vorba de ce cred eu. Contează ce crezi tu. 

— Eu vreau să aflu părerea ta. 

Joe se întrebă cum avea să fie capabilă să trăiască după ce renunța 
la copilul ei. Cu două luni în urmă, îşi dorise cu disperare să nege 
existenţa copilului. Acum, preţuia viața care creștea în pântecul ei. 
Era evident din modul în care îşi atingea copilul, din expresia feței 
atunci când vorbea de el. 

— E un lucru nobil, dar la fel este şi creşterea unui copil. 

Ea-l privi, copleşită. 

— Nu-mi dau seama cum aș putea... Adică, nu am cum să mă întrețin, 
iar cu copilul va fi şi mai dificil. Nici măcar nu ştiu de unde să încep. 
Oriunde privesc, mă simt sfâșiată, spuse ea cu buzele tremurătoare. Nu 
există nicio cale de ieşire de aici fără durere, nu? Îşi țuguie buzele. În 
afară de aspectul fizic, îmi simt inima sfâşiată în piept. 

Iar el simțea durerea alături de ea. 

— Domnul are un plan pentru tine, şi nu este un plan de 
nimicire. 

— Ştiu asta, teoretic, Joe, dar uneori nu îmi dau seama unde voi 
ajunge cu toate astea. În Mendocino m-am simțit atât de aproape de 
Domnul. Expiră încet. În ziua aceea când m-ai găsit, Îl căutasem pe 
Domnul, şi El mi-a deschis din nou uşa. Am simțit așa o pace. Am ştiut 
că totul va fi bine, că acest copil este al Lui. Şi apoi am venit acasă... 

— Chiar atât de rele sunt lucrurile? 

Ea ezită, gândindu-se la întrebarea lui. 

— Nu chiar aşa cum au fost, cred. Poate că mama şi tata prelucrează 
în sfârșit anumite lucruri pe care ar fi trebuit să le abordeze în urmă 
cu ani de zile, dar aleseseră să le îngroape. Nu ştiu. Nu mai e vorba 
numai de ei, Joe. Ci de mine. Eu sunt cea care nu par să reuşesc să 
hotărăsc ceva. Ea-şi închise ochii pentru o clipă. Şi mai e atât de 
puțin timp. 

Joe i-ar fi putut spune exact data când se aştepta să-l nască. Ştia 
cât de puţin timp îi rămăsese să ia o decizie. 

— Ştiu că cel mai bine ar fi să renunţ la copil, Joe, dar nu ştiu dacă 
pot să fac asta. 

— Atunci nu o face. 

Ea-l privi, cu lacrimi în ochi. 

— Cum aș putea, Joe? Cum pot cu creşte copilul acesta? Nu mă 
pot baza veșnic pe părinţii mei, să depind de ei pentru sprijin financiar 
emoțional. Trebuie să-mi găsesc o slujbă. Trebuie să mă descurc de 
una singură. Şi dacă aleg asta, va trebui să găsesc pe cineva să aibă 
grijă de copil. Nu-i pot cere mamei mele să renunțe la viața ei şi să-mi 
crească copilul. Iar tata... Era atât de pornit să fac avort, că nu mi-l 
pot închipui să aplaude ideea de a păstra copilul. 

— Pe el l-ai întrebat ce părere are? 

Ea privi în altă parte. 

— Nu, dar şi-a exprimat părerea demult. 

El îi simţi suferința şi confuzia. 

— Nu doar femeile se răzgândesc, Dynah. Nu s-o fi răzgândit 
oare și el? 

— Totul se schimbă atât de repede. Poate că s-a schimbat şi el. Nu 
ştiu. Eu... o... 

Îşi simţi copilul mișcându-se vehement în abdomenul ei. 

— Ce este? 

O undă de panică se urni în Joe la privirea pe care i-o văzu pe față. 
O apucau durerile? 

— Nimic, spuse ea şi zâmbi. 

Se întinse şi îi luă mâna, apoi i-o puse pe abdomenul ci. El simți 
mişcarea. 

— O, Doamne, spuse el cuprins de uimire, cu mâna deschisă. Te 
doare? 

— Deloc. Îi acoperi mâna cu amândouă mâinile ei în timp ce 
copilul o lovea și se întindea. Râzând încetişor, se lăsă şi mai tare pe 
spate când simți presiunea în coaste. Spaţiul devine tot mai strâmt. 

Joe se aplecă mai aproape de ea. Oare ceea ce tocmai simțea 
în palma sa era un picioruş minuscul sau era doar imaginația lui 
exagerată? Inima îi bătea cu putere. Îşi mişcă mâna cu grijă, uimit de 
ceea ce se întâmpla. Mai aproape de atât nu putea fi de miracolul care 
se petrecea în interiorul lui Dynah. 

— Mă întreb dacă ştii cât de norocoasă ești, spuse el fără să se 
gândească la circumstanţele care aduseseră acest copil în ființă. Dar 
amintirea îi reveni suficient de repede, şi se uită la ea, îngrozit de lipsa 
lui de sensibilitate. 

Dar ea îi împărtăşi uimirea. 

— E un miracol, nu-i aşa? 

Uitându-se în ochii ei radioşi, Joe aproape cedă și făcu ceea ce-şi 
dorise să facă încă din clipa când dăduse cu ochii de Dynah Carey. 
Dar se trezi la timp, și se retrase încet. 

— Ar trebui să te conduc până înăuntru. 

O conduse până la ușa de la intrare. Luându-i cheia, descuie uşa 
şi i-o deschise înainte. 

— Te sun peste câteva zile. 

Se întoarse şi cobori primele două trepte. 

— Joe? 

Când se întoarse la chemarea ei, inima lui Dynah se strânse văzând 
expresia feței lui. Mintea îi era deja altundeva. 

O, Doamne, ce s-ar fi ales din mine de nu l-ai fi trimis pe omul acesta 
să mă scape de la nimicire? Nu o dată, dar de nenumărate ori. 

Ieşi până pe prima treaptă. Își puse mâna pe umărul lui, se aplecă 
spre el şi-l sărută pe obraz. 

— Mulţumesc. 

Ea băgă de seamă că-l luase prin surprindere. O privi la rândul lui, 
cu ochii fixându-i o clipă pe-ai ei. Iar ea rămase mirată de tristețea ce 
apăru în ochii lui chiar înainte să-i întoarcă spatele. 

Cumva, reuşise să-l rănească profund, şi nu ştia nici cum, nici de ce. 


x x x 


Evie auzi ușa de la intrare deschizându-se şi ştiu că Dynah ajunsese 
acasă. Doamne, acum i-acum. Dă-mi cuvintele Tale. Nu mă lăsa să-i dau 
vestea într-un mod care să-i producă și mai multă durere. Zâmbi când 
Dynah intră în sufragerie. Observă expresia ei tulburată. 

— Totul e în regulă? 

— Nu ştiu. Dynah îşi luă de pe umăr geanta micuță și o puse pe 
măsuţa laterală în timp ce se aşeza. Cred că l-am rănit pe Joe. 

— Cum aşa? 

— Nu sunt sigură. Se uită înspre televizor. Trebuie să fie ceva bun 
să te țină trează atât de târziu, bunico. 

— Nu i-am dat prea mare atenţie. Evie apăsă o tastă a telecomenzii 
şi ecranul televizorului se întunecă. Doar să-mi treacă vremea. Te 
aşteptam. Am vrut să stau de vorbă cu tine. 

— Are vreo legătură cu ceva din ce ați discutat tu şi mama mai 
devreme? 

— Da. 

— Şi tati? 

— Am vorbit şi cu tatăl tău mai înainte. Vedea că Dynah îşi făcea 

deja griji, şi îi părea rău pentru ea. Dar nu avea cum să-i dea vestea 
cea proastă într-un mod facil. Sunt bolnavă de cancer, drăguță. Văzu 
şocul pe faţa lui Dynah iar culoarea din obraji i se scurse. Iar ochii 
i se umplură de lacrimi. Of Doamne. Acum, te rog să nu începi să 
plângi, sau mă apuc și eu. Am plâns destul cu mama ta. 

— Ce fel de cancer? 

— Cancer de sân, dar s-a împrăștiat. 

— O, bunico, spuse Dynah cu voce gâtuită. Cât de rău e? 

Evie se uită la nepoata ci, ezitând să intre în detaliu în acest 
moment. Cancerul era suficient de avansat încât să ştie ce urma să se 
întâmple. Medicul spusese şase luni, poate un an. Sau mai mult, cu 
voia lui Dumnezeu. 

Dynah se ridică în picioare şi veni lângă ea. Se lăsă jos pe covor, 
şi-şi odihni capul în poala bunicii ei. 

— De ce trebuie să fie viața atât de nedreaptă? 

Evie o mângâie pe păr. 

— M-am întrebat şi eu asta de câteva ori. De ce a trebuit să fii 
tocmai tu în parc în noaptea aceca? De ce trebuie să am cu cancer? Și 
răspunsul e mereu acelaşi. De ce nu? 

— Mă bucur că vei fi cu noi. 

— Vineri plec acasă. 

Dynah își ridică fruntea. 

— Dar cum poți pleca? 

— Am o maşină. Ştiu să conduc. 

— “Trebuie să faci chimioterapie, sau radioterapie, ceva, nu-i aşa? 

— Dacă aş avea treizeci de ani și aş avea copii de crescut, aş lupta 
cu tot ce sunt. Dar eu am şaptezeci şi opt de ani, drăguță. Am obosit 
şi am tabieturile mele. Vreau să fiu la mine acasă, nu printre străini 
într-un spital oarecare. 

— Nu se poate să te dai bătută, bunico. 

— Nu mă dau bătută. lau medicamente. Urmez indicațiile 
medicului. Chimioterapia nu este o opțiune. Nu are niciun rost. De 
ce ar vrea o bătrână ca mine să bolcască săptămâni întregi în strădania 
de a-mi prelungi viața cu un an, poate doi? 

— Dar va fi mai rău dacă nu faci asta. 

— Oricum va fi mai rău, scumpo. Evie o atinse cu tandreţe pe 


3350 


COPILUL ISPĂȘIRII 


obraz. Așa se întâmplă cu tot omul muritor. Nu pot trăi veșnic, ştii 
doar. Zâmbi, împăcată. Sau cel puţin nu aici. 

Dynah își repuse capul în poala bunicii ei şi începu să plângă. 

— Vei fi atât de departe de noi. 

Ochii lui Evie se umplură de lacrimi fierbinți. 

— De asta vreau să fii cu mine. Voi avea nevoie de cineva care să 
mă ajute în lunile care urmează şi de cineva care să aibă grijă de mine 
pe drum, în timp ce boala îşi va urma cursul firesc. Și mi-ar plăcea să 
fiu cu cineva pe care-l iubesc şi care mă iubeşte la rândul său. 

— Îmi ceri să privesc cum mori? 

— Nu, te rog să vii să locuieşti cu mine. Consider lunile ce-mi stau 
înainte foarte prețioase. Intenționez să le savurez din plin şi să fac tot 
ce pot mai bun din ele. Mâna i se odihnea pe creştetul nepoatei ei. 
Domnul are întotdeauna mâna Lui asupra noastră, Dynah, din clipa 
în care am fost concepuți şi chiar înainte de asta. Cred că mâna Lui 
este în toate câte se întâmplă chiar acum. 

O bătu uşor pe umăr pe Dynah. 

— Uită-te la mine, drăguță. Când o privi, Evie îi şterse lacrimile 
de pe obrajii nepoatei ci. Ştiu că ai o mulțime de lucruri asupra 
cărora poți să decizi în următoarele câteva săptămâni, și că ai de 
luat decizii grele. Hannah îi spusese deja că își făcuseră programare 
la o agenţie de adopţii. Nu-şi putea imagina cât de greu avea să fie. 
Când toate astea vor fi trecut, va trebui să pleci undeva. Va trebui 
să fii activă ca să nu te gândeşti în fiecare minut la ce s-a întâmplat. 
Îi cuprinse tandru obrazul în căuşul palmei ei. Vreau să știi că în 
Oregon te aşteaptă căminul meu. Va trebui să lucrezi ca să te menții 
ocupată. Vei avea timp să te vindeci și să hotărăşti ce vrei să faci 
din viața ta. Şi vei avea un venit și vei fi independentă atunci când 
vei hotărî. Te voi plăti ca pe o asistentă care ar veni să locuiască cu 
mine. 

Dynah scutură din cap. 

— Nu pot să primesc niciun ban, bunico. 

— O, ba da, vei primi. E una din condiţiile pe care le pun pe lângă 
oferta mea. Nu te certa cu bătrânii din familia ta, Dynah. Dumnezeu 
e bun. El Se îngrijeşte de cei care-L iubesc. Iar tu Îl iubeşti încă de 
când umbli şi poți vorbi. Îi mângâie şuvițele delicate şi mătăsoase din 

părul ei blond şi i le îndepărtă de la tâmplă cu o mână tremurătoare. 
Lasă-L. pe El să Se îngrijească de Tine. 


x x x 


La câteva săptămâni după plecarea bunicii ei acasă, Dynah porni 
într-o plimbare lungă pe Ocean Avenuc. Trebuia să iasă din casă, 
departe de tensiunea dintre părinții ei. Nu îşi adresau cuvinte aspre, 
dar nici vreun cuvânt tandru nu le ajunse pe buze. Se strecurau unul 
pe lângă celălalt cu precauție, ca şi când o scurtă atingere ar fi pornit 
bătălia finală şi i-ar fi distrus pe amândoi. 

O, Doamne, de ce se retrag oamenii în citadelele lor? De ce işi folosesc 
tunurile de la distanţă în loc så se așeze la o masă a păcii şi să-şi rostească 
adevărul unul altuia cu privire la ceea ce au în inima lor? Se iubesc unul 
pe celălalt și se rănesc cu fiecare respirație. 

În dimineața asta era răcoare, o ceață uşoară rostogolindu-se 
înapoi în timp ce soarele reuşea să pătrundă prin ca. Vremea din San 
Francisco se îmbunătățise în ultimii câțiva ani. Încălzirea globală. 

În timp ce cobora pe drum, Dynah se gândi la copil, cântărind 
alternativele în timp ce încerca să-şi testeze sentimentele. Topi 
presupuneau că urma să dea copilul spre adopție. Era adevărat, 
discutase cu un avocat a cărui specializare erau adopțiile. Vera Adams 
păruse sensibilă la situația ei. În cursul unei săptămâni, avusese câteva 
familii care tocmai completau formularele pentru a adopta un copil. 
Dynabh primise deja câteva scrisori şi un album cu fotografii de familie 
ale celor doi, fiecare făcând tot ce putea mai bine pentru a o asigura de 
căminul bun pe care aveau să i-l asigure copilului ei. 

Copilul se mișcă în interiorul ei. Cu inima îndurerată, își duse 
mâna la locul acela, simțind cum o podidesc lacrimile. N-ar fi trebuit 
să conteze chiar aşa de mult, nu-i aşa? Copilul acesta îi fusese dat cu 
forța, împotriva voii ei. De ce să fie atunci atât de reticentă? 

O, Doamne, până când mai trebuie să mă războiesc cu gândurile mele 
și în fiecare zisă-mi fie inima grea? 

Simţea mirosul sărat al mării şi își dădu seama cât de departe 
ajunsese. Probabil că mama ei îşi făcea griji deja. 

Pe drum înapoi, Dynah se gândi la Joe. Îşi dorea să fi putut vorbi din 


nou cu el. Avea întotdeauna o prezență de spirit atât de reconfortantă, 
dar nu o mai sunase de şase zile. Se săturase oare de ea sau era pur și 
simplu ocupat? Se întrebă ce făcea chiar în acel moment. Conducea 
un nou studiu biblic lângă bufetul studenților? Lucra? Cursurile se 
încheiaseră, așa că probabil avea acum mai mult timp la dispoziție. 
Poate că își căuta o slujbă cu normă întreagă. 

Tânjind după tovărășia lui, aproape îl sunase cu o seară înainte, dar 
în ultima clipă se răzgândise. Joe era drăguţ şi sensibil. De asemenea 
se dovedise a fi un prieten credincios. Trebui să-și amintească faptul 
că existau nişte limite în ce privea ceea ce putea pretinde cineva în 
numele prieteniei. Joe avea o viață a lui, şi ea abuzase de el suficient 
de mult timp până acum. 

Dynah simți o senzație ciudată în abdomen. Se opri, alarmată. Era 
ceva diferit de falsul travaliu pe care-l experimentase în urmă cu două 
săptămâni. Strânsoarea se intensifică până când gemu de durere. 

Asta este! O, Doamne, asta este! E devreme! Nu sunt pregătită! Şi mai 
avea mai bine de un kilometru de mers până acasă. 

Linişteşte-te! Pentru Dumnezeu. Chiar îşi imagina că copilul avea 
să i se prăvălească pe trotuar? Puțin probabil. Chicoti, amintindu-și 
câteva dintre remarcile pline de umor pe care le făcuse instructorul de 
la cursul de Lamaze. 

Gâfâi uşor în timp ce continua să meargă la pas relaxat. După o 
clipă, expiră prelung. Ciudat că se putea simți atât de calmă dintr- 
odată. Toată aşteptarea se sfârşise. Pregătită sau nu, avea să nască! 
După alte zece minute, începu o nouă contracție. Dynah se opri de 
această dată, prefăcându-se interesată în grădina unuia dintre vecini. 
Respirând mai repede, se uită la ceas. 

Ca nişte crampe menstruale, așa spusese mama ei. Nu prea era 
așa. 

De ce, Doamne iartă-mă, se dusese atât de departe? 

După alte patru contracții ajunse acasă. Era încinsă şi toată 
transpirată. 

— Mamă! 

Niciun răspuns. 

— Mami! 

Găsi un bilet pe tejgheaua din bucătărie. Gâfâind greu în timpul 
unei noi contracţii, Dynah o ridică cu o mână tremurătoare şi o 
citi. „Am plecat la cumpărături. Mă întorc peste două ore. Cu drag, 
mama. 

Dynah formă un număr şi ceru cu Dr. Wyatt. 

— E în sala de operaţii în dimineața aceasta, Dynah, îi spuse 
asistenta. Nu mă aştept să se întoarcă până la ora două. 

— A început travaliul, spuse Dynah, uitându-se la ceasul de la 
bucătărie când începu o nouă contracție. Contracţiile vin la şapte 
minute distanță. 

— Voi anunța spitalul că eşti pe drum. 

Pe drum? Cum putea ajunge acolo? Trebuia să ia un taxi. Bani. 
O, Doamne. Nu avea niciun ban. Formă numărul lui Joe, dar puse 
receptorul în furcă atunci când acesta țârâi a treia oară. De ce 
trebuia să apeleze la Joe de fiecare dată când era într-o criză? Ce 
avea să-i spună? Joe, lasă totul baltă şi vino să mă duci la spital? Era 
la distanță de un ceas de ei, şi avea viața lui. Era timpul să-şi vadă 
de viaţa ei. 

Gemu şi începu să umble de colo-colo nervoasă. Trebuia să facă 
un duş. Trebuia să-şi facă bagajul. Trebuia să se liniştească! 

În timp ce-şi clătea părul sub apa caldă, telefonul portabil sună 
pe dulăpiorul de lângă chiuvetă. Se opri când termină să se clătească. 
Opri apa, deschise uşa din sticlă și se intinse după un prosop mare 
de plajă cu un model colorat cu pești tropicali. Prosoapele de baie 
obişnuite nu mai erau suficient de mari pentru ea. 

Telefonul sună din nou. Apăsă o tastă şi răspunse. 

— Alo? 

— M-ai sunat ceva mai devreme? 

Joe. O, multumesc, Isuse. Multumesc. Mulpurnesc! 

— Da. 

— Laşi să sune de trei ori şi după aceea închizi? Ce-i nou? 

— Am vrut să vorbesc cu tine, dar după aceea m-am gândit mai 
bine. 

— Te-ai gândit mai bine? 

— Hai, nu fi supărat. M-am gândit mai bine să nu mai tot alerg la 
tine cu orice mărunțiş ce se întâmplă. 

— M-ai auzit pe mine să mă plâng? 

— Nu, dar... Oftă. 

— De ce nu ai ridicat acum un minut? 

— Eram udă. 

O, Doamne, iarăşi începea. 

— Uda? 

— În duş, spuse ea cu greu. 

Urmă o pauză. 

— Ce mărunțiş se întâmplă acolo? 

Ea râse. 

— O, nimic important. Contracția deveni mai puternică, mai 
violentă. 

— Gâfâ? 

— Stai un minut, Joe. Îşi lipi palma de receptor şi se concentră la 
respirat. O, Doamne, o, Doamne, o, Doamne... 

— Dynah! Îl auzi murmurând un cuvânt scurt, necuviincios, şi 
urmă o bufnitură. 

Ea mergea de colo-colo prin baie, pufăind. După o vreme, reuşi să 
expire cum se cade şi ridică receptorul. 

— lartă-mă, Joe. 

— Au început durerile, nu? Ce faci acasă? 

— Linişteşte-te, Joe. Chicoti. Nu se putea abține. Începu să râdă la 
imaginea absurdă a ei mărşăluind încoace şi încolo prin baie învelită 
într-un prosop de plajă plin de peştişori. 

— Termină cu râsul şi du-te la spital! 

— Imediat ce se întoarce mama de la cumpărături. 

— Cumpărături? Dar de ce s-a dus la cumpărături? 

— Cred că aveam nevoie de ceva zarzavaturi. Râse din nou. Parcă 
nu se putea opri din râs. Poate că mama ei era pe undeva pe afară 
cumpărând scutece şi pantofiori de bebeluşi. Probabil. Și nici nu 
exista un moment mai bun. 

— Nu ştie, nu-i aşa? 

Chicoti din nou. 

— Nu. 

El mormăi un nou cuvânt scurt, succint, şi închise telefonul. 

— Joe? Rămase privind receptorul şi apoi formă numărul lui 

repede, ştiind că dacă nu o făcea, el avea să iasă imediat pe ușă. 
Doamne! Unu... Doi... Trei... Patru... Răspunde! Răspunde! 

— Rezistă. Am şi plecat! 

— Nu sunt bebeluş, Joe! 

— Nu, tocmai naşti unul! Trânti receptorul în furcă. 

Apoi nu mai răspunse la apelul ei. Frustrată, Dynah pinu telefonul 
portabil în ambele mâini şi-l scutură, mormăind pe sub mustăți. Se 
îmbrăcă şi îşi făcu bagajele și îşi duse geanta de voiaj la parter. 

Intrarea din spate de la garaj se deschise, iar mama ei intră în casă 
cu braţele pline de cumpărături. 

Hannah zâmbi. 

— Bună, dragă. Ai avut o plimbare frumoasă? Observă geanta 
de voiaj şi se opri. Uitându-se apoi la fața lui Dynah, tot trupul i se 
înfioră. O! Intră repede în bucătărie, şi-şi aruncă pungile pe tejghea. 
Mai am două sacoșe de adus şi pornim, spuse ea ieșind la mașină. De 
când a început? strigă ea peste umăr. 

— De patru ore. 

— Patru ore? O, Doamne! La câte minute vin? 

— La cinci. 

— Doamne... Doamne... Doamne... Doamne... Hannah trecu în 
viteză pe lângă ea și aruncă alte două sacoşe pe tejghea. Un cofraj de 
ouă căzu pe jos. O, drăcie! 

— Trebuie să pun biletul ăsta pe ușa din față pentru Joe, spuse 
Dynah. E deja pe drum încoace. Doar dacă nu l-or fi oprit să-i dea 
amendă. 

— Pe taică-tu l-ai sunat? 

Dynah se roşi. Adevărul era că nici măcar nu se gândise să-l sune 
pe tatăl ei. 

— ÎI sun chiar acum. 

— Lasă. Îl sun eu mai târziu. Hannah luă cartonul ud cu ouă 
sparte și-l aruncă în chiuvetă. Stai. Dă-mi mie biletul pentru Joe. Tu 
du-te şi urcă-te în maşină. 

Dynah se uită la mama ei fugind dintr-o parte în cealaltă, evident 
tot mai agitată cu fiecare minut. Întotdeauna era irascibilă când era 
într-o situație de stres. 

— Poate că ar fi mai bine să conduc cu. 

— Foarte nostim. Nici măcar nu mai încapi după volan. 

Personalul de la spital era pregătit cu un scaun cu rotile şi cu toate 
hârtiile administrative. În timp ce era condusă pe coridorul antiseptic, 
asistenta care o însoțea îi punea întrebări și nota totul într-o fişă fixată 
într-un clip-bord. Dacă a mâncat şi a băut lichide recent? Când au 
început durerile? Dacă avusese sângerări? Dacă intrase în contact cu 
boli infecțioase? Progresia şi caracterul contracțiilor? 

De îndată ce ajunse într-un salon, se dezbrăcă şi luă o pijama de 
spital, i se verificară funcțiile vitale, la fel şi ochii, urechile, nasul, gâtul, 
ganglionii și sânii. 

— Lucrurile merg bine înainte, spuse asistenta uitându-se la ceas 
când începu o nouă contracție. 

Dr. Wyatt intră în salon zâmbind. 

— Ziua Z, spuse el, venind lângă patul ei. Văzu pe fața lui Dynah 
că era în mijlocul unei contracții. Se uită la asistentă. 

— La patru minute distanță. Durează câte un minut. Tipic. 

El încuviință din cap. În timp ce Dynah se relaxă, el se aplecă şi își 
puse stetoscopul pe abdomenul ei, ascultând cu atenție. 

— Inima copilului bate bine şi cu putere, spuse el cu un zâmbet. 
Hannah veni mai aproape, stând de strajă de cealaltă parte a patului 
în timp ce el îi palpa fundul uterin pentru a identifica prezentația 
fetală. Capul copilului era angajat în poziție perfectă pentru o 
naştere normală. Dădu asistentei instrucțiuni pentru a porni o 
perfuzie. 

— Te descurci excelent, Dynah. La următoarea contracție, voi face 
o examinare pelvină să evaluăm dilatarea cervicală şi starea colului. 
Încearcă să te relaxezi. Bine? 

Să se relaxeze? Glumea? 

Când termină examinarea, Jim îşi scoase mănușile din plastic şi 
îi zâmbi. 

— Suntem la jumătatea drumului. 

Hannah păru evident uşurată. 

Jim mai rămase puțin, discutând cu Dynah între contracții, în 
timp ce o evalua cu atenție. Îi păsa de acest copil cu o intensitate pe 
care nu o mai simțise de când i se născuseră propriii copii. În ultimele 
luni, de când venise Dynah la casa lui din Mill Valley, îşi petrecuse 

fiecare minut perfecționându-şi manevrele obstetricale şi discutând 
cu alți colegi cărora le trimisese paciente însărcinate în trecut. 

În urmă cu două săptămâni, la sugestia Cynthiei, îşi petrecuse o 
zi la un centru de naşteri. Atmosfera relaxată de acolo era într-un 
contrast izbitor cu atmosfera încărcată de aici din spital. Unul din 
lucrurile pe care le observase era asigurarea constantă şi prezența 
încurajatoare a moașei. Acum intenționa să joace tocmai acest rol 
pentru Dynah. 

— Încearcă să te odihneşti cât poți mai mult, spuse el, bătând-o 
ușor pe braț. 

Privi în cealaltă parte a patului, şi îi zâmbi lui Hannah. 

— Eşti pe punctul să devii bunică. 

Hannah îi zâmbi la rândul ei, cu toate că se simțea orice altceva 
numai bucuroasă nu. În alte circumstanţe, ar fi tresăltat de bucurie, dar 
cum ar fi putut să se bucure acum, când copilul acesta era rezultatul 
unui act de violență care fusese comis asupra fiicei ei? Îndepărtă 
şuvițele de păr de pe fața lui Dynah. 

— Vrei puțină apă, dragă? 

— Sunt bine, mamă. Serios. 

Bine. Ce cuvânt inofensiv. Îi vedea nesiguranța. Dynah nu ştia 
ce să facă. Sosise ziua cea mare, şi nu luase nicio decizie. Ar fi vrut 
să o reasigure şi să-i spună că nici nu trebuia să-şi vadă copilul dacă 
nu dorea. Se putea asigura că o asistentă ducea copilul departe. 
Avocatul se putea îngriji apoi ca acesta să fie încredințat unor părinți 
afectuoşi. 

Totul se putea rezolva atât de ușor. Și atunci de ce avea durerea 
aceasta sfâşietoare în interior? De ce apăsarea asta în piept? 

Îşi aminti ziua când o născuse pe Dynah. O, ce bucurie simţise. 
De nedescris. O năpădiră lacrimile şi înghiți convulsiv. Ce avea să 
creadă Dynah dacă începea acum să plângă? 

O, Doamne, ajută-mă să trec prin asta. Dă-mi putere sd o pot şi eu 
întări pe ea. 

Dar toate măruntaiele tremurau înăuntrul ei ca budinca. Cât de 
ciudat că vocea îi suna atât de calm în urechi când totul în interiorul 
ei urla, nu alta. 

— Respiră, scumpo. Așa, scumpo. Te descurci excelent. Respira 

odată cu fiica ei când veni o nouă contracție, mai puternică şi mai 
rapidă decât ultima. Rezistă până la capăt. 

Ceas după ceas trecu în timp ce Dynah avea dureri la răstimpuri 
egale, apoi tot mai apropiate între ele. 

— De-acum nu mai e mult, spuse Jim în timp ce-și dădu jos 
mănuşile din plastic şi le aruncă la gunoi. 

Dynah gemu. 

— L-ai sunat pe tati? 

— O să-l sun de îndată ce... 

— Sună-l acum. 

— Nu vreau să te las singură. 

— Acum, mamă. 

Hannah înţelese că Dynah nu avea să se relaxeze până când nu 
avea să-l fi sunat. leşi pe coridor şi la camera asistentelor întrebă de 
un telefon de la care să poată suna. Cu receptorul în mână, îi formă 
numărul şi îi transmise secretarei sale mesajul. Aceasta întrebă dacă 
totul era în regulă, iar Hannah îi răspunse repede că da. 

— Ai dat de el? întrebă Dynah când se întoarse în salon. 

— Ştie. 

Dynah se uită la ea, iar Hannah se sili să zâmbească. Văzu suferința 
ce apăru în privirile lui Dynah și îi fu rușine că era pricina acesteia. 
Cât de multă durere avea să o coste încăpățânarea ei? Dar nu mai era 
timp acum de căinţă. Zăbrelele metalice ale patului fuseseră ridicate 
şi fixate în timp ce patul fu mutat din salonul de travaliu în sala de 
naşteri. 

— O să vină, Dynah. Dacă era sinceră, ştia că Doug ar fi fost aici 
de ceasuri întregi deja, dacă i-ar fi spus că fiica lui intrase în travaliu. 
Poate că nu-i păsa de copil, dar o iubea pe Dynah mai mult decât 
însăşi viața lui. 

Dynah pufăi uşor, respirații rapide în timp ce contracția se 
intensifică şi ajunse apoi la maxim. Acum începea să geamă, nişte 
sunete deloc eroice sau adecvate unei /ady. O podidiră lacrimile şi 
se simţi cuprinsă de panică în momentul când patul ei ajunse în sala 
puternic luminată. Nu o văzu pe mama ei şi ceru să fie lăsată la ea. 

— Se îmbracă în haine sterile, spuse Jim. Încearcă să te relaxezi. 

— Nu cred că pot să fac asta... 

De parcă ar fi avut de ales. 

— Te descurci minunat. 

Hannah auzi teama din vocea fiicei ei şi îşi îmbrăcă în grabă 
halatul. 

— Sunt aici, dragă. 

— Opt centimetri, spuse Jim. În curând, Dynah, în curând... 

Nu destul de curând, vru să spună Dynah chiar când veni o nouă 
contracție. Îşi plimbă mâinile uşor peste abdomenul mult destins, 
încercând să se relaxeze, încercând să respire, încercând să rămână 
curajoasă. Inima îi bătea cu putere. 

— Nu împinge, Dynah, spuse Jim. 

Ce uşor îi era lui să vorbească! Dar trupul ei n-o mai asculta. 

Toți purtau măşti și halate de unică folosință, chiar şi mama ei. 
Oamenii vorbeau, iar ea nu știa și nici nu-i mai păsa dacă vorbeau cu 
ea sau între ei. În fundal se auzea muzica, discret. Voia să le ceară să 
pună ceva mai tare şi mai ritmat, dar nu avea suficient aer, pentru că 
o contracție o apucă imediat după precedenta. O, Doamne, o, Doamne, 
o, Doamne... 

EU SUNT DOMNUL, DUMNEZEUL TĂU, CARE TE 
ŢINE DE MÂNA TA CEA DREAPTĂ. NU TE TEME. EU 
TE VOI AJUTA. EU AM ÎNGĂDUIT ASIA PENTRU CA 
OAMENII SĂ VADĂ ŞI SĂ CUNOASCĂ, SĂ CUGETE ȘI SĂ 
ÎNȚELEAGĂ CĂ MÂNA DOMNULUI L-A ÎNTOCMIT, CĂ 
SFANTUL LUI ISRAEL A CREAT ACEST COPIL. 

— Asta e, dragă. Respiră. Aminteşte-ţi tot ce știi. 

EU SUNT CEL CE SUNT, PREAIUBITO. EU SUNT CEL 
CE TE VA SPRIJINI. EU TE-AM CREAT ŞI EU TE VOI 
PURTA. 

— E aproape timpul, Dynah. 

Două asistente o acoperiră cu câmpuri sterile şi o badijonară cu 
antiseptic. 

— Faceţi lumina ceva mai mică, ceru Jim. 

CREATORUL TĂU ESTE SOȚUL TĂU, DOMNUL 
ATOTPUTERNIC ESTE NUMELE LUI, CEL SFÂNT ESTE 
RĂSCUMPĂRĂTORUL TĂU, DUMNEZEUL ÎNTREGULUI 
PĂMÂNT. 

— Totul merge excelent, dragă. 

Dynah îşi ridică privirea şi văzu teama din ochii mamei ei. 

EU VOI PREFACE ÎNTUNERICUL ÎN LUMINĂ 
ÎNAINTEA LOR ŞI TOATE DRUMURILE PIETROASE SE 
VOR FACE NETEDE. TOATE ACESTEA LE VOI FACE EU, 
PREAIUBITO. NU TE VOI PĂRĂSI. EU SUNT CEL CARE 
ÎNDEPĂRTEAZĂ FĂRĂDELEGEA TA ŞI CARE NU-ȘI MAI 
ADUCE AMINTE DE PĂCATUL TĂU. 

Dynah transpira şi tremura din toți rărunchii. Gemând, se lăsă în 
jos, cu mâinile făcute pumni. 

— Jim! 

— E în regulă. Suntem pregătiți, spuse el, iar masa se înclină 
uşor. 

Dynah se uită la Jim şi văzu după ochii lui că zâmbea în timp ce-i 
spuse că acum era în regulă și putea împinge. Nu avea nevoie să i se 
spună. Aşteptase clipa aceasta de luni de zile. 

— O, Doamne... Îşi strânse mâinile şi mai mult. 

— Aşa, scumpo, spuse Hannah. Se va termina curând... 

Dynah se auzi gemând şi nu se putea opri. 

— Capul e angajat, spuse Jim. Nu strânge din dinți, Dynah. 
Respiră. Aşa. Acum mai blând. Lasă trupul tău să acționeze de la 
sine. Nu împinge. Ușor, uşor. 

— Respiră, îi spuse mama ei. 

Una din asistente o atinse pe picior. 

— Te descurci excelent. 

De ce nu tăceau odată toţi oamenii ăștia? Nu avea nevoie să îi spună 
nimeni când să împingă şi când nu, să respire sau nu. Nu ar mai fi putut 
opri ce se întâmpla acum nici dacă i-ar fi atârnat viața de asta. O forță 
dincolo de puterile ei era acum în control. Dumnezeu îi aducea copilul 
pe lume cu un botez de apă şi sânge. Trupul îi tremura copleșit de acest 
act plin de uimire. Simpi un inel de foc şi urlă de durere. 

— "Tocmai ți s-a rupt apa, Dynah. Respiră acum, spuse Jim ferm. 

— Aşa, scumpo. 

— Uşor acum. Respiră. Apare capul. 

Imediat după ce capul ieși, Jim curăți gura micuțului. Dynah 
auzi scâncetul uşor şi se întinse instinctiv în jos să-şi atingă copilul. 

lacrimile îi ardeau fierbinți când apucă să vadă ceva din copilul ei. O, 
Dumnezeule... 

Jim îşi puse mâna peste mâinile ei. 

— Acum voi roti copilul uşor, vin umerii. Împinge uşor. Aşa. 
Uşor... 

Ea expiră şi simți copilul alunecând afară, într-o mişcare de 
alunecare umedă. 

CÂND VEI TRECE PRIN APE, VOI FI CU TINE... 

Jim râse fericit când ținu copilul scâncind în mâinile lui. Desăvârşit 
în toate privințele. Se simţi cuprins de euforie. Nu se mai simțţise atât 
de bine de ani de zile. Înecat parcă, nu îi dădu drumul copilului când 
asistenta se întinse după acesta. Ştia că era contrar protocolului, dar 
ținu fetița mai aproape de sine şi savură această clipă. 

O, Doamne, iartă-mă. Pe cât de mulți am ajutat să fie sacrificați pe 
altare de teamă şi egoism? Fiii și fiicele unei generaţii întregi. 

Și chiar când inima lui striga chinuită, un sentiment al iertării 
şi răscumpărării îl inundă în timp ce întunericul fugi dinaintea 
Cuvântului lui Dumnezeu. 

TE-AM FĂCUT O CREAȚIE NOUĂ ÎN ISUS CRISTOS. 
EŞTI NĂSCUT DIN NOU PRIN PUTEREA ŞI DRAGOSTEA 
SÂNGELUIMEU.ȚI-AM AȘEZAT PICIOARELE PE STÂNCA 
MÂNTUIRII MELE CA SĂ POȚI STA ÎN PICIOARE. ȘI VEI 
STA. ŞI VEI STA. 

— Domnule doctor? făcu asistenta. Este totul în regulă? 

— Mai mult decât în regulă, spuse el răguşit. Dynah, iată-ți fiica, 
spuse Jim cu greu și puse copilul pe abdomenul lui Dynah. 

— Ohhh... spuse Dynah, cu gâtul sugrumat de tandrețe când atinse 
palma copilului şi degetele micuțe se agățară de degetul ei mic. 

— O iau eu, spuse asistenta, conștientă de circumstanţe. 

— Încă nu, spuse Jim şi se uită la Hannah. Vrei să faci tu onorurile? 
Îi făcu un semn altei asistente să-i dea foarfeca în timp ce el fixa 
pensele. 

„Hannah luă foarfeca fără nicio vorbă şi tăie cordonul ombilical. 
atenția la fiica ei care-şi ținea copilul strâns lipit de pieptul ei. 

Dynah incepu să plângă. Sentimentele îi erau atât de învălmăşite, 

şi nu ştia de ce. Îşi strânse copilul mai aproape, tulburată de scâncetele 
copilului şi de membrele care-i tremurau. Fiica ei îşi întoarse capul 
şi începu să își frece uşor nasul de ea, şi când găsi ceea ce căuta, un 
sentiment pătrunzător de surpriză şi legătură o năpădi pe Dynah. 

Hannah văzu şi înţelese. Copilul ei devenea femeie chiar acolo, 
sub ochii ei. Se întâmplase în doar câteva secunde. O schimbare 
rapidă, subtilă în conduita ei. O tandrețe care reuși să şteargă toate 
umbrele durerii şi toate ceasurile de travaliu. Dynah îi zâmbi fiicei ei 
şi îi vorbi încetișor. 

— Bună, micuţo. Bine-ai venit pe lume. 

Hannah se uită abia atunci la copilă mai cu atenție, măsurând-o 
cu grijă din priviri. 

O, Doamne, la ce mă aşteptam de fapt? Ca din cauza circumstanțelor 
în care a fost concepută s-ar putea să fie un soi de monstru? E frumoasă. 
Atât de perfectă. 

În ultimele trei săptămâni ea şi Dynah discutaseră de câteva ori 
cu doamna de la serviciul de adopții. Erau câteva familii care aşteptau 
acest copil, familii care îi promiteau un viitor sigur. N-ar fi trebuit 
s-o lase pe Dynah să o atingă. Nici chiar ea n-ar fi trebuit să se uite 
la copilă. 

Aceasta este nepofica mea, gândi Hannah, sângele şi carnea mea. 

Încă o contracție scoase placenta la iveală. Jim o examină cu atenție, 
pentru a se asigura că era intactă, în timp ce o asistentă se îngrijea de 
Dynah. O alta îi luă copilul. 

— Mamă? Spuse Dynah cu vocea răguşită. 

Hannah se uită la asistentă şi îi văzu expresia. Era un avertisment 
evident: Nu îngreunați şi mai mult lucrurile. 

Cu degete tremurătoare, Hannah îi îndepărtă șuvițele umede de 
păr de pe fruntea lui Dynah. : 

— O vor spăla şi o vor duce la un incubator 

Dynah o putea auzi pe fetița ei țipând. O, Doamne, chiar trebuie să 
renunţ la ca atât de curând? Se simți cuprinsă de panică şi se strădui 
să şi-o înăbuşe. 

— E în regulă, scumpo. Au grijă de ea, spuse Hannah cu voce 
sugrumată, fără a sc putea uita şi să vadă că într-adevăr aveau grijă 
de cea mică. 

Spălată şi învelită într-o pătură caldă și uşoară, Dynah fu scoasă 
cu patul pe coridor. 

— Te-ai descurcat minunat, scumpo, spuse Hannah, conducând-o 
până în sala de supraveghere. Nu putea spune mai mult de atât. 
Privi peste umăr, şi văzu copilul înfășat într-un coșuleț din plastic 
transparent dus spre secția de nou-născuți. Inima îi stătu în loc. 
Nepoţica ei. 

— Odihneşte-te aici. Mă întorc să văd ce faci peste câteva 
minute, spuse asistenta, lăsându-le într-un salon tăcut, antiseptic de 
supraveghere. 

Când ușa se închise după asistentă, Dynah începu să plângă, 
suspine adânci, sfâşietoare de ușurare amestecată cu suferință. 

— O, mamă. Tu ai văzut-o? Ai văzut-o cât era de perfectă? 

— Da, scumpo. Am văzut. 

lar inima îi era sfâșiată. 

poziție. Doa Im încercat să o conving să-mi calce pe urme. 
Îmi amintesc toți anii aceia de pustietate şi de izolare de Tine, şi cu toate 
acestea, Tu m-ai răscumpărat. M-ai scos din groapă. Și mi-ai dăruit 
acest copil al ispăşirii. Eram ca și Rahela din vechime, plângându-mi 
copilul, refuzând să fiu mângâiată pentru copilul meu care nu mai era. 
Iar apoi m-am întors către Tine, şi Tu mi-ai spus: „Încetează-pi bocetele. 
Șrerge-ţi lacrimile din ochi. Tristeţea ce ai arătat-o își va primi răsplata. 
Este o nădejde pentru tine în viitor.“ Iar acum mi-ai arătat-o, Tată. Îşi 
mulțumesc Tie, Isuse. Dynah Te-a urmat pe Tine, şi nu pe mine. 

Luă mâna inertă a lui Dynah şi îi studie degetele subțiri şi 
unghiile îngrijite, amintindu-și cum se agățase nepoțica ei de unul 
din ele şi se ținuse strâns de ea înainte să-i fie luată. Şi-şi simți gâtul 
sugrumat. 

O, Doamne, Doamne, indiferent care va fi voia Ta, o voi accepta. 
Indiferent. Numai spune-mi care este aceea. Te rog. 

Cu toate că era trecut de ora unsprezece, luminile de pe caridorul 
din fața salonului lui Dynah erau toate aprinse. O asistentă trecu 
prin dreptul ei şi îi zâmbi. Alte două asistente din sala lor de lucru 
discutau în dreptul unei fişe. Hannah ezită, stând în intersecția a două 
coridoare. 

O ultimă oară, Doamne. Vreau să o văd o ultimă oară... 

Nu se așteptase să-l găsească pe Doug la geamul secției de 
nou-născuți, dar iată-l că era acolo, privind înăuntru, cu o mână lipită 
de geam. Simțindu-se privit de cineva, îşi întoarse capul şi o văzu. Îşi 
lăsă mâna jos, şi făcu un pas înapoi. 

Când Hannah veni mai aproape, văzu că o asistentă îi aduse fetița 
la geam ca să o poată vedea mai bine. Îşi ridică privirea la el, apoi 
înapoi la nepoțica ei care era dusă înapoi în pătuţul ei din plastic 
transparent. Se temea să se uite din nou la Doug, temându-se de ceea 
ar fi putut vedea în ochii lui, temându-se că el i-ar fi putut citi chinul 
în ochii ei. 

— Dynah? spuse el răguşit. 

— Doarme. 

— Cum e? 

— Bine. Înghiţi cu greu și expiră încet, recăpătându-şi controlul 
emoțiilor. Când ai ajuns aici? 

— Puțin după ora cinci. 

Ea-şi închise ochii, ruşinată. Ajunsese înainte să se nască copilul 
şi așteptase ceasuri întregi să audă o veste de la ea. Ea îl exclusese 
deliberat, pedepsindu-l pentru rănile din trecut. Îşi mușcă buza, 
aşteptând acuzațiile şi răbufnirea lui. El tăcea, încordat. Ea îşi aminti 
că el o acuzase de faptul că vedea doar partea goală a paharului, şi ştia 
că avusese dreptate. Ea îşi construise toată viața pe obiceiul acela şi 
atrăsese durere în viața ei şi a altora prin acest egocentrism continuu. 

— Cum s-a descurcat? Întrebă el încetişor, fără să se uite la ca, cu 
ochii în continuare ațintiți la copil. 

— Minunat. 

— Nu mă mir. 

Aşteptă ca el să o întrebe de ce nu-l sunase înainte să plece de 

acasă la spital. Dar el nu întrebă. De fapt nu o întrebă nimic. Nu o 
acuză de nimic. Nu o dojeni. Ea-l exclusese de la al doilea cel mai 
important eveniment din viața lor, naşterea nepoatei lor, iar el nu 
spunea nimic despre durerea pe care cu siguranţă o simțea. 

— Joe mi-a ținut companie, spuse el. O să se întoarcă mâine să o 
vadă. 

Joe. Mereu credinciosul Joe. 

— Asta e drăguţ. 

Rămaseră în tăcere, amândoi răniți, privind prin sticlă la bebeluşul 
din pătuţul #7 cu numele Carey imprimat clar pe tăbliță cu litere 
negre. 

— Îmi amintesc de ziua când s-a născut fiica noastră de parcă 
ar fi fost ieri, spuse Doug în cele din urmă. Seamănă leit cu 
Dynah. 

Hannah îi auzi lacrimile din voce şi înțelese perfect. Dar oare ei 
nu-i fusese frică? Nu se așteptase şi ea la ce era mai rău? Ciudat 
că nu-i trecuse niciodată prin minte că în ciuda tuturor piedicilor, 
Dumnezeu era Cel care adusese acest copil în ființă. Dumnezeu o 
crease. Cum ar fi putut fi altfel decât minunată? 

Cântaţi, ceruri, pentru că Domnul a făcut această minunată lucrare. 

Şi ştia la fel de bine ce aştepta Dumnezeu din partea ei. Nu 
era cu nimic mai puțin decât ceea ce-și dorea ea însăşi pentru sine. 
Restaurare. 

Şi atunci capitulă. Simplu. Complet. Şi când o făcu, toată 
încordarea i se spulberă cu un oftat prelung. Putea respira din nou, 
şi inspira aerul proaspăt al dulcelui har al lui Dumnezeu. Toţi anii 
aceştia se luptase şi se chinuise să obțină pacea prin metodele ei, şi 
acum o primea ca pe un dar fără plată, drept recompensă pentru 
supunerea ei. i 

Plină până la refuz cu dragoste, Hannah își strecură mâna în mâna 
lui Doug şi îşi strecură degetele printre ale ei. 

— Haide să mergem acasă. 

Degetele lui le cuprinseră mai ferm pe ale ei, spunându-i mai 
multe decât ar fi putut rosti cuvintele vreodată. 

x XX 


Dynah se trezi simțindu-se goală şi singură. Celălalt pat era 
neocupat, pacienta fusese externată puțin înainte să ajungă Dynah. 

— Eşti norocoasă că ai salonul doar pentru tine, îi spusese asistenta 
când aduse cina lui Dynah pe o tavă. O să poți dormi. 

Se uită la ceasul de pe perete, văzu că era ora două şi jumătate 
dimineață. Vedea lumina strecurându-se din coridor prin fanta de sub 
ușă. Cineva vorbea pe hol. 

Trebuia să meargă la baie. În loc să sune după o asistentă, împinse 
păturile la o parte şi îşi cobori picioarele pe lateralul patului. Ultimul 
lucru pe care și-l dorea era să leșine pe podea şi să îi facă pe toți să 
vină în fugă la ea. 

În loc să se întoarcă după aceea în pat, îşi îmbrăcă halatul pe care 
i-l pregătise mama ei şi se aşeză în scaunul de lângă geam. Expiră 
prelung, eliberându-se de durerea din inimă. 

— Ava, Tată, cu siguranță că suferința aceasta a fost spre binele 
meu. Tu m-ai ținut în dragostea Ta şi nu am fost nimicită. Ochii o 
înțepau plini de lacrimi. Facă-se voia Ta. 

EU ÎI VOI CONDUCE PE ORBI PE CĂI PE CARE NU 
LE-AU CUNOSCUT, PE CĂRĂRI STRĂINE EU ÎI VOI 
CĂLĂUZI. 

Lacrimile se rostogoleau pe obrajii ei şi îi pătară pijamaua albă. 

ŞI UN COPIL ÎI VA CONDUCE... 

— Doamne, spuse ea în şoaptă, ea s-a născut. E minunată. Tot ce 
am făcut, Tu ai făcut pentru mine. Acum ce să fac mai departe? 

Și Dumnezeu îi spuse. 

Iar Dynah nu stătu pe gânduri. 

'Tremurând, se întoarse în pat şi apăsă butonul. O clipă mai târziu 
ușa se deschise şi intră o asistentă. 

— Îmi puteţi aduce, vă rog, copilul meu? 

Asistenta ezită. 

— În condiţiile date, ar fi mai bine să nu mai ţineţi copilul în 
braţe. 

— Condiţiile s-au schimbat. O păstrez. 

Asistenta era informată de dificultățile legate de acest copil precum 
şi de circumstanţele în care fusese conceput. 

— Ar fi mai bine dacă ați discuta cu cineva despre asta. 

Dynah zâmbi, radioasă. 

— Am discutat deja. 


x x x 


Evie primi două telefoane în dimineaţa zilei de 25 septembrie. 
Primul era de la Hannah care o informa că Dynah născuse o fetiță. 
Mama şi copilul erau amândouă sănătoase tun. Al doilea veni de la 
Dynah. Iar conversaţia fu scurtă. 

— Bunico, voi păstra copilul. 

— Slavă Domnului, spuse Evie, simțind cum povara a zeci de ani 
se spulberă şi un nou drum se întindea înainte. Când să vă aştept? 


x x x 


Dynah se uită la fiica ei care sugea şi fu cuprinsă de uimire de cât 
de desăvârşită era. Capul şi trupul, mâinile şi picioarele, mânuţele şi 
picioruşele erau toate puse laolaltă o capodoperă. Guriţa se opri din 
supt când adormi, sătulă şi mulțumită. Dynah zâmbi, apăsându-și 
uşor sânul cu degetul mic pentru a-i opri suptul. 

Dynah se acoperi, şi o ridică pe fetița ei pe umăr și o mângâie 
uşor pe spate. Fetiţa era o moliciune caldă lipită de inima ei. Adora 
mireasma copilei, senzația pielii ei imaculate şi mătăsoase, sunetele 
abia perceptibile pe care le scotea. O întinse pe fetiță între coapsele 
ei, Dynah desfăcu păturica şi studie din nou trupul ei desăvârșit. Era 
fascinată de ea. 

O, Doamne, Tu ai plăsmuit toate organele interne ale copilului; Tu ai 
fesut-o în pântecul meu. Își multumesc, pentru că este făcută într-un chip 
atât de minunat. O, Tată, cât de minunate sunt cuvintele Tale, sufietul 
meu o ştie atât de bine. Făptura ei n-a fost niciodată ascunsă ochilor Tăi. 
Tu ai văzut-o ţărână diformă şi i-ai scris numele în Cartea Vieţii. Tu ştiai 

chiar şi numărul zilelor botărăte pentru ea înainte să fi fost vreuna din ele. 
E frumoasă la fel cum Tu eşti frumos, desăvârșită în toate privinţele. 

ÎMI VOI TURNA DUHUL MEU ŞI BINECUVÂNTĂRILE 
MELE PESTE COPIII VOŞTRI. El VOR CREŞTE CA O 
IARBĂ BINE UDATĂ, CA ŞI SĂLCIILE PE MALUL UNEI 
APE. ŞI DINTRE EI VOR STRIGA CU BUCURIE, „EU SUNT 
A DOMNULUI.“ 

Dynah, se aplecă și sărută tălpile fiicei ei, şi simți degetele 
minuscule strângându-se sub buzele ei. 

— Bună, copilă. 

Inima lui Dynah tresăltă când auzi vocea lui Joe. Ridicându-şi 
capul, îl văzu rezemându-se relaxat de pragul ușii, privind-o. Inima îi 
alergă în întâmpinare când îl văzu zâmbind. Îi răspunse la zâmbet, 

— Am reuşit să ajung la spital la timp. 

— M-am gândit la asta când am găsit biletul lipit de uşa de la 
intrare, spuse el, intrând în salon şi deschizând draperia mai mult. 

— Îmi pare rău, Joe. 

— De ce? Că n-ai rămas să mă aştepţi? Aş fi fost în stare să te 
strâng de gât dacă m-ai fi aşteptat. 

— Mama a spus că ai fost aici tot timpul. 

— În sala de aşteptare, împreună cu câțiva tătici nervoși. 

— Inclusiv al meu. 

— V-aţi întâlnit? 

— Azi dimineaţă. Ascară s-a oprit pe la nou-născuţi s-o vadă, 
spuse uitându-se în jos la fiica ei. Își ridică privirea la Joe din nou și 
zâmbi. A plecat acasă împreună cu mama. Acum râdea de-a binelea. 
Mama a uitat că ea a venit cu maşina ei. 

Ochii lui Joe licăriră. 

— Presupun că lucrurile sunt promițătoare. 

— Poţi spune şi aşa. Au venit de dimineață împreună. Își ridică 
fruntea într-un mod tachinator. Şi ai avut dreptate, Joe. 

— Cu privire la ce? 

Ea zâmbi. 

— Că e fetiță. 

El înconjură patul, zâmbind privind-o de sus pe micuță. 

— Şi încă o frumuseţe de fetiță, exact ca mama ei. Îmi dai voie? 

— Sigur, spuse ea, privindu-l. 

Joe ridică bebeluşul cu grijă, cuibărind-o cu grijă în braţele lui. 
Umblă prin salon, privind-o fascinat. 

— Bună, prințese, îi spuse încetişor, iar micuța se trezi, ridicându- 
şi privirea la el. Joe se opri la picioarele patului şi se uită la Dynah. 
“Te-ai descurcat binişor. 

mah se roși şi-şi plecă fruntea. Îi simţi privirea măsurând-o în 
voie. Îşi dorea să fi apucat să se pieptene şi să-şi împletească părul, şi 
să se machieze puțin. Probabil că arăta înfiorător în cămașa de noapte 
de la spital, cu părul tot răvăşit. 

Lui Joe însă i se părea mai frumoasă ca oricând. Îşi drese glasul. 

— Ce nume vrei să-i pui? 

— Deborah, spuse ea, Deborah Anne Carey. Deborah pentru 
judecătoarea care condusese poporul ei în război, şi Anne pentru 
prorocița care cunoscuse Cuvântul Domnului. 

— Bine ai venit pe lume, Deborah Anne Carey, spuse Joe, 
mângâindu-i obrazul neted cu încheieturile degetelor. Nu atinsese 
niciodată ceva atât de fin, nici nu ținuse în brațe ceva atât de neprihănit 
şi desăvârșit. Îi atinse palma şi îi simți degețelele apucându-l de deget. 

nghiţi greu, copleșit de adâncimea îndurării lui Dumnezeu. 

— Ne mutăm în Oregon peste câteva săptămâni. 

Joe îşi ridică privirea. 

— Poftim? 

Se simțea de parcă Dynah l-ar fi lovit drept în plex. 

Așa, pur şi simplu, Doamne? Azi e aici, şi mâine nu mai e? 

— Eu şi Deborah. Ne mutăm în Oregon, spuse ea din nou. Joe nu 
părea încântat. Ea-i explică de starea bunicii ei şi de oferta ei precum 
şi de chiotele de bun-venit pe care le scosese bunica de dimineață. 

— Asta e super, spuse Joe sec. Oregon, bm? OK, Doamne. Dacă 
așa vrei Tu. Oregon să fie atunci. Întotdeauna mi-am dorit să ajung şi în 
nord-vest. Am auzit că e un loc minunat de locuit acolo. 

— Poate vii să ne vizitezi într-o zi, spuse Dynah. Se simțea precum 
unul din israeliții care rătăciseră patruzeci de ani în pustie. Tocmai 
păşea în apele Iordanului. Oare avea să despartă Dumnezeu apele şi 
să o lase să ajungă în Ţara Promisă? 

Joe se uită drept la ea, cu ochii săi negri şi curați. 

— Să-mi dai adresa. 

Ea clipi. Şi dacă asta nu era o confirmare suficientă... 

ACESTA ESTE BĂRBATUL PE CARE L-AM ALES 
PENTRU TINE, PREAIUBITO. 

În timp ce îl privea pe Joe în ochi, inima ei sângera. O, Doamne, 
Doamne. Sunt atât de nevrednică. 

Când Joe îşi îndreptă atenția la copilul ei, Dynah îl privi, iar inima 
i se înmuie şi se încălzi. Fiecare îndoială şi ezitare i se spulberă, şi 
simți minunea dragostei lui Dumnezeu față de ea. O, Isuse, Te iubesc. 
Te iubesc atât de mult. 

— O, Joe... spuse ea încetișor, văzându-l parcă pentru prima oară 
cu adevărat. Întotdeauna fusese acolo, chiar lângă ea, exact acolo 
unde-l pusese Domnul. 

Joe își ridică fruntea şi se uită la ea, neînțelegând ce vedea în ochii 
ei. Aşteptase atât de mult încât nu reuşi să îi recunoască mesajul. 

— Îmi pare rău, spuse el. N-am vrut s-o monopolizez. Îi aduse 
copilul în cealaltă parte a patului şi o puse cu grijă pe coapsele lui 
Dynah. 

— Joe... Îi cuprinse obrazul în palmă, şi îi întoarse fața spre ea. 
Scumpul meu Joe... Se aplecă şi-l sărută drept pe gură. 

Joe îşi ţinu suflarea şi se desprinse de ea, privind-o atent în ochi. 
Când o văzu zâmbind, parcă i se deschiseseră cerurile. 

— O, spuse el, iar cuvântul acela părea începutul unui psalm. Își 
strecură cu grijă degetele prin părul ei, şi se lăsă copleșit de uimire. 
Era şi timpul. 

Ea râse încetișor. 

— Te căsătoreşti cu mine? 

Gura lui se arcui uşor, iar ochii îi străluceau. 

— Credeam că nu mai întrebi niciodată. 

Aplecându-se din nou spre ea, Joe o sărută aşa cum visase să o facă 
încă din clipa când o văzuse pășind în sala de sport de la NLC. 


Sperăm că şi-a făcut plăcere lecturarea acestei cărți. 
Pentru detalii suplimentare și alte apariții editoriale 
ale scriitoarei Francine Rivers, dar nu numai, 
pe care le găsiți la Editura Scriptum, vezi paginile de final 
şi accesează librăria virtuală de la adresa www.scriprum.ro 

tânără fată şedea în în sala de aşteptare ticsită a clinicii, cu 
inima atât de încordat 
edea plângând î îndetişor în timp 


nimic. Nimeni nu privea pe nimeni. Se uitau 
toate în jos, la minie lor sau în vreo revistă sau departe, în zare. 

"Tânăra fată îşi închise ochii strâns, rugându-se să aibă putere. 

EU SUNT AICI, PREAIUBITO, EU SUNT DOMNUL 
DUMNEZEUL TĂU, CARE TE IUBEŞTE. 

Uşa se deschise, şi o femeie îmbrăcată în alb se opri privindu-şi 
clip-bordul. l 

— Numărul nouă. 

În sala de aşteptare se eliberă un loc. 

Tânăra se aplecă înainte pe scaunul ei. O, Doamne, o, Doamne, mi-e 
atât de frică. Vreau să mă duc acasă. 

IEŞI DIN MIJLOCUL LOR ŞI DESPARTE-TE DE EI, IAR 
EU TE VOI CĂLĂUZI PE CALEA VEŞNICIEI. 

Tremurând, se ridică în picioare. 

Prietenul ei o apucă de încheietura mâinii. 

— Unde pleci? spuse el pe un ton încordat, în şoaptă. 

Ea se aplecă spre el şi îi spuse în şoaptă: 

— Nu vreau să fac asta. 

El o trase înapoi pe scaun lângă el. 

— Tu crezi că eu vreau? 

— Atunci haide să plecăm. 

— Şi ce să facem? El se aplecă mai aproape de ea, vorbind să-l 
audă doar ea. Uite, nici pentru mine nu-i ușor. Nu face totul şi mai 
greu. Am discutat de o sută de ori despre asta. Nu avem ce altceva să 
facem. 

Ea încercă să nu plângă. Cu plânsul n-ar fi reuşit decât să-l supere 
şi mai rău. Nu voia să-l facă să se mânie pe ea. 

— Nu cred că pot face asta. 

— Ai spus că părinții tăi or să te dezmoştenească. 

CHIAR DACĂ TE VOR PĂRĂSI TATĂL ŞI MAMA TA, EU 
NU TE VOI PĂRĂSI NICIODATĂ. 

— Şi cum rămâne cu școala? 

— Trebuie să mai existe şi o altă soluție. 

— Ce altă soluţie? 

Ea-şi ridică privirea la el implorator. 

— Ne-am putea căsători. 

— Da, sigur, spuse el sozto voce. Şi să trăim din ce? Din dragoste? 

— Aş lucra... 

— Mai dă-mi pace. La localul acela de fast-food? Şi să iei salariul 
minim? Şi ce se întâmplă după ce se naște copilul? Şi eu să-mi iau 
rămas bun de la viitorul meu. Vreau să mă duc la facultate. Sau ai 
uitat? 

Ochii o ardeau de lacrimi când îi auzi tonul. Fusese atât de drăguţ 
şi de tandru după ce făcuseră sex. După prima oară, asta era tot ce-și 
mai dorea. Iar acum că rămăsese însărcinată, mai tot timpul era furios 
pe ea. Uitase să-şi ia pilula în ziua aceea, şi el nu îşi luase niciodată 
niciun fel de măsuri de precauție. 

— Mi-e frică, spuse ea cu o voce abia auzită şi tremurată. 


ÎNCREDE-TE ÎN MINE. EU SUNT STÂNCA ŞI TURNUL 
ISH 

TĂU DE SCĂPARE. EU SUNT MÂNTUITORUL TĂU, 
PREAIUBITO. ALEARGĂ LA MINE, PENTRU CĂ EU SUNT 
SCUTUL ŞI TRÂMBIȚA MÂNTUIRII TALE. CHEAMĂ-MĂ 
ŞI TE VOI SCĂPA DE VRĂJMAŞII TĂI, IAR FUNIILE 
MORȚII NU TE VOR ÎMPRESURA... 

— Şi mie mi-e frică, spuse el, luând-o prin surprindere. 

— Vreau să plec. 

El o apucă de mână şi o pinu strâns. Îi simțea sudoarea din 
palme. 

— Am auzit că nu e atât de rău, spuse el mohorât. 

CAUTĂ-MĂ, PREAIUBITO, ŞI EU ÎŢI VOI RĂSPUNDE. 
TE VOI ELIBERA. VOI FI LOCUL TĂU DE SCĂPARE. EU 
TE VOI OCROTI ŞI TE VOI ÎNCONJURA CU CÂNTĂRI DE 
ELIBERARE. 

— Se spune că nu durează decât câteva minute. Până mâine, totul 
va fi de domeniul trecutului. 

Ea se uită la prietenul ei și înțelese cât de neconfortabil se simțea. 
Nu voia să mai vorbească despre asta. Voia doar să termine odată cu 
asta şi să plece de aici. 

O, Doamne, nu vreau să-l pierd. 

EU SUNT DOMNUL, DUMNEZEUL TĂU ŞI NU ESTE 
ALT DUMNEZEU ÎN AFARĂ DE MINE. 

Inima ei tresări când uşa se deschise din nou. 

ALEARGĂ LA MINE ÎN CEASUL NECAZULUI ȘI EU 
TE VOI... 

Fu chemat numărul ei. 

IUBI CU O IUBIRE VEŞNICĂ. 

Ea ezită. 

— Du-te, spuse prietenul ei, privind-o implorator. 

NU-ŢI ASCUNDE FAŢA DE MINE, PREAIUBITO. EU TE 
IUBESC CU O IUBIRE VEŞNICĂ. EU MĂ VOI ÎNGRIJI DE 
TINE. ASCULTĂ VOCEA MEA. 

Numărul ei fu chemat din nou. Îi venea să sară şi să fugă țipând 
din sală. 

CHEAMĂ-MĂ ŞI TE VOI SCOATE DIN ACEASTĂ 
GROAPĂ A DISPERĂRII ŞI ÎȚI VOI PUNE PICIOARELE PE 

STÂNCĂ. EU TE VOI OCROTI. MĂ VOI ÎNGRIJI DE TINE. 
O, COPILUL MEU PREAIUBIT, EŞTI ATÂT DE PREȚIOASĂ 
PENTRU MINE, ATÂT DE PREȚIOASĂ ÎNCÂT MI-AM 
DAT VIAȚA PENTRU TINE ŞI AM ÎNVIAT CA TU SĂ POȚI 
TRĂI PRIN MINE. AI ÎNCREDERE ÎN MINE, PREAIUBITA 
MEA, Al ÎNCREDERE ÎN MINE. 

Băiatul o luă de mână şi se ridică în picioare. Cu inima bubuindu-i 
în piept, se ridică şi ea odată cu el. 

El nu o conduse afară din clinică. Ci o dădu pe mâinile femeii din 
prag care ţinea clip-bordul în mână. Femeia îi zâmbi şi îi spuse că 
totul avea să fie în regulă. Dându-i drumul, băiatul făcu un pas înapoi 
şi îi întoarse spatele. Când fata porni înainte, privi în urmă şi ştiu că 
era singură. Când uşa se închise, moartea o împresură. 

Iar în tăcerea și separarea ce urmă se auzea plânsul unicului Fiu al 
lui Dumnezeu, Fiul Ispășirii. 

Preaiubito, 


j, te rog nu uita 
a te primi şi 
ic, absolut 


să poți avea 
primeşti pe El. 


plată. Această giufiea mea pentru tine: să-L cunoşti şi să-L, 
accepți pe Isus Cristos ca Mântuitor şi Domn şi să înveți cine eşti în 


‘În Cristos, tu eşti copilul Lui. Creşti în El. Eşti iertată. În Cristos, 
eşti o făptură nouă, însuşi Templul Duhului Sfânt. Eşti eliberat de 
forțele întunericului. Eşti răscumpărată, binecuvântată, sfântă şi 
sfințită. Chiar şi acum, Dumnezeu îl ţine în braţe pe copilul tău. Iar 
în Cristos, veți putea fi reuniți în dragoste. 

Eşti biruitoare şi eliberată de păcat şi moarte. Eşti mai mult decât 
biruitoare. Eşti puternică în Domnul, şi poți rezista în fața oricărei 
furtuni prin El. 

Eşti pecetluită cu Duhul Sfânt promis. Eşti acceptat. Eşti întreagă 
în El. Eşti răstignită împreună cu El, eliberată de condamnare, şi 

împăcată cu Dumnezeul cel Atotputernic şi reunită cu copiii tăi. Prin 
Isus, eşti calificată să fii impreună moştenitoare cu El. Eşti impreună 
cetățeană cu sfinții și cu cei din casa lui Dumnezeu. Eşti zidită pe 
fundamentul apostolilor şi prorocilor, iar Isus Cristos este piatra din 
capul unghiului, Marele tău Preot, Mirele tău. 

Eşti născută din Dumnezeu, iar cel rău nu te mai poate atinge. 

Eşti acoperită de binecuvântări. 

Eşti chemată de Dumnezeu. 

Eşti aleasă! 

Eşti un ambasador al lui Cristos, un sol al Veştii Bune. Eşti 
vindecată prin rănile suferite de Isus și ești transformată după chipul 
şi asemănarea Lui. 

Eşti iubită. 

Eşti una în Cristos. 

Ai viață veşnică. 

Poţi face totul în Cristos Isus. 

Harul și îndurarea Lui întrec orice-aş putea spune în cuvinte. 
Biblia este plină de dragostea Lui pentru tine, şi de promisiunile Lui. 
Te rog, îngăduie-ți să experimentezi dragostea şi iertarea aceasta, să 
trăieşti în ele, să trăieşti umblând cu El. Renunţă la tine, şi strigă către 
Domnul, şi El te va auzi şi îți va răspunde. El ştie totul despre tine. 
El ştie tot ce-ai făcut, unde ai fost, ce ai spus, cum te-ai simțit şi te 
iubeşte cu o iubire veşnică. 

Cel Sfânt, Isus Cristos, Dumnezeul Atotputernic, Îşi întinde 
chiar acum mâna către tine. Tot ce ai tu de făcut este să-ți deschizi 
uşa inimii tale şi să-L pofteşti înăuntru. 


Aşa să fie. 


Francine Rivers. 

mA: 
vay 


ragă cititorule 


ers. Autoarea 
şi de actul 


gran l Tonm răspyħnsuri pentru 
gr puted confrunta vreodătă. Următorul 
diu este menit să vă cyefi c gefiscă apetitulpéñtru Cuvântul lui 
i pentru a discerneCare este planul Lui pentru viața ta. 

Dynah a fost. chemată de Dumnezeu „să iasă din mijlocul“ 
mulțimii, a celor educați, a liderilor spirituali, a familiei şi prietenilor 
ei pentru a alege voia lui Dumnezeu pentru sine şi pentru copilul ei 
nenăscut. În mod similar, Dumnezeu ne cheamă pe fiecare dintre noi 
să „ieşim din mijlocul“ credințelor populare şi a comportamentului 
societății noastre, să trăim viața pe care o doreşte El pentru noi. Să 
exprimăm prin acțiunile noastre ceea ce spunem că credem, să trăim 
o viață de integritate şi ascultare față de El. 

Fie ca Dumnezeu să vă ajute să descoperiți că trebuie „să ieşiţi din 
mijlocul“ [mulțimii] pentru a putea sta cu El. Vă doresc să descoperiți 
că pacea pe care o oferă El se va revărsa în jurul tuturor celor din jurul 
vostru pe măsură ce umblați împreună cu El. 


Peggy Lynch 

x x x 

Tu mi-ai creat toate părțile interioare ale trupului mer 
și m-ai țesut în pântecele mamei mele. ÎHi sunt multumitoare 
pentru că m-ai făcut o făptură așa de minunată şi de 
complexă! Lucrarea mâinilor Tale este minunată - ce bine 
vede sufletul meu lucrul acesta. M-ai privit în timp ce eram 
făcută într-un loc tainic, când eram țesut în întunecimea 
pântecului. Mă vedeai inainte să mă nasc. Fiecare zi a vieţii 
mele era scrisă în cartea Ta. Fiecare clipă a fost lămurită 
înainte să fi fost vreo zi din viața mea. Cât de prețioase sunt 
gândurile Tale despre mine, o, Dumnezeule. Ele nu pot fi 
numărate! (Psalmul 139:13-17 — adaptare după varianta 
folosită în original) 


Ce putem învăța din acest pasaj despre creația unei noi vieți? Cine 
este implicat în aceasta și în ce măsură? Ce gândeşte Dumnezeu 
despre fiecare viață nouă? Despre viața ta? 


Cu care personaj din povestire te identifici cel mai bine? De ce? 


IK x x 
Frica de oameni este o cursă periculoasă, dar cel ce se 
încrede în Domnul este în siguranță. (PROVERBE 29:25 
— adaptare după varianta folosită în original) 


Analizați-le pe Hannah şi pe Evie în lumina acestui verset. Ce 
anume le-a motivat deciziile? În ce mod au fost prinse în cursă? 

În ce mod şi-a luat Dynah deciziile în mod diferit? De cine s-a 
temut? Cum a fost Dumnezeu un loc al siguranţei pentru ea? 


x XX 
Purtaţi-vă sarcinile unii altora și veti împlini astfel 
Legea lui Cristos. Dacă te crezi prea însemnat pentru a 
ajuta pe cineva, te inșeli singur. Nu eşti atât de insemnat. 
(GALATENI 6:2-3 — adaptare după versiunea folosită în 
original) 


Comparaţi-l pe Ethan cu Joe. Cum au fost afectate deciziile şi 
capacitatea lui Ethan de a fi îndurător de modul în care şi-a perceput 
viitorul? Cum au afectat-o acestea pe Dynah? 


Cum au fost afectate deciziile şi capacitatea lui Joe de a asculta 
de trecutul său? Ce rol a jucat el în viața lui Dynah? Ce rol a jucat 
Dynah în viaţa lui? 

Comparaţi-l pe Dr. Wyatt şi pe decanul Abernathy în lumina 
pasajului din Galateni 6:2-3. Ce a descoperit Dr. Wyatt despre sine? 
Ce aţi descoperit cu privire la decan? Care dintre ei s-a supus în cele 


din urmă legii lui Cristos? 


x x X 

Dragi frați și surori, chiar dacă un credincios este doborăt 
de vreun păcat, voi, care sunteţi duhovnicești, să-l ajutaţi cu 
toată blândeţea şi smerenia să se întoarcă la calea cea bună. 
Și aveți grijă să nu cădeți în aceeaşi ispită și voi. Purtapi-vă 
sarcinile unii altora, şi veţi împlini astfel Legea lui Cristos. 
(GALATENI 6:1-2 — adaptare după versiunea folosită în 
original) 


Analizaţi căsătoria lui Doug cu Hannah. Ce lipsea? Cum au 
contribuit fiecare la problemele lor? 


Cum a reuşit Dynah să scoată la iveală problemele din căsnicia 
părinţilor ei? Cum au reuşit deciziile ei în cele din urmă să aducă 


vindecare în familia ei? 


xxx 
De aceea, ieşiţi din mijlocul celor necredincioți, şi 
despărțiți-vă de ei, zice Domnul. Nu vă atingeți de 

lucrurile lor necurate, şi Eu vă voi primi. Eu vd voi fi Tată, 
şi voi Îmi veți fi fii şi fiice, zice Domnul Cel Atotputernic. “ 
(2 CORINTENI 6:17-18 — adaptare după versiunea 
folosită în original) 


Ce trebuie să faceți pentru „a ieşi din mijlocul lor“ (al cui?) şi de 


ce? Care sunt limitele sau limitările pe care trebuie să le puneţi? Ce 
relații trebuie să evaluaţi? 


Care sunt zonele încărcate de suferinţă din viața ta pe care ai reușit 
să le identifici cu ajutorul acestei povestiri? Ce intenționezi să faci în 
această privință? 


Ce lucru care vă frământă v-ar putea răpi sentimentul de siguranță 
şi pacea lui Dumnezeu? 


Isus a spus, „Veniţi la Mine toți cei trudiți şi impovăraţi 
și Eu vå voi da odihnă. (Matei 11:28) 


Ascultă de El, preaiubito! 

ntr-un moment terifiant, îngrozitor, viața perfectă a lui Dynah Carey 
( este zdruncinată de un viol, viitorul său strălucit este irevocabil marcat 
e o sarcină nedorită, iar familia ei este profund afectată. 


era aparent solidă a lui Dynah este serios răscolită în momentul 
—— când este pusă în fața celor mai controversate decizii ale vieții sale: să 
accepte sau să pună capăt vieții înfiripate în pântecele ei. 


Este un roman emoționant și controversat ce ne provoacă să înțelegem și să 

prețuim sanctitatea vieții, care este darul lui Dumnezeu. Va fi cu siguranță 
-o încurajare pentru toți aceia care, într-un fel sau altul, s-au confruntat cu 
decizia de a lua parte la un avort sau care cred că avortul este o opţiune, de 
vreme ce este legal. Subiectul cărții prezintă un exemplu de reabilitare pe 
care o poate aduce iertarea lui Dumnezeu, un Dumnezeu care chiar dacă 
îngăduie să trecem prin foc, nu ne lasă să fim mistuiți, ci ne purifică și ne 


restaurează. 


UEG Rivers și-a început cariera literară la 


Universitatea din Nevada, Reno. A publicat peste 
douăzeci de romane inspiraționale, de dragoste și 
istorice — toate bestselleruri — care au câștigat sau au 
fost nominalizate la importante premii în domeniu. 
i Datorită succesului dobândit, a câştigat deopotrivă 
eee scriitorilor și loialitatea cititorilor. 

Tipărite în peste douăzeci de limbi, romanele sale au devenit best- 
selleruri în multe din țările unde au fost traduse. 

Este căsătorită cu Rick Rivers, au trei copii și locuiesc în California de 
Nord, Statele Unite. 

